
I.     Et  Blad  af  Jyllands  Rimkrønnike. 

(i8i5-) 

[Dette  Digt  er  i  sin  Helhed  kun  trykt  i  Hejnidal^  dtxnsk  Nyaars- 
gave  for  1816,  S.  94-187.  I  Fortalen  af  1 6de  Decbr.  181 5  hedder 
det  S.  V:  „Kvadene  om  Jylland  og  Norge  ere  fra  i  Fjor,  men  har, 
som  man  let  ser,  i  Aar  faaet  adskillige  Tillæg."  —  Forf.  har  af 
Stroferne  I-IO  uforandrede  dannet  en  Sang,  som  med  Titel  „Jyl- 
lands Pris"  først  findes  i  Viser  og  Sange  for  danske  Samfund  (I), 
fjerde  Hæfte  (1842),  S.   18-2 1. 

Et  bevaret  Brudstykke  af  Forf.'s  Udkast  til  dette  Digt  har 
Strofe  264  afvigende  og  dertil  knyttet  ni  andre  Strofer,  der  handle 
om  den  formentlige  Kilde  paa  Toppen  af  Tyras  Hoj  ved  Jelling 
(jfr.  Thiele,  Danmarks  Folkesagn,  I,  16-17;  Antikv.  Ann,  IV,  75  ff. ; 
Traps  Danmark,  2.  Udg.  VI,   258.)     Disse  ti  Strofer  hidsættes, 

Saa  lad  de  Stene  nu  kun  staa 
Med  tavse  Runetunge! 
Jeg  véd  dog,  hvad  de  tænke  paa 
Og  skal  en  Gang  udsjunge : 
De  sjunge  skal  om  Tyras  Grav, 
Om  Kilden,  som  udsprang  deraf 
Alt  paa  den  høje  Tinde. 


IV. 


Den  Kilde  sprang  saa  højt  en  Gang, 
Dens  Vande  var  saa  klare, 
Paa  bratte  Sti  med  trøstig  Sang 
Da  gik  saa  stor  en  Skare. 

Ja,  op  ad  Høj   den  Skare  gik. 
At  hente  sig  en  Læskedrik 
Af  Tyras  klare  Kilde. 

Ak!  nu  i  Dagning  og  i   Kvæld 

Ej  høres  Lyd  af  Sange, 

Og,  ses  til  gamle  Kildevæld 

En  Vandringsmand  at  gange, 

Han  kommer  ej   med  Sang  og  Kar; 

Han  vil  kun  se.  hvor  Kilden  var, 

Og  Grønnehøjen  maale. 

Vi  har  nok  hørt  af  gamle  Fa'r, 

Det  var  en  herlig  Kilde, 

Men  nu  er  den  ej  længer  klar, 

Og  Vandet  smager  ilde; 

Saa  klinger  det  paa  Jellinghed', 

Og  dermed  slukkes  Sorgen  ned, 

Og  det  er  saare  ilde. 

Gud  bedre  det!    de  sige  sandt, 

Men  lyve  dog  tillige ; 

Hvi  Kildens  Herlighed  forsvandt. 

Det  vil  de  nødig  sige: 

For  Lyde  ej   den  blev  forladt, 

Men  for  sin  Dyd  den  blev  forhadt 

Da  fik  den  først  sin  Lyde. 

Den  Kildevej  var  alt  for  lang, 

Og  Aaget  for  det  andet 

Var  alt  for  tungt,  og  Stien  trang, 

Af  intet  smagte  Vandet; 

En  Mosebrønd  i  Møddingbred 

Man  grov  sig  da   i  Kildens  Sted, 

Den  havde  Smag  og  Sødme. 

Nu  Drenge  laa  paa  Grønnehøj, 
De  løb  der  op  saa  rappe, 
Dér  byttede  de  Pibetøj 
Og  spillede  om  Knappe, 

De  spilte  Kort  og  Kag  og  Pind, 
Og  Kirkeruder  slog  de  ind, 
Kun  Galskab  tog  de  Vare. 

De  sattes  til  at  vogte  Faar, 
Men  brugte  deres  Stave 
Kun  til  at  knuse   Potteskaar 
Og  til  i  Jord  at  grave; 
De  sad  saa  tit  paa  Kilderaud 
Og  plumrede  det  klare  Vand, 
Det  kaldte  de  at  kriges. 

Det  stundum  hændte  og  i  Kvæld, 

Der  kom  en  ussel  Daare, 

Som  tænkte,  ved  det  Kildevæld 

Var  vist  en  Gyldenaare: 

Han  som  en  Tyv  om  Natten  kom. 

Gik  Kirken  tre  Gang'  avet  om 

Og  flojted  efter  Fanden. 

Saa  gik  han  op  paa  Tyrehøj 
Alt  med  sin  Torsdags-Spade, 
Og  Helvedkrager  om  ham  fløj 
Saa  vævre  og  saa  glade; 
Han  grov  saa  graadig  efter  Guld, 
Og  kastede  vel  Tønder  Muld 
Alt  i  den  gamle  Kilde. 


'] 


Uer  er  et  Land  saa  kosteligt 

Alt  under  Nørrelide, 

Kun  ét,  jeg  véd,  er  Landet  sligt 

Paa  Verdens  Vesterside; 

Det  sært  i  Nord  er  tunget  ud. 

Og  til  en  Tunge  fin  af  Gud 

Det  er  vist  og  beskaaret. 

2  Det  er  slet  ingen  Abildgaard, 
Og  ingen  Blommehave: 

Det  lysner  mest  kun  lidt  i  Vaar, 
Og  Buskene  er  lave, 
Og  Lyngen  løber  langs  ad  Land 
Med  Ormefiok  og  Flyvesand, 
Og  Bøgen  staar  i  Stampe. 

3  Men  langs  med  Heden  Bække  smaa 
Sig  klare,  vævre  vinde, 

De  mødes  tit  til  mægtig  Aa, 
Og  tit  i  Sø  de  rinde. 
Dér  lege  flink  de  Fiske  smaa, 
Og  Møllehjul  i  Dammen  gaa 
Og  varme  haarde  Stene. 

4  Og  Rugen  gror  paa  Heden,  ren 
For  Klinte  og  for  Hejre, 

Og  vorder  Mel  paa  Møllesten, 
Hvordan  det  end  mon  vejre, 
Og  vorder  hvidt  og  dagligt  Brød, 
Og  Raad  der  er  mod  Vinternød, 
Mens  Lyngen  gror  paa  Heden. 

5  Naar  Hveden  fin  i  Blommeland 
For  Klinten  gaar  til  Grunde, 
Og  naar  for  Vind  og  Savetand 
Nedsynke  Markens  Lunde: 

End  Rugen  gror,  og  Møllen  gaar. 
Og  Heden  varmer  Aar  paa  Aar, 
Og  Lyseklynen  blinker. 

6  Det  er  slet  intet  Fugleland 
Til  højt  i  Kor  at  sjunge: 

Den  Nattergal  paa  nøgne  Sand 
Slaar  Trillerne  saa  tunge, 
Og  Lundene  er  kun  saa  faa, 
Og  Buskene  er  kun  saa  smaa, 
Og  Bøgen  staar  i  Stampe. 

7  Dog  pippe  hel  vemodelig 
De  Hjejler  smaa  og  spage, 
Og  klukkende  opløfte  sig 
De  Agerhøns  saa  fage. 

Ja,  stundum  og  en  Urkok  gol 
I  Dagningen  mod  Gyldensol 
Alt  paa  den  brune  Hede. 

8  Og  aldrig  har  jeg  hørt  det  før, 
Og  heller  aldrig  siden. 

Hvor  mindelig  for  Ladedør 
Kan  kvidre  Finke  liden, 
Naar  Jydesvenden,  som  jeg  saa', 
Et  lille   Korn  til  Fugle  smaa 
Om  Vinterdag  udskifter. 

9  Og  aldrig  slig  en  Tone  sød 
Jeg  hørte  over  V^nge, 

Som  den,  der  over  Heden  lød 
I  Lærkens  Morgensange: 
Den  slog  saa  sødt  og  fløj  saa  let. 
Som  om  med  Rugen  den  kun  ret 
Paa  Heden  havde  hjemme. 

lo  Og  naar  da  Lundens  Fuglekor 
Har  Sommeren  udsjunget, 
Naar  Stormen  over  kolde  Jord 
Har  Stemmen  undertvunget. 

Da  toner  end  en  liflig  Klang: 
Da  klinger  højt  en  Svanesang 
Alt  over  brune  Hede. 

11  Den  har  slet  intet  Ærenavn, 
At  sige,  nu  om  Tide, 

Men  fordum  gik  i  Staal  og  Stavn 
Dens  Folk  og  Ry  saa  vide: 
De  gik  til  Rhin,  de  gik  til  Rom, 
Og  end  gaar  Ry  al  Verden  om 
Af  Cimbrer,  Longobarder. 

12  Der  er  slet  intet  Kongeslot, 
At  sige,  som  kan  prale, 

Dog  har  saa  mangen  ærlig  Drot 
Sidt  der  i  Kæmpesale; 
Ja,  hvor,  ak!  nu  er  Sod  og  Grus, 
Stod  fordum  Hallen  Koldinghus 
Med  Taarn  og  Højelofte. 

13  O,  Danmark!  se  med  Suk  og  Sorg 
Alt  paa  den  sjunkne  Bue ! 

Det  var  dit  gamle  Kristjansborg, 

Som  dér  gik  op  i  Lue, 

Og  Gruset  raaber :"  ihukom ! 

Naar  Danmark  glemmer  Kristendom, 

Da  ødes  Danevirke ! 

14  Ej  Kongeben  i  Kirke  bold 
Sig  nogensteds  forene: 

Kun  Høje  staa  fra  Hedenold 
Med  store  Bavtastene; 
Men  ingensteds  i  Nord  man  saa' 
Paa  Stene  blaa  og  Stene  graa 
Saa  mærkelige  Runer. 

15  Det  er  slet  intet  Klippeland. 
Enddog  det  ej  er  kullet, 

Og  i  dets  Bakker:  Muld  og  Sand, 
Er  Staalet  rart  som  Guldet; 
En  trofast  Ring,  et  Kæmpesværd, 
Vel  Ære,  mer  end  Penge,  værd, 
Kun  i  dets  Gruber  vindes. 

16  Den  Bakkerad  ved  Lyng  og  Fjord, 
Ved  Jelling  og  ved  Hovre, 

Det  er  en  Perlerad  i  Nord, 

Og  det  er  Jyllands  Dovre: 

Ej  som  det  norske  haardt  og  koldt. 

Og  ej  saa  rigt  og  ej  saa  stolt, 

Men  dybere  i  Grunden. 

17  Den  liden  Aa  maa  tie  kvær, 
Naar  Glommens  Elv  mon  glamme, 
Og  har  den  Høj   et  Kobbersværd, 
Saa  har  den  kun  det  samme, 

Og  Stenene  er  Dværge  smaa 
Mod  Dovrekæmpen  stolt  og  graa. 
Som  Væld  mod  Sø  hin  brede. 

18  Dog  bedre  Tidende  og  Trøst 
Bar  liden  Aa  til  Fjorde, 

End  Glommen  med  sin  Kobberrøst 
Bar  end  til  Hav  om  Borde, 
Og  ej  paa  Dovres  Aase  staa, 
Som  paa  de  Stene  graa  og  blaa, 
Saa  mærkelige  Runer. 

19  Den  Sø  saa  bred  og  love  maa 
Den  lille  Jelling-Kilde, 

Thi  Kræfter  drak,  om  ret  jeg  saa', 
Af  den  to  Møer  milde, 
Og  elskede  saa  op  i  Nord 
Ved  Sarpefos  og  Issefjord 
To  prude  Kongestammer. 

20  Det  er  en  Mil  fra  Vejle-Fjord, 
Dér  ligger  Jelling-Hede, 

Dér  mægted  fordum  Kongeord 
Det  røde  Guld  at  frede: 
Det  voldte  Frode  Fredegod, 
Det  Hjærteskud  af  Danerod 
Alt  med  den  brede  Krone. 

21  Dog  blottet  ej  paa  Heden  laa 
De  favre,  gyldne  Ringe: 

En  lille  Fugl  man  altid  saa' 
Dem  skjule  under  Vinge; 
Det  var  en  Fugl  saa  underfuld. 
Den  eneste,  som  over  Guld 
Ej  vorder  til  en  Drage. 

22  Der  var  en  Hex  saa  rænkefuld, 
Hun  jog  den  Fugl  af  Rede, 
Og  hendes  Søn  det  gamle  Guld 
Bortstjal  fra  Jelling-Hede, 

Og  som  et  Dyr  fra  Havsens  Bund 
Hun  i  en  ulyksalig  Stund 
Tog  Fredegod  af  Dage. 

23  Saa  bitterlig  i  Enkestand 
Begræd  den  Mark  sin  Frode, 

I  trende  Aar  blev  ført  om  Land 
Det  Lig  af  Fredegode ; 

Og  liden  Fugl,  som  laa  paa  Guld, 
Med  Liget  fløj  saa  vemodsfuld 
Alt  over  Lund  og  Bølge. 

24  Der  Marken  var  af  Taarer  mæt. 
Sin  Mand  hun  lod  begrave, 
Og  tog  sig  Frode-Sorgen  let 
Med  Rim  og  Runestave; 
Men  Fuglen  sidder,  mod  i  Hu, 
Saa  tavs  paa  Værebro  endnu 
Og  ruger  over  Frode. 

2s   Saa  misted  Marken  Mand  og  Guld, 
Og  trøsted  sig  med  Hjarne; 
Men  Frodes  Søn  saa  harmefuld 
Hjemdrog  til  Moders  Arne: 
Han  stred  for  Krone  og  for  Guld, 
Og  Hjarne  sank  i  sorten  Muld, 
Og  Fridlev  sad  paa  Trone. 

26  Og  Norge  var  hans  Faders  Land, 
Det  faldt  ham  tungt  paa  Hjærte: 
Han  stævned  over  vilden  Strand 
Og  bejled  til  Frogerte, 

Slog  under  Svanesang  saa  gram 
Den  svenske  Jætte  krum  og  lam 
Og  ægtede  Frogerte. 

27  Det  er  hel  underligt  et  Sprog, 
Hun  har,  den  Dane-Sage: 

Hun  taler  kun  saa  jævnt,  og  dog 
Saa  snildt,  om  gamle  Dage; 
Hun  har  en  Røst  alt  som  den  Fugl, 
Som  over  Guld  til  Vagt  og  Skjul 
Man  saa'  paa  Jelling-Hede. 

28  Ja,  det  er  baade  vist  og  sandt, 
Og  det  i  alle  Maader, 

At  Mage  man  kun  sjælden  fandt 
Til  hendes  vakre  Gaader; 
Med  Limestangen  ej  hun  løb, 
Men  med  en  Søn,  som  alt  i  Svøb 
Gjør  kloge  Folk  til  Gjække. 

29  Der  borte  var  det  klare  Guld 
Alt  fra  den  brune  Hede, 

Der  Fredegod  laa  under  Muld, 
Kom  anden  Fugl  paa  Rede: 
Paa  Haneæg  nu  Hexen  laa. 
Og  snarlig  man  paa  Heden  saa' 
Et  Kuld  af  Øgleunger. 

30  Ej  ved  Stærkodders  Kæmpearm 
Den  Øgleslægt  kan  fældes: 
Han  Øglegift  har  selv  i  Barm 
Og  arges  som  han  ældes; 

Imod  den  Hex  paa  Fald  kun  staar 
Selv  Bjarke,  Rolf  og  Lejregaard, 
Nu  hun  er  Markens  Norne. 

31  Dog  af  det  vakre  Sønnekuld, 
Som  blev  i  Frodes  Dage 
Udruget  over  røden  Guld, 
Var  Afkom  end  tilbage. 

Og  blandet  er  den  Runeskrift 
Af  Sagn  om  Nid  og  stor  Bedrift 
Alt  paa  den  brune  Hede. 

32  Horvendel  var  en  Høvding  prud, 
Hans  Broder  hed  Hr.   Fenge, 

Horvendel  havde  sig  en  Brud 
Højbyrdig,  væn  i  Senge, 
s  Hun  var  af  Lejrekongers  Blod. 
Og  han  var  sig  en  Høvding  god 
Af  Jyders  Herrestamme. 

33  Horvendels  Pris  saa  vide  for, 
Som  Snækken  hans  paa  Bølge, 
Og  hvor  som  Ka^mper  sad  i  Nord, 
Dér  lod  den  sig  ej  dølge, 

Og  Kæmper  sad  i  Norges  Land 
Og  loved  Heltens  Færd  paa  Strand 
Med  sine  jyske  Svende. 

34  Hr.  Koller  hed  en  Nordmand  stolt. 
Kanske  det  var  Kold  Krappe, 
Han  kunde  det  ej  høre  koldt. 
Man  roste  saa  den  Kappe^  ^) 

Han  svor  saa  dyrt  i  Hjærte  sit: 
Det  Heltenavn  skal  vorde  mit. 
Om  Jyden  jeg  kan  iinde. 

35  Saa  stævned  Kold  med  Mast  i  Sky 
Alt  paa  de  blanke  Bølger; 

Hvor  Kæmper  staa,  du  Nordmand  kry! 
Sig  Jyden  vist  ej  dølger; 
.  I  mødes  nok,  om  end  lidt  sent, 
Og  Loven  er  vist  ærlig  ment, 
Men  Holden  er  besværlig. 

36  Hr.  Kold  han  sejled  rundt  paa  Sø, 
Hvor  længe,  faa  kun  vide, 

*)  Kappe  er  Kæmpe,  af:  at  kappes. 

Til  sidst  han  saa'  en  dejlig  0 
Sig  løfte  under  Lide: 
Saa  yndig  laa  den  0  i  Sund, 
Saa  dejlig  var  dens  grønne  Lund, 
Saa  smilende  dens  Kyster. 

37  Den  Nordmand  bli'r  saa  hjærtevarm, 
Alt  som  i  Sund  han  sejler. 

Og  strækker  ud  sin  Kæmpearm, 
Som  efter  Brud  en  Bejler; 
Som  vingeslagen  Fugl  man  saa' 
Det  røde  Sejl  fra  højen  Raa, 
Fra  Granetop  neddale. 

38  Ja,  nylig  fløj  med  Sus  og  Bram 
Den  Fugl  for  Vind  og  Vove, 
Nu  sagtelig  og  bly  den  svam 

I  Læ  af  grønne  Skove; 
Den  Snække-Fugl  med  stor  Attraa 
Indsvam  paa  Bølgen  himmelblaa 
Til  Land,  til  Lund,  til  Enge. 

39  Slet  ingen  0  i  Nørrestrand 
Misunder  jeg  den  Ære; 

Men  gætte  tør  jeg  dog  for  Sand, 
Det  Sælland  turde  være; 
Thi  ingen  0  i  Verden  vel 
Fortoner  sig  saa  favr  og  sæl. 
Som,  Danemark!  din  Blomme. 

40  Det  er  hel  underligt  et  Sprog, 
Hun  har,  den  Dane-Sage: 

Hun  taler  kun  saa  jævnt,  og  dog 
Saa  snildt,  om  gamle  Dage; 

Et  Spejl  hun  fører  i  sit  Skjold, 
Hvor  Nyaar  sig  med  Hedenold 
I  Lignelse  forene. 

41   Den  Nordmand  gik  til  grønne  Lund, 
Paa  Fuglesang  at  lyde, 
Og  i  den  samme  Morgenstund 
Gik  did  saa  gjæv  en  Jyde: 
Horvendel  var  den  Jydes  Navn, 
Han  saa'  den  0  fra  højen  Stavn 
Alt  som  med  Nordmands-Øje. 

^2   De  Baade  gik,  som  Huen  stod, 
Hvor  hen  de  ikke  vidste; 
Saa  mødtes  de  ved  Bøgerod, 
Hvor  Fuglen  sang  paa  Kviste: 
Den  sang  saa  sødt  i  Bøg  og  Lind, 
Og  Blommen  stod  med  Dug  paa  Kind, 
Som  rørt  af  Morgensangen. 

43  Og  mener  I  det  ej  for  vist. 
At,  mellem  Fugl  og  Blomme, 

De  Kæmper  glemme  Kiv  og  Tvist, 
Kan  Nid  ej  ihukomme? 
Ja,  sank  de  i  hinandens  Favn, 
Mon  da  hinandens  Fleltenavn 
De  vunde  ej  med  Ære! 

44  Ak!  Kæmperne  det  mente  ej. 
Og  mange  dele  Brøden, 

De  kjendte  kun  den  Kæmpevej, 
Som  fører  hen  til  Døden: 
De  mødtes,  alt  som  Staal  og  Sten, 
Og  Fuglen  tav  paa  Bøgegren, 
Og  Blod  maa  Blommen  svede. 

45  Dog  følte  Kæmperne  i  Sind, 
Hvad  over  Blommen  vifted, 
Og,  før  de  gik  i  Kredsen  ind, 
Et  Venneord  de  skifted: 

De  lovede  med  Haand  og  Mund 
Hinanden  Ynk  i  Dødens  Stund 
Og  Grav  og  Bavtastene. 

46  De  loved  og  med  Ord  saa  fast, 
Hinanden  Bræk  at  bøde: 
Opveje  hver  en  Lemmelast 
Med  Pund  af  Guldet  røde; 

De  Kæmper  da  i  Sind  fornam, 
At  Mildhed  er  slet  ingen  Skam, 
Og  Grumhed  ingen  Ære. 

47  At  Æren  er  en  luftig  Damp, 
Og  Sten  saa  dødt  et  Minde, 

At  Kæmpen  skal  i  Livets  Kamp 

Sig  selv  kun  overvinde: 

Det  Ord  var  glemt  i  Hedenold, 

Nu  staar  det  klart  paa  Sagas  vSkjold, 

Men  —  hvor  paa  Bavtastene? 

48  Horvendel  drog  fra  KoUers  Grav 
Med  Sejer  og  med  Ære, 

Og  sanked  Guld  som  Smul  paa  Hav, 
Hvad  Snækken  kunde  bære; 
Saa  sejled  han  til  Lejregaard 
Og  bejled  til  den  væne  Maar 
Med  Guld,  m^ed  Land,  med  Ære. 

49  Horvendel  sad  med  Heltenavn 
Alt  i  sit  Odeisrige, 

Med  Gertelil  han  sad  i  Favn, 
Med  Søn  paa  Knæ  tillige; 
Det  Fenge  sig  fortryde  lod, 
Og  farvede  med  Broderblod 
Saa  sort  den  brune  Hede. 

50  Og  Fenge  sad  med  Høvdingnavn, 
Med  Broderblod  paa  Hoved, 
Hans  Broders  Viv  ham  tog  i  Favn, 
Det  Skjøgeværk  hun  voved; 

Da  Løven  fik  sit  Banesaar. 
Som  end  i  Skjold  afmalet  staar. 
Dets  Hjærter  er  saa  røde.  ^) 

51  Horvendels  Søn  i  Fenges  Gaard 
Opvoxte  med  stor  Kvide, 

Og  Knøsen  havde  bange  Kaar, 
Det  kan  man  sagtens  vide; 
At  Tigrens  Hu  og  Hjærte  stod 
Alt  til  den  Løveunges  Blod, 
Det  kan  man  nok  begribe. 

52  I  Tide  tog  da  Svøftet  ind 
Den  liden  Løveunge, 

Og  axlede  et  Abeskind, 
Og  laante  Skadens  Tunge, 
Og  spillede  det  høje  Spil: 
At  være  som  en  Slange  snild, 
Enfoldig  som  en  Due. 

53  Ja,  Amlet  sad  i  Askekrog, 
For  Emmerne  at  rage. 


')  Man  ihukomme,    at  Jyllands  Vaaben  er  en  Løve  og  ni  røde 
Hjærter! 

Men  baged  med  det  samme  dog 
Lidt  Dej  til  Skollekage; 
Han  baged  dér  de  Hager  smaa, 
Der  hægte  skulde,  som  man  saa', 
Om  Fenge  Purpurkaaben. 

Det  er  hel  underligt  et  Sprog, 

Hun  har,  den  Dane-Sage: 

Hun  taler  kun  saa  jævnt,  men  dog 

Saa  snildt,  om  gamle  Dage; 

Et  Spejl  hun  fører  i  sit  Skjold, 

Hvor  Nyaar  sig  med  Hedenold 

I  Lignelse  forene. 

55  Ja,  Amlets  Færd  i  Fenges  Gaard 
Er  Tyllands  Skjæmtesage, 

Den  siger:  sku  ej  Hund  paa  Haar! 
Den  altid  har  en  Hage; 
Og  Skam  faa  den,  der  stander  hos, 
Naar  Jyden  skifter  Arvegods 
Alt  i  de  røde  Emmer.  ^) 

56  Dog,  tænker  ej,  I  véd  nu  alt 
Om  Jyllands  Skjæmtesage! 
Nej,. ret  man  faar  den  ej  fortalt 
I  disse  korte  Dage, 

Den  er,  som  Jyden,  dyb  og  hul, 
Den  kommer  først  til  næste  Jul 
Vel  ud  som  Nyaarsgave. 

57  For  Verdslighed  og  Lapperi 
-  I  Aar  det  blev  for  silde, 


^)  Det  er  en  Spas,  som  Jyden  holder  af,  naar  han  vil  fixere 
godt  Folk :  at  rage  hede  Emmer  sammen  og  slaa  deri,  saa  Gnisterne 
flyve  om  godt  Folks  Øren,  og  det  kalder  han  at  sUfte  Arvegods. 

Thi  Mortens-Dag  er  alt  forbi, 
Og  man  fik  intet  Gilde; 
En  Smule  her  jeg  peger  paa 
Kun  for  umyndige  og  smaa, 
Som  ikke  er  for  kloge. 

58  Om  Amlets  Spil  paa  Kam  og  Aas, 
Om  wSpejderen,  der  vilde 

Ham  slagtet  som  en  Mortens-Gaas, 
Men  kom  til  Svine-Gilde, 
Ja,  blev  og  selv  til  Svinemad,  — 
Derom  jeg  gjærne  rime  gad; 
Men  nu  er  det  for  silde. 

59  Hvordan  den  vakre  Jydeknøs 
Trak  Rus  om  Kap  med  Fenge, 
Og  skar  sig  selv  fra  Galgen  løs, 
Og  lod  hans  Knægte  hænge,  — 
Derpaa  var  Rimet  let  til  fals; 
Thi  Fals  slaar  altid  selv  paa  Hals 
Sin  egen  vakre  Herre. 

60  Jeg  nævne  maa  og  med  et  Ord 
Den  Amlets  snilde  Tale 

Om  Maden,  som  blev  sat  paa  Bord 
I  Britte-Kongens  Sale: 
At^)  Øllet  smagte  slemt  af  Jærn, 
Og  Brødet  af  en  blodig  Kværn, 
Og  Kjødet  efter  Aadsel. 

61  Men  fint  det  alt  at  lægge  ud. 
Det  taaler  Tiden  ikke; 

At  tale  om  hans  skotske  Brud, 
Vil  sig  ej  heller  skikke, 

')  [rAl."] 

IV.  2 

Og  endnu  ntindre  om  hans  Færd 
I  Hallen  med  fornaglet  Sværd, 
Og  om  hans  gamle  Hager. 

62  Dog  kort  og  godt  er  Sagn  fortalt, 
Naar  man  dets  Indhold  gætter, 
Og  x\mlet  vandt,  og  Fenge  faldt 
P'or  eget  Sværd  som  Jætter, 

Og  Amlet  sad  paa  Faderstol, 
Og  mindes  klart,  saa  længe  Sol 
P?ia  Sagaskjoldet  straaler. 

63  O!  var  nu  Sagnet  hel  fortalt, 
Det  var  en  Skjæmtesage; 
Men  ak!  som  under  Sol  i  alt. 
Det  brede  er  tilbage: 

Skjønt  kjæk  i  Sind  og  myg  i  Aand, 
Dog  Amlet  faldt  for  Frændehaand, 
Og  troløs  blev  hans  Enke. 

64  Det  er,  naar  Løven  vorder  snild, 
Vist  paa  de  høje  Navler; 

Naar  Løven  driver  Abespil, 
Den  ingen  Løver  avler: 
Da  Løvens  Stammetræ  uddør. 
Og  i  dens  Ham  med  skjulte  Klør 
Kun  stikker  Ulve-Ræven. 

65  Hvor  Amlet  faldt  i  Hedenold, 
Dér  er  nu  Amlets  Hede, 

Dér  findes  vel  hans  blanke  Skjold 
Med  sine  Bukler  brede. 
Med  Billedværk  og  Runer  paa; 
Og  fandt  man  det,  man  dér  jo  saa' 
Det  gamle  jyske  Vaaben. 

66  Vel  hørte  jeg,  hvad  Fugl  i  Skov 
Om  Skotten  sang  paa  Kviste: 
Han,  mens  paa  Heden  Amlet  sov, 
Tog  Skjoldet  bort  med  Liste, 

Det  til  sin  Dronnings  Gaard  hjembar, 
Hvor  Runerne  han  overskar 
Aftegned  Billedværket. 

67  Men  Fuglen  sang  dog  og  i  Skov, 
At  Skjoldet  kom  tilbage, 

Og  Amlet  lod  kun,  som  han  sov. 
Og  Tingen  fik  en  Hage; 
Thi  Amlet  rejste  sig  paa  Stand, 
Og  Skotten  blev  en  fangen  Mand 
Og  maatte  for  ham  skrifte. 


68 


Det  er  hel  underligt  et  Sprog, 
Hun  har,  den  Dane-Sage, 
Og  Pokker  kan  ej  blive  klog 
Paa  hendes  gamle  Dage; 
Thi,  som  hun  er  i  øster  bedst, 
Hun  som  et  Lyn  er  flux  i  Vest, 
Det  kalder  hun  at  flagre. 


69  Ja,  gamle,  stolte  Villiam! 
Jeg  beder,  tag  dig  Vare! 

Thi  faar  med  Skjold  hun  paa  dig  Ram, 

Da  est  du  lidt  i  Fare: 

Maa  skrifte,  hvad  du  knebet  har, 

Maa  skrifte,  hvad  du  overskar. 

Og  lære.  ret  at  stave. 

70  Saa  ligger  Amlet  uq^er  Muld, 
Saa  er  den  Slægt  henfaret. 

Som  blev  udruget  over  Guld, 
Og  staar  kun  op  forklaret, 
Og  svinger  klar  sig  op  fra  Muld, 
Og  lader  Verden  med  sit  Guld 
Kun  lege  og  hensmelte. 

71  Saa  sank  det  jyske  Kongetræ 
I  Frændehadets  Flamme. 

En  Gren  dog  spirede  i  Læ, 
Af  Lejres  Kongestamme: 
Indgroet  blev  dens  Hj ærteskud 
I  Nordens  Tvillingeg  saa  prud, 
Og  rig  paa  Adelskviste. 

72  Dog,  ikkun  ved  et  Under-Bliv, 
Det  Syn  blev  set  paa  Jorden: 
At  visne  Gren  fik  atter  Liv 
Og  Rod  og  Top  i  Norden; 

Hvad  skjønt  man  saa',  før  Blivet  lød, 
Var  Sorg  kun  over  Træets  Død, 
Og  Livets  dunkle  Minde. 

73  Kong  Vermund  sad  paa  Jelling-Gaard, 
Saa  blind  paa  gamle  Dage, 

Og  Tysken  bød  ham  bange  Kaar, 
Og  Uffe  hed  den  spage; 
Dog  Tungebaand  for  Kindhest  sprang, 
Og  Uffe  fik  sin  Mund  paa  Gang, 
Gav  rene  Ord  for  Penge. 

74  Ej  saa'  Kong  Vermund  Øjets  Lyn, 
Men  hørte  Læbens  Torden, 

Og  Sagnet  altid  gaar  for  Syn 
I  Kongehal  i  Norden: 

Naar  hult  det  brager  under  Sky, 
Det  lyner  vist  og  over  By, 
Det  vidste  Vermund  Vitre. 

75  Saa  grov  i  Hast  han  op  igjen 
Sit  Kæmpesværd  af  Jorde, 

Og  gav  det  til  den  Ungersvend, 
Dog  næppe  han  det  turde; 
Det  godt  nok  er,  at  raabe:   Hov! 
Men  dermed  gaar  dog  ingen  Plov, 
Det  vidste  Vermund  Vitre. 

76  Kong  Vermund  sad  paa  Ejder-Bro, 
Han  sad  med  Liv  i  Hænde, 

Og  faldt  den  ene  for  de  to. 
Da  havde  Livet  Ende; 
Thi  Uffe  stod  paa  Holmen  dér 
Alt  med  det  rustne  Jydesværd, 
Mod  tyske  Kæmper  tvende. 

77  Ej  var  det  Overdaadighed, 
Men  tvungen  Sag  at  kalde. 
At  Uffe  mod  de  tvende  stred, 
Om  og  han  maatte  falde ; 
Thi  plettet  var  i  Ulveold 
Det  gode,  gamle  Daneskjold, 
Det  gik  ham  nær  til  Hjærte. 

78  I  Upsala  Kong  Adils  sad 
I  Klæder  blaa  og  blanke: 

Mig  Ros  og  Guld,  og  Ravne  Brad  ! 
Det  var  hans  Ord,  hans  Tanke, 
Ja,  hvor  han  gik,  og  hvor  han  stod, 
Han  hver  en  Dag  fra  Top  til  Fod 
Var  svøbt  i  Odins  Kjortel. 

79  Han  hærgede  saa  sejersæl 
Paa  Danmark  og  paa  Norge, 
Han  slog  saa  mangen  Mand  ihjel 
Og  vandt  saa  stærke  Borge, 
Han  kom  til  Sli  og  slog  Frovin, 
Kong  Vermunds  Jarl  og  Kæmpe  fin, 
Alt  paa  hans  gamle  Dage. 

80  Kong  Adils  sad  ved  breden  Bord 
Alt  i  de  høje  Sale, 

Tog  Munden  fuld  af  Vin  og  Ord, 
Det  var  hans  Vis  at  prale: 
Nu  har  jeg  fældet  Herr  Frovin, 
Og  Daners  Mark  skal  vorde  min, 
Det  svær  jeg  ved  min  Klinge. 

81  Saa  gik  han  ud  af  Upland-Sal, 
Ham  fulgte  Kæmper  stærke, 
Saa  stod  han  paa  den  slette  Val, 
Og  højt  saa  fløj  hans  Mærke; 
Kong  Vermund  under  hvide  Haar 
Sad  tankefuld  paa  Jelling-Gaard, 
Sad  sønneløs  i  Kvide. 

82  Det  havde  Ætten  af  Frovin 
Den  Ære  dog  at  melde: 
Han  slog  ihjel  vor  Fader  fin, 
Og  det  skal  han  undgjælde ; 
Og  hed  ej  Mærket  Danebrog, 
Saa,  hvor  det  fløj,  det  fulgtes  dog 
Af  ægte  danske  Svende. 

83  Kong  Vermund  sad  ved  breden  Bord, 
Med  Venner  og  med  Helte, 


I.     Jyllands  Rimkrønnike.     iSij-  ^5 

Og  der  kom  Bud  med  snare  Ord 

Om  flux  at  spænde  Bælte: 

Dér  Folke  ^)  stod  for  Kongens  Bord 

Og  mæled  rene,  danske  Ord 

Om  Fejde  og  Bedrifter. 

84  Kong  Adils  stander  i  vort  Land 
(Saa  brat  den  Høvding  taler), 

Og  han  har  Folk  som  Smul  og  Sand, 

Han  pukker  og  han  praler; 

Men  Ordet  gaar  saa  vidt  om  Land: 

Nu  har  vi  Frovins  Banemand, 

Op,  op,  I  Ungersvende! 

85  Og  fra  hver  ægte  Ungersvend 
Det  klinger  højt  paa  Hede: 
Ja,  vel  var  det,  han  kom  igjen. 
Nu  skal  vi  Ulven  bede; 

Sid  I  kun  sæl,  o,  Konning  god! 
Thi,  drikke  vi  ej  Ulvens  Blod, 
Han  eders  dog  skal  miste. 

86  Kong  Vermund  skued  Øjets  Lyn 
Og  hørte  Læbens  Torden, 

For  Sagnet  denne  Gang  gik  Syn 
I  Kongehal  i  Norden ; 
Og  som  det  braged  under  Sky, 
Saa  lyned  lyst  det   over  By, 
Og  det  var  Fryd  at  skue. 

87  Hil!  sæt  dig,  Kæmpe,  ned  paa  Bænk! 
(Saa  klang  nu  Kongetalen) 

Og  kvæg  dig  lidt  med  Brød  og  Skjænk, 
Til  Vandringen  paa  Valen! 


')  [Skrives  her:   „Felke."] 

Til  Kæmpen  lyder  Hnikars  Ord: 
Du  vedst  det  ej  ved  Davrebord, 
Hvor  Nadveren  dig  bydes. 

88  Nej,  Tak  for  Bud!  o,  Konning  bold! 
Ej  Mod  jeg  har  paa  Sæde: 

Nu  Kæmpegang  med  Sværd  og  Skjold 
Er  al  min  Lyst  og  Glæde; 
Dog  ej  jeg  vrager  Kæmpeskik: 
Thi  rækker  mig  en  Læskedrik, 
Alt  som  jeg  staar  paa  Gløde! 

89  Den  skalst  du  faa,  du  Kæmpe  huld! 
(Kong  Vermund  glad  det  mælte) 
Og  Bægeret  af  røden  Guld 

Det  gjemme  du  i  Bælte! 
Og  brug  det  for  den  hule  Haand, 
Naar  som  forsmægte  vil  din  Aand 
Alt  i  den  stærke  Brynde! 

90  Det  var  den  jyske  Høvedsmand, 
Han  stod  alt  som  paa  Gløde, 
Saa  tog  han  Bægeret  paa  Stand, 
Det  Kar  af  Guldet  røde; 

Men,  før  han  drak,  et  Kæmpeord 
Han  falde  lod  for  Kongens  Bord, 
Som  ej  er  at  forgjætte: 

91  Det  lover  jeg  i  Kæmpelag 
Alt  med  min  danske  Tunge : 
At,  før  jeg  flygte  skal  i  Dag, 
Hvor  hvasse  Sværde  sjunge, 
Jeg  tømme  skal  af  eget  Blod 

En  Skaal  saa  fin,  o,  Konning  god! 
Som  I  mig  her  iskjænker. 

92  Hr.  Folke  red,  alt  som  til  Brud 
En  Bejler  hart  mon  stunde, 

Kong  Vermund  med  sin  Hird  saa  prud 
Kom  efter,  som  de  kunde; 
Og,  før  sig  Svensken  saa'  omkring, 
Han  saa'  saa  bold  en  Kæmpering 
Om  Danerkongens  Mærke. 

93  De  Sværde  gol,  og  Pile  sang, 
Og  Hjælmen  faldt  af  Sæde, 

Og  Staalet  brast,  og  Blodet  sprang, 
Og  Heden  den  fik  Væde; 
Og  Jyden  stod,  og  Jyden  laa, 
Som  før  og  siden  tit  man  saa'. 
Omringet,  men  af  døde. 

94  Det  gik  saa  fort.  og  dog  saa  sent. 
Alt  under  Od  og  Ægge, 

At  mangen^)  Svensker  glemte  rent 
Den  Vej  fra  Val  til  Snække; 
Og  Folke  sad  paa  den  saa  mod, 
Og  drak  af  Hjælm  sit  eget  Blod, 
Som  Vin  af  Kongens  Bæger. 

95  Ja,  Folke  sad  paa  Kongevej 
Alt  som  en  Helt  til  Skue; 
For  Kongeblik  det  dulgtes  ej, 
Hvi  Folke  sad  paa  Tue; 

Gid  ingen  Sinde  lukkes  maa, 
Før  sligt  et  Underværk  det  saa'. 
En  Danerkonges  Øje! 

96  Kong  Vermund  kom  og  stod  og  saa', 
Og  tog  saa  lydt  til  Orde: 

')  [„mange".] 

Alvorlig  ment,  kan  jeg  forstaa, 
Var  Løftet,  som  du  gjorde. 
Det  svared  Folke  brat  igjen: 
Er  det  saa  nyt  hos  Dannemænd, 
At  holde  Tro  og  Love ! 

97  Det  er  hel  underligt  et  Sprog, 
Hun  har,  den  Dane-Sage: 

Hun  taler  kun  saa  jævnt,  og  dog 
Saa  sødt,  om  gamle  Dage; 
Det  lader,  som  et  Efterkuld 
Hun  vil  udruge  over  Guld 
Alt  paa  den  brune  Hede. 

98  Kong  Adils  sad  ved  breden  Bord 
Alt  i  de  høje  Sale, 

Tog  Munden  fuld  af  Vin  og  Ord, 
Det  var  hans  Vis  at  prale; 
Med  Folke  og  med  Flugt  han  tav, 
Men  raabte:  jeg  har  lagt  i  Grav 
Frovin,  den  stolte  Kæmpe. 

99  Det  Kongeord  ved  breden  Bord 
Alt  fra  de  høje  Lofte 

Udfløj  saa  fort  og  vidt  i  Nord, 
Som  før  og  siden  ofte; 
Det  fløj  alt  over  Fjæld  og  Hav, 
Det  ringed  over  Frovins  Grav 
Og  i  hans  Sønners  Øren. 

100  Det  klang  saa  højt,  det  klang  saa  tit, 
Og  altid  klang  det  værre; 

Det  Broderpar,  jeg  siger  frit. 
Var  hver  saa  bold  en  Herre; 
Nu  lukkes  om  en  liden  Stund 

De  Øren  eller  og  den  Mund, 
Det  kan  man  sagtens  vide. 

loi  De  Brødre  stod  i  vSvealund, 
Og  iVdils  var  til  Stede, 
Og  Kette  slog  ^)  af  Hjærtens  Grund, 
Saa  Hjælmen  sprang  fra  Sæde, 
Og  Blodet  sprang  af  Hjælmestol, 
Men  Kongen  fnøs,  og  Sværdet  gol. 
Og  Kette  maatte  knæle. 

102  Hr.  Vigge  stod  i  Lundelæ 
Med  Sværd  ved  Lænd  til  Rede, 
Og  der  hans  Broder  sank  i  Knæ, 
Da  for  det  selv  af  Skede: 

Det  fløj  i  Haand,  til  Hjælp  det  for, 
Og  Adils  sank  saa  bleg  til  Jord, 
Og  Kette  sprang  i  Vejret. 

103  Saa  droge  de  til  Frovins  Grav 
Med  Hovedet  i  Bælte, 

Og  aldrig  mer  det  praled.af, 
At  Adils  Frovin  fældte; 
Men  der  det  faldt  i  Sveaskov, 
De  brød  den  danske  Kæmpelov: 
Thi  to  om  én  de  vare. 

104  Det  saa'  den  liden  Fugl  i  Lund, 
Og  sang  alt,  hvad  den  vidste. 

Og  flux  det  lød  fra  Mund  til  Mund, 
Hvad  Fuglen  sang  paa  Kviste: 
To  Daner  brød  i  Sveaskov 
Den  runde  Kreds  og  Kæmpelov, 
Det  var  saa  tungt  at  høre. 

^)  [Forf.'s  Rettelse  i  sit  Exemplar  for:  „steg".] 

105  Ja,  tungt  for  hver  en  Dannemand 
Det  er,  naar  Daner  skuffe, 

Og  let  sig  hver  da  tænke  kan. 
Hvor  tungt  det  var  for  Uffe; 
Thi  han  var  dansk  af  Hjærtens  Grund, 
Og  Bruddet  i  den  svenske  Lund 
Det  var  hans  Svogers  Brøde. 

106  Thi  stander  nu  den  Herre  bold 
Med  rustne  Sværd  i  Hænde, 
For  Glans  til  gamle  Daneskjold 
At  vinde  fra  de  tvende: 

Ja,  Plet  af  Skjold  og -Rust  af  Sværd 
Han  skure  vil  i  Herrefærd, 
Om  det  ham  maa  gelinge. 

107  Kong  Vermund  sad  paa  Ejder-Bro, 
Saa  tæt  ved  aabne  Bølge, 

Og  faldt  den  ene  for  de  to, 
Han  vilde  brat  ham  følge; 
Han  vilde  paa  den  Vove  kold 
Hensvømme  til  sin  Fader,  Skjold, 
Med  Danmarks  tomme  Krone. 

108  01  Danemark!  o,  Fædreland! 
O!  da  var  Nød  paa  Færde: 

Din  Vætte  sad  paa  Gravens  Rand 
Og  under  hvasse  Sværde; 
Din  Vej  til  Pris,  sortladne  Hav, 
Sig  aabned  som  en  Kæmpegrav 
Alt  for  dtn  hvide  Gubbe. 

109  Kong  Vermund  sad  paa  Ejder-Bro, 
Og  hørte  Sværde  sjunge: 

Han  hørte,  det  var  Stemmer  to, 
Og  af  den  tyske  Tunge; 
De  sang  for  Lig,  det  hørte  han, 
Og  gamle,  bUnde  Kongemand 
Sig  hælded  over  Bølge. 

iio  Han  tænkte  paa  den  Askekrog, 
Hvor  Uffe  sad  dér  hjemme. 
Han  frygted,  at  det  Kæmpesprog 
Var  dog  kun  Dværgestemme ;  ^) 
Han  vidste  ej,  at  Helten  bold 
Kun  Pletten  lod  af  Daneskjold 
Med  tyske  Klinger  skure. 

111  Kong  Vermund  paa  sin  Kvide-Stol 
Nu  hørte  noget  runge, 

Og  kjendte,  det  var  Skræp,  som  gol 
Alt  med  sin  danske  Tunge: 
Hvor  ramte  nu  i  Herrefærd 
Mit  gode,  danske  Kongesværd? 
Saa  spurgte  brat  den  gamle. 

112  Ham  meldte  Svend  med  lystig  Hu: 
Det  véd  jeg  ej  saa  lige; 

At  Tyskeren  gik  rent  itu, 

Er  alt,  hvad  jeg  kan  sige; 

Og  Vermund  flytted  sig  paa  Stand 

Til  Sæde  ind  fra  Bølgerand, 

Han  Sagn  for  Syn  lod  gange. 

113  Saa  stod  de  Kongesønner  to 
I  Kredsen  nu  alene, 

')  Ekko. 

Og  vSværdet  gol,  og-  Daner  lo, 
Thi  Uffe  han  stod  ene; 
Ja,  Dansken  stod,  den  Saxer  laa, 
Han  maatte  bag  af  Dansen  gaa, 
Thi  han  faldt  ud  af  Turen. 

114  End  Vermund  Sagn  for  Syn  lod  gaa, 
Og  rejste  sig  fra  Sæde, 

Og,  hvad  kun  times  Kæmper  faa: 
Den  Gubbe  græd  af  Glæde; 
Ja,  Kæmpesorg  og  Taarefryd 
Det  altid  var  en  Skjoldungdyd 
Og  Dannishedens  Mærke. 

115  Det  er  hel  underligt  et  Sprog, 
Hun  har,  den  Dane-Sage: 

Hun  taler  kun  saa  jævnt,  og  dog 
Saa  snildt,  om  gamle  Dage; 
Et  Spejl  hun  fører  i  sit  Skjold, 
Hvor  Nyaar  sig  med  Hedenold 
I  Lignelse  forene. 

116  Ja,  ej  i  Dag  og  ej  i  Gaar, 
O,  Danemark,  du  kjære ! 

Du  fikst  de  underfulde  Kaar, 
Du  skalst  til  Graven  bære : 
De  stande  fast  paa  Norners  Skjold, 
De  klinge  gjennem  hver  en  Old 
I  søde  Vemodstoner. 

117  Som  Diderik,  din  Kæmpe  god, 
Du  synker ')*  under  Fjælde: 
Lindormen  tænker,  med  sit  Blod 
Dit  Hjærte  skal  undgjælde; 

1)  [„sænker".] 

Men  Løven  er  dig  huld  og  tro : 
Den  huler  Fjældet  med  sin  Klo 
Og  bærer  dig  til  Hallen. 

ii8  Derfor  du  fører  i  dit  Skjold 
De  Hjærter  og  de  Løver: 
Kun  de  kan  fri  af  Ormens  Vold, 
Dit  Adelring  han  døver; 
Kun  til  at  spalte  Klippevæg 
Det  faar  igjen  sin  hvasse  Æg, 
Naar  Hjærtet  er  hos  Løven. 

119  Paa  Gyldenbund  saa  himmelblaa, 
Staa  dine  Løver  trende. 

Og,  om  paa  Skjoldet  ret  jeg  saa', 
Dig  hjulpe  alt  de  tvende; 
Den  tredie,  det  give  Gud! 
Dig  grave  nu  af  Fjældet  ud, 
Saa  sandt  du  det  behøver! 

120  Og  naar  da  paa  Kjærmindevang 
Dig  Løven  højt  mon  bære, 

O,  stem  da  i  din  Svanesang 
Til  Juda-Løvens  Ære! 
Thi  i  de  Løver  himmelblaa 
Med  Taarefryd  du  sande  maa, 
At  hait  sig  aabenbared. 

121  Ak!  synker  da  igjen  i  Fjæld 
Du  ved  dit  Hjærtes  Brøde, 
Da  er  der  intet  gyldent  Feld, 
Der  er  kun  Norges  røde: 

Du  kommer  aldrig  ud  af  Fjæld, 
Hvis  ikke  da  sin  gamle  Gjæld 
Betaler  Hellebarden. 

122  Da  smulret  er  dit  Adelring 
Og  ligger  under  Mulde, 
Det  gamle  Blod  gi'r  Hjærtet  Sting, 
Men  ikke  Bod  for  Kulde; 
O,  Gylden-Løve!  husk  da  paa: 
Det  var  de  Løver  himmelblaa. 
Som  rakte  dig  din  Krone! 


123  Der  er  en  Sang  saa  gaadefuld 
Om  Fafner,  Ormen  lede, 

Som  ruged  over  Bølgeguld 
Alt  paa  den  vilde  Hede, 
Og  om  den  Helt  af  Asablod, 
Som  Ormen  slog,  men  bed  til  Bod 
Dog  selv  i  Ormens  Hjærte. 

124  Opfostret  var  den  Kæmpe  fin 
I  Danemark  med  Ære, 

Men  Niddinge  ham  slog  ved  Rhin, 
Som  Visen  os  mon  lære; 
Hr.  Sigurd  var  hans  Navn  paa  Jord, 
Hans  Ry  gik  vidt  i  Syd  og  Nord, 
Det  gik  til  Griklands-Havet. 

125  Han  havde  sig  en  Dotterlil, 
Det  var  saa  fin  en  Blomme, 
Og 'hendes  Fosterfader  snild 
Han  lod  den  ej  forkomme: 
Han  gjemte  den  i  Harpebund 
Og  førte  den  saa  over  Sund 

I  Ly  til  Norges  Fjælde. 

126  Dér  voxte  op  den  Mø  saa  prud, 
Og  Brød  hun  maatte  bage, 

Men  dog  hun  blev  Kong  Regnars  Brud, 
Den  gaadefulde  Krage; 
I  Danemark,  i  Kongefavn, 
Hun  tog  igjen  sit  Adelsnavn: 
Hun  Aslavg  hed  med  Æren. 

127  Men  Aslavg  hørte  det  med  Sorg 
Alt  af  den  liden  Svale, 

At  Regnar  fæsted  Ingeborg 
I  Sveakongens  Sale; 
I  Troløshed  hans  Tro  forsvandt: 
At  Kraken,  han  i  Norge  fandt, 
Var  Aslavg  Sigurds-Dotter. 

128  Nu  Ormehjærtet  op  sig  skød, 
Hun  gav  sig  til  at  mane, 
Og,  for  at  vidne,  hun  var  fød 
Af  Sigurd  Fafnesbane. 

Hun  måned  frem  to  Orme  smaa 
I  Øjesten  paa  ham,  der  laa 
Alt  under  Moderhjærte. 

i2g  Saa  fødte  hun  saa  harmefuld 
Den  Sigurd  Orm-i-Øje, 
Saa  fødte  hun  et  Ormekuld, 
Og  dog  med  Nakker  høje. 
O  ve!  thi  Ormen  raader  nu 
Saa  højt  i  Hoved,  dybt  i  Hu, 
Paa  0,  paa  Hav,  paa  Hede. 

130  Med  laadden  Brog  vel  Regnar  staar 
For  Ormen  under  Lide; 
Men  i  Kong  Ellas  Ormegaard 
Dér  klinger  Regnars  Kvide. 
Ak!  nu  har  Ormen  vundet  Spil, 
IV.  3 


34  ^'     Jyllands  Rimkrønnike.     iSij- 

Ak!  hvordan  vil  det  nu  gaa  til 
Paa  Danmarks  sorte  Hede! 

131  Den  bruser  hult  nu  over  Sø, 
Den  Lyd  af  Regn  ars  Kvide, 
Og  derom  taler  0  med  0, 
Hvad  Bretlands  Orme  bide; 
Og  Ella  faar  af  Regnars  Børn 
Vel  Ormen  dyrt  betalt  med  Ørn, 
Men  Ormen  har  sit  Bytte. 

132  Da  saa'  det  ud  i  Danemark, 
Som  det  saa'  ud  i  Norge: 
Enhver  var  stor  som  han  var  stark 
Og  som  han  aatte  Borge; 

Paa  Hav  og  Land  og  Stol  og  Stavn 
Af  Vikinger  med  Kongenavn 
Det  mylrede  som  Orme. 

133  O!  havde  Løven  himmelblaa, 
Mit  Danmark!  da  ej  været, 
Da  havde  Ormens  Unger  smaa 
Dit  Hjærte  brat  fortæret: 

Du  havde  til  din  Svanesang 

Kun  haft  det  Bragemaal,  der  klang 

Saa  hult  i  Regnars  Kvide.  ^) 

134  Der  er  saa  bredt  et  Land  bag  Rhin 
Alt  under  Vesterlide, 


1)  Man  komme  i  Hu',  at  ligesom  Versene  ved  Stærkodders 
Fald  ere  de  sidste,  Saxo  anfører,  saaledes  er  Regnars  Kvide  det 
sidste  Kvad  fra  Hedenold,  han  nævner,  og,  af  Omkvædet  at  dømme, 
har,  som  man  kan  tænke,  den  danske  Vise  været  langt  vemodigere 
end  den  islandske,  Tiden  ene  har  levnet  os. 

Dér  sad  en  Drot  saa  favr  og  fin 
Alt  paa  de  samme  Tide; 
Ja,  Kejser  var  han,  som  jeg  véd, 
Og  Karl  han  var,  alt  som  han  hed, 
For  Hat,  for  Spir  og  Krone. 

135  Han  gik  saa  frank,  han  gik  saa  fri 
Alt  over  Alp efj ælde. 

Og  tvang  det  sjunkne  Lombardi 
Alt  under  Frankevælde; 
Han  gik  i  Øst  og  Vest  og  Nord, 
Og  vilden  Saxer,  stolten  Mor 
Sig  maatte  for  ham  bøje. 

136  Men  det  er  Skjæmt  af  gamle  Skjald, 
Om  end  ej  Tant  saa  ganske: 

At  med  ham  stod  i  Ronceval 
Den  kjække  Holger  Danske; 
De  sammen  gik  i  Arvetal, 
Men  dog  sin  Kamp  i  Ronceval 
Har  Holger  end  til  gode. 

137  Nej,  andet  saa'  den  Kejser  fin 
Paa  Borg  fra  højen  Svale: 
Saa'  under  sorte  Sejl  paa  Rhin 
De  gyldne  Stavne  prale; 

Og  under  Sejl  i  Løfting  stod, 
Som  Godefred,  ej  Fredegod, 
Den  djærve  Holger  Danske. 

138  Den  Kejser  sukked  i  sin  Aand, 
Han  saa'  uvordne  Dage; 

Han  saa'  sit  Spir  i  Holgers  Haand 
Og  maatte  sig  vel  klage; 

Hvad  hjalp  det,  om  han  Danmark  vandt, 
Naar  Visen  gik,  og  det  var  sandt: 
De  danske  bo  paa  Havet !  ^) 

130  Kun  Skygge  er  al  Verdens  Glans, 
Dens  Ros  kun  Lyd  af  Bjælde' 
Og  fra  den  bitre  Dødningdans 
Ej  frier  Byrd  og  Vælde; 
Den  Kejser  og  saa  stolt  og  stor 
Hensmulrede  i  sorten  Jord, 
Thi  Mand  er  Aluldets  Frænde. 

140  Han  efterlod  en  Søn  saa  spag. 
Som  Kejser  skulde  være, 

Men  Skulderen  var  alt  for  svag 

Til  Kronen  højt  at  bære; 

Sit  Spir  og  Sværd  han  holdt  kun  slet, 

Og,  holdt  han  Salmebogen  ret, 

Saa  holdt  han  dog  ej  Tonen. 

141  I  Kejsergaard  det  gik  saa  skjævt, 
Der  Karlen  var  begravet, 

1)  Somme  kan  det  dog  maaske  fornøje,  her  at  mindes  om  det 
saa  historisk  mærkelige  latinske  Vers  om  den  jyske  Kong  Haralds 
Daab  i  Ingelheim,  af  den  samtidige  Ermold  Nigellus  (Script.  Rer, 
Dan.  T.   i.)  og  her  især  disse  Linjer: 

Gens  erat,  —  antiqvum  cui  perfidus  angvis 
Liqverat  errorem,  sustuleratqve  Deum. 


Hi  populi  veteri  cognomine  Deni 
Ante  vocabantur,  et  vocitantur  adhuc. 

Ipse  quidera  populus  —  —  —  — 
Lintre  dapes  qværit,  incolitatqve  mare. 
Pulcher  adest  facie,  vultuqve  statuqve  decorus, 
Unde  genus  Francis  adfore  fama  refert. 

Og  Holger  som  Norman,  ej  gjævt, 
Men  vildt,  omfor  paa  Havet : 
Han  for  paa  Hav,  han  gol  paa  Kyst 
Og  gjorde,  hvad  man  kalder  lyst. 
Ja,  Kirken  stod  i  Lue. 

142  Den  Gang  det  over  Lande  lød 
Alt  under  Suk  og  Klage: 
Karolus  Magnus  han  er  død. 
Den  Kejser  uden  Mage,  — 

Da  lød  det  som  et  Tordenskrald 
Alt  for  en  Munk  i  Klosterhal; 
Men  hvad  vil  det  vel  sige? 

143  Ja,  det  var  ingen  Munk  engang, 
Men  kun  en  Smaadreng  liden, 
Dog  i  hans  Øren  hart  det  klang 
Og  hult  og  hele  Tiden:  - 

„Kun  Skygge  er  al  Verdens  Glans, 
Og  Enden  er  en  Dødningdans." 
Véd  I,  hvad  det  vil  sige? 


144 


Mon  det  kan  skaffe  Franken  Fred, 
Mon  det  kan  hjælpe  Frisen, 
Hvad  kommer  det  Normannen  ved 
Og  hvad  skal  det  i  Visen: 
At  hist  i  Korbej-Klostret  gøs 
Og  græd  en  liden  Munkeknøs, 
Knap  tretten  Vintre  gammel? 


145  Lad  sidde  ham,  den  Knøs,  i  Fred, 
Til  han  er  ret  udtunget! 
Gud  glæd  hans  Sjæl  i  Evighed 
For  Messen,  han  har  sjunget! 

Ja,  Franken  skal  med  Frisen  vist, 
Men  dog  Normannen  først  og  sidst, 
Hos  Gud  ham  ihukomme. 

146  Hr.  Ebbe  sad  med  Bispestav 
Til  Rejms  i  Vesterleden, 

Ham  græmmede  det  Hedenskab 
Saa  nær  ved  Kristenheden; 
Han  saa'  de  danske  Hedningbud 
I  Kejsergaard  gaa  ind  og  ud; 
Det  gik  ham  nær  til  Hjærte. 

147  Saa  tung  da  blev  den  Stav  i  Haand, 
Og  Kaaben  var  til  Byrde, 

Han  hørte  Røsten  i  sin  Aand : 
Du  kalder  dig  en  Hyrde, 
Men  Hyrden  god  i  Ørken  gaar, 
At  lede  op  det  tabte  Faar 
Og  sanke  det  til  Hjorden. 

148  Da  blev  saa  let  den  Hyrdestav, 
Og  Ebbe  flux  med  Glæde 
Den  tunge  Kaabe  kasted  af 
Og  gik  med  Stav  fra  Sæde: 
En  bedre  Byrde  haabed  han 
At  hente  i  det  Hedningland 
Og  til  Guds  Alter  bære. 

149  Saa  vandred  ,ud  den  Biskop  from, 
At  grunde  Nordens  Kirke, 

Han  gik  saa  vidt,  han  gik  til  Rom, 
Han  gik  til  Danevirke; 

Med  Pavebrev  og  Kejserbud 

Han  gik  i  Nord,  han  gik  med  Gud, 

Med  Hedninger  i  Følge.  ^) 

150  I  Jylland  havde  Harald  Klak 
Et  lille  Kongerige, 

Men,  hvor  han  havde  sit  Gemak, 
Det  véd  man  ej  saa  lige; 
Dog.  sad  han  ej  paa  Har  aidskjær, 
Saa  sad  han  den  dog  sikkert  nær 
Alt  paa  den  brune  Hede. 

151  Ja,  vist  han  sad  paa  Jellinggaard, 
Det  kan  omtrent  man  vide, 

Om  ikke  just  det  hele  Aar, 
Dog  sikkert  somme  Tide; 
Man  mærker  det  paa  Tyra  godt. 
At  hun  har  kjendt  det  gamle  Slot 
I  sine  unge  Dage. 

152  I  Tanderup  ved  Kolding-Aa, 
Der  er  saa  klar  en  Kilde, 


^)  Det  er  mig  aldeles  ikke  ubekjendt,  hvad  mange  dømme  om 
Ebbe;  men  jeg  vil  sige  med  Adam  af  Bremen:  hvo  tør  dømme 
Ansgars  fortrolige  Ven!  jeg  vil  tilføje,  at  to  Helgenes  Vidnesbyrd 
som  Ansgars  og  Rimberts  dog  vel  kunne  opveje  hundredes  Klaffer 
i  en  vanartig  Tid;  og  jeg  vil  endelig  tilstaa,  at  jeg  ej  begriber, 
hvad  der  drev  Ærkebispen  af  Rejms  ind  iblandt  vilde  Hedninger, 
og  hvad  der  lagde  den  Salvelse  i  hans  Ord,  den  høje  profetiske 
Tale  paa  hans  Læbe,  som  var  paa  Jorden  Ansgars  ypperste  Trøst,  og 
skal  være  mærkelig,  saa  længe  Kirken  staar,  —  jeg  véd  ikke,  hvad 
det  kunde  være,  naar  det  ej  var  hellig  Tro  og  brændende  Nidkjær- 
hed,  som  og  den  sanddru  Rimbert  siger;  og  derfor  maa  jeg,  trods 
alt,  hvad  der  er  sagt  om  ham,  ære  og  elske  hans  Ihukommelse,  som 
den  danske  Kirkes  aandelige  Fader  i  Kristo. 


40  I.     Jyllands  Rimkrønnike.     i8iS- 


Dér  stod  en  Sten  saa  stor  og  graa, 

Den  meget  sige  vilde, 

Som,  naar  en  Gang  man  kan  forstaa 

At  stave  ret  de  Runer  raa, 

Maa  faar  kanske  at  vide.  ^) 

153  Ved  Kilden  stod  en  Kongegaard, 
End  ej  saa  langt  tilbage, 

Og  Ordet  gik,  som  skrevet  staar: 
At  i  de  gamle  Dage 
Da  havde  dér  Kong  Harald  Klak 
Et  kjært  og  synderligt  Gemak, 
Og  riste  lod  de  Runer. 

154  Der  gik  endnu  et  andet  Ord: 
At  det  gik  Konger  ilde, 
Naar  ej,  ihvor  de  drog  og  for, 
De  drak  af  samme  Kilde; 

Og  derfor  man,  med  samme  Skjel 
Som  Roskilds  gamle  Kongevæld, 
Den  nævner  Konge-Kilde. 

155  Og  er  det  sandt,  som  skrevet  staar. 
Det  sandes  vel  tillige: 

At  Ebbe  kom  til  Landdrupgaard, 
At  kristne  Haralds  Rige; 


*)  Det  kommer  derpaa  an,  hvor  godt  den  Sten  er  tegnet  af; 
thi  den  er,  saa  vidt  jeg  véd,  i  Mands  Minde  kløvet  til  en  Trappe. 
Det  kalder  man  ikke  at  træde  Fædres  Ihukommelse  under  Fødder; 
men  er  det  andet,  da  har  jeg  ej  Forstand  paa  Danmarks  Hjærtelag 
og  Tungemaal.  Jeg  sørger  ej  [blot]  over  Skaden,  som  sker,  men  over 
Hjærtet,  som  nænner,  at  de  Stene  sønderhugges,  hvorom  det  ikke  véd, 
hvor  mærkelige  Tidender  de  sattes  til  at  bringe,  men  som  det  véd, 
er  af  Fædrene  satet  med  Flid,  til  at  bære  os  Sagn  om,  hvad  de  funde 
værd  at  betænke.     O!    maatte  sligt  dog  lægges  paa  Hjærte  ! 

Og,  naar  det  Konger  godt  skal  gaa, 
Til  visse  og  de  drikke  maa 
Af  Korsets  Konge-Kilde. 

156  Der  stod  en  Borg  ved  Rinaa-Bred, 
Dér  maatte  Marmelstene 

Fra  Rom  og  fra  Ravenna  med 
Sig  til  en  Hal  forene, 
Ja,  til  saa  stolt  et  Kejserslot, 
At  favne  dér  en  Frankedrot 
Alt  under  Kejserkrone. 

157  Der  randt  en  Gang  et  Timeglas, 
Det  synes  nu  udrundet, 

Da  hvert  et  kongeligt  Palads 
Med  Kirken  var  forbundet; 
Og  ved  den  Kejserborg  saa  prud 
Der  stod  et  Hus  for  Himlens  Gud, 
Ja,  til  hans  Ord  og  Ære. 

158  Karolus  med  sin  store  Magt 
Og  med  sin  brede  Krone 

Holdt  Engle  for  den  bedste  Vagt 
Om  Borg  og  Land  og  Trone; 
Thi  havde  han  den  Kirke  hvalt, 
Og  Engelhejm  blev  Borgen  kaldt, 
Dér  dvæled  han  saa  gjærne. 

159  Og  det  var  Kejser  Ludvig  spag, 
Han  Borgen  skulde  gjæste, 

At  sidde  dér  paa  Herredag 

Med  Riddere  og  Præste; 

Og  det  var  Ebbe  med  sin  vStav, 

Han  kom  fra  Danmarks  Hedenskab 

Med  Tidender  saa  gode. 

i6o  Han  bød:  Guds  Fred!  han  bød:  god  Dag! 
Og  det  med  Hjærtens  Glæde, 
Han  talte  til  den  Kejser  spag: 
O!  stat  nu  op  af  Sæde! 
Et  Barn  er  født  i  Betlehem, 
Thi  glæde  sig  Jerusalem, 
Halleluja  istemme! 

i6i  Halleluja!  ja,  Gud  ske  Lov, 
Som  med  mig  vilde  være, 
Saa  fra  den  dunkle  Daneskov 
Kjærminder  jeg  kan  bære! 
Han  plantet  har  en  Eg  saa  prud 
I  Skoven  dér,  hvis  Hjærteskud 
Til  Skyen  skal  opvoxe. 

162  Han  plantet  har  saa  fin  en  Bøg, 
Den  faar  saa  fast  et  Stade, 

At  ej,  før  Hav  opgaar  i  Røg, 
Den  fælder  sine  Blade, 
Og  i  dens  Grene  Himlens  Fugl 
Skal  Rede  bygge^  finde  Skjul, 
Sin  Røst  i  Sang  opløfte.  ^) 

163  Alt  mangen  Sjæl  af  Satans  Vold 
Er  vunden  til  Guds  Rige, 

Med  Viv  og  Søn  Kong  Heriold 
Nu  vindes  vist  tillige: 
Et  Barn  er  født  i  Betlehem, 
Og  fort  sin  Kaas  til  Englehjem 
Kong  Heri'^ld  mon  stile. 


^)  At  Ebbe  virkelig  har  spaat  sligt  om  Nordens  Kirke,  kan 
man  selv  se  i  Ansgars  Levned,  og  finder  man  andre  Ord,  anden 
Mening  skal  man  vist  ikke  finde. 

164  Det  hørte  alt  den  Kejser  spag-, 
Det  Ord  han  maatte  lide, 

Og  det  var  efter  Valborgdag, 
Og  nær  ved  Pinsetide,  ^) 
Den  Kejser  for  fra  By  til  By, 
Og  Ranken  stod  saa  grøn  og  bly, 
Og  Fuglen  sang  paa  Kviste. 

165  Den  Kejser  stod  i  Borgen  sin, 
Han  saa'  fra  højen  Svale 

Alt  under  hvide  Sejl  paa  Rhin 
De  gyldne  Stavne  prale ;  ^) 
Og  under  Sejl  i  Løfting  stod 
Som  Harald  nu  saa  Fredegod: 
Den  gamle  Holger  Danske. 

166  Og  der  blev  talt  saa  mangt  et  Ord 
Med  Blide  og  med  Lempe 

Til  Kongen  og  hans  Mænd  fra  Nord, 
Saa  mangen  ærlig  Kæmpe; 
Og  Talen  gik  saa  længe  om, 
At  Harald  tog  ved  Kristendom, 
Og  Kæmperne  tillige. 

T67  Det  var  for  vist  en  Højtidsgang, 
Der  Mænd  fra  Danevirke 
Gik  under  Sang  og  Klokkeklang 
I  Engelhejm  til  Kirke: 

^)  Vil  man  ikke  tro ,  at  selv  dette  har  sin  gode  Hjemmel,  da 
se  man  efter!  saa  har  jeg  gjort,  ^j  gcce  volant  centum  per  Rheni 
flumina  puppes,  Velaqve  candidolis  consociata  modis.  Saaledes  synger 
i  det  mindste  Ermold;  og  lod  det  sig  end  ikke,  som  jeg  dog  mener, 
forene  med  Rimberts  Beskrivelse,  vil  man  vel  maatte  finde,  at  jeg 
endda  havde  Ret  til  her  at  tale  om  hvide  Sejl  og  gyldne  Stavne. 

De  kasted  Odins  Kjortel  graa, 
Og  Korselin  de  toge  paa, 
Ja,  Kristentøjet  hvide. 

i68  Og  Ludvig  holdt  Kong  Heriold 
Alt  under  Daabens  Naade, 
Og  Luther  holdt  hans  Søn  saa  bold, 
Det  er  en  venlig  Gaade, 
Og  Judit  holdt  den  Dronning  fin 
Alt  under  Guld  og  klare  Lin, 
Vor  Gud  saa  vil  vi  love ! 

169  Den  Kirke  stod  saa  underfuld, 
Om  ej  for  Hjærter  kolde, 

Saa  dog  for  Skjalden,  klar  som  Guld 
Og  fuld  af  Sagaskjolde: 
Som  Herrens  Værk  i  Tidens  Gang 
Bedrifterne  paa  Skjold  udsang. 
Hvad  Himle  skal  fortælle.  ^) 

170  Ja,  ej  i  Dag  og  ej  i  Gaar, 
O,  Danemark!  du  kjære! 

Du  fikst  de  søde  Vemodskaar, 
Du  skalst  til  Graven  bære; 
De  stande  fast  paa  Norneskjold 
Og  klinge  gjennem  hver  en  Old 
Fra  Lund  og  Harpestrænge. 

*)  Tenl^la  Dei  summo  constant  operata  metallo, 
Ærati  postes,  aurea  ostiola, 
Inclyta  gesta  Dei,  series  memoranda  virorum, 
Pictura  insigni,  qvo  relegenda  patent. 

Saa  synger  Ermold  og  opregner  derpaa  de  Stykker  saa  vel  af  den 
hellige  som  verdslige  Historie,  han  i  det  mindste  saa'  i  Kirken, 
hvor  Danmarks  Konge  døbtes. 

171  Saa  toner  højt  det  over  Hav 
Fra  Syd,  fra  Østerleden : 
Det  klare,  underfulde  Rav 
Det  er  kun  Taaresveden 

Af  Søstrene  i  Ocean, 

Som  sidde  lavt  ved  Eri-Dan  ^) 

Og  Broderen  begræde. 

172  Det  toner,  Tyrus !  fra  din  Kyst, 
Og,  Hellas !  fra  din  Lyre : 

Om  Gudesønnens  Daarelyst 
Til  Solens  Karm  at  styre, 
Om  Faeton,  som  fandt  sin  Grav 
Alt  i  det  dybe  Verdenshav, 
Hvor  Søstre  ham  begræde. 

173  O!  det  er  Danaider  smaa. 
Der  sig  for  Ørnen  dølge, 

Med  Kransen  af  Kjærminder  blaa, 
I  Oceanets  Bølge, 
Og  sjunge  dér  et  Havfrukor, 
Som  smelter  Klipperne  i  Nord 
Med  sine  Vemodstoner. 

174  Ja,  Danmark!  saa  kjærmindelig 
Dit  Hoved  du  mon  bøje. 

Og  himmelblaa  Kjærminden  sig 
Mon  spejle  i  dit  Øje, 
Og  Paradisets  Glemmigej 
Har  farvet  blaa  din  Havfruvej 
Igjennem  Tidens  Bølger. 

^)  At  de  danske  Øer  virkelig  ere  de  glesseriske  (Gier-Øerne),  skal 
vel  en  dybere  Undersøgelse  lære. 

175  Kun  i  det  dybe  Himmelblaa 
Sig  klarer  Stjærnens  Lue, 
Og  Minderne,  man  vil  forstaa, 
Man  kjærlig  maa  beskue; 
Hvem  beder  mmdelig  som  du? 
Hvem  ener  saa  i  Sprog  og  Hu 
At  elske  o^  at  mindes? 

176  Det  toner  underfuldt  i  Nord 
Om  Frejas  gyldne  Taarer; 

I  Taaren  Ædelstenen  gror, 

Og  ej  i  Fjældets  Aarer; 

Den  gror,  imens  hun  gaar  om  Land 

Og  spørger  om  sin  Ægtemand 

Og  om  hans  Stammetavle. 

177  Hun  Ottars  Æt  og  Arvetal 
Udspørge  maa  i  Tide: 

P^ør  Ottar  med  Angantyr  skal 
I  Kreds  om  Odlen  stride, 
Da  skal  det  blanke  Sagaskjold, 
Hvor  Old  forener  sig  med  Old, 
Ham  Danefæet  hjemle. 

178  Ja,  Danmark!  du  est  Freja  vist 
Alt  med  sin  Gyldentaare, 

Din  Ægtemand  er  hviden  Krist, 
I  Verdens  Mund  en  Daare, 
Ham  søgte  du  i  Hedenold, 
Afmale  skal  du  paa  hans  Skjold 
Hans  Æt  og  hans  Bedrifter. 

179  Da  skal  Stentemplet,  han  dig  gav, 
Med  Væggene  saa  stejle. 

Forvandle  sig  til  klaren  Rav, 
Til  favre  Gaadespejle, 
Hvor  Lignelsen  af  hver  Bedrift 
Med  Skyggen  af  hver  Runeskrift 
Sig  underlig  forbinder.  ^) 

i8o  Ja,  Danmark!  det  er  dine  Kaar: 
Vor  Gud  saa  vil  vi  prise ! 
Hvad  Bøgefuglen  sang  i  Vaar 
Alt  i  din  Kæmpevise, 
Forklares  skal  ved  Sagas  Røst, 
Naar  Roserne  i  Efterhøst 
Sig  om  din  Tinding  vinde. 

i8i  Ja,  Holger  Danske!  vist  du  skal 
De  Konger  undertvinge. 
Halvfjerds  og  tvende  udi  Tal, 
Som  det  i  Skjæmt  mon  klinge: 
Dem  tvinge  under  Kristi  Aag 
Og  lære  dem  det  danske  Sprog 
At  kjende  og  at  ære. 

182  Ja,  visselig  fra  Betlehem 
Du  skal  i  Strid  uddrage, 
Og  Landet  fra  Jerusalem 
Til  Ganges'  Bred  indtage 
Og,  som  Jon  Præst  med  Danebrog, 
En  Hvile  under  Kristi  Aag 
I  Indien  forkynde.  ^) 

^)  Se  Hyndlulj66  og  Dæmis.  22.  30  og  Frejas  Kenningar. 
Hendes  Skib  hed  Sessrumner,  og  Vemodskvad  (Mansongr)  var 
hendes  Lyst.  "-)  Petri  Olai  Chronicon  Reg.  Dan.,  Script.  Rer. 
Danic.  T.   i. 

183  Ja,  slaa  kun  Hedens  Orm  ihjel, 
Som  Sigurd  Fafnesbane! 

Og  rid  saa  op  paa  Hindu-Fjæld 
Med  Asaguld  og  Gråne! 
Da  vaagner  Brynhild  og  for  Sand 
Og  giver  kjærlig  dig  Forstand 
Paa  gamle  Guderuner. 

184  Ja,  Brynhild  skal  et  Runekor 
For  dine  Øren  sjunge, 

Og  lære  dig  det  første  Ord, 
Som  klang  fra  Mimers  Tunge, 
Og  lære  dig,  hvordan  du  vist 
Dig  kan  mod  alskens  Argelist 
Med  Runestaven  skjærme.  ^) 

185  Ja,  Danemark!  det  er  din  Lod, 
Det  er  din  Nyaarsgave: 


^)  Sigrdrifumal  i  den  historiske  Edda.  Meget  var  her  at 
tale  og  adlægge;  men  dels  er  Tiden  nu  dertil  for  kort,  dels  have 
Eddas  nærværende  Udgivere  ej  villet  vise  mig  den  Villighed ,  der 
fordum  vistes  Sandvig  :  at  laane  mig  de  trykte  Ark,  —  hvorfor,  maa  de 
selv  vide.  Herved  have  de  imidlertid  hindret  mig  fra  at  give 
Brudstykkerne  i  Nornegjæsts  Saga  saa  godt,  som  det  ellers  kunde 
sket,  hindret  mig  fra  at  smykke  denne  Nyaarsgave  med  nogle  af 
de  dejlige  Sange,  forhalet  og  maaske  forspildt  den  poetiske  Over- 
sættelse, jeg  agtede,  om  muligt,  at  have  fuldført  til  samme  Tid  som 
Texten  udkommer,  for  dog  nogenlunde  at  aftvætte  den  Skamplet,  der 
hviler  paa  os,  fordi  ej  alene  [v.  d.]  Hagen  udgav  Texten,  men  Brødrene 
Grimm  endog  en  ret  god  tysk  Oversættelse  af  disse  vore  herlige  Old- 
kvad  ,  førend  vi  udgav,  hvad  der  i  mange  Aar  har  ligget  færdigt. 
Dette  siger  jeg,  for  at  de,  som  have  Skylden,  skal  bære  den;  og 
kan  det  trøste  dem,  at  de  derved  have  hjemlet  sig  Del  i  den 
Ringeagt,  hvormed  Danemarks  boglærde  behandle  mig,  da  misunder 
jeg  dem  ikke  Trøsten,  men  ej  heller  Dommen,  en  upartisk  Efter- 
slægt vil  fælde.     Dixi. 


iSO 

Paa  Grånes  Bryst  og  Gungners  Od 
At  løse  Runestave, 
Og  sanke  dem  i  Sagas  Spejl 
Med  Runerne  paa  Norners  Negl 
Og  dem  paa  Brages  Tunge. 

Du  blander  dem  i  Kirkevin, 
Det  vorder  Visdomsvædske, 
Dermed  da  skal  din  Broder  fin 
Sig  muntre  op  og  læske, 
Og  stave  Runerne  saa  smaa 
Paa  Soleskjold  og  Bjørnetaa, 
Paa  Ørnenæb  og  Vinge. 


187  De  blandes  i  den  samme  Vin, 
Og  da  den  danske  Tunge 
Skal  med  en  Røst  saa  liflig  fin 
Udtale  og  udsjunge 
Det  som  forklaret  og  som  helt, 
Hvad  før  kun  dunkelt  var  og  delt 
Hos  Alfer,  Aser,  Vaner. 


188  Det  er  saa  underligt  et  Sprog, 
Hun  har.  den  Dane-Sage: 
Hun  i  Enfoldighed  er  klog 
Paa  ny  og  gamle  Dage; 
Selv  naar  hun  drager  udenlands, 
Hun  bejler  kun  til  Hjemmets  Krans 
Af  blaalige  Kjærminder. 


189  Saa  tak  da  for  de  gamle  Aar, 
O,  Land!  den  evig  høje! 


IV 

Ja,  tak  for  sære  Vemodskaar: 
For  Taaren  i  dit  Øje, 
For  Sorgen,  han  i  Hjærte  gød 
Den  Munkeknøs  ved  Kejserdød 
I  Korbejs  fjærne  Celle. 

190  Ja,  mærk,  o,  kjære  Fædreland! 
Den  Tale  uforblommet: 

Alt  længe  havde  vilden  Strand 
Din  Gravhøj  overskummet, 
Begravet  i  sit  Svælg  hos  Skjold 
Alt  Danefæ  fra  Hedenold, 
Vårst  du  ej  korset  vorden! 

191  O,  længe  da,  hos  Spartas  Bjørn 
Og  hos  iVthenens  Ugle, 
Ægyptens  Apis,  Romas  Ørn, 
Al  Verdens  Dyr  og  Fugle, 
Din  Løve  nu  i  Helhejm  laa 

Og  skulde  aldrig  mer  opstaa, 
At  frede  Daneskoven. 

192  Og  aldrig  da  den  Fuglerøst 
Var  hørt  fra  Bøgens  Grene, 
Som  aander  Liv  i  gamle  Bryst, 
Bevæger  haarde  Stene: 

Den  Fløjtelyd  saa  vemodssød 
Om  Signes  og  om  Habors  Død, 
Om  tusende  Kjærminder. 

193  Da  aldrig  —  hvad  ej  Verden  tror, 
Men  skal  forbavset  skue  — 

Ved  Midnat  blussed  op  i  Nord 
End  Signeburets  Lue, 

Forklarende  den  væne  Maar, 
Som  vidt  udslaar  sit  gyldne  Haar 
Og  sjunger  Svanesangen.  ^) 

194  Saa  lyt  da  under  hvide  Lin, 
O,  Moder!  til  min  Tale 

Om  den  Apostel  favr  og  fin, 

Som.  vilde  dig  husvale: 

Som  korsede  i  Jesu  Navn 

Din  knakte,  hartad  sjunkne  Stavn, 

Saa  end  paa  Hav  den  gynger! 

195  Igjen  er  knakt  Sessrumners  Stavn. 
Den  sank  for  Verdens  Øje, 

Men  løfter  sig  i  Jesu  Navn, 
Sortladne  Hav  at  pløje. 
Og  aldrig  synker  den  som  Vrag, 
Saa  længe  i  det  røde  Flag 
End  Korset  er  at  skue. 

196  Hos  Fyrsterne  sad  tæt  i  Ring 
De  Bisper  rundt  om  Borde, 

Hr.  Ludvig  holdt  et  Kejser-Ting, 
Og  saa  tog  han  til  Orde: 
Hvor  finder  jeg  den  Klerk  vel  nu, 
Som  vandre  vil  med  trøstig  Hu 
Til  Hedninger  i  Norden? 

197  Udsaaet  er  den  gode  Sæd 
Nu  paa  den  brune  Hede, 

Men  Spiren  er  endnu  saa  spæd. 
Og  Fjenden  er  til  Rede, 


^)    Ogsaa    dette   Sagn   om    Signes    Aabenbarelse    er    fra  Middel- 
alderen. 

Og  sove  vi,  sin  Klinte  han 
Udstrør  da  tykt  og  tæt  paa  Stand, 
Og  spæden  Spire  kvæles. 

198  Thi  nævner  mig  en  hellig  Mand, 
Som,  Gud  til  Pris  og  Ære, 

Vil  flytte  Stav  til  Daneland, 
At  døbe  og  at  lære. 
Som  mellem  Hedninger  vil  bo, 
At  styrke  Kongen  i  hans  Tro 
Og  vinde  Herren  Sjæle! 

199  Dér  sad  den  Skare  stolt  og  prud 
Af  Herrer  og  af  Klerke, 

De  elsked  Verden  fremfor  Gud, 

Det  var  saa  godt  at  mærke; 

Til  Ring  og  Stav,  til  Borg  og  Len 

Var  Bejlere  vel  ti  for  én. 

Til  Martyrkronen  ingen. 

200  De  leged  lidt  med  Stav  og  Sværd, 
Og  hvisked  saa  til  Siden: 

Slet  ingen,  der  har  Gud  saa  kjær 
Vi  kjende  nu  for  Tiden.  — 
Hvor  var  det  værste  Hedenskab: 
I  Danmark  eller  Klerkelav? 
Det  maatte  man  vel  spørge. 

201  Da  rejste  sig  en  Abbed  fin, 
Man  kaldte  ham  Hr.  Vale, 
Han  mælte  brat:  o.  Herre  min! 
Nu  mig  Forlov  at  tale! 

Jeg  véd  en  Munk  saa  fin  og  from, 
Han  kan  saa  godt  sin  Kristendom 
Og  har  saa  snild  en  Tunge. 

202  Han  haver  Drift  og  stærk  Attraa 
Til  Ordet  at  frembære, 

Og  meget  vilde  han  udstaa 

Til  Kristi  Pris  og  Ære; 

Han  har  sin  Gud  og  Frelser  kjær, 

Og,  vover  han  ej  denne  Færd, 

Da  vover  den  vist  ingen. 

203  Det  var  den  liden  Munkeknøs, 
Som  sad  i  Korbejs  Celle 

Og  lyttede  og  græd  og  gøs, 
Lod  sig  saa  tit  fortælle: 
Nu  blegnet  er  den  Kejser  stor, 
Ja,  død  og  lagt  i  sorten  Jord 
Med  al  sin  Glans  og  Vælde. 

204  Nu  var  han  sig  en  Munk  saa  stor, 
Og  kunde  Messer  sjunge. 

Ja,  klart  forkynde  Herrens  Ord 
Med  en  omskaaren  Tunge: 
Som  Torden  det  for  Verden  lød, 
Men  Honning  fra  hans  Læbe  flød 
For  fattige  i  Aanden. 

205  Det  var  den  Munk,  som  Prisen  bar 
For  Bisper  og  for  Klerke, 

Det  var  den  hellige  Ansgar, 
Den  Hedens  Morgenlærke: 
Han  gik  til  Rhin  for  Ludvig  frem, 
Ja,  først  og  sidst  til  Englehjem, 
Dér  klinger  nu  hans  Harpe. 

206  Det  skulde  flux  han  svare  paa: 
Om  han  til  Danmarks  Skove 

Som  Ordets  Tjener  vilde  gaa, 
For  Troen  Livet  vove. 
„Ja,  hjælpe  Gud  mig  arme  Mand! 
Jeg  gange  vil,  saa  godt,  jeg  kan, 
Saa  vidt,  I  mig  vil  sende." 

207  Og  det  kom  ud  blandt  læg  og  lærd: 
Her  er  en  Munk  i  Gaarde, 

Som  vove  vil  den  Daarefærd, 
Ja,  Martyr  vil  han  vorde; 
Det  er  slet  ingen  kristen  Mand, 
Der  saa  fra  kristne  Fædreland 
Vil  gaa  til  Hedenskabet. 

208  For  Krist  at  vove  Liv  og  Blod, 
Kan  Verden  aldrig  kaare: 

Og  hvem  dertil  har  Lyst  og  Mod, 
De  skjælde  for  en  Daare; 
De  hade  ham  af  Hjærtens  Grund, 
Det  Ord  dem  piner  allen  Stund : 
„Kun  han  er  min  Discipel." 

209  Og  Djævelen,  man  tænke  kan. 
Ej  gav  sig  Tid  at  hvile. 

Men  raste  mod  den  fromme  Mand 

Med  sine  Luepile: 

Sin  Kirke  havde  han  i  Nord, 

I  Upsala  sit  høje  Kor; 

Det  var  ej  Tid  at  sove. 

210  Det  var  Ansgar,  den  fromme  Mand, 
Han  blev  i  Sind  saa  bange. 

Og  ingen  Hvile  havde  han 
Alt  for  den  gamle  Slange; 

Med  Verdens  Latter,  Spot  og  Had 
Sig  blanded  Verdens  Lokkemad 
Og  Venners  Fristetaler. 

211  Han  gik  sig  i  den  Urtegaard, 
Alt  mellem  grønne  Ranker, 

Og  kæmpede  den  Kamp  saa  haard 
Med  Tvivl  og  onde  Tanker; 
Dér  læste  han  og  bad  i  Løn, 
Ja,  bad  til  Guds  enbaarne  Søn 
Og  græd  saa  bitre  Taarer. 

212  Dér  Fuglen  sang  saa  sommerglad 
Alt  under  Rankens  Buer; 

Dér  skrevet  stod  paa  hvert  et  Blad 

Om  klare,  modne  Druer: 

Om  Ranken  paa  den  danske  Is, 

Om  Druen  i  Guds  Paradis; 

Men  ak!  ej. for  den  fromme. 

213  Han  stod  og  laa  med  Hjærteve 
Alt  som  en  Kristi  Fange: 
Han  skulde  i  Getsemane 

Med  Krist  i  Døden  gange; 
Ak !  da  er  Middagssolen  mørk, 
Og  Blommehaven  som  en  Ørk, 
Og  Sang  som  Ulvetuden. 

214  Men  staa  og  stride  vi  med  Krist 
Og  vil  ej  fra  ham  vige, 

Da  kommer  og  en  Engel  vist 
Med  Trøst  fra  Himmerige : 
Han  kommer  vist,  som  han  kom  her 
Thi  Englehjem  er  altid  nær. 
Hvor  fromme  Kristne  bede. 

215  Alt  som  Ansgar  da  sad  i  Vraa, 
Saa  bitterlig  at  græde, 

En  Ungersvend  mon  for  ham  staa 
I  Gyldenstykkes  Klæde; 
O,  sig  du  mig,  saa  lød  hans  Ord, 
Har  end  du  Lyst  at  gaa  til  Nord 
Og  Liv  for  Tro  at  vove? 

216  Hvad  vilst  du  her?  gak!  frist  mig  ej! 
Gak  bort  til  dine  Glæder! 

Hvad  vilst  du  paa  min  øde  Vej? 
Du  Mand  i  bløde  Klæder ! 
Saa  lød  den  frommes  haarde  Ord, 
Han  vented  Svig,  ej  Trøst,  paa  Jord, 
Han  var  saa  syg  i  Sinde. 

217  Det  svared  da  den  Ungersvend: 
Fra  Svig  mig  Gud  bevare! 

Men,  vandrer  du  til  Danmark  hen, 

Jeg  deler  Færd  og  Fare; 

Mit  Hjærte  brast,  om  jeg  dig  saa' 

Saa  venlig  og  bedrøvet  gaa 

Til  vilde  Hedninglande. 

218  O,  sligt  et  Ord  maa  tone  ind, 
Som  naar  Serafer  sjunge: 

Klar  op,  mit  Hjærte,  Sjæl  og  Sind! 
Lovsyng  din  Gud,  min  Tunge! 
Saa  toned  og  det  for  Ansgar, 
Og  Morgensolen  straaled  klar. 
Og  Fuglen  sang  til  Glæde. 

219  Saa  gav  de  i  den  Urtegaard 
Hinanden  Tro  og  Love: 

Og  begge  om  de  bange  Kaar, 

De  alting  turde  vove; 

Af  Gaarden  ud  de  ginge  nu, 

Med  Haand  i  Haand  og  Fryd  i  Hu, 

Alt  som  hinandens  Engle. 

220  Hr.  Ødbert  hed  den  Ungersvend, 
Hans  Byrd  var  som  den  bedste, 
Han  kaldtes   mangen  Høvdings  Ven, 
Var  født  til  Borg  og  Fæste; 

Det  var  alt  som  et  Underværk, 
Og.  at  i  Under  Gud  er  stærk, 
Vil  Verden  aldrig  lære. 

221  Saa  drog  de  ud  i  Jesu  Navn, 
At  bygge  Danmarks  Kirke; 

De  for  paa  Rhin  til  Dorstad-Havn, 

De  gik  til  Danevirke : 

De  bygged  paa  en  bedre  Vold 

Med  Prædiken  og  Skolehold 

I  Marsken  og  paa  Heden. 

222  Saa  rejste  sig  i  Morgengry 
Saa  nær  ved  Danevirke. 
Ved  Sliens  Bred,  i  Hedeby. 
Den  første  Danekirke; 

Og  Erik  hed  den  Herre  god, 
Af  Jyllands  gamle  Kongeblod, 
Som  tømre  lod  den  Kirke. 

223  Jeg  véd  et  lille  Runespejl, 
Det  er  af  Rav  det  samm.e, 
Vel,  som  det  lader,  ved  en  Fejl 
Det  fik  en  romersk  Ramme, 

Men  nem  at  ændre  er  den  Fejl, 
Thi  Rammen  til  det  danske  Spejl 
Er  romersk  kun  anstrøget. 

224  Den  Vælling  har  jeg  visket  af 
Med  Pennefjer  og  Væde, 

Og  saa',  at  Rammen  selv  var  Rav, 
Det  var  en  dobbelt  Glæde; 
Thi  af  Ansgars  Apostel-Aand 
En  Lignelse  ved  Rimberts  Haand 
Er  dansk  i  Rav  indbildet. 

225  Hvad  Skilderi  og  Runestav 
Kun  tegner  som  en  Skygge, 

Kan  selv  det  mindste  Spejl  af  Rav 
Med  Liv  i  sig  indtrykke : 
Kun  under  Dunkelheds  Gestalt 
Kan  Spejl  af  Støv  afbilde  alt, 
Hvad  Ordet  skal  udtrykke. 

226  Ja,  Danemark!  vær  glad  og  fro! 
Og  lov  din  Gud  for  Lykke! 
Thi,  hvad  de  stolte  ej  vil  tro, 
Du  kan  i  dig  indtrykke; 

O!  pris  den  Herre,  som  dig  gav 
Det  Hjærtespejl  af  dunkle  Rav, 
Som  kan  hans  Billed  favne! 

227  Ja,  Rav!  du  er  det  sande  Glar, 
Du  er  den  sande  Farve; 

Af  dig  og  Gaadespejlet  var. 
Som,  til  vi  Herren  arve, 
Og  til  hans  Ansigt  vi  kan  se. 
Skal  os  hans  Lignelse  bete, 
Som  hans  Apostel  melder. 

228  O!  leder  ej  i  Romas  Grav 
Om  Farver,  som  kun  prale! 
Kun  naar  I  male  vil  med  Rav, 
I  kan  en  Kristus  male; 

Thi  Støvets  Glimmer  er  ej  Glans, 
Glans  fattes  kun  af  Aandens  Sans 
Og  gjennemgløder  Støvet. 

229  O,  Glas!  som  Spejlenavnet  stjal 
Og  vilde  Støv  forgude ! 

Du  Klippesøn !  stig  ned  i  Dal ! 
Du  est  jo  skabt  til  Rude: 
Til  Rude  for  et  Spejl  af  Rav; 
Som  Spejl  er  du  kun  Sølvets  Grav, 
Giv  Rav  dit  vSølv  til  Ramme! 

230  Kun  da  du  gjennem  Daneglar 
Faar  Billedet  i  Eje 

Af  Ordets  Sendebud  Ansgar, 
Som  ej  kom  til  dit  Leje; 
Og  ingen  Ordets  Billed  har, 
Som  ej  tilegner  sig  Ansgar 
Alt  med  hans  Drømmesyner. 

231  Han  saa'  i  Drømme,  den  Guds  Mand, 
Hvad  Nyaar  skal  forklare: 

Han  stod  for  Himlens  Straalerand 

I  Fortids  Helgenskare. 

Han  led  i  Drømme,  hvad  en  Gang 

Skal  sees  lidt  i  Danevang: 

Han  delte  Kristi  Pine. 

232  At  Martyrdøden  ej  han  led. 
Det  var  hans  største  Kvide; 

O,  Danmark  I  du  i  Kjærlighed 
Med  din  Apostel  stride! 
Naar  da  paa  Straa  du  sover  hen, 
Du  skal  dog  dele  med  din  Ven 
Hans  Martyrdød  og  Krone. 

233  Ja,  det  var  skjult  for  den  Guds  Mand, 
Hvad  sig  skal  aabenbare 

Paa  Fjældet  hist  i  Norges  Land 
Og  Herrens  Raad  forklare: 
At  Petrus  dér  en  Gang  endnu 
Skal  komme  sine  Ord  i  Hu: 
Men,  Herre!  hvad  skal  denne? 

234  Ja,  Peder  skal  til  Korset  gaa 
Paa  sine  gamle  Dage; 
Johannes  skal  Guds  Raad  forstaa, 
Hvorfor  han  blev  tilbage; 

Thi  paa  sit  Patmos  skal  sin  Bog 
Han  lægge  ud  paa  Danesprog, 
Og  da  skal  Herren  komme. 

235  Ja,  Danemark!  o,  lov  din  Gud! 
O!  rens  dig  vel,  Marie! 

At  du  kan  som  en  smykket  Brud 
Din  Frelser  oppebie! 
Saa  du  i  Aanden  sukker:  kom! 
Og,  naar  han  kommer,  jubler  from: 
Kom,  Herre  Jesu!  Amen! 

236  Saa  laa  Ansgar  paa  Sotteseng, 
Udtæret,  under  Smerter, 

Og  drog  i  Herrens  Klokkestræng, 
Og  tændte  sine  Kjærter: 

To  for  St.  Peder  og  St.  Hans, 
En  for  Maria,  Kirkens  Glans, 
Det  var  en  Kyndelmisse. 

237  Alt  paa  Marias  Lutredag 
Han  vented  Bod  for  Smerte, 
Da  brændte  og  med  Lue  svag 
Saa  blaalig  alt  hans  Kjærte; 
En  Nat  dog  var  tilbage  end. 
Med  Suk  han  gjennemvaaged  den, 
Med  Bøn  og  Vemodssange. 

238  Men  der  det  lysnede  i  Øst, 
Da  løstes  og  hans  Tunge, 

Og  Præsterne  med  højen  Røst 
Lovsangen  bød  han  sjunge: 
O,  store  Gud!  vi  love  dig, 
Da  klang  i  Kor  højtidelig. 
Og  „Troen"  blev  udsjunget. 

239  Der  Morgensolen  lyste  ind 
Alt  gjennem  Kirkerude, 

Da  hvisked  Straalen  til  hans  Sind: 

Jeg  Herren  skal  bebude; 

Sit  Hoved  han  opløfte  lod 

Og  aad  hans  Kjød  og  drak  ha7is  Blod, 

Hvis  Lem  han  vilde  være. 

240  Saa  løfted  han  sin  Haand  saa  from 
Og  tog  i  Bøn  til  Orde: 

O,  fromme  Gud!  gak  ej  i  Dom 
Med  dem,  som  ondt  mig  gjorde! 

Derpaa  han  bad  sin  femte  Bøn, 
Paakaidte  Guds  enbaarne  Søn, 
Gav  ham  sin  Sjæl  i  Gjemme.  ^) 

241  O,  Danemark!  o,  pris  dog  Gud, 
Og  leg  for  ham  med  Ynde, 
Som  ved  et  saadant  Sendebud 
Dig  Ordet  lod  forkynde ! 

O.  se  P^orbilledet  i  ham 

Af,  hvad  du,  trods  al  Verdens  Skam, 

I  Verden  skal  udtrykke! 

242  Min  Læbe  er  i  Kirken  stum, 
Ubunden  dog  min  Tunge, 
Og  Dagens  Evangelium 

Jeg  vil  for  dig  udsjunge: 
Om  Peder,  Jakob  og  om  Hans, 
Som  Herren  saa'  i  Himmelglans 
Paa  Kirkebjærgets  Tinde. 

243  Ja,  Danmark!  jeg  gjentager  frit, 
Du  est  Johannes'  Fylde, 

Og,  hvad  der  males  med  dit  Kridt, 
Skal  Østens  Sol  forgylde. 
Og,  hvad  sig  spejler  i  dit  Rav, 
Gjenskinne  skal  fra  Sol  og  Hav 
Og  dybt  fra  Fjældets  Aarer. 


1)  At  alt  dette  fcholder  sig  aldeles  saa  efter  Bogen  om 
Ansgars  Levnet,  som  Adam  af  Bremen  giver  det  herlige  og  mær- 
kelige VidnesbjTd:  at  Rirnbert  skrev  den  med  sandfærdige  Ord  alt 
som  en  Johannes;  thi  han  var  den  Discipel,  som  Ansgarius  elskede; 
—  det  kan,  hvo  som  vil,  læse  sig  til,  om  ej  før,  saa  naar  min  danske 
Oversættelse,  vil  Gud,    snart  udkommer. 

244  Og  Norge!  jeg  tør  sige  vist, 
At  du  er  Petri  Fylde: 

Du  skal  forklaret  skue  Krist 
Og  ham  i  Støvet  hylde; 
Men  drøm  ej  stolt,  at  du  er  stærk! 
Thi  Troen  kun  sit  Underværk 
I  Svaghed  kan  fuldkomme. 

245  Jeg  frygter,  ak,  jeg  frygte  maa: 
Du  mener  selv  at  mægte 

I  Døden  for  din  Gud  at  gaa, 
Og  maa  ham  da  fornægte; 
Dog,  naar  din  P>elser  til  dig  ser, 
Da  føler  du:  din  Sten  er  Ler, 
Da  smelter  du  i  Taarer. 

246  O!  kan  det  hjælpe,  Broder  fin! 
Jeg  vil  dig  rørt  advare: 

Naar  højest  klinger  Klokken  din, 
Da  est  du  mest  i  Fare; 
O!  hør  mig  Broder!  lyd  mit  Raad! 
O!  ringeagt  ej  Svagheds  Graad! 
Det  koster  Angerstaarer. 

247  Og,  Israel!  du  Herrens  Præst 
Skal  dig  med  Dan  trolove: 
Det  er  den  store  Pinsefest 

I  Danmarks  Bøgeskove; 
Og  atter  for  en  Mosesstav 
Sig  dele  skal  det  røde  Hav, 
Og  Farao  omkomme. 

243  Ja,  som  en  Løveunge  prud 
Skal  Rakel  Dan  opamme. 

Og  være  skal  han  for  sin  Gud 
En  isralitisk  Stamme: 
Han  æde  skal  af  Landets  Marv, 
Hans  Stæder  er  af  Judas  Arv, 
Ham  avled  Judaløven. 

249  Ja,  Danemark !  o,  lov  din  Gud 
For  Vugge  og  for  Baare 

Og  for  det  stærke  Hjærteskud, 
Som  skues  skal  ad  Aare, 
Ja,  for  det  blanke  Daneskjold, 
Hvor  Nyaar  sig  med  Fædreold 
Saa  underlig  forene ! 

250  Og,  Jylland!  med  de  sære  Kaar, 
Med  Hjærterne  saa  røde, 

Med  Lyngen,  som  tvetydig  staar 
Paa  Grænserne  af  Grøde! 
Da  skal  den  Urkok  vist,  som  gol 
I  Dagningen  mod  Østens  Sol, 
Sit  Morgengal  forklare. 

251  Da  skal  man  se  paa  Amlets  Skjold 
Det  store  Sagn  forklaret: 

At  Gud  fra  Tyskens  Overvold 
Dig  har  ved  Dan  bevaret, 
Ja,  elsket  op  i  Bøgelæ 
Saa  underfuldt  et  Cedertræ, 
Med  Bøgemarv  og  Blade. 

252  O,  held  dig,  Sælland!  om  end  da 
Du  rørt  kan  ihukomme, 

At  du  alt  fordum  fik  dér  fra 
Din  bedste  Rosenblomme: 


I.     Jyllands  Rimkrøjinike.     i8iS-  ^5 

At  det  var  Jyllands  Hjærteblod, 
Som  flød  i  Tyra  Danebod, 
Din  kristne  Kongemoder! 

255  Og,  Norge!  husk,  paa  samme  Dag 
Til  dig  med  Vestenvinde 
En  Snække  bar  fra  Vendilskag 
Den  første  kristne  Kvinde: 
Din  Kongemoder,  Søster  god 
Til  Dronning  Tyra  Danebod, 
Ja,  Tyrne,  Ragnilds  Moder ! 

254  Der  stod  en  Gang  paa  Jelling-Hed' 
Saa  prud  en  Saga-Kirke, 

Men  den  for  længst  er  sjunken  ned, 
Saa  vel  som  Danevirke; 
Nu  staar  den  taarneløs  og  lav, 
Alt  som  en  muret  Helgengrav, 
Imellem  Kæmpehøje. 

255  Fra  Hedenold  de  Høje  staa 
Saa  mægtige  og  brede, 

Og  grønnes,  til  at  undres  paa, 

Midt  i  den  sorte  Hede; 

I  Aand  os  det  indbilde  maa: 

At  grøn  en  Gang  skal  Jylland  staa 

Paa  Verdens  sorte  Hede. 

256  De  Høje  staa,  som  de  alt  stod 
I  Harald  Blaatands  Dage, 
Dér  hviler  Gorm  og  Danebod, 
Det  vidner  Danmarks  Sage; 

Og  Stenen  graa  og  Stenen  blaa, 
Som  end  paa  Kirkegaarden  staa. 
De  vidne  og  det  samme. 
IV.  5 

257  Jeg  ej  forstaar  den  Runerad 
At  sætte  ret  i  Lave, 

Men  derfor  ser  jeg  lige  glad 
Paa  gamle  Runestave; 
Ja,  det  er  just  en  herlig  Ting, 
At  slig  en  liden  Runering 
Kan  trodse  Verdens  Kæmper. 

258  For  Kirkedør  de  Stene  staa. 
Alt  som  dér  ind  de  vilde. 
Det  og  en  Gang  sig  føje  maa, 
Om  ikke  før  end  silde; 

Ja.  vist  en  Gang  de  vil  og  maa 
For  Alteret  til  Skrifte  gaa. 
Aflægge  deres  Byrde. 

259  Ja,  Saga,  som  dem  baaret  har 
Til  Kirkedør  med  Smerte, 
Skal  gange  ind  saa  aabenbar 
Og  vælte  dem  fra  Hjærte, 

Og  over  dem  som  Alterfod 
Skal  gamle  Tyra  Danebod 
Sin  Helgenkalk  udtømme. 

260  Den  Jydepræst  for  Alterbord, 
Med  Kors  paa  Messekaaben, 
Ham  skal  de  skrifte  Sandheds  Ord 
Om  Gud  og  Danedaaben; 

Det  Skriftemaal  saa  rørt  i  Sind 
I  Alterbog  han  skriver  ind 
Og  ,. Gloria!"  udtoner. 

261  De  staa,  alt  som  den  Gildesfærd 
De  ventede  og  vidste, 

Det  nytter  ej,  at  læg  og  lærd 

Dem  fritte  vil  og  friste: 

De  agte  ham  kun  Svaret  værd, 

Hvem  Gud  har  lært  paa  Kryds  og  Kvær 

Dem  kunstig  at  udspørge. 

262  De  tie,  som  den  Herre  god, 
De  nævne  paa  det  sidste. 

Der  han  for  de  skriftkloge  stod, 
Som  fritted  for  at  friste: 
Jeg  tier,  sagde  han,  for  jer, 
Thi,  sagde  jeg,  hvad  Sandhed  er, 
I  trode  mig  dog  ikke. 

263  Ja,  sagde  hver  en  vSteneknøs, 
Hvad  Sandhed  monne  være, 
Saa  lodes  de  dog  ikke  løs, 
Man  Tant  dem  vilde  lære; 

Ja,  stod  de  fast  paa  Sandheds  Ja, 
Paa  Kryds  og  Kvær  paa  Golgata 
Man  lammed  deres  Tunge. 

264  Saa  lad  om  Land  de  Stene  staa 
Med  tavse  Runetunge! 

Jeg  véd  dog,  hvad  de  tænke  paa 
Og  skal  en  Gang  udsjunge; 
I  kloge!  sparer  eders  Vid! 
■  Thi  ej  før  Jydepræstens  Tid 
De  Stene  gaa  til  Skrifte. 


265  Her,  Danemark!  o.  Moder  kjær! 
Med  bundne  Runestave 
Et  Sagablad  din  Søn  frembær. 
Dig  til  en  Nyaarsgave. 

5* 

Lad  tie,  hvad  ej  tale  vil! 
Og  tænk  ej,  alt  er  Gj øglespil, 
Hvad  ej  du  kan  begribe! 

266  O,  gjem  det  lille  Spejl  af  Rav 
Alt  som  et  Søndagsøje! 

Spejl  dig  deri  paa  Fædres  Grav! 
Da  skal  det  dig  fornøje, 
Og  du  skal  se,  at  ret  til  Pas 
Til  Ramme  og  til  Rudeglas 
Er  Norna-Gesturs  Saga. 

267  O !  træt  ej  med  mig  om  mit  Syn ! 
Jeg  vil  dig  jo  ej  daare; 

Og  skimted  jeg  ved  Sagalyn, 
Hvad  først  skal  ses  ad  Aare: 
Jeg  bejler  jo  til  ingen  Ros, 
Jeg  siger,  det  er  Arvegods 
Fra  vore  fromme  Fædre. 

268  Jeg  siger  jo,  o,  Moder  kjær! 
O!  tro  kun  fast  den  ene! 

Og  lad  kun  stande  ved  sit  Værd 
Mit  Syn  paa  Runestene! 
Kan  Hjærtet  ved  min  Gaadesang 
Bevæges  fromt  til  Altergang, 
Tør  du  da  Tungen  dømme? 

269  Ja,  ton  min  Sang,  fra  først  til  sidst 
Til  Pris  for  Gud  alene! 

Ja,  Tant  er    uden  Tro  paa  Krist, 
Alt  Syn  paa  Runestene, 
Og  Tant  er  hvert  et  Skjaldesyn, 
Der  ikke  slaar  som  Himmellyn 
Det  fromme  Kristenhjærte. 

Men,  naar  vort  Hjærte  banker  ømt 
Ved  fromme  Fædres  Minde, 
Som  have  Herrens  Kalk  udtømt 
Og  er  i  Himlen  inde, 
Da  svæver  deres  Aand  os  nær, 
Og  Hjærtet  rørt  maa  have  kjær 
De  gaadefulde  Toner. 


2.     Forslag    til    Norges    Heltedigt. 

(1815-) 

[Hejmdal,  dansk  Nyaarsgave  for  1816,  S.  196-272.  Fortalen,  dateret 
16.  Dec.  1815,  siger  S.  V:  ,.Kvadene  om  Jylland  og  Norge  ere  fra  i 
Fjor.  men  har,  som  man  let  ser,  i  Aar  faaet  adskillige  Tillæg''.  — 
De  sex  Afsnit,  hvori  dette  Digt  her  er  delt,  ere  angivne  af  Forf. 
ved  "mellemstillede  Streger;  kun  Romertallene  over  disse  Afsnit  til- 
høre Udgiveren. 

Den  i  Hejmdal  ..for  Rummets  Skyld"  i  Digtets  femte  Afsnit 
udeladte  Episode  om  Sigurd  Hladejarl  er,  efter  Forf.'s  samtidige 
Haandskrift,  indsat  paa  sin  Plads,   dog  trykt  med  mindre  Skrift.] 


I. 

Oer  du  det  Fjæld  med  de  takkede  Kløfter! 
Ser 'du,  hver  Aas  som  en  Trone  sig  løfter! 
Ser  du,  hver  Aas,  som  et  Højsæde,  bær 
Op  over  Dalen  med  Spir  og  med  Sværd 
Kæmpen  saa  mørk  og  [saa]  stærk! 
Ser  du  de  malede  Skjolde  paa  Rad 
Over  hans  Trone  med  Kunst-Børneværk  1 
Ser  du  afbildet  et  Birtingsbad, 
Vikingesnækken  med  stadselig  Stavn, 
Kæmpen  med  røvede  Brud  i  sin  Favn, 

Tor  med  sin  Hammer  og  Brage  med  Harpen, 
Tonernes  Tegn  i  det  fraadende  Sarpen !  — 
Ser  du  det  grandt,  du  da  skuer  tillige 
Smaakongetiden  i  Norriges  Rige. 

Visselig  var  der  en  skjønnere  Old, 
Som  ej  er  tegnet  af  Saga  paa  Skjold: 
Bruna-Old  det  er  med  Rette  dens  Navn, 
Thi  den  er  smeltet  i  Luernes  Favn, 
Dampet  fra  Jord  imod  Himmelens  Bue; 
Søger  og  Øjet  i  Dybet  dens  Spor, 
Aske  og  Urne  kun  findes  i  Jord: 
Urnen  hensmulrer,  mens  vi  den  beskue, 
Asken  sig  hvirvler  mod  Himmelens  Bue. 
Men  vil  du  føle,  hvad  ej  er  at  skue, 
Lyt  da  til  Fjældet  og  Fjældhyttens  Væg! 
Dybt  udi  Fjældet  endnu  er  tilbage 
Gjenlyd  af  Tonen  fra  henfarne  Dage; 
Gubben  i  Hytte  med  snehvide  Skjæg 
Kjender  end  Tonen,  og  Visen  han  kan, 
Som  haver  tonet  saa  vide  om  Land: 
Tonet  for  Herre  og  tonet  for  Træl, 
Vinket  til  Gimle  og  varslet  for  Hel. 
Visen  den  Gubbe  kan  kvæde  endnu, 
Sætningen  halvvejs  han  kommer  i  Hu, 
Aanden  og  Livet  han  har  dog  forgjæt; 
Og  naar  de  vSvende  af  rørige  Æt 
Høre  paa  Gubben,  da  høre  de  kun 
Som  paa  et  Sagn  til  at  korte  en  Stund, 
Som  paa  en  underlig  Æventyr-Sage 
Om  de  forsvundne,  utrolige  Dage: 
Høre  paa  Kvadet  om  fældede  Balder, 
Som  paa  en  Vise  om  Gand  og  om  Galder, 
Høre  paa  Spaasangen  om  Ragnar oke. 
Som  paa  en  Vise  om  Utgarde-Loke, 

Mene  for  vist,  at  den  ældgamle  Vole 
Burde  hos  Karle  som  Brage  hin  gamle 
Og  hos  de  nymodens  Skjalde  i  Skole 
Gange,  for  Vid  og  for  Visdom  at  samle  : 
Lære  at  stille  de  Stave  med  Snilde, 
Lære  at  dølge,  hvad  sige  hun  vilde, 
Saa  man  med  Hovedbrud  kunde  udvriste 
Visdom  af  Ordet,  som  Pogene  vidste, 
Lære  at  nævne  paa  hundrede  Maader 
Snækken  og  Sværdet  og  Guldet  i  Gaader, 
Lære  om  intet  for  Guld  og  for  Gunst 
Strængen  og  Tungen  at  røre  med  Kunst, 
Lære  at  sjunge  og  leve  omsonst. 

Hører  mig,  Nordmænd,  i  Hytter  og  Sale! 
Stirrer  paa  Stave  og  mærker  paa  Tale! 
Navnene  skifte,  som  Tider  sig  vende, 
Sandheden  glemmes  ved  Tidernes  Ende. 
Kj ender  du  Volen,  hin  vittige,  fine, 
Som  haver  sjunget  for  Fædrene  dine, 
Nordmand!  om  det,  som  ej  skues  paa  Fjæld, 
Det,  som  i  Gruben  du  ej  kan  opgrave: 
Sjunget  om  Balder  og  Gimle  og  Hel, 
Alt  efter  Noder,  som  Engle  maa  stave? 
Véd  du,  at  Tonen  kun  er  paa  din  Tunge 
Af,  hvad  dit  Hjærte  forgjætted  at  sjunge? 
Véd  du,  at  over  de  bundløse  Kløfter 
Hjærtet  sig  stolt  som  en  Fjældstykke  løfter: 
Løfter  som  Sten  sig  saa  stolt, 
Saa  haardt  og  saa  koldt, 
Har  ikke  Tunge  og  Taare  og  Sang, 
Laaner  kun  Lyd  af  den  klingende  Bjælde. 
Ranglen,  som  ringler  om  Frihed  og  Vælde, 
Guldet,  som  skuffer  med  borgede  Klang?  — 
Véd  du  det  alt  og  er  stolt  af  din  Viden, 
Da  har  du  hjemme  i  Smaadjævle-Tiden. 


Norges  Heltedigt.     iSiJ- 


Hent  da  fra  Rom  dig  af  Marmor  en  Brage! 
Kjøb  dig  i  Bretland  en  Harpe  af  Guld! 
Lær  at  tilbede  den  mægtige  Drage, 
Saa  han  besjæler  din  Sten  og  dit  Guld! 
Da  har  du  Skjalden,  som  for  dig  skal  kvæde, 
Da  kan  til  Helved  du  danse  med  Glæde, 
Da  kan  igjen  med  Afguder  og  Trolde 
Lystig  du  Gilde  og  Altergang  holde; 
Da  ej  for  dig  paa  de  blommede  Enge 
Griber  jeg  Harpens  de  bævende  Strænge; 
Ikke  for  dig  da  udtoner  min  Sang 
Fædrenes  Minde  og  Tidernes  Gang. 
Men,  hvis  dig  selv  du  beskuer  med  vSmerte, 
Gruer  for  Kulden  i  isnende  Hjærte, 
Kjedes  ved  Bjælden  og  higer  tilbage 
Mod  de  forsvundne,  utrolige  Dage, 
Sænk  da  fra  Fjældet  dit  Øje  og  Øre! 
Lyt  til  din  Broder,  som  kvæder  i  Lund! 
Da  skal  du  Lignelser  skue  og  høre. 
Som  kan  forlyste  i  Trængselens  Stund; 
Da  skal  du  flyve,  som  Tonerne  klinge, 
Langt  fra  din  Kvide  paa  Længselens  Vinge, 
Pinde  hos  Gud  de  henrullede  Dage, 
Føre  med  Sang  og  med  Bøn  dem  tilbage; 
Da  skal  din  Olav  sig  vist  aabenbare, 
Herren  i  ham  sig  paa  Bjærget  forklare; 
Da  er  din  Heltetid  ikke  forgangen: 
Alt,  hvad  bevæget  du  elsker  i  Sangen, 
Avles  i  Haabet  ved  Skaberens  Bliv, 
Fødes  i  Kjærlighed  atter  til  Liv; 
Da  skal  din  kronede  Løve  saa  prud 
Svinge  sin  Øxe  og  love  sin  Gud; 
Da  skal  end  før,  naar  det  brudte  sig  heler, 
Naar  over  Fjældet  sig  Skyflækken  deler, 

Tone  fra  Harpen,  forenet  og  helt, 
Hvad  ikkun  afbrudt  nu  klinger  og  delt. 


II. 

Der  er  en  Egn  i  Norges  Land, 
Hel  værd  at  ihukomme, 
Den  breder  sig  ved  Bølgerand 
Alt  under  Ax  og  Blomme, 
Den  er  saa  favr  og  yndelig, 
Dér  raadte  over  Ringerig' 
Den  gamle  Døgling-Stamme. 

Ej  nemt  det  er,  i  Hedenold 

De  Slægter  ret  at  samle. 

Og  dele  ret  paa  Sagas  Skjold 

Den  Æt  af  Halvdan  Gamle; 

Den  Døgling-Gren  paa  Ringerig' 

Dog  aabenbar  indpoder  sig 

I  Danmarks  Skjoldung-Stamme. 

Og,  var  saa  fin  en  Podekvist 
Ej  groet  paa  den  samme, 
Udgaaet  var  dog  ganske  vist 
Den  gamle  Yngling-Stamme ; 
Ja,  kvalt  i  Fødslen  var  for  vist 
Det  norske  Helteliv  i  Krist, 
Som  Naaletræets  Blade. 

Om  Sigurd  Volsungs  Dotterlil 

Det  klang  i  Regnars  Sage, 

At,  der  han  faldt,  den  Helt  saa  gild, 

Den  spæde  blev  tilbage, 

Og,  gjemt  i  Hejmers  Harpebom, 

Hun  over  Hav  til  Norge  kom, 
Den  gaadefulde  Krake. 

Men  først  i  Danerkongens  Favn 
Sig  løste  hendes  Gaade, 
Og  Runen  i  det  Gaadenavn 
Den  er  saa  nem  at  raade: 
Saa  Volas  Syn  i  Volas  Sang 
Sig  over  Hav  til  Norge  svang, 
Men  skal  i  Danmark  tydes. 

Der  er  en  0  saa  underfuld, 

Saa  hemmelig  som  Tule, 

Dér  skulde  Saga  Oldtids  Guld 

I  sin  Iskjælder  skjule: 

I  Klokken,  der  paa  sælsom  Vis 

Af  Glas  var  støbt,  belagt  med  Is, 

Bestrøt  med  Sfinxfigurer. 

Ja,  Island!  underfulde  0, 

Med  sære  Gaadesange! 

Du  Oldtids  Blomster  aad  som  Hø, 

Og  spilled  kaad  i  Vange; 

Men  atter  i  dit  Kalveskind 

Som  Runer  prægede  sig  ind 

De  favre  Oldtids  Blommer. 

Det  Kalveskind  du  tygged  paa 

I  Nætter  og  i  Dage; 

Thi  Runen  kanst  du  ej  forstaa, 

Du  kanst  den  ikkun  smage: 

Først  under  Knap  af  Danmarks  Rav 

Sig  vende  kan  din  Runestav 

Mod  Maalet,  den  skal  ramme. 

Kun  her,  i  Blomstens  Fædreland, 
Sig  klare  kan  dens  Skygge, 
Og  ikkun  Sagas  Dannemand 
Kan  Volas  Tempel  bygge; 
Og  ingen  fatter  Klokkens  Røst, 
Undtagen  hvo  som  har  i  Bryst, 
Hvad  Klangen  skal  udtrykke. 

O!  tænk  dog  ej,  dit  Skjaldekor 

Er  fattet  og  forklaret, 

Før  Aanden  af  de  dunkle  Ord 

Sig  klart  har  aabenbaret! 

Kun  lidt  det  er,  at  vorde  klog 

Paa,  hvad  i  Skjaldens  Hverdagssprog 

Ved  Ordet  er  betegnet. 

Men,  Danmark!  ros  dig  ej  af  Vid! 

Du  lever  kun  af  Naade: 

I  Naadens  Glans,  ej  ved  din  Flid, 

Sig  løser  Nordens  Gaade; 

Dit  Hjærtespejl  af  finen  Rav 

Jo  Gud,  og  ej  du  selv,  dig  gav, 

Kun  dine  er  dets  Pletter. 

Ak!  frygte  maa  jeg  vemodsfuld, 

At  Aslavg  atter  avler 

Paa  Marken  kun  et  Ormekuld, 

Om  end  med  høje  Navler; 

Jeg  frygter,  at  paa  Sagas  Skjold 

Sig  rister,  som  i  Hedenold, 

Igjen  et  Snogeøje. 

Dit  Slægtskab  med  den  Helt  saa  fin. 
Med  Sigurd  Fofnersbane, 
Du  slet  beviser  kun  ved  Rhin, 
Ved  Fofner  at  opmane; 

Da  ubeklaget  du  med  Skam 
Og  fældet  bli'r  i  Snogeham 
Som  Sigurd  Orm-i-Øje. 

Der  Sigurd  faldt  paa  Røvertog 
Med  Kæmper  og  med  Frænder, 
Da  frelstes  gamle  Danebrog 
Kun  i  en  Nordmands  Hænder: 
Han  tog  det  Banner  ømt  i  Favn 
Og  flytted  det  paa  høje  Stavn 
Med  sig  til  Ringerige. 

Med  Banneret  og  fulgte  Brud, 

Det  maatte  saa  sig  føje. 

Han  ægtede  en  Dotter  prud 

Af  Sigurd  Orm-i-Øje, 

Og  Aslavg  hed  den  væne  Maar, 

Han  fandt  i  Danerkongens  Gaard, 

Og  han  hed  Helge  Hvasse.  ^) 

Saa  flyver  Danebrog  vel  bort 

En  Gang  til  Ringerige, 

Og  under  det  en  Sigurd  Hjort 

Da  avles  vist  tillige, 

Som  løfter  Takken  højt  i  Sky, 

Og  under  aldrig  Ulven  Ly 

I  Vigens  Bøgelunde. 

Naar  han  sit  tolvte  Aar  har  fyldt, 
Mod  Hildebrand  Bersærke 
I  Kreds  han  gaar,  ja,  mod  en  Tylt 
Af  onde  Jætter  stærke, 

1)  Saaledes  læses  i  islandske  Annaler,  og  det  er  her  et  ube- 
tydeligt Spørgsmaal,  om  Tidsregningen  passer,  thi  her  gjælder  det 
kun  om  F©lge  og  Beskuelse. 

Han  arver  deres  Ros  og  Rov, 
Og  Dyret  i  den  øde  Skov 
Maa  segne  for  hans  Pile. 

Kong  Sigurd  Hjort,  den  Herre  prud, 

Han  sad  paa  Ringerige, 

Han  fæsted  sig  en  kristen  Brud, 

En  Danemø  tillige, 

Og  Tyrne  hed  den  Fæstemø, 

Han  førte  over  salten  Sø, 

Hun  var  Klak-Haralds  Dotter. 

Det  var  den  Hade-Bersærk  led. 

Han  axled  Mørkets  Kaabe 

Og  vog  den  Hjort  til  Davrebed 

Alt  i  de  øde  Skove; 

Dog  stangedes  den  Hjort  saa  hvast, 

At  Hake  først  fik  Lemmelast 

Og  trende  dybe  Vunder. 

Ung  Ragnild  var  saa  fin  en  Daa, 
Med  Korsved-Løv  opammet, 
Men  der  nu  Hjorten  fældet  laa, 
Da  tog  den  Bersærk  Lammet. 
Og,  naar  sig  heled  dybe  Saar, 
Da  skulde  flux  den  væne  Maar 
Den  lede  Bersærk  favne. 

Vel  skal  man  ej  paa  Ynglingtal 
Som  paa  sin  Bibel  sværge, 
Dog  agte  vel  dets  Tonefald 
Om  Røgnvald  over  Bjærge; 
Og  vist  en  Gren  af  Yngve-Frej, 
Som  Svensken  led  og  ænsed  ej, 
Rodfæsted  sig  i  Norge. 

Paa  Vingulmark  den  voxte  op. 

Og  bredte  sig-  saa  vide, 

Og  stræbte  med  sin  ranke  Top 

At  maale  Dovres  Side; 

Dens  Bark  var  som  et  hamret  Staal, 

Og  hver  dens  Blad  saa  spids  en  Naal, 

Det  sved  til  Drotter  mange. 

En  Yngling  havde  sig  i  Favn 
Kong  Harald  Guldskjægs  Dotter, 
Og  Halvdan  S  var  te  var  hans  Navn, 
Den  Stjærne  mellem  Drotter, 
Og  Ragnild  hed  den  væne  Maar, 
Og  Harald  under  hvide  Haar 
Sad  sønneløs  i  Kvide. 

Han  satte  Ragnilds  Søn  paa  Knæ, 

Gav  ham  sit  Navn  tillige, 

Saa  poded  han  sit  Stammetræ, 

Og  trøstede  sit  Rige; 

Hans  Rige  var  i  Hedenold 

Saa  vide  kjendt,  paa  Sagas  Skjold 

Det  kaldes  Fritjofs  Odel, 

Kong  Halvdan  var  saa  vennesæl, 
Og  vaabendjærv  tillige, 
Til  Sognefjord  og  Filefjæld 
Sig  strakte  alt  hans  Rige; 
Men  Fritjofs  Odel  Nornen  gav 
Ham  ikkun  over  Ragnilds  Grav 
Og  ved  ung  Haralds  Baare. 

Saa  stod  det  Ynglingtræ  paa  Hæld 
Midt  i  sin  bedste  Grøde, 

Det  Vætten  var  fra  Filefjæld, 
Som  vilde  Stammen  øde, 
Den  fælde,  før  sin  ranke  Top 
Den  løfted  over  Dovre  op, 
Sin  Krone  over  Norge. 

Ved  Juletid  saa  hart  det  frøs, 
Da  gled  en  tjældet  Slæde 
Til  Hedemarken  over  Mjøs, 
Det  Halvdan  saa'  med  Glæde : 
I  Slæden  sad  den  væne  Daa, 
Den  Bersærk  død  paa  Isen  laa, 
Hans  egen  Haand  ham  fældte. 

Saa  falde  for  sit  eget  Sværd 
Hver  Bersærk,  der  vil  øde 
Den  Spire,  som  er  Herren  kjær 
Og  gj emmer  hellig  Grøde: 
Den  Spire  til  et  Cedertræ, 
Som  voxe  skal  i  Klippelæ 
Og  bjærge  Himlens  Fugle! 

Det  Træ  i  Drømme  Ragnild  saa' 

Rodfæstet  mellem  Stene, 

Om  Blod  vel  maatte  Bullen  spaa, 

Men  grønne  var  dets  Grene, 

Og,  hvid  som  Sne,  dets  høje  Top 

Sig  løfted  over  Dovre  op 

Og  skygged  over  Norge. 

Det  Træ  i  Drømme  Ragnild  saa' 
Som  af  sit  Skjød  oprinde; 
O,  gamle  Norge!  mærk  derpaa: 
Hun  var  en  Danekvinde, 

Hun  fødte  Yngling-Stammens  Haab, 
Hun  korsede  i  Barnedaab 
Din  Kongeslægt  og  Dovre !  ^) 

Hun  fødte  Harald  Lokkeprud, 

Den  Søn  af  Halvdan  gamle, 

Som  laante  Kraft  af  Himlens  Gud 

Til  Klipperne  at  samle, 

Som  avled  Hakon  Adelsten, 

Og  af  hvis  Rod,  saa  klar  og  ren, 

Sig  hæved  Olavs-Toppen. 


III. 

Ser  du  det  Fjæld  med  de  takkede  Kløfter! 
Ser  du,  hver  Aas  sig  nu  lavere  løfter! 
Ser  du,  hver  Aas,  som  et  Højsæde,  bær 
Ud  over  Dalen  med  Pung  og  med  Sværd 
Jarlen  saa  mørk  og  saa  hadsk  og  saa  nidsk! 
Over  hans  Hoved  mon  hænge  paa  Rad 
Bismer  til  Sølv  og  til  Smør  og  til  Fisk, 
Sobel  til  Kappe  og  Kalve  til  Brad. 


^)  Da  Harald  Haarfager  er  det  første  Hedningbarn  i  Norge, 
om  hvem  Snorro  melder,  at  han  ved  Navngiften  blev  begydt  med 
Vand ,  og  hans  Moder  var  Dotter  af  en  kristen  Kvinde ,  ser  man 
let,  at  Sperling  og  flere  i  det  mindste  kunde  sparet  én  Rubrik  i 
deres  hedenske  Kirkebøger;  om  ikke  her,  som  i  flere  Skemaer, 
alle  Rubrikerne  skulde  være  tagne  over  tvært.  Med  det  samme 
løser  sig  den  Gaade,  hvi  Harald  gjorde  sit  Løfte  om  at  indtage 
Norge  ved  den  Gud,  som  ham  havde  skabt  og  havde  alt  at  raade, 
saa  vel  som  og,  hvi  han  bar  sligt  et  Had  til  Sejdmænd,  at  han  end 
ikke  sparede  sin  egen  Søn,  uagtet  Odin  selv  ansaas  for  Sejdens 
Ophavsmand. 

Ser  du  det  Hoved,  som  monne  fremrage 
Højt  over  Dovre!  ja,  ser  du  den  Drage, 
Som  med  sin  Hale  i  Svinesund  leger, 
Med  sine  Vinger  fra  Rand  og  til  Fod 
Omfavner  Norges  det  stolte  Stenbæger, 
Fyldt  med  de  riges  og  fattiges  Blod! 
Over  hans  Hoved  mon  hænge  et  Skjold: 
Skjoldet  afbilder  den  Hr.  Enevold, 
Hvordan  paa  Norriges  Aase  han  træder. 
Nedtrykker  tredive  Konninge-Sæder; 
Alle  Mands  Odel  i  Haanden  han  holder. 
Dermed  sin  Hird  og  sin  Hær  han  besolder, 
Hirden  og  Hæren  og  Skjaldene  sine: 
Avdun  og  Torben  og  Tjodolf  fra  Hvine. 
Snehvide  Gubbe!  ja,  vel  maa  du  sukke. 
Vel  maa  du  bukke  dig  krum  over  Stav, 
Vel  maa  du  Hovedet  ryste  og  vugge. 
Ønske,  det  laa  under  Mulde  i  Grav. 
Men,  hvorfor  sørged  og  sukked  du  ikke, 
Der  man  forsaged  de  fæderne  Skikke? 
Saa'  du  det  ej,  at  med  Fædrenes  Tro 
Fædrenes  Frihed  og  Held  man  belo! 
Saa'  du  det  ej,  at  den  daarlige  Old, 
Den,  Gang  Alfader  og  Gimle  man  glemte, 
Og  for  Hloride  kun  Drapen  istemte. 
Hengav  sin  Odel  i  Rimturse-Vold! 
Er  det  vel  Under,  de  legemlig  tage 
Det,  som  vi  aandelig  haane  og  vrage? 


Ser  du  den  Skare,  som  ganger  om  Bord! 
Ser  du  de  Holme  med  Fjæld  og  med  Fjord! 
Ser  du  de  Højsæder,  mange  i  Flok, 
Løfte  sig  prude  og  glimrende  nok 
Rundt  paa  hver  Aas  og  hver  Øre  paa  Kyst! 
IV.  6 

Kan  du  beskue  de  Herser  med  Lyst, 
Som  fra  den  vældige  Ynglinge-Drage 
Flyde  med  Guld  og  med  Grander  saa  fage? 

Visselig  sidder  hver  Herse  saa  bold 
Alt  paa  sin  Gaard  og  sin  Snække  i  Vælde, 
Modig  og  fri,  som  i  Fædrenes  Old 
Kongerne  troned  paa  Norriges  Fjælde; 
Vel  maa  det  underlig  trøste  og  fryde, 
Naar  under  Vinterens  Hjærte  gjenlyde 
Højt  udi  Hal  og  i  Hav  og  i  Fjæld 
Fædrenes  Søgur  og  Kvæder  i  Kvæld. 
Ja,  det  er  herligt,  at  Fædrenes  Ros, 
Fædrenes  Frihed  og  Fædrenes  Kvad 
Agtes  for  mere  end  Fædrenes  Gods: 
At  vi  med  dem  og  fra  dette  saa  glad 
Skue  saa  mangen  en  Adelsmand  stævne 
Vidt  over  Hav  til  den  fremmede  0, 
Ja,  til  den  0,  som  han  Island  maa  nævne. 
Kun  for  at  fri  han  kan  leve  og  dø: 
Saa  under  Dragens  den  gloende  Vinge 
Modet  ham  ej  skal  bortsvides  af  Bringe, 
For  at  ej  Aanden  af  giftige  Drage 
Skulde  forknytte,  fortære  hans  Lunge, 
Saa  han  ej  mer  kunde  Draperne  sjunge 
Højt  om  Bedrift  fra  henrullede  Dage, 
Klart,  som  de  klang  i  Kong  Fritiofs  Borg. 

Ja,  det  er  en  Glæde;  men  det  er  en  Sorg: 
At  skue  de  Herser  og  Bønder  saa  snilde 
Med  Danemarks  Blommer  og  Norriges  Marv, 
Med  Kunsten  og  Kraften,  med  Fædernearv 
At  færdes  og  fare  saa  ilde. 
Edda  hun  gjemtes  i  Hjærne  og  Bog, 
Sandheden  glemtes  paa  Ting  og  paa  Tog, 

Hvo  kan  vel  elske  og  hvo  tør  vel  rose 
Skallagrim,  Ejgil,  Skarphedin  og  Flose, 
Var  saa  end  hver  baade  Kæmpe  og  Skjald! 
Mange  saa  var  deres  Frænder  i  Tal, 
Faa  vare  gjæve  som  Gunnar  og  Njal, 
Derfor  vemodelig  se  vi  dem  begge 
Segne  for  Blus  og  for  blodige  Æ%%q^. 
Spired  en  Blomme,  som  Helga  saa  fin. 
Var  den  som  Vildtet  for  Hund  og  for  Jæger, 
Uden  at  ynkes,  man  knuste  dens  Bæger, 
Kun  for  med  Stolthed  at  kalde  den  sin. 
Satte  en  Svane  saa  væn  sig  paa  Borg, 
Flux  var  til  Stede  og  Ørnene  to. 
Siede  hinanden  med  Næb  og  med  Klo, 
Svanen  sad  efter  med  Kvide  og  Sorg, 
Maatte  saa  flyve  med  Falken  paa  Hald, 
Trøste  sig  kun  med  den  jordede  Skjald, 
Sjunge  vemodig  med  tonende  Sukke 
Selv  sig  i  Søvn  i  den  iskolde  Vugge. 

Ja,  ej  i  Dag  og  ej  i  Gaar, 
O,  Søgnabæk  hin  sære! 
Du  fikst  de  underfulde  Kaar, 
Du  skalst  til  Enden  bære: 
Med  Saga  stedse  Odin  skal 
Saa  lønlig  tale  i  din  Hal, 
Og  gyldne  Skaaler  tømme. 

Ja,  Island!  underfulde  Mø, 
Med  Iskrystal  om  Hjærte! 
Du  sidder  over  dyben  Sø 
I  Skin  af  Heklas  Kjærte, 
Og  tegner  med  din  Runestav 
De  Lignelser,  som  staa  i  Rav 
Og  skinne  gjennem  Rude. 

6* 

Du  est  en  Mø  saa  underfuld, 
Kun  Gubber  til  dig  bejle, 
Med  Snækken  fuld  af  røden  Guld 
De  til  din  Gaard  mon  sejle; 
Trolovet  kun  med  Gubbens  Aand, 
Du  giver  ham  din  højre  Haand, 
Men  kun  hans  Guld  dit  Hjærte. 

Det  er  dit  travle  Brude  værk: 

Hans  røde  Guld  at  smelte 

Og  blande  til  en  Kalk  saa  stærk, 

Til  Mindedrik  for  Helte; 

Og  Gubben  tømmer  Kalken  brat 

Og  mærker  sig  i  mørke  Nat 

Med  Odins  Bænkerune. 

Ja,  snild  i  Sind  og  kold  om  Bryst, 

Du,  Danemarks  Athene! 

Din  Elsker  giver  kun  med  Lyst 

Gravøl  og  Bavtastene; 

Først  naar  han  ligger  under  Muld, 

Du  føder  ham  det  Sønnekuld, 

Som  skal  hans  Navn  opholde. 

Dog,  Mø!  du  gjækker  kun  din  Skjald, 

Forgjæves  er  hans  Møje, 

Thi  Skikkelser  i  Hobetal 

Du  gjøgler  for  hans  Øje; 

Som  med  en  Bejler,  med  din  Skjald 

Du  spiller  i  din  Gaadehal, 

Du  Krønnikens  Præstinde! 

Ja,  Mø!  med  rette. du  din  Skjald 
Maa  for  en  Bejler  regne: 

Han  stævner  til  din  Gaadehal 
Paa  gamle  Danmarks  Vegne; 
Du  være  maa  ham  moderhuld: 
Han  hører  til  det  Sønnekuld, 
Du  har  med  Gubber  avlet. 

Saa  luk  da  op  dit  Havfruslot! 
Nu  Svipdag  er  hjemkommet, 
Og  løft  nu  op  dit  Slør  saa  graat, 
Af  Iskrystal  saa  blommet! 
Ja,  vær  din  Søn  dog  moderhuld, 
Og  del  med  ham  det  røde  Guld, 
Hans  Fader  dig  har  skjænket! 

Jeg  bejler  ikke  til  din  Aand, 
Den  har  saa  kolde  Drømme, 
Jeg  bejler  ikke  til  din  Haand, 
Det  Sønnen  ej  kan  sømme ; 
Jeg  bejler  til  dit  røde  Guld 
For  mig  og  for  mit  Sønnekuld, 
Jeg  bejler  til  dit  Hjærte. 

Ja,  gamle  Mø  i  Gaadehal! 
Du  skal  og  maa  mig  føje, 
Mig  skuffer  ej  din  Iskrystal, 
Thi  korset  er  mit  Øje; 
Det  Hjærte,  dig  min  Plader  gav. 
Det  Hjærtespejl  af  gyldne  Rav, 
Det  kommer  jeg  at  æske. 

Det  var  hans  Guld,  det  gjemmer  du, 
Det  lod  sig  ej  forvanske, 
Du  kommer  ham  vel  dog  i  Hu, 
Den  gamle  Holger  Danske; 

Hans  Hjærte  var  hans  røde  Guld, 
Og  Gud  og  Saga  tro  og  huld 
Han  gav  det  alt  i  Gjemme. 

Saa  gak  nu  ud  af  kolde  Sal, 
Hvor  stiv  du  end  est  vorden, 
Og  stil  din  Kaas  til  Lavadal 
Og  grav  paa  Kirkegaarden ! 
Dér  finder  du  hos  Helgas  Støv 
En  Urne  under  visne  Løv 
Med  hede  Vemodstaarer.  ^) 

Naar  den  du  bærer  til  din  Hal, 
Da  er  dens  Trolddom  ude, 
Da  Isen  tøV  paa  din  Krystal, 
Den  bli'r  saa  klar  en  Rude, 
Da  ser  man  klart  det  gyldne  Rav, 
Da  Guldet,  som  dig  Fader  gav, 
Er  i  dit  Glas  til  Syne. 

Du  vedst  det  vel,  at  Hjærteguld 

Er  ej  som  Muldets  Stuffer: 

Det  med  sin  Glans  saa  gaadefuld 

Ej  frister  eller  skuffer; 

Det  alles  er,  som  har  det  kjær. 

Formerer  sig  hos  hver  især. 

Jo  mer  han  det  udskifter. 

Ak!  trodser  du,  da  er  nu  brat 
Dit  Timeglas  udrundet, 


^)  Helga,  hvis  Kvide  og  Død  man  efter  Gunlavg  Ormetunges 
Saga  kan  finde  beskrevet  i  Saga,  Nyaarsgave  for  i8i2,  ligger  be- 
gravet i  Hraunadal,  paa  Dansk  Lavadal. 

Thi  vid,  jeg  har  i  mørke  Nat 
Dit  Banevaaben  fundet: 
Med  Luerne  af  Signes  Hal 
Skal  sprænges  da  din  Iskrystal, 
Da  mister  du  dit  Hjærte. 

Husk  paa.  du  Jomfru  Gloriant! 
Din  Borg  har  Holger  bygget, 
Og  Guldet  som  et  Elskovspant 
Han  i  din  Haand  har  trykket; 
Og  skjælve  maa  du  for  hans  Arm, 
Hvis  ej  han  ser  det  i  din  Barm, 
Naar  atter  han  opvaagner. 

Ja,  hør  mig,  Holger!  Fader  mini 

Til  Hvile  kanst  du  trænge, 

Men,  som  jeg  ser  paa  Kjærte  din. 

Nu  sover  du  for  længe; 

Og,  hvis  du  nu  ej  vaagner  brat. 

Da  røve  Hedninger  din  Skat, 

Da  slukker  sig  din  Kjærte. 

Men  se!  du  est  jo  vaagnet  alt, 
Jeg  knap  igjen  dig  kjendte. 
Jeg  saa'  din  Kjærtes  blaa  Gestalt. 
Som  over  Graven  brændte; 
Men  over  Faders  Grav  den  maa 
Kjærmindelig  jo  lege  saa, 
Naar  Kjærten  er  i  Harpen. 

Jeg  bared  mig  vel  ogsaa  nok. 
Hvis  du  var  ej  til  Stede, 
For  med  din  røde  Manglestok 
At  banke  paa  og  kvæde: 

Vil  Menglad  være  Jomfru  min, 
Saa  lukker  op  hun  Hallen  sin, 
Thi  Svipdag  er  her  ude.  ^) 


IV. 

Ser  du  det  Fjæld  med  den  Helle  saa  flad! 
Ser  du  den  Kvinde,  som  føder  i  Løn! 
Ser  du  den  Trønd,  som  i  Hedningebad 
Vier  til  Kæmpe  den  nyfødte  Søn! 
Kjender  du  Tora  og  Sigurd  fra  Hlade? 
Kjender  du  Barnet,  som  de  monne  bade? 
Kjender  du  Hørden,  undfanget  paa  Mostre: 
Haarfagers  Søn,  Hakon  Adelstensfostre? 

Ser  du  vSmaakongernes  Blod  komme  over 
Haarfagers  Afkom  som  gloende  Vover! 
Ser  du:  den  gamle  maa  se  sine  Børn, 
Sønnerne  stærke  og  mange  i  Tal, 
Segne  i  Luer,  i  Hav  og  paa  Val! 
Ser  du,  hvor  Sigurd  og  Olav  og  Bjørn, 
Halvdan  tillige,  ved  Broderens  Stav 
Ikke  ledsages,  men  drives  til  Grav! 
Erik  og  Gunnild  med  Sværd  og  med  Svig 
Løfte  Højsædet  paa  Brødrenes  Lig! 

Ser  du  den  Snække  for  strygende  Vind 
Stævne  fra  Syden  til  Nidaros  ind! 
Véd  du,  hvad  Snækken  mon  have  om  Bord? 
Det  er  en  Ædelsten,  fa  ver  og  stor; 

^)  Se  Fjolsvinnsmål  i  Sæmunds  Edda! 

Gubberne  sjunge  med  Børn  i  Dans: 
Norriges  Odel  er  kommen  til  Lands ! 
Troldene  hyle  saa  dybt  udi  Fjæld: 
Ve  os !  thi  Balder  er  kommen  fra  Hel ! 

Ser  du,  paa  Froste  der  holdes  nu  Ting! 
Ser  du  om  Kongen  de  Kæmper  i  Ring? 
Hører  du  Røsten  saa  klinger  og  ren? 
Ak !  at  den  klinger,  som  Sølvet  paa  Sten ! 
Ja,  det  er  Hakon,  du  mærke  hans  Ord: 
Bønder!  jeg  gav  eder  Odel  paa  Jord; 
Men  her  i  Verden  vi  har  ikke  hjemme, 
Flytte  vi  maa  til  det  fremmede  Land, 
Dér  har  en  anden  vor  Odel  i  Gjemme; 
Ganger  til  ham  baade  Kvinde  og  Mand ! 
Venlig  han  er:  for  vor  Odel  han  døde, 
Tog  den  fra  Turser,  forsoned  vor  Brøde, 
Byder  i  Gimle  os  alle  velkommen, 
Naar  til  hans  Rige  vi  styre  vor  Stavn, 
Truer  dem  alle  med  Pinen  og  Dommen, 
Som  ej  vil  tro  paa  hans  hellige  Navn. 
Krist  er  hans  Navn,  og,  for  Navnet  at  lære, 
For  det  til  Norriges  Klipper  at  bære. 
Derfor  mig  timedes  underligt  Kaar: 
Derfor  jeg  sendtes  i  tidlige  Aar 
Did,  hvor  det  Navn  haver  vundet  og  lyder 
Højt  under  hvælvede  Buer  i  Sang, 
Ja,  hvor  det  frelser  og  trøster  og  fryder 
Kongen  paa  Tronen  og  Trællen  i  Vang. 
Thi  er  mit  Bud,  at  I,  unge  og  gamle, 
Rige  og  fattige,  eder  forsamle, 
Renses  i  Daabens  det  hellige  Vand, 
Tro  saa  paa  Kristus  som  Gud  og  som  Mand! 
Faster  og  hviler,  den  Herre  til  Ære, 
Hver  en  Gang  Ugen  i  Aaret  gaar  om! 

Aldrig  til  Afguder  Offer  I  bære! 
Frelser  dog  Sjælen  fra  evige  Dom! 

Hører  du  Bøndernes  Bulder  og  Gny? 
Hør,  hvor  de  hvine  og  huje  i  Sky! 
Hør  det,  hvad  Trønderne  have  i  Hu! 
Asabjørnen  udbrummer  det  nu. 
Norriges  Odel  annammed  de  glade, 
Himlens  de  vrage,  ja,  haane  og  hade. 
Trodse  paa  Brændold,  saa  længe  forglemt, 
Trodse  paa  Højold,  i  Højene  glemt, 
Trodse  paa  Fædre  og  vil  ej  forstaa : 
Aldrig  blandt  Fædre  man  Enevold  saa' 
Odel  udskifte  som  Sølv  og  som  Guld, 
Højsæder  støde  som  Skamler  omkuld. 
Rejse  paa  fribaarne  Nakker  sin  Bænk; 
Aldrig  fik  Fædrene  Odel  som  Skjænk. 
Ej  vil  de  se,  at,  da  Herløg  sig  ned 
Væltede  fejg  af  sin  Fæderne-Trone, 
Søgte  paa  Skamlen  i  Trældom  sin  Fred. 
Da  tabte  Højold  sit  Spir  og  sin  Krone,  — 
Vil  ikke  se,  at  med  Dødningedrik 
Højold  med  HroUøg  i  Højen  indgik; 
Mene,  at,  naar  de  kun  Hjærtet  forhærde, 
Kommer  der  Æg  paa  de  sløvede  Sværde; 
Klappe  paa  Sværdet  mod  Kong  Fredegod, 
Sige:  det  gjælder  Tyrannernes  Blod. 
Asbjørn  og  Kaare  og  Orm,  Trond  af  Egge, 
Torberg  og  Botolf  og  Narv,  Torer  Skjægge, 
Bruna-Olds,  Hauga-Olds  Kæmper  saa  bolde! 
Vel  kunde  Haarfagers  Haarlok  jer  holde, 
Dog  kan  I  høj  lægge  Kierkerne  trende, 
Kirkerne  tre  kan  I  vælte  og  brænde; 
Dog,  I  kan  mer  i  en  Bondefloks  Spidse. 
Mere,  ja,  kun  alt  for  meget  til  visse. 

Adelsten!  bøjet,  fornedret  du  blev, 

Den  Gang  du  gabed  om  Hlautbolle-Greb ; 

Falden  du  er,  ihvor  højt  du  saa  peger, 

Naar  du  ej  længer  tør  korse  dit  Bæger; 

Klap  kun  paa  Sværdet  og  slaa  kun  paa  Skjold! 

Dig  overvandt  dog  den  Niddinge-Old. 

Stille!  se  hist,  hvor  de  Snækker  i  Skare 
Som  under  Hyllehat  lønligen  fare! 
Hakon!  hvad  gavner  nu  Bavnen  paa  Fjæld? 
Tit  har  den  blusset  i  Dagning  og  Kvæld, 
Ledet  som  Lygtemænd  Flokkene  vild; 
Fattes  nu  Vind  eller  Vagt  eller  Ild? 
Nu  blusser  ingen,  din  Time  er  kommen; 
Korset  undgik  du,  men  undfly  nu  Dommen! 

Ser  du  den  Kæmpe,  der  vandrer  paa  Valen, 
Alt  som  han  vandred  i  Højeloftssalen, 
Solen  sig  spejler  i  Hjælmen  saa  klar. 
Borte  er  Brynjen,  og  Bringen  er  bar, 
Helten,  der  gaar,  som  han  raaber:  kun  fram! 
Kjender  du  Hakon,  da  se,  det  er  ham! 
Ak!  men  se,,  nu  er  Guldhjælmen  forsvundet! 
Mon  da  alt  Hævneren  Hakon  har  fundet? 
Nej,  men  ak,  Ejvind!  du  Adelsten-Skjald! 
Visselig  aned  dig  Stolkongens  Fald, 
Og  hvad  du  kvad  om  Valkyrietalen 
Ringede  hult  dig  for  øre  paa  Valen; 
Hvor  kunde  ellers  paa  Hjælmen  du  sætte 
Hyllende  Hætte! 

Mon  sig  for  Skjalden  det  sømmer  at  lægge 
Saa  over  Glansen  et  dølgende  Dække? 
Skaldaspilder  for  det  allerede 
Bør  du  jo  hede. 

Dog,  der  dig  aned  din  elskedes  Fald, 
Glemte  du  helst,  du  var  Skjald. 

Hør,  hvor  han  brøler,  den  Bersærk  saa  ful : 

„Kryber  nu  Normanna-Kongen  i  Skjul? 

Tog  han  nu  Flugten  til  Bytte  fra  Val? 

Hvor  er  Guldhjælmen  med  Prunk  og  med  Pral?" 

Ejvindur  Skreja,  ja,  kjender  du  ham ! 

Se !  hvor  han  styrter  i  Fylkingen  fram, 

Ser  du  hans  Broder,  Alf  Askmand  hin  lange ! 

Se,  hvor  i  Blod  de  til  Anklerne  gange! 

Hvor  som  de  stedes,  slet  ingen  kan  staa, 

Hvem  der  ej  viger,  ham  vandre  de  paa. 

Hører  du  Hakon?  ja,  det  er  haits  Røst, 
Rædsel  end  ej  er  ham  faret  i  Bryst, 
Klarlig  det  mærkes  paa  klingende  Stemme: 
Hjælmen  er  borte,  men  Helten  er  hjemme. 
Stil  som  du  stævner!  er  Svaret  til  Jætten, 
Normanna-Kongen  er  her  under  Hætten. 
Se  til  Bersærken!  han  faa  en  Ufærd! 
Hviner  ej  alt  over  Hakon  hans  Sværd! 
Hvad  er  paa  Færde?  skal  Jotuners  Vælde 
Løgnen  stadfæste  ved  Hakon  at  fælde? 
Nej,  for  Guldhjælmen  kun  Tvivleren  skjalv, 
Her  ligger  Ejvind,  og  dér  ligger  Alv! 
Gud  vil  blandt  Hedninger  højt  det  forkynde: 
Kristus  regerer,  om  Kristne  og  synde; 
Jætterne  falde,  og  Fjenderne  fly, 
Solen  udbryder  af  Pilenes  Sky. 

Nu,  saa  var  Timen  jo  dog  ikke  kommen, 
Hakon  undgik  da  som  Korset,  saa  Dommen! 
Stille!  se  hist,  hvor  du  hører  den  Susen! 
Stille!  se  her!  ser  du  Pilen  i  Musen? 

Det  skulle  Hedninge  lære  i  Dag: 
Kristus,  ej  Hakon,  har  vundet  sin  Sag. 

Ser  du  det  Fjæld  med  den  Helle  saa  flad ! 
Husker  du:  her  fødte  Tora  fra  Mostre 
Haarfagers  Søn  Hakon  Adelstensfostre, 
Her  blev  han  viet  i  Hedningebad? 
Ser  du  den  Kæmpe  saa  bleg  og  saa  mat, 
Færdig  at  sige  al  Verden  Godnat! 
Kjender  igjen  du  nu  ham,  der  i  Dag 
Under  Guldhjælmen  sig  løfted  saa  strag? 
Kjender  du  Hakon  paa  Hakonar-Helle? 
Hører  du  Fjældet  hans  Saga  fortælle! 
Ser  du  de  Kæmper,  saa  haarde  i  Hu! 
Bange  og  bløde  saa  ere  de  nu. 
Hører  du  Hakon!  nu  Røsten  er  lav, 
Alt  som  naar  Dødninger  hviske  i  Grav: 
„Bærer  til  Blodøxes  Sønner  mit  Bud! 
Siger:  af  Verden  jeg  vandrede  ud! 
Ej  jeg  misunder  dem  Norriges  Krone, 
Gid  det  dem  med  mine  Venner  forsone! 
Maatte  jeg  leve,  da  drog  jeg  paa  Stand 
Bort  fra  det  hedenske  Fæderneland, 
For  mellem  Kristne  med  Bod  at  udsone, 
Hvad  jeg  forbrød  imod  Gud  paa  min  Trone; 
Men,  hvis  jeg  her  mellem  Hedninger  ender. 
Da  er  min  Jordefærd  i  eders  Hænder, 
Som  I  har  Lyst,  har  I  Lov." 

Dermed  den  Herre  hensov, 
Saadanne  Ord  maatte  blive  de  sidste. 
Ved  deres  Lyd  maatte  Hjærtet  vel  briste. 
Ak!  thi  en  Bøn  turde  Hakon  ej  vove 
Om,  mellem  Kristne  at  sove, 

Turde  ej  bede,  sit  Hjærte  til  Lise, 
At  de  til  Valhal  ej  vilde  ham  vise; 
Ak!  som  en  Hedning  saa'  Hakon  sig  nu. 
Vel  maatte  Øjet  da  briste  i  Gru. 

Ser  du  den  Høj,  som  paa  Hedninge  vis 

Graves  for  Hakon  til  Leje  og  Pris! 

Ser  du,  hvordan  de  til  Jorde  ham  stede: 

Liget  i  Brynje  de  klæde. 

Kristnede  Hakon  med  Skjold  og  med  Sværd 

Ruste  de  ud  til  Ejnheriefærd ! 

Hører  du  Røsten  af  Hedningers  Skare: 

Hakon!  Farvel!  til  Valhalla  du  fare! 

Hører  du  Ejvinds  højrøstede  Kvæde 

Tone  om  Odins  og  Asernes  Glæde, 

Om,  hvordan  Hermod  og  Brage 

Hakon  modtage! 


Adelstens-Drape. 

Strid-Skøgul  hin  rige    . 
Og  Gøndul  tillige, 
De  Møer  saa  bolde. 
Om  Hjærtet  saa  kolde, 

Dem  sendte  Hærfader  saa  aarle  til  Val, 
En  Yngling  at  saare, 
En  Yngling  at  kaare, 

Som  gjæste  ham  skulde  i  Valhallas  Sal. 

Vaagnet  var  Hilde, 
Drotten  hin  milde, 

Kæmpernes  Bane, 

Bold  under  Fane 
Funde  de  Søstre  fra  Hærfaders  Sal; 

Sværdene  knitred, 

Spydene  sitred, 
Kæmperne  raved  og  segned  paa  Val. 

Kongen  paa  Klinge 

Kæmperne  ginge; 

Fram,  I  Halejer! 

Fald  eller  wSejer! 
Raabte  den  Herre  til  Svende  paa  Val; 

Nordmænd  i  Række 

Fulgte  saa  kjække 
Ham,  som  udskiftede  Guldet  i  Sal. 


Brynjen  afkrængte 

Kongen  og  slængte 

PVa  sig  i  Vangen, 

Herlig  var  Klangen, 
Blot  under  Hjælmen  stod  0-Daners  Gru, 

Spilled  med  Glæde 

Om  sit  Højsæde, 
Stod  under  Hjælmen  saa  lystig  i  Hu. 

Brynieringe 
Kløved  hans  Klinge, 
Alt  som  naar  Snækker 
Bølgerne  flækker, 

Stumper  og  Stykker  om  Ørene  fløj, 
Sværdene  braged. 
Skjoldene  knaged, 

Hovedet  værked  af  Saar  og  af  Støj. 

Kværnbider  traadte 

Hart,  som  den  maatte, 

Isser  og  Skjolde 

Ej  kunde  holde, 
Ølandet  skjalv  under  Kæmpernes  Fod; 

Næppe  i  Norge 

Blanke  Skjoldborge 
Farvedes  før  i  saa  adeligt  Blod. 

øxer  med  Æ^^q 

Hilsed  de  kjække. 

Dybt  maatte  gløde 

Vunderne  røde, 
Ild  blev  da  slaget  af  Staal  uden  Flint; 

Blodige  Bække 

Løfted  hver  Snække, 
Sværdbølgen  bruste  mod  Brynieklint. 

Valstorme  vrede 

Mødtes  og  strede, 

Rysted  med  Vinge, 

Legte  med  Ringe 
Under  Skjoldhimlen  og  Skyen  saa  sort; 

Ned  faldt  som  Ile 

Isslag  af  Pile, 
Strømmen  hin  stride  rev  Kæmperne  fort. 

Mødige,  matte 

Kæmper  sig  satte, 

Skjoldet  var  stækket. 

Panseret  knækket, 
Smalt  og  forslidt  var  det  dryppende  Sværd; 

Aldrig,  saa  længe 

Sværd  havde  Gænge^ 
Stævned  til  Valhal  saa  modig  en  Hær. 


1 

Iskold  i  Barmen, 
Gøndul  med  Fryd 
Lænede  Armen 
Let  paa  sit  Spyd, 
Mælede  haard: 
Hov!  Hov! 
Godt  nu  gaar 
Guders  Plov; 
Hakon!  du,  — 
Kæmper  nok 
Med  i  Flok,  — 
Rider  nu 
Brat  fra  Val 
Til  vor  Sal. 

Lyttende  Hakon  paa  Valen 
Hørte  Valkyrietalen, 
Saa'  hvor  de  Møer  saa  kolde 
Hyggelig  sad  under  Skjolde, 
Knejsed  paa  Gangernes  Rygge 
Ranke  og  trygge, 
Knejsed  i  Skjoldenes  Ly 
Under  Guldhjælmen  i  Sky. 

Hakon. 

Skøgul!  hvi  skifter 
Sejren  du  saa? 
wSkal  for  Bedrifter 
Skjændsel  vi  faa? 
Hvem  skulde  hædre 
Guder,  som  lønne  ej  bedre? 

Skøgul. 

Har  da  vi  ikke  voldt, 
At  du  Valen  beholdt, 
Og  Fjenderne  flyde?  — 


IV. 

Nu,  Søster!  tilbage 
Vi  ride  saa  fage 
Til  Gudernes  Gaard, 
Til  Engen  saa  grøn 
I  Vinter  og  Vaar, 
Til  Hallen  saa  skjøn, 
As-Odin  at  melde: 
Nu  kommer  i  Vælde 
Kong  Hakon  fra  Val, 
Hans  Ansigt  at  skue 
I  Heltenes  Stue, 
I  Valhallas  Sal.  — 

Hærfader  bød, 
Hult  det  lød: 
Hermod  og  Brage! 
Ganger  nu  ud, 
Mildt  at  modtage 
Kongen  saa  prud! 
Helt  er  i  Hu 
Drotten,  som  nu 
Rider  fra  Val, 
Gjæster  vor  Sal. 

Flux  for  Salerf 
Hakon  stod. 
Kommen  fra  Valen, 
Tvættet  i  Blod, 
Turde  end  melde 
Dristig  o<g  vred: 
Selv  midt  i  sin  Vælde 
Er  Odin  os  led. 

Kom!  sagde  Brage, 
Nyd  alle  Dage 

Uden  Fortræd 

Valhallas  Fred! 
Valskovens  vældige  Jæger! 
Drik  nu  af  Asernes  Bæger ! 
Glæd  dig,  thi  Brødre  her  inde 
Otte  paa  Rad  skal  du  findel 

Dog  ikkun  ilde  til  Mode 

Svarede  Hakon  den  gode: 

Sværd e  og  Skjolde 

Vil  vi  beholde, 

Tænke  paa  Fare, 

Flittig  forvare 

Brynjer  og  Hjælme  dernæst, 

Staalet  er  Stalbroder  bedst. 

Nu  det  for  Dagen 
Kom,  at  Kong  Hagen 
Ej  i  sit  Liv  en  Foragter 
Var  af  de  hellige  Magter, 
Nu,   da  de  hellige  Hære 
Hilste  ham  alle  med  Ære. 

Lyksalig  den  Fader, 
Der  sig  efterlader 
Saa  herlig  en  Søn! 
Et  straalende  Minde, 
Mens  Tiderne  rinde, 
Skal  vorde  hans  Løn. 

Men  ak!  førend  Magen 
Til  fromme  Kong  Hagen 
Oprinder  i  Nord, 
Maa  Fenrisulv  løses, 
Og  Blodet  udøses 
I  Strømme  paa  Jord. 

Nu  Folket  med  Fæet 
Og  Ynglingetræet 
Fordærves  i  Nord, 
Mens  Hakon  den  gode 
Er  bænket  hos  Frode 
Ved  Asernes  Bord. 

Ja,  højt  lyde  Klagen 
Om  Land  for  Kong  Hagen 
Vor  Trængsel  er  stor; 
Og  Klippen  gjentage 
Vor  sorgfulde  Klage! 
Den  runge  i  Nord !  ^) 


V. 

Kristnen  skal  Aserne  skjænke  og  bænke! 
Rase  de  Folk,  eller  mon  vi  skal  tænke, 
At  i  hans  Grav  med  den  vensæle  Drot 
Vennerne,  Frænderne  drive  kun  Spot? 
Hvem  kan  sin  Taare  og  Tunge  da  tæmme ! 
Ve  over  dem,  der  en  Fader  beskæmme! 
Hvo  vil  til  Hakonarmaalet  da  lytte? 
Harmelig  Staven  fra  Høj  vi  maa  flytte.  — 
Stille!  nej  bi!  lad  os  stanse  vor  Stav, 
Tøve  et  Blund  ved  Kong  Adelstens  Grav! 

1)  Denne  Oversættelse  af  Ejvinds  Hakonarmaal  er  den  tredje, 
jeg  har  prøvet;  jeg  vil  ønske,  at  det  her  maa  hedde:  numerus 
tertius  gaudet;  men  i  alt  Fald  tiltror  jeg  mig  ikke  at  kunne  give  et 
bedre  Billede  af  den  berømte  Vise,  der,  ordret  oversat,  efter  min 
Følelse  taber  alt,  for  hvem  der  ikke  har  den  forud  i  Øret,  og 
Indholden  er  i  det  mindste  trolig  given.  [Jfr.  denne  Udg.  III, 
Kr.    1 6.] 

Kan  ikke,  Frænde!  vi  Taarerne  hæmme, 
Tungerne  dog  skal  vi  lære  at  tæmme. 
End  i  sin  Død  havde  Hakon  ej  Mod 
Til  mellem  Hedninger  at  gjøre  Bod; 
Vel  under  Korset  han  vilde  sig  bøje, 
Men  det  ej  løfte  med  funklende  Øje; 
Derfor  ej  Herren  hans  Liv  vilde  skaane. 
Derfor  utrøstet  han  maatte  hendaane; 
Hedningesangen  saa  frygtelig  suste 
Hakon  for  Øre  ^),  og  Hj ærtet  den  knuste, 
For  at  han  skulde  saa  sent  og  saa  fage 
Lære  al  Verden  for  Gud  at  forsage. 
End  over  Graven  den  Hedningesang 
Sagde  med  underlig,  sørgelig  Klang: 
Hvem  der  sit  Liv  vil  af  Hedninger  tigge, 
Og  i  sin  Grav  som  en  Hedning  maa  ligge; 
Men,  da  Kong  Hakon  dog  elsked  i  Løn 
Himlenes  Gud  og  hans  enbaarne  Søn, 
Ja,  vilde  ofre  i  Døden  tillige 
For  dem  sin  Ære,  sit  Liv  og  sit  Rige, 
Saa  havde  Herren  og  det  ihukommet. 
Ærede  Hakon  i  Graven  forblommet: 
Hedningesangen  den  selv  maatte  være 
Himlenes  Gud  og  Kong  Hakon  til  Ære. 

Ser  du  om  Høj  baade  unge  og  gamle, 
Venner  og  Fjender,  med  Graad  sig  forsamle, 
Alt  som  det  toner  fra  Myternes  Alder: 
Rimturser  græd  over  fældede  Balder! 
Hører  du  Kæmpernes  hulkende  Klage: 
Vel  faa  vi  Konger,  men  aldrig  hans  Mage! 
Hører  du  Ejvind  med  Asernes  Tunge 
Højt  om  Kong  Adelstens  Fromhed  at  sjunge, 

O  [„Øje."] 


i 

Sjunge  om  ham,  som  fra  Myternes  Alder 

Til  os  det  toner  om  fældede  Balder: 

Græder  og  hyler  med  Sorg  og  med  Klage ! 

Sildig  fra  Hel  kommer  Baldur  tilbage; 

Slægterne  skifte  i  vexlende  Dage, 

Sildig  faar  Norge  sin  Adelstens  Mage!  — 

Saa  maatte  Hedninger  Hakon  berømme,  I 

I  deres  Afguder  selv  sig  fordømme. 

Græde  for  ham,  som  begræd,  at  han  ej  \ 

Drev  dem  til  Korset  paa  blodige  Vej, 

Prise  som  ypperste  Konge  i  Nord 

Ham,  der  foragtede  Odin  og  Tor, 

Lade  selv  Brage  med  Harpe  og  Vise 

Udgaa  af  Valhal,  for  Hakon  at  prise, 

Lade  en  Kristen  i  Valhal  saa  bold 

Trodse  mod  Odin  med  Sværd  og  med  Skjold. 

Hedninge-Old!  du  forkyndte  din  Død, 
Der  du  en  Kristen  til  Valhal  indbød; 
Ejvind!  og  du,  du  primsignede  Brage, 
Der  du  ham  nødte  i  Hakonarmal 
Til  at  udvandre  af  Asernes  Sal 
Og  med  sin  Harpe  en  Kristen  modtage; 
Skaldaspilder  vel  maatte  dig  kalde 
Hedningeskjalde: 

Hedningeharpen  du  nødte  til  Klang, 
Medens  du  Ligvers  for  Hedenold  sang; 
Strængene  sprang,  og  dens  Bund  maatte  briste: 
Hakonarmaal  maatte  blive  den  sidste 
Hedningedrape  i  livlige  Toner; 
Klangen  er  dyb  som  en  døendes  Rallen, 
Hiil  som  en  Klang   af  de  faldende  Kroner; 
Asernes  Kroner,  som  trille  i  Hallen;  I 

Hiil  som  en  Bragen  af  Spyde  og  Skjolde:  ' 

Valhallas  Støtter  og  Lofter  saa  bolde; 

Hill,  som  naar  Hejmdallurs  Horn  monne  tordne, 

Hiil,  som  et  Ve  fra  den  truende  Norne. 

Ejvind!  ja,  Hedningers  Skjaldskab  forspilde 

Maatte  du,  om  du  end  ikke  det  vilde. 

Men  det  er  herligt,  som  vi  kan  forstaa: 

Ligverset  maatte  saa  trøstelig  spaa 

Alt  om  en  Dag,  da  den  nordiske  Brage 

Skulde  med  Harpen  Kong  Hakon  modtage, 

Ikke  om  Dagen  alene,  da  Skjalde 

Skulde  i  Asamaal  Kristus  paakalde 

Og  i  vanhellige,  hedenske  Toner 

Love  den  Hedningers  Haab  og  Forsoner, 

Men  og  om  Dagen  som  Tegn  os  forjætte, 

Naar  sig  de  hedenske  Myter  skal  flette 

Villige  ind  i  den  helliges  Krans 

Og  finde  Ly,  finde  Lys,  finde  Liv  i  hans  Glans. 

Ejvind!  og  jeg  har  et  Hakonarmal 

Digtet  og  sjunget  i  Højeloftssal;  ^"1 

Kronen  igjen  jeg  af  Aserne  skød, 

Der  jeg  en  Kristen  til  Valhal  indbød. 

wSkaldaspilder  med  rette  mig  kalde 

Hedningeskjalde; 

Thi  jeg  nedmaner  med  hellige  Ord 

Brage  og  Føbos  og  Musernes  Kor; 

Jeg  dem  opmaner  igjen  fra  de  døde, 

For  at  lovsynge  i  kristnede  Toner 

Ham,  der  nedtordned  dem  af  deres  Troner, 

Gjorde  Olym^pos  og  Valhallen  øde. 

Ja,  om  en  Kristen,  som  Hakon  og  Balder 

Elsket  i  Norriges  Hedningealder, 


^)  At  jeg  herved  lige  saa  vel  mener  mine  Optrin  af  Kæmpe- 
livet, som  mit  Ligvers  over  Kristjan  Avgust,  ses  vel  af  hvem  der 
ellers  forstaar  mig. 

Kvad  jeg  ved  Graven  en  Gang 
Ligvers  som  Hedningesang; 
Saa  blev  ved  Graven  der  sjunget  med  rette, 
Ak!  thi  han  vilde  forsage,  forgjætte 
Kristians-Navnet,  for  herlig  at  trone. 
Alt  som  en  Helt  under  Asernes  Krone: 
Var  han  og  Helten  saa  gjæv  og  saa  bold, 
Ham  overvandt  dog  den  Hedninge-Old. 
Upsalas  Guder  med  rette  da  sigted 
Skjaldene  begge  for  Hakoner  s  Fald, 
Kristian!  end  ikke  Spaadommen  svigted. 
Som  ved  din  Grav  blev  forkyndt  af  din  Skjald: 
Tiden  skal  vise,  om  Synerne  briste, 
Eller  om  Offeret  bliver  det  sidste. 

Hvad  svigte  ?  hvad  briste  ?  flyt  Staven  i  Hast ! 
Ja,  bøj  den!  ja,  bryd  den !  det  svigted,  det  brast !  — 
Saa  runger  her  nede  en  Røst  for  mit  Øre; 
Men  Røsten  fra  oven  jeg  ene  vil  høre. 

Stille!  kun  stille!  fra  Adelsten-Graven 
Sagtelig,  rolig  du  flytte  kun  Staven! 
Ej  vil  en  Taare  vi  strænge  formene 
Hed  at  nedfalde  paa  ringsatte  Stene. 
Kald  paa  din  Aand  og  flyt  Staven  tilbage 
Til  de  forældede  Hedningedage! 
Frit  du  paa  Adelstens  Bavtasten  riste: 
Her  hviler  Offeret,  som  blev  det  sidste; 
Nu  kommer  Raden  til  Jætter  og  Trolde; 
Trods,  om  de  Marken  og  Fjældet  beholde! 
Lad  dem  kun  kogle  med  Gand  og  med  Galder! 
Lad  dem  kun  nægte  at  græde  for  Balder! 
Han  dog  forklaret  skal  komme  fra  Hel; 
Før  end  de  tænke,  og  før  end  de  véd. 
Jætter  og  Trolde  skal  synke  dér  ned; 

Korset  skal  straalende  knejse  paa  Fjæld ; 
Korset  skal  svømme  saa  brat  over  Hav, 
Plante  sig  selv  paa  Kong  Adelstens  Grav; 
Hedninger  selv  skal  i  Blindhed  indkalde 
Korset,  for  hvilket  de   blegne  og  falde. 

Ser  du  det  Fjæld  med  de  takkede  Kløfter! 
Aase  i  Ring  sig  til  Højsæder  løfter, 
Dér  sidder  Graafeld  og  Ragnfred  og  Erling, 
Gudrød  og  Sigurd,  og  ser  du  den  Kærling, 
Som  sidder  midt  i  den  Konningering, 
Holder  med  Drotfiokken  Tale  og  Ting! 
Konninge-Moder  hun  kaldes  for  Sand, 
Kløgtig  paa  Galder,  paa  Sejd  og  paa  Gand, 
Blodøxes  Gunhild  du  sagtens  maa  kjende, 
Kongerne  ere  og  Sønner  af  hende: 
Sønner  af  Gunhild  i  Sind  og  i  Skind, 
Skytter  med  Strænge  af  Moderens  Spind. 

Nu,  Nummedøler!  Halejer  og  Trønder! 
Hørder  og  Striler!  ja.  Herser  og  Bønder! 
Fredegod  satte  I  Stolen  for  Dør: 
Nu  har  I  Herrer,  som  I  havde  før; 
Fredegod  selv  i  sin  Død  overgav 
Blodøxes  Sønner  sin  Stol  og  sin  Stav, 
Han  overgav  dem  i  Angest  og  Pine, 
Der  han  blev  krystet  af  Synderne  sine; 
Ej  tænkte  han  eders  Trods  at  betale, 
Det  tænkte  Herren  i  Højeloftssale. 
Hvor  er  nu  Sværdet,  I  klappede  paa? 
Hvor  er  nu  Tungen,  som  pukkede  saa? 
Hvor  er  nu  Ordene  stærke  og  stolte? 
Nu  har  I  Lænker,  og  nu  har  I  Bolte; 
Hvor  er  nu  Hammer,  og  hvor  er  nu  File? 
Hvor  er  det  Kogger  med  gloende  Pile? 

Svor  ikke  hist  I  for  Hakon  paa  Froste: 
Fri  vil  vi  være,  hvad  end  det  skal  koste; 
Modet  i  Bringe  og  Sværdet  i  Bælte 
Har  vi  som  Bruna-Olds,  Hauga-Olds  Helte; 
Nakkerne  højt  vi  som  Fædrene  bære, 
Blotmænd  og  Frimænd,  som  de,  vil  vi  være; 
Vil  du  os  trodse  og  Lovene  bryde, 
Da  er  det  dig,  som  skal  Legen  fortryde: 
Vi  dig  uddrive  med  Bisp  og  med  Præst, 
Tage  til  Konge,  hvem  os  tykkes  bedst. 
Det  var  til  ham,  som  jer  Odelen  gav. 
Gav  jer  den  mistede  Odel  tilbage, 
Det  var  til  ham,  hvem  I  roste  i  Grav, 
Alt  som  en  Drot,  der  ej  havde  sin  Mage,  — 
Det  var  til  ham,  I  om  Lænker  og  Bolte 
Og  om  Uddrivelse  talte  saa  stolte. 
Ej  vilde  han  eder  plyndre  og  plage. 
Ikke  en  Hvid  eller  Hud  jer  fratage; 
Gjærne  han  gav,  hvad  I  havde  behov: 
Odel  og  Froste-Tings,  Gule-Tings  Lov; 
Kun  hvad  han  selv  ikke  havde  i  Eje, 
Bød  han  jer  søge  paa  banede  Veje: 
Naade  her  nede  og  Salighed  hist 
Bad  han  jer  søge  hos  Frelseren  Krist. 
Derfor  I  skrege  paa  Trældom  og  Vold, 
Derfor  I  klapped  paa  Sværd  og  paa  Skjold, 
Derfor  I  vilde  jer  Hakon  udjage. 
Da  var  det  Smaating  at  finde  hans  Mage, 
Saadanne  Konger,  I  mente  for  Sand, 
Grode  hos  eder  som  Kogler  paa  Gran. 
Nu  er  han  borte,  men  hvor  er  hans  Mage ! 
Nu  er  det  Tid,  I  til  Rigdommen  tage: 
Hist  sidder  Gunhild  med  Sønner  i  Ring, 
De  holde  Stævne,  og  de  holde  Ting, 


I 

Saa  det  til  høje  og  lave  maa  svide. 
Hvor  kan  dog  Hauga-Olds  Kæmper  det  lide! 
Adelstens  Love:  hvor  ere  nu  de? 
Kan  I  for  Rænker  og  Ræve  dem  se? 
Lovene  ligge,  med  Sølv  og  med  Guld, 
Hvor  de  af  Kongerne  jordes:  i  Muld, 
Retten  den  sidder  i  Spydstagen  nu : 
Nu  var  det  Tiden  at  hvæsse  sin  Hu, 
Hvæsse  paa  Klippen  sin  Hu  og  sit  Sværd, 
Havde  man  Loven  og  Friheden  kjær.  ^) 

Dog,  hvad  er  det?  ser  du  hist,  hvor  saa  glade 
Trønderne  sankes  til  Gilde  paa  Hlade! 
Dér  sidder  Sigurd,  saa  kløgtig  og  bold, 
Og  over  Trønder  sig  hvælver  hans  Skjold. 
Ja,  se!  i  Vestfold  og  Vigen  jo  bygge 
Folkene  fri  under  Gudrød  og  Trygge. 
Det  er  kun  Mørsker  og  Horder  og  Ryger 
Sønden  for  Stad,   der  med  Suk  sig  ydmyger; 
Trønderne  trodse,  saa  kjække  som  før 
De  satte  Fredegod  Stolen  for  Dør; 
Kommer  dem  Blodøxes  Sønner  for  nær, 
Da  har  de  Høvding  og  Hjærte  og  Sværd. 

Ser  du,  hvor  Gunhild  paa  Lønkammer-Ting 

Sidder  og  kjører  med  Sønner  i  Ring: 

„Sønner!  I  er  jo  af  Haarfagers  Æt, 

I  har  jo  arvet  hans  Navn  og  hans  Ret; 

Bredt  nok  er  Navnet,  og  Tallet  tillige, 

Men  ikkun  smalt  er  til  det  eders  Rige. 

Gudrød  og  Trygge  de  har  en  Slags  Ret, 

Thi  deres  Odel  er  som  deres  Æt ; 

Men  nu  den  Sigurd:   det  er  mig  en  Gaade, 

Hvi  han  dér  nordenfjælds  ene  skal  raade. 

*)  For  Rummets  Skyld  udelades  Episoden  om  Sigurd  paa  Hlade, 
der  skyggede  over  Trøndelagen,  til  han  brændte  inde  paa  Ogle. 
[Da  denne  Episode  forefindes  i  Forf.'s  Haandskrift  fra  samme  Tid, 
indføres  den  her  efter  paa  sin  Plads  med  mindre  Typer.] 

Naar  I  om  Føden  og  Klæden  hvert  Aar 
Fare  og  færdes  i  fremmede  Lande, 
Han  sidder  rolig  og  rig  paa  sin  Gaard, 
Sanker  sin  Skat  og  besøger  sin  Grande. 
Det  har  forundret  mig  saare  og  tit; 
Den  Ædelmodighed  gaar  dog  for  vidt. 
Mener  du,  Harald!  den  haarfagre  Mand 
Var  bleven  Herre  i  Norriges  Land, 
Havde  han  haft  den  naragtige  Grille, 
Ingen  ved  Liv  og  ved  Rige  at  skille  ? 
Han  i  sin  Vælde  blev  gammel  og  graa; 
Du  er  hans  Navne ;  hvad  siger  du  saa  ?" 

Det  kan  man  mærke  paa  Klongemo'rs  Præk: 
Klogeste  Høne  i  Nælder  gjør  Æg ; 
Hvor  kan  hun  tænke  saa  slet  om  sin  Sæd, 
At  den  for  Synd  og  Misgjerning  er  ræd? 
Hør,  hvad  han  svarer,  den  værdige  Søn: 
„Kalve  og  Kid  kan  man  slagte  med  Kniv, 
Dyrere  holder  vist  Sigurd  sit  Liv  ; 
Thi,  hvor  han  stedes,  dér  stander  hver  Trønd, 
Naar  de  kun  véd,  at  hans  Liv  er  i  Fare  ; 
Knap  kan  vi  spørge,  før  de  os  vil  svare 
Alle  som  én;  saa  det  er  nok  det  bedste, 
At  dine  Sønner  ej  Trønderne  gjæste." 

Skam  dig  dog,  Harald!  end  véd  du  da  ej: 
Stien  for  Stimænd  er  ogsaa  en  Vej, 
Kortere  tit,  om  end  ikke  saa  bred ; 
Det  véd  din  Moder;  den  Husfrue  véd. 
Mere  end  Knive  man  har  i  et  Hus: 
Hvem  bruger  Knive  -til  Rotter  og  Mus  ! 

Ser  du:  paa  Hlade  dér  sidder  i  Hul 
Rotten  hin  gamle  med  Sølv  og  med  Guld! 
Ser  du  de  Killinge_'  vævre  og  smaa! 
Se,  hvor  de  Krøller  paa  Halerne  slaa. 
Hilse  saa  kjønt  fra  Fru  Tipoldemo'r 
Og  hendes  Sønner  med  Gaver  og  Ord. 
At  det  er  Kattenes  ærlige  Agt, 
Venlig  med  Rotten  at  gjøre  en  Pagt, 


I 

Saa  at  de  kunde,  trods  Hunde  og  Mus, 
Raade  og  vogte  det  fæderne  Hus: 
Bede  saa  mindelig,  som  de  kan  bedst, 
Rotten  at  komme  lios  Katten  til  Gjæst; 
Dér  skal  det  være  saa  hedt  og  saa  fedt. 
Begge  skal  blive  aldeles  til  ét.  — 
Tys!  I  for  tidlig  til  Braden  jer  gotte: 
Se,  om  I  fange  en  ældgammel  Rotte! 
Mener  I,  han  gaar  i  Sax  eller  P'ælde? 
Hør,  hvad  han  beder  jer  Katten  at  melde! 
Kjærligst  han  takker  for  Ord  og  for  Skjænk, 
Beder  den  sorte  og  beder  den  graa 
Lidet  til  Vederlag  ej  at  forsmaa; 
Men  til  at  springe  paa  Bord  og  paa  Bænk 
Nu  med  de  Katte  saa  vævre  og  unge. 
Dertil  hans  Ben  er  for  gamle  og  tunge; 
Ogsaa  han  har  det  saa  travelt  dér  nede; 
Høfligst  han  maa  sig  den  Ære  frabede. 


Se  dog!  o,  se,  hvor  det  blusser  paa  Ogle! 
Sig  nu,  at  Gunhild  ej  lærte  at  kogle! 
Véd  du,  hvem  dér  sig  i  Luer  mon  bade? 
Rotten  hin  gamle,  ja,  Sigurd  fra  Hlade. 
Saa'  du  det,  Sigurd!  ej  Kløgt  eller  Ælde 
Altid  kan  frelse  fra  Fald  og  fra  Fælde ! 
Saa'  du  det,  Sigurd !  naar  Timen  er  kommen. 
Intet  kan  frelse  fra  Hævnen  og  Dommen ! 
Rotte,  ja,  Ræv!  se,  hvad  gavned  dig  nu 
Guldet  og  Sværdet  og  rænkefuld  Hu?  — 
Bedre  af  Odin  du  havde  forskyldt: 
Du  jo  hans  Støtte  har  prægtig  forgyldt, 
Gilde  for  Guder  du  lod  jo  bekoste, 
Det  var  jo  dig,  som  paa  Møre  og  Froste 
Talede  Asernes  Sag  gjennem  Asben^): 
Du  havde  Tenen,  og  han  havde  Haspen. 
Staalet  du  stjal  fra  Kong  Hakon  hin  unge, 
Lagde  det  listig  paa  Trøndernes  Tunge, 
Lod,  som  du  døved,  hvad  selv  du  opægged, 
Lod,  som  du  kvalte,  hvad  selv  du  udklækked, 

1)  [Asbjern  af  Medalhuse.] 


I  I  o  2.     Norges  Heltedigt.     iSij. 


Sagde,  at  Stenen  du  sleb  i  sit  Støv, 
For  at  den  ret  skulde  glimre  i  Guld: 
Glattet  blev  Stenen,  og  Glansen  blev  sl©v, 
Luften  den  læsked  og  løste  til  Muld.  — 
Skam  jer,  I  Guder!  at  ikke  I  bedre 
Saadan  en  Yen  kunde  lønne  og  hædre ! 
Thi,  havde  Kristus  og  Hakon  en  Fjende, 
Som  det  var  hæderligt  at  overvinde. 
Da  var  det  Sigurd.     Er  L,uer  den  Løn, 
Som  I  berede  jer  kjæreste  Søn? 
Kunde  I  ham  ikke  bedre  advare, 
Saa  han   ej  faldt  i  saa  synlig  en  Snare? 
Hvad  nytted  det,  at  ej  Gunhild  han  gjæsted, 
Naar  dog  lidt  Lid  han  til  Løfterne  fæsted: 
Naar  han  dog  lod  sine  Hofsvende  fare. 
Tog  ej  med  Vagt  og  med  Vaaben  sig  Vare? 
Kunde  I  Sigurd  kanske  foregjøgle: 
Det  var  dog  bedre  at  brændes  paa  Øgle, 
End,  om  han  først  skulde  ride  og  kjøre 
Alt  over  Dovre,  og  brændes  paa  Møre? 
Eller  maa  selv  I  med  Hylen  bekjende: 
Han,  hvem  1  hade,  har  Magten  i  Hænde? 
Nys  som  et  Offer  faldt  Hakon  den  bolde, 
Nu  kommer  Raden  til  Jætter  og  Trolde.  — 
Tiønder!  ja,  ser,  nu  er  Aske  det  Træ, 
Under  hvis  Grene  I  haabede  Læ! 
Sætte  endnu  I  til  Sæde  jer  trygge 
Under  dets  Kvist,  under  Hakon,  i  Skygge? 
Røgen  i  Grav  kunde  Oldræven  kvæle; 
Hvor  vil  I  Unger  for  Skytten  jer  fjæle ! 

Ser  du  det  Land  med  de  knejsende  Fjælde, 
Billed  paa  Troskab  og  Vugge  for  Vælde! 
Se,  hvor  det  hærges!  nu  Vælden  er  Vold, 
Klippen  maa  drøne,  og  Dalen  maa  sukke, 
Nakkerne  maa  sig  for  Niddinger  bukke; 
Ve  dig,  ja,  ve  dig,  du  Hedninge-Old ! 
Haardt  under  Haarfager  maatte  du  bøde. 
Dog  for  din  Vaande  dig  timedes  Bod: 
Herren  dig  sendte  en  Hakon  saa  god; 

Ak,  men  du  pinte  din  Læge  til  Døde. 
Da  kom  og  Harald  tilbage  paa  Stand, 
Kom  med  et  Følge,  langt  værre  end  han, 
Glade  de  bo  i  den  fejede  Stue. 
Vil  du  dog  ej  for  dit  Endeligt  grue! 
Vigen  og  Vestfold!  jer  Ro  var  en  Skygge: 
Her  ligger  Gudrød,  og  dér  ligger  Trygge, 
Fordum  for  Gunhild  faldt  Sigurd  og  Bjørn, 
For  hende  falde  nu  og  deres  Børn. 
Ragnhild !  saa  skulde  af  Drømmen  vel  briste, 
Hvad  som  var  baade  det  bedste  og  sidste! 
Ak!  skal  de  Kviste  nu  visne  i  Knop, 
Som  skulde  dannet  den  dejlige  Top! 
Nej,  o,  dog  nej!  lad  kun  Trolde  forlyste 
Sig  med  det  Haab,  at  de  ødte  den  Gren! 
Saga  dog  huld  kan  med  Sandsagnet  trøste : 
Vist  kommer  Toppen,  om  og  den  er  sen.  ^) 


VI. 

O,  Nordmænd!  o,  kalder  i  Mindet  tilbage 

Kong  Adelstens  Dage! 
O,  vorder  dog  kloge  paa  Tidernes  Gaade, 

Og  føler  Guds  Naade! 
O,  skuer  dog  Herrens  den  hellige  Finger, 

Som  vinker  og  tvinger ! 


')  Det  er  dog  vel  hel  mærkværdigt,  hvorledes  baade  Olav 
Tryggesens  og  Hellig-Olavs  Fædre  forfulgtes  af  de  onde,  ret  som 
om  disse  anede  Fremtiden.  Baade  Olav  Tryggesens  Fader  og  Far- 
fader faldt  for  Gunhilds  Svig,  tillige  med  Hellig-Olavs  Farfader  og 
Oldefader;  og  Harald  Grænske,  Hellig-Olavs  Fader,  indebrændtes  af 
sin  Legesøster,  den  svenske  Dronning  Sigrid  Storraade. 

O,  frister  dog  ikke  med  Stolthed  og  Latter 

Hans  Miskundhed  atter! 
O,  praler  dog  ikke  af  Fædrenes  Mod, 

Som  Frelsen  modstod! 

Nej,  blues  derved! 
Og  knæler  med  Anger  for  Frelseren  ned  ! 
Og  lover  og  priser  den  Herre  saa  god, 

Som  tvinger  til  Bod, 
Som  sendte  de  underlig  vexlende  Kaar, 
Og  kjedtes  ej  ved  gjennem  hundrede  Aar 
Med  Kjærtegn  at  lokke,  og  tugte  med  Svøbe 

Den  trodsige  Bjørn, 
Ja,  vilde  med  Blodet  af  Helgene  kjøbe 
Til  Konger  og  Præster  gjenstridige  Børn! 

Der  Harald  knækked  Fjældets  høje  Takker, 

Der  Aaget  knugede  de  stive  Nakker, 

Der  Eriks  Øxe  mærkede  saa  haardt, 

At  mange  haarde  Halse  kom  til  kort, 

Da  maatte  Norges  haarde  Klippehjærte 

Vel  give  tabt,  og  føle  under  Smerte, 

At  sligt  et  Klippehjærte  stolt, 

Som  Jærnet  haardt,  som  Isen  koldt, 

Var  i  det  mindste  kun  til  Folkets  Harm 

En  Ædelsten  i  Kongebarm. 

Det  maatte  hige  underlig  tilbage, 

Mod  hine  dunkle,  hartad  glemte  Dage, 

Da  som  et  Glimt  af  Østens  Naadesol 

Omskinned  venlig  Norges  Kongestol: 

Da  Blomsterspiret  over  brede  Vove 

Udstrakte  sig  fra  Sællands  Bøgeskove 

I  Frodes  Faderhaand  til  Dovrefjæld, 

Da  under  Fredegodes  Hjærtevinge 

Saa  trygge  laa  de  røde,  gyldne  Ringe 

Paa  Frodes  Klippe  og  ved  Kongehel, 

Som  under  Bøg  paa  Sællands  Oreved, 
Og  over  brune  Lyng  paa  Jelling-Hed'.  ^) 
Det  maatte  føles,  at  de  favre  Dage, 
Da  Ordet  mægtede  at  binde  Sværd, 
Da  Folket  Kongen  havde  faderkjær, 
Kom  aldrig  mer  blandt  Klipperne  tilbage. 
Hvis  ej  en  Konge  steg  paa  Haralds  Sæde. 
Som  vragede  den  vilde  Kæmpeglæde 
Og  ejed  dog  det  høje  Kæmpemod, 
Som  kunde  lyne  og  som  kunde  græde: 
En  Bøgekrone  over  Granerod. 
Det  maatte  føles,  at  paa  Kæmpestammer. 
Der  sig  kun  bøj  ed  for  Hlorrides  Hammer, 
Som  stræbte  kun  i  Blod  med  Kæmpetro 
Til  Suler  i  Valhalla  at  opgro, 
Kun  ved  et  Under  kom  en  saadan  Gren; 
Og  se !  den  kom  i  Norges  Adelsten, 
.   Og  end  dens  Komme  stander  som  en  Gaade, 
Opløselig  kun  i  Guds  Naade. 
I  Barndom  nu  vor  gamle  Fader  gaar, 
Saa  raabte  Haralds  Sønneflok  med  Vrede, 
Der  Sønnen  fødtes  ham  i  Gubbeaar, 
Som  skulde  Klipperne  med  Korset  frede; 
Ja,  først  paa  Haralds  barnegamle  Dage 
Sig  Hjærtedybets  Lædike  oplod. 
Hvor  lunkent,  men  ublandet,  var  tilbage 
En  Draabe  end  af  Ragnilds  Kristenblod; 

^)  Det  er  Petrus  Olai,  som  melder,  at  to  af  Frodes  Guldringe 
laa  i  Norge,  paa  Frodes  Klippe  (Frædarberg?)  og  i  Vigen,  samt  at 
én  laa  i  Sælland  ved  Vordingborg.  Det  være  nu  hermed  som  det 
vil,  saa  er  det  vist,  at  det  sydlige  og  sydvestlige  Norge  fra  æld- 
gamle Tider  af  ofte  hyldede  Lejres  Konger;  og  at  det  var  Tilfældet 
med  Frode  Fredegod,  kan'  saa  meget  mindre  omtvivles,  som  Saxo 
udførlig  beretter  det. 

IV.  8 

Det  ikkun  halvt  i  Hakons  Hjærteaare 
Sig  blandede  med  Norges  Helteblod: 
Med  Blodet  af  den  gamle  Haardekaare, 
Der  gjennem  Tora  i  hans  Aand  opstod. 
Ja,  Hakon !  vist  du  følte  det  med  Smerte : 
Du  havde  kun  et  kristent  Kvindehjærte, 
Din  Heltekraft,  naar  det  til  Striden  kom, 
Som  Hedenskab  forlod  din  Kristendom ; 
Du  fik  ej  Rang  iblandt  de  sjældne  Helte, 
Som  avles  kun  af  kraftigt  Kristenblod, 
Hvis  Kraft  og  Mod  i  Kjærligheden  smelte. 
Hvis  Kjærlighed  har  Heltekraft  og  Mod. 
Vel  under  Korset  bøjed  sig  din  Aand, 
Som  tidlig  var  med  Kristi  Kors  betegnet : 
Men,  naar  du  løfted  det  i  Kæmpehaand, 
Du  under  det  i  Kvindeblødhed  segned. 

Men  Norge!  Norge!  det  var  dig,  som  bød 
Din  Frelser  Trods  i  hedensk  Hovmods  Vælde, 
Som  bød  hans  Vidner  Kors  og  Martyrdød, 
Naar  venlige  de  gjæsted  dine  Fjælde. 
Hvi  vil  du  dog  dit  ^)  Hjærte  saa  forhærde, 
At  det  oplades  maa  med  Heltesværde! 
O!  føl  det  dog,  at  det  er  sørgeligt, 
Naar  Kristni-Sagen  bli'r  et  Heltedigt: 
Naar  Kraften,  du  til  Livet  skulde  spare, 
Maa  i  Omvendelsen  sig  aabenbare! 
Hvorfor  oplader  du  dog  ej  dit  Øre 
Til  Julesang  med  Hyrderne  at  høre? 
Hvi  vil  du  heller  en  Langfredag  kaare 
Med  Kuld  og  Frisælse  i  Pinesal, 
Hvor  du  for  Sangen  hører  Hanegal 
Og  hilser  Frelseren  med  Blusels  Taarel 

O  [„det".] 

O,  Norge!  Norge!  se  med  Gru  tilbage 
Paa  dine  stolte,  priste  Heltedage! 
Begræd  din  Synd  med  Hakon  Adelsten, 
Hvis  du  har  kjær  den  hvide  Olavs-Gren, 
Hvis  ej  den  vorde  skal  saa  mørkerød 
vSom  den,  du  selv  paa  Stiklestad  afbrød! 

O,  kom  i  Hu  din  Hakon  Adelsten! 
En  enlig  Fugl  han  kom  fra  Vesterleden 
Og  sang  for  dig,  med  Røsten  klar  og  ren, 
Om  Gud  og  Frelseren  og  Evigheden. 
Han  kom  med  Lov  og  Evangelium; 
Men  daarlig  gavst  du  ikkun  Loven  Rum: 
Hvad  dig  fordømte,  lod  du  ikkun  gjælde, 
Og  trodsed  Naaden  i  din  drømte  Vælde. 

Saa  var  det  fordum,  og  saa  var  det  nu ; 
Thi,  mærk  det,  Norge!  kom  det  vel  i  Hu: 
Den  kristne  Snækkefugl  nu  tvende  Gange 
Din  Klippe  gjæstede  med  Julesange, 
Og  tvende  Gange  du  paa  Froste-Tinge 
Har  Fuglen  truet  med  din  Jætteklinge! 
O,  læs  med  Hjærtet  i  din  Sagabog, 
Og  lær  til  Bunds  dog  Sagas  Hjærtesprog! 
Da  skal  i  Sagnet  om  de  sidste  Dage 
Med  Sorg  i  Hu  du  læse  Hakons  Sage. 
Spørg  dine  Trønder  kun  og  Nummedøler, 
Om  ej  de  mene,  at  en  Ordets  Tolk 
Er  siden  Hakon  spurgt  af  deres  Folk, 
Om  han  har  glemt,  at  Staalet  Blodet  køler! 
Ja,  spørg  dem,  om  de  ej  kan  mindes  Helte, 
Der  hvæssed  Knivene  paa  Brudebord, 
For  spøgende  at  spænde  blodigt  Bælte 
Og  krone  Gildet  med  et  Brodermord! 
Ja,  Luther-Aldren,  du  har  lagt  tilbage. 
Det  er  Forklaringen  af  Hakons  Dage. 

8* 

Ser  du  ej  hist  ved  Hakons-Helle  nær 
Den  matte  Kæmpe  med  det  sjunkne  Sværd!  ^) 
Dér  fødtes  han,  dér  sukker  han  i  Vaande. 
Skal  han  sit  Liv  blandt  Hedninger  udaande? 

O,  Norge!  læs  dog  med  Forstand  din  Sage! 

Og  lad  dig  lære  af  de  gamle  Dage! 

Ak!  af  Naturen  er  dit  Hjærte  stolt, 

Som  Dovrefjældet  haardt  og  koldt, 

Det  vidne  Myterne  fra  Hedenold; 

Thi  vid:  kun  Gnyet  af  Hlorrides  Hammer 

Er  Guderøsten  fra  dit  Hjærtekammer! 

Det  vidne  Runerne  paa  Sag'as  Skjold, 

De  raabe  højt,  at  efter  Halvdan  gamle, 

Det  Gaadeglimt  i  Oldtids  Dunkelhed, 

Slet  ingen  dine  Dale  kunde  samle, 

Før  Harald  Yngling  som  en  Kobbersmed 

Paa  Dovres  Ambolt  med  Hlorrides  Hammer 

Sig  danned  Kjedlen  til  et  Gymers-Gilde 

Og  blanded  af  dit  Hj ærteblod  med  Snilde 

En  Sonemjød  til  dine  Gudestammer. 

Det  vidner  højest,  som  jeg  maa  gjentage, 

Din  Færd  og  Brøde  i  Kong  Hakons  Dage.  — 

At  Kronens  Ædelsten  ej  gror  i  Fjældets  Aare, 

Men  avles  underlig  i  Frejas  Vemodstaare, 

Det  store  Sagn  dit  Fjæld  i  Gjenlyd  end  bevarer. 

Og. Saga  det  i  Herrens  Lys  forklarer; 

Men  i  dit  Hjærtes  som  din  Brages  Hal 

Det  klinger  koldt  og  tomt  som  Ynglingtal, 

Og,  før  det  Sagn  i  Kjærlighed  du  tror, 

I  Dovres  Land  ej  Ædelstenen  gror. 

Udhulte  du  til  Ginnunggab  dit  Fjæld, 

Du  fandt  dog  aldrig  Livets  Kildevæld, 

^)   [Biskop  Joh.  Nordahl  Brun  i  Bergen.] 

Og  svang  du  dig  til  Sol  paa  Ørnevinge, 

Du  kunde  mindste  Gnist  den  aldrig  dog  aftvinge. 

Nej,  Underhornet  med  de  store  Kræfter, 

Som  gjennem  Tiderne  du  længtes  efter, 

Det  Gjallarhorn,  hvis  Tone  underfuld 

Bevæger  Fugl  og  Træ  og  Blomst  og  Sten  og  Guld, 

Som  løse  skal  Naturens  bundne  Tunge, 

Saa  lydt  og  den  kan  Sandheds  Pris  udsjunge, 

Som  sprænge  skal  med  Ordets  Tonehammer 

Den  Kobberport  for  Geruts  Gaadekammer, 

Indtone  Liv  med  Ordets,  Livsens  Røst 

I  Gaademøens,  i  Idunnas  Bryst, 

Den  Vole,  der  neddaler  som  den  sidste 

Fra  Ygdrasils  de  gamle,  skjøre  Kviste, 

At  spørges  ud  af  Hejmdal  og  af  Brage 

Om  Verdens  Ophav  og  dens  sidste  Dage,  ^) 

Ja,  spørges  ud  om  Midgaardsormens  Byrd, 

Om  Himlens  Fugle  og  om  Markens  Dyr, 

Om  Apisoxen  og  Orions  Bælte, 

Om  Elementerne,  hvordan  de  smelte,  — 

Det  Horn  skal  klinge  vist  paa  Himinbjærg, 

Naar  Himlens  Kræfter  til  Opløsning  gjære, 

Naar  Bifrøst  gnistrer  under  Muspels  Hære; 

Men  skabes  ej  af  nogen  kløgtig  Dværg, 

Saa  lidt  som  Hejmdal  med  sin  Gyldentand 

Udsprang  med  Liv  af  Klippens  dunkle  Aarer, 

Hvis  Malm  kun  er  det  sande  Guld  for  Daarer; 

Saa  lidt  som  Hejmdal  var  en  Klippegran, 

Skjønt  han  beskuede  fra  Klippetinde, 

Hvad  der  sig  rørte  under  alle  Vinde. 

Nej,  Søstre  ni.  Havfruer  favre,  milde. 

De  fødte  ham  i  den  forborgne  Kilde, 

Og  Kraft  og  Vid  han  drak  af  Gaadevandet, 


^)  Se  Odins  Ravnegalder  i  Sæmunds  Edda! 

Med  Soneblod  i  Gaadekalken  blandet ;  ^) 
Og  Underbarnet  Gjallarhornet  finder 
Alt  ved  sin  Vugge  under  blaa  Kjærminder. 
Ved  Grublen  ej,  men  kun  ved  Barnetro, 
I  Engens  Skjød  man  hører  Græsset  gro; 
Men,  hvem  det  hører,  hører  vist  tillige. 
Hvad  Træer,  Fugle  og  hvad  Sten  vil  sige.  ^) 

O,  hør  det,  Bjørn  i  Gotlands  mørke  Skove ! 
O,  hør  det.  Ørn  paa  Norges  høje  Hald! 
Hør  det,  Delfin,  som  under  dunkle  Vove 
Omlejrer  Bretlands  store  Muslingskal! 
Ja,  hører  det:  hvor  Tonerne  alt  bæve 
Vidunderlig  fra  Underbarnets  Læbe, 
Tiltale  Søstrene  i  eders  Fængsel, 
Udtone  Hjærtedybets  dunkle  Længsel, 
Udtone  Nattergalens  Vemodskluk 
Og  Blomstens  Aandedræt  og  Bølgens  Suk! 
O,  hører  det,  og  lærer  dog  at  lytte 
Til  Underbarnet  i  sin  Bøgehytte! 
O,  naar  igjen  Forvandlingstimen  slaar, 
Hengjøgler  Dagen  ej  i  Dødningdanse, 
Og  smykker  ej  som  Troldens  Offerfaar 
Jer  Tinding  med  de  Blændværks  Blomsterkranse, 
Men  klager,  græder  for  de  bange  Kaar! 
Da  aander  Gud  i  Underbarnets  Hjærte, 
Saa  han  forstaar  at  lindre  eders  Smerte; 
Da  Hornet,  fyldt  med  Kjærlighedens  Aande, 
Udtoner  Lægedom  for  eders  Vaande ; 
Da  trykker  Underbarnet  sent  i  Kvæld 
Til  varme  Hjærte  Haar  og  Fjer  og  Skjæl; 
Da  kan  og  I  Uhyrer  overvinde, 
Og  Nøglen,  som  er  skjult  i  Verdens  Æg, 
Den  skal.  Delfin!  paa  Havsens  Bund  du  finde, 

^)  Hyndluljod  i  Sæmunds  Edda.     ^j  Dæmis.  XXV  i  Snorres  Edda. 

Og  Korset  knuse  skal  den  trinde  Væg, 

Der  troldfast  i  sin  Afgrunds  dybe  Hule 

Vil  med  dets  Tegn  og  Verdens  Nøgel  skjule, 

Ja,  skjule  Tegnet,  for  hvis  sidste  Skue 

I  al  sin  Trods  dog  Verdens  Aand  maa  grue: 

Det  Tegn,  som  hvælver  under  Himmelbue 

Den  hele  Verden  til  en  Kirkestue, 

Der  staar  opfyldt  af  Fugles  Salmetone, 

Der  staar  forgyldt,  forklaret  under  Sol, 

Den  Himmelbuens  prude  Lysekrone, 

Med  Bavtastene  til  sin  Prækestol, 

Med  begge  Polerne  til  sine  Gavle, 

Med  Palæstina  til  sit  Højekor, 

Med  Sionsbjærget  til  sit  Alterbord, 

Med  Bibelbladet  til  sin  Altertavle, 

Hvor  Tabors  Syn,  afmålt  med  Lysets  Finger, 

For  oven  skinner  med  en  Straaleglans, 

Som  overskygges  af  Kerubers  Vinger 

Og  farves,  dæmpes  efter  Støvets  Sans. 


Ja,  kjære,  danske  Broderaand 

Med  Æolsharpen  i  det  fromme  Hjærte!^) 

Vil  andre  Skjalde  end  forsmaa  den  Haand, 

Jeg  rækker  dem  i  Skin  af  Danmarks  Kjærte,  -) 

Dii  vil  det  ej,  om  end  din  Muse  bly 

Sit  Blik  fordølger  under  Gaadesløret 

For  Verdens  Øjne,  og  bortvender  Øret 

Fra  Sagavalens  høje  Vaabengny. 

Gak  trøstig  kun  med  Gud  i  Trylleskoven ! 

Sænk  med  hans  Lejde  dig  kun  dybt  i  Voven! 

Gak  under  Slør  af  Himlens  Fuglevinger! 

Udsjung  kun  from,  hvad  sødt  i  Hjærtet  klinger! 

^)  [Bernhard  Severin  Ingemann.]     ^)  [Jfr.  Nr.    11-12  her  efter.] 

Udsend  i  Verden  kun  som  Æventyr 

De  dybe  Kvad  om  Blomst  og  Fugl  og  Dyr! 

Men  vogt  dig  vel  for  Verdens  Tryllelyst ! 

Og  klyng  dig  fast  til  Sandheds  rene  Bryst  ! 

Til  hans,  som  blev  i  Fattigdom  vor  Lige, 

For  os  med  Himlens  Dressel  at  berige! 

Til  Guds  enbaarne,  til  den  Helt  saa  stærk, 

Der  ene  Faderens  Forløsningsværk 

Ved  Kjærlighedens  Gaadekraft  fuldkommer, 

Som  Verdens  Frelser  og  som  Verdens  Dommer! 

Klyng  dig  til  ham  i  from  og  barnlig  Tro! 

Da  skal  hans  Aand  i  Hjærtetemplet  bo 

Og  luende  paa  Æolsharpen  aande, 

Saa  den  udtoner  Kreaturets  Vaande, 

Saa  den  udtoner  Fangenskabets  Gaade 

Og  Haabet  om  Forløsning  ved  Guds    Naade^ 

Som  er  forjættet  i  al  Sandheds  Bog: 

Om  Frihed  fra  Forfængeligheds  Aag, 

Naar  Herren  løser  Støvets  mørke  Bælte, 

Naar  Himle  vige,  Elementer  smelte, 

Naar  Verden,  igjenfødt  for  Aandens  Sans, 

Forklaret  deler  Kristi  Legems  Glans. 

Du  lyver  ej,  naar  Sandhed  du  adlyder. 
Om  og  du  klæder  den  i  mystisk  Billedflor; 
^eg  lyver  ej,  naar  jeg  din  Sang  udtyder 
Med  Sagastaven  efter  Sandheds  Ord. 
I  samme  Aand  vi  Herrens  Komme  haabe, 
Forenede  vi  vil  i  Ørken  raabe 
Og  jublende  det  Underbarn  bebude, 
Hvis  Glans  vi  skimte  gjennem  Støvets  Rude, 
Hvis  Rørelse  alt  under  Moderhjærte 
I  dit  forkynder  sig  saa  underlig, 
Hvis  Lignelse  afbilder  sig  for  mig 
Paa  Sagas  Skjold  i  Skin  af  Ordets  Kjærte. 

Ja,  vist  vor  Moder  føde  skal  den  Helt, 

Der  paa  Guldmanken,  som  din  Viduvelt,  ^) 

I  Pagt  med  hver  hensovet  Herres  Kæmpe 

Skal  Mørkets  Overmod  i  Verden  dæmpe. 

Vist  er  Kristella  det  af  alle  Navne, 

Vor  gamle  Moder  skulde  nødigst  savne; 

Vist  er  det,  at  i  dunkle  Oldtids  Dage 

Hun  kaarede  en  Bruno  til  sin  Mage,  ^) 

At  Gjallarhornets  underlige  Toner 

Gjenlød  i  Fjæld  og*  Hav  og  Skovens  Kroner, 

At  Høvdinger  med  underfulde  Kaar 

Kristella  gjæstede  paa  Lejregaard. 

Og  bejlede  med  brændende  Attraa 

Til  hendes  vennehulde  Døtre  smaa, 

Og  for  saa  med  dem  ind  i  dunkle  Skove, 

Til  højen  Hald  og  til  den  dybe  Vove, 

Hvor 'man  vemodelig  dem  hørte  sjunge 

I  Nattens  Tavshed  med  den  danske  Tunge; 

Og  til  os  toner  med  en  sælsom  Klang 

Ufattet  end  Kristellas  Klagesang.  ^) 


Alvilde!  du  paa  mørk  og  vildsom  Sti 
Med  Gammen  red  til  Bjørnekæmpens  Hi, 
Alt  som  paa  Sagas  Skjold  vi  se  Svanhvide 
Til  Gotlands  Trylleskov  med  Lyst  henride; 
Ja,  se  vi  ej  din  Frelse  sig  afbilde. 
Hvor  Signes  Broder  vinder  sin  Alvilde !  ^) 

^)  Guldmanke  (Gulltoppr)  er  Navnet  paa  Hejmdals  Hest,  Løve- 
manke paa  Viduvelts.  '^)  Man  komme  i  Hu,  at  efter  Saxo  kaldte 
Odin  sig  Bruno,  der  han  skuffede  Danmarks  Harald  Hildetand,  og 
han  er  mig  Benno.  ^)  Hvo  hørte  Saxo,  uden  at  høre  den?  *)  Om 
Haddings  Dotter  Svanhvides  Færd  til  Trylleskoven  læses  i  Saxos 
anden  Bog,  ligesom  om  Lejregaards  Alf  og  Gotlands  Alvilde  i  den 
syvende. 

Hvem  saa'  ej  Gotebjørnens  røde  Spor. 
Naar  han  paa  Rov  som  rasende  udfor 
Og  køled  Brynden  i  den  røde  Vove 
Af  Dyreblod  i  Verdens  Trylleskove! 

Ja,  hører  hist  du  Emmas  Gaadesang 
Fra  Øen  tone  med  en  sælsom  Klang 
Om  Grændels  Væsen  og  om  Hrodgars  Sorg, 
Om  Bjovulfs  Kamp  i  Danerkongens  Borg! 
Foragt  kun  ej  det  Æventyr!  hør  efter! 
Sku  Gotebjørnens  underfulde  Kræfter! 
Forstaa,  at  Emma  om  den  Time  spaar. 
Da  Bjørnekæmpen  skal  bestaa  sin  Dyst, 
Naar  Underbarnet  trykker  ømt  hans  Haar, 
Med  Raab  om  Bistand,  til  sit  varme  Bryst ! 

Ja,  Emma!  du,  som  maa  i  Dybet  sukke, 
Hvis  Sang  ej  dæmpe  kan  Delfinens  Harm! 
Du  saa'  din  Gaadebroder  i  hans  Vugge, 
Og  præged  dybt  hans  Billed  i  din  Barm: 
I  Bjovulf  du  hans  Lignelse  afmaler, 
I  Bjovulfs  Drape  du  dit  Haab  udtaler. 
Hvad  Broderen,  med  Svogrene  i  Pagt, 
Udrette  skal  paa  Jord  ved  Ordets  Magt. 
Som  dunkel  Anelse  dit  Hjærte  vilde 
I  Bjovulfs  Billed  legemlig  afbilde: 
Med  Grændel  brydes  han  i  Midnatsstund, 
Og  Bjørnestyrken  staar  sin  fulde  Prøve; 
Men  som  Delfin  han  maa  paa  Havsens  Bund 
Dog  Sværdet  søge,  som  ej  Sejd  kan  døve: 
Det  Jættesværd  af  uberegnet  Ælde, 
Som  ene  kan  Afgiundens  Vogter  fælde, 
Hvis  Hj alteruner  skal  hans  Kamp  forklare 
Og  Jætteverdnens  Løndom  aabenbare; 
Og  endelig,  paa  sine  gamle  Dage, 
Han  kæmpe  maa  med  Bjærgets  Edderdrage, 

Som  vogter  Guld  i  Fjældets  Gaadehal 

Og  skjuler  Verdens  rette  Arvetal, 

Piromerne  i  Verdens  Pyramide, 

Saa  ingen  skal  dens  Slægtregister  vide. 

Det  er  den  Kamp  med  Midgaards  Orm  i  Nord, 

Som  er  beskikket  Norges  Auka-Tor, 

Ja,  Ørnen,  som,  uagtet  brændte  Vinger, 

Forvoven  stedse  sig  mod  Solen  svinger, 

For  dér  at  finde  Lynets  Tordenhammer, 

Som  sprænge  kan  Naturens  Gaadekammer. 

Ja,  du,  skjøn  Anna!  hvem  mon  du  vel  ligne 
Paa  Sagas  Skjold?  mon  ikke  liden  Signe, 
Den  Ørnebrud,  som  højt  paa  Luftens  Bølge 
Trods  Luerne  sin  Habor  turde  følge! 
O,  Signelil !  o,  sidder  du  dér  oppe 
Paa  Dovres  Tind  i  høje  Granetoppe, 
Saa  lyt  dog  stille  gjennem  Verdens  Bulder 
Til  Nattergalen  paa  din  Broders  Skulder! 
Ja,  til  de  søde  Toner  paa  hans  Tunge, 
Som  jeg  kan  høre,  men  kun  han  udsjunge: 


„O,  bor  du  hist  oppe,  du  Ørnebrud ! 

Saa  hør,   hvad   dig  nynner  en  broderlig  Stemme 

For  dig  drog  ung  Rejnald  i  Verden  ud, 

For  dig  græder  Moder  dér  hjemme. 

„Se!  Underbarnet  er  voxet  op, 
Nu  staar  han  en  Ridder  og  Glavindet  svinger 
Ved  Ørnens  Bolig,  paa  Bjærgets  Top, 
Omsuset  af  Fuglenes  Vinger. 

„Sin  Handske  han  kaster  i  Verden  ud, 
Vil  knuse  de  Trolddomslænker  saa  tunge. 

O,  bor  du  hist  oppe,  du  Ørnebrud! 
Saa  hør,  hvad  din  Broder  mon  sjunge! 

„Ak!  ingen  mig  svarer,  min  Røst  er  for  svag, 
Den  kan  dig  ej  naa  i  din  skykranste  Bolig; 
Saa  ton  da,  mit  Guldhorn!  dit  Tordenbrag 
Er  med  høje  Naturer  fortrolig."  ^) 

O,  Dovre!  svar  „med  høj  Natur  fortrolig", 
Saa  Røsten  naar  til  Ørnebrudens  Bolig, 
Ja,  gjennemtoner  hendes  hvalte  Bryst! 
Saa  hun  udbryde  maa  med  sælsom  Lyst: 

„Hvad  er  det?  —  o  Fryd! 

Har  Bjærget  Lyd? 
Hvilke  dybe  Toner 
Gjenlyde  hen  over  Skovenes  Kroner! 
Hvor  kommer  du  fra,  du  mægtige  Røst, 
Som  hæver,  som  trykker  det  sorgfulde  Bryst? 

Hvad  ser  jeg!  paa  Bjærget 

En  Ridder  der  staar, 
Med  Naadens  det  hellige  Mærke  paa  Værget, 
Med  Guldhjælmen  over  de  udslagne  Haar! 
Se!  paa  hans  Hjælm  sidde  Fugle  smaa! 
Paa  Heltens  Skuldre  de  venlig  sjunge. 
Og  sælsomme  Toner  i  Bjærget  runge, 
Og  wSkoven  selv  sjunger,  hvor  hen  han  mon  gaa! 
Hvo  er  du,  som  trindt  af  Naturen  fremkalder 
De  grunddybe  Toner  ved  Skovhorneklang? 

O,  du  Underbarnet  er, 

Dig  os  Himlen  sendte, 

Længe  jeg  dig  vented  her, 

Ørnen  længst  dig  kj endte; 

Men,  hvad  du  mig  spørger  om. 


*)  Underbarnet,   Tryllespil,  S.   1 14, 

Kan  jeg  dig  ej  sige; 

Gjennemsøg  kun  djærv  og  from 

Hver  Naturens  Helligdom, 

Hvert  dens  Tryllerige! 
Velsignet,  o,  sælsomme  Broder,  du  være! 
Velsignet  din  Idræt,  velsignet  din  Gang! 
Forgjæves  ej  hellige  Værge  du  bære! 
Dig  haabfuld  Naturen  omtoner  med  Sang; 
Men  Himlen  dig  styrke!  thi  Kampen  er  stor".^) 

Ja,  hør  det  Ørn!  hvor  du  i  Luft  m.on  svæve! 
Se  Fjederbusken  sig  paa  Hjælmen  hæve. 
Den  Gave,  som  i  Vuggen  alt  den  spæde 
Selv  mer  end  Engens  Blomster  kunde  glæde! 
O,  lær  det  dog:  at  fromme  Hjærter  svinge 
Sig  højere  end  Ørnen  paa  sin  Vinge! 
At,  mens  han  brydes  med  den  stærke  Sky, 
De  stille  frydes  i  Guds  Tempelly! 
Besku  den  Bane,  du  har  lagt  tilbage 
I  Gubbeaar,  i  sekellange  Dage! 
Naar  svang  du  højere  dig  over  Sky, 
End  der  du  sad  i  Fjældets  Morgengry 
Med  stille  Vinger  paa  Delfinens  Knæ, 
I  Slutningen  af  hans  Forvandlingsstund, 
Og  lyttede  til  Kvad  af  Emmas  Mund, 
Og  stirred  paa  Kristellas  Rosentræ! 

Naar  var  det?  stir  paa  Sagas  Skjold! 
Paa  Juleugen  i  din  Vinterold! 
Paa  ørnehelten  i  sin  Højtidsdragt, 
Som  i  en  Uge  trodsed  Trolddoms  Magt: 
Paa  Olav  Trygvesen,  den  Helt  saa  bold, 
Der  kunde  sig  paa  Smalserhorn  opsvinge, 

^)  Underbarnet,  S.   115-20. 

Som  Ørnen  let  sig  løfter  paa  sin  Vinge, 

Og  plante  dér  paa  Fjældetind  sit  Skjold! 

Hvad  var  hans  Skjold?  mon  ikke  Korsets  Mærke! 

Hvad  var  det,  som  oplivede  den  stærke? 

Mon  ej  det  var  Kristellas  Orgeltoner, 

Som  gjennemklunge  Danmarks  Bøgekroner, 

Som  gjennemklang  i  Danemark  hans  Bryst, 

Saa  ej  sig  mer  i  Luft  han  vilde  svinge. 

Men  synke  lod  den  stolte  Ørnevinge 

Og  lytted  knælende  til  Naadens  Røst! 

Og  se  ham  hist  paa  Norges  Kongesæde  1 

Hvad  hedder  hun,  som  er  hans  Hjærtens-Glæde? 

Hvem  er  hun  vel,  den  kjække  Ørnebrud, 

Der  over  Havets  Bølger  svang  sig  prud, 

For  ej  en  Hedningdrot  i  Favn  at  tage? 

Hvem  er  den  Tyra,  Ørneheltens  Mage? 

Har  Navnet  kun  hun  laant  af  Danebod? 

Udsprang  hun  ej  af  gamle  Tyras  Blod? 

Mon  ikke  hun  Kristellas  Anna  ligne? 

Var  ej  gjenfødt  i  hende  liden  Signe? 

Tog  hun  en  Bejler  nogen  Tid  i  Favn, 

Der  Olav  sprang  fra  Ormen  langes  Stavn? 

O,  toner  det  ej  over  Tidens  Bølge : 

Som  Habor  vilde  hun  sin  Olav  følge! 

Vel  igjenfødt  den  lille  kristne  Signe 

Sig  selv  i  Hedenskab  ej  turde  ligne. 

Men,  med  et  Æble  kun  til  daglig  Føde, 

Hun  sulted  og  hun  sørged  sig  til  døde.  ^) 

O,  Norge!  lad  det  for  dit  Øre  kime, 

At  Olavs  Uge  var  din  Heltetime! 

At  ingen  Heltedag  for  dig  oprinder. 

Hvis  ej  det  Timeglas  igjen  du  finder! 


^)  Se  Olav  Trvqvesens  Saga.     Edit.  Skalholt. 

k 


s.      Ti  I  Dana.     iSiS-  1 27 


3.     Til  Dana. 

[Tilegnelse   foran   Hejmdal,   dansk   Nyaars- 
gave  for   i  8  i  6.] 

(1815.) 

[Hejmdal  har  efter  Titelbladet  S.  III— VI  denne  Fortale-. 

,,Meget  kunde  der  i  Anledning  af  disse  Smaadigte  være  at 
sige;  men  da  Erfaring  har  lært  mig,  at  man  bedømmer  en  Bog  lige 
saa  skjævt,  hvad  saa  end  Fortalen  siger,  vil  jeg  heller  tie.  Vel 
har  jeg  besluttet,  vil  Gud,  at  vænne  godt  Folk  af  med  den  Vane, 
offentlig  at  fatte  sig  saa  kort  og  godt  som  hidindtil  om  mine  Bøger; 
men  det  skal  være  paa  en  anden  Maade,  end  ved  at  præke  for 
døve  Øren  :  det  skal  ske  ved  at  le  dem  op  i  deres  aabne  Øjne,  en 
Ting,  jeg  for  Resten  gjærne  vilde  undgaa  og  har  her  ikke  mindste 
Lyst  til. 

Jeg  vil  derfor  ikkun  bemærke,  at  Nornegjæsts  Æventyr  er 
oversat  af  Olav  Trygvesens  Saga,  i  den  skalholtske  Udgave,  at 
Kvadene  om  Jylland  og  Norge  ere  fra  i  Fjor,  men  har,  som  man 
let  ser,  i  Aar  faaet  adskillige  Tillæg,  og  at  jeg  med  Vilje  ikke 
har  '  henvist  til  de  mange  Steder  hos  Saxo  og  Snorro ,  som  maa 
kjendes,  før  mine  Rim  forstaas;  thi,  uden  fortroligt  Bekjendtskab 
med  Krønniken  i  Almindelighed  og  med  Fædrelandets  i  Særdeles- 
hed, forstaar  man  mig  dog  i  Grunden  slet.  Endelig  vil  jeg  bede 
de  faa,  der  bekymre  sig  om  min  Skrift,  tillige  med  denne  lille  Bog, 
at  læse  den  om  Evropa,  Frankrig  og  Napoleon;  thi  de  kan  oplyse 
hinanden  og  ere,  ret  forstaaede,  et  ganske  fornøjeligt  Nyaarsvers 
til  Tyra  Danebod. 

Kjøbenhavn,   den   1 6.  Decbr.   1815." 

Derefter  følger  S.  VII— XIV  dette  Tilegnelsesdigt. 

Nyaarsgaven  indeholder :  Fæderneaaret,  i  nærv.  Udg.  III,  Nr.  43 ; 
Nornegjæsts  Saga  med  Efterklang,  III,  Nr.  50 ;  Freden.,  III,  Nr. 
23 ;  Af  Jyllands  Rimkrønnike,  IV,  Nr.  I ;  Høstgildet.,  III,  Nr.  49, 
og  Til  Norges  Heltedigt,  IV^,  Nr.  2.] 


Moder!  Guld  og  grønne  Skove 
Var  fra  Hedenold  din  Lyst, 
Efter  dem  paa  dybe  Vove 
Stævned  du  til  fjærne  Kyst; 

Guld  Og  Grønning  har  du  fundet, 
Dog  er  hardtad  nu  forsvundet, 
Hvad  du  fandt  paa  Verdens  Hav. 

Guldet  gik  saa  brat  til  Grunde, 
Ligger  nu  paa  Havsens  Bund, 
Alt  som  Aarene  henrunde, 
Tyndedes  din  Bøgelund; 
Hvem  tør  dig  vel  dristig  love 
Atter  Guld  og  grønne  Skove 
I  den  staalgraa  Vinterold! 

Søgte  du  paa  Havets  Strømme 
Ikkun  Verdens  Flitterguld, 
Elsked  du  i  Barnedrømme 
Kun  den  Bøg  med  Rod  i  Muld,    - 
Lad  da  Verden  dig  kun  love 
Atter  Guld  og  grønne  Skove! 
Du  dem  venter  dog  omsonst. 

Var  dig  Muldets  Gyldenstykke 
Samfundstegn  for  Klang  og  Glans, 
Elsked  du  kun  som  en  Skygge 
Bøgelundens  lyse  Krans, 
Da  tør.  Moder!  dig  jeg  love 
Røden  Guld  og  grønne  Skove 
I  den  staalgraa  Vinterold. 

Moder!  Moder!  ej  besmykke 
Tør  og  vil  jeg  dine  Brøst: 
Længe  efter  tomme  Skygge 
Greb  og  jaged  du  med  Lyst, 
Søgte  Guld  og  grønne  Skove 
Ved  at  bryde  Tro  og  Love: 
Danelov  og  Kristendom. 

Men,  lod  du  dig  end  besnære 
Til  at  bryde  Troskabs  Ed, 
Aldrig  kan  dog  Rust  fortære 
Danas  gamle  Kjærlighed; 
Den  er  nær  med  det  beslægtet, 
Som  forgjort  du  har  fornægtet: 
Med  det  klare  Himmelguld ! 

Ja,  dig  vinked  Edens  Smykke 
I  saa  mangen  hellig  Stund, 
Da  dig  glæded  kun  som  Skygge 
Blanke  Muld  og  grønne  Lund; 
Vilde  da  dig  Verden  love 
Røden  Guld  og  grønne  Skove, 
Ej  til  Løftet  slogst  du  Lid. 

Kun  naar  underlig  gjenføde 
Kunde  sig  for  Aandens  Sans 
Tidens  svundne  Morgenrøde, 
Jorden  i  sin  Morgenglans, 
Da  kun  turde  du  dig  love 
Røden  Guld  og  grønne  Skove, 
Som  du  dunkelt  kom  i  Hu. 

Derfor  fra  din  gode  Vætte 

Toner  gjennem  Volas  Sang 

Sagnet  sødt  om  Idas  Slette, 

Sødt,  men  dog  med  Vemodsklang: 

Dér  ej  saaes  Heltegjerning, 

Men  kun  Legen  med  Guldtærning 

I  den  grønne  Gudevang. 

Derfor  byder  højt  din  Vole 
Med  sit  dybe  Tonefald 

IV.  Q 

Aserne  paa  Gudestole 
Tavshed  midt  i  Odins  Hal ; 
Det  tør  Hejmdals  Frænke  vove, 
Thi  hun  mindes  grønne  Skove, 
Som  er  sjunkne  under  Midd. 

Flux  fra  Balders  Banetue 
Svinger  Vola  sig  med  Sorg, 
Skimter  kun  bag  Surturs  Lue 
Røden  Guld  paa  Gimleborg; 
Kun  naar  Valhal  gaar  til  Grunde, 
Ser  hun  eviggrønne  Lunde 
Løfte  sig  af  Havets  Skjød.  ^) 

Da  er  ved  en  Heltegjerning 
Igjenfødt  den  første  Jord, 
Atter  triller  da  Guldtærning 
Paa  det  grønne  Tavlebord, 
Da  i  Glansens  blanke  Vove 
Svømmer  Guld  og  grønne  Skove, 
Da  er  Hjærtets  Drøm  opfyldt. 

Dana!  det  var  dette  Hjærte, 
Som  blev  skabt  af  Himlens  Gud, 
Til  i  Skin  af  Ordets  Kjærte 
At  forklares  til  hans  Brud ; 
Derfor  maatte  sig  dér  inde 
Morgenrødens  dunkle  Minde 
Fæste  som  en  Glemmigej. 

Dana!  det  var  oenne  Tunge, 
Som  blev  skabt  til  Svanesang, 


^)  At    slige    dybe ,    gaadefulde    Toner    virkelig   klinge   gjennem 
Volas  Sang,  véd  enhver,  hvem  den  gjennemklang. 


j.     Til  Dana.     i8iS'  13 1 


Til  i  Kor  de  Kvad  at  sjunge, 
Som  fra  Davids  Harpe  klang; 
Derfor  søde  Vemodstoner 
Bøgelundens  grønne  Kroner 
Gjennemklang  fra  Old  til  Old. 

Derfor,  da  i  Danevangen 

Hørelse  jeg  fik  som  Skjald, 

Rørte  saa  mig  Gaadesangen 

Med  det  dybe  Tonefald ; 

Kjært  mig  var  hvert  Kvad  af  Brage, 

Men  jeg  fandt  dog  aldrig  Mage 

Til  den  dunkle  Vøluspa. 

Derfor,  som  du  nu  kan  høre, 
Der  jeg  Gud  min  Tunge  gav, 
Fødtes  Toner  i  mit  Øre, 
Som  ej  synke  i  min  Grav, 
Men  skal  lege  for  mit  Øre, 
Naar  jeg  mat  ej  mer  kan  røre 
Tungen  i  din  Bøgelund. 

Derfor,  som  du  skalst  fornemme, 
Der  jeg  Gud  mit  Hjærte  gav. 
Lignelser  af  det  dér  hjemme 
Sænked  sig  i  gyldne  Rav: 
Spejlede  sig  i  mit  Hjærte, 
Saa  i  Skin  af  Ordets  Kjærte 
Dér  din  Søn  fik  Syn  for  Sagn. 

Derfor,  maatte  jeg  end  kvæde 
For  dig.  Moder!  som  for  Sten, 
Maatte  uden  Sønneglæde 
End  jeg  lægge  mine  Ben, 

Rolig  gik  jeg  dog  til  Hvile, 
Sukkende  jeg  vilde  smile, 
Thi  jeg  véd,  din  Time  slaar. 

Ja,  jeg  véd,  en  Gang  dit  Hjærte 
Smelte  skal  for  Herrens  Lyn, 
At  i  Skin  af  Ordets  Kjærte 
Skal  for  Sagn  og  du  faa  Syn, 
At,  som  jeg,  og  du  skal  love 
Gud  for  Guld  og  grønne  Skove 
Midt  i  verdslig  Fattigdom. 

Ja,  naar  du  med  Suk  maa  sjunge 
Fugl  har  Rede^  Ræv  har  Grav, 
Jeg  har  kun  min  Fugletunge 
Og  min  tørre  Rankestav,  — 
Trøstig  skalst  du  eftersige: 
Fattig  Fugl  gjør  mange  rige, 
Sjunge  sødt:  Halleluja! 


4.     Til  min  elskede  Moder  C.  IVI.  Grundtvig 

[med  Hejmdal,  Jul  1815]. 

[Dette  hidtil  utrykte  Digt  meddeles   her  efter  en  Afskrift,    tagen  af 
Digterens  første  Hustru.] 


rlyv,  min  Fugl!  med  Rim  i  Munde 
Over  Sællands  visne  Lunde, 
Over  isbeklædte  Vang! 
Flyv  til  Fødeegnens  Skove! 
Hils  min  Moder  ømt  med  Sang! 

Hils,  at  midt  i  Verdens  Larm 
Hendes  Søn  har  stille  Glæde, 
Juleglæde,  i  sin  Barm, 
Saa  han  lege  kan  og  kvæde! 
Hils,  at  han  kan  aldrig  glemme 
Julen  i  det  kjære  Hjem 
Og  den  søde  Julestemme 
Om  det  Barn  i  Betlehem! 
Hils,  at  han  ej  som  en  Daare 
Glemmer,  hvad  han  tror  og"  véd: 
At  vor  Gud  endnu  ad  Aare 
Hersker,  som  fra  Evighed! 
Ønsk  fra  ham  i  højen  Sæde 
Moder  stor  og  stille  Glæde 
I  det  Aar,  der  sine  Vinger 
Ryster,  mens  din  Hilsen  kling-er! 
Syng  saa  for  min  Moders  Øre, 
Hvad  hun   lider  af  din  Sang! 
Sødt  en  Moders  Hjærte  røre 
Sønne-Harpens  Vemodsklang ! 
Gud  sin  Naade  med  mig  krone, 
Saa  jeg  føler  det  med  Lyst, 
At  den  gamle  Salmetone 
Igjenfødes  i  mit  Bryst! 
Da  skal  Sønnen  Salmer  kvæde, 
Som  kan  Moderhjærtet  glæde, 
Røre  i  sin  dybe  Grund. 

5.      Til    Fru    Kamma    Rahbek 

(med  Hejmdal,  Jul   1815). 

[Forhen  trykt  i  Tidsskriftet  For  Idé  og  Virkelighed  I  (1869),  S.  41.] 


Lrjærne,  sjældne  Dannekvinde! 
Nævnede  jeg  dig  Veninde; 
Gjærne  paa  sin  spinkle  Vinge 
Vilde  liden  Fugl  sig  svinge 
Og  et  Nyaarsvers  dig  sjunge 
Med  sin  jævne,  danske  Tunge; 
Men  den  er  blandt  Skovens  Fugle 
Agtet,  haanet  som  en  Ugle; 
Og  hvad  Under,  om  og  dig 
Døvede  det  høje  Skrig, 
Saa  du  og  til  sidst  dig  vendte 
Fra  den  Fugl,  som  ingen  kjendte! 

Derfor  staar  med  bunden  Tunge 
Liden  Fugl  dit  Øre  nær, 
Véd  ej  ret,  om  han  tør  sjunge, 
Kan  dog  end  ej  tie  kvær, 
Kvidrer:  sig  mig,  Dannekvinde! 
Tør  jeg  nævne  dig  Veninde? 
Tør  jeg  ej,  jeg  dog  ej  dømmer, 
Kvidrer,  mens  jeg  Kalken  tømmer: 
Bladet  skal  en  Gang  sig  vende, 
Da  skal  du  og  fler  mig  kjende,  — 
Om  ej  før,  saa  naar  vi  glade 
Skue  hist  paa  Bogens  Blade 
Navnene  paa  dem,  som  vilde 
Vandre  fromt  til  Livets  Kilde. 

6.     Til   Fru  Aagaard   paa  Isellnge 

(med  Hejmdal,  Jul   1815). 

[Forhen  utrykt ;  her  efter  Originalen.] 


rorsmaa  ej,  Veninde! 
I  Vinterens  Stund 
En  venlig  Kjærminde 
Fra  Islinge-Lund ! 
Forsmaa  ej,  Veninde! 
I  Julen  saa  kold 
En  Rune-Kjærminde 
Fra  Fædrenes  Old! 
Forsmaa  ej,  Veninde! 
Min  smaalige  Sang! 
Naar  Taarerne  rinde, 
Da  rører  dens  Klang. 
Foragt  ej,  Veninde! 
Forhaanede  Skjald ! 
Hans  Krans  ligger  inde 
I  Himmerigs  Hal. 
Hvad  er  dog  hans  Brøde? 
Ak!  Troen  paa  Krist. 
Maa  Hjærtet  end  bløde, 
Det  læges  dog  hist; 
Og  under  min  Smerte 
Og  midt  i  min  Harm 
Et  elskende  Hjærte 
Slaar  højt  i  min  Barm; 
Og  Vennerne  funde 
Ej  Svig  i  min  Mund; 
Derfor,  trods  min  Vunde, 
Jeg  sjunger  i  Lund; 

Og  derfor,  Veninde! 
Urost  mellem  Skjalde, 
Mens  Aarene  rinde, 
Jeg  frit  mig  tør  kalde 
Din  Ven. 


7.     Til  Bernhard  Ingemann 

(med  Hejmdal,  Jul   181 5). 

[Efter  Originalen.     Jfr.  Grundtvig  og  Ingemann,   1882,  S.  XIX.] 


Af  saa  mangt  et  Vennemøde 
Lærte  jeg  med  Fryd  og  Lyst, 
At,  naar  vore  Kinder  gløde, 
Blandes  vore  Aanders  Røst, 
Og  som  danske  Hj ærtefrænder 
Samrne  Lue  os  antænder, 
Og  alt  mer  den  danske  Tunge 
Stræber,  os  at  sammensjunge. 

Om  da  end  en  Stund  henrinder, 
Før  sit  favre  Rosenbaand 
Kjærlighed  i  Sløjfe   binder 
Trofast  mellem  Sjæl  og  Aand, 
Det  en  Gang  os  dog  skal  binde, 
Glæde  med  sin  Løndomsglans 
Mer,  end  om  vi  kunde  vinde 
Verdens  største  Digterkrans. 

Ja  en  Gang,  om  ej  før  hist 
I  den  store  Morgenrøde, 

Samles  vore  Sjæle  vist, 

Som  naar  Straaler  sammengløde. 

Men  jeg  véd,   det  Ønske  flammer, 

Ja,  jeg  véd,  det  ønske  bor 

I  mit  varme  Hj ærtekammer: 

Gid  vi  enes  alt  paa  Jord! 

Ja,  gid  vore  Hjærter  gløde 

Ømt  i  Vennekjærlighed, 

Før  end  Nyaars  Morgenrøde 

Overskinner  vore  Fjed ! 


8.     Tii  min  trofaste  Ven 
Præsten    Kristen    Olsen 

(med  Hejmdal,  Nyaar   18 16). 

[Forhen    utrykt;    her    efter    Originalen.] 


);1  Jesu  Navn 
Skal  al  vor  Gjerning  ske, 
Om  den  skal  vorde  os  til  Gavn, 
Og  endes  ej  med  Spot  og  Spe." 
I  Jesu  Navn  du  paa  hans  Navnefest 
Begyndte  Gjerningen  som  Ordets  Præst, 
Begyndte  Aaret  for  Guds  Alterbord, 
Paakaldte  Aanden  i  det  høje  Kor, 
Og  kaldte  Sjælene,  som  efterhige 
Den  søde  Hvile  i  Guds  Himmerige. 

I  Jesu  Navn  jeg  byder  dig:  vær  stærk! 
Vær  fast  og  sund  i  Sandheds  rene  Lære ! 

Fortsæt,  fuldend  i  Kristi  Kraft  dit  Værk, 

Med  Skamfuldhed,  men  til  din  Herres  Ære! 

I  Jesu  Navn  da  briste  alle  Baand, 

Som  vil  din  Tanke  og  din  Tunge  binde! 

I  Jesu  Navn  du  ved  hans  Helligaand 

Et  helligt  Samfund  med  Gud  Fader  vinde, 

En  Kæmpetro,  ufattelig  Guds  Fred, 

Og  hellig  Salvelse  i  Kjærlighed  1 

I  Jesu  Navn  din  Gjerning  til  Guds  Ære 

Mangfoldig,  frugtbar  og  velsignet  være! 

I  Jesu  Navn  du  til  din  Herres  Glæde 

Indgaa  med  Toner,  som  kun  Engle  kvæde! 


9.     Rimelige    Strøtanker 

ved 

Kallundborgs  i  Livet  vel  meriterede  Stadssatyrikus 
Jens   Baggesens 

Grav. 
(November   18 15.) 


[Dette  Digt  findes  uden  Navn  i  fem  Nummere  af  Nyeste  Skil- 
deri af  Kbhvn.  1815,  Nr.  90-94,  f.  Ilte,  14de,  i8de,  2lde  og  25de 
Novbr.  De  fem  Afsnit  ere  i  nærværende  Udgave  betegnede  med 
Romertal.  Forfatterens  Navn  findes  først  under  den  Efterskrift  i 
Skilderiet  Nr.  95  f.  28de  Novbr,,  der  følger  som  Digt  Nr.  II  her 
efter. 

Dette  og  de  fem  følgende  Digte  (Nr.  10-14)  danne  tilsammen 
Grundtvigs  Andel  i  det  poetiske  Ordskifte  med  Baggesen,  som  denne 
smukt  døbte    med  Navnet    Valhals-Legen.      En    udtømmende    Rede- 

gjørelse  for  de  to  Digteres  Forhold  skal  her  ikke  forsøges;  men  en 
lille  litterærhistorisk  Ledetraad  i  Labyrinten,  en  Vejledning  til  at 
følge  Gangen  i  dette  Ordskifte,  maa  dog  agtes  fornøden  til  Forstaa- 
else  af  de  her  meddelte  Digtes  Fremkomst  og  indre  Forbindelse. 
I  øvrigt  maa  henvises  til  selve  Aktstykkerne,  hvorover  en  Forteg- 
nelse gives  neden  for,  og  saa  til  5te  Del  af  Kr.  Arentzens  „Bagge- 
sen og  Øhlenschlæger", 

Allerede  1806  havde  G.  i  sin  Afhandling  om  „Sangene  i  Edda" 
i  Septemberhæftet  af  Ny  Minerva  (S.  274-75)  med  Anerkjendelse, 
om  end  tillige  med  Indsigelse,  omtalt  B.'s  Behandling  af  den  nordiske 
Myte  om  Poesiens  Oprindelse;  og  i  Fortalen  til  Nordens  Mytologi 
1808,  hvor  han  kominer  tilbage  til  det  samme,  misbilliger  han  vel 
endnu  bestemtere  B.'s  komiske  Behandling  af  den  ærværdige  Myte, 
men  kalder  dog  B.  „vor  herlige  Digter",  som  ,,trods  alle  de  Hunde- 
glam, der  senest  forfulgte  ham,  fordi  han  endelig  [i  „Gjengangeren"] 
hævede  sig  til  en  ham  værdig  Punkt,  og  trods  de  lumpne  Epigram- 
mer, hvori  usle  Rimsmedde,  som  hans  retfærdige  Svøbe  ramte,  søgte 
at  trække  ham  ned  til  sig,  stod  og  staar  som  en  Kæmpe  mellem 
Dværgene"  (S.  XII).  —  I  „Kbhvn.'s  lærde  Efterretninger"  f.  1809, 
Nr.  17-18,  anmelder  G.  med  megen  Paaskjønnelse  B.'s  1807  udgivne 
„Skjæmtsomme  Rimbreve"  og  „Æventyr  og  komiske  Fortællinger". 
Han  fremsætter  „sin  Beskuelse  af  en  Digters  Værker,  hvis  sjældne 
Fortrin  han  med  Glæde  erkjender,  uden  dog  at  være  blind  for  hans 
Mangler  eller  Synder"  (S.  257);  og  i  samme  Tidsskrift  f.  1810,  Nr. 
12,  gaar  han  i  en  Anmeldelse  af  B.'s  „Gjenganger"  nærmere  ind 
paa  en  Vurdering  af  Digteren,  hvem  han  bebrejder  hans  stadige 
„Vaklen",  hans  „Mangel  paa  Helhed"  og  „den  afvexlende  Stigen 
og  Synken,  som  stedse  trykkede  og  delte  ham,  den  underlige,  der 
næsten  i  hvert  sit  Øjeblik  gjentager  Dicskurernes  evige  Vexelliv" 
(S.  185). 

Endelig  udtaler  G.  sig  i  Verdenskrønniken  1812  (S.  336-38) 
saaledes  om  B.  som  en  af  Repræsentanterne  for  Aandslivet  i  Dan- 
mark i  Slutningen  af  forrige  Aarhundrede : 

„Jens  Baggesen  var  et  opvakt  Hoved  med  spillende  Vittighed, 
let  Nemme ,  løs  Følelse  og  et  sjældent  Herredømme  over  Tunge- 
maalet.  Han  begyndte  med  at  efterligne  Vessels  overgivne  Spas 
og  blev  alles  Yndling;  men  øjensynligt  var  det,  at  han  gjorde  Vold 
paa  sit  halve  Selv,  og  lidt  mere  kræsne  Ganer  vilde  have  fundet 
hans  fleste  Retter  vandede  og  flove.  Saaledes  fandt  han  dem  uden 
Tvivl  selv,  og  noget  i  ham  higede  tilbage  mod  „den  Tid,  da  han 
var  lille",  da  hans  Engel  saa'  Faderens  Ansigt  i  Himlene,  og  Kjær- 
lighed herskede  i  Hjærtet.     Dog,   Bifald  og  Yndest  vilde  han  vinde. 

hvad  det  saa  end  skulde  koste;  han  fik  og  de  dyrekjøbte  Sæbebobler, 
da  han,  med  mere  Hensyn  paa  sine  Anlæg  og  sin  Tænkemaade, 
kaarede  Wieland  til  Mønster.  Siri  egen  aandelige  Skikkelse  har 
han  i  ,,Labyrinten"  eftermålet  med  blændende  Farver;  i  „Kallund- 
borgs  Krønnike"  er  hans  Latter  ægte  og  i  visse  Maader  priselig;  i 
j.Rimbrevene"  har  Normannen  atter  belejret  Paris  og  erobret  et 
Normandi;  og  hartad  mageløs  er  i  „Gjengangeren"  hans  bitre  Spot 
over  sig  selv  og  alle  sine  Stalbrødre.  Uden  Rørelse  kan  intet 
Hjærte  følge  Skjalden  paa  hans  underlige  Bodsvandring,  der  ene 
kan  lignes  ved  Flaggellanternes  fordum.  Han  mindedes  visselig 
af  sin  gode  Aand  om,  hvad  han  burde  være;  men  hans  Bedrø- 
velse var  mest  den  efter  Verden,  og  det  lod,  som  han  vilde  afsone 
sin  Brøde  ved  at  hudstryge  alle  sine  gamle  Venner ,  der  dog 
vare  mere  at  undskylde  end  han.  Han  kundgjorde  her  aabenbar 
K-jærlighedens  Forlis,  hvis  rene  Ild  alt  i  Sangen  om  „Emma"  kun 
vlmede  svagt,  og  i  „Partenais"  næppe  er  at  skimte.  Her,  som 
hartad  altid,  naar  han  vilde  synge  om  Gud  og  det  guddommelige 
i  Mennesket,  hyllede  han  sig  i  en  Dunstkreds  af  højtravende  Ord 
og  kolde  Billeder;  thi  ingen  kjender  Gud,  uden  den,  som  ham 
elsker:  han  haver  set  ham.  —  Bløde  maa  Hjærtet  ved  at  beskue 
denne  Skjald:  til  en  herlig  Fugl  blev  han  skabt,  og,  vilde  han  have 
svunget  sig  kjæk  mod  sit  Fæderneland,  da  skulde  det  have  tonet  saa 
liflig  i  Danmarks  Skove,  til  Vederkvægelse  for  Aander  og  Hjærter, 
mens  Seklerne  skride;  men  han  vilde  hellere  med  farvede  Vinger 
flagre  i  Kreds  om  Jordens  Blomster,  Sommeren  er  forbi,  afbleget 
er  Farveskinnet,  og  Fjerene  graane  i  de  sjunkne  Vinger.  O,  gid 
Fuglen  dog  end,  før  Vinteren  kommer,  med  den  levnede  Kraft 
vilde  alvorligen  stræbe  fra  Jord!  Da  skulde  end  fra  Bøgetoppen 
en  Svanesang  lyde,  til  Gru  for  Guds  Fjender  og  til  hans  Venners 
Jubel,  og  Fuglens  Tunge  skulde  da  løsnes  til  sin  besluttede  Idræt: 
den  evige  Lovsang.'-^  ^) 

Hjærteklangen  i  denne  haarde  Tale  er  umiskjendelig.  G.  me- 
ner, at  B.  hidtil  har  svigtet  det  Kald,  hvortil  han  har  faaet  sine 
sjældne  Skjaldegaver,  fordi  han,  smigret  og  optagen  af  Verden,  hvis 

1)  Hermed    er    at  jævnfere    Slutstenen    i    G.'s   Forhold    til  B.,    Digtet  ved    hans 
Grav  1826,  hvor  det  hedder: 

»Alen,  er  jeg  Fjende  til  den  Trold, 
Som,  da  han  blændede  dit  Oje, 
ISIod  Danmark  ferte  Avindskjold 
Og  stjal  en  Lovsang  fra  det  høje,  — 
Da  er  jeg  og  hver  Runes  Ven, 
Vor  Moder  risted  med  din  Pen.« 

Hulhed  han  dog  i  sine  bedre  Øjeblikke  gjennemskuer,  rettende  sig 
efter  Tidsaanden,  som  han  dog  i  Grunden  foragter,  ikke  alvorlig  og 
afgjørende  nok  har  sluttet  sig  til  den  kristne  Tro  og  anvendt  sin  Digter- 
gave i  dens  Tjeneste.  Men  G.  har  dog  ikke  sluppet  Haabet  om, 
at  B.  endnu  maatte  kunne  blive,  hvad  han  af  Gud  var  skabt  og 
skikket  til.  —  Ganske  det  samme  Syn  paa  B.  er  raadende  i  disse  G.'s 
Digte ;  det  er  altid ,  som  det  hedder  i  Strøtankerne,  „hans  Alvor, 
naar  han  skjæmter",  og  hans  Hensigt  med  denne  sære  Skjæmt 
er  klarlig  den:  at  fremkalde  eller  dog  forberede  det  afgjørende 
Omslag  hos  B.,  som  han  endnu  stadig  haaber  paa. 

B,  paa  sin  Side  havde,  medens  han  indtil  i8ll  var  bosat  i 
Paris,  ligesom  under  sit  paafølgende  Ophold  i  Kiel,  kun  givet  liden 
Agt  paa  G.  og  havde  ikke  følt  sig  tiltalt  af,  hvad  han  kjendte  til 
hans  Skrift.  (Personlig  vides  de  ikke  at  have  kjendt  hinanden  før 
i8i8.)  Først  1812  høre  vi  B.  skjæmtende  hentyde  til  Titelen 
,.Kæmpelivets  Undergang-';  et  Rimbrev  fra  1813  skjæmter  i  Forbi- 
gaaende  med  G.'s  gudelige  Iver,  og  et  andet  fra  Begyndelsen  af 
1 8 14  nævner  ham  spottende  som  „Udbys  Vender-om".  Lidt  længer 
henne  i  samme  Aar  ytrer  B.  lejlighedsvis  sin  Misfornøjelse  med 
hin  Omtale  i  Verdenskrønniken  og  kalder  da  G.  „en  nymodens, 
dels  eftergjort,  dels  selvgjort  Gammeldagssværmer,  hvis  hellige  Van- 
vids Ægthed  jeg  overlader  Hjærternes  og  Nyrernes  Ransager  at 
dømme",  og  han  siger  da,  at  samme  Sværmer  „forsøger  at  opbygge 
paa  ny  et  den  sande  kristelige  Kirke  vanærende  Munkekapel  af 
Dumhed  og  Overtro,  som  sand  kristelig  Oplysning  for  længst  har 
nedbrudt",  og  han  kalder  ham  fremdeles  „denne,  som  mig  synes, 
aldeles  bagvendte  nye  Morten  Luther".  ^)  —  Efter  sin  Flytning  til 
Kjøbenhavn  havde  B.  jo  i  Aarene  181 3  og  14  travlt  med  at  kriti- 
cere  og  persiflere  Øhlenschlæger  og  var  i  det  hele  kommen  ind  i 
en  livlig,  ikke  sjælden  uhyggelig.  Polemik  med  forskjellige,  under 
hvilken  han  følte  sig  i  høj  Grad  isoleret,  I  denne  Stilling  hen- 
vendte han  i  en  forandret  Stemning  Blikket  paa  den  lige  saa  ensomme, 
men  mere  tilbagetrukne  danske  Digter  og  Skribent  G.,  og  paakalder 
i  Digtet  „Alenekampen"  fra  Avgust  1 8 14  hans  uvildige  Dom,  naar 
det  hedder: 

„Du,  som,  da  sidst  mit  Navn  for  Pøblen  blev  en  Boldt, 
mens  selv  var  borte  den  forfulgte  Sanger, 
din  Kunstdommyndigheds  Ægide  holdt,  — 


1)  Et  til  Offentliggjerelse  bestemt,   men   ikke   trykt,   hvast  Prosasvar  paa  disse 
B.'s  Ytringer  fra  Foraaret  18 14  er  bevaret  i  G.'s  Haandskrift. 

du  vil  ej  finde  mer  end  børlig  jomfrustolt, 
naar  tavs  den  rødmende  Kamene, 
sig  selv  bevidst  i  hendes  kyske  Daad, 
foragter  Skamløsliedens  Klafferbraad 
og  hyller  sig  i  sin  Uskyldighed  alene." 

Det  er  altsaa  nærmest  som  sin  „Gjengangers"  Anmelder  fra  18 10, 
B.  nu  kalder  paa  G.  ^)  Denne  tog  dog  endnu  ikke  Ordet  i  1814; 
først  i  den  ilte  Maaned  1815,  da  Kampbulderet  var  stillet  af,  fandt 
G.  sig  foranlediget  til  med  sine  „Strøtanker"  at  aabne  en  Ordvexel 
med  B.,  der  som  sagt  hænger  paa  det  nøjeste  sammen  med  det  Syn, 
han  alt   18 12  havde  paa  ham. 

En  nærmere  Anledning  til  G.'s  Optræden  i  Novbr.  1815  end 
hin  adresseløse  Appel  fra  Avg.  18 14,  var  ^^Drøninien  i  Kron- 
prinsessegade Nr.  390,  Natten  før  den  38de  Oktober  (Kronprinses- 
sens Aarsdag),  en  dansk  Fortælling  af  salig  Bag-ges  en,''''  af  hvilket 
Skrift  B.  sendte  G.  et  Exemplar  med  Tilskrift:  „Til  Danneskjalden 
Grundtvig  fra  Forfatteren" ;  samt  ogsaa  den  strax  efter  (i  Høsts 
Nord.  Tilskuer  f.  2den  Novbr.)  offentliggjorte  Begyndelse  af  B.'s 
poetisk- polemisk -religjøs- filosofisk -matematiske  Gaade:  „det  evige 
Sindbillede",  hvis  anden  Part  fremkom  sammesteds  d.  ilte  Novbr., 
altsaa  samme  Dag  som  Begyndelsen  af  G.'s  „Strøtanker"  stod  i 
Skilderiet.  —  At  G.  gav  sit  Digt  ovenstaaende  Titel  og  i  Digtet  om- 
taler B.  som  en  —  paa  Skrømt,  og  det  ikke  for  første  Gang  — 
afdød^  har  naturligvis  sin  Grund  i,  at  B.  paa  „Drømmen"  selv  be- 
tegner sig  som  saadan. 

B.  blev  strax  i  høj  Grad  slaaet  og  forbavset  ved  disse  „Strø- 
tanker", der  paa  én  Gang  priste  og  snærtede,  tiltrak  og  frastødte 
ham.  Han  erkjender  i  „Strøtænkeren"  en  jævnbyrdig  Aand,  uden 
fra  først  af  at  ane,  hvem  det  kunde  være.  Strax  efter  Læsningen 
af  det  første  Stykke  i  Skilderiet  f.  ilte  Nov.,  —  hvori  G.  jo  endnu 
ikke  ret  er  kommen  til  Sagen,  men  ligesom  sliber  Kniven  eller 
binder  Riset,  og  hvor  hans  fleste  Hib  gaa  ud  over  B.'s  Modstandere, 
medens  Anerkj endelsen  af  den  vittige  Digter  er  stærkt  fremtrædende, 
—  skrev  B.  den  13de  Nov.  et  Rimbrev  til  Udgiveren  af  Bladet, 
ikke  til  Optagelse,  men  til,  hvad  han  siden  kalder  „Nedvidnelæg- 
gelse".     Det  hedder  heri: 


1)  Se  B.'s  danske  Værker,  2.  Udg-.  VII,  158.  —  I  1818  fejer  B.  hertil  denAnm.: 
»N.  F.  S.  Grundtvig  var  den  eneste,  der,  trods  alt,  hvad  der  kunde  friste  ham 
især  til  JNIiskj endelse,  offentlig  forsvarede  dette  Værk  imod  de  aandlese.« 

„Jeg  sender  Dem  min  fulde  Tak 

for  den  lidt  mer  end  løjerlige  Snak 

med  noget  mer  end  rimelige  Tanker. 

—  —  Sandt  nok,  den  lille  Jens  maa  næsten  Øjne  væde 

ved  visse  Smæk  af  den  Dada, 

han  ikke  véd,  hvor  kommer  fra, 

men  som  erindrer  ham  med  en  Slags  sønlig  Glæde 

den  flade  Haand  af  egne  Fra  Mama  — 

af  JNIusen  nemlig.  —  —  — 

I  Fald  han  synes  og  en  Dværg  mod  Jætten,  ^) 
gaar  han  dog  ej  paa  første  strænge  Bud 
af  en  usynlig  Digter-Herre-Gud, 
der  bare  rækker  Tungen  ud, 
sit   Skud." 

Han  skjæmter  nu  med  G. 's  Styrvolt-Lignelser,  som  han  er  for 
lidt  Kjender  til  at  kunne  følge : 

„Formedelst  den  Ukyndighed,  de  bedste 

blandt  Smækkene  maaske  gaa  tabte  for  min  Bag;  — 

jeg  haaber,  for  den  gode  Sag, 

at  de  er  ikke  tabte  for  min  Næste." 

Fremdeles  gjøres  der  Løjer  med  G. 's  „Kunstudtryk",  det  i 
Strøtankernes  første  Stykke  ofte  forekommende  „Skidt",  og  Brevet 
slutter  med : 

„Hils  hin,  ihvem  han  er.  Strøtankernes  Forfatter! 

og  bed  ham  blive  trøstig  ved 

at  rive  det  hos  mig  og  andre  ned, 

der  dog  en  Gang  omsider  sikkert  dratter, 

hvis  det  kan  pustes  om  af  nok  saa  vittig  Latter! 

Hvis  han  og  brænder  løs  maaske 

mod  hele  min  Parnas- Armé 

med  Alvor  midt  i  Skjæmten,  —  meinethalben ! 

ich  fiirchte  nicht  grausame  Salben." 

Dagen  efter,  den  14de,  bragte  G.'s  andet  Stykke  i  Skilderiet, 
som  endnu  væsentlig  har  samme  „Tillavnings"-Karakter ;  og  den 
følgende  Dag  skrev  B.  et  nyt  „nedvidnelagt"  Rimbrev  til  Bladets 
Udgiver,  hvori  det  hedder: 


)  [»Jætten«  er  naturligvis  Ohlenschlæger.] 

„Gaarsdagens  Skilderi  jeg  alt  har  døjet  - 
med  Lignelsen  om  Skjæven  i 
min  Broders  Øje  paa  mit  Rimeri 
og  Bjælken  i  mit  eget  Blik  for  Øjet;  — 
thi  denne  Broder,  mere  hul  end  huld, 
med  Øje  paa  mig,  for  at  maale, 
hvor  megen  Spas  jeg  vel  kan  taale, 
mig  maaler  min  Tro  Skjæppen  fuld. 


Hils  altsaa,  kjære  Ven!   endnu  en  Gang 

den  ubekjendte,  der  i  munter  Sang 

mig  saa  vidundervittig  driller, 

at  jeg  gad  drilles  tit  i  samme  Sprog, 

skjønt  han  just  ej  forgylder  sine  Piller! 

Han  er  min  Mand  med  alt  det  dog.  — 

og  ikke  som  de  andre  Smaapoeter, 

der  trodse  mig  i  Spil  med  lutter  Beter; 

et  sølle  Skrog. 

Det  er  en  Mand,  med  hvem  jeg  lidt  kan  snakke 

(trods  nogle  Stænk  paa  Sjælens  Frakke) 

foruden  Rift  i  Aandens  Brog; 

thi  han  forstaar,  i  Kamp,  som  egner  Helte, 

med  søden  Kniv  saa  sødt  at  spænde  Bælte, 

at,  hvis  han  sin  til  Hjaltet  i  mig  jog, 

saa  selv  jeg  tumlede,  —  jeg  raabte  højt  i  Tumlen; 

Ejnherie!  jeg  ser,  du  kjender  Rumlen; 

slaa  mig  kun  frisk  ihjel,  min  Ven! 

Kraft  øver  sig  mod  Kraft  i  Pen  mod  Pen; 

Valhallas  Tyre  maa  hinanden  strange 

til  Døde ;  —  thi  man  dér  gjør  ingen  Fange. 

Jeg  falder;  men  det  gjør  mig  ikke  bange: 

jeg  falder  jo  for  dig,  og  du,  min  Ven! 

du  véd,  at  jeg  staar  op  igjen. 

Se,  det  er  Aandeverdnens  Balderone! 
Den  Leg  forstaar  ej  hvert  Rabalder-Fjog, 
trods  alle  Snæv  af  Tysklands  Calderone, 
trods  alle  Løv  af  Gothes  plakte  Krone, 
trods  fordums  Asakraft  og  Asasprog, 
trods  Hakons  laante  Sværd  og  Snorres  læste  Bog, 
paa  den  ham  ubestredne  norske  Trone, 

og  trods  et  Par  jotunske  Heltetog 

til  Underverdenen,  hvor  Grundtvig  slog  ham  dog.  ^) 

Det  er  den  ægte  danske  Sømandstone. 
Din  Haand,  min  Bro'r!  lad  Kniven  os  forsone, 
Hvis  vi  dermed  hinanden  skar! 
den  søde  Kniv,  som  Tvillingæggen  har, 
der  ikke  blot  paa  Odins  Bord  maa  bruges, 
hvor  hele  Skinker  af  Særimner  sluges, 
men  og,  naar  giftigt  Ukrud  voxer  til, 
i  Frejas  Have.     Thi  du  véd,  Bro'rlil! 
at  meget  dér  maa  kappes,  skæres,  luges, 
i  Fald  man  vil, 

at  Iduns  Æbletræ,  blandt  de  Kjærminder, 
Naturen  planted  rundt  om  Ygdrasil, 
skal  blomstre,  triv's  og  vinde  Skjønheds  Spil, 
trods  Kraftens  vilde  Nordvinds  barske  Hinder. 
Den  søde  Kniv 
ej  flænger  blot  for  Tidsfordriv 
her  neden, 

men  skærer  dejlige  F~igurer  ud, 
den  skærer  bort  de  vilde  Snylteskud 
og  det  for  lange  Skjæg  af  Dagens  Gud,  — 
for  hvem?  min  Bro'r!  —  For  Evigheden." 

Først  i  det  tredje  Stykke  af  Strøtankerne  i  Skilderiet  f.  i8de 
Nov.  gaar  G.  B,  ind  paa  Livet  og  sigter  ham  umiskjendelig  for  at 
have  taget  sit  Digterkald  forfængelig.  —  Om  man  nu  skal  tro  B. 
paa  hans  Ord,  saa  vidste  han  endnu  ikke,  hvem  han  havde  for  sig; 
men    det    er  dog  næppe    muligt   andet,    end   at   han   har  haft    en  til 


1)  [I  Aftrykket  af  dette  Rimbrev  i  Danfana  (Febr.  i8i6)  fejer  B.  hertil  denne 
Anm. :  »Sigter  til  Grundtvigs  ikke  noksom  skattede  Nordens  Mytologi,  den,  han 
selv  gjer  sig  nu  forgjæves  Umage  (i  det  mindste  for  mig)  at  nedrive,  —  og  især 
til  hans  mesterlige  Kvad  y>Trymslivide  eller  Hammervisen^^,  det  sidste  af  de  saa- 
kaldte  Kvædlinger  eller  Smaakvad,  hvori  han,  som  ægte  gammelnordisk  Skaldaspiller, 
i  alle  upartiske  Kjenderes  Ojne  straaler  højt  over  alle  sine  Forgængere  og  Med- 
bejlere. —  Da  jeg  aldrig  havde  fer  set  noget  Fors&g  i  det  komiske  af  Grundtvig, 
dremte  jeg,  trods  denne  Hylding  af  hans  Aand,  ikke  endnu  om  ham  i  denne  Skri- 
velse.« —  Det  har  baade  i  Texten  og  i  Noten  nok  fornemmelig  været  B.  om  at 
gjere,  at  ærgre  Ohlenschlæger  ved  at  fremhæve  G.  paa  hans  Bekostning.  Men 
dette  har  hævnet  sig  grumt  ved  det  Uheld,  B.  her  har  med  sine  Exempler.  G.'s 
»Optrin  af  Kæmpelivet«,  som  her  hunde  have  været  nævnede,  har  B.  her  glemt  — 
hvis  han  ellers  kjendte  mere  af  dem  end  Titelen ;  —  og,  hvad  værre  er,  han  har 
ogsaa  glemt,  at  »Tri/wsTcvidew«  (her  II],Nr.  39)  netop  er  y>et  Forsøg  i  det  komiske^^, 
hvis  Tone,  især  i  Begyndelsen,  har  ikke  ringe  Lighed  med  Strøtankerne. 

IV.  10 

Vished  grænsende  Formodning  om,  hvem  „den  ubekjendte"  var, 
da  han,  efter  Læsningen  af  det  tredje  Stykke,  sendte  Skilderiets  Ud- 
giver et  tredje  Rimbrev,  denne  Gang  adresseret  ^^Til  den  ^nig  ube- 
kjendte Forfatter  af  Rimelige  Strøtanker  ved  Jens  Baggesens  Grav". 
Dette  Rimbrev  fortjener  vel  at  læses  i  sin  Helhed;  her  kan  kun 
anføres  nogle  enkelte  Steder  af  det.     Det  begynder: 

„Hvem  er  du,  Sfinx,  der  paa  mig  stirrer 
saa  gaadefuld  og  tankerig? 
der,  mens  du  mig  med  Kloen  tirrer, 
og  Halens  Sving  mig  Næsen  pirrer, 
forkyndende  mig  Fred  og  Krig, 
med  Bifald  og  med  Haan  forvirrer? 
Hvem   er  du,  som  formaster  dig 
(iraens  du  paa  de  fule  Kroppe 
ser  ned,  som  saa'  du  fra  dér  oppe) 
at  sparke  til  mit  Sanger-Lig? 
Hvem  er  du?  sig,  hvem  er  du?  sig! 
der  med  en  Strænghed  mig  bedømmer, 
som  Barmransageren  kun  sømmer, 
og  mer  mig  dadler  end  berømmer, 
min  Dommer  i  mit  Hjærte  lig?" 

B.  finder  stor  Lighed  med  Holberg;  men  ham  kan  det  jo  ikke 
være,  da  han  for  længst  er  virkelig  død  og  begraven.  Hans  Tanke 
strejfer  ogsaa  Thaarup ;  men  han  kunde  ikke 

,.i  Vers  saa  raa,  saa  smagløst  skrive."  — 

„Hvem  er  du  da?     Dit  Øjehvælv, 
det  stive,  skarpe  Blik  dér  under, 
som  borer  sig  i  mine  Vunder, 
ligt  Selvsamvittighedens  Skjælv, 
det  Blik,  som  desto  mere  grunder, 
jo  mer  det  lader,  som  det  blunder, 
for  blinde  Folk,  i  Skjæmtens  Elv, 
det:  lidt  af  Nfedden,  let  ej  knækket, 
det:  lidt  i  Baghaand,  lidt  i  Hu, 
der  ej  for  hver  er  strax  til  Sku, 
det:  lidt  for  Kj enderen  bag  Dækket, 
det  dybere  Jeg-véd-ej-hvad, 
det  ægte  Tankens  Spørg-mig-ad !  — 

mig  nøder  til  imellem  Stunder, 
jo  nøjere  jeg  paa  dig  ser, 
jo  mer  end  vesselsk  hult  du  ler, 
at  drømme  mig  et  Unders  Under." 

For  dette  „Unders  Under" :  at  det  er  B.'s  eget  Jeg,  hans  Dobbelt- 
gænger, som  nu  fortsætter  „Gjengangerens"  Gjerning,  korser  han 
sig ;  og  han  finder  desuden,  at  Strøtankernes  „pæredanske  Skjæmte- 
sprog"  er  noget  hidtil  af  ham  selv,  saa  vel  som  af  alle  andre  levende 
og  døde  Forfattere ,  uopnaaet.  Han  slutter  med  at  anke  paa  en  alt 
for  vidt  dreven  Ubarmhjærtighed  —  ikke  mod  ham:  han  skal 
nok  kunne  slaa  fra  sig  igjen  —  men  mod  „de  spæde"  og  „de 
gamle",  og  med  at  advare  Strøtænkeren  mod  Hovmod  og  formane 
ham  til  Kjærlighed. 

Det  fjerde  Stykke  af  Strøtankerne  i  Skilderiet  f.  21de  Nov.  er 
det,  der  gaar  B.  skarpest  paa  Klingen,  og  i  det  har  B.  aabenbart 
kjendt  Forfatteren,  som  jo  ogsaa  ved  sin  Tak-for-sidst  i  Noten  (S. 
181  her  efter)  giver  sig  tydelig  nok  til  Kjende.  Denne  Note  frem- 
kaldte ogsaa  B.'s  første  offentlige  Ytring  i  dennn  Anledning,  hans 
i  Skilderiet  f.  25de  Nov.  —  umiddelbart  foran  G. 's  „Gaadegætning" 
(se  næste  Digt  i  denne  Udg.)  og  foran  det  femte  Stykke  af  Strøtan- 
kerne —  indrykkede : 


„Parentetisk   Interi  ms-Sva  r 

til 

den  mig  ubekj endte  Forfatter 

af 

hin,  som  det  lader,  snart  fuldendte  Indsølelse  i  fremmed  Søl  og 
fuldkomne  Indsaltelse  i  eget  Salt,  under  Titel  af  ^^Rimelige  Strø- 
tanker^'-,   i    Nyeste   Skilderi    af  Kjøbenhavn   Nr.    90,    91,    92,    93   — 

som  Anmærkning 

til  en  eneste  Note,  Sp.   1476. 


Du,  der,  en  djærv  og  dygtig  Raka-Skjælder, 

^^Korsfæst  ham!'-''  skrigende  som  Odins  Ravn, 

hver  broget,  brun  og  gul  Medbejler  fælder 
i  Kappen  om  Tilsølen  af  mit  Navn! 

10* 

Ja!  du  har  Ret,  min  Broder!  i  at  haabe, 

ved  Foregreb  af  Guds  og  af  min  egen  Dom: 
at  højt  min  „Højhed"  i  dens  „Vendenom" 

sig  selv  vil  kalde  „Povel  Vendekaabe"  ; 
Men  véd  du,  hvad  min  Lavhed  kalder  sig, 

selv  dybt  i  Pølen,  som  du  tror,  af  Svovel?  — 
Hvad  du  vil,  omvendt  selv,  snart  kalde  mig: 

en  hidtil  miskjendt,  „kaabevendt  Sankt  Povel". 

Note  til  Anmærkningen. 

Dersom  den  i  et  Skrift  imod  Skribenter  mest  fornærmede  Skri- 
bent tør  gjøre  Paastand  paa  en  Stemme,  der  er  værd  at  høre,  for 
Skriftet,  vilde  jeg  meget  anbefale  de  kjøbenhavnske  løse  Læsere  af 
løse  Blade,  med  mer  end  sædvanlig  Opmærksomhed  at  agte  paa 
hine  ^^Str ø-Tanker''^ ^  og  læse  dem  i  det  mindste  én  Gang  om  igjen, 
forinden  de  plat  ud  fordømme  Snavset,  som  simpelt  gammeldags 
Styrvoltsnavs,  —  da  det,  efter  mine  ringe  Tanker,  fra  Vittighedens 
Side  betragtet,  ikke  blot  er  ulignelig  mere  værdt  end  alt  tilsammen 
taget,  hvad  man  hidindtil  har  trykt  og  undertrykt  imod  mig,  men  et 
klassisk  Mesterstykke  i  den  burleske,  ægte  danske  Satire,  hvis  Hul- 
hed og  Tørhed  salig  Hans  Mikkelsen  sikkert  lige  saa  gjærne  vilde 
laane  sit  Navn,  som  hans  Støv  med  Ækkel  har  maattet  vende  sig  i 
Graven  ved  en  vis  foregaaende  Lejlighed  *).  Hvem  for  Resten 
denne  satiriske  Helt  kan  være,  der  i  alle  mine  Fjender  ser  lutter 
smaa  Sexbenere,  og  i  mig  blot  en  tyndbenet  Skrædder,  er  mig  en 
Gaade,  hvis  Nød  jeg  finder  vanskeligere  at  knække  end  min  egens; 
kun  saa  meget  er  mig  klart,  at  det  er  ingen  almindelig  Mads. 
Skulde  han,  med  alt  det,  af  en  Hændelse  virkelig  hedde  Mads,  saa 
hedder  jeg  for  Fremtiden   Jesper 

Bagges  en.'"'' 

Dette  B.'s  „Interims-Svar"  er  formodentlig  skrevet  og  indsendt, 
førend  han  d.  24de  Nov.  modtog  anonymt  fra  G.  den  for  ham  særlig 
bestemte  korte  Form  af  ^^Gaadegætningen''^ ,  som  han  Natten  derpaa 
besvarede  med  Digtet  „7x7  Vali  Magni^'',  hvorom  det  nærmere  i 
Indledning  til  Nr.   10,   13  og   14  her  efter. 

Det  femte  Stykke  af  Strøtankerne  traf  altsaa  til  at  staa  i  samme 
Nummer   af  Skilderiet   f.    25de    Nov.    som    B.'s    Interimssvar.       Der 


1)  [o:  A.  E.  Boyes    under   Hans   Mikkelsens   Navn   i    Athene   II,    345   indferte 
»Epistel  til  Sendagsskriveren«.] 

staar  under  dette  Stykke :  ,  Sluttes  i  næste  Nummer",  ligesom  der 
under  den  umiddelbart  foran  begyndte  „Gaadegætning"  staar:  „Fort- 
sættes". Men  ved  B.'s  Replik  slap  G.  Traaden  —  hvorfor  Strø- 
tankernes femte  Stykke  staar  til  Dels  uforklaret,  og  Digtet  kommer 
til  at  ligne  en  Flod,  der  taber  sig  i  Sandet  —  og  slog  i  Efter- 
skriften til  baade  Strøtanker  og  Gaadegætning  under  ét  i  Skilderiet 
f.  28de  Nov.  (her  Digtet  Nr.  Ii)  ind  i  en  anden  Tone.  I  Indled- 
ningen til  samme  Digt  skal  dog  her,  efter  Forf.'s  Hdskr,,  meddeles 
den  bebudede  Slutning  af  Strøtankerne ,  ligesom  ogsaa  det  meste 
af  Gaadegætningens  Fortsættelse  og  Slutning  i  en  tidligere  Form. 

Ved  de  følgende  Digte  Nr.  10-14  vil  der  blive  taget  Hensyn 
til  de  andre  Udtalelser  fra  begge  Sider;  her  skal  endnu  kun  hid- 
sæ 

I 

2 

3 

4 

5 
6 


10 
II 
12 

13 

14 

15 
16 

17 

18 
19 


tes  en  kronologisk  ordnet  Fortegnelse  over    den  hele  Skriftvexel. 
Strøtanker  I  i  Skilderiet   ii.  Nov.   18 15. 

B.'s  Rimbrev  af  13.  Nov.  (først  trykt  i  Danfana  Febr.   181 6). 
Strøtanker  II  i  Skilderiet   14.  Nov.   1815. 

B.'s  Rimbrev  af  15.  Nov.   (først  trykt  i  Danfana  Febr.   1816). 
Strøtanker  III  i  Skilderiet   18.  Nov.    1815. 
B.'s  Rimbrev   „Til  den  mig  ubekjendte  Forfatter"   (først  trykt  i 

Danfana  Febr.    1816). 
Strøtanker  IV  i  Skilderiet  21.  Nov.    1815. 
B.'s   „Interimssvar"  i  Skilderiet  25.  Nov.    1815. 
G. 's  private  „Gaadegætning",  B.  tilstillet  24.  Nov.  (trykt  i  Dan- 
fana Febr.    1816). 
B.'s  Rimbrev   „Til  Vali  Magni",  skrevet  24-25.  Nov.  (først  trykt 

i  Danfana  Febr.   1816). 
G.'s  offentlige   „Gaadegætning"  i  Skilderiet  25.  Nov.  (Digtet  Nr. 

10  her  efter). 
Strøtanker  V  i  Skilderiet  25.  Nov.  (Strøtanker  VI  efter  Haand- 

skrift  i  Indledn.  til  Nr.    II   her  efter.) 
G. 's  Efterskrift  til  Strøtanker   og  Gaadegætning    i  Skilderiet  28. 

Nov.  (Digtet  Nr.    il   her  efter.) 
B.'s    „Tankesamleren   i   Hjærtet  til   Strøtænkeren   i   Munden"    i 

Skilderiet  6.  Dec. 
G.'s  Prosastykke   „Om  Baggesen"  i  Skilderiet  q.  Dec. 
B.'s  Prosastykke   „Opfordring  til  Omvenderen,    som   vender  om" 

i  Skilderiet  19.  Dec. 
G.'s    Prosastykke    „Om   Baggesen    og    om    mig"    i  Skilderiet    26. 

December. 
B.'s  Digt  „Til  Hejmdal"  i  Skilderiet  16.  Jan.   1816. 
G.'s    Digt    „Til   Sfinx"    i    Skilderiet   20.    Jan.    1816  (Nr.   12  her 

efter). 

20)  B.'s  Redegjørelse  for  „Gaadekampen"  og  „Valhallalegen"  i  Fe- 

bniarliæftet  af  Danfana,   skrevet  30-21.  Jan.    18 16. 

21)  B'.s  „Hjærtekvad  til  Grundtvig"  i  Danfana  f.  Marts   1816. 

22)  G.'s  „Aabent  Fejdebrev"  i  Skilderi  2.  Marts   181 6.    (Digtet  Nr. 

13  her  efter.) 

23)  G.'s    „Afbrudte    Strøtanker    ved    Brevet    til    Vali    Magni",    først 

trykt  i  Danevirke  Juli   18 16.      Digtet  Nr.    14  her  efter.] 


I. 

„At  Alvor  ej  I  lide, 
det  véd  jeg  nu   bestemt; 
thi  er  det  paa  de  Tide, 
man  bøjer  sig  til  Skjæmt. 
Om  I  vil  Tiden  vide, 
da  er  det  paa  de  Tide, 
man  ler  sig  rent  ihjel."  ^) 


JLiør  nu,  godt  Folk!  nu  skal  I  høre 
en  Tidende,  som  Sten  maa  røre: 
nu  ligger  død  igjen 
Jens  Baggesen. 

Men,  hvad  er  det?   gid  I  faa  Skam, 

som  ler  ad  mig  og  ham, 

nu,  da  I  skulde,  saa  med  Tugt 

at  sige,  græde  smukt! 

Ja,  Skam  faa  I!  den  skal  I  faa, 

saa  sandt  som  der  er  Forskjel  paa 

at  ligge  død  og  død  at  være. 

Ja,  posito,  lad  nu  saa  være, 

han,  uden  Vejr  og  Vandringsstav, 

laa  nu  med  Æren  i  sin  Grav, 

')   [2den  Strofe  af  Forf/s    Trymskvide,  her  III,  S.  446.] 

saa  kan  I  tro,  Jens  Baggesen 

var  ingen  Nar: 

han  døde  for  at  gaa  igjen, 

den  Sag  er  klar; 

og  mener  I,  som  han  lod  smage 

sin  søde  Kniv  ^)  i  gamle  Dage, 

det  bliver  Spøg  at  nappes  med 

den  Spøge-Doktor,  naar  i  Sted, 

med  Dødens  Dyrendal  ved  Lænd, 

han  gaar  igjen? 

At  stikke  ham,  I  véd  dog  vel, 

imens  han  leved,  var  omsonst; 

har  I  nu  lært  den  sorte  Kunst 

at  slaa  til  Gavns  en  død  ihjel? 

Nu  vel!  det  blæser  han  kun  af, 

som  i  sit  Liv,  saa  i  sin  Grav; 

thi.  maa  en  død  i  Græsset  bide, 

er  Vindingen  paa  Knægtens  Side. 

Det  sa'  han  selv,  mens  han  var  frisk,  ^) 

og  smiskede. saa  fin  polisk, 

som  om  alt  da  hans  Tanke  var 

at  holde  godt  Folk  lidt  for  Nar 

med  Dødningdans  og  Spøgeri. 

som  han  da  og  blev  Mester  i. 

Men  han  er  Pokker  ikke  død; 
det  kalder  jeg  en  Nar,  som  tror 

^)  !Jfr.  B.'s  Rimbrev  ,.Min  Gjenganger-Spøg  eller  den  søde 
Kniv",  i  Poetiske  Epistler  1814.  Værker.  2den  Udg.  VI,  125,] 
^)  I  Kallundborgs  Krønnike;  men  da  der  kun  er  ét  Pagina  i 
mit  Exemplar,  som  dog  er  et  Hovedaftryk,  kan  jeg  ikke  tjene  med 
nærmere  Underretning.  Imidlertid  mener  jeg,  der  er  et  Husraad, 
mangen  én  kunde  være  tjent  med  at  følge,  og  Raadet  er  naturlig- 
vis: læs  Rub  og  Stub!  Var  han  nu  ikke  død,  den  Sjæl,  vilde 
jeg  især  have  hans  Modstandere  denne  Læsning  hojlig  anbefalet 
som  Surrogat  for  en  Rejse  til  Anticyra. 

den  Skjælmsmester  paa  hans  Ord, 
at  han  er  lagt  i  sorten  Jord. 
Om  saa  han  svor  ved  alle  Muser, 
som  han  og  hele  Verden  huser, 
ja,  ved  de  ni  og  ved  de  atten, 
ved  Baggehund  og  Muse-Katten, 
at  tro  ham  jeg  dog  nok  lod  være, 
en  død  sig  sagtens  kan  forsvære; 
thi,  naar  man  først  er  død  ihjel, 
er  Fingrene  en  Bagatel: 
i  Grav  man  ej  saa  nøje  ser 
paa  et  Par  mindre  eller  mer. 

Jeg  ser  jo  nok,  han  ligger  dér. 

hvad  Tysken  kalder  musedød, 

og  lader,  som  han  tog  saa  nær 

sig  Verden  med  dens  Puf  og  Stød, 

at  han  derover  tog  sin  Død; 

men  tro  ham  Pokker,  ikke  jeg! 

det  var  hans  Lyst,  den  Hurlumhej ; 

og  jeg  mod  én  tør  vædde  tusend: 

han  lurer  som  en  Kat  paa  Musen. 

Han  er  en  Sællandsfar  af  Vælten, 

med  hvem  jeg  i  Styrvolt^) 

saa  halv  om  halv  gad  holdt 

til  Hælvden. 

Nu  ligger  han  og  lurer  paa  Klør-Fire; 

og  sæt  kun  bare  i ! 

^)  [^^Styrvolty  et  nu  om  Stunder  kun  hos  Almuen  brugeligt 
Selskabsspil  med  Kort,  der  spilles  af  4  Personer,  af  hvilke  2  og  2 
ere  paa  ét  Parti  (Makkere)  med  9  Kort  hver.  To  Farver  ere 
Trumf  (Vælt),  hvis  Kort  have  særegne  Benævnelser,  foruden  5 
særskilte  Kort  af  forskjellig  Farve,  der  altid  gjælde  hejest".  Vid. 
Selsk.  Ordb.] 

saa  faar  I  smurt  jer  Lire 

med  Hjærter-To  og  Hjærter-Ni, 

(naa,  naa,  godt  Folk  I  hvortil  den  Maaben!) 

med  Sællands  og  med  Musers  Vaaben; 

og  tænk  da  ej,  fra  Jensemand 

I  slipper  med  en  simpel  Jan! 

Nej,  naar  Besyven  brænder  inde, 

man  Stik  paa  Stik  kan  sagtens  vinde; 

og  Frikort,  véd  I,  gjælder  ikke, 

undtagen  naar  man  selv  kan  stikke ; 

men  hvad  har  I  at  stikke  med, 

som  skulde  gjøre  nogen  ræd? 

En  Pavst!  en  Dus! 

Jo,  det  er  Tøj   i  Mellemhaanden 

at  stikke  med  i  Vaanden! 

dem  knækker  som  en  Lus 

Karneflen  flux; 

det  andet  Jux: 

en  Firhak  og  en  Trist, 

det  skal  nok  holde  ham  til  sidst! 

Naar  Stikkerne  er  ude, 

skal  Stumperne  nok  staa ! 

ja,  som  i  Braaden-Rude, 

til  de  maa  slænges  paa. 

Naar  han  til  sidst  jer  driller, 

den  Pigernes  Smaa-Jens, 

og  lader  ganske  læns, 

og  spiller, 

først  efter  meget  Hovedbrud, 

sit  Frikort  ud; 

saa  er  I,  —  ja,  jeg  glemte  Ordet,  — 

saa  kan  I  spille  under  Bordet. 

Men  er  der  da  slet  ingen  Maade 
til,  paa  den  Vaande  Bod  at  raade? 

kan  man  ej  spille  saa  sit  Kort, 
at  man  dog  slap  med  simpel  Jan, 
og  fik  sig  praktiseret  bort 
fra  samme  slemme  Jensemand? 

Ja,  véd  I  hvad,  godt  Folk!  ^) 

naar  I  nu  bare  nogenlunde 

holdt  Stik  for  Stød,  og  rene  Munde, 

saa  stak  kanske  vi  nok  den  Dolk. 

Jeg  har  just  haft  en  gammel  Amme, 

hun  var  en  Sællandsmo'r  den  samme; 

og,  ligesom  med  al  sin  Kunst 

en  Sællandsfar  bli'r  aldrig  Jyde, 

saalunde  er  det  og  omsonst, 

en  Sællandsfar  paa  Jysk  at  skyde; 

nu  vel,  med  Lod  og  Krud  just  ikke, 

men  hvad  man  kalder  skyde,  stikke 

i  en  Styrvolt. 

Paa  Jysk  man  stikker  nok  saa  stolt 

^)  At  ved   „godt  Folk"  jeg  dem  forstaar, 
som  fik  i  Fjor,  hvad  de  fortjente, 
og  har  til  gode  for  i  Aar 
endnu  en  Smule  Renters  Rente: 
det  ser  man  nok. 
Og  husker  man,  at  Fjorets  Ex 
kan  ogsaa  sige:   sex: 
saa  ler  man  nok. 
Lob  Mester  Erik  stundum    ejl, 
og  løb  forbi  sit  eget  Spejl : 
det  saa'  man  nok. 
Og  er  der  mangen  end,  som  klør, 
og  fik  ej,  hvad  til  Dagen  her: 
saa  faar  han  nok. 

Man  ved  godt  Folk  skal  hver  forstaa, 
som  fik,  som  faar  og  som  skal  faa. 
Ja,  I  forstaar  mig  nok. 

(hvad  dog  gaar  lidt  vel  vidt) 

selv  Hjærter-To  med  Skidt; 

thi  Skidt  og  Myg, 

man  véd,  er  Kunstudtryk 

i  Kortenspil, 

for  udenvælts,  om  man  saa  vil, 

men  ogsaa  for  de  bitte  smaa 

i  Vælten,  som  kan  aldrig  staa, 

men  gaar  i  Løbet, 

ja,  gaar  for  intet  med  i  Kjøbet, 

da  man  har  aldrig  ret  udfundet, 

hvor  mangen  Snes  der  gaar  paa  Pundet; 

og  til  det  Skidt  jo  hører  og 

Spar-Firelil,  der  gjælder  dog 

(saa  vidt  som  jeg  har  kunnet  samle) 

paa  Jysk  for  Perlen  af  de  gamle. 

Men  naar  med  den  paa  Jysk  man  nikker, 

og  tænker:  A  stak  vist, 

saa  smiler  Sællandsfaren  kun  og-  stikker 

o 

den  Firhak  med  en  Trist, 

og  siger  derhos  ganske  tørt: 

det  kalder  jeg  et  vStik. 

nu  fik  jeg  to  Besyver  ført 

som  for  en  Slik. 

Og  har  den  Sællandsfar  en  Makker, 

som  er  da  ikke  rent  en  Prakker, 

men  kan  staa  bi 

med  en  Klør-Fire,  Hjærter-Ni, 

saa  bli'r  saamænd  (saa  vidt 

som  jeg  forstaar  Styrvolt) 

min  Jyde  Jan,  og  det  fordi  saa  stolt 

han  stak  med  Skidt. 

Ser  I,  godt  Folk!  saa  gaar  det  til 

i  Kortenspil ; 

Og  bedre  gaar  det  ikke, 

naar  man  med  Skidt  vil  stikke 

(hvor  det  saa  er)  en  Sællandsfar; 

den  Sag  er  klar. 

Og  klar  alt  som  den  klare  Dag 

er  end  en  anden  Sag, 

og  det  er  den:  godt  Folk! 

I  stak  paa  Jysk  den  Dolk, 

og  Jyder  er  I,  men,  des  værre' 

for  alle,  uden  for  Vor-Herre; 

thi  var  I  Jyder  ku7t  for  ham, 

saa  bar  I  godt  den  Smule  Skam, 

saa  vel  som  og  de  Myggestik, 

I  fik. 

Men  det  er  Tingen: 

I  er  saa  godt  som  ingen ; 

til  fælles  har  I  Lyden 

med  Sællandsfar  og  Jyden, 

thi  I  med  Skidt  gjør  Stik, 

og  kan  ej  taale  Klikken, 

saa  slaar  jer  Bøsse  Klik, 

og  I  staar  slemt  i  Stikken, 

ja,  ligger  under  Stikket, 

som  Pokker  ej  gad  ligget, 

og  hvor,  jo  mer  I  stikle, 

I  jer  kun  mer  indvikle 

i  Lakken  og  i  Lyden, 

som  I  stak  i  med  Fryden. 

Men,  ser  I  nu  vell  Dyden 

ved  Sællandsfar  og  Jyden 

I  har  af  alle  Kræfter 

ej  stræbt,  men  skrevet,  efter 

og  vævet  artig  om; 

saa'  I  nu,  hvor  den  kom? 

Nej,  Pokker  heller!  bilder  I  jer  ind, 

den  er  en  Pels  af  Lammeskind, 

til  Skjul  og  Skrud 

for  Bræk  og  Brud 

og  alt  det  andet  Snavseri 

dér  inden  i? 

Nej,  jeg  vil  tjene  jer,  godt  Folk! 

se,  det  er  Dyden  ved  en  Dolk, 

at  den  er  hvas; 

og  det  er  Dyden  ved  en  Hammer, 

at  den  er  haard  og  rammer 

saa  ret  til  Pas; 

og  det  er  Dyden  ved  en  Tang, 

at  den  gjør  godt  i  Trang, 

at  den  kan  naa  en  Næse, 

som  ellers  sad  for  højt, 

og  klemme  den  saa  drøjt, 

at  den  la'r  vær'  at  blæse, 

ja,  klemme, 

om  det  saa  var  en  Pave, 

saa  han  maa  glemme 

saa  vel  at  gø  som  gabe. 

Det  end  er  Dyden  ved  en  Tang 

naar  den  er  dygtig  lang: 

man  kan  med  den  fremføre, 

hvad  ej  er  værd  at  røre; 

se,  det  er  godt  for  Hænder, 

og  tit  for  Næser  med, 

og  Tingen  lugter,  brænder 

dog  paa  sit  rette  Sted. 

Hvad  er  nu  Dyden  ved  en  Pisk? 

det  er,  at  den  kan  smække  frisk, 

og  snærte,  saa  der  bliver  Striber, 

og  saa  den  Hund,  man  rammer,  piber, 

og  saa  Kameler,  nok  saa  dovne. 

for  smaa  og  store  Vognmandsvogne, 

faar  Liv  og  trampe  saa  for  Børen, 

at  Skidtet  staar  om  deres  Øren; 

og  det  er  Piskens  Hoveddyd, 

hvis  Pris  man  synge  maa  med  Fryd: 

at,  naar  de  unge,  kaade  Klodde, 

som  har  ej  Sko,  endsige  Brodde, 

men  den  Unode :  midt  i  Flugten 

i  fuldt  Gal-op 

at  slaa  lidt  op  med  Foden 

og  blæse  kun  ad  Tugten,  — 

jeg  siger:  det  er  Hoveddyden, 

hvad  Plaggen  sagtens  kalder  Lyden, 

ved  Snærten,  naar  til  Tid  og  Sted 

den  fører  Lykken  med, 

og  kan  saa  ved  det  samme  Spjat 

just  ret  faa  fat 

og  holde  dygtig  fast, 

saa  Plaggelil  faar  Skam  og  Last, 

og  styrter  paa  sin  Hals 

og  danser  sig  en  Vals 

med  Benene  i  Luften. 

Ser  I,  godt  Folk! 

saaledes  maa  Fornuften, 

og  jeg,  dens  ringe  Tolk, 

betragte  Tingen 

fra  alle  Sider;  thi  I  véd: 

af  alle  Lyder  er  jo  ingen 

saa  slem  som  just  Ensidighed. 

Den  maa  man  aldrig  lide, 

sæt  og,  man  nogen  saa', 

som  altid  vilde  staa 

paa  Dydens  og  Fornuftens  Side; 

man  er  jo  dog  lidt  mer  end  Aand 

og  Dyd  og  Tanke: 

vort  Kjød  har  ganske  artig  Haand 

med  os  i  Hanke; 

og  Pligter  vi  mod  Kjødet  har, 

den  Sag  er  klar; 

og  vilde  vi  os  fra  dem  stjæle, 

os  fulgte  Straffen  flux  i  Hæle. 

Se,  derfor  gjælder  det,  min  Tro! 

sig  mellem  Pligterne  at  sno, 

saa  hver  faar  sit, 

og  alle  lidt, 

saa  ingen  af  dem  skal  sig  smøre, 

saa  de  kan  alle  ligge  tørre. 

Ja,  elsker  selv  en  Bjørn 

jo  sine  kjødelige  Børn, 

hvad  skal  man  kalde  den,  der  svigter 

selv  sine  kjødelige  Pligter! 


II. 

Se,  det  var  nu  en  Episode, 
som  for  det  første  har  det  gode, 
at  den  slaar  ind  i  Tidens  Aand 
og  slaar  paa  det  forkerte  Sind : 
at  vi  af  Kjødet  skal  slaa  Haand 
og  snerpe  vore  Pligter  ind, 
saa  vi  —  hvem  kan  fordøje  sligt? 
til  sidst  kun  fik  den  ene  Pligt: 
at  være  som  en  Sten  imod 
vort  eget  Kjød  og  Blod, 
og  staa,  til  vi  i  Græsset  bide, 
ensidig  paa  Vor-Herres  Side! 

Ser  I,  det  slog  jo  ganske  net 
ind  i  jert  Hovedfag:  Moralen; 
men,  hvis  jeg  ikke  regner  slet, 
saa  slog  det  ogsaa  ind  i  Talen ; 
thi  Talen,  som  I  vel  kan  huske, 
var  om,  den  Baggehund  at  kuske; 
og,  da  man  aldrig  kusker  ret 
den  Hund,  man  kj ender  ikkun  slet, 
saa  maatte  jeg  jer  ogsaa  huske 
paa,  hvem  det  var,  vi  skulde  kuske, 
og  kæmpe  mod  Ensidigheden, 
som  kun  bekom  jer  slet  forleden; 
thi  det  er  slemt,  som  I  maa  vide, 
at  ha'  Profitten  paa  sin  Side. 
Se,  nu  er  vi  jo  midt  i  Talen; 
thi  Talen  var  jo  om,  hvorvidt 
I  maalte  med  jer  egen  Alen; 
og  det  var  Skidt. 

Nu  staar  jeg  just  og  maaler  Ka'len, 
jeg  mener,  med  hans  egen  Alen; 
før  kan  vi  ej,  selv  under  Muld, 
ham  maale  Skjæppen  fuld. 

Og,  véd  I  hvad,  godt  Folk! 
dér  ligger  nu  den  Dolk, 
ja,  ligger,  som  just  ikke 
jeg  selv  gad  ligge; 
men,  sandt  at  sige, 
jeg  véd  just  ej  saa  lige, 
om  ej,  naar  man  ser  dybt  i  Tingen, 
man  ser  kun  faa,  om  ikke  ingen, 
paa  denne  Kirkegaard,  hvis  Plads 
en  ærlig  Mand  var  mer  til  Pas.  — 
Ja,  ja!  gjør  I  kun  Mule, 
saa  meget  som  I  vil! 

men  Hj ærtet  aldrig  jeg  gjør  til 

en  Røverkule. 

Ja,  véd  I  hvad? 

naar  jeg  betænker  alt  med  alt, 

og  naii,r  det  skulde  være  galt, 

jeg  heller  ligge  gad 

hos  ham,  endskjønt  jeg  nægter  ikke, 

dér  maatte  Pokker  ligge; 

men,  lige  meget,  faa  den  Skam, 

der  ikke  heller  laa  med  ham, 

end  gik  med  jer  paa  Krykker, 

ja,  løb  med  jer  i  Taaget, 

i  Tanker  og  i  Sproget, 

ja,  gik  med  jer  i  Stykker 

som  Potteskaar  og  Glar, 

ja,  faldt  med  jer  i  Staver 

som  Borgemestermaver, 

som  gamle  Bryggerkar. 


Hvad?  mukker  I?  Aa,  Fjas! 
forstaar  I  ingen  Spas? 
Saa  var  det  ingen  Under, 
at  han,  jeg  maaler  paa, 
som  aldrig  gav  sig  wStunder 
til  andet  at  forstaa, 
og  var  Professor  i  'en: 
i  Spas,  i  Poesien, 
saa  nemt  jer  kunde  viske, 
ja,  tog  jer  som  en  Sveske; 
saa  var  det  ingen  Under, 
at  i  det  hele  Spil 
han  slap  for  Stik  og  Vunder, 
og  blev  kun  svinet  til.  — 
IV.  II 

Hvad  sa'  I?     Pølsesnak!  — 

Ja,  ja!  men  hør  kun  bare! 

saa  skal  jeg  ret  forklare 

jer,  hvori  Fejlen  stak: 

I  skjældte  ham  paa  Dansk  og  Tysk, 

I  skjældte  ind,  I  skjældte  ud, 

I  vilde  lægge  ham  i  Lud 

og  banke  ham  paa  Jysk, 

som  om  han  var  en  Træskovisk, 

en  Bergefisk; 

I  vilde  dyppe  ham  i  Skarn, 

og  ikke  i  hans  eget  Fedt ; 

skjønt  aldrig  noget  Mo'ersbarn 

gav  bedre  Lejlighed  til  det. 

I  vilde  taabelig  ham  salte, 

som  eders  Sø"r  og  Galte, 

og  kunde  ej  opdage : 

kun  i  sin  egen  Lage 

kan  saltes  overalt, 

hvad  af  Natur  er  salt. 

I  gik  ham  ej  paa  Klingen, 

som  det  er  Kæmpesæd, 

ja,  ej  en  Gang  til  Bringen, 

men  til  et  andet  Sted; 

de  fleste  kun  paa  lang  Distans 

fra  Posten  hans 

slog  Knips  i  Lommen,  raabte:  Bæ! 

Imens  den  hele  spæ-spæ-spæ, 

ja,  spæde  Flok  end  længer  fra 

kun  hviskede  saa  smaat:  Dada; 

og  de,  som,   bag  ud,  kom  ham  nær, 

de  kom  dog  kun  med  Kystgevær: 

med  Spidseblad 

paa  langen  Raft, 

med  Leen  flad 

paa  Øxeskaft; 

kort  sagt,  alt  som  en  Tærskerlo, 

som  hvad  der  maa  til  Kvæg  paa  Stald 

til  Knald  og  Fald 

paa  Mark  opgro, 

de  gjæsted  ham, 

og  høsted  Skam. 

Med  andre  Ord : 

de  paa  ham  for, 

som  han  var  den    'Jens  Langekniv, 

om  hvem  mig  Jyder  har  fortalt, 

hvad  der  vel  ej  er  Sandhed  alt, 

men  som  dog  vel  har  haft  et  Liv 

en  Gang  forleden 

og  slemt  huseret  paa  Alheden.  — 

Men,  Bitterdød!  kanske 
I  havde  Ret,  godt  Folk! 
Kom,  lad  os  se 
ret  paa  den  Kniv  og  Dolk! 
kanske  forandrer  jeg  min  Mening, 
som  jeg  vel  ogsaa  maa, 
hvis  vi  i  inderlig  Forening 
skal  Fjenden  slaa. 
Nu,  jeg  skal  heller  aldrig  nægte: 
hinanden  ligne  de  to  Knægte 
i  Tidens  Spand 
jo  som  to  Draaber  Vand. 
Thi,  ser  I!  nu 
er  Krop  og  Hu 
jo  Hip  som  Hap, 
og  Skurv  som  Skab, 
og  Ræv  som  røde  Hunde. 
Se!  Jens  de  hed  jo  begge  to, 
og  paa  Alheden,  kan  jeg  tro, 

II* 

de  begge  gik  til  Gru  og  Grunde.  ^) 
Nu,  Langekniven,  kan  jeg  tro, 
sad  hist  i  Haand  og  her  i  Munde, 
men  var  dog  hos  dem  begge  to, 
saa  det  kan  rime  nogenlunde. 

^)   Da  somme  ej  er  hjemme  i 
vort  Fædrelands  Geografi, 
jeg  faar  vel  melde  om  Alheden: 
det  er  den  store  jyske  Hed, 
i  hvilket  Amt  jeg  ikke  véd, 
men  Silkeborg  det  hed  forleden. 
Dér  over  i  min  Barndom 
til  Vogns  jeg  alt  imellem  kom, 
og  saa',  at  dér  paa  Heden  grode 
Kartofler  mest,  for  Resten  Rug, 
men  kun  til  højst  nedtørftig  Brug, 
og  hørte,  at  der  ingen  bode 
nu  paa  den  egentlige  Hed, 
undtagen  halv  forløbne  Tyske, 
saa  halv  katolske,  grumme  bryske, 
som  ikke  Skat  og  Ti'nde  led; 
de  kom  her  i  den  Syvaars-Krig, 
og  fik  særdeles  gode  K.aar, 
men  trak  dog  siden  Aar  for  Aar 
med  Pik  og  Pak  ad  Tyskerrig, 
og  vi  beholdt  kun  Skrab  tilbage, 
som  gjorde  sig  knap  den  Umage, 
med  Tag  og  Fag  at  bøde  lidt 
paa  Husene,  de  finge  frit, 
endsige,  som  var  deres  Pligt, 
at  gjøre  Husene  til  Gaarde. 
Jeg  hørte  meget  andet  sligt, 
som  og  maaske  kan  rimet  vorde ; 
af  danske  Trær,  for  Rimets  Skyld, 
jeg  højst  kur   saa'  lidt  Pil  og  Hyld, 
men  Naaletræer,   bitte  smaa, 
bag  Tørvedigerne  jeg  saa'; 
og  Kirken  stod  saa  kort  og  lav 
som  et  Kapel  paa  Mortens  Grav. 


g.     Rimelige  Strøtanker.     i8iS.  ^^5 

Vel  møder  Folk  man  paa  sin  Vej, 
som  sige  vil,  det  rimer  ej: 
at  Lighed  mellem  Mund  og  Haand 
er  dog  kun  Fattigdom  i  Grunden, 
kun  som  af  Haanden  og  i  Munden; 
men  den  er  dog  i  Tidens  Aand, 
og  passer  godt  sig  paa  Alheden, 
som  I  kan  se  her  under  neden ; 
og,  hvad  der  er  i  Tidens  Aand, 
dei  altid  har  en  vigtig  Grund; 
thi,  snakker  man  paa  egen  Haand, 
saa  siger  Tiden:  hold  din  Mund! 
og  naar  man  faar  en  Dask  paa  Munden 
med  Næver,  ret  i  Tidens  Aand, 
saa  ta'r,  hvem  der  kun  ser  til  Grunden, 
jo  Skeen  i  en  anden  Haand ; 
og  stikker  en  man  lidt  i  Haanden, 
saa  holder  han  jo  kjønt  sin  Mund; 
og  naar  man  altsaa  ser  paa  Aanden, 
—  forstaa  mig  ret!  til  Tid  og  Stund,  — 
saa  er  dog  Haand  og  Mund  i  Grunden 
i  visse  Maader  nær  forbunden. 

Al  Lighed  har  jo  dog  en  Lammen, 
og,  hvad  der  saadan  hænger  sammen 
i  visse  Maader,  paa  det  halve, 
ka7i  hænge  sammen  saa  i  alle. 
Nu  véd  jeg  nok,  jeg  er  en  Tosse, 
særdeles  i  Metafysik, 
og  kan  ej  i  mit  Hoved  rosse 
den  kolossale  ny  Logik; 
jeg  véd  og  nok,  at  det  a  posse 
ad  esse  skal  ej  holde  Stik; 
men  se,  om  derfor  jeg  gi'r  tabt! 
hvem  har  vel  nu  den  Haand  paa  Skaft, 
saa  haard,  og  dertil  uforskammet. 

at  den  tør  stikke  mig,  naar  jeg 

betræder  slagne  Landevej, 

og  Tidens  Aand  har  rigtig  rammet! 

Og  at  jeg  ramte  den,  det  véd 

jeg  med  en  god  Samvittighed, 

for  den  Ting  kan  jeg  saamænd  vise 

et  helt  Læs  sort  paa  hvidt, 

af  smaa  og  store  verdsligvise, 

som  viste  med  Exempler  tit, 

at,  naar  man  skynder  sig  og  læsser, 

kan  Posser  gjærne  gaa  for  Esser. 

Jeg  véd  jo  sagtens  nok  en  Haand, 
som  ej  var  bange  for  i  Grunden 
at,  næseknipse  Tidens  Aand; 
men  det  var  just  en  Haand  i  Munden. 
Og  sæt,  den  var  end  i  sin  Kraft 
og  ikke  fløjen  rent  af  Skaft, 
saa,  om  den  mig  og  stikke  kunde, 
den  der/or  stak  mig  ingenlunde, 
at  Kniv  i  Mund  og  Kniv  i  Haand 
jeg  kalder  ét  i  Tidens  Aand; 
før  stak  vi  vore  Hov'der  sammen 
og  kappedes  i  Aandens  Rammen. 


IIL 

De  tvende  knivelange  Jenser 

paa  Heden  til  hinanden  grænser 

fremdeles  op, 

som  Aand  og  Krop, 

hvis  sandt  er  alt 

det  hartad  tyske, 

som  Jyder  om  den  jyske 

har  mig  fortalt. 

Nu  siger  jeg  vel:  Pokker  heller! 

naar  Jyderne  mig  sligt  fortæller; 

men,  da  det  passer  i  vort  Kram 

og  duer  til  at  stikke  ham, 

jeg  mener  nu, 

saa  var  det  baade  Spot  og  Skam, 

om  jeg  kom  ej  det  Sagn  i  Hu: 
„Han  otte  Barnehjærter  aad, 
men  klagede  med  Suk  og  Graad, 
at  færdigt  ej,  til  sin  Ulykke, 
han  rigtig  fik  sit  Mesterstykke; 
thi  havde  ni  han  kun  fordøjet, 
saa  kunde  han  i  Luften  fløjet, 
ja,  fløjet  Pokkeren  i  Vold 
i  god  Behold." 

Forstaar  sig  selv,  det  er  et  Æmter; 

men,  som  man  véd,  i  Æventyr 

er  Jyden  just  en  Pokkers  Fyr, 

det  er  hans  Alvor,  naar  han  skjæmter; 

og  saa  vidt  er  jeg  selv  lidt  jysk, 

og  hverken  vesselsk  eller  tysk; 

ja,  skjønt  en  Sælland sfar  i  Munden, 

jeg  er  oprigtig  jysk  i  Grunden; 

og  derfor  jeg  i  sællandsk  Maal 

vil  række  nu  en  Jydeskaal 

til  ham,  der  vel  er  død  i  Munden, 

men  lever  dog  nok  lidt  i  Grunden. 

Jeg  mener  da,  poetisk  talt: 
den  musedøde  Sællandsfar 
om  ikke  synes  nu,  saa  har 
dog  syntes,  det  var  ej  saa  galt. 

at  æde  op  i  Poesi 

en  Hj ærter-Ni, 

og  flyve  saa  dermed  i  Luften 

fra  Fornuften; 

ja,  regner  ej  jeg  grumme  slet, 

saa  har  han  alt  de  otte  ædt 

af  Muse-Barne-Hjærter  ni, 

som  der  var  Vingespirer  i; 

og,  havde  Tallet  fuldt  han  faaet, 

han  fra  Forstanden  vist  var  gaaet, 

om  ikke  fløjet  højt  i  Luften 

fra  Fornuften, 

ja,  fløjet  Pokkeren  i  Vold 

i  god  Behold. 

Jeg  vil  da  tro,  han^  til  sin  Lykke, 
ej  færdigt  fik  det  Mesterstykke; 
og,  var  han  nu  ej  netop  død, 
saa  vilde  jeg,  som  Ven,  ham  raade 
at  æde  heller  Salt  og  Brød 
og  ta'  det  niende  til  Naade; 
og  vædde  tør  jeg  ti  mod  én, 
at  der  i  det  er  end  en  Vinge, 
hvormed  han  over  Stok  og  Sten 
sig  kunde  magelig  opsvinge, 
og  smile  paa  den  høje  Tind, 
og  smile  under  hvalte  Bue, 
naar  Verden  fra  sin  Myretue 
skød  efter  ham  i  Vejr  og  Vind 
sin  hvide  Pind. 

Nu  kommer  Raadet  lidt  for  silde, 
hvis  han  er  død,  og  det  var  ilde; 
men  det  er  jo  dog  klart  o^  rent, 
naar  man  ser  dybt  i  Tingen: 

en  Prosit,  som  kom  lidt  vel  sent, 
er  bedre  end  aldeles  ingen; 
og  er  Personen,  som  jeg  mén, 
kun  vildød,  saa  er  han  ej  Sten ; 
og  hartad  Sten  jo  ynkes  maa 
dog  over  Barnehjærter  smaa, 
og  spare  ét  dog  af  de  ni, 
som  der  var  Vingespirer  i. 

Se  nu,  godt  Folk! 

det  var  oprigtig  Jysk, 

skjønt  det  for  jer  var  Tysk 

og  trængte  højt  til  Tolk; 

og  deraf  kan  I  mærke, 

at  I,  saa  vel  i  Tysken, 

som  selv  endog  i  Jysken, 

er  ikke  meget  stærke, 

undtagen  for  saa  vidt, 

som  Jysk  og  Tysk  er  Skidt,  — 

ja,  er,  som  sagt,  des  værre  I 

ej  Jyder  for  Vor-Herre. 

Kom  nu!  saa  gaar  vi  hen 
paa  sællandsk  Grund  igjen; 
og  kys  mig  saa  paa  Haanden, 
fordi  jeg  har  bevist  saa  klart 
og  aabenbart, 

at,  naar  som  Krop  man  tager  Aanden, 
hvad  netop  er  i  Tidens  Smag, 
saa  er  det  og  en  afgjort  Sag, 
at  Jenserne  saa  nogenlunde 
i  alt  hinanden  ligne  kunde, 
et  cetera,  hvad  deraf  flyder 
om  Vaaben  og  om  Heltedyder; 
og  kan  i  Tidens  Aand  nu  Posser 
for  gode  Esser  gaa,  saa  trodser 

jeg  hver,  der  siger,  at  som  Helte 
Jens  Baggesen  I  ikke  fældte. 

Det  kosted,  min  Tro,  Hovedbrud, 

at  regne  sligt  et  Stykke  ud 

og  ikke  slaa  en  Svinke; 

kom  nu  igjen  og  kald  Per  Degn 

en  Sinke! 

Det  er  nu  Moden  i  vor  Egn 

at  lade  haant  om  Degne, 

og  det  skal  hedde,  kan  jeg  tro, 

at  vi  kan  ikke  regne, 

saadan,  saa  alamodisk, 

som  dem,  der  er  metodisk 

trakt  op;  jo,  jo ! 

jo,  jo,  I  Degne-Stikler! 

det  er  nok  fede  Mikler; 

nej,  vi  er  fra  i  Fjor: 

da  drypped  det  paa  Degnen, 

naar  Præsterne  fik  Regnen; 

men  (ikke  mine  Ord ! 

thi  Silke  spinder  man  ej  ved 

at  klamres  med  sin  Øvrighed) 

nu  drypper  det,  min  Tro,  paa  Præsten 

hvad  er  der  saa  til  hele  Resten? 

I  tænker  nok,  godt  Folk!  jeg  hus'te 
ej,  hvor  jeg  skulde  hen? 
Jo,  jo,  men  man  har  Lov  at  puste, 
og  nu  til  Tjeneste  jeg  er  igjen. 
Men  sæt  nu  og,  at,  som  det  lød, 
den  Sællandsfar  er  musedød, 
og  ligger  ikke  med  det  bedste, 
og  at  I  slog,  til  Stadens  Vel, 
den  Dolk  ihjel:  — 

saa  var  han  dog  vor  Næste; 

og  alle  vi  den  Sætning  hylde, 

at  man  bør  Næstens  Fejl  undskylde. 

Forstaar  sig  selv:  den  samme  Tanke 
har,  som  enhver,  en  dobbelt  Hanke; 
og  da  man,  som  vi  véd, 
i  Pligternes  Mangfoldighed, 
som  trættes  tidt  om  Rangen, 
dog  kun  kan  holde  én  ad  Gangen, 
saa  gjør  man,  siger  Bogen,  bedst 
i,  den  at  gribe,  som  er  næst. 
Nu  er  man,  som  al  Verden  véd, 
i  Grunden  altid  selv  sin  Næste, 
og  man  gjør  følgelig  det  bedste, 
naar  man  gjør  ej  sig  selv  Fortræd. 
Naar  altsaa  vi  den  Sætning  hylde, 
at  man  bør  Næstens  Fejl  undskylde, 
saa  mene  vi  naturligvis 
for  alting:  vore  egne; 
hvem  vilde  være  slig  en  Gris, 
saa  nøje  med  sig  selv  at  regne ! 
Se!  heraf  følger:  —  gyldne  Ord,  — 
først  vi,  saa  vore  andre  Næster, 
som  egentlig  er  Snyltegjæster 
ved  Tolerancens  Kammerbord! 
Naar  ej  de  komme  os  for  nær, 
og  har  et  kjønt  beskedent  Væsen 
og  lidt  Respekt,  og  tie  kvær, 
om  og  vi  ta'r  dem  lidt  ved  Næsen, 
saa  ve  den  Skurk,  som  ej  dem  gav, 
hvad  ved  hans  Bord  der  falder  af! 
Men  gjør  de  os  vort  Hoved  kruset, 
som  de  var  Herrerne  i  Huset, 
ja,  kan  de  ikke  taale  Løjer, 

ja,  glor  os  ind  i  vore  Øjer, 

som  de  for  deres  Næster 

var  sat  til  Skolemester; 

saa  —  der  maa  sidde  Bjælker  eller  Skjæver, 

saa  er  det  vore  egne, 

og  det  er  Pligt  paa  Næstens  Vegne 

at  bruge  sine  Næver.  — 

Men  nu  er  det  en  stor  Ulykke, 
at  vore  Næster  har  den  Nykke, 
at  tænke  akkurat  som  vi; 
og  Fejlen,  ja,  den  ligger  i 
(hvad  var  det  nu?  —  fra  Slagelse, 
jeg  troer,  ogsaa  fra  Korsør) 
i  en  forkert  Opdragelse, 
og  derfor,  vil  vi  haabe,  dør 
den  ud  med  denne  Slægt, 
som  har  indsuget  Bjælken 
med  Modermælken. 
Den  bør  man  derfor  kjækt 
se  til  at  rydde  bort, 
da  de  er  kun  til  Hinder 
for  sand  Oplysning,  kort: 
Humanitetens  Fjender. 
Det  er  til  deres  eget  bedste; 
thi  først,  naar  de  har  strøget  Sejl, 
og  mukke  ej  om  andres  Fejl, 
da  først  kan  og  en  ærlig  Næste 
sin  Pligt  mod  dem  opfylde 
og  deres  Fejl  undskylde, 
tildække  deres  Lyder, 
afmale  deres  Dyder 
til  lovligt  Eftersyn 
i  Sælland  cg  i  Fyn 
for  Efterslægten. 

Dér  hjalp  jeg  jer  igjen, 
godt  Folk!  thi  Knægten, 
som  nu  er  sovet  hen, 
han  var,  som  sagt,  vor  Næste; 
og  noget  nær  det  bedste, 
vor  Tid  har  lært  at  sanse, 
er  det  om  Tolerance. 
Nu,  vi  forstaar  jo  nok  det  Sprog; 
men  for  de  smaa,  som  voxe, 
den  Sætning  smager  dog 
lidt  af  det  paradoxe : 
at  man  kan  være  tolerant, 
og  dog  slaa  Folk  ihjel  galant; 
at  det  er  Tolerance  : 
devi  aldrig  at  tilgive, 
som  efter  vores  Pibe 
ej  ordentlig  vil  danse, 
ej  springe,  naar  vi  fløjter, 
men  mukke,  naar  vi  føjter. 

Men  nu  har  jeg,  som  sagt, 
det  Sprog  udlagt 
saa  populært, 
saa  ganske  i  det  jævne, 
at  det  kan  ikke  falde  svært, 
selv  for  de  smaa, 
som  har  kun  fattig  Fatteevne, 
os  at  forstaa. 
Nu  kan  de  godt  begribe: 
Jens  Baggesen  ej  vilde  sanse, 
at  efter  eders  Pibe 
det  var  hans  Pligt  at  danse. 
Nu,  Fejlen  laa  jo  vel 
i  en  forkert  Opdragelse 
dér  i  Korsør  og  Slagelse; 

men  slaa  ham  halv  ihjel 
man  maatte,  allermindst; 
og,  naar  man  regner  ret, 
for  ham,  det  ser  man  let, 
det  var  en  ren  Gevinst; 
thi  nu,  da  han  strøg  Sejl, 
vi  højt  den  Sætning  hylde: 
man  bør  hans  Fejl  undskylde, 
og  som  et  Dydens  Spejl 
i  lovligt  Eftermæle 
ham  male  af  paa  Fjæle 
til  lovligt  Eftersyn 
i  Sælland  og  i  Fyn, 
ja,  —  hører  det  med  Fryden! 
endog  for  tørre  Jyden. 


Saa  vil,  paa  eders  Vegne, 
godt  Folk!  jeg  nu  opregne, 
hvad  der  undskylde  kan 
den  stakkels  døde  Mand, 
ja,  dække  til  hans  Lyder, 
og  bakke  op  med  Dyder, 
saa  hvem  der  ikke  vel 
sig  ta'r  i  Agt, 
—  det  være  eder  sagt!  — 
kan  æde  sig  ihjel. 

Men  er  til  Gavns  han  ogsaa  død? 
Aa!  det  har  ingen  Nød; 
thi  Forord,  ser  I  vel, 
det  bryder  ingen  Trætte, 
og  derfor  vil  jeg  forudsætte, 
at  han  er  slaaet  ret  ihjel; 
hvis  ej,  da  skal  hver  Dyd  han  miste, 
som  males  paa  hans  Kiste, 

Og  paa  hans  Lyders  Hjælm 

det  skrives  skal  med  Kul: 

han  døde  som  en  Skjælm, 

og"  selv  i  sorten  Muld 

omvendte  han  sig  ikke, 

men  var  saa  splittergal 

som  hin,  der  hang  i  Strikke 

og  efter  Døden  stjal, 

ja,  stjal  fra  den,  der  skar  ham  ned 

af  heltelig  Medlidenhed 

og  plejed  ham  alt  paa  det  bedste 

og  tænkte:  Tyv  er  og  min  Næste. 

Undskyldningen  jeg  ligner  ved 

den  Kniv,  som  skar  den  hængte  ned, 

og  Rosene  kan  nok  opveje 

hans  Nad're  og  hans  Natteleje, 

samt  Støvlerne,  der  Tyven  hang 

for  godt  i  Ring, 

men  hængte  ham  den  anden  Gang 

som  ingen  Ting. 

Se,  det  var  ham!  —  Og  I?  ja,  I 

skal  være  for  hans  Søgsmaal  fri, 

beholde  alt.  hvad  I  har  faa't 

af  Dyderne,  og  dermed  godt! 

Saa  hør  da  nu!  den  største  Brøde, 

jeg  kjender  hos  den  musedøde, 

det  var,  som  sagt,  hans  Fraadseri 

i  Musemaskepi. 

En  Fraadser  i  et  Fad 

og  en  i  Aandemad, 

de  fraadse  begge  to; 

med  Forskjel,  kan  jeg  tro 

(men  det  er  lige  meget); 

thi  her  er  Tingen  den : 

at  denne  gode  Ven 

har  ædt  sit  eget; 

og  var  det  af  det  bedste, 

saa  kun  des  mere  Skam 

for  ham! 

thi  man  er  selv  sin  Næste, 

og  det  er  dobbelt  slemt, 

naar  man  saa  rent  har  glemt 

den  ypperste  af  sine  Pligter: 

at  feje  for  sin  egen  Dør, 

et  cetera,  som  vi  sa'  før. 

Men,  ser  I  vel,  han  var  en  Digter, 
og  det  Slags  Folk  just  ej,  som  Degne, 
har  deres  Styrke  i  at  regne; 
de  stundum  bli'r  forknyt  i  Aanden, 
og  ta'r  saa,  hvad  der  er  for  Haanden, 
og  ta'r  saa  letteligen  fejl 
og  spiser,  hvad  de  ikke  maatte, 
og  mener,  de  sig  lidt  vil  gotte, 
og  ser  sig  i  et  malet  Spejl, 
og  sætter  saa  for  U  et  X, 
som  vel  kan  sige  sex, 
men  er  og  bliver  dog  et  bagvendt  X. 

Forsvare  slig  en  Muse-Leg, 
ja,  det  gjør  Pokker,  ikke  jeg; 
og  gaar  det  Digteren  som  Pus, 
og  Musen  som  den  lille  Mus : 
at  rent  til  sidst  han  æder  den, 
da  er  den  Stakkel  ilde  faren; 
thi  la'r  han  den  og  gaa  igjen, 
den  paa  et  Haar  dog  ligner  Skaren/) 
og  Skaren  elsker  kun  sit  eget; 
hvad  det  er,  véd  I  saare  vel: 

^)  [Ordspil  med  Skarn.~\ 

Thi  just  med  det  I  slog  ihjel 

den  Digter,  som  kun  alt  for  meget 

sig  lemped  efter  jeres  Smag, 

og  fik  derfor  en  stakket  Dag 

og  slig  er  fattig  Helligaften,  ^) 

som,  er  han  død,  han  nu  har  haft'en. 

Se!  vender  vi  nu  Bladet  om, 
og  syner  jeres  haarde  Dom, 
saa  faar  I  vel  for  saa  vidt  Ret: 
I  aldrig  har  med  Muser  leget, 
og  heller  aldrig  nogen  ædt; 
men  det  kun  sige  vil  saa  meget 
som:  hvorfor  æder  Mus  ej  Kat?  — 
fordi  den  ingen  kan  faa  fat. 
I  har  dog  alle  ædt  jert  eget; 
og,  var  det  Snavs,  saa  lige  meget! 
Vel  tabte  Verden  ikke  stort, 
men  I  har  dog  det  samme  gjort 
som  han,  paa  jeres  Vis  og  Maade; 
og  ta'r  I  da  ej  ham  til  Naade, 
saa  ta'r  I  jer  jo  selv  ved  Næsen, 
og  det  er  Narrevæsen. 


IV. 

Nu  har  jeg  hans  Undskyldning  gjort, 
den  faldt  lidt  i  det  tørre, 
nu  kan  I  paa  hans  Dyd  jer  smøre, 
thi  det  skal  gaa,  som  det  var  smurt. 
Hans  Dyder  jeg  ham  ej  misunder, 
Men  dog,  som  Folk  er  nu  om  Stunder, 

^)  [Hentydning  til  Baggesens  Ugeblad  „Søndagaften".] 
IV.  12 


178  9-     Rimelige  Strøtanker.     181  S- 


han  ikke  var  saa  slem 

en  Dydens  Helt  in  Folio, 

som  gjærne  kunde  gaa  for  to, 

ja,  ti  af  dem. 

Thi  først,  saa  véd  I  selv,  godt  Folk! 

han  skar  saa  sød  en  Kniv,  den  Dolk, 

som  hans,  der  mellem  Fjældene 

fik  Skjønheds  Lov  gjort  gjældende.  ^) 

O,  hvilket  Taarevæld ! 

hvis  alle  Helte, 

som  have  haft  det  Held 

at  spændes  i  hans  Bælte, 

hvem  Syn  for  Sagn  der  gik 

i  Skrammen 

af  Rigtighed  i  Blik 

og  Sikkerhed  i  Rammen,  — 

hvis  de  en  værdig  Taare 

nu  fældte  ved  hans  Baare! 

Ja,  véd  I  hvad,  godt  Folk! 
hans  Hammer,  Pisk  og  Dolk 
de  var  saa  dydefulde 
som  nogens  under  Mulde. 


^)  Vil  I  for  Resten  vide:  hvis? 
et  cetera, 
saa  tag  kun  fra 
i  Musens  ab  epistolis 
en  to,  ni,  fire,  to,  ni,  fem! 
Trods  Tonen  i  en  fire,  fem, 
saa  fint  jeg  maa  citere  dem; 
thi  Boger  hel,  endsige  Aanden, 
jeg  i  mit  Hoved  kan  og  maa 
dog  aldrig  faa, 
og  har  derfor  den  kun  ved  Haanden. 

[Textens    Ord    hentyde    til    Odin    hos    Gunløde    i    Myten    om 
Poesiens  Oprindelse,  behandlet  af  B.] 

Hvem  hørte,  at  Athenes  Fugl 
var  selv  i  Lejren? 
Hvem  hørte  den   fra  Hjælmen  gul 
at  varsle  højt  for  Sejren?^) 
Hvem  satte  sig  i  Heltens  Sted 
og  blev  ej  ræd? 
Men  fløj  ej  selv  Athenes  Fugl 
til  sidst  i  Skjul, 
og  stemmed  i 
sin  gode,  danske  Elegi! 
Vel  prøved  den  med  Tud  i  Top, 
Hans  Mikkelsen  at  mane  op, 
vel  kom  da  og  en  Bergefisk,  ^) 
som  slog  med  Halen  frisk  og  bidsk; 
men  ej  enhver  Bergenser 
kan  bide  Sjællands  Jenser; 
har  man  endog  lidt  Skind  beholdt, 
saa  er  man  som  en  Fisk  dog  ^)  solgt 
og  kommer  hovedkulds  afsted, 
naar  man  har  intet  Hoved  med, 
og  maa  da  sagtens  blive  bét, 
naar  Kallundborrigs  Stads-Poet, 
som  den  beskrev  i  al  sin  Glans, 
man  stikke  vil  for  gamle  Hans, 
som  netop  altid  lo  ad  dem, 
der  ej  med  Hovedet  gik  frem, 
og  vilde  sagt:  gid  du  faa  Skam! 
hvad  gjør  din  Fisk  i  Mikkels  Ham? 
Nu  faldt,  hvad  ej  man  nægte  kan, 
vel  Knud  til  sidst  ved  Gammelstrand; 
men,  hvis  han  faldt  for  Fjendens  Slag, 
det  Bagsmæk  var  og  Nakkedrag, 

^)  [„Den  gule  Athene",  det  af  Molbech  udg.  Maanedsskrift.] 
^)  [A.  E.  Boye,  som  under  Hans  Mikkelsens  Navn  i  Athene  II, 
345  skrev  en  ,.Epistel  til  Søndagsskriveren".]     ^)  [„og".] 

12* 

Og  bryste  sig  skal  ej  de  Helte, 

som  Bagen  af  en  Kæmpe  fældte. 

Det  var  for  ham  da  al  Ulykken: 

for  meget  havde  han  paa  Nakken, 

og  alt  for  lidt  i  Ryggen, 

og  det  var,  sandt  at  sige,  Takken, 

han  fik,  fordi  med  Møje  sur 

han  pilled  Kalk  af  Kirkemur, 

—  saa  vidt  jeg  véd,  ej  med  det  gode^ 

men  dels  af  Skam  og  dels  for  Spas, 

da  en  Gang  nu  det  Drengefjas 

var  blevet  Mode.  — 

Hvis  nu,  for  al  sin  Musevrimmel, 

sit  Ur-  og  Agerhønse-Bur, 

med  samt  sin  portative  Himmel,  ^) 

han  kunde  kjøbt  en  Kirkemur,  ^) 

saa  havde  han  haft  Ryggen  fri, 

med  Posen,  som  man  stak  ham  i, 

saa  havde  han  vist  aldrig  pebet, 

saa  havde  han  sig  ej  forgrebet 

paa  brunt  og  gult^);  og  fældet  blev 

han  ej,  hvis  ej  ved  dette  Greb, 

da  den  umaadelige  Bøjning 

udsatte  ham  for  Overfløjning. 

At  han  nu  gav  sig  saa  til  Pris, 
var  Skam  for  Helten  fra  Paris, 
var  vSkam  for  Jens  Napoleon, 
hvis  ikke  i  de  samme  Dage 
den  Vognborgknuser  uden  Mage, 
den  kolossalske  Kæmpeaand,^) 


1)  [„Den  portative  Himmel",  Titel  paa  et  af  B.'s  Digte.  Værker, 
2.  Udg.  V,  291.]  2)  Qfr.  Jakob  von  Tybo.]  ^)  [T.  C.  Bruun  og 
„den  gule  Athene".] 

*)  Ja,  læs  en  Gang  den  høje  Ode, 
som  jeg  iik  aldrig  i  mit  Ho'de, 

den  Åres  selv,  just  havde  gjort 

et  Buk,  der  end  var  nok  saa  stort, 

hvorved  han,  efter  Jenses  Mening, 

kom  med  hans  Støvler  i  Forening. 

Nu  derimod  man  let  indser: 

„den  Skrædder,  som  er  Helt,  er  ikke  Skrædder  mer" 

og  hvilket  Helteblod! 

ej  Åres  blot  ved  Siden 

han  havde,  men  med  Tiden 

han  fik  ham  under  P'od! 

Og,  hører  mig,  I  Kyklehaner! 

som  lade  Gal  udgaa 

til  Skjalde,  store,  smaa, 

at  de  skal  bryde  nye  Baner 

og  skaffe  Fabler,  Epigrammer, 

Satirer  til  jer  Bogstavtur, 

saa  der  kan  blive  fulde  Rammer 

i  Æstetikkens  Fadebur! 

Hvi  gale  I,  som  I  var  gale, 

ej  nu  fra  Fadeburets  Svale, 


og  ta'r  nok  aldrig  mer  i  Haandl 

Og  det  Forsæt,   om  intet  elle's, 

har  sagtens  Jens  og  jeg  til  fælles; 

det  jeg  af  Søndagsbladets  Aand 

mig  slutter  til; 

og  deraf  end  jeg  slutte  vil, 

at  om  det  Uheld  end  ej  hændte 

vor  Jens,  at  han  sig  ret  omvendte, 

saa  vendte  han  dog  Kaaben  om; 

og  hedder  somme    Vender-07n^ 

sin  egen  Højhed,  vil  jeg  haabe, 

han  kalder  Povel  Vendekaabe, 
[Baggesens  Ode    til  Napoleon    er    fra   1798.     Det  var  dog  ikke  forst 
1 8 14,    at  han  saa'   anderledes   paa   Helten.    —    B.'s  Svar    paa  denne 
Anm.  se  her  foran  S.    147-48,  i  Indledningen  til   „Strøtanker/'] 

Og  prise  Helten  under  Mulde, 

som  gav  jer  alle  Næver  fulde: 

ja,  ham,  den  mageløse  Kæmpe, 

som,  hvad  ej  kunde  ske  med  Lempe, 

udvirkede  med  Æg  og  Odd, 

med  Pil  og  Brodd, 

saa  I  fik  selv  (forunderlige  Gaade!) 

dog  Rum  i  Rammen  paa  en  Maade^ 

ja,  fik  en  Gang  dog  paa  Parnas 

jer  længe  velfortjente  Plads! 

Jert  Håndværk  Gothe  (hvilken  Skam!) 

kun  gjorde  til  en  Øl-Parabel, 

og  Asmus  til  et  Kagle-Epigram  ; 

Jens  Baggesen  det  gjorde  til  en  Fabel, 

Det  sang  dog  vist  for  jeres  Vugger 

selv  knap  en  Kukker. 

O!  havde  han  lidt  længer  levet, 

og  sin  Parthenais  med  Sans 

paa  Dansk  omskrevet, 

da  visned  aldrig  eders  Lavrbærkrans, 

da  havde  Mulen  han  omsadlet 

og  jer  til  Alpehelten  adlet, 

da  eders  Navn,  som  eders  Byrd 

og  Daad,  var  stort, 

naar  af  Bedriften  der  var  gjort 

et  Epos  som  et  Æventyr. 

Og  I  Bersærker  ret  af  Helte 

for  Danmarks  Tungemaal! 

som  viste  klart,  at  det  kan  smelte 

foruden  Ovn  og  Baal, 

som  Salt  og  Sukker,  i  det  bare, 

det  klare  Vand, 

og  at  det  med  en  Smule  Kunst 

kan  løses  op  i  Dunst! 

Hvi  love  I  dog  ej  den  Helt, 

som  vel  var  af  en  anden  Vælt 

end  I, 

men  som,  for  alle  dog  at  smage, 

for  jer  og  Tysken  at  behage, 

stod  eder  som  en  Skjoldborg  bi? 

Vel  smelted  han  af  gyldne  Maal 

saa  mangen  Klump  i  klare  Luer, 

der,  som  en  gylden  Offerskaal, 

skal  prange  under  Templets  Buer; 

men,  bruger  kjønt  dog  jer  Forstand! 

begriber  dog: 

at  Guld  af  Fjæld  og  Guld  af  Sprog 

sig  smelte  lader  ej  i  Vand, 

og  kan  ej,  trods  al  Kunst  og  Kamp, 

gaa  op  i  Damp! 

I  kan  ham  sagtens  dog  tilgive, 

at  han  har  gjort,  hvad  I  lod  blive; 

derved  slet  intet  I  jo  tabe, 

men  maa  dog  føle,  det  er  stort, 

at  ha7i  jer  har  saa  nemt  det  gjort 

en  Genius  at  efterabe. 


Og  nu  Ensidigheden!  hvem 
bekæmped  den  med  saadant  Klem, 
saa  praktisk,  ved  et  stort  Exempel? 
Hvem  satte  paa  saa  mangen  Side, 
som  selv  ej  Dyden  godt  kan  lide, 
Geniets  Stempel? 

Hvor  er  den  Ridder  vel  af  Sproget, 
som,  skjønt  han  vidste  Vejen  godt, 
red  stundum  dog  saa  rent  i  Taaget, 
som  nogen  anden  Don  Quixote, 


I  o4  9«     Rimelige  Strøtanker.     i8ij. 


ja,  red  i  Staa  og  red  i  Ring, 

kun  for  at  prøve  alle  Ting? 

Vil  I  en  Gang  dog  ret  betænke, 

hvorledes  han  har  ridt  omkring 

nu,  siden  han  af  Vessels  Enke 

fik  Snak  og  Kurr  som  ingen  Ting!^) 

Hvor  er  en  Vej,  jeg  vil  ej  sige 

i  Danemark,  men  Tyskerrige, 

hvor  han  har  ikke  gjort  et  Hop, 

om  ikke  redet  i  Galop? 

Hvor  er  der  vel  en  Gjæstestue 

imellem  Hamborg  og  Paris, 

hvor  ej  den  Ridder  sig  lod  skue 

og  tog  sig  dog  en  lille  Pris, 

saa  der  er  jo  fast  ingen  By, 

han  jo  var  i,  endog  i  Ty!^) 

Hvor  er  der  vel, 

fra  Strasborg  til  Korsør, 

et  Taarn,  et  Fjæld, 

hvor  ej  han  prøvede,  trods  Kløft  og  Gavle, 

om  han  endog  blev  nok  saa  ør, 

om  ej  at  klavre  op,  saa  dog  at  kravle! 

Hvor  tit  har  han  ej  rendt 

med  Panden  imod  Døren, 

paa  Nælderne  sig  brændt 

og  revet  sig  paa  Tjørn, 

ja,  vadet  ud  i  Moser 

til  Bælte  og  til  Bryst, 

og  det  af  bare  Lyst 

til  Muser  og  til  Roser, 

af  Lyst  til  det  almene, 

af  Afsky  for  det  ene  ! 

')  [B.  havde  kaldt  sin  Muse  for  „salig  Vessels  Enke/']     ^)  [Jfr. 
Peder  Paars,  I,  i.] 

Nu  g"ik  det  sagtens  saa, 
som  man  kan  sagtens  vide, 
det  vilde  rigtig  gaa 
kun  til  den  ene  Side: 
tit  stejled  med  ham  Skimlen,  ' 
saa  han  gik  agter  ud, 
tit  fik  han  det  med  Svimlen 
og  tit  med  Værk  og  Brud; 
af  Vattersot  en  Gang 
han  havde  nær  kreperet, 
sig  nær  paa  Styltegang 
ihjel  parodieret; 
han  som  Ulys  sin  Grav 
var  nær  paa  Verdens  Hav, 
nær  ved,  paa  Circenborg, 
hvor  fint  han  end  begyndte, 
til  Musers  Hj  ærtesorg, 
det  sidste  Vers  at  grynte.  ^) 

Dog  derfor  ej  han  er  at  skose, 

nej,  meget  mer  at  rose; 

thi  han  var  som  en  'Skipper, 

der  ser,  han  strande  maa 

paa  én  af  tvende  Klipper, 

og  grunder  ikkun  paa, 

hvor,  da  det  galt  maa  være, 

han  strande  kan  med  Ære;^) 

og  Sællandsfaren  her 

I  skulde  højlig  prise, 

som  vilde  før  forlise 

med  Top  og  Tavl  saa  nær, 

end  bjærge  Liv  og  Ladning 


^)  [Sigter  til  B.'s  polemiske  Digt  „Pindsvinet"  fra  1814.  Værker, 
2.  Udg.  VII,   165.]     2^  i^jfr.  Kjærlighed  uden  Strømper.] 

ved  Stranding  og  ved  Vadning 
i  Lavvand,  lidt  for  nær 
Ensidighedens  Skjær! 


Hvad  siger  I?  godt  Folk!  — 

Jeg  glemmer,  hvor  jeg  er, 

og  stikker  ej  den  Dolk, 

men  allenfals  kun  jer?  — 

Nej,  I  ta'r  fejl,  godt  Folk! 

kun  som  en  Jydetolk 

jer  vise  jeg  har  villet 

det  fine  just  i  Spillet, 

og  maa  hos  jer,  saa  vidt 

som  jeg  kan  skjønne, 

dog  have  lidt 

gjort  mine  Hoser  grønne. 

Jeg,  efter  fattig  Lejlighed, 

forsøgte  i  min  sure  Sved 

en  Smule  og 

„det  søde,  bløde,  danske  Sprog 

i  dette  vanskelige  Fag", 

som  er  endnu  den  Dag  i  Dag 

kun  slet  bebygt 

og  drevet  sygt; 

og  drev  jeg  det  just  ikke  vidt, 

saa  trøsted  I  jer  selv  jo  tit 

ved:  ultra  posse  .  .  . 

Dog,  Snak!  jeg  Tosse! 

som  husked  ikke  paa: 

i  hængt  Mands  Hus  ej  maa 

om  hængte  Folk  man  tale: 

at  her,  hvor  jeg  mig  vender, 

jeg  er  blandt  Nemos  Frænder, 

at  her  i  disse  Sale 

han  fik  sin  haarde  Dom, 

at  her  hans  Navn  hos  alle 

er  syltet  ned  i  Valle 

som  Slægtens  Helligdom. 

Saa  kan  man  falde  over  Svin, 

og  glemme  sit  Latin.  — 

Saa  lad  os  Modersmaalet  hædre! 

dér  driver  jeg  det  vel  lidt  bedre; 

og  drev  jeg  det  just  ikke  vidt, 

saa  trøsted  det  jer  selv  jo  tit: 

hvo  som  gjør  mere  end  sit  bedste, 

han  er  en  Skjælm  imod  sin  Næste. 

Dog,  lidt  vel  tørt  for  jer 

det  Ordsprog  er, 

det  ikke  Mellemgulvet  ryster, 

men  falder  let  for  svage  Bryster, 

og  volder  tit,  naar  man  det  roste, 

lidt  Hoste. 

Hver  har  sin  egen  wStjærne; 
jeg,  for  Exempel,  vilde  gjærne 
se  til  at  ha'  mit  paa  det  tørre, 
I  helst  vil  jeres  Lire  smøre; 
og,  som  Fornuftens  ringe  Tolk, 
i  Dag  jeg  tjener  y<^r,  godt  Folk! 
og,  drev  jeg  det  just  ikke  vidt, 
saa  trøsted  det  jer  selv  jo  tit: 
Samvittigheden  tør  ej  mukke, 
naar  man,  som  Barnet  i  sin  Vugge, 
gjør,  Jroad  man  kan. 
Ja,  efter  min  Forstand, 
hvis  ej   Hukommelsen  mig  svigter, 
er  netop  denne  Trøst  det  hele, 
som  Læserne  med  deres  Digter 
har  maattet  for  det  meste  dele 

i  dette  vanskelige  Fag, 

som  jeg  har  fusket  paa  i  Dag: 

det  rene,  skære  praktiske 

didaktiske ; 

og  drev  jeg  det  just  ikke  vidt, 

jeg  drev  det  sagtens  dog  til  Skidt, 

og  er  da  den  Opmuntring  værdig, 

hvormed  I  lige  til  i  Fjor 

var  altid  færdig, 

naar  man  gik  smukt  i  jeres  Spor. 

Jeg  vendte  mig  til  alle  Sider 
og  viste  jer,  at  ej  jeg  lider 
Ensidigheden  for  min  Død; 
jeg  viste  jer,  hvoraf  det  kom, 
at  det  gik  altid  uden  om. 
naar  I  paa  Sællandsfaren  skød; 
jeg  gav  et  Vink,  som  skulde  vække 
jer  til  paa  rette  Kant  at  knække 
den  haarde  Nød, 
og  til  manerlig  at  begegne 
Jens  Baggesen,  hvis  op 
han  stod  med  Sjæl  og  Krop 
og  vilde  eder  degne. 
Jeg  vil  slet  ikke  rose 
mig  derfor  af  Forstand; 
thi  Kunsten  er  for  Sand 
saa  let  som  Fod  i  Hose,  — 
naar  Foden  kun  er  ren, 
saa  paa  det  ene  Ben 
man  allenfals  kan  staa 
og  drage  Hosen  paa, 
og  man  er  fri  for  Skosen, 
at  der  er  Hul  paa  Hosen.  — 
Men  somme  er  i  Gang,  som 
og  i  Begreb,  lidt  langsom; 

nu,  da  jeg  dog  ej  nænner 
at  narre  gode  Venner, 
saa  vil  jeg  aabenbare 
jer  Kunsten  nu  forklare. 


V. 

Som  sagt,  min  gamle  Amme, 

hun  var  en  Sællandsmo'r, 

hun  lærte  mig,  den  samme, 

de  rette  Sællands  Ord. 

Hun  ske  i  Graven  Tak, 

fordi  hun  til  mig  stak, 

mens  end  jeg  sad  paa  Skamle, 

en  tul-tre  ^)  af  de  gamle ! 

Men  mere  Tak  endnu 

jeg  skylder  gamle  Mo'r 

for  hendes  vakre  Ord: 

„Min  Søn!  kom  vel  i  Hu, 

hvad  Folk  du  spiller  med, 

og  spil  til  Tid  og  Sted! 

Spil  ej  med  Jyden  Bas! 

thi  han  forstaar  ej  Spas; 

spil  helst  med  Jyden  ej ! 

han  ta'r  dig  let  ved  Næsen, 

og  han  er  stiv  og  sej, 

og  spiller  mest  kun  om  det  rene  Væsen; 

og  spiller  han  for  Narreri, 

saa  vanker  der  lidt  Klumsak  i. 

^)  [tulle-tre,  sælandsk   for :   to  eller  tre.] 

Men,  er  du  først  i  Spil, 

saa  lad  staa  til! 

lad  ingen  se  dit  Kort! 

men  skak  med  dine  Brikker! 

pas  høje  Trumfer  bort! 

gaa  med  paa  Svovelstikker ! 

saa  vinder  du  dit  Spil, 

men  Jyden  bliver  vred: 

lav  for  en  Sikkerhed 

derfor  kun  Ryggen  til 

med,  hvad  der  er  lidt  fast 

og  haardt  og  hvast! 

Men  vil  han  slaas  med  Skidt, 

saa  dyp  ham  i  hans  eget  Fedt! 

naar  han  sig  bukker  paa  det  halve, 

saa  buk  du  ham  med  alle! 

men  gaa  saa  strax  din  Vej, 

og  rør  ham  ej ! 

Men  spil,  som  sagt,  naar  ej  det  er  fornøden, 

saa  lidt  med  Jyden  som  med  Jøden  !^) 

Spil  helst  med  Sællands  Folk! 

dem  kjender  du,  din  Dolk! 


^)  Hvad  Jøde  og  Jyde 
har  her  at  betyde, 
maa  siges  i  Hast. 
Med  Jøden  og  Jyden 
jeg  mener  vel  Lyden, 
dem  lægges  til  Last. 
Hvad  Jøder  og  Jyder 
for  Resten  angaar, 
de  har  deres  Lyder 
og  Hager  og  Haar; 
men  Jade  og  Jyde, 
hvordan  det  end  gaar, 
har  mer  at  betyde, 
end  Tiden  forstaar. 

Spil  ej  for  tidt  og  længe! 

spil  ej  om  Prygl  og  Penge! 

Nej,  spil  om  ingen  Verdens  Ting, 

og  ingenlunde  om  Nureddins  Ring, 

ej  om  Aladdins  Lampe ! 

Hasardspil  volder  Krampe. 

Nej,  spil  til  Tid  og  Sted, 

alt  efter  Sællands  Sæd, 

paa  langs  og  Kryds, 

om  Kjærester  og  Kys! 

Men  træffer  du  blandt  Næster, 

som  let  kan  ske,  din  Mester 

i  Tanter  og  Styrvolt, 

saa  vær  kun  aldrig  stolt! 

men  hold  for  alting  lige 

din  Tunge  i  din  Mund! 

og  list  dig  til  at  kige 

ham  først  i  Kort  en  Stund! 

Staa  som  en  Mus  bag  Stolen 

og  lær  hans  Kneb ! 

og  løb  ej  ud  af  Skolen 

med  halvt  Beg"reb! 

Spil  saa  kun  med 

til  Tid  og  Sted! 

Stjæl  med  Forstand, 

saa  godt  du  kan, 

hvor  det  er  Skik, 

af  andres  Stik  I 

Gjem  godt  og  vel, 

hvad  selv  du  har  til  bedste! 

lad  kun  din  Næste 

sig  stikke  selv  ihjel!" 

Saa  vidt  min  salig  Amme, 

og  det  var  ikke  galt,  det  samme. 

men  har  den  lille  Lyde: 

det  gjør  ej  Sagen  klar; 

thi,  var  jeg  ej  lidt  Jyde, 

saa  blev  jeg  dog  en  Nar; 

thi  Sællandsfaren  véd 

jo  Reglen  ganske  rigtig: 

min  Søn!  vær  kjønt  forsigtig! 

og  bliv  saa  ikke  hed! 

Men  derimod  med  Sansen 

det  gaar,  som  vi  har  set: 

han  let  gaar  bag  af  Dansen 

og  bli'r  kodilje-bét. 

En  Sællandsfar  kan  stikke, 

saa  man  bli'r  bleg  og  rød, 

men  taale  kan  han  ikke, 

saa  godt  som  Jyden,  Stød; 

og  faar  han  en  Tryksexten, 

saa  gaar  han  let  fra  Texten, 

og  dumped  han  først  om, 

han  sjælden  ihukom, 

hvad  der  sig  ganske  godt  la'r  sige^ 

men  ikke  følge  just  saa  lige: 

at  han,  trods  Faldets  virkelige  Gru, 

fortryllet  af  det  træffende,  det  fyndige, 

det  rette,  lette,  nette,  næsten  yndige, 

gad  dumpe  nok  en  Gang  endnu.  ^) 


^)  Som  skrevet  staar 

i  Bogen,  han  lod  prente 

forleden  Aar; 

men  naar 

vi  Syn  for  Sagn  kan  vente, 

det  ikke  skrevet  staar; 

og  naar 

vi  fik  det  ej, 

det  var  i  Bogens  Aar. 


\ 


IV. 

Se  nu,  godt  Folk!  nu  har 
jeg  hartad  rent  omsonst 
jer  lært  den  simple  Kunst; 
dermed  er  Sagen  klar: 
vær  Sællandsfar  af  Adelsbyrd 
og  for  Vor-Herre  ægte  Jyde! 
saa  kan  den  Pokkers  Fyr 
du  Spidsen  trøstig  byde. 


Laan  mig  nu  kun  lidt  Kridt! 
saa  vil  paa  sort  med  hvidt 
jeg  her  paa  disse  Fjæle 
gi'  Knud  hans  Eftermæle; 
saa  skal  vi  snart  fornemme, 
om  end  han  selv  er  hjemme: 
om  han  tør  komme  ud 
og  gjøre  sig  til  Knud.  — 
Jeg  kan  jo  dristig  stole 
paa  jer,  i  Fald  det  kniber: 
I  har  jo  vær't  i  Skole, 
og  véd,  hvordan  man  piber, 
naar  man  med  Skolemester 
har  leget  Kammerat, 
og  faar  som  Snyltegjæster 
en  Smule  Kropsalat. 
Og  naar  saadan  jeg  piber, 
saa  véd  I,  at  det  kniber; 
kom  saa!  saa  skal,  min  Tro, 
vi  Pungparykken  sno, 
og  spille  ham  en  Marsch 
Kohlrabenschwartz. 
Men  løber  I  jer  Vej, 
hvad  gjør  saa  jeg?  — 
Hvad  jeg  saa  gjør?   — 

13 

Hvad  der  gjør  Kaalen  fed, 
vedkommer  ikke  Smør, 
og,  hvis  jer  nogen  spør, 
sig  kun,  I  det  ej  véd ! 


10.      Gaadegætningen. 

(Til    Baggesen.) 
(November  1815.) 


[Dette  Digt  er  trykt  uden  Navn  i  Nyeste  Skilderi  af  Kbhvn.  1815, 
Nr.  94,  f.  25de  Novbr.  Under  det  staar:  „Fortsættes";  men,  som 
her  foran  S.  149  bemærket,  fremkaldte  Baggesens  „Interimssvar"  paa 
Strøtankerne  i  samme  Nummer  af  Skilderiet  en  Ændring  i  Forf.'s 
Plan,  saa  han  lod  „Strøtanker"  og  „Gaadegætning"  „sammengro"  i 
den  med  Forf.'s  Navn  undertegnede  Efterskrift  til  begge,  som  her- 
efter følger  som  Digtet  Nr.  ii.  I  Indledningen  til  dette  skal  efter 
Forf.'s  Hdskr.  meddeles  nogle  hidtil  utrykte  Brudstykker  af  Gaade- 
gætningens  Fortsættelse  og  Afslutning  forud  for  25de  Novbr. 

Dagen  før  dette  Digt  stod  i  Skilderiet  sendte  G.  til  B.  en 
anden  kortere  Text  af  det,  som  B.  offentliggjorde  i  Februarhæftet 
af  Danfana,  i  denne  Indfatning  (S.   168-82): 


„Gaade-Kampen. 

Medens  jeg,  som  man  at  de  tre  foregaaende  Digte  (der  bleve 
nedlagte  hos  Skilderiets  Udgiver)  har  set,  indtil  videre  besvarede 
den  mig  aldeles  ugættelige  Fortsætter  af  Strøtankerne,  indløb  en 
Dag  til  mig,  iblandt  andre  Skrivelser  i  Anledning  af  min  Gaade 
det  evige  Sindbillede,  følgende  mystisk  truende,  poetiske  Brev  — 
uden  Navn  —  i  en  mig  aldeles  fremmed  Haandskrift: 

Ga  a  de-  Gætn  ingen . 

Du  est  dig  selv  en  Gaade, 
det  har  jeg  længe  vidst, 
og  til  den  ret  at  raade, 
du  har  kun  stakket  Frist. 
I  Fald  du  kjender  noget 
til  Ragnarokur-Sproget, 
da  se,  hvem  Gaaden  gætted, 
og  hvad  dens  Sfinx  forjætted! 

Let  er  din  Gaade, 
Gestur  Blinde! 
nemt  er  at  raade 
Runen  der  inde: 
Salen  du  fandt, 
hvor  Traadene  fine 
Edderkop  spandt 
af  Tarmene  sine. 

Gedspeki  Heidreks. 

Kjender  du  Bogen 
bedre  end  nogen, 
se,  at  den  Gaaden  har  gættet! 
husk,  hvad  dens  Sfinx  har  forjættet! 
Hvi  vil  dit  Hjærte  du  dele? 
Giv  den  det  hele! 

Det  faldt  mig  ikke  ind  at  drømme  om,  at  Forfatteren  af  dette  Var- 
selbrev kunde  være  den  samme  som  Strøtankernes,  uagtet  jeg  snart 
fik  næsten  Vished  om,  at  ovenstaaende  var  fra  Grundtvig.  Men 
hvad  er  næsten  Vished?  For  det  raa  Menneske:  mer  end  nok,  for 
det  modne :  mindre  end  intet.  Mig  foresvævede  imidlertid  bestan- 
dig i  alt  dette  en  i  Mørket  optrædende  besløret  Genius  —  god? 
eller  ond?  Ven?  eller  Fjende?  var  mig  aldeles  skjult  under  den 
dobbelte  Maske.  Kun  enkelte  Toner  syntes  at  forraade  min  Muses 
Bagtaler  og  mit  Hjærtes  Fordømmer  i  Litteraturtidenden  og  i  Ver- 
dens-Krønniken.  ^)  Jeg  havde  nemlig  didindtil  ikke  læst  Grundtvigs 
egentlige  nordiske  Digte  og  kjendte  ham  blot  af  nogle  mindre  bety- 

^)  (Se  her  foran  S.  139 — 40,] 

delige  Sange,  *)  som  af  samtlige  hans  prosaiske  Skrifter,  hvis  natur- 
lige eller  kunstige  Virvar  lod  mig  i  en  bestandig  Tvivl  om  alt  andet 
end  hans,  selv  i  Platheder,  umiskj endelige  Geni.  I  denne  trefold 
tykke  Taage  om  Strøtænkeren,  Gaadegætteren  og  Grundtvig  —  for- 
underlig tiltrukken  af  dem  alle  tre,  trods  alle  Maskernes  Frastdden, 
nedskrev  jeg  Natten  efter  Modtagelsen  af  oven  anførte  Trudselbrev, 
d.  24de  Nov.  1 815,  følgende  Svar,  som  jeg  forseglet  lod  ligge  paa 
mit  Bord  til  Afhentning,  efter  at  have  givet  min  ubekjendte  Til- 
skriver et  Vink  derom  i  Aviserne.  2) 

Til   Valt  Magni 

Savl!  Savl!  hvi  forfelger  du  mig? 
(Resten  i  Lyset.) 

Jeg  er  mig  selv  en  Gaade  — 

Tilsenderen  af  Gaadegætningen  værdigede  ikke  at  lade  dette  Svar 
afhente;  i  dets  Sted  lod  han  sin  Gaadegætning,  aldeles  forandret  og 
endeløs  (om  ikke  uendelig)  udført,  indrykke  i  Skilderiet  —  paa 
samme  Tid  som  Fortsættelsen  af  Strøtankerne  —  i  en  ikke  blot 
fjendsk,  men  mageløs  fornærmende,  min  hele  Digten  og  Tragten 
fordømmende  og  min  Gaade  med  Latter  forhaanende  Tone,"] 


1)  [Jfr.  her  foran  S.  145  med  Anm.]     2)  [Dette  Vink  i  Adresseavisen  f.  27.  Nov. 
ser  saaledes  ud : 

/ 

!  Edderkoppen  ! 

r 

Den  mig  ubekjendte  Tilsender  af  Gaade-Gætningen,  der  truer  mig  med  stakket 
Frist  til  Raaden  af  min  egen  Gaade,  men  som  jeg  -ønsker  et  langt  Liv  til  at 
raade  sin,  vilde  behage  at  lade  afhente  mit  hejst  alvorlige  skriftlige  Svar  en  Mor- 
gen, medens  jeg  endnu  har  Frist,  i  Kronprinsessegaden  Nr,  390,  ferste  Sal. 

Gestur  Blinde.] 
3)  [Digtet  »Til  Vali  Magni«,   optaget   i   B.'s   danske  Væiker,    2.  Udg.  VIII,   25,   vil 
blive  at  omtale  ved  de  her  efter  felgende  Digte  Nr.  13  og  14.] 

Let  er  din  Gaade, 
Gestur  Blinde! 
nemt  er  at  raade 
Runen  der  inde: 
Salen  du  fandt, 
hvor  Traadene  fine 
Edderkop  spandt 
af  Tarmene  sine. 


Gedspeki  Heidreks. 


Uu  est  dig  selv  en  Gaade, 

det  har  jeg  længe  vidst, 

og  til  den  ret  at  raade 

du  har  kun  stakket  Frist, 

og  ved  dig  selv  at  dele 

du  taber  i  det  hele, 

det  gjælder  to  mod  én. 

Din  Jeghed  at  taxere 

i  Gaadesangs  Duet 

og  Led  for  Led  partere, 

var  sagtens  ej  saa  let; 

og  det,  om  end  jeg  kunde, 

jeg  gjorde  ingenlunde, 

med  mindre  Navnværdi 

jeg  satte  mere  i, 

med  mindre  Løgn  jeg  vilde 

mig  om  mig  selv  indbilde, 

og  havde  det  i  Hu 

at  grunde  dig  tilbage, 

at  sætte  X  for  U: 

mig  selv  for  dig  i  Brage. 

Tænk  ej,  jeg  vil  med  Vid 

dig  stikke  i  Dualis! 

da  fik  mit  Individ 

jo  Bjælke  i  Pluralis; 

Og,  skjønt  det  vel  er  sandt, 
hvad  du  har  vel  udgrundet; 
en  Asenskjæft  jeg  fandt, 
hvor  du  den  kunde  fundet, 
saa  har  dog,  som  du  véd, 
den  Kjæft  sin  Egenhed : 
den  fælder  kun  Filister, 
naar  man  paa  dem  er  bister, 
den  aldrig  dividerer, 
hvad  man  dualiserer, 
den  gjør  og  ej,  hvad  du 
har  gjort  i  Gaaden  nu; 
deponens,  om  du  vil, 
den  er,  som  Gaade-Munden, 
aktivisk  uden  til, 
passivisk  dog  i  Grunden, 
men  gaar  dog  ej  saa  vidt, 
den  bli'r  Hermafrodit; 
ej  som  Urgelmer  den 
er  Selvformerings  Ven, 
vil  i  sin  hule  Tand 
ej,  hvad  den  ikke  kan: 
et  Kildevæld  fremtvinge, 
men  lader  det  kun  springe. 

Du  ser  for  Resten  let, 

hvorvidt  jeg  gætted  ret: 

at  Hunnen  vel  i  Rom, 

naar  det  til  Stykket  kom, 

ham  selv  var  op  ad  Dage, 

og  hendes  Dæggelam 

man  uden  deres  Skam 

for  Hunnen  kunde  tage; 

thi,  naar  alt  kom  til  alt, 

var  hun  jo  Sjæl,  og  han  Gestalt, 

hvor  hun  var  ej,  var  han  kun  Udet, 
og  hun  var  kun  i  Individet; 
det  saa'  man  jo  og  klarlig  paa  det  hele, 
paa  Divisjonen  af  de  homogene  Dele, 
der,  som  i  Gaaden  nok,  den  venlige  Dualis 
forvandled  til  en  underlig  Pluralis 
og  demonstrerte  ej  som  Schellings  Ven 
Indifferensen  just  af  Pan  og  Hen.  ^) 

Dog,  Protevs!   om  jeg  ogsaa  kunde. 

jeg  fulgte  ingenlunde 

dig  paa  den  krumme  Sti 

som  Fugl  og  Brems  og  Bi; 

langt  heller  planted  jeg 

—  paa  Kryds,  som  du  kan  vide,  — 

en  Tvillingstav  med  Blide 

paa  Skjaldens  Vintervej. 

Ja,  du,  o.  Skjald!  hvis  Stemme  klang 

saa  liflig  over  Danevang, 

før  ret  i  Graad  ved  Moders  Bryst 

jeg  løftede  min  Røst! 

hvis  Sang  mig  var  i  yngre  Dage 

som  Tungeslag  af  Brage, 

og  er  mig  indtil  denne  Stund 

som  Fuglekvad  i  Lund! 

hvis  fine  Takt  og  Tonehold, 

hvis  Vid  og  dybe  Tanker 

stadfæste  sig  paa  Sagas  Skjald, 

som  Liljer  og  som  Ranker! 

Om  end,  som  stundum,  du  med  Magt 

dig  tvinger  til  at  smile, 

om  du  med  tavs  Foragt, 

om  du  med  hvasse  Pile, 

^)  [niiv  [TIuv)  Og  ir:  alt  og  ét.] 

hvormed  saa  tit  du  rutter, 

vil  svare  ham,  som  du  har  nænt 

at  kalde,  hvad  du  ej  har  kjendt: 

en  bagvendt  Morten  Luther,  — 

jeg  vil  og  maa  et  Alvorsord 

dog  sjunge  for  dit  Øre; 

og  husk,  det  klinger  over  Nord, 

om  du  end  ej  vil  høre! 

og  husk,  om  end  af  Latter  nu 

det  Ord  blev  overdøvet, 

det  klinger  dog  igjen,  naar  du 

maa  tie  under  Støvet! 

og  husk:  om  og  jeg  var  en  Gaas, 

og  du  den  største  Svane, 

saa  blev  dog  lige  falsk  din  Kaas, 

og  lige  krum  din  Bane! 


II.      [Efterskrift:] 

Rimelige   Strøtanicer, 

sammengroede  i 

Graade-Grsetn  ingen 

til  Jens  Baggesen. 

(November  1815.) 

[Dette  Digt,  trykt  i  Nyeste  Skilderi  af  Kbhvn.  1815,  Nr.  95  f.  28de 
Novbr. ,  er  jo  en  afsluttende  Efterskrift  til  begge  de  foregaaende, 
nærmest  dog  en  Afslutning  af  „Gaadegætningen".  —  I  et  Tillæg  til 
dette  Digt  vil  Udg.  gj-øre  Rede  for  de  Udtalelser  fra  begge  Sider, 
som  ligge  imellem  dette  og  det  følgende  Digt  „Til  Sfinx".  Her 
skal  nu  gives  nogle  Bidrag  til  nærværende  Digts  Historie. 

Baggesens  „Interimssvar"  i  samme  Nummer  af  Skilderiet  (f. 
25de  Novbr.)  som  indeholdt  5te  Stykke  af  G.'s  „Strøtanker"  og 
Begyndelsen  til  hans  „Gaadegætning" ,  bragte  G.  (som  jo  ikke 
kjendte  B.'s  tre  „nedvidnelagte"  Epistler  og  ikke  heller  Brevet 
„Til  Vali  Magni")  til  at  slippe  den  i  Strøtankerne  hidtil  raadende 
Tone  og  i  denne  Efterskrift  for  Alvor  at  sige  B.  sin  Hjærtens 
Mening  om  ham  selv  og  hans  Gaade.  Den  var  jo  vel  nok  kommen 
frem  endda,  om  end  med  lidt  flere  Omsvøb;  men  den  Form  af 
dette  Digt,  som  staar  at  læse  i  Skilderiet  og  som  her  aftrykkes  i 
Texten ,  er  helt  omskreven ,  efter  at  G.  havde  læst  B.'s  „Interims- 
svar". Et  i  Forf.'s  Efterladenskab  bevaret  Haandskrift  giver  os 
imidlertid  det  meste  af  de  forud  til  Oifentliggjørelse  bestemte 
Slutninger  af  begge  de  foregaaende  Digte.  Af  dette  Haandskrift 
skal  hidsættes,  hvad  der  ikke  fandt  Optagelse  i  den  trykte  „Sammen- 
groning", nemlig:  I.  den  oprindelige  Slutning  af  ^^Strøtanker'-\  som 
holdtes  tilbage  i  Anledning  af  B.'s  parentetiske  Interimssvar;  II. 
Dele  af  den  før  25de  Novbr.  skrevne  Slutning  paa  ..Gaadegætning^''  ; 
III.  et  Udkast  til  Svar  paa  B.'s  Interimssvar. 

I, 

(Om  dette  Stykke  giver  den  prosaiske  Pennefejde  mellem  B. 
og  G.  os  denne  Underretning.  I  Stykket  „Om  Baggesen"  i  Skild. 
f.  9de  Decbr.  siger  G. :  „at  B.'s  Parentes  afbrød  mine  Strøtanker  og 
gav  Anledning  til  mit  Slutningsord  i  Gaadegætuingen,  det  er  ganske 
rigtigt."  .  .  .  „Vel  har  jeg  brændt  det  Eftermæle ,  hvormed  jeg 
havde  agtet  at  slutte  mine  Strøtanker,  af  Grunde,  som  staa  paa  Prent 
at  læse;  men  ønsker  B.  det,  skal  jeg  se  dog  at  restituere  det  saa 
vidt,  at  han  kan  se,  jeg  frygter  ikke  for  en  Dyst,  naar  det  skal 
saa  være."  I  sit  Svar  i  Skild.  f.  19.  Dec.  opfordrer  B.  sin  Mod- 
stander til  „saa  sandt  og  fuldstændigt  som  muligt"  at  rekonstruere 
bemeldte  Eftermæle ;  og  i  sin  sidste  Prosaartikel  i  denne  Sag  i 
Skild.  f.  26.  Dec.  svarer  G.:  „Nu  kan  vel  B.  sige  sig  selv,  hvad 
jeg  maa  svare  paa  hans  Opfordring  til  at  gjenføde  Knud  Sællands- 
fars  Eftermæle  og  frimodig  vove  en  Dyst;  men  jeg  vil  dog  sige 
aabenbar :  i  Dag  er  jeg  ikke  oplagt  til  at  skjæmte ;  Knuds  aande- 
lige  Støv  vil  jeg  helst  lade  ligge  i  Ro ;  men  vil  B.  endelig  se  hint 
Eftermæle,  da  opfordre  han  mig  tredje  Gang,  og  jeg  skal  gjenføde 
det  saa  sandt  og  fuldstændigt  som  muligt."  B.  gjentog  ikke  Op- 
fordringen; hans  Stemning  slog  om  og  ytrede  sig  i  Digtet  „Til 
Hejmdal",  hvorom  det  nærmere  i  Tillægget  til  dette  Digt.  Det 
foreliggende  Haandskrift  (2    sammenhængende   Kvartblade,    foruden 

et    enkelt   Kvartblad   med    Udkast   til    samme)    er   altsaa  den  lovede 
„Gjenfødelse",  som  G.  havde  i  Beredskab,    men  ikke  fik  Brug  for.) 

Se,  Vandringsmand!  en  Gravskrift  over 
en  nys  hensoven  Sællandsfar! 
Imens  han  lurer  eller  sover, 
den  sættes  ham  af  hans  Skolar: 
Niels  Sællandsfar.  *) 

Den  *  *  hujus  faldt  ved  Gammelstrand 

en  Rimsmed,  i  sin  Kunst  en  Mand, 

en  Tusendkunstner  som  kun  faa 

af  dem,  der  uden  Vinger  gaa. 

Han  Ridder  var  af  Dannersproget,  2) 

red  godt  i  Trav,  men  slet  i  Taaget ; 

han  kogte  Kaal  paa  Svineskind  ^) 

og  Suppe  paa  en  Pølsepind ; 

hans  Tunge  var  et  Brændejærn, 

hans  Mund  gik  som  en  Peberkværn, 

og  Munden  gik  for,  hvad  den  var, 

og  pebrede  saa  mangen  Nar; 

og  Haanden  var  et  Saltekar, 

og,  hvad  han  lagde  ret  i  Lage, 

ej  raadned  alle  sine  Dage. 

Han  skode  Heste,  ringed  Svin, 

som  ingen  fra  Korsør  til  Rhin; 

han  drejed  Dagen   med  sin  Tang, 

lod  Tiden   gaa  sin  skjæve  Gang, 

han  Dagens  Tone  Skylden  gav 

for  hans  og  hele  Tidens  Jav, 

og  banked  med  sit  Øxeskaft 

den  gul  og  blaa  med  al  sin  Kraft;**) 


1)  [Forf.  havde  ferst  begyndt:  »Her  under  lurer  eller  sover  Knud  Sællandsfar«, 
derpaa  overstreget  det  og  skrevet  de  fem  Linjer  som  ovenfor  trykt  (kun  at  L.  2 
først  led:  »den  jordede  Knud  Sællandsfar«,  derefter  blev  »Knud«  ændret  til  »Jens« 
og  endelig  Linjen  ændret  som  ovenfor.)]  -)  [Baggesen  var  —  til  sin  store  Græm- 
melse og  ved  en  paafaldende  Forbigaaelse  —  ikke  ved  Kroningen  s.  A.  bleven 
Ridder  af  Danebrogen ,  saaledes  som  Ghlenschlæger  og  mange  flere,  henved  50, 
danske  Forfattere.]  ^)  [Sigter,  ligesom  senere  Ytringer,  til  B.'s  polemiske  Digt  fra 
1814    »Pindsvinet«,    Danske  Værker   VII,    165.]     ^)  [For   de   sex    sidste  Linjer   stod 

først  de  fire : 

Han  slog  med  Hammer,  kneb  med    Tang, 

saa  Dagens  Ryg  blev  gul  og  blaa; 

han  Livet  tog  paa  langs  og  tværs, 
dog  kun  i  Alvor  som  for  Skjærts;^) 
paa  Liv  og  Død  han  havde  Mod, 
dog  mellem  begge  bedst  han  stod, 
og  naar  han  lod,  som  han  sov  hen, 
han  stod  ej  op,  men  gik  igjen. 

Paa  hans  Hjærtes  Skorsten  brændte 
en  harpixet  Elskovsbrand, 
som  han  endte  tit  og  vendte, 
slukked  ud  og  tændte  an; 
hvo  som  Røgen  saa'  opstige, 

—  Røgen  var  hans  Aria  — 
tænke  maatte,  om  ej  sige : 

der  var  hedt,  hvor  det  kom  fra.  ^) 
Han  rejste  paa  sit  Håndværk  om, 
og  gjorde  Spræl,  ihvor  han  kom, 
med  Skjærenslib  fra  By  til  By, 
fra  Kjøbenhavn  til  Rom  og  Ty. 
Gothunger  var  hans  Pestilens, 
dog  mest,  fordi  han  selv  hed  Jens, 
og  ingen  Schlegel-Dom  han  led, 
undtagen  én,  saa  vidt  jeg  véd. 
Hans  ene  Øje  var  lidt  vaadt, 
hans  gule  Haar  blev  tidlig  graat  ; 
dertil  hjalp  ogsaa  Hakons  Skjald, 

—  om  ved  sin  Flugt  —  om  ved  sit  Fald  — 
det  véd  man  ej  for  ganske  vist; 

men  Jens  lo  bedst,   der  han  lo  sidst. 


men  Tid  og  Verden  lod  han  gaa 

i  Ro  og  Mag  sin  skjæve  Gang. 
Derefter  de  sex: 

Han  drejed  Dagen  med  sin  Tang, 

lod  Tiden  gaa  sin  skjæve  Gang, 

og  banked  med  sit  Hammerskaft 

Athene  gul  med  al  sin  Kraft, 

saa  Dagen  maatte  ene  bede 

for  hans  og  hele  Tidens  Brede. 
Endelig  som  ovenfor.  —  Dagen  ligesom  Athene  Titler  fra  Dagens  Presse.]    ^)  [Ferst: 
han   tog  alvorlig   det   for  Skjærts.)      2)  [Motivet  af  Vessel;    Anvendelsen   paa   B.'s 
mange  poetiske  Forelskelser  klar  nok.] 

Med  Tyve  ret  han  red  i  Ring, 
slog  Øjer  ud  som  ingen  Ting, 
og  Skam  fik  hver,  som  vilde  stjæle, 
paa  Sokker  eller  hoje  Hæle. 
Alligevel   for  Tyveri 
den  stakkels  Mand  var  selv  ej   fri, 
og  for  det  meste  stjal  des  værre 
han  fra  sig  selv  og  fra  Vor-Herre; 
han  stjal,  saa  jeg  kan  ej   beskriv'et, 
saa  fint,  saa  groft  et  Tyveri 
man  aldrig  saa'  i  Poesi: 
han  stjal  sig  hartad  ud  af  Livet. 


Han  være  vilde  allesteds, 

undtagen,  hvor  han  være  skulde; 

derfor  og  nu  han  bider  Græs, 

som  man  kan  bide  under  Mulde. 

Han  bredte  ud  den  Overtro, 

at  Pennen  græd,  naar  Rimet  lo, 

at,  hvad  der  faldt  ham  selv  i  Munden, 

var  Frugten  af  hans  Sved  i  Grunden. 

Det  tror  slet  ingen  Sællandsfar; 

dog  svedte  han,  den  Sag  er  klar: 

han  svedte  ud  sit  Fadervor 

og  Skjaldelivet  Aar  for  Aar; 

nu  bøder  han  i  Skærsilds  Hede 

for,  hvad  han  svedte  ud  her  nede. 


Hans  Eftermæle  faar  vel  Rum 
i  dette  Epitafium: 

Han  syntes  født  til  Bagateller, 
men  Musen  raahte:  Pokker  heller! 
Han  var  —  thi  jeg  vil  ikke  lyve  — 
en  Mestermand  for  Muse-Tyve ; 
derfor,  trods  alt  hans  Mesterskab, 
han  knap  kom  ærlig  i  sin  Grav. 

II.i)     A. 

Jeg  saa',  hvad  jeg  har  tænkt  saa  længe, 

men  som  dog  rigtig  kunde  trænge 

til  at  bekræftes  ved  din  egen  Mund, 

især  da  du  har  været  død  en  Stund, 

og  man  skal  have  haft  Exempler  paa, 

at  Folk  i  Graven  glemmer  alle  Haande, 

endog  —  hvad  dog  jeg  skulde  tvivle  paa 

endog  at  trække  deres  Aande, 

endsige  da  at  Dryde  saa  sin  Hjærne, 

som  jeg  har  set, 

paa  Gaadens  virkelige  Kjærne 

det  nys  er  sket; 

saa  nu  er  det  mig  ingen  Gaade, 

men  vel  en  Glæde  over  Maade, 

hvis  jeg  dig  saa'  med  Kraft 

at  ryste  saa  et  Kosteskaft, 

hvorpaa  man  lader  ej  alene, 

som  om  man  red  til  Hippokrene, 

men  rider  virkelig  til  Brokkens  Fjæld 

og  Hækkenfeld 

og  —  hvad  der  er  det  værste  —  faar 

de  smaa,  som  bedre  ej  forstaar, 

til  paa  et  Kosteris  af  alle  Kræfter 

saa  smaat  at  feje  efter. 

Se,  rysted  du  nu  slige  Limer, 

saa  at  de  tabte  deres  Grimer, 

saa  véd  du  nok,  det  var  forbi 

med  hele  deres  Hexeri, 


1)  [Hvad  der  i  Forf.'s  Haandskrift  er  bevaret  af  Fortsættelsen  og  Afslutningen 
af  »Gaadegætningen«  (skreven  fer  25de  Novbr.)  fylder  6  sammenhørende  Kvartblade, 
Begyndelse  fattes,  og  det  første  af  Bladenes  Forside  begynder  øverst  med  Linjen : 
»som  ingen  Ting«  (her  S.  214,  L.  22)  og  har  nu  noget  nær  det  følgende  Stykke 
indtil  S.  215,  L.  7:  »en  Gang  fik  Lov  at  raade«  (med  den  anmærkede  Forskjel). 
Derefter  det  her  meddelte  første  Afsnit  (A),  hvorpaa  følger:  »Vist  ej  jeg  Gaadens 
Kløgt  miskjender«  (svarende  til^.  215,  L.  8)  og  saa  med  ringe  Afvigelser  disse 
Stykker  af  det  trykte  S.  215,  L.  8 — 17;  2162' — 2176;  217II — 219^:  »kan  feje  ned 
med  Halen  af  en  Ræv«.  Derefter  følger  det  her  meddelte  andet  Afsnit  (B),  der 
ender  med  Underskriften  »N.  F,  S.  Grundtvig«,  og  som  er  helt  omdigtet  i  den 
trykte  Form.l 

og  Slejpner  —  som  det  lod, 

hvor  Skinnet  kan  bedrage  — 

kom  paa  sin  gamle  Fod 

og  blev  en  vissen  Stage ; 

saa^  tænker  jeg,  de  smaa 

gav  sagtens  Kjøb, 

naar  de  skinbarlig  saa', 

de  efter  Limestangen  løb. 

Og  se!  de  store  Kosteskaft-Beridere 

de  fik  at  gaa  til  videre, 

til  Bloksbjærgs  Top,  til  Bukke-Gilde, 

i  Fald  de  endelig  det  vilde; 

men  bedst,  i  Fald  de  gik  tilbage 

og  glemte  over  bedre  Dage 

den  Ridetur  Sant-Hanse  Aften, 

som  om  de  aldrig  havde  haft'en. 

Se,  det  var  kostelige  Løjer, 

som  egentlig  dog  kosted  ingen  Ting, 

da  derimod  saa  mangt  et  Sfinxe-Sving, 

som  ikke  dig,  men  Flokken  kun,  fornøjer, 

naar  alt  med  alt  man  regne  vilde, 

dig  koster  mer  end  et  ædilisk  Gilde, 

der  af  din  Gaades  Principal  i  Rom 

blev  stjaalet  af  hans  egen  Moders  Hus, 

fortært  af  hendes  Børn  i  Sus  og  Dus, 

endskjønt  de  godt  det  saa',  hvor  fra  de  kom, 

og  var  saa  kloge,  at  det  største  Faar 

behøved  blot  at  lukke  Munden  op, 

for  Gaaden  din  at  træffe  paa  et  Haar 

fra  Taa  til  Top, 

ja,  var,  saa  godt  som  nogen  vis  paa  Jord, 

den  rene  Typus  for  dens  Gaadeord. 

Ja,  selv  din  Gaades  Principal  i  Rom, 

som  Gilde  dog  og  Tyveri 

fik  godt  betalt  \  Navn-Værdi, 

den  Ting  til  sidst  kun  slet  bekom, 

som  Principalen  i  Paris 

han  solgte  Guld  for  Røver-Pris. 

Se,  saa  til  Gildes  gaar  i  Taaget 

man  tit  og  gjør  sig  selv  det  broget; 

thi  selv  en  Skjald  har,  som  en  Gaas,  det  Kaar, 
at  ikke  sjælden  han  fra  Gilde  gaar 
om  ikke  hovedløs,  dog  livløs,   hjem, 
og  det  er  dog  en  Casus,  som  er  slem; 
endskjønt  som  Casas,  som  Nominativ, 
det  kunde  synes,  han  beholdt  sit  Liv  ; 
men  der  lidt  Underslæb  dog  stikker  i 
det  Liv  i  Navn-Værdi. 

Ja,  var  de  kloge,  maatte  de  vist  grue, 

om  ej  de  flux  sig  hængte, 

de  Spekulant ere  i  Mængde, 

som  har,  langt  over  virkelig  Formue, 

kjøbt  op  en  gros  af  disse  Navne-Live ; 

thi  du  skal  se,  de  faar  en  dygtig  Hive, 

naar  alt  nu  skal  i  Sølv  betales, 

saa  gaar  da  de   til  Karen  Males. 

Men  de  har  dog  en  god  Samvittighed, 

for  saa  vidt,  at  de  véd, 

det  var  dog  mest  for  Næstens  Penge, 

de  leved  flot  med  Liv  saa  længe. 

Men  drikker  du  i  Gaasevin  dig  fuld 

og  kjøber  Navn-Værdi  for  røden  Guld, 

saa  hyt! 

saa  gaar  du  snart  din  Kaas, 

som  forhen  nævnte  Skjalde-Gaas ; 

thi  der  er  ikke  nær  saa  langt  fra  Hallandsaas 

til  Pyt, 

som  mange  Folk,  af  Fordom  for  det  gamle 

—  at  sige  deres  eget  — ,  tro, 

og  selv,  saa  vidt  som  jeg  har  kunnet  samle, 

du  hænger  lidt  ved  samme  Overtro; 

skjønt  vi  er  enig  for  saa  vidt: 

at  til  et  dygtigt  Kæmpeskridt 

end  trænger  snart  og  stærk 

vor  Tids  Oplysnings- Værk 

og  aandelige  Penge-Væsen, 

hvis  ej  det  rent  skal  gaa  i  Staa  — 

ja,  Pokker  ikke  Staa, 

men  gaa  paa  Næsen; 

og  den  Slags  Gang  igjen  er  saa  som  saa, 

ja,  hartad  in  concreto  som  man  laa; 

thi  efter  Næsen  kan  man  sagtens  gaa, 

ja,  rende,  —  det  er  ingen  Kunst; 

men  der  vil  andet  til  at  gaa  derpaa, 

selv  Kryberiet  blev  maaske  omsonst. 

Vel  véd  jeg  ej  saa  lige, 

hvad  Gymnastikker  dertil  sige, 

og  at  man  kan  paa  Hov'det  staa, 

ja,  selv,  lidt  håndværksmæssig,  gaa, 

den  Tings  Exempler  kan  man  skaade 

saa  mangt  et  Sted,  endogsaa  i  din  Gaade; 

og  har  jeg  hørt  saa  tit  den  Sang: 

han  sætter  Skranke  for  Oplysnings  Gang; 

men,  forudsat:   den  skulde  gaa  paa  Næsen, 

som  egentlig  dog  kun  er  Mørkets  Væsen, 

saa  tror  jeg  stadelig,  trods  hver  Poet. 

at  den  blev  in  concreto  bét, 

og  at  det  er  en  simpel  Tanke; 

den  ganske  sikkert  fandt  sin  Skranke 

dér,  hvor  jeg  hos  Matros  og  Maane 

en  Gang  har  set  din  Muse  daane, 

af  Gru  vel  for,  hvad  adækvat  beskrevet 

er,  som  du  vel  har  glemt,  i  Flaskebrevet. 


Dog,  nil  de  mortuis  i  denne  Opstands-Time, 

som  har  jo  sagtens  end  sin  Grit?ie; 

thi  Grime  er  i  Ragnarokur-Sproget 

det  samme,  som  i  Gaaden  hedder  Maske, 

og  under  den  kan  være  meget  kroget. 

og  Gætninger  er  tit  for  raske; 

og  naar  man  lever  kun  som  i  en  Gaade, 

saa  lever  man  dog  bandsat  paa  en  Maade, 

hvad  selv  din  Tyv  ej  kunde  lide; 

og  Blodet  nok  saa  tyndt  jo,  siger  man, 

er  altid  dog  lidt  tykkere  end  Vand, 

og  skulde  én  da  bandsat  leve  gide, 

det  var  vel  Tyven,  fremfor  hans  Poet. 

IL     B. 

Din  Sfinx  sin  Visdom,  med  dens  Vid  og  Fejl, 

afbilded  i  din  Gaades  Runespejl 

og  havde,  som  en  ægte  Sfinx,  den  Grille, 

at  ville  Bas  med  hele  Verden  spille, 

og  trodsed  hver  en  Ødipus  i  Dagen, 

som  om  det  Dagens  Vanvid  klared  Sagen, 

at,  hvordan  og  den  sig  skal  endevende, 

den  vil  sin  Bjælke  og  sig  selv  miskjende. 

Men  se!  en  Dagens  Daare  kunde  Runen  raade, 

en  Davus  løste  op  som  ingen  Ting  din  Gaale! 

Han  søgte  ej   dens  Ord 

med  Hovedbrud  og  Grunden: 

det  i  hans  Øre  for, 

som  dig  det  fløj  i  Munden, 

saa  det  blev  til  et  Spaadomsord, 

hvad  underlig  af  Mund  dig  for: 

at  den^  som  var  ej   blot  paa  Næstens  Skjæve, 

men  fremfor  alt  paa  egen  Bjælke  vis, 

han  sønderhugged  dine  Spindelvæve 

og  vandt  din  Pris,  ^) 

ja,  vandt  din  Prise-Væv,  hvor  stolt  det  klinger, 

hel  magelig  omkring  sin  lille  Finger. 


O!  kald  kun  det  en  Smule  Slumpelykke! 
Jeg  kalder  det  i  Grunden  netop  saa. 
Men  kald  saa  Gaaden  ej  et  Mesterstykke! 
og  lær,  at  Vid  er  ej  at  stole  paa! 
og  lær,  at  intet  er  saa  dybt  forborgen, 
det  dages  jo,  om  end  ej  før  i  Morgen! 
og  lær  fornemmelig,  at  Sfinx-Gebærden 
ej  skuffer  Gud,  men  højst  kun  Verden! 
at  det  er  Daarlighed  at  bøje  Knæ 
for  Kvisten  paa  sit  eget  Stammetræ ! 


;  De    syv  sidste  Linjer  ogsaa,    lidt    ændrede,    medtasjrne    i  den    trykte  (S.  s  20 
7 — 12  her  efter).     »Midten«  af  B.'s  Gaade  slutter  med: 

»Det  er  —  naar  du  kun  vil  betragte  det  lidt  neje  -- 
ej  Slcjæven  blot  i  mit,  jeg  her  dig  skjulet  har; 
men  Bjælken,  kjære  Ven!  selv  i  dit  eget  Oje. 
Du  vundet  har  min  Pris,  hvis  den  du  bliver  var.« 
IV.  14 

at  han,  hvis  Gætning  af  det  heles  Gaade 

bestemte  alle  Gaaders  Fadselsmaade, 

at  han^  hvis  Aandepust  og"  Bliv  er  ene  Grunden, 

hvoraf  paa  Jord  hver  Rune  er  nedrunden, 

at  han  og  raaber  til  hver  selvklog:  skjælv! 

kun  Løgnen  er  oprunden  af  sig  selv. 


O!  lad  da  Ejeren  for  Spejlet  raade! 

saa  at  ej  din^  men  altid  Sandheds,  Gaade 

i  Runen  sig  for  Verden  aabenbarer, 

og  dog  ukjendt  igjennem  Verden  farer! 

En  Sfinx  for  Verden  og  dens  vise  Folk 

er  hver  en  Sandheds  Tolk, 

og  fremfor  alt  en  sanddru  Skjald, 

hvor  nødig  han  end  vil  det  være; 

og,  naar  ej  mer  du  bejler  til  den  Ære, 

den  griber  dig  alt  med  det  haje  Kald; 

og,  naar  du  intet  vil  for  Sandhed  dølge, 

da  maaler  aldrig  Verdens  Lod  din  Bølge. 

Syng  Gaader  kun!   det  er  i  Tidens  Orden: 

den  atter  nu  er  saa  forstandig  vorden, 

at  den  kan  ingen  klare  Ord  forstaa, 

og  Lignelser  er,  hvad  man  raaber  paa. 

Ja,  sku  dig  selv  og  Tidens  Runerække 

med  klaret  Blik  i  Sandheds  Runespejl! 

afmal  de  Lignelser  paa  Dagens  Vægge ! 

skriv  Navnet  under!  og  den  gætter  —  fejl. 


O,  store  Skjald!  tag  dog  ej  med  i  Grav, 

hartad  ubrugt,  din  sjældne  Runestav, 

der  aabne  kan  saa  rige  Gyldenaarer! 

O,  saa  dog  ej  i  Verdens  døde  Muld 

de  sidste  Korn  af  det  fundne  Guld! 

dér  høstes  jo  dog  Tidsler  kun  og  Taarer. 

O,  hør  den  Skjald,  som  gjærne  dig  vil  vige 

i  Aand  og  Vid  og  Kunst  og  alt  tillige, 

kun  ej  i  Kjærlighed  til  det  for  oven 

og  til  hver  Frændefugl  i  Daneskoven! 

III.i) 

Uagtet  godt  jeg  Hagen  ser  ved  Kappen, 
hvormed  den  let  i  Søl  kan  trækkes  om, 
skjønt  man  vel  egentlig  gaar  fejl  ad  Trappen, 
naar  man  fra  Guds  gaar  til  sin  egen  Dom, 
skjønt  det  er  farligt  nok  at  bruge  Svovel, 
og  ingen  Vendekaabe  var  Sankt  Povel, 
skjønt  der  en  Hale  er  ved  Jespers  Navn, 
som  ikke  huer  Odins  ene  Ravn,  — 
saa  frygter  jeg  dog  ikke  saa  for  cras,  2) 
at  jeg  jo  nok  tor  være  Jespers  Mads.] 


JJu  saa'  det  mangen  Gang,  o,  Skjald! 

at  stort  som  Kaar  er  og  dit  Kald: 

langt  andet,  end  med  Spas  at  more 

de  smaa,  de  store; 

du  følte  Tomheds  Dødningvind 

omsuse  kold  din  blege  Kind, 

og  sank,  af  Digterlegen  kjed, 

i  Afmagt  ned. 

Men  stærkt  er  Livet  i  din  dybe  Rod, 

som  i  vort  Danmarks  gamle  Eg; 

med  friske  Kræfter  du  igjen  opstod, 

adspredte,  spildte  dem  i  Leg. 

Saa  nys  opstod  du  i  den  sære  Gaade, 

og  lod  i  den  forfængelig  dig  skaade. 

Ej  er  jeg  blind  for  ubenævnte  Sum; 
du  staar  dig  længere  end  mange  flyve, 
og  aldrig  saa'  jeg  før  paa  Havets  Skum 
saa  ægte  Perlerader  fra  det  dybe. 
Du  stikker  dybere,  end  mange  tro, 
du  saa',  hvad  sjæld'en  nogen  saa'  og  lo; 
men,  hvis  du  da,  til  Grinebiders  Held, 


^)  [Udkast    til    et  Svar    paa   B.'s    »Interimssvar«,    aftrykt    her  foran  S.  147-48.] 
''')  \cras :  den  Dag  i  Morgen.] 

med  Fingren  i  dit  Saar  og  Næven  paa  din  Byld, 

endnu  vil  le  og  gaade  dig  ihjel, 

det  er  kun  din  og  ikke  Gaadens  Skyld; 

thi  hvi  gjør  du  din  Bjælke  pommersk  bred, 

og  sætter  dig  som  en  Sten-Egenhed, 

da  dog  din  danske  Selvheds  Bøgestamme 

er  blød  og  brydes,  naar  den  bedst  vil  bramme  1 

Indvikle  sig  i  Livets  store  Gaade, 
det  kan  jo  ogsaa  hver  Matros, 
og  selv  den  overordentlige  Maade 
fortjener  her  lidt  andet  nok  end  Ros. 
Hvorfor  udvikler,  løser  du  ej  heller  Gaaden, 
som  ingen  dog  til  Gavns  kan  løse  dig, 
end,  som  for  Spas.  at  demonstrere  Maaden, 
hvorpaa  den  tækkeligst  indvikler  sig? 
Med  Fryd  jeg  saa'  (hvorvel  du  mener  ingen, 
og  du  har  mer  end  halv  kun  hørt  om  Tingen), 
at  det  utrolige  man  selv  kan  finde 
i  Navnet  paa  din  Gaademands  Mandinde, 
naar  man  flankerer  lidt  med  for  og  bag, 
som  Fandens  er  og  fleres  Hovedsag, 
fordi,  naar  man  i  intet  først  er  alt, 
saa  har  omtrent  man  Papegøjen  skudt, 
og,  skjønt  man  er  i  Grunden  læs-kaput, 
med  Tiden  man  dog  sagtens  lidt  Gestalt 
(da  man  har  Tiden  for  sig)  smaalig  sanker, 
og  er  da  Konge  alt  i  sine  egne  Tanker. 
Og  hvilken  Dreng  i  den  antikke  Tone, 
som  griber  den  modern  med  Sympati, 
ser  ikke  grandt  den  dybe  Mening  i 
at  gjøre  alt  til  intet  for  en  Krone ! 

Som  sagt,  jeg  sa^ ',  --  og,  hvad  jeg  alt  har  sagt, 
dig  siger  sagtens,  at.  skjønt  hjemmebagt 
min  Kringle  er  og  bleven  tør  paa  Hylde, 

dog  ej  for  intet  den  paa  Kneb  er  solgt, 

men  har,  især  i  Hullerne,  beholdt 

en  god  Portjon  af  intets  tyske  Fylde, 

saa  selv  i  danske  Huller  man  med  intets  Pind 

just  ikke  synderlig  skal  gjøre  Vind ;  — 

som  sagt,  jeg  saa'  da  med  mit  Gaaseøjc, 

hvad  kanske  mangen  Kukker  i  det  høje 

har  ikke  set;  og  med  det  Spil 

det  gaar  i  Grunden  ret  naturlig  til, 

hvis  det  er  sandt,  hvad  man  har  bildt  mig  ind 

at  Gjøgen  kukker  kun,  mens  han  er  blind.  — 

Jeg  saa',  ej  blot  hvad  før  i  Dag 

jeg  saa'  saa  tit:  dit  nysselige  Håndelag, 

som  'kun  for  gjærne  selv  du  skuer, 

til  i  en  Sum  at  smække  Fluer, 

en  Ting,  der  og%  til  Tid  og  Sted, 

kan  godt  gaa  med, 

men  som  til  alle  Aarets  Tider, 

gik  det  og  kejserligt,  jeg  ikke  lider.  — 

Nej,  jeg  saa'  mer: 

saa'  paa  din  Gaade,  hvad  jeg  ser, 

som  paa  mig  selv,  saa  paa  hver  anden: 

Stadfæstelsen  paa  gamle  Sprog, 

at  Lykken  dog 

er  bedre  end  Forstanden; 

at,  mens  du  længe  grunded  paa 

ret  skjævt  at  vikle  Gaaden  ind, 

den  lidt  ubændig,  som  man  kan  forstaa, 

kun  gjorde  Nar  ad  intets  Pind, 

og,  trods  dit  Hovedbrud, 

fik  sprættet  mere  ud, 

end  du  fik  knebet  ind; 

og  at  kanske,  som  et  ulydigt  Barn, 

men  derfor  just  ej  noget  Skarn, 

den  gi'r  dig  lidt  at  løbe  efter 

saa  ret  af  alle  Kræfter, 

og  løser  selv  imidlertid  sig  op 

fra  Taa  til  Top, 

som  i  en  Lignelse  du  vil  behage 

at  se  just  her, 

saa  før  du  kommer  vel  tilbage, 

du  har  i  Æsken  —  Tøjet, 

og  Fuglen  hun  er  fløjet. 

Kanske;   —  thi  hvad  kan  ikke  ske, 

især  af,  hvad  vi  ikke  se, 

i  slig  en  spidsbu'agtig  Gaade^, 

der  fint  forstaar  sig  selv  at  raade, 

saa  næsvis,  at  ej  blot,  som  Individ, 

den  sætter  hele  Verden  X  for  U, 

men  selv  kun,  som  et  angliseret  Vid, 

tør  end  til  hele  Verden  sige:  du, 

saa  næsvis,  og  tillige  saa  forslagen, 

som  ikkun  daglig  kommer  mer  for  Dagen, 

ja,  saa  forslagen,  at  den  med  sit  Nul 

kan  smutte  ind  og  ud  i  hvert  et  Hul 

som  ingen  Ting, 

at  den  sig  selv  partere  kan, 

og  være  dog  hartad  en  holden  Mand, 

ja,  komme  ved  et  lille  Spring 

(som  ellers  hedder  just  mortale) 

af  Hovedet  ned  til  sin  Hale, 

saa  vidt  i  Ormelivlighed, 

at,  skjønt  parteret  Led  for  Led, 

kan,  saa  at  sige,  intet  i  det  hele 

opsluge  som  et  Bæst  de  andre  Dele, 

og  da,  som  sagt,  som  et  forhexet  Nul, 

udsmutte  af  det  allermindste  Hul, 

og  følgelig  (at  regne  efter  Sproget, 

som  her  dog  synes  mig  lidt  kroget), 

udsmutte  (hvad,  som  sagt,  jeg  dog  betvivler  meget) 

endogsaa  af  sit  eget. 

Se!  hvad  kan  ikke  ske 

med  slig  en  Pokkers  Gaade! 

Hvad  kunde  ikke  ske, 

i  Fald  dens  egentlige  Gaade 

en  Gang  fik  Lov  at  raade !  ^) 

Du  ser  nu  godt,  jeg  Gaaden  ej  miskj ender, 

saa  lidet  som  dens  Tolk; 

den  har  fuldt  op  i  begge  Hænder, 

hvad  ellers  hovedløse  Folk 

har  netop  intet  af, 

du  véd  nok,  hvad  jeg  mener:  Vid, 

og  har  igjen,  hvad,  fremfor  alt  i  Grav, 

de  hovedløse  faa  ved  andres  Flid; 

thi  naar  din  Gaade  ret  man  endevender, 

den  tnlet  har  i  begge  Ender. 

Du  mener  nok,  den  Vending  er  lidt  krum : 

og,  var  nu  det  bevidste  krumme  Læg 

just  ej  dit  eget  Æg, 

var  den  Indvending  ej  saa  dum; 

men,  gjør  du  dig  til  Knud, 

saa  vender  jeg  det  laadne  ud, 

og  skal  bevise  ganske  net, 

at,  netop  ved  at  vende  Gaaden  ret, 

man  faar  dti  intet  ud. 

Det  første  er  dit  eget  Individ, 
og  det  er,  som  du  sander  selv:  et  Nul; 
det  andet  Led  er  din  Dualitet, 
men  egentlig  et  divideret  Nul; 

^)  [G. '.s  haaudskrevne  Udkast   har  de  to  sidste  Linjer  saaledes; 

„I  Fald  nu  Gaadens  egentlige  Gaade: 
om  Gud  en  Gang  fik  Lov  at  raade."] 

thi,  hvad  du  kalder  her  Dualitet, 
er  jo  kun  Individets  Kvalitet, 
og  det  kun  Skjælmeri  jeg  kalder, 
naar  dividendus  og  divisor  falder 
saaledes  sammen  i  dit  eget  Du: 
det  kalder  man  at  sætte  X  for  U. 
Nu,  Kvantiteten  af  et  Nul, 
det  véd  vi,  er  rotundum  Hul; 
men  Nullets  Kvalitet 
det  er  jo  dog,  trods  alle  Sving, 
og  trods  dets  hele  Individualitet, 
saa  godt  som  ingen  Ting. 

Dog,  Skjald !  jeg  med  saa  dristig  Skjæmt 

frimodig  Alvor  maa  forbinde; 

thi,  vel  er  Alvor  og  i  Skjæmten  inde. 

og  falsk  den  Alvor,  som  ej  taaler  Skjæmt, 

men,  naar  vi  tale  om  den  store  Livets  Gaade,. 

da  skal  dog  over  Skjæmten  Alvor  raade. 

Du  derfor  nu  din  Lejlighed  maa  føje 

til  Ordet  ret  alvorlig  at  fordøje : 

Trods  dybe  Glimt  og  kolossalske  Dele. 

er  du  og  Gaaden  intet  i  det  hele. 

som  alt  det  Vid,  der  er  hos  Mand  og  Kvinde; 

som  paa  en  Maade  er  i  Gaaden  inde, 

—  men  egentlig  dog  kun  i  Munden,  — 

dog  intet  er  i  Grunden. 

Kort  sagt,  naar  man  har  ret  beset'en, 

man  ser  jo  nok,  at  du  har  keget  ind 

i  Vid-Dualiteten; 

men  med  dit  Syn  du  egentlig  gjør  Vind, 

som  om  du  mente,  ret  det  var 

en  Heltegjerning  af  en  Skjald 

og  Kongebrevet  paa  hans  Gaadekald, 

hvad  vel  ej  gjøres  i  et  Ostekar, 


II.     Efterskrift.     1815,  2  1 7 


men  sees  dog  og  gjøres  som  deri. 

af  Poesi, 

af  Skjalden,  der  i  Individet  sylter  Valle, 

som  om  han  Stregen  var  til  altings  Nuller, 

og  leger  Tit  igjennem  Karrets  Huller 

med  Gud  og  Fanden  og  med  alle. 

Hvad  er  det  gaadefuldeste  ved  Gaaden, 

ved  Gjerningen  saa  vel  som  Handlemaaden? 

at  du  har  kunnet,  eller  du  har  villet? 

din  Spillesyge,  eller  Gaadespillet? 

Ja,  visselig  er  Underværket  stort: 

at  Skjalden  i  sig  selv  kan  se  Guds  Rige. 

et  Billede  af  alt  det  skuelige; 

men  Underværket  har  ej  Skjalden  gjort. 

At  Skjalden,  naar  sit  Inderste  han  maler 

til  Verden  om  dens  egen  Løndom  taler, 

det  er  en  Følge  af  hans  Undersyn, 

som  Synet  Følgen  af  et  Himmellyn. 

Men,  at  han  kan  en  Stund,  naar  han  det  viL 

al  Verden  blænde  med  et  Gaadespil, 

forblinde  Øjnene  med  Kjærnemælken, 

saa  Verden  ser  ej  Skjæven  eller  Bjælken.  — 

ja,  saa  med  dyrisk  Magnetisme  gnide 

hvert  Lem  paa  Verdens  Side, 

at  intet  andet  den  kan  se  og  sanse, 

end  at  dens  Aand  kan  Altet  indbegribe. 

at  efter  den  i  Skjaldens  ^Sækkepibe 

maa  Gud  og  hele  Universet  danse,  — 

begrib  det,  store  Daneskjald! 

det  Underværk  er  ikke  stort, 

men  stor  Forsyndelse  mod  høje  Kald, 

og  denne  Synd  den  har  du  gjort, 

i  Gaaden  og  i  mange  Skjaldeaar; 

skjønt,  til  dit  Held,  du  det  kun  halvt  forstaar. 

Det  gjorde  du,  skjønt  ingen  Daneskjald 
har  klarere  beskrevet  Skjaldens  Kald: 
„fremstille  klart  for  Verden  Sandheds  Spejl 
og  den  i  det  med  sine  Bræk  og  Fejl;" 
skjønt  næppe  nogen  større  Evne  fik 
til  klare  Syner  og  til  dybe  Blik. 

Hvad  er  din  Gaade?  kun  et  Tidsfordriv? 
Du  har  dog  nu  ej  megen  Tid  at  spilde. 
En  Skygge  af  dit  hele  Skjaldeliv? 
Maaske,  men,  sandelig,  da  var  det  ilde. 
Et  Billede  af  Livet  i  det  hele? 
Bestaar  da  det  i  sine  brudte  Dele? 
Bestaar  da  nogen  Enkelthed  ved  sig? 
Er  Kjærligheden  umeddelelig? 
Er  Sandhed  anderledes  i  sig  selv, 
end  just  som  Kjærligheden  Livets  Sjæl?  — 
Hvad  vil  du  da  med  alt  det  Hovedbrud? 
Dit  Liv  som  Edderkoppe  spinde  ud 
i  Aandehallen  til  saa  fine  Traade, 
at  Verden  ler  ad  Livet  og  dets  Gaade, 
og  Edderkoppen  med,  som,  imens  Traaden  fin 
den  spinder  til  sit  eget  Jordelin, 
mens  Støvekosten  alt  i  Nornens  Haand 
dens  Spindelvæv  med  Undergangen  truer,  — 
som  midlertid  adsprede  vil  sin  Aand, 
udspænde  Væven,  for  at  fange  Fluer, 
og  drømmer  om  at  sidde  tryg  der  inde, 
saa  Nornen  ej  den  mærke  skal  og  finde;  — 
skjønt  Verden  selv,  hvis  den  dertil  faar  Stunder, 
med  lidt  Umag  den  Vittighed  udgrunder: 
skal  Nornen  narres,  maa  sin  Spindelvæv 
man  feje  ned  med  --  Halen  af  en  —  Ræv?^) 

')  [Saa  vidt  væsentlig  stemmende  med    det    skrevne  Udlcast.     I 
Steden  for  alt,  hvad  her  efter  felger,  har  Haandskriftet  den  her  foran 

Nej,  Sællandsfar!  det  vil  du  ej, 
saa  sandt  vi  begge  died  Danmarks  Bryst, 
saa  sandt  vi  har,  paa  mest  adskillig  Vej, 
dog  begge  kjendt  og  elsket  Moders  Røst. 
I  Skjæmt  jeg  løftede  til  dig  min  Stemme, 
og  flux  gjenkj endte  du  en  Broders  Røst, 
du  følte  dybt,  at  den  har  aldrig  hjemme, 
undtagen  i  et  ærligt,  sællandsk  Bryst ; 
du  følte  vist,  jeg  skjæmted  ej  for  Lyst, 
og  endnu  mindre,  for  den  Ros  at  vinde, 
at  Dolk  jeg  stødte  i  min  Broders  Bryst, 
og  lod  dog.  som  jeg  vilde  Saar  forbinde. 

Nej,  Broder!  nu  jeg  føler  i  min  Aand, 

at  du  ej  mer  miskjende  kan  mit  Hjærte, 

at  ej  du  stolt  bortstøde  kan  den  Haand, 

jeg  rækker  dig  i  Skin  af  Danmarks  Kjær  te. 

Dit  Eftermæle  vil  jeg  gjemme  nu, 

til  jeg  et  bedre  kan,  med  Sorg  i  Hu, 

maaske,  i  Fald  jeg  ved  din  Grav  skal  tale, 

med  Danmarks  Kridt  paa  Kirketavlen  male. 

For  dig  jeg  skjæmted,  ej  for  Dagens  Daarer; 

nej,  Sandheds  Smil,  saa  lidt  som  Sandheds  Taarer, 

er  skabt  for  dem. 

De  sindrig  fandt,  at  kun  med  Skidt  jeg  for, 

fordi  jeg  med  det  ægte  danske  Ord 

tiltalte  dem; 

thi  Skidt  paa  Dansk,  det  burde  de  dog  vide, 

er  alt,  hvad  Gud  og  Sandhed  ej  kan  lide, 

og  jeg  gad  vidst,  om  ej  en  Rendesten 

er  mod  et  Daarehjærte  ren. 

i  Indledning  til  Digtet  som  Fragment  II.  B.  meddelte  Slutning.    Den 
trykte  Slutning  er  da  tildigtet  efter  B.'s  ,,Interimssvar".] 

Jeg  maatte,  Broder!  dine  Fejl  opregne, 
skjønt  vist  jeg  blind  ej  er  for  mine  egne : 
nej,  visselig,  det  var  et  Spaadomsord, 
som  underlig  af  Gaademund  dig  for: 
at  den,  som  var  ej  blot  paa  Næstens  Skjæve, 
men  fremfor  alt  paa  egen  Bjælke  vis, 
han  sønderhugged  dine  Spindelvæve 
og  vandt  din  Pris. 

Jeg  maatte  vise  dig  i  Sandheds  Spejl 
din  Skikkelse  med  sine  Bræk  og  Fejl; 
thi  sprede  vilde  jeg  den  Kogledunst, 
der  har  omtaaget  saa  dit  klare  Øje; 
og  Verden  ej,  om  det  sig  nu  kan  føje, 
skal  sige  højt,  jeg  bejled  til  din  Gunst. 
Men  tænker  du,  at  jeg  bedømmer  haardt 
din  viltre  Færd  i  vores  Daareold, 
da  vid,  mit  Syn  er  ikke  ganske  kort, 
og,  Gud  ske  Lov!  min  Hjærterod  ej  kold! 
Du  for  i  Verden,  som  jeg  faret  vilde, 
hvis  ej  dertil  jeg  kommen  var  for  silde; 
og  flere  Ord  behøves  ikke  her; 
thi  Døgnet  ej  vort  Skriftemaal  er  værd. 

Maaske  du  spørger,  om  jeg  nu  da  tror, 

at  du  er  ét  med  mig  i  Aand  og  Ord? 

Jeg  tror  ej  let,  skjønt  jeg  det  did  har  drevet, 

at  til  et  Ordsprog  alt  min  Tro  er  blevet 

imellem  Folk,  imod  hvis  Overtro 

min  Tro  dog  visselig  er  saare  liden: 

at  de  er  visere  end  hele  Tiden, 

og  kan  til  Himlen  af  sig  selv  opgro. 

Jeg  intet  tror  for  vist  i  denne  Sag, 

undtagen  det,  at  en  velsignet  Dag 

det  var,  da  mig  den  Tanke  for  i  Bryst, 

at  tale  til  dig  med  vor  Moders  Røst, 

samt  og  den  Dag,  da  mig  i  Øret  for 
som  ned  af  Skyerne  dit  Gaadeord ; 
thi  visselig,  jeg  har  det  ej  udgrundet, 
og  aldrig  før  jeg  Gaader  har  udfundet. 
Jeg  tror  kun  vist,  at  jeg  har  som  en  Broder 
betalt  min  Gjæld  til  dig  og  til  vor  Moder, 
at  du  har  hørt  og  kjendt  det  paa  min  Røst, 
at  tomt  er  ej  mit  Hoved  og  mit  Bryst, 
at  det  bevæger  underlig  mit  Sind, 
at  Gaaden  sig  i  Skjæmten  fletted  ind, 
som  for  at  jeg  med  Alvor  kunde  ende, 
som  for  at  standse  mig,  saa  ej  jeg  gav 
et  Eftermæle  over  tomme  Grav,  ^) 
hvori  maaske  du  kunde  mig  miskjende, 
hvori  maaske  og  Verden  vilde  fundet, 
hvad  ej  for  vSkidt  den  hidtil  har  udgrundet, 
og  hvorfor  jeg  den  narre  skal  galant, 
da  af  dig  selv  jeg  hørte,  du  det  fandt. 

Det  er  min  Tro,  som  sagt,  om  denne  Sag; 
mit  Haab  skal  dømmes  af  den  næste  Dag. 
Jeg  maatte  græde,  om  det  skulde  glippe, 
men  Troen  stod  dog  paa  sin  faste  Klippe. 
Og  nu,  far  vel!  saa  godt,  du  selv  vil  fare! 
og  lad  dit  Liv  din  Gaade  ret  forklare! 
Som  Gjæster  vi  i  Kongens  Have  bo: 
du  tre-ni-nul,  jeg  fire,  nul  og  to.  ^) 


^)  [o:  den  i  Indledn.  til  dette  Digt  efter  G.'s  Hdskr.  trykte 
Slutning  paa  Strøtankerne,]  ^)  [G.  bode  da  i  Kronprinsessegade 
Nr.  402,  B.  i  samme  Gade  Nr.  390.] 

[Tillæg. 

Foranstaaende  Digt  fremkaldte  Baggesens  offentlige  Tilsvar  i 
Skilderiet  for  5te  Decbr.  181 5:  ^^Tankesatnleren  i  Hj ærtet  til  Strø- 
tænkeren  i  Munden.'"''  Dette  betydningsfulde  og  i  sig  selv  fortrin- 
lige, skjønt  ved  sin  grove  Miskjendelse  af  Modstanderen  pinlige. 
Digt  maa  her  gjengives  helt,  især  da  det  kun  ufuldstændig  og 
unøjagtig  er  aftrykt  i  Udgaven  af  B.'s  Danske  Værker  (2.  Udg. 
VIII,  35)  og  kun  delvis  findes  anført  af  Arentzen  i  5te  Del  af 
Skriftet  om  Baggesen  og  Øhlenschlæger. 


„Hvad  jeg  den  Aand,  som  mig  blev  aabenbaret 

i  dit  satirisk-genialske  Vrøvl 

om  mig,  som  Sællandsfar  og  sælle  faret, 

som  Dolk  og  Fil  og  Langekniv  og  Høvl,  — 

om  mig  benævnt  og  om  unævnte  Fjender, 

som  du,  nedstegen  i  Parnassets  Pøl, 

med  vandsky  Støvler  paa,  der  kunne  taale  Søl, 

med  et  Par  ikke  ganske  rene  Hænder, 

med  Haandgreb,  Tarmens  Herkules  kun  kjender, 

der  véd  at  krænge  den  og  gjøre  Maven  om 

af  Hestepærestald  til  pære  Pølsevom,  — 

og  fast  med  Slagterlatter  endevender,  — 

hvad  jeg,  trods  den  uendelige  Mask 

i  dette  lange  genialske  Hjask, 

opdagende,  trods  alle  Natmandsfagter, 

Guddommens  Offerpræst  i  Pelsen  af  min  Slagter, 

Gudmunden  i  det  slemt  tilsølte  Flos, 

Priapen  i  den  skammel-lige  Klods, 

Helbredekraften  midt  i  Edderkræften, 

det  rene  Kildespring  i  Asenskjæften, 

og  endelig,  trods  hvert  et  Spaadoms-Skjælv, 

trods  al  halsstarrig  Bagudslaaen  og  Skryden 

mod  slemme  Sællandsfar  og  værre  Jyden, 

i  Spaadoms-Asenet  Profeten  selv,  ■ — 

hvad  jeg,  imens  mig  syntes  aabenbaret 

den  indre,  vel  forvarte  Hjærteskat, 

i  Hovedet.^  ej  ganske  vel  forvaret, 

i  mit  dig  skjulte  Hjærte  Dag  og  Nat 

har  svaret.  — 

det  vil  du,  Sokrates  i  Narrekappe!  se 
foran  i  Templet,  jeg  vil  Danersproget  bygge, 
for  Helligdommen  noget  at  betrygge, 
og  næppe  mere  Danmarks  Sfinx  bele.  ^) 

Nedvidnelagt  er,  hvad  mit  rene  Hjærte 

for  dig  (Gud!  det  har  Plet  paa  Plet; 

men  ene  du,  alvidende!  har  Ret 

at  kalde  dette  svage  Hjærte  slet) 

for  dig^  skjønt  min  erklærte  Fjende,  nærte;   — 

nedvidnelagt  er  Palmen,  jeg  dig  gav, 

i  min  Forfængeligheds  dybe  Grav, 

hvor  ligger,  stinkende  for  mig,  den  Jordens  Ære, 

jeg  kunnet  har  og  kan  og  vil  undvære,    — 

nedvidnelagt  den  Rang,  jeg  undte  dig 

(selv  i  den  Hæder,  der  mig  gjælder  noget: 

som  Ridder  af  ældgamle  Modersproget), 

skjønt  Alder-Efterfølger,  foran  mig,  — 

nedvidnelagt,  ej  blot  hos  en  indviet, 

men  i  hver  Selskabskreds,  hvor  blev  berørt 

dit  Mask  mod  mig  i  Musemaskepiet, 

hvordan  jeg  min  Bagtalers  Sag  har  ført, 

hvordan  jeg  hæved  selv,  ved  Foredrag,  den  Tone, 

der  syntes  lav  og  grov,  til  næsten  høj  og  fin, 

og  hvor  jeg,  salig  i  mit  Jordelin, 

med  nyfødt  Engleglæde  lod  dig  trone 

her  neden  paa  mit  Mavsolés  Ruin. 

Opvidnelagt  i  Himmeldom-Arkivet 

(hvor,  hvad  jeg  ilde  gjorde,  ligger  blot, 

men  og  det  lidet,  som  jeg  gjorde  godt 

her  neden  i  beslørte  Prøvelivet) 

er  Glemselen  selv  af  min  egen  Søn, 

der  raabte  mig  om  Hjælp  af  Faderhaanden, 

(mens  du  mishandlede  mig  Broderaanden) 

i  min  for  dig  til  Himlen  gjorte  Bøn. 


^)  \Tem-plet  er  B.'s  »Danfana«,  begyndt  Jan.  1816,  i  hvis  Februarhæfte  han 
offentliggjorde  de  tre  strax  efter  i  dette  Digt  og  her  foran  i  Indledning  til  Nr.  10 
omtalte,  hos  Udgiveren  af  Skilderiet  nnedvidnelagte«  Rimbreve,  tillige  med  det 
*or  G.  bestemte,  men  uafhentede  Digt  »Til  Vali  Magni.«] 

Opvidnelagt  i  Himmel-Kancelliet 
højt  over  alle  Stjærners  Sprinkelværk 
er  Søndagsskjorten,   som  jeg  har  fortiet 
selv  i  min  Muses  bedste  Søndagssærk : 
den  Digter-Uskyld,  jeg  endnu  fortier 
taalmodig,  som  et  Danmarks  Offerlam, 
trods  alle  Hundes  jyske  Sjællandsglam, 
mens  man  til  Ulfeldtbænk  og  Ulfeldtskam 
mig  som  Forræder-Ulv  i  Faaredragt  indvier. 


Opvidnelagt  for  Himmelkongens  Fod 

er,  at  (hvis  jeg  var  nok  saa  slem  for  Resten) 

jeg  elskte  mindre  dog  mig  selv  end  Næsten, 

naar  det  gik  Næsten  alt  for  slemt  imod; 

at  jeg  forsømte  glad  min  egen  Lykke, 

naar  jeg  en  mig  beslægtet  Broderaand 

lidt  højere  ved  Rækken  af  min  Haand 

paa  Trappen  op  i  Livet  kunde  rykke ;  — 

at,  selv  Nureddin  skjældt,  jeg  gjærne  veg 

for  min  Aladdi?i^  naar  jeg  trode  finde, 

trods  Rusten  uden.  Lampens  Lys  der  inde, 

saa  længe  han  endnu  mod  Himlen  opad  steg, 

saa  længe  jeg  endnu,  som  Tænker,  turde  haabe, 

han  vilde  højere  end  jeg 

som  Skjald,  saa  vel  i  Alvor  som  i  Leg, 

en  ædel  Herrens  Røst  i  Ørken  raabe. 


Det  her  nedvidnelagte  skal  du  se, 

hvis  ikkun  krum,  ej  kroget,  er  din  Bane 

(krumt  maa  det  lige  selv  paa  hver  Planet  sig  te) , 

men  det  opvidnelagte  vil  du  ane, 

naar  først  af  Hjærtens  Grund  du  holder  op  at  le. 

Trods  Renters  Renters  Tilbud  her  af  Vrimlen, 

nedlægger  jeg  det  ej  for  hver  Mands  Dør, 

hvad  jeg  mig  selv  for  højt  ej  sige  tør, 

opsigende  min  Kapital  i  Himlen. 

Jeg  var  uskyldig  Gjenstand  for  den  Spot, 

som  for  det  Had,  hvormed  man  sønderslider 

min  Eris-Eros  som  en  Grinebider; 

det  vil  du  sige  selv,  —  og  dermed  er  det  godt. 

—  Men,  Rakaskf ælder!  —  hvad  der  nu  vil  undre  dig, 

og  hvad  jeg  haaber,  dog  du  en  Gang  siden 

vil  finde  hel  begribeligt  med  Tiden,  — 

er,  hvad  jeg,  indtil  videre,  fra  mig 

her,  før  vi  samles  hist,  maa  sige  dig. 

Nu,  du  saa  pludselig  mig  rækker  Haanden, 

til  Glatter  af  min  Hud  omgjørende  din  Høvl, 

begynder  jeg  at  tvivle  selv  om  Aanden^ 

der  aabenbarte  sig  mig  i  dit  Vrøvl. 

Er  det  mit  Forhold  da  til  dig  alene, 
som,  selv  i  Sang,  bestemmer  dig  til  Dom  P 
Er  m,ine  Gaadetanker  flux  dig  rene, 
saa  snart  kun  dine  godt  mig  synes  om? 
O!  gode  Gud!  hvor  længe  skal  jeg  friste 
den  K-val,  at  skue  næsten  i  hver  A'^raa, 
hvor  jeg  en  Engel  uden   Jeget  saa', 
en  Djævel  sig  som  Duet  ind  at  liste? 
Er  det  da  dig  og  mig,  der  handles  om 
i  dine  tvende  Maskers  skjulte  Gaade? 
Og  naar  jeg  hilser  dig,  som   Han  i  Rom. 
ta'r  du  mig  altsaa  strax,  som  Hun.,  til  Naade? 
Naar  dig  kun  ej  vil  stikke  Mord'rens  Dolk. 
naar  blot  dit  Barnevingehjærte  skaaner 
den  nedrige,  hvis  Maske  du  mig  laaner, 
er  strax  Jens  Langekniv  af  dine  Folk?  — 
Og  Løgnprofeten,  trods  „det  Nul,  du  hører", 
og  trods  „det  andet  Nul,  han  har  bag  Ører", 
ej  længer  Aandernes  Forfører, 
men  Sandheds  Tolk? 
Naar  Baggesen  i  Selskab  og  Aviser 
As-Bragis  Kraft  i  Bræger-Grundtvig  priser, 
flux  vikler  sig  den  ene  sande  Gud 
(jeg  i  min  Gaade,  som  i  andre  Digte, 
for  rent  min  Tid  at  bringe  ham  af  Sigte, 
har  viklet  ind)  for  dig  sig  klarlig  ud? 
Den  samme  Mand,  du  havde  nys  i  Sinde, 
som  Patriot,  Profet  og  Præst, 
til  evig  Skjændsel,  som  du  kunde  bedst, 
at  rejse  paa  din  Plads  et  Ulfeldtsminde,  — 
den  samme  Mand.  som  du,  saa  godt  du  kan  og  véd, 
udhi-x^xs-å^inærker  i  voltairisk  Vittighed 
IV.  15 

(i  det  af  alt  —  paa  Stræde  som  paa  Gade 

du  raaber  ud  — ,  en  Hyrde  mest  maa  hade, 

der  med  Enfoldighed,  som  skrevet  staar, 

i  Kirken  vogter  aandelige  Faar),  — 

den  samme  Mand,  du,  hvor  det  Alvor  gjælder, 

ej  blot  som  alle  Nullers  Nul  udskjælder, 

men  og  i  Hj ærtet  selv^  ej  blot   i  Pen, 

som  Gudsbespottelsens  og  Syndens    Ven,  — 

den  samme  Mand,  —  den  Kora-Biram-Datan 

i  én  blasfemisk  gaadefuld  Person,  — 

den  Grinebidernes  begravne  Leviatan,  — 

Gjengangernes  Gespenst-Napoleon,  — 

den  —  o,  hvad  skal  jeg  kalde  den  Patron, 

du  kalder,  i  Begejstring  af  din  Tro'n, 

med  alle  synonyme  Navne  Satan^  — 

ham  vil  du,  nylig  malt  saa  sort  paa  hvidt, 

som  Had  og  Haan  forent  formaar  at  male 

den  ondes  Øjne,  Klor  og  Horn  og  Hale 

med  —  —  dit.^ 

paa  én  Gang  (trods  den  blevne  sorte  Navle) 

prismale  selv  paa  Helligdommens  Tavle 

med  ..^Danmarks  Kridt'"''  \ 

Samvittighed  er  altsaa  dig  en  Gaade, 

mens  det  er  mig  det  eneste,  jeg  véd? 

Du  lader  altsaa  dig  af  andet  raade 

til  Tid  og  Sted 

i  Lysning  af  Velsignen  og  Forbanden 

her  neden  over  mig  og  hver  en  anden, 

end  Jesu  Kristi  Bud   og  din  Samvittighed? 

Det  første  Bud  var,  som  jeg  tror  og  véd, 

B  ar  m-hj  ærlighed  ; 

som  Ban  for  Fjender  selv,    det  pegte  blot   paa  Naade. 

Naar  Himmel  dommerens  Retfærdighed 

dybt  i  den  anden  [?]  lyner  ned, 

det  midt  i  Tordnens  Røst  i  Ørken  toner: 

min  Doms  Forkynder  anser  ej  Personer.  — 

Umulig  kunde,  hvad  Jer  raader  mig 

i  Tankens  aabenbare  Fred  og  Krig, 

dig  raade,  „i^^z/^w"  pludselig  at  glemme, 

der  otte  Kyllinger  af  Sangens  Hønsehus 

lidt  efter  lidt  dig  snedig  aad  her  hjemme,  — 

og  med  en  ^.^Baggehund''''  at  drikke  Dus, 
trods   ^.Langeknivens''''  Vold  og  Grus, 
—  fordi  den  roste  Grundtvigs  Stemme 
midt  i  de  Grynt.^ 
man  havde  mod  dens  Sirius  begyndt. 

Nej,  som  min  Fjende  gik  jeg  dig  i  Møde 

med  Aandens  underlige  Kj ærlighed: 

med  Lyst  til  dig,  mens  end  er  Tid,  at  nøde 

til  dybt  at  lære^  hvad  du  løst  kun  véd^  — 

med  Lyst,  at  laane  selv  min  Fjende  Vaaben 

til  Kampen  mod  Forstandens  Overtro, 

som  vi  (saa  var  min  inderlige  Ilaaben), 

trods  din  mig  lidt  for  vilde  Brand-Brand-Raaben, 

i  Tidens  Nat  bekæmpte  begge  to,  — 

med  Lyst  til  Smerten  selv  af  dine  drøje, 

din  Frelsers  Fjende  kun  tiltænkte  Slag, 

der  ramte  dog  i  Grunden  kun  en  Trøje, 

jeg  kunde  slænge  bort,  naar  det  blev  Dag,  — 

forvisset,  saligt  dig  at  overraske 

med  Broderaandens  fulde  Favnetag 

i  Tidens  Fylde,  med  bortkastet  Maske, 

naar  selv  en  Gang  du  saa'  den  gode  Sag 

ej  blot  som  min,  ej  blot  som  din^  i  Lejren, 

der  mindre  paa  Triumfen  ser  end  Sejren. 

Tryg  én  Gang  dog,  at  du  mig  ikke  fældte, 
mindst,  hvad  der  egentlig  er  mit, 
med  —  —  —  dit^ 

lod  jeg  dig  slaa  og  skjælde,  da  det  gjældte 
mit  intet ;  og  jo  mer  du  Fejlen  skjældte, 
som  jeg  har  og  begaa't  i  sort  paa  hvidt, 
skjønt  mindre  groft  og  mindre  tit 
end  de,  der  sig  i  Tidens  Smigren  ælte,  — 
jo  mer  jeg  agtede  den  rene  Fod, 
hvorpaa  jeg  trode, 
trods  hver  Unode, 
dit  Indre  stod. 

Mit  Had  til  Broderkys,  til  Rosiflængelse, 
til  Bravoskraal,  til  Venskabsdutteri, 
til  Af-forgudelse,  til  Hurrahi, 
til  Hille-den-og-Karles-Børs-Ophængelse 

15=* 

og  andet  Digterpøbelslikkeri, 

der  paa  hvert  Kjælderbal  er  blevet  Mode, 

hvor  ingen  danse  kan  med  rene  Sko, 

som  paa  Parnassets  Bal  en  Domino, 

saa  snart  en  Dreng  kan  bare  staa  paa  Ho'de,  — 

mit  Had  ved  Ærens  alt  for  runde  Bord 

til  lumpne  Høfligheder  —  med  ét  Ord  — 

kom  din   Uartighed,  til  gode. 

Det  er  en    Vægter  i  Vor-Herres  Hus 
(saa  tænkte  jeg),  der  prygler  den,  der  stjæler, 
og  selv  med  Politiet  ikke  hæler. 
Han  sikkert  ej  ved  første,   bedste  Krus 
i  Kjælderen  med  Fanden  drikker  Dus. 
Det  er  en  Karl,  der  ikke  blot  i  Rus 
forstaar  sin  Banden.^ 

men  ædru  staar  sin  Mand,  og,  hvor  han  rode  ser, 
ad  Raadsturaadet  og  ad  Roder-Roden  ler 
og  Rodemestren  selv  i  sit  Parnas-Kvarter, 
hvis  han  forroder  sig,  slaar  kjæk  paa  Panden. 
—  Des  værre,  jeg  miskjendte  dig! 
„d^w  skj ænitede  kun''\  siger  du,   ^med  mig'"'' ; 
det  var  dit  Alvor  kun,  saa  længe 
du  trode,  med  min  s©de  Kniv 
jeg  ogsaa  vilde  dig  paa  Liv? 
Nu  derimod,  du  haaber  Drikkepenge, 
vil  du  kun  mine  Kammerater  hænge! 

Hvem  er  du  da,   du  Mørkets  Aand, 

der,  trods  den  dig  endnu  tvivlsomme  Gaade, 

mig  rækker,  hvad  din  fordums  Ven  ^)  forsmaade: 

din  Vægterhaand, 

mens  pludselig  du  vender  Morgenstjærnen 

fra  store  Synderen,  du  rendte  paa, 

imod  de  smaa? 

Hvem  er  du,  falske  Lygtemand  paa  Randen 

af  Graven,  du  dig  selv  med  Spaden  grov, 

mig  undergravende,  som  ingen  anden, 

i  Tanke,  naar  jeg  miitede  Forstanden, 

at  spænde  min  Fornuft  for  din  maskerte  Plov? 

Hvem  er  du  med  den  Kvædlen  og  den  Kvadlen, 


[Chr.  Molbech. 

der  dybt  gjenklinger  i  det  rene  Bryst 
og  lokker,  selv  i  Sumpens  Tussedyst, 
den,  Smiger  ækler,  med  frimodig  Dadlen? 
Hvem  er  du,  der,  fordi  jeg  roste  dig, 
skjønt  jeg  „i  Individet  sylter  Valle, 
som  om  jeg  Stregen  var  til  altings  Nuller, 
og  leger  Tit  igjennem  Karrets  Huller 
med  Gud  og  Fanden  og  med  alle",  — 
med  ét  vil  broderlig  omfavne  mig? 

Du  lokker  den,  du  tror  en  Gestur  Blinde^ 

fordi,  som  Gjæst,  han  ikke  paa  dit  Ord 

i  dig  just  vilde  strax  den  Guds  enbaarne  finde, 

og  strar  ej  tog  din  Disk  for  Herrens  Bord,  — 

fordi  han  ej  gik  ganske  fra  Forstanden 

ved  din  bagvendte  Morten-Luther-Bauden, 

endskjønt  han  mod  enhver  forsvarte  dig, 

der  dig  foragtede  foragtelig,  — 

du  lokker  ham,  da  du  har  set  ham  smagte, 

hvor  Kryben  med  lidt  Vid  ej  lider  Nød, 

og  set  ham  i  sin  Armod  trofast  agte 

hver  Aandens  frie  Næring  mer  end  Brød,  — 

du  lokker  ham,  da  du  har  set  ham  haane 

den  Frister,  der  bød  Kongeriger  fal, 

selv  da  han  vilde  ham  lidt  mer  end  skaane, 

hvis  han  sig  vilde  nulle  til  hans  Tal,  — 

du  lokker  ham  med,  hvad  du  véd  der  rører 

det  Hjærte,  der  „da  jeg  var  lille"  sang: 

du  lokker  ham  med  Lyden,  der  forfører, 

i  dine  Bedeklokkers  dybe  Klang,  — 

og  fører  ham  —  til  Syne  langt  fra  Vinding, 

fra  Brød  af  Sten  og  Herlighed  af  Skam, 

paa  Tiggervejen  —  op  paa  Templets  Tinding, 

for  dér  i  Svindelen  at  styrte  ham? 

Nej,  ren  som  Lilien  med  dyndig  Stængel 
staar  for  mig  nu  Hans  Karvels  raske  Karl,^) 
og  hellig  som  en  ydmyg  kristlig  Engel 
den  halv  opblæste  Hedning  Hakon  Jarl.  2) 


3)  [!'.  C.  Bruun?]     •^')  [ehlenschlæger.] 

Hvad  vil  vel  Frækhed  blot  i  Spegen  sige 

og  Herskerbram  i  Heltegjoglespil 

mod  Hovmod  midt  i  Himmeriges  Rige, 

mod  Pralen  dér,  hvor  Engle  lytte  til? 

Som  han,  der  førte  Kristus  op  paa  Templet, 

staar  du  dér  for  mit  Øje  pludselig 

skalpandebrændemærkt  med  Hovmodsstemplet. 

Vig  bag  mig,  Satan!  nu  jeg  kjender  dig. 

Se  det  og  skjælv,  Trold!     Ordet  er  min  Hammer. 
Erkjend  din  Herre!     Stjærnen  er  mit  Lyn. 
Min  Gaades  firfoldlyse  Straale  rammer 
dit  pludselig  i  Skræk  opklarte  Syn. 

Sfinx.   / 

/   Baggesen," 


Efter  at  B.  havde  hidset  sig  op  til  et  saadant  Kogepunkt  som 
det,  hvorom  Slutningen  af  foranstaaende  Digt  bærer  A^idne ,  var  en 
Fortsættelse  af  den  poetiske  Tvekamp  foreløbig  umulig.  I  det 
næste  Nummer  af  Skilderiet  f.  9de  Decbr.  svarede  G.  i  jævn  Prosa 
med  dette  Stykke: 

„Om  Baggesen. 

Med  nogen  Forundring,  med  dyb  Bedrøvelse,  men  end  dybere 
Rolighed,  læste  jeg  Baggesens  Svar  til  mig  i  Skilderiet  Nr.  97. 
At  svare  kan  naturligvis  ej  falde  mig  ind,  da  en  Baggesen  dog 
umulig  for  Alvor  kan  tro,  hvad  han  her,  i  en  mig  aldeles  ubegribe- 
lig Stemning,  har  sagt,  og  da  hans  hartad  rasende  Beskyldninger 
maa  i  enhver  retsindigs  Øje  afbevise  sig  selv.  Hvad  jeg  derimod 
vil  og,  som  jeg  tror,  bør  gjøre,  er  at  aflægge  velsindede  Regnskab 
for  min  Adfærd  i  denne  Sag,  der  vel  ikke  kan  være  dem  mistænke- 
lig, men  dog  fremmed,  I  fire  Aar  har  jeg  været  Gjenstanden 
hartad  for  alle  deres  Haan,  der  offentlig  omtalte  mig  og  min  Færd, 
uden  dog  at  gribe  den  Svøbe ,  man  alt  i  tidligere  Dage  havde  set, 
jeg  kunde  svinge,  i  det  mindste  bedre  end  de,  der  vilde  dræbe 
mig  med  den;  og  jeg  begriber  da  visselig  ikke,  hvad  der  skulde 
bevæge  mig  til  at  prøve  den  paa  en  Digter,  hvis  Mesterskab  heri 
jeg   aldrig   har   betvivlet   eller   attraaet,    og  hvis  Smaasnært  i  Forbi- 

gaaende  jeg  sagtens  kunde  taale.  Derimod  maatte  det  være  mit 
Ønske  at  se  denne  store  Aand  vandre  en  bedre  og  værdigere 
Bane,  et  Ønske,  jeg  frimodig  udsagde  allerede  1812  i  mit  korte 
Begreb  af  Verdens  Krønnike;  og  uden  storagtig  at  mene,  jeg 
kunde  omvende  ham,  maatte  det  dog  være  mit  inderlige  Ønske  at 
gjøre  ærlig  det  lidet,  der  stod  i  min  Magt,  Jeg  har  derfor  ad- 
skillige Gange  tænkt  paa  i  et  Digt  at  kundgjøre  min  Beskuelse 
af  ham  og  hans  Bane;  og  nu  faldt  det  mig  ind,  at  det  helst 
burde  ske  i  en  skjæmtende  Tone,  mod  hvilken  hans  Øre  snarest 
oplod  sig,  og  i  hvilken  jeg  tillige  kunde  revse  mangen  Dagens 
Daarskab,  der  egentlig  kun  var  hans  Fejl  i  Karrikatur;  og  se, 
derfor  skrev  jeg  mine  rimelige  Strøtanker,  noget,  som  alle  mine 
Kyndinge  véd,  og  som  vel  enhver  opmærksom  Læser  selv  vil 
kunne  spore.  At  Baggesen  kunde  faa  i  Sinde  at  tage  mig  min 
alvorlige  Skjæmt  ilde  op ,  det  forudsaa  jeg ,  og  var  belavet  paa  at 
bære,  hvad  han  i  saa  Fald  vilde  overvælde  mig  med;  men  at 
han  for  Alvor  kunde  tro,  jeg  havde  talt  med  et  fjendtligt  Sind^ 
det  ansaa  jeg  og  det  anser  jeg  endnu  for  umuligt.  —  Imidlertid 
hørte  jeg  Tale  om  hans  Gaade,  og  mærkede  af  noget,  man  læste 
for  mig,  at  den  gjorde  sig  særdeles  kostbar.  Det  faldt  mig  ind, 
at  Gaadeordet  maatte  være  Individualitet  som  det  eneste  Ord,  der, 
som  Udtryk  for  Ordet  og  Sandheden^  kunde  bruges  om  alt  exi- 
-sterende.  Jeg  læste  Gaaden  igjennem,  fandt  en  Del,  jeg  ikke  for- 
stod og  ej  engang  gad  grunde  paa,  men  fandt  min  Formodning 
noksom  stadfæstet,  og  midt  i  et  forfængeligt  Spil  saa'  jeg  dybe 
genialske  Glimt.  Jeg  tænkte,  det  kunde  maaske  gjøre  et  godt 
Indtryk  paa  Baggesen,  hvis  han  saa',  at  en  Dagens  Davus  forstod, 
hvad  han  mente,  var  skjult  for  Ødiper,  og  at  det  var  den  samme 
Davus,  som  skjæmtede;  og  at  det  burde  gjort  et  godt  Indtryk,  er 
en  Overbevisning,  som  ingen  Erfaring  om  mil  Haabs  Skuffelse  skal 
kunne  rokke. 

Baggesen  vil,  man  skal  tro,  at  jeg  af  en  Fjende  fik  Lyst  til 
at  være  hans  Ven,  fordi  han  roste  min  Skjæmt;  men  det  kan 
dog  umulig  være  hans  Alvor;  thi  vilde  han  end  miskjende  den 
venlige  Aand,  som  jeg  tør  sige,  svæver  selv  over  de  stærkeste  og 
alvorligste  Bebrejdelser  i  Skjæmtetalen ,  saa  maa  han  jo  dog  have 
set,  at  i  Begyndelsen  af  Gaadegætningen,  der  staar  ved  Siden  af 
hans  parentetiske  Svar,  taler  den  samme  venlige  Aand,  hvis  Røst 
han  sikkert  har  fornummet  i  sit  Hjærte.  —  Hvad  nu  overalt  den 
Ros  angaar,  som  han  mener,  jeg  skal  have  bygget  sataniske  Anslag 
paa,    da    maa    han    dog   rigtig   tiltro   mig   en    god    Portjon  Dumhed, 

dersom  han  mener,  at  jeg  ikke  saa'  Hanken  ^)  ved  ^f^appen'"''  og 
Halen  ved  ^^jfesper''^,  ligesom  han  dog  vel  maa  se,  at  jeg  har 
spillet  mit  Kort  som  en  Dumrian  til  Gavns,  hvis  det  var  Hans 
Mikkelsens  Krans,  jeg  bejlede  til;  og  et  Blad  af  den  er  jo 
alt,  hvad  Baggesen,  med  adskilligt  bag  Øret,  rakte  mig.  At 
imidlertid  Baggesens  Parentes  afbrød  mine  Strøtanker  og  gav  An- 
ledning til  mit  Slutningsord  i  Gaadegætn ingen,  det  er  ganske 
rigtigt;  men  det  sagde  jeg  jo  selv,  og  det  maatte  vel  være  et 
usvigeligt  Vidnesbyrd  om,  at  det  var  ingen  Skjælm,  jeg  havde  bag 
Øret.  Mener  B.  virkelig,  at  jeg  for  ?nin  Person  bryder  mig 
synderlig  om,  enten  han  forener  sin  Stemme  med  Verdens  eller 
min,  da  kjender  han  Mennesket,  mig  og  min  Bane  langt  slettere, 
end  jeg  havde  trot;  thi  naar  man  har  hele  Verden  imod  sig,  vil 
selv  det  største  Geni  mer  eller  mindre  ej  sige  stort;  man  bliver 
lige  fuldt  bét,  hvis  man  ikke  har  Gud  med  sig;  og  har  man  det., 
staar  man  sig  nok.  Ej  heller  plejer  det  at  være  Maaden,  hvorpaa 
man  vil  tilsmigre  sig  en  Mands  Gunst:  at  man  siger  ham  hans 
Fejl  lige  i  Øjnene,  ja,  for  hele  Verdens  Øren^);  og  det  har  jeg  jo 
gjort  i  det  samme  Stykke,  der  skal  indeholde  den  nederdrægtige, 
sataniske  Smiger.  —  At  jeg  derimod  inderlig  ønskede  og  ønsker 
at  vinde  B.  for,  hvad  jeg  véd  er  Sandhed,  det  har  jeg  jo  for  længe 
siden  offentlig  sagt,  og  fragaar  det  aldrig;  men  visselig:  det  er  for 
hans  egen  Skyld  og  for  de  manges,  der  efter  min  Beskuelse  have 
deres  Centralpunkt  i  hans  Aand.  At  jeg,  som  Menneske,  har 
desuden  det  særdeles  Ønske  at  staa  i  venligt  Forhold  til  en  Aand, 
jeg  elsker,  og  [som]  —  den  være  min  nu  nok  saa  overlegen  — 
er  mig,  efter  min  Følelse,  nærmere  beslægtet  end  de  fleste,  jeg 
kjender,  det  er  dog  vel  ingen  Brøde;  og  Udsagnet  af  dette  Ønske, 
som  først  burde  finde  Sted,  efter  at  jeg  frimodig  havde  be- 
dømt hans  Færd  og  efter  at  han  havde  erklæret,  at  han  ej  ansaa 
mig  for  et  Dummerhoved,  dette  Udsagn  af  en  Følelse,  jeg  ej 
kunde  misbillige ,  er ,  hvad  B.  nu  vil  forvandle  dels  til  et  satanisk 
Hykleri,  dels  til  et  drengeagtigt  Kammeratspil.  Fordi  jeg  sagde, 
hvad  Sandhed  er:  at  jeg  aldrig  har  dømt  Mennesket  Baggesen 
haardt,  fordi  han  i  en  saa  forvirret  Tid  fulgte  den  saare  skjæve 
Retning,  hvortil  jeg  i  yngre  Dage  følte  en  mægtig  Lyst  i  min 
egen  Barm,  —  derfor  skal  jeg  have  forandret  min  Dom  over  Skjæv- 
heden;  fordi  jeg  sagde,  det  glædede  mig,  at  B,,  for  hvis  Skyld  jeg 
skjæmtede,  havde  fundet  andet  end  ^)  i  Skjæmten,  —  derfor 

1)  [Trykfejl  ior  Hagen }  Jfr.  Udkastet  her  foran  S.  211.]  2)  [„Ojne«].  3)  [At  denne 
forsætlige  Lakune  i  Trykken  er  en  ny  humoristisk  Maade  til  at  betegne  det  Ord, 
som  B,    i    sit    foran    staaende  Digt   betegner   to   Gange   ved    » dit«    (jfr.   B.'s 

skal  jeg  have  løftet  mig  paa  Tæerne,  derfor  skal  jeg  have  kaldt 
B.  engleren,  naar  han  kun  vilde  rose  mig! 

Dog,  man  bør  ikke  spilde  Ord  paa  at  besvare  saa  latterlige  Ting, 
der  kun  blive  højst  alvorlige  ved  den  Betragtning:  hvor  saare  en 
Aand  som  Baggesen  maa  forvirre  og  omtaage  sig  for  at  finde  dem 
rimelige.  Jeg  vil  da  kun  endnu  bemærke,  at  vel  har  jeg  brændt 
det  Eftermæle,  hvormed  jeg  havde  agtet  at  slutte  mine  Strøtanker, 
af  Grunde ,  som  staa  paa  Prent  at  læse ;  men,  ønsker  B.  det ,  skal 
jeg  se  dog  at  restituere  det  saa  vidt,  at  han  kan  se,  jeg  frygter 
ikke  for  en  Dyst,  naar  det  skal  saa  være;  men  slutte  vil  jeg  heller 
med  den  Forsikring,  at  mine  Tanker  om  B.  ere  i  Dag  lige  saa 
venlige^  som  da  jeg  sluttede  Gaadegætningen ,  og  at  mit  Haab  om 
ham  endnu  er  omtrent  det  samme,  skjønt  hans  Ros  i  „Tanke- 
samleren"  dog  vist  ikke  skal  fremgjøgle  indtagende  Skikkelser  for 
mig  eller  indbilde  mig,  hvad  jeg  Gud  ske  Lov!  aldrig  har  ønsket: 
at  B.  skulde  tage  mit  Parti  paa  Sandheds  Bekostning. 

Langt  fra  derfor,  som  B.  vil  indbilde  sig,  at  skfælve.^  sidder 
jeg  ganske  rolig  og  beregner,  at  det  vilde  glæde  mig  dobbelt,  hvis 
B.  nu  eu  Gang  blev  min  Ven  for  Sandheds  Skyld;  thi  da  vilde 
Verden,  netop  for  Tankesamlerens  Skyld,  have  dobbelt  Ulejlighed 
med  at  samle  sine  Tanker,  Rolig  kan  jeg  ogsaa  sagtens  være  ved 
de  Smæk,  B.  giver  Skyggen  af  sin  egen  syge  Fantasi;  thi  de 
ramme  jo  slet  ikke  mig;  og  om  Verden  vilde  sige,  de  slog  mig 
ihjel,  det  lo  jeg  kun  ad;  min  Karakter  har  jeg  med  ikke  saa  faa 
og  efter  Verdens  Tanker  store  Opofrelser  lagt  for  Dagen,  at,  frem- 
for alt  naar  Verden  sigter  mig  for  Hykleri  og  Smiger,  er  jeg 
ordentlig  nødt  til  at  le  den  lige  i  Øjnene  og  svare:  min  Ven! 
vær  dog  ikke  saa  spydig!  tag  dig  heller  selv  om  Næsen!  Har  jeg 
smigret  for  dig,  da  er  det  saamænd  sket  af  Vanvare,  det  kan  du 
tro;  og  har  jeg  hyklet,  da  har  jeg  min  Tro  en  god  Slump  alskens 
gode  Ting  til  gode  hos  dig;  thi  du  plejer  jo  dog  at  betale  slige 
Føjeligheder  ganske  anstændig,  og  du  vil  dog  vel  ikke  bilde  dig 
ind,  at  jeg  skal  tage  dine  Spottegloser  og  Næsestyvere  etc.  etc.  etc, 
for  god  Betaling!  Se,  paa  den  Fod  staar  jeg  med  Verden,  og 
derfor  kan  jeg  sagtens  være  rolig,  naar  jeg  for  Resten  har  en  god 
Samvittighed ;    og    en    bedre   end    den ,   jeg   har    i    min  Handel  med 

ferste  nedvidnelagte  Rimbrev,  Værker  VIII,  n  — 12),  nemlig  det  i  Begyndelsen  af 
Stretankerne  oftere  forekommende  „Skidt'',  —  det  har  B.  forstaaet,  naar  han  i 
Skild.  f.  19de  Decbr.  siger,  at  G.  havde  »begyndt  Slagsmaal  med,  hvad  han  selv 
ikke  mer  ter  nævne,  eller  hans  Sætter  maaske  ikke  mer  vil  sætte«.  —  K.  Arentzen 
har  ikke  forstaaet  det:  B.  og  Ohl.  V,  150.  Anm.] 

Baggesen,    har  saamænd  intet  Moers  Barn.     Trods,   om  B.  omvendt 
tør  sige  det  samme  om  sin!    Det  er  den  eneste  Trods  imod  ham  af 

N.  F.  S.  Grundtvig.'-' 

Dette  Grundtvigs  rolige  Svar  fandt  dog  endnu  ingen  Indgang 
hos  Baggesen,  der  i  en  Prosaartikel  i  Skild.  f.  19de  Decbr.  med 
Overskrift:  „ZeV  Omvenderen^  der  vender  om'-\  overdænger  G.  med 
nye  Grovheder  og  nærgaaende  Beskyldninger,  idet  han  ligner  ham 
ved  Simon  Troldmand  og  slutter  med  at  give  ham  Valget  mellem 
sin  Medlidenhed  og  sin  Foragt.  —  I  en  lang  alvorlig  Artikel  „Ow 
Baggesen  og  om  mig'"''  i  Skild.  f.  20de  Decbr.  udtaler  G.  sig  nu 
om  sin  hele  Stilling  lige  overfor  en  Samtid,  som  ikke  vilde  eller 
kunde  forstaa  ham  eller  lade  ham  vederfares  nogen  som  helst  Ret- 
færdighed. —  Denne  Tale  har  dog  maaske  gjort  noget  Indtryk  paa 
B. ;  i  hvert  Fald  var  han  kommen  bort  fra  den  sygelige  Ophidselse 
i  „Tankesamleren",  da  han  atter  lod  høre  fra  sig  i  Skild.  f.  1 6de 
Jan.  1 816  med  det  meget  selvfølende  Digt: 

„Til  Hejmdal.i) 

Beslægtede,  som  Lys  og  Varme  dér, 

hvor  Straaler  spille, 
er  jeg  og  du  i  Mørkets  Samfund  her, 

min  Sangs  Bro'rlille! 
Beslægtet  er  min  Aand  med  din,  ej  blot 

i  Smil  paa  Læben, 
men  og,  med  dyb  Foragt  for  Tidens  Spot, 

i  hellig  Stræben. 
Men,  mener  du,  fordi  jeg  nemmed  din 

miskj  endte  Gaade, 
at  du  som  ingen  Ting  nu  ogsaa  min 

ret  nemt  kan  raade? 
Fordi  som  Barn  jeg  lege  kan  med  dig, 

Søn  af  min  Moder! 
er  næppe  sagt,  du  spøge  kan  med  mig, 

din  ældre  Broder. 
Fra  Stadet,  hvor  jeg  staar,  jeg  vel  i  dit 

mig  ned  kan  sætte  ; 
men  Opgangstrinnene  fra  dit  til  mit 

er  ej  saa  lette. 

1)  [B,  har  vel  i  Mellemtiden  set  G.'s  vtHejmåal,  Dansk  Nyaarsgave  for  1816«. 
Muligvis  har  G.  sendt  B.  den  med  en  Tilskrift,  der  kan  have  ydet  Udgangspunktet 
for  dette  B.'s  Digt.] 

Som  moden  Aand,  jeg  vel  erindrer  mig 

i  Barnets  Have  ^)  ; 
men  feler  du,  hvad  gyse  vil  i  dig, 

paa  Mandens  Grave? 
Hvorledes  han,  som  fusker,  ofte  faldt, 

det  Mestren  husker; 
men  sig  mig,  Broder!  var  du  Mester  alt, 

før  du  blev  Fusker? 

Forfatteren  af  Gaaden: 

Det  evige  Sindbillede."] 


12.      Til    Sfinx. 

(Januar   18 16.) 

[Baggesens  Tilskrift  „Til  Hejmdal",  som  her  er  aftrykt  umiddelbart 
foran,  fremkaldte  strax  i  næste  Nummer  af  Skilderiet  f.  20de  Jan. 
1 8 16  dette  Grundtvigs  Svar,  som  B.  atter  besvarede  med  sit  „Hjærte- 
kvad  til  Grundtvig"  (se  Indledning  til  Nr.  13).  —  Forf.  optog 
dette  Digt  i  sine  „Nordiske  Smaadigte"  (Kristiania  1838),  S.  80-82, 
og  knyttede  dér  til  det  og  til  Digtet  Nr.  14  nogle  Bemærkninger  om 
Ordskiftet  med  Baggesen,  som  skulle  anføres  ved  sidstnævnte  Digt.] 


E/j  har  jeg  glemt,  at,  naar  Gravklokken  gaar. 

Da  først  udringes  mine  Skoleaar^ 

Og  aldrig  har  som  IVEester  jeg  mig  brystet; 

Men  lært  jeg  har  i  tunge  Prøveaar 

At  føle  mer,  end  nogen  Sfinx  forstaar, 

Og  af  mit  Ærme  har  jeg  Barnet  rystet. 

Hvo  højt  vil  flyve,  falder  gjærne  ned, 

Hvo  højt  sig  drømmer,  svimler  kun  derved, 

Thi  sætter  jeg  mig  lavt,  paa  Runestene; 

1)  [Med  Tanken  paa  B.'s    »Da  jeg  var  lille«    forbindes   her   en  Hentydning  til 
Slutningslinjerne  i  G.'s  Digt  her  foran  S.  222  om  »Kongens  Have.«] 

Stat  du  for  mig,  saa  højt  du  kan,  i  Fred! 
Men,  hvis  hovmodig  du  paa  mig  ser  ned, 
Da  visselig  du  staar  ej  paa  det  rene. 

Du  pukker,  hører  jeg,  paa  dine  Aar; 
Men,  blegedes  paa  Lysets   Vej  dit  Haar, 
Saa  det  omskinner  dig  som  Retfærds  Krone? 
Du  praler,  hører  jeg,  af  dine  Saar: 
Dem  fikst  du  vel  i  Verdens  Ormegaard; 
Men,  fik  du  dem  i  Kamp  for  Lysets  Trone? 

Min  Gaade,  hører  jeg,  du  kløgtig  nam; 
Var  det  den  Gang  du  lydt  med  Daareglam 
Mig  for  en  Hykler  og  en  Djævel  skjældte? 
For  ingen  Ting  din  Gaade  jeg  ansaa,  — 
Det  siger  du;  men  kan  du  da  forstaa, 
At  jeg  i  intet  saa'  Orions  Bælte? 

Hvis  om  din  Gaade  jeg  har  gættet  fejl, 

Fordi  jeg  kiged  kun  i  Sandheds  Spejl, 

Da  har  i  det  du  ikke  set  din  Gaade; 

^§"  jsg"  tør  give  under  Haand  og  Segl, 

At  ikkun  da  du  tager  ikke  fejl, 

Naar  du  den  gætter  paa  min  simple  Maade. 

Du  mener,  hører  jeg,  det  var  dig  nemt 
At  knægte  mig  i  Alvor  og  i  Skjæmt, 
Og  ydmyg  dale  til  mit  Barne-Sæde; 
Om  det  er  sandt,  jeg  véd  vel  ej  bestemt. 
Men  nok  jeg  véd,  at,  tror  du,  det  er  nemt, 
Da  avler  Stolthed  kun  en  dødfødt  Glæde. 

Om  virkelig  du  staar  paa  Tempeltind, 
Og  om  jeg  op  til  dig  har  mange  Trin, 
Det  klarer  sig  en  Gang  vel  paa  det  sidste; 

Men,  ser  jeg  ret  ved  Ordets  Lampeskin, 
Jeg  mod  din  Højde  ikke  gjør  et  Trin, 
Og  aldrig  skal  din  Modenhed  mig  friste. 

At  Lyset  bor  ej  i  din  Hjærneskal, 

Men  hist  i  Kjærlighedens  Gaadehal, 

Det  har  jeg  lært  af  ham,  som  Engle  dyrke; 

Og  i  hans  Ord,  som  Lysets  Arvetal, 

Jeg  fandt,  at  hverken  kan  ej  heller  skal 

Der  Samfund  være  mellevi  Lys  og  Merke. 

Som  Digter,  mener  du,  paa  Gravsens  Bred 
Du  og  dit  Liv  er  ej  at  spøge  med,  — 
Og  det  er  netop,  hvad  jeg  vilde  sige; 
Men,  dX  for  Alvor  jeg  tog  Skjæmten  med, 
Hvor  Alvorsord  ej  funde  bedre  Sted, 
Det  var  dog  nok  ej  Næsvished  saa  lige. 

Se,  stolte  Sfinx!  det  er  mit  Davus-Svar, 
En  bu7ide7i  Tale,  baade  kold  og  klar, 
Tillukt  med  Flid  for  Tonen  i  mit  Hjærte; 
Nu  er  jeg  sen,  som  jeg  var  fordum  snar, 
Til,    Vægterhaanden,  du  bespyttet  har. 
At  række  dig  i  Skin  af  Danmarks  Kjærte. 

Jeg  lod  dig  rase,  ældre  Broder  min! 

Og  paa  min  Kappe  slagte  dine  Svin, 

Jeg  vilde  dig  ophidse  ej,  men  køle; 

Nu  est  du  kold  og  stolt  med  Hjærtens  Lyst, 

Kom  nu!  saa  vove  vi  en  Alvorsdyst, 

Og  væmmes  skal  du  vist  ej  ved  min  Søle, 

Dog,  ingen  Handske  kaster  jeg  til  dig. 

Jeg  kun  optager  den,  du  rakte  mig. 

Og  som  jeg  den  Gang  ikke  maatte  røre; 

Afbryder  jeg  med  Fjenderne  min  Krig, 

Og  venter  jeg  en  Sandheds   Ven  i  dig, 

Hvor  kan  mod  dig  med  Lyst  jeg  Krigen  føre? 

Nej  visselig,  som  Dannemand  og  Præst, 
Selv  midt  i  Strid  jeg  huer  Freden  bedst. 
Og  gjærne  Hjærtet  vilde  kjærlig  tale; 
Men,  til  du  ser,  at  ej  jeg  leger  Hest, 
Skjønt  Barn  jeg  er,  det  tjener  os  nok  bedst 
I  Stilhed  Gud  hinanden  at  befale. 


Dog,  Hjærteordet  lader  sig  ej  tvinge; 
Gid,  Baggesen!  du  mesterlig  fuldbringe, 
Hvad  jeg  har  kjækt  og  ærlig  fusket  paa! 
Da  véd  jeg  vist,  at  under  Lysets  Vinge 
Min  Broderhaand,  mit  Venneraad  saa  ringe 
Du  nænner  ej  at  haane  og  forsmaa. 


13.     Til  Jens  Baggesen. 

(Aabent  Fejdebrev.) 
(Marts   18 1 6.) 

[Med  ovenstaaende  Titel  og  Anmærkningen:  „I  Anledning  af  Dan- 
fanas  Februarhæfte"  staar  dette  Digt  i  Skilderiet  f.  2den  Marts  18 16. 
Som  omtalt  her  foran  i  Indledning  til  Nr.  9,  bragte  Februar- 
hæftet  af  Baggesens  Maanedsskrift  Danfana  hans  tre  „nedvidne- 
lagte"  Rimbreve,  tillige  med  Digtet  „7x7  Vali  Magni'-''  fra  d.  24de 
Nov.  1 81 5  (se  foran  i  Indledningen  til  Nr.  10).  Det  er  dette 
sidste  Digt,  som  saa  stærkt  har  grebet  Grundtvig,  at  han  nu  paa 
én  Gang  kaster  Glemselens  Slør  over  alt  det  mellemliggende  og 
bortkaster  al  Mistillid  til  Baggesens  Aand,  om  han  end  vedbliver 
at  være  sig  Modsætningen  bevidst  mellem  B.'s  formentlig  seende 
og  sin  egen  ubetingede  blinde  Tro  paa  den  kristelige  Aabenbarings 

fulde  Sandhed  og  Tilstrækkelighed  for  alle  Tider.  —  Til  For- 
staaelse  baade  af  dette  og  det  følgende  Digt  af  G.  er  B.'s  saa 
nødvendigt,  at  det  maa  hidsættes  i  sin  Helhed, 

„Til  Val  i  Mag  ni. 

»Savl!  Savl!  hvi  forfalger  du  mig?« 
Røsten  i  Lyset. 

„Jeg  er  mig  selv  en  Gaade  — " 
det  har  jeg  længe  vidst; 
„til  ker  mig  selv  at  raade" 
hvor  længe  jeg  har  Frist? 
beror  paa  Herrens  Naade. 

Men,  Vali!  først  og  sidst 
véd  Vidar  dette  vist: 
at,  til  mig  selv  at  raade, 
som  Del  af  Altets  Gaade, 
som  Middel  til  sit  Med, 
dertil  gav  Herrens  Naade 
min  Gætten  Evighed. 

Hør,  Magni!  nu  det  Svar 
paa  Svarets  mørke  Tale 
fra  Hoved  indtil  Hale 
beredt  alt  Modi  har: 

Dit  Navn  jeg  ikke  kjender; 
din  Styrke  kun  og  Mod 
jeg  skuer  i  de  Hænder, 
du  knytter  mig  imod. 
Hvor  meget  du  mon  vide, 
derpaa  jeg  ej  kan  lide; 
men  paa  din  indre  Kraft 
jeg  fuldt  Bevis  har  haft. 
Ser  ret  jeg  paa  din  Næve; 
den  kan  vel  Mjølner  hæve; 
men  —  hvordan  svinge  den? 
det  la'r  jeg  staa  der  hen. 
Om  du,  som  Odins   Kæmpe, 
dit  eget  Mod  kan  dæmpe? 
det  véd  jeg  ej  endnu; 

men  at  jeg  kjender  noget 

til  Ragnarokur-Sproget, 

det,  Vali?  mærker  du. 

Jeg  Vali-Magni  kalder 

dig,  —  til  jeg  véd  det  Navn, 

du  bærer  i  vor  Alder 

i  Rokur-Kjøbenhavn. 

Hvis  du  en  Gang  ved  Stævne 

paa  Ragna-Marken  mig 

vil  Vidar-Modi  nævne, 

jeg  overlader  digj) 

Men  —  lad  os  selv  os  glemme! 
(det  er  vel  Gaaden  værd) 
og  høre  Mestrens  Stemme, 
der  har  os  begge  lært! 
Jeg  skriger  ej,  som  Raaber 
i  Gaden,  hvor  jeg  bor; 
men  synger,  som  jeg  haaber, 
i  Gaaden,  hvad  jeg  tror. 
Let  er  min  Gaade  næppe, 
som  første  bedste  Praas, 
sat  under  Haandens  Skjæppe, 
hvor  Laas  for  Munden  slaas.  — 
Hvis  ogsaa  Gestur  Blinde 
den  halv  i  Tanke  randt, 
vist  Hejdrek  ingen  Sinde 
dens  Helbetydning  fandt. 

Lidt  mer  end  Ord  maa  kløve 
min  Gætter,  mer  end  le, 
hvis  for  min  Jomfru-Løve 
han  ej  skal  staa  med  Spe.  — 
Til  kort  Filistren  kommer, 
der  vil  med  List  derfra: 
thi  Vidar  Heltedommer 
har  ingen  Dalila. 

Da  selv,  hvo  du  mon  være, 
(Filister  er  du  ej) 


1)  [Odins  Senner   Yiåar    og   Yali   og  Tors  Sønner    Modi   og    Magni  nævnes  i 
Vaftrudnersmaal  som  den  nye  Gudegeneratjon  efter  Ragnaroke.] 

om  og  vi  gik  i  Lære 
hidtil  paa  samme  Vej,  — 
hvis  du  kun  aner  Løjer 
i,  hvad  du  raader  halv, 
med  andres  Kalve  pløjer; 
thi  min  er  ingen  Kalv. 

Thi  hør  du,  Hejdrek  Herre! 
hvad  Gesttir  Ikkehlind 
tilhvisker  kun  de  færre 
med  mindre  Sans  end  Sind: 

Min  Jomfruløve  knuser 
vel  med  en  løftet  Klo 
hver  gættende  Fremfuser 
mod  hendes  Truens  Ro; 
men  for  den  fromme  bliver 
den  vrede  Løve  tam, 
og  Vinket,  hun  da  giver, 
er  Blikket  af  et  Lam. 
„Kom  nærmere!"  det  siger, 
jeg  truer  ikke  dig ; 
hvis  ej  din  Knælen  sviger.^ 
din  Beden  gætter  mig. 

Men,  hvis  du  altsaa  gætter 
(tilføjer  Ikkeblind) 
paa  mer  end   ,,  Væv  for  Jætter 
af  Edderkoppespind,'-^  — 
hvis  bedre  selv  end  nogen, 
hvis  bedre  selv  end  jeg, 
du  kjender  det  i  Bogen, 
der  over  mig  slaar  Streg,  — 
saa  kæmp  mod  Gestur  Blinde, 
som  Gestur  Ikkeblind^ 
den  fulde  Pris  at  vinde 
paa  Sangens  lyse  Tind ! 

Kvæd,  som  jeg  kvad  min  Gaade, 
højt  for  den  lave  Dal, 
hvad  du  deraf  kan  raade, 
med  mig  i  Bragis  Sal! 
IV.  16 

Hvo  véd,  om  Hertas  Ører 
i  Troldes  Hurlumhej 
to  Hammerslag  ej  hører, 
naar  ét  de  horer  ej  ? 

O,    Vali!   Vali!    Vali! 
smelt  Nordens  Is  med  mig! 
féll  dogg  i  djupa  dali^ 
hør!    Vidar  kalder  dig! 
Fald  ej,  som  Sne,   paa  Sletten, 
hvor  intet  voxer  mer! 
Graalaaren  under  Hætten 
dig  kold,  som  dum,  beler. 

Og  jeg  vil  mer  end  lyse 
(skjønt  maaske  mindre  varm) 
for  dem,  hvis  Aander  fryse, 
selv  tæt  ved  Solens  Barm. 
Lys  uden    Varme  smelter 
ej  Klippen,  som  du  ser; 
men  mørk  Opvarmen  ælter 
kun  Dynd  i  Livets  Ler. 
Lad  begge  sig  forene, 
som  Lys  og  Liv  fra  Gud, 
til  Frugten  paa  de  Stene, 
der  blødnes  ej  af  Slud! 

Held!  hvis  to  himmelbundne, 
som  Mørket  skiller  ad, 
i  Lyset  sammenfundne, 
paa  Tinden  sammen  sad: 
tog  hver  sit  Blad  fra  Læben 
til  mere  hellig  Sang 
end  den,  hvori  7ni7i  Stræben 
derefter  hidtil  klang,  — 
tog  hver  sit  Baand  fra  Tungen 
til  Dirren  i  den  Kvalm, 
hvor  nu  kun  lyder  Rungen 
af  brustne  Klokkers  Malm,  — 
tog  hver  sin  Laas   fra  Munden 
til  Trusel  i  den  Sal, 

livor  Stærkod  gjøgler,   bunden 

i  Larvers  Bakkanal,  — 

tog  hver  sin  Klam  fra  Struben 

til  Raaben   i  den  Ørk, 

hvor  lurer  Ulvens  Gluben 

i  Frækheds  Ragnamørk ! 

O!   mon  omsonst  jeg  støder 
med  ]Magt  i  Hejmdals  Horn? 
Er  det  min  Broder  Høder ^ 
der  stak  mig  alt  tilforn? 
Vil  han  igjennemstinge 
det  Lig,   der  blev  forbrændt? 
hvad?  eller  vil  han  bringe 
mig  Bud  om  Kampen  endt? 

Véd  han,   hvis  han  mig  hader, 

fordi  jeg  er  lidt  skjøn, 

hvad  paa  mit  Baal  min  Fader 

tilhvi-kede  sin  Søn? 

Véd  han,  at  Baldiir  heder 

Vidar  i  Ragnadamp. 

Og  Hødiir-Vali  leder 

til  Slag  i  Surturs  Kamp? 

Ak !  skuffer  mig  i  Dampen 
Afgrundens   Lygtemand, 
sig  nærmende  med  Lampen 
mit  Lys  paa  Gravens  Rand? 
Hvad?  eller  steg  fra  Himlen 
den  sande  Vali  ned, 
og  bød  i  Fjendevrimlen 
mig  venligen  Guds  Fred  ? 
Det  kanst  du  ene  raade, 
der  gav  mig  blot  en  Del 
Opløsning  af  min  Gaade:  — 
giv  mig  dens  Løsning  hel  I 
Vind  Prisen  fra  dem  alle, 
der  kjække  samle  sig 
til  Raaden  i  min  Halle! 
vind  Prisen  selv  fra  mig! 


16* 

Vel  kjender  jeg  til  Bogen^ 
hvorpaa  du  peger  hen, 
maaske  saa  godt  som  nogen, 
og  Losningen  i  den; 
men,   skal  af  den   og  ©ses, 
hvad  slukker  Tankens  Tørst, 
maa  gamle  Seglet  løses, 
og  Brønden  aabnes  først. 
Omsonst  af  den  du  venter 
Allivets  Kildevand, 
hvis  ej  din  Aand  det  henter 
dybt  med  Fornuftens  Spand. 

Gud  gav  dig  blot  ej  Hjærte, 
han  gav  dig  Hoved  og  ; 
den  frommeste,  som  lærte, 
var  vter  end  barneklog: 
Vær  from!  han  derfor  byder 
ej  blot,  men  og:  vær  snild! 
Hvo  halvt  ham  kun  adlyder, 
maa  halvt  og  fare  vild. 

I  Bogen  over  Bøger 
fandt  Længslen  i  mit  Bryst 
den  Salighed,  den  søger; 
men  —  næsten  blot  til  Lyst. 
Den  Længsel,  stilt,  forøger 
min  Lyst  i  Hjærnens  Vraa 
til:  Bogen  over  Bøger 
fuldkommen  at  forstaa. 

Vel  Hyrdens  rene  Hjærte 
kan  rolig  slænge  bort, 
hvad  jeg  med  Møje  lærte, 
som  et  unyttigt  Kort;  — 
men  Hyrdens  blot,  der  hytter 
sig  selv  og  Engens  Lam,  — 
ej   Hyrdens,   der  beskytter 
sin  Hjord  mod  Aande-Glam. 

Jeg  gav,  hvad  den  begjærte  - 
med  ingen  anden  Bog 

den  deler  dette  Hjærte, 
som  den  til  Himlen  drog; 
men  den  mit  Hoved  deler 
•  med  hin,  hvis  Sjæleskat 
Sokrater  og  Avreler 
studerte  Dag  og  Nat,   — 
den  Bog,  der  Østens  blinde 
til  K-rybben  viste  Vej ; 
thi   Vej  jeg  ej  kan  finde, 
hvor  Stjærnen  lyser  ej. 

Følg  mig  i  Gaaden  gjcerne, 
trods  mangen  Krinkelkrog,  — 
trods  mangt  et  Spind  af  Hjærne 
for  den,  som  blot  er  klog,  — 
følg  mig  til  Kvadets  Kjærne! 
og  du  vil  se  den  Stjærne, 
der  Tanken  ej  bedrog, 
og  maaske  læse  gjærne 
med  mig  min  Hovedbog!''' 

Ved  Siden  af  denne  B.'s  varme  og  alvorlige  Udtalelse  ænsede  G.  da 
ikke,  at  B.  i  den  Redegjørelse  i  Prosa,  „skrevet  den  20de-2lde  Januar 
18 1 6",  hvormed  han  indledte  Meddelelsen  i  Danfana,  endnu  —  efter 
baade  sit  eget  Digt  „Til  Hejmdal"  og  G. 's  „Til  Sfinx",  —  søger  om  end 
ikke  at  fastholde,  saa  dog  at  forsvare  alle  sine  mellemliggende  rimede 
og  urimede  Utilbørligheder.  Derimod  har  G.  særlig  mærket  sig  Rede- 
gjørelsens  Slutning  (S.  125-27):  „I  det  jeg  nedskriver  denne  For- 
erindring til  de  tre  følgende  sfinxiske  Krigssange,  standser  mig  Gjallar- 
hornets  dybe  Hjærteklang  i  Tusmørkekvadet  .^Til Sfinx'-'-  med  den  sid- 
ste, dybt  i  mit  Hjærte  gjenklingende  Tone  .  .  .  Den  Følelse,  hvormed 
jeg  læste  dette  Danmarks,  af  mig  som  Genius  aldrig  miskjendte, 
kraftigste  Skjalds  værdige  Kvad,  —  den  Glæde,  hvormed  jeg  nu, 
uden  at  forandre  en  Tøddel  i  det  nedvidnelagte,  kan  gjengjælde  det 
uden  videre  Svar,  —  og  vække  min  maaske  endnu  længe  aandelige 
Fjende  af  Drømmen  om  personlig  Uvenlighed,  endsige  selvkjærlig 
og  forfængelig  Digtertrodsen  imod  ham,  —  grænser  nær  til  himmelsk 
Salighed  her  neden. 

Men,  Grundtvig! 
Skjønt  ingen  Handske  du  nu  kaster  mig, 
blot  den  optagende,  jeg  rakte  dig, 
jeg,  som  nu  én  Gang  alt  i  Sang  tør  røre. 

afbryder  ej  mod  Fjenderne  min  Krig,   — 

og,  til  min  Gaade  bli'r  dig  fattelig, 

og  til  jeg  fuldt  ser  Sandheds  Ven  i  dig, 

maa  med  vemodig  Lyst  jeg  selv  mod  dig  den  føre." 

Disse  Ord  i  Forbindelse  med  Brevet  til  Vali  Magni  danne  Ud- 
gangspunktet for  nærværende  „Fejdebrev",  der  som  sagt  tryktes  den 
2den  Marts,  inden  G.  kj endte  det  .^^Hj ærtekvad  til  Grundtvig^ 
Svar  paa  Kvadet:  Til  Sfinx",  som  aabner  Martsliæftet  af  Danfana 
(S.   193-96),  og  som  her  endnu  maa  medtages: 

„Jeg  véd,  at,  selv  naar  Jordgrav-Klokken  gaar. 

Udringes  end  ej  mine  Skole-Aar, 

At  selv  bag  Sirius  jeg  Lærling  bliver. 

At  bryste  mig  af  7nit,  er  ej  min  Skik, 

Hvad  har  den  rigeste,  som  han  ej  fik  ? 

Men,  hvad  mig  ældre  gav,  jeg  yngre  giver. 

Jeg  flyver  gjennem  Aandelivets  Luft, 
Saa  højt,  som  mig  kan  bære  min  Fornuft, 
Til  Tankekildens  Udspring  i  det  rene; 
Jeg  skuer  ej  paa  dig  hovmodig  ned, 
Men  paa  dit  Stade.^  hvis  dit  Bedested 
Er  over  Stjærner  ej,  endsige  Stene. 

Hvis  Lyset  havde  bleget  mine  Haar, 
Jeg  end  dog  aldrig  brysted  mig  af  Aar,  — 
Hver  Alder  er  for  kort  til  Retfærds  Krone; 
Men  ikke  rødmer  jeg  ved  mine  Saar, 
Thi,  fik  jeg  dem  i  Verdens  Ormegaard, 
Saa  fik  jeg  dem  i  Kamp  for  Lysets  Trone. 

Ve  dig.^  hvis  blot  du  hørte  Daareglam 
I  Vækkelyden,  du  af  mig  fornam, 
Da  jeg  en  Tvivldom  over  dig  kun  fældte! 
Men  ve  mig.^  hvis  jeg  maatte  dig  forstaa: 
Naar  du   som  ingen  Ting  min  Gaade  saa'. 
Og  dog  i  intet  saa'  Orions  Bælte! 

Sandt  nok,  i  Gaaders  Gaades  Tankering 
At  tænke  Tanken  selv  som  „ingen  Ting", 
Er  Gætten  paa  en  meget  simpel  Maade; 

Men,  til  Bevis,  at  den  ej  her  slog  fejl, 

Behøves  noget  mer,  end  Haand  og  Segl 

Af  en,  der  gætted  fejl,  hver  Gang  han  spaade. 

Jeg  trode  rigtig  nok,  det  var  mig  nemt 
At  følge  dig  i  Alvoi   og  i  Skjæmt 
Og  ned  at  dale  til  dit  Barnesæde; 
Jeg  sagde  det,  og  siger  det  endnu,  — 
Men  knægte  dig  var  derfor  ej  min  Hu, 
Saa  lidt  som  nogen  anden  dødfødt  Glæde. 

Om  højere  jeg  staar  end  Lampens  Skin, 
Og  om  dit  Lys  til  mit  har  mange  Trin, 
Vil  ventelig  opklares  paa  det  sidste; 
Men  ve  dig,  naar  du  ser,  at  det  er  saa. 
Hvis,  hvor  du  staar,  du  dog  bli'r  ved  at  staa, 
Og  Stigen  op  til  mig  dig  ej  vil  friste! 

At  Lyset  bor  og  i  min  Hjærneskal, 

Som  hist  i  Kjærlighedens  Gaadehal, 

Det  lærte  mig  hans  Straalen  i  min  Kjærte ; 

Og  at  det  er  hans  allerførste  Bud^ 

At  Mørket  skal  af  Lyset  slettes  ud, 

Tiltoner  mig  dets  Gjenklang  i   mit  Hjærte. 

Som  Digter,  stod  jeg  og  paa  Gravsens  Bred, 
Var,  uden  Synd,  mit  Liv  at  spøge  med,  — 
Jeg  selv  dermed  i  Rim  uskyldig  spøger; 
Men,  hvad  der  ej  tør  spøges  med,  som  Tant, 
Er,  hvad  jeg  efter  Livets  Skibbrud  fandt 
I  Havnen,  som  du  selv  alvorlig  søger. 

Se,    Vali!  det  er  her  mit    Vidar-S\a.r^ 

I  Tonen,  du  mig  selv  angivet  har, 

Med  Lyd,  som  ej  fornægtes  af  mit  Hjærte. 

Vær  snar,  vær  sen  med  Rækken  af  din  Haand! 

Men  ræk  mig  ej  den,  før  din  egen  Aand 

Kan  taale  Lyset  i  min  Gaades  Kjærte  ! 

Jeg  lod  dig  lege,  mørke  Broder  min! 

Indtil  din  Spøg  paa  Digterens  Ruin 

Gik  over  til  en  Spas  med  Mandens  Gaade; 

Da  sang,  da  bad,  da  trued  jeg  og  svor: 
Saa  sandt  jeg  véd  og  skuer,  hvad  han  tror, 
Skal  jeg  ham  tvinge,  den  med  Lyst  at  raade. 

Den  Handske  jeg  nu  ene  kaster  dig, 

Mens  jeg  beholder  den,  du  rakte  mig; 

Jeg,  hvis  og  du  mig  lukker  end  dit  Øre, 

Afbryder  ej  med  Fjenderne  min   Krig ; 

Men,  finder  jeg  en  Sandheds  Ven  i  dig, 

Vil  jeg  med  Lyst,  ej  blot  med  Mod,  den  føre. 

Hvis  dig,  som  Skjald,  som  Dannemand  og  Præst, 

Selv  midt  i  Striden  Freden  huer  bedst, 

Lad  da  dit  Barnehjærte  kjærlig  tale! 

Mig  huer,  indtil  Freden  sluttes,  Krig.  — 

Ihvor  det  gaar,  vi  begge  broderlig 

I  Død  og  Liv  hinanden  Gud  befale!"] 


Velkommen  du,  hvem  jeg  har  ventet  længe! 
Velkommen  du,  hvis  Døvhed  bandt  min  Mund! 
Velkommen,  Aand,  i  gamle  Danmarks  Vænge! 
Velkommen,  Aand,  i  Skjolds  Kjærmindelund! 
Velkommen,  Aand,  som  ynkes  over  Vrimlen! 
Velkommen,  Aand,  som  stirrer  op  mod  Himlen 
Og  spejder  Stjærnerne  paa  Nattevagt  I 

Til  Aander  talte  jeg,  mig  svared  Kroppe, 
Og  Latter  døvede  min  Vemodssang; 
O,  snart  jeg  maatte  over  Skovens  Toppe 
Mig  svunget  bort  fra  den  forgjorte  Vang, 
Hvor  Uglerne  man  kaldte  Nattergale, 
Hvor  Aande-Ordet  kaldtes  gal  Mands  Tale, 
Og  Nidkjærheden  var  Kun  Brodernid. 

O,  underligt,  at  Tungen  dog  har  mægtet 
At  tale  som  til  ingen  Aar  for  Aar, 

At  ej  min  Aand  er  udtømt  og  forsmægtet 
I  Kampen  mod  de  sære  Ulivskaar! 
Det  er  hans  Værk,  som  naadig  lod  mig  skue 
Mit  Danmarks  Stjærne  paa  den  mørke  Bue, 
Hvor  klar  den  tindrede  bag  sorten  Sky. 

Halleluja!  nu  højt  min  Aand  sig  fryder: 

Se!  den  fordeler  sig,  den  sorte  Sky! 

O,  Morgenstjærne !  brat  din  Sky  du  bryder, 

Bebudende  et  helligt  Morgengry. 

O,  klare  Sol,  som  selv  uset  er  oppe ! 

Nu  skinner  snart  du  over  Skovens  Toppe, 

Sangtoner  aner  dig  i  Fuglens  Bryst. 

Ja,  fattig  Fugl,  som  pipper  i  mit  Hjærte! 
Bered  dig  nu  til  Morgen-Lærkeslag! 
Saa  du  i  Glimt  af  Himlens  Morgenkjærte 
Kan  hilse  liflig  paa  den  unge  Dag: 
Saa  du  kan  vække  Fuglene  i  Lunde, 
Saa  de  maa  lytte,  mens  endnu  de  blunde, 
Til  Salmetonen,  de  gjenføde  skal! 

Tro  ej,  du  Aand!  at  jeg  mig  fræk  hovmoder! 

Tro  ej,  jeg  bejler  til  din  Skaansel  nu! 

Nej,  vel  i  Aanden  kalder  jeg  dig  Broder, 

Men  her  jeg  møder  dig  med  Kamp  i  Hu. 

Plant   kun   paa  Kryds  mod  mig  de  skarpe  Lanser! 

Aftørne  ej  de  brat  paa  Retfærds  Panser, 

Da  er  de  Kransen  og  jeg  Døden  værd. 

Velkommen!  siger  jeg  med  hellig  Glæde, 
Velkommen  du,  som  kjender  Aanders  Lov! 
Nu  tør  jeg  tale,  og  nu  tør  jeg  kvæde, 
Nu  tør  jeg  raabe  højt  i  Daneskov. 

Nu  tør  jeg  det;  thi  nu  jeg  mer  end  haaber: 
Det  sandes  skal,  at,  som  i  Skov  man  raaber, 
Saa  finder  man  i  Skovens  Gjenlyd  Svar. 

Nu  er  jeg  glad;  thi  nu  skal  Danmark  vaagne, 

Nu  skal  vor  Moder  høre  Sandheds  Røst; 

Lad  falde  Hedin^  og  lad  falde  Hogne ! 

De  leve  op  igjen  i  Hildes  Bryst; 

Og,  naar  kun  ret  af  Hjærtens  Grund  de  kæmpe, 

Maa  Bulderet  sig  efter  Rimet  lempe, 

Og  Vaabengnyet  bli"r  et  Vemodskvad. 

Her  er  min  Haand  i  Skin  af  Danmarks  Kjærte! 

I  Skin  af  Blaalys  over  Fædres  Grav; 

Jeg  nu,  som  før,  ret  af  mit  ganske  Hjærte 

Dig  rækker  den,  skjønt  med  en  Fejdestav, 

Og  elsker  end,  som  før,  i  dig  den  Broder, 

Hvis  Billede  jeg  skued  hos  vor  Moder, 

Som  du  maa  —  være,  eller  slaa  ihjel. 

Her  er  min  Haand;  den  tolker,  hvad  jeg  haaber 
En  ærlig  Sandheds,  Lysets  Ven  i  dig; 
Den  siger  mer:  med  Fejdestav  den  raaber: 
Jens  Baggesen!  nu  dansk  og  ærlig  Krig! 
Ja,  Kamp  og  Krig,  til  en  af  os  maa  blegne, 
I  Fald  ej  før,  det  give  Gud!  vi  segne 
Som  kristne  Venner  i  hinandens  Favn! 

Ej  er  det  Skjæmt,  ej  heller  Børnetrætte, 

Skjønt  Verden  kalder  det  en  Drengeleg; 

Nej,  Tor  i  Kredsen  gaar  med  Hrungner  Jætte, 

At  se,  om  Loke  ham  med  Mjølner  sveg; 

Det  prøves  skal  og  mærkes  trindt  i  Norden, 

Hvem  af  os  bæve,  grue  maa  i  Torden, 

Og  hvem  der  staar  med  Sandheds  Tor  i  Pagt. 

Kom!  lad  os  nu  med  vore  Fejdestave 
Afrunde  Kreds  til  Kamp  i  Daneskov, 
Og  knytte  os  i  Aanden  til  de  brave, 
Som  ej  for  Levned  brøde  Kæmpelov! 
Lad  klarlig  os  for  Dannemænd  forkynde, 
Hvorom  det  er,  vi  yppe  og  begynde 
Som  dødelige  Fjender  Tvist  og  Kamp ! 

Det  være  vitterligt:  ej  kæmpe  vi  i  Lunde 

Om  Gang  og  Sæde  og  om  Digterkrans! 

Det  er  kun  Løgn,  som  Sandhed  kan  misunde, 

Og  ingen  Skygge  er  for  Aander  Glans. 

Ej  kæmpe  vi,  for  Selvet  at  fordoble; 

I  Tidens  Elv  er  Selvet  kun  en  Boble, 

Hvo  sig  deri  fordyber,  er  fortabt. 

Skal  vi  i  Lund  om  dine  Skjældsord  kæmpe: 
Om  Hykleren,  som  sidde  skal  i  mig? 
Nej,  hyklet  Hede  maa  vel  Kampen  dæmpe; 
Men  derom  ej  jeg  løfter  Sværd  mod  dig. 
Har  jeg  en  Skygge  mig  udvalgt  for  Glansen, 
Vil  jeg  fortabes  under  Martyrkransen,  — 
Misund  mig  ej  det  dyrekjøbte  Skin ! 

Nej,  hvad  er  Lys  for  Aand?  og  hvad  er  Mørke? 
Ja,  hvad  er  Sandhed?  hvad  er  Tant  og  Løgn? 
Hvad  skal  man  tro?    hvem  skal   man  trolig  dyrke? 
Er  Kundskab  hellig?  eller  er  den  søgn? 
Skal  det  for  Sandhed  staa  og  gaa  paa  Jorden, 
Hvad  jeg  forkyndte  her  i  Aandens  Norden?  — 
Kun  det  er  værd  et  ægte  Lansebrud. 

O,  Baggesen!  o,  kunde  du  mig  skue, 
Hvor  tryg  jeg  sidder  under  Troens  Skjold, 


252  ij.     Til  Jens  Baggesen.     18 16. 

Du  næppe  vilde  mod  dets  Demantsbue 

Din  sløve  Lanse  løfte  blind  og  bold; 

Men  heller  under  det  ved  Præsteside 

Med  Smil  se  Pilene  saa  matte  glide, 

Trods  Nastronds  Flammer,  fra  det  blanke  Spejl. 

Dog,  vel  ej  saa  det  er  af  Gud  beskaaret. 
Og  ske  hans  Vilje  paa  den  ganske  Jord ! 
Af  Hjærtet  maa  jeg  dig  tilønske  Kaaret; 
Men  Aanden  minder  mig  om  sande  Ord: 
Ej  vaagner  Slægten  uden  Vaabenbulder, 
Og  det  er  kun  som  Venneslag  paa  Skulder, 
Hvis  begge  vi  har  Retfærds  Brynjesærk. 

Dog,  før  én  af  os  Øjehinde  skifter, 

Ej  begge  vandre  vi  i  Lysets  Skin: 

Du  Virvar  ser  i  mine  aabne  Skrifter, 

Jeg,  hvor  som  helst  jeg  og  til  dig  ser  ind; 

Hvem  der  har  Ret,  kan  ej  de  lærdes  Skare, 

Men  ene  Himmellyset  selv,  opklare; 

Og  hvor  det  er,  det  vil  vi  kæmpe  om. 

Hvad  skal  en  Gang  man  kalde  Danmarks  Kirke? 

Skal  den  gjendøbes  i  Athen  og  Rom? 

Danfana  kaldes  eller  Danevirke? 

Det  vil  for  Alvor  vi  nu  kæmpe  om; 

Ej  spørge  her  vi  stort  om  Konfessjoner, 

Men  søge  Grunden  til  de  brudte  Toner, 

Og  spejde  Lys  med  aandelig  Fornuft. 

Da  skal  det  mærkes:  om  min  Barneskammel 
Er  lavere  end  Verdens  Prækestol, 
Om  Barnetroen  bleven  er  for  gammel. 
Om  udbrændt  er  den  gamle  Kirkesol: 

Om  ej  endnu  den  gamle  Alterlue 
Nedlyner  hver,  som  under  Kirkebue 
Indvover  sig  med  Verdens  Tørveglød.   . 

Da  skal  det  mærkes:  om  den  gamle  Lampe 
Til  andet  trænger  end  a-t  pirres  op, 
Om  i  dens  Straaler  ej  til  blotte  Dampe 
Det  bli'r,  hvormed  den  skulde  spædes  op; 
Om  i  dens  Straaler  sig  ej  mer  forklarer 
End  alt,  hvad  Verdens-Praasernes  Forsvarer 
Har  anet  selv,  i  Aanden  som  forrykt. 

Nu,  Dannemand!  jeg  planter  Danebroge 

Med  hviden  Kors  imellem  dig  og  mig; 

Og  evigt  IMørke  paa  dens  Øjelaage, 

Som  pønser  under  Danebrog  paa  Svig! 

Og  Skam  faa  den,  som  under  Danmarks  Kjærte 

Vil  gjennembore  sin  Modstanders  Hjærfe, 

Saa  længe  han  ej  skjænder  Danebrog! 

Velkommen  da  i  Danmarks  gamle  Vænge! 
Velkommen  her  i  Skjolds  Kjærmindelund! 
Vi  mødes  her  i  Klang  af  Harpestrænge, 
Vel  mødt,  min  Broder!  i  en  Morgenstund! 
Lad  Hænder  mødes,  mens  vi  Handsker  drage! 
Og  da  i  Vaabengny  skal  Lunden  brage, 
Og  ve  enhver,  som  os  forstyrre  tør! 

Ja,  hør  et  Ord !  vort  Danmarks  Kæmpevænge 

Har  længe  været  nu  et  Overdrev 

For  Svin  og  Faar  og  Gæs  og  Gadedrenge, 

Og  den  var  Mesteren,  som  kaadest  peb, 

Og  ingen  Forskjel  har  man  villet  vide 

Paa  at  tilrakke  og  til  Gavns  at  stride. 

Og  os  vil  Drengeflokken  pibe  ud. 


254  13-      Til  Jens  Baggesen.     1816. 

Lad  nu  imellem  os  et  Ord  det  være, 
At  vi  vil  hjælpes  ad  med  ærligt  Sind, 
Og  se,  om  vi  ej  Drengene  kan  lære 
At  stikke  Halerne  og  Piben  ind, 
Saa  uden  Ros  og  uden  Last  af  Drenge 
Vi  kæmpe  kan  i  Danmarks  gamle  Vænge, 
Og  ægte  Dannemænd  faa  Ørenlyd! 

Ja,  skulde  én  af  os,  imens  vi  stride, 

Bagsmækkes  af  en  Nidding  eller  Pog, 

Da  lad  udtrykkelig  ham  forud  vide, 

At  to  han  træffer  under  Danebrog, 

Ja,  indeklemmes  ganske  mutters  ene 

Imellem  tvende,  ja,  to  haarde  Stene, 

Der  male,  knuse  ham  saa  smaat  som  Smul! 


Men  hør  I  mig,  Kjærminder  smaa 

Saa  bly,  saa  blaa 

I  Fred  I  staa! 

Ja,  staar  os  nær! 
Smaablomster  har  vi  begge  kjær, 
Og  kjærlig  I  os  minde 

Om,  hvad  vi  er 

I  Verden  her: 
Kun  Blomster,  som  forsvinde, 
Hvis  Morgenskin  og  Aftenskjær 
Hinanden  er,  som  eders,  nær, 
Som  Haarets  om  vor  Tinde! 

Og  hør  mig,  I  Lærker, 
I  Fugle  paa  Kvist  og  i  Top! 
O,  stemmer  kun  op! 

O,  ser  dog  og  mærker: 

Ej  vilde  Bersærker 
Jer  gjæste  i  Lund! 

O,  sjunger,  o,  sjunger 

Med  tusende  Tunger 
I  Morgenens  Stund  ! 

Lad  Skovenes  Kroner 
Os  minde  i  Vang 

Om  Aandernes  Toner 
Og  Sfærernes  Klang! 

Paaminder  os  stedse, 

At  Sværde  vi  hvæsse, 
Kun  hvæsse  og  svinge 
For  Lys  og  for  Vinge : 

For  Blomsten  i  Skoven, 

For  Lyset  fra  oven, 
For  Vingen,  som  mægter 
De  vordende  Slægter 

At  hæve  fra  Jord, 
For  Lys,  som  kan  gløde, 
Oplive  det  døde 

I  Nord! 


14.     Afbrudte  Strøtanker 

ved    Brevet    til    Vali    Magni. 
(1816.) 

[Dette  Digt  er  trykt  i  første  Hæfte  af  G.'s  Tidsskrift  Danevirke, 
udkommet  i  Juli  18 16.  Et  Aftryk  er  optaget  i  „Nordiske  Smaa- 
digte",  Kristiania  1838,  S.  83-99;  og  dér  har  Forf,  til  dette  og  det 
forrige  Digt  knyttet  denne  Anmærkning  (S.  308-10): 

„Disse  to  Brudstykker  af  Staalhandskerne,  jeg  en  Gang  (18 15 
og  16)  trak  i  Takt  med  Jens  Baggesen,  har  jeg  optaget,  fordi  de 
syntes  mig  at  have  noget,  af  Striden  uafhængigt,  poetisk  Værd ;  men 

de  burde  dog  maaske  været  udeladte,  da  jeg  allermindst  kan  tænke, 
mine  norske  Læsere  skulde  være  inde  i,  hvad  selv  de  danske  vel 
er  uden  for,  og  da  jeg  her  slet  ikke  t©r  begynde  paa  at  oplyse  den 
ellers  ganske  mærkværdige  Sammenhæng.  Kun  saa  meget  til  den 
nødvendigste  Oplysning:  at  vel  var  det  ingenlunde  af  Drengekaadhed, 
jeg  med  mine  Rimelige  Strøtanker  og  Gaade-Gætningen  udæskede 
Baggesen;  men  det  var  dog  sagtens  mest  af  Overmod,  jeg  saaledes 
paanødte  ham  mit  Bekjendtskab,  da  jeg,  af  hans  mere  Spark  end 
Sidehug  i  hans  Poetiske  Epistler,  tydelig  nok  kunde  se,  han  kj endte 
mig  ikke.  Æventyret  lykkedes  for  Resten,  til  stor  P'orundring  i 
Øjeblikkets  Læseverden,  saa  Baggesen  og  jeg  blev  virkelig  saa  vel 
bekjendte  og  forligte  med  hinanden,  som  det,  efter  Omstændig- 
hederne, paa  nogen  Maade  var  muligt;  men  om  derved  enten  for 
nogen  af  os  eller  for  vore  Læsere  var  det  mindste  vundet,  finder 
Efterslægten  det  maaske  ikke  en  Gang  værdt  at  tænke  paa,  og"  dog 
kan  kun  den  afgjore  det. 

Hvad  der  har  bevæget  mig  til  at  optage  Versene  her,  er  egent- 
lig den  Livlighed  og  Velklang,  jeg  fandt  i  dem,  fornemmelig  i 
Svaret  paa  Danfana-Brevet  til  den  saakaldte  Vali  Magni;  thi  disse 
Egenskaber  gjør  ikke  blot,  at  man  med  en  Slags  Fornøjelse  kan 
læse  selv  det  dunkleste,  men  er,  efter  min  Forstand,  ogsaa  et  sikkert 
Pant  paa,  at  der  svævede  noget  dejligt  for  Skjalden,  skjønt  han 
hverken  var  i  Stand  til  at  klare  det  for  sig  eller  for  Læseren.  Var 
derfor  Nordens  gamle  Billedsprog  ej  blevet  Nordboer  fremmed,  i 
samme  Grad  som  de  gjorde  sig  fortrolige  med  den  romerske  Røvers, 
da  tror  jeg,  hverken  dette  eller  noget  af  mine  mytiske  Kvad  vilde 
trænge  til  Undskyldning;  m.en  nu  vil  maaske  selv  den  bedste  være 
utilstrækkelig;  thi  det  er  den;  at  Mytekvadet  aabenbar  falder  baade 
mig  naturligt  og  Modersmaalet  hjemligt,  og  at  jeg  ved  mine  læselige 
Udsigter  over  Nordens  Mytologi  har  gjort  det  saa  nemt,  som  jeg 
kunde,  at  forny  Bekjendtskabet  med  det  Billedsprog,  Nordens  Aand 
selv  har  skabt,  og  vil  derfor  aldrig  kunne  vrage.  Den  Myte,  jeg 
her  spiller  paa,  hører  for  Resten  til  de  bekjendteste  i  den  ny  Læse- 
verden, da  det  er  den,  Baggesen  i  sine  Ungdotnsarhej'der  behandlede 
som  en  „komisk  Fortælling"  om  „Poesiens  Oprindelse";  og  hvad 
mit  Svar  drejer  sig  om,  ser  man  strax,  er  det  Spørgsmaal :  hvorvidt 
Baggesen  nu,  som  han  lod,  vilde  tage  det  alvorligt  med  Nordens 
Myter  og  med  en  Anvendelse  af  Poesien,  der  var  dens  ægte  Op- 
rindelse værdig.  Nornen  synes  imidlertid  at  have  gjækkedes  lidt 
med  os  begge  ved  denne  Lejlighed;  thi  Myten  om  „Gunløde"  er 
aabenbar  en  oldnordisk  Foiestilling  om  Æstetikkens  og  Kunst- 
Poesiens  Oprindelse,    som    ingen  vel  havde  mindre  Lyst  til  at  gjøre 

latterlig  end  Baggesen,  og  heller  ingen  mindre  Sind  til  at  ophøje 
end  jeg,  saa  vi  narrede  os  begge  to  selv.  Havde  vi  derimod  byttet 
Rolle,  vilde  begge  Dele  faldet  meget  naturligere,  og  vi  havde  begge 
haft  Ret:  jeg  i  at  spase  med  vor  Oldtids  Kunstpoesi  (det  islandske 
Skjaldskab),  og  han  i  at  spaa  om  Storværk  af  Fremtidens  nordiske 
Kunstpoesi,  som  virkelig  er  opstegen  til  eller  optagen  af  Kæmpe- 
aanden  og  vil  sikkert  færdes  og  virke  derefter.  Da  det  imidlertid 
kan  være  Læseverdenen  ligegyldigt,  hvad  de  Karle  hed,  der  holdt 
paa  Pennen,  vil  den  kunne  have  samme  Nytte  og  Fornøjelse  af 
Stykkerne,  som  om  de  var  kommet  fra  den  rette  Haand,  og  har 
oven  i  Kjøbet  det  Morskab  at  kunne  le  lidt  paa  vor  Bekostning."  ^j 

Da  nærværende  Digt  slutter  Rækken,  som  et  Efterspil  til 
„Valhals-Legen",  og  der  ved  de  foregaaende  Digte  (Nr.  9-13)  er 
givet  en  fortløbende  Ledetraad  til  at  følge  Kamplegen  mellem 
Baggesen  og  Grundtvig  i  1815-16,  saa  turde  det  vel  være  passende 
her  endnu  kortelig  at  berøre  de  to  Kæmpers  senere  Mellem- 
værende. 

Det  var  sidst  paa  Aaret  181 8,  da  B.  stod  ene  i  Kampen  mod 
den  rasende  „Tylvt",  at  G.  stillede  sig  ved  hans  Side  i  en  Række 
Prosaartikler  i  Skilderiet  f.  Nov,  og  Dec,  hvorom  i  det  hele  kan 
henvises  til  7de  Del  af  Kr.  Arentzens  „Baggesen  og  Øhlenschlæger". 
Allerede  Rygtet  om  G. 's  Fremtræden  paa  Kamppladsen  (der  først 
fandt  Sted  d.  lode  Novbr.)  hilsedes  da  af  B.  i  Skilderiet  f,  24de 
Okt.   1818  med  dette  Stykke  paa  Vers  og  Prosa: 

„Nikolaj  Frederik  Severin  Grundtvig. 

Aanders  Øjne  jer  skinnende  Tylvts  Trøsk-Trævler  ej   blænde; 
Tænkeren,  —  ser  han  og  ej  Hjærtet,  som  slaar  i  mit  Bryst,  — 
er  han  og  ikke  min  Ven,  —  er  vist  min  ædleste  Fjende: 
næppe  paa  Vink  af  jert  Raadd  vender  han  mod  mig  sin  Dyst. 
Ygdrasil  skygger.     I  Skyggen  maaske  jeg  traadte  ham  Foden; 
skjult  og  er  mig,  hvor  hen  vender  sig  Kæmperens  Hu; 
kun  ét  véd  jeg,  I  lethensmulrende  Knolde  ved  Roden! 
træde  vi  sammen  i  Kreds,  træde  vi  eder  itu.  ^) 

Forfatteren  af  ovenstaaende  Sinddigt  har  Grund  til  at  tro,  at 
Bidelens   enso?n?ne   danske  Kæinpe    ikke    mindre   vil    vende  sit  Ords 


^)  [Nogle  mere  flygtige  Ytringer  fra  samme  Tid  om  Forholdet  til  Baggesen,  i 
»Mands  Minde«,  S.  475-76  og  481,  have  ikke  Krav  paa  mere  end  at  nævnes  her.] 
-)  [Jfr.  G. 's  Fejdebrev,  Nr.  13,  Str.  26,  her  foran  S.  254.] 

IV.  1 7 


258  14.     Afbrudte  Strøtanker.     1816. 


tveæggede  Sværd  imod  ham ,  den  ensomme  Fornuftens,  Forstandens 
og  Smagens,  for  saa  vidt  hedenske.,  Stridsmand  i  nærværende 
Litteraturens  Sjæles  og  Legemers  Oprør,  end  imod  de  maaske  baade 
ham  og  mig  uværdige,  højrøstede  Galninger  og  deres  stumme  Mester. 
Men  da  en  ikke  blot  over  Legemer  m.en  Sjæle  højnet  Aand  hæver 
os  begge,  hvis  og  i  tilsyneladende  modsatte  Retninger,  til  ét  evigt 
Foreningspunkt,  vil  min  timelige  Strid  med  ham  uden  Tvivl  blive 
Jakobs  ved  Vadestedet  Jahok.^  da  han  blev  tilbage  for  sig  selv  alene, 
og  dér  brødes  en  Mand  med  ham,  indtil  det  dagedes.  —  Om 
Poesiens  Uvæsen  kan  maaske  opstaa  en  mig  Hofteskaalen  kostende 
Strid  med  denne  sande,  store  Digter,  men  næppe  om  dens  Væsen. 
naar  jeg  for  alle  de  fædernelandske  Læsere,  jeg  ønsker  at  behage, 
for  hele  det  Publikum,  jeg  ønsker  at  yndes  og  mindes  af,  midt  i 
vor  timelige  Misforstaaelse  helligen  erklærer:  at,  saa  højt  jeg  ogsaa 
skatter  den  hensovne  Øhlenschlægers  nordiske  Digte,  Grimdtvigs  i 
samme  Aand  og  Tone  ere  min  Digtersans  endnu  kjærere,  og  at  det 
eneste  himmelske  Digt  af  Danevirkes  aandelige  Opbygger:  Paaske- 
Liljen,  har  ikke  blot  baade  for  mit  Hoved  og  Hjærte  mere  Værd 
end  alle  Øhlenschlægers  Skuespil  og  Sange;  men  at  jeg  har  Øje- 
blikke, hvori  jeg  heller  gad  have  skrevet  dette  ene  høje,  dybe, 
aandrige,  tankefulde,  med  intet  andet  lignelige  Kvad,  end  mine 
egne    samtlige,   paa   min  Kritiks  Guldvægt    deraf   opvippede    danske 

Digte. 

Jens  Iimnanuel  Baggesen.'"'' 

Endnu    kan  her  af  B.'s  Digt  „Alvor"'   i  Skilderiet  f.    15de  Dec. 
1 81 8  anføres: 

,.£ne  mod  det  mylrende  gemene, 
turde  jeg  ej  Naale  selv  forsmaa; 
men  nu  strider  jeg  ej  mer  alene 
mod  den  lange  Kæmperad  af  smaa: 
nu  er  Kampen  ikke  mer  ulige, 
mellem  enkelt  Pen  og  Pøblens  Haand; 
alle  Tidens  strakte  Fingre  vige 
for  en  Evighedens  Tvilling-Aand. 

Alvorsdagen  er  i  Storm  oprunden, 
Spøgelsernes  skumle  Nat  forsvandt: 
Vidar  har  sin    Vali  Magni  funden; 
Vid  nu  fægter  ikke  blot  mod  Tant. 
Med  mig  kæmp  ir  nu  til  Slagets  Ende 
Vennen,  som  min  Sang  i  Drømme  saa', 

Vennen,  som  var  kjæk  min  Svagheds  Fjende, 
og  som  Styrken  nu  k:an  lide  paa." 

G.    havde    da  tillige  i  4de  Del  af  sit   Tidsskrift  Danevirke  (fra 
Novbr.    1 81 8),    S.    195-233    udførlig  udtalt    sin    Beskuelse    i   en   Af- 
handling   ,.0m    Baggesen    og    Øhlenschlæger ,    med  særdeles  Hensyn 
paa  deres  offentlige  Mellemværende."  —    I  5te    Del    af  nærværende 
Udgave  vil  findes  Grundtvigs  Digt  ved  Baggesens  Baare    1826.] 


llvem  kalder?  hvem  kalder? 

Hvem  kalder  i  Kvæld? 

Hvem  græder  for  Balder, 

For  Balder  i  Hel? 

Hvem  kalder  paa  Vale? 

Hvem  søger  i  Nord 

De  vestlige  Sale, 

Hvor  Helten  opgror? 

Hvem  aner  vel  Rinde 

I  Lundens  Kjærminde? 

Hvordan?  har  Kjærminden 

Nu  røbet  for  Vinden, 

Hvad  i  hende  gjærer. 

Hvad  lønlig  hun  bærer 

I  Barmen  indsvøbt: 

Den  levende  Kjærte, 

Der  alt  under  Hjærte 

Af  Aanden  er  døbt. 

Der  voxen  udvinder 

Af  Svøbet  sig  brat, 

Som  Maanen  oprinder 

I  bælgmørke  Nat,  — 

Den  spæde,  som  gløder 

I  Fødselens  Stund, 

Og  leder  om  Høder 

Paa  Mark  og  i  Lund, 

17^ 

Og  læser  i  Stjærnen 
Den  Blindebuks  Færd, 
Og  kløver  ham  Hjærnen 
Med  blinkende  Sværd, 
Ja,  driver  og  nøder 
Selv  Skyggen  af  Høder 
Til  op  af  sin  Grav 
At  vandre  i  Blinde, 
Hvor  Sønnen  af  Rinde 
Ham  leder  ved  Stav, 
Til  Balder  at  gjæste 
Og  Synet  stadfæste, 
Som  blind  han  belo. 
Og  kalde  det  Lykke 
Hos  Balder  at  bygge 
Og  blindt  ham  at  tro: 
Tro  blindt  paa  den  samme, 
Han  blind  har  forskudt, 
Og  blindt  det  annamme, 
Han  blind  har  forbrudt : 
Tro  stadig  i  Blinde 
Hos  Balder  at  finde 
Det  Syn,  som  paa  Svig 
Ham  Loke  forjætted, 
Naar  Tuen  han  pletted, 
Og  Balder  laa  Lig: 
Tro,  Lyset  først  sejrer 
Og  kommer  til  Syne, 
Naar  Søvnen  sig  lejrer 
Paa  Arvakurs  Bryne: 
Tro,  Aisvid  maa  køles, 
Om  Gløden  skal  føles 
Og  skues  i  Støv! 

Hvem  er  det,  som  kalder 
Paa  Magne  saa  fast? 

Mon  Hornet  alt  gjalder? 
Mon  Broen  alt  brast? 
Er  Ormen  alt  revnet, 
Og  Avka-Tor  kvalt? 
Er  Valfader  hævnet, 
Og  Dagrækken  talt? 
Fandt  Vidar  alt  Mode 
Og  Balder  hin  gode? 
Skal  Avka-Tors  Sønner 
Alt  hamre  det  Slag, 
Som  evig  gjendønner 
I  gnidslende  Brag? 
Skal  Porten  af  Hængsel 
Nu  springe  saa  brat, 
Og  Ginnunggabs  Fængsel 
Udfolde  sin  Nat: 
Den  Nat,  hvor  kun  gløde 
De  Gnister  saa  døde 
Af  Hammer  og  Staal: 
Hvor  Lyset,  der  vinder. 
Sig  for  sine  Fjender 
Forvandler  til  Baal? 


Hvem  kalder?  hvem  vover 
At  vække  i  Kvæld 
Den  Vætte,  der  sover 
I  Lund  og  paa  Fjæld? 
Hvem  vover  at  stjæle 
Den  slumrendes  Mæle? 
Hvem  vover  at  lege 
Med  Løvet  af  Ege? 
Hvem  vover  at  spøge 
Med  Majen  af  Bøge? 
Hvem  vover  at  gjøgle 
Med  Danevirks  Nøgle? 

Hvem  vover  at  spille 
Med  Nattergals  Trille? 
Hvem  vover  at  støde 
I  Hornet  saa  hvast? 
Hvem  vover  at  høde 
Og  hamre  saa  fast? 
Hvem  synger  i  Blinde 
Om  Lyset  saa  lyst, 
Som  om  dets  Kjærminde 
Ham  bygged  i  Bryst? 
Hvem  nemmed  den  Tone, 
Hvem  lærte  den  Sang, 
Som  Bøgenes  Krone 
I  Kvæld  gjennemklang? 

iVkl  stundum  en  Jætte, 
En  Rimturse-Trold. 
Skjønt  aldrig  med  rette, 
Fik  Kjedlen  i  Vold; 
Ak!  daares  Gunløde 
Af  Smiger  og  Guld, 
Saa  hun  med  det  søde 
Ham  skjænker  saa  huld, 
Da  løses  hans  Tunge 
Til  liflig  at  sjunge 
De  Toner,  som  Kvaser, 
I  Højsangens  Tid, 
Hos  Vaner  og  Aser 
Indsamled  med  Flid; 
I  Honninge-Vove 
I  Blodet  de  sove, 
Og  hver,  hvem  Gunløde 
Meddeler  det  søde. 
Han  mindes  den  Kjærte, 
Som  lyste  en  Gang, 

Som  blødende  Hjærte 
Attraaer  i  vSang; 
Han  Visen  kan  tone, 
Som  Bøgenes  Krone 
Bevæger  saa  sødt, 
At^)  Hjærtet  maa  smelte 
I  Piger  og  Helte, 
Og  vStaal  vorde  blødt, 
Saa  Klippen  maa  høre, 
Og  Toner  sig  røre 
I  Malm  og  i  Sten. 

Ak!  est  du,  Gunløde! 
I   Rimtursevold? 
Ak!  har  med  det  søde 
Du  skjænket  en  Trold? 
Ak!  da  gav  til  Jætter 
Du  Asernes  Arv; 
Da  Nidhøg  du  mætter 
Med  Ygdrasils  Marv. 

Nej!  retvise  Norne 
Det  aldrig  tilsteder, 
At  Honningdug  væder 
Ufrugtbare  Torne, 
At  Jætter  sig  læske 
Med  Ygdrasils  Vædske, 
At  Rimturser  sjunge 
Med  Nattergal-Tunge, 
At  søde  Kjærminder 
Oprinde  i  Bryst 
Hos  Gudernes  Fjender, 
Og  dufte  til  Lyst. 

')  [At,   Xord.  Smaad.;  Dvke.:  Saa.] 

Nej !  Hammeren  stjæle 
Kan  Trymer  og  fjæle 
Den  dybt  under  Jord, 
Men  er  dog  for  ringe 
Til  Mjølner  at  svinge, 
Det  mægter  kun  Tor.  — 
Hvad  ej  han  kan  eje, 
Det  ruger  han  paa; 
Men  Livet  i  Leje 
Betale  han  maa, 
Naar  Tor  sig  forsoner 
Med  Freja  paa  ny, 
Naar  Hammeren  toner 
Med  Brag  under  Sky.  — 
VeP)  Idun  forvoven 
Kan  vandre  i  Kvæld 
Til  Vildbane-Skoven 
Og  synke  i  Fjæld; 
Men,  sidder  hun  Dage, 
Og  sidder  hun  Aar, 
De  Æbler  at  smage 
Dog  Tjasse  ej  faar; 
Og  naar  kun  til  Freje 
De  Aser  henty. 
Da  aabne  sig  Veje 
Saa  højt  under  Sky: 
Da  Loke  sig  svinger 
Paa  Kjærligheds  Vinger 
Til  Jætteland  brat, 
Og  fører  tilbage 
Idunne  til  Brage 
Med  Asernes  Skat. 
Dem  Tjasse  forfølger 

^)  [Vel,   Nord.  Smaad.;  Dvke.:  Ja.] 

Til  Asernes  Gaard, 
Men  luende  Bølger 
Hans  Vinger  omslaar, 
Og,  hvad  han  ej  venter, 
Det  times  saa  brat: 
^led  Livet  forrenter 
Han  Asernes  Skat. 

Saa  kan  vel  og  Dværge 
^led  Kvaser  faa  Magt, 
Naar  ej  han  paa  Bjærge 
Sig  tager  i  Agt, 
Men  drømmer  at  kunne 
Det  dybe  udgrunde, 
Og  frister  sin  Stjærne, 
Og  bryder  sin  Hjærne 
Langt  mer  end  omsonst 
Med  Dværgenes  Kunst.  — 
De  Dværge  med  Liste 
Ham  fritte  og  friste 
Om  Avka-Tors  Hammer: 
Hvi  Dønnet  saa  flammer? 
Om  Brysinge-Smykket: 
Hvi  det  er  mislykket? 
Om  Skibet,  som  evner 
At  gaa,  hvor  det  stævner. 
Og  Kaasen  forfølge 
Mod  Vind  og  mod  Bølge.  — 
Da  sortner  det  saare 
Om  Halvgudens  Stjærne, 
Da  springer  en  Aare 
I  svulmende  Hjærne: 
Hans  Blod  maa  nedrinde 
I  Dværgenes  Haande, 
Og  listig  de  binde 
Den  himmelske  Aande, 

Og  Mjøden  de  blande 
I  hellige  Vande, 
I  Duggen  hin  rene 
Fra  Ygdrasils  Grene, 
Som  Bifluen  skjuler 
I  vexede  Huler; 
Naar  Kagerne  segne. 
Og  Bierne  daane, 
Sig  Dværge  tilegne. 
For  Svovlet,  de  laane, 
Det  søde  i  Leje: 
Kan  blande  og  lave, 
Men  aldrig  dog  eje, 
Den  herlige  Gave 
Saa  kraftig  og  sød.  — 
Dem  Suttung  afnøde 
Kan  Mjøden  i  Krig 
Og  kalde  Gunløde 
Sin  Daatter  med  Svig; 
Han  kan  sig  beruse 
I  Bobler,  som  bruse 
I  vindaabne  Mon, 
I  Bodn  og  i  Son:  ^) 
Kan  drømme  om  Dage, 
Da  og  han  skal  smage 
Det  søde,  som  gjærer 
I  Løn  under  Laag, 
En  Kalk  af  Odhrærer^) 
I  Gudernes  Sprog; 
Men  ikkun  i  Drømme 
Han,  blot  til  sin  Pine, 


^)  Son  (Forligelsemaal  eller  Ligkjøb)  og  Bodn  (Tilbud  eller 
Selvbud)  var  to  aabne  Træboller,  hvori  naturligvis  kun  var  Efterdrikke. 
2)  Odhrærer  (Sindsrørende)  hed  Kjedelen  med  den  ægte  Mjød. 

En  Draabe  kan  tømme 
Af  Mjøden  hin  fine. 

Af  Norner  udkaaret 
Til  Mjøden  at  arve. 
Men  blind  og  bedaaret, 
Med  blegnende  Farve, 
Blaaøjet  Gunløde 
Nu  sidder  i  Fjæld 
Og  vogter  det  søde, 
Det  hellige  Væld. 
Hun  mindes  end  Sproget 
Fra  ældgammel  Tid 
Og  løfter  ej  Laaget 
Af  Kjedelen  vid, 
Før  hun  kan  fornemme 
Paa  Tone  og  Stemme, 
Paa  mindelig  Bøn, 
Paa  Gang  og  paa  Sæde, 
At  der  er  til  Stede 
En  ægtefødt  Søn. 
Hun  tør  ham  kun  byde 
Den  perlende  Kalk 
P^or  Løftet:  at  bryde 
Den  mørknende  Balk, 
Paa  Tro  og  paa  Love: 
At  kjæk  han  vil  vove 
Mod  Suttung  en  Dyst, 
Ja,  stride  til  Døden 
For  Blomsten  og  Gløden, 
Ham  gives  i  Bryst, 
For  Tone  og  Minde, 
Som  vaagne  dér  inde. 
For  Synerne  klare. 
Der  sig  aabenbare. 
For  Nornerne  milde. 

For  Ygdrasils  Kilde, 
For  Guldtavlens  Alder, 
For  Gimle  o^  Balder, 
For  Alfader  selv. 

Hvem  kalder?  hvem  kalder? 
Hvem  raaber  i  Kvæld? 
Hvem  græder  for  Balder, 
For  Balder  i  Hel? 
Hvem  kalder  paa  Vale, 
Paa  Dug  over  Dale, 
Med  underlig  Røst, 
Paa  Magne  og  Mjølner 
Til  Kamp  imod  Jølner, 
Gunløde  til  Trøst! 
Saa  ingen  kan  støde 
I  Hornet  med  Magt, 
Som  ej  med  Gunløde 
Mon  træde  i  Pagt. 
Saa  ingen  kan  sjunge, 
Hvem  ikke  sin  Tunge 
Det  undtes  at  læske 
Med  hellige  Vædske, 
Saa  ingen  opstemmer, 
Som  ej  i  sit  Hjærte 
Et  Minde  fornemmer 
Om  hellige  Kjærte. 

Har  Bølværk  nu  atter 
Da  strøget  med  Latter 
De  Jættefolks  Segle, 
Og  set  ved  en  Side, 
Hvor  Sten  dog  kan  bide 
Paa  Marken  de  wSnegle, 
Og  høstet  for  Jætten 
Som  ni  eller  tretten? 

Har  Bavge  nu  boret 
Med  Navren  saa  smal? 
Er  Bølværk  nedforet 
Som  Slange  i  Hal? 
Har  dér  han  med  Sproget 
Gunløde  bedraget, 
Bedaaret,  saa  Laaget 
Hun  flux  har  aftaget? 
Har  Kjærligheds-Edea 
Han  svoret  paa  Skrømt. 
Og  vil  flyve  heden, 
Naar  Karret  er  tømt? 
Er  Stødet,  som  kalder, 
Kun  Mundsvejr  og  Gand? 
Er  Graaden  for  Balder 
Kun  Tænder  i  Vand? 
Vil  Odin  sit^)  Øje 
Nu  sætte  i  Pant, 
For  Gunlød  at  bøje 
Til  Tro  paa  hans  Tant? 
Vil  nu  som  en  Dranker 
Han  fare  med  Svig, 
Og  i  sine  Tanker 
Med  ét  vorde  rig? 
Vil  alle  tre  Haande, 
Mens  han  er  i  Aande, 
Han  tømme  med  List, 
Og  lade  Gunløde 
Sig  sørge  til  Døde, 
Mens  han  flyver  hist? 
Vil  Kampen  han  svigte, 
Og  prøve  at  digte 
Sig  selv  til  en  Gud? 

^)  [sit,  Nord.  Smaad.;  Dvke.:  ét.] 

Vil  Ravne  han  vinde, 
I  Hu  og  i  Minde, 
Til  troldkloge  Bud? 
Vil  Fjølner  sig  svinge 
Fra  Hvidebjærg  op 
-  Paa  Niddinge- Vinge 
Til  Hekkenfeldts  Top? 

O,  ve  da  den  Daare 
Med  rænkefuldt  Sind ! 
O,  rind  da,  min  Taare, 
Paa  blegnende  Kind! 
Vel  Nornerne  spotte 
Med  Daaren,  som  tænker, 
At  hellige  Grotte 
Kan  plyndres  med  Rænker, 
Og  mener  omsonst 
At  kunne  med  Snille 
Det  hellige  spilde. 
Udtømme  med  Kunst; 
Vel  vender  tilbage 
I  Kjedlen  saa  fage 
Den  Kraft  og  den  Lyst, 
Som  aldrig  kan  bygge 
I  svigefuldt  Bryst, 
Hvis  glimrende  Skygge 
Kun  Daarerne  blænder, 
Hvis  Minde  med  Smerte 
Et  svigefuldt  Hjærte 
Kun  piner  og  brænder. 
Mens  Daarer  istemme: 
Nu  let  er  at  nemme 
Den  herlige  Kunst; 
Mens  Odin  sig  bygger 
En  Verden  af  Skygger, 

Et  Valhal  af  Dunst,  — 
•Da  sidder  Gunløde 
Vemodig  i  Fjæld 
Og  angrer  sin  Brøde 
Og  sukker  i  Kvæld 
Om  Hævn  over  Sønnen, 
Som  Moderen  sveg, 
Og  Helteværks-Lønnen 
Med  Falsk  sig  tilsneg. 
Det  høre  de  Norner 
Saa  højt  over  Jord, 
Det  lyner  og  tordner 
Saa  højt  over  Nord, 
Og  Fjældene  revne. 
Som  Straalerne  stævne; 
Da  springer  til  Side 
Den  ældgamle  Dør, 
Som  faa  ikkun  vide, 
Er  falset  i  Nør; 
Da  aabner  sig  Grotten, 
Som  gjemmer  det  søde, 
Da  nærmer  sig  Drotten 
Som  frelser  Gunløde. 
Paa  Kæmperid-Slette  ^) 
Sig  løfter  saa  bold 
Da  Odan  hin  rette 
Med  Krone  i  Skjold, 
Med  Løver  og  Hjærter, 
Med  Kjedelen  skjøn, 
Med  Søvætte-Kjærter 
Og  Linden  saa  grøn, 
Med  favre  Guldbrikker 
Paa  Bunden  saa  blaa, 


1)  Vigrid. 

Med  Tavl  og  med  Prikker. 
Som  faa  kun  forstaa.  ^) 
Han  hører  det  lyde 
I  Bjærge  saa  sødt, 
Det  mon  ham  betyde, 
At  Liv  er  \^)  dødt; 
Han  hører  det  klinge, 
Og  rider,  som  Vinge 
Han  havde  for  Ros; 
De  straalesky  Dværge, 
Som  pusle  i  Bjærge. 
Han  byder  kun  Trods. 
Naar  Solen  i  Fjælde 
Indstraaler  m.ed  Vælde. 
Da  haver  Gunløde 
Forvundet  sin  Harm, 
Hun  føler  det  gløde 
I  kølnede  Barm, 
Hun  væder  sin  Tunge 
Med  Mjøden  hin  klare, 
Og  Læberne  sjunge, 
Og  Stenene  svare; 
Fra  Sølvet  i  Strime 
Gaar  Klang  imod  Sky, 
Som  Sølvklokker  kime 
Ved  Juledags  Gry; 
Og  Odan  hin  rette, 
Han  følger  det  Kald 
Paa  Kæmperid-Slette 
Til  sande  Valhal, 
For  Kalken  at  smage 
Og  hente  tilbage, 


^)  Se  Kæmpevisen:  De  vare  sju  og  sjusindstive.     ^)  [Saal.  Dvke. ; 
Nord.  Smaad. :   ej.] 

Som  Bølværk  i  Drømme 
Kun  mente  at  tømme, 
Som  aldrig  en  Røver 
Kan  tage  med  Vold, 
Som  gjærer  og  tøver. 
Til  Helten  saa  bold 
Ad  Deren  indstævner. 
Indsniger  sig  ej 
Ad  Ridser  og  Revner 
Paa  Tyvenes  Vej. 

Saa  Odan  mon  ride 
Til  Gilde  forgyldt, 
Mens  Bølværk  i  Kvide 
Faar  Løn  som  forskyldt; 
Hel  liflig  for  Bruden 
Er  Skyernes  Brag, 
Mens  det  for  Afguden 
Er  Dommedags-Slag; 
Da  springe  som  Tvinde, 
Da  briste  som  Bast 
De  Lænker,  der  binde 
Ulv  Fenris  saa  fast, 
Og  Lynet  adsplitter 
Det  Valhal  af  Dunst, 
Som  praled  med  Flitter 
Og  prisede  Kunst; 
Ej  hjælper  nu  Gugner 
Den  Afgud  et  Grand, 
Og  Brynien  bugner 
For  Mordulvens  Tand, 
Ja,  Ulvenes  Føder 
Med  Livet  da  bøder 
I  sit  Ragnaroke 
For  Pagten  med  Loke: 
IV.  I S 

Med  Mordulvens  Fader 
Og  Himmelens  Hader, 
Med  Fyrsten  for  Tyve 
Og  alle,  som  lyve. 
Med  ham,  som  behænde 
Det  prøved  igjen : 
Som  Tyv  at  tilvende 
Sig  Brysinge-Men. 


I  5.     To  Iv    Smaaknips 

til  Paragraf-Drengen  i  Athene. 
(Juli    1816.) 

[Forhen  utrykt;  her  efter  Forfatterens  samtidige  Manuskript.  —  An- 
ledningen var  den  i  Molbechs  „Athene"  for  Juli  1816  begyndte 
Række  af  ^^Tolv  Paragraffer  otn  Jens  Baggesen'"'' ,  som  først  afslut- 
tedes i  Decemberhæftet  og  da  undertegnedes  Peder  Hjort.  Det  er 
et  utrolig  groft  Angreb  paa  Baggesen.  I  et  Forord  „til  Læseren" 
hedder  det,  efter  at  den  litterære  „Jødefejde"  er  omtalt:  „Jens 
Baggesen,  den  Gang  Professor  i  det  danske  Sprog  ved  Universitetet 
i  Kiel,  ferierede  her  i  Kjøbenhavn  og  skrev  ogsaa  en  Pjece  i 
denne  Anledning.  Den  bragte  ham  i  smudsige  Stridigheder  med 
en  og  anden,  der  søgte  at  overgaa  ham  i  gemene  Tanker  og  Tale- 
maader".  Derpaa  omtales  Baggesens  Kritik  af  nogle  af  Øhlen- 
schlægers Stykker,  og  det  hedder  saa:  „Endeligen  affekterte  han, 
efter  en  lang  Stridighed  med  den  indbildt  ortodoxe  Præst  Nikolaj 
Grundtvig,  et  vist  religjøst  Sindelag,  for  ogsaa  paa  denne  Maade  at 
tilsnige  sig  den  letbestikkelige  Mængdes  Bifald".  Og  Forordet 
slutter  med  at  angive  Paragraffernes  Øjemed  at  være  det,  at  „stræbe 
at  vise,  hvorledes  Jens  Baggesen  maa  betragtes  som  et  skadeligt 
Ukrudt,  der  kvæler  Smag  og  Humanitet,  og  at  han  derfor  har  gjort 
sig  uværdig  til  at  bære  Navn  af  en  dansk  Digter". 

De  her  udgivne  „Smaaknips"  ere  da  nedskrevne  kort  efter 
Udgivelsen  af  Peder  Hjorts  første  Stykke  i  Athene  og  vare  (som 
det  fremgaar  af  det  lode  Knips)  bestemte  for  Tidsskriftet  Dane- 
virke ,  hvori  Forf.  dog  ikke  har  givet  dem  Plads.  Tidligere 
Epigrammer  af  Gr.  findes  i  denne  Udgaves  iste  Del,  Nr.  6,  7  og  8; 
og  endnu  i  samme  Aar  1816  havde  han  i  Skilderiet  f.  qde  Januar 
ladet  trykke  et  saadant  til  H.  C.  Wosemose,  i  Anledning  af  dennes 
i  Skilderiet  f.  2den  Januar  trykte  „Samtale  i  de  dødes  Rige  imel- 
lem otte  af  vore  Genier"  (o:  Baggesen,  N.  T.  Bruun,  T.  C.  Bruun, 
Grundtvig,  Molbech,  Rahbek,  Sander  og  Øhlenschlæger).  Dette 
Epigram  kan  her  i  forbigaaende  medtages: 

„Profeten  spaar  for  Sand  Hr.  "Wosemose, 
At  kvalt  han  vorder  i  sin  Vaasepose, 
Og  faar  end  ikke  i  de  dødes  Rige 
Det  mindste  Muk,  endsige  Ord  at  sige.'* 

Wosemose    svarede  med    et  Epigram    „Til   Profeten"    i   Skilderiet  f. 

13de   Januar.] 


I. 

Du  lille  bitte  Skrædderdreng-, 
som  maaler  Digtere  i  Flæng 
med  sammensyde  tyske  Strimler! 
Hvad  om  du   maalte  dog  en  Gang 
din  Næse,  før  den  bli'r  saa  lang, 
at  den  i  Gadekjæret  svimler! 


2. 

Du  lille  Kalv,  som  kan  til  Riset  voxe! 
du  kalder  mig  „den  indbildt  ortodoxe", 
og  mener  nok,  som  flere  her  til  Lands, 
at  du  kan  sagtens  ride  mig  til  Vands, 
fordi  dit  Vand,  det  bare,  klare, 
Athene  ta'r  for  gode  Vare.  — 

Tro  mig:  en  Kalv  i  vore  Dage 
sig  aldrig  kan  til  Ridder  slaa; 
nu  kommer  han  kun  op  at  age, 
naar  Kalvedans  han  vil  forsmaa; 
og  Ortodoxen  skal  ham  lær'et 
at  vende  Benene  i  Vejret 
og,  trods  det  kaade  Kalvevæsen, 
at  hænge  kjønt  med  Næsen. 


3. 

„Jens  Baggesen  i  hele  Livet 

os  intet  rigtig  helt  har  givet."  — 

Ja,  sandt  var  det;  men  Skjaldens  halve 

er  mere  værd  end  hele  Kalve. 


4- 

Du  fandt,  at  Baggesen  var  god  en  Gang: 
den  Gang  da  han  var  meget  lille. 
Du  er  jo  dog  end  ej  en  Tomme  lang;  — 
vær  du  saa  god  at  tie  stille! 


Du  lader  haant  om,  hvad  man  skal  beklage: 
at  Baggesen  kom  som  et  Gjenfærd  hjem; 
men  husk  dog  paa,  at,  for  at  gaa  tilbage, 
man  dog  en  Gang  maa  have  gaaet  frem, 
og  at  en  Kalv,  der  er  kun,  hvor  han  tygger, 
kan  sagtens  bare  sig  for  Gjenfærds-Nykker! 

-/  / 


6. 

I  Vittighed  du  finder  ingen  Kjærne; 
og  at  du  siger  sandt,  det  tror  jeg  gjærne; 
men  kom  i  Hu,  at  man  maa  være  inde 
i  slige  Ting,  for  Kjærnerne  at  finde; 
og  Vittigheden  er  en  Nød,  som  Gjække 
skal  frem  for  alt  sig  bare  for  at  knække! 


7- 

Du  har  nok  hørt  en  Gang,  at  der  er  noget 
i  Poesi,  som  Aanden  kalder  Sproget; 
men  mener  du,  at  Aanden  ta'r  til  Takke 
med  Poppedrenge,  der  som  du  kan  snakke, 
saa  prøv  en  Gang  —  men  lad  dog  heller  være 
om  uden  Aand  man  Aandesprog  kan  lære! 


8. 

Du  finder,  mens  du  op  ad  Væggen  snakker, 

at  Tyvetrækningen  er  ganske  vakker, 

men  Jeppe-Dump  og  Asen-Skump  dig  støder. 

Vil  sige:  at  du  finder  dig  deri, 

at  Tyvetrækningen  er  Poesi, 

det  øvrige:  hvad  idelig  du  møder. 

9. 

Betvivler  end  du  min  Ortodoxi, 

trods  alt  det  rette,  jeg  dig-  her  nu  lærte, 

saa  mal  kun  trøstig  om  mit  Kjætteri 

i  Paragraffer  med  Athenes  Sværte ! 

Jeg  har  min  egen  Tro:  er  heller  Kjætter 

for  Fanden,  end  hans  kjødelige  Fætter. 


10. 

Kom  ej  og  sig,  at  jeg  med  Sværd  og  Skjold 
har  stridt  med  dig  paa  Danevirkes  Vold! 
men  se  og  føl,  at  jeg  kun  spilled  paa 
din  lange  Næse  med  et  Halmstraa! 
Til  slig  en  Flue  hører  slig  en  Lanse, 
og  slig  en  Pibelil  til  Kalvedanse. 


1 1. 


Sig  ej:  for  nær  jeg  talte  her  din  Ære!  — 
for  at  fornærmes,  maa  man  noget  være; 
og  den  er  intet,  som  kun  er  et  Stykke 
af  ingen  Ting  —  af  Fru  Athenes  Skygge. 


12. 


Og  nu,  du  Gæsling  i  Athenes  -Æg, 
som  til  en  Gase  hun  nok  vil  udklække! 
lad  dette  være  dig  en  Lærestreg: 
lær  først  at  pippe,  inden  du  vil  kjække! 

16.      [Ved    en     Grav.] 

(1816.) 

[Forhen  utrykt;   her   efter  Forfatterens  Haandskrift,    som    dog   ogsaa 
kan  være  nogle  Aar  yngre.  —  Anledningen  ubekjendt.] 


vjjennem  mange  mørke  Dage 
Prøvedes  din  Tro,  dit  Mod, 
Ingen  saa'  dig  dog  forsage, 
Du  til  Gud  dig  holdt,  og  —  stod. 
Hvad  er  Ven,  og  hvad  er  Frænde! 
Hjulpet  er,  hvem  Gud  vil  kjende. 

Han,  som  Lys  har  til  sit  Klæde, 
Lys  og  tændte  for  dit  Blik, 
Her  kun  stakket  blev  din  Glæde, 
Snart  en  Sky  for  Solen  gik; 
Men,  hvor  frelste  Sjæle  bygge. 
Dér  er  Lys  foruden  Skygge, 

Vel  enhver,  som  rede  vilde 
Blødere  din  Sotteseng, 
Kvæge  aarle  dig  og  silde 
I  den  Vintertid  saa  stræng! 
Nu  har  Hvile  du  og  Varme 
Evig  i  din  Frelsers  Arme. 

Haard  var  Jul  at  overstride. 
Men  ej  trøstesløs  du  led : 
Følte  dybt,  at  ved  din  Side 
Festens  Fyrste  for  dig  stred. 
Og  har  nu,  med  ham  forbundet. 
Et  lyksaligt  Nyaar  vundet. 

17.     [Til  Danmarks  og  Norges  Bisper.] 

(gde  Februar  18 16.) 

[Dette  hidtil  utrykte  Digt  er,  uden  Overskrift,  men  undertegnet: 
„9de  Febr.  18 16.  Underdanig  Grundtvig",  forefundet  i  Forf.'s  Efter- 
ladenskab. —  Til  Sammenligning  med  de  i  det  udtalte  Tanker, 
bidsættes  nogle  Ord  af  G.'s  Fortale  til  Bibelske  Prædikener  t8i6: 
„Tie  vil  jeg;  thi  hvad  kan  det  nytte,  jeg  længere  taler?  .  Hvi 
skal  jeg  gjentage,  hvad  ingen  vil  høre?  Eller  kan  jeg  bygge  videre, 
saa  længe  jeg  ikke  ser  Grundvolden  lagt?  —  —  —  At  jeg,  medens 
Præsten  tier,  agter,  om  Gud  vil,  at  lade  Skjalden  og  den  boglærde 
tale,  tale  især  om  de  forbigangne  Dage,  hvad  Præsten  mener,  kan 
mest  tjene  til  Guds  Riges  Komme,  og  at  opladte  Øjne  vist  skal 
finde  Kristendom  i  al  min  Tale,  den  lade  saa  verdslig  som  den  vil, 
—  det  har  jeg  sagt  og  gjentager  det  her."  —  Hermed  er  ogsaa  at 
jævnføre  Forf.'s  Fortale  til  Verdenskronnike  18 17,  S.  XV,  og  Kirke- 
spejlet, 2den  Udg.,  S.  332.] 


Kristne  Oldinger  med  snehvidt  Haar, 
Her  paa  Mark  og  under  Klippeside! 
Skjalden  ej  i  Dag  sin  Harpe  slaar, 
Præsten  kun  indaander  den  sin  Kvide; 
Strængen  skurrer  under  Præstens  Haand, 
Toner  klagelig  om  Tungebaand, 
Medens  højt  Basunen  skulde  lyde. 

Kristne  Oldinger!  i  eders  Værge 
Her  antvorder  jeg  min  Præstepen; 
Herren  siger:  I  skal  ikke  sværge, 
Men  jeg  vidner:  før  I  Bispemænd 
Offentlig  mig  give  den  tilbage, 
Eller  før  Gud  tæller  eders  Dage, 
Er  den  skjult  for  Menighedens  Blik. 

Eørt  jeg  har  den  Pen  i  Herrens  Naade, 
Rørt  den  frit,  med  Øjet  paa  Guds  Ord, 

Højt  forkyndt  den  Troens  store  Gaade: 
Gud  i  Kjød  besøgte  faldne  Jord, 
Guds  enbaarne  vilde  for  os  bløde, 
Med  vort  Liv  opstod  han  fra  de  døde, 
Til  vor  Salighed  han  hist  opfor. 

Kirkesolen,  som  I  ej  saa'  gløde 
Over  Land  i  herlig  Middagsglans, 
Men  hvis  vemodsfulde  Aftenrøde 
Dugged  Blomsterne  til  eders  Krans, 
Denjic  Sol  jeg  bad  vor  Gud  gjenføde 
I  en  sød  og  salig  Morgenrøde; 
Thi  den  Sol  var   Tro  paa  Skriftens  Ord. 

I  de7is  Lys  jeg  lærte  Sandheds  Tale, 
I  dens  Lys  jeg  Mænd  og  Tider  saa', 
I  dens  Lys  jeg  saa'  fra  Kirkesvale 
Over  Land  den  atter  klar  opgaa, 
I  dens  Lys  opvarmedes  mit  Hjærte, 
Ved  dens  Lys  jeg  tændte  Sagas  Kjærte, 
Med  dens  Lys  jeg  trodser  Død  og  Grav. 


O!  havde  I  med  eders  Bispetunge 
Forkyndt  det  højt  for  Folkene  i  Nord, 
At  ingen  Sværmer  var  i  Tro  den  unge, 
]Men  troede,  som  I,  kun  Skriftens  Ord: 
Hvad  da  mig  end  var  sagt  og  vederfaret. 
Ej  skulde  jeg  min  Præstepen  forvaret, 
Saa  længe  end  den  sad  i  fri  Mands  Haand. 

Jeg  dømmer  ingen,  men  —  det  skete  ikke, 
Og  derfor  lægger  jeg  min  Præstepen; 
Jeg  véd,  min  Gud  ej  lader  den  henligge, 
Naar  Sandheds  Ord  udbredes  kan  ved  den; 

Jeg  véd,  min  Gud  det  kan  og  vil  saa  lave, 
At  gjælde  kan  dens  Hvile  for  de  Stave, 
Der  hvilede  i  eders  Rispehaand. 

O!  hører  mig,  I  Oldinger,  med  Blide! 

Og  vredes  ej  paa  mine  Præsteord ! 

Jeg  taler  dem  i  Herrens  Frygt  med  Kvide, 

Og  ærer  Gubberne  i  Luthers  Spor; 

Ej  klager  jeg,  for  Ros  jeg  har  forloret; 

Ros  vinker  mig,  men  ej  i  Præstesporet, 

Og  der  jeg  søgte  eders   Vidnesbyrd. 

Nu  maa  jeg  vandre  til  de  dødes  Rige: 
Til  Odins  Sal  og  til  Olympens  Top, 
Jeg  maa  til  Dødninger  i  Grav  nedstige, 
Dog  ej  for  dér  at  hente  Kristus  op,  — 
Nej,  for  at   Tideit  skal  med  Tiden  lære, 
At,  er  jeg  Sværmer,  er  jeg  af  de  sære: 
Af  dem,  der  flyve  kan  med  Dødningben. 

Og  nu  far  vel!  i  Øjet  staar  en  Taare, 
Men  ej  den  rinder,  thi  jeg  troer  Gud; 
Paa  Fædres  Grav  sig  løfter  vel  ad  Aare 
Kjærminden  favr,  om  ej  et  Rosenskud; 
Og  med  sin  Krans  af  blaalige  Kjærminder 
Dog  Skjalden  vel  en  Gang  et  Alter  finder, 
Hvor  han  kan  ofre  den  og  sig  til  Krist. 

18.     Til  Bernhard  Ingemann 

i    Anledning    af   ingenting. 

(Marts   18 16.) 

[Trykt  i  Nyeste  Skilderi  af  Kbhvn.  f.  i6da  Marts  1816:  XXV, 
Sp.  337-44.  En  Anmærkning  henviser  sorn  Digtets  Anledning  til 
„Athenes  Februarius",  det  er  til  den  i  Februarhæftet  af  Molbechs 
„Athene"  trykte  Fortsættelse  af  Peder  Hjorts  anonyme,  i  Juni  181 5 
begyndte,  i  Juni  1816  med  et  ^.fortsættes"  afbrudte  Afhandling 
yO?n  Digteren  Ingemann  og  hans  Værker. '•''  I  Februarhæftet  var 
det  særlig  „de  sorte  Riddere",  som  toges  under  Behandling 
paa  40  Sider.  Jfr.  videre  herom  Kr.  Arentzens  „Baggesen  og 
Øhlenschlæger",    V,  294-305,    og  ,.Grundtvig  og  Ingemann"  (1882), 

S.  XX— XXX.] 


Hør  mig,  Frænde  kjær  i  Brage! 
Hør  min  Sang  om  ingenting! 
Ingenting  i  vore  Dage 
Er  den  store  Tryllering, 
Hvori  alt  sig  rører,  spejler, 
Hvormed  Aanden  alt  besegler. 

Ingenting  for  Muldvarp-Vrimlen 
Er  det  største  Undersyn, 
Ingenting  er  Gud  i  Himlen, 
Ordets  Røst  og  Aandens  Lyn, 
Og  som  ingenting  opvejer 
Tiden  alt,  hvad  Tiden  ejer. 

Ingenting  heraf  du  lære  I 
Lære  Tiden  at  forstaa: 
Agte  for  din  største  Ære, 
Af  dens  Aand  at  nævnes  saa! 
Ingenting  paa  Tidens  Tunge 
Er,  hvad  Skjalden  skal  udsjunge. 

Hør  Athene  da  berømme 
Ridderskaren  hærdebred, 
Serafines  Kirkedrømme, 
Og  Balsores  Kjærlighed! 
Et  og  alt  jeg  skulde  mene 
Ingenting  er  i  Athene. 

Lad  kun  Ugleungen  flyve 
Fornem  over  Kirketag, 
Sig  i  Mosedynd  fordybe, 
Deri  finde  Hold  og  Smag! 
Serafine  ej  om  Smagen 
Strides  vil  paa  Fastedagen. 

Lad  kun  andre  kunstig  bygge 
Kroppe  ret  med  Kjød  og  Blod. 
Mens  du  tegner  from  en  Skygge 
Af,  hvad  dig  for  Øje  stod! 
Vi  paa  Sandheds  Legem  bygge, 
Naar  vi  tegne  tro  dens  Skygge. 

Mal  du  trøstig  kun  „i  Vandet" ! 
Tegn  kun  du  i  Tidens  Vand, 
Paa  den  0,  hvor  du  er  strandet, 
Skyggen  af  dit  Fædreland ! 
Vist  den  skal  i  Ebbestunden 
Findes  klar  og  fast  i  Grunden. 

Vær  du  kun  dig  selv  en  Gaade, 
Som  en  Blomst  paa  Havets  Bund 
Aldrig,  hvo  sig  selv  vil  raade, 
Vorder  Hjærtegaadens  Mund ; 
Glimt  af  Herrens  Gaadekjærte 
Er  det  Lys,  vi  har  i  Hjærte. 

Gud  indaandet  har  af  Naade 
Støvet  Gnist  af  Guddomsliv, 
Læse  kun  vi  kan,   ej  raade, 
Runen  i  det  Skaberbliv; 
Kun  som  Kjærlighedens  Gaade 
Støvet  føler  Herrens  Naade. 

Vist  i  Tidens  Morgenrøde, 
Som  et  Spejl  af  rent  Krystal, 
Maatte  skues,  maatte  gløde 
Aandesjælens  Gaadehal; 
Men,  ak!  den  sig  lod  fordunkle, 
Kan  i  Anelser  kun  funkle. 

Kun  med  Længsler^  rene,  ømme, 
Blundende  i  Herrens  Fred, 
Hjærtet  kan  i  Gaadedrømme 
Ane  Støvets  Herlighed 
Og,  i  Tro  paa  Tidens  Fylde, 
Se  det  sig  i  Glans  forgylde. 

Kjærlighed  er  Livets  Kilde, 
Raabes  nu  fra  Syd  til  Nord, 
Og  kun  i  dens  Straaler  milde 
Klarer  sig  den  mørke  Jord. 
Ak!  men  det  er  Vellyst  ene, 
Verdens  Folk  i  Hjærtet  mene. 

Tro  kun  ej,  at  Kjærligheden 
Har  sit  Legeme  paa  Jord! 
Synligt  var  det  kun  her  neden, 
Der  det  straalende  opfor, 
Og,  til  det  igjen  nedfarer. 
Kun  i  Aanden  aabenbarer 
Kjærligheden  sig  paa  Jord. 

Kun  naar  vi  i  Tro  fortrolig 
Favne,  hvad  vi  aldrig  saa', 
Kan  i  Aandens  Gaadebolig 
Fødes,  hvad  vi  ej  forstaa: 
Fødes,  hvad,  naar  Tid  bortfarer, 
Legemlig  sig  aabenbarer. 

Lad  da  sig  i  Tro  forklare, 
Fromme  Skjald!  din  Kjærlighed! 
Da  skal  Aanden  aabenbare 
For  dig,  hvad  du  end  ej  véd: 
Hvad  Balsore  hed  her  neden, 
Og  hvorlunde  hun  for  heden. 

Da  du  skal  i  Vuggen  finde. 
Hvad  du  aldrig  drømte  om; 
Barnet  lege  skal  der  inde, 
Som  du  dunkelt  ihukom; 
Tonen,  du  ej  kan  frembringe. 
Skal  dit  Hjærte  gjennemklinge. 

Da  skal  Billeder  du  tegne, 
Som  har  Liv  og  Kraft  og  Glans, 
Skjønt  al  Vift  fra  Himlens  Egne 
Er  kun  Luft  for  Kjødets  Sans; 
Barnet,  som  i  Hjærtet  bygger. 
Leger  da  i  Lundens  Skygger. 

Men,  o,  Frænde !  bi  saa  længe ! 
Hold  din  Skygge  klar  og  ren. 
Om  saa  hele  Verdens  Drenge 
Raabte  efter  Kjød  og  Ben! 
Selv  de  svage  Glimt  og  Skygger 
Glæde  Barnet,  hvor  det  bygger. 

Frænde!  tør  jeg  end  dig  raade: 
Spild  paa  Fyrværk  ej  din  Ild! 
Udspind  ej  din  Hjærtegaade, 
Verden  til  et  Skuespil! 
Skyggen,  der  sig  vil  fordoble, 
Brister  som  en  Farveboble.  ^) 

Hvad  vil  du  i  Brynjesærke? 
Hvad  gjør  du  paa  Kæmpeval? 
Hvad  vil  Nattergal  og  Lærke 
Lære  i  den  Riddersal? 
Vil  de  Minnesangen  nemme, 
Som  har  ret  i  Kjødet  hjemme. 

Vil  du  vel  i  Kampens  Bulder 
Døve  Øret  for  den  Sang, 
Fuglen  kvæder  paa  din  Skulder 
Med  saa  dyb  en  Vemodsklang? 
Vil  du  under  Panserringe 
Sønderknuse  spæden  Vinge? 

Hører  du  den  Røst  fra  oven? 
Du  din  Moders  sidste  Søn! 
Hører  du  det  Suk  fra  Skoven? 
Hører  du  ej  Bjærgets  Drøn? 
Kan  du  slige  Røster  glemme 
Over  Døgnets  Daarestemme! 

Aldrig  lærer  du  at  sjunge, 
Hvad  dit  Øje  aldrig  saa'; 
Runerne  paa  Sagas  Tunge 
Sent  du  lærer  at  forstaa; 
Hvo  som  tale  skal  med  Helte, 
Fødes  maa  med  Sværd  ved  Bælte. 

^)  [Hentydning  til  Baggesen  og  hans  Gaade.] 

Ser  du  ej,  hvor  Lavra  græder 
Ved  Massaniellos  Grav? 
Havde  han  i  Fiskerklæder 
Stille  stirret  dybt  i  Hav, 
Han  da  havde  vist  i  Sundet 
Perler  til  sin  Lavra  fundet. 

Stenen  vilde  han  bortvælte, 
Som  i  Drømme  den  kun  saa' : 
Mente  ej,  at  Herrens  Helte 
Røverdolken  maa  forsmaa, 
Vilde  sig  med  Trods  i  Sinde 
Martyrnavn  og  Krone  vinde. 

Stakkels  Blanka!  hvor  hun  bøder 
Haardt  for  sit  Heltindenavn, 
Søger,  ihvor  fromt  hun  gløder. 
Frelse  i  en  Niddings  Favn! 
Var  hos  Blomsterne  hun  blevet. 
Havde  hun  som  Dronning  levet. 

Arme  Hyrde  fra   Tolose ! 

Hvi  blev  du  Al  Mahoms  Søn? 

Medens  Riddere  dig  rose. 

Du  fortvivler  selv  i  Bøn. 

Hvorfor  blevst  du  ej  hos  Hjorden? 

Dér  du  varst  en  Konning  vorden. 

Ingemann!  o,  hør  mig,  P>ænde! 
Visselig  du  farer  vild, 
Ved  paa  Pinebænk  at  spænde 
Hjærtet  til  et  Sørgespil. 
Lader  du  det  længer  bløde. 
vSørger  det  sig  brat  til  Døde. 

O!  gid  standse  jeg  dig  kunde 

I  det  dyre  Væddeløb: 

Vende  dig  til  Bøgelunde 

Og  til  Rosen  i  sit  Svøb! 

Men  ak!  end  i  Blod  du  kvæder; 

Skaren  klapper,  Barnet  græder. 

O!  hvor  skulde  det  mig  smerte, 
Om  du  over  Daarers  Ros 
Glemte  Rosen  i  dit  Hjærte: 
Kongelige  Arvegods, 
Eller  vided  ud  den  spæde 
Til  et  Sommerfuglesæde ! 

Nej,  o,  Ven!  som  Ædelstene, 
Bedre  end  din  Skjald  sin  Ring, 
Gjem,  hvad  Tiden  og  Athene 
Kalde  Tant  og  ingenting! 
Hvis  du  taber,  hvad  de  vrage. 
Ingenting  du  har  tilbage. 

Stir  paa  Rosen  i  dit  Hjærte! 
Elsk  den  i  sit  grønne  Svøb, 
Til  den  under  Himlens  Kjærte 
Springer  ud  i  Tidens  Løb! 
Runer  paa  dens  Blade  findes 
Om,  hvad  Saga  ikke  mindes. 

Runer  paa  dens  Blade  stande, 
Ristede  af  Fimbultyr, 
Om  de  gamle  stærke  Vande 
Og  om  Midgaardsormens  Byrd, 
Ja,  om  Balders  Banetue 
Og  om  Surturs  lumske  Lue. 
IV.  19 

Dog  langt  mer  end  slige  Stave 
Gjemmer  Rosen  i  sit  Skjød; 
Staar  den  bly  i  Herrens  Have, 
Er  dens  Duft  og  mannasød: 
Himmelperler  den  bedugge, 
Skjænke  venlig  Sang  for  Sukke. 

I  de  Perler  aabenbarer 
Edens  Rose  sig  med  Glans, 
Støvets  Rose  sig  forklarer 
Efter  den  for  Aandens  Sans, 
Og  forklaret  Rosen  svinger 
Sig  fra  Jord  paa  Fuglevinger. 


19.    I  Anledning  af  den  nye  Frue  Skoles 

Indvielse. 

(30.  April   1 81 6.) 

[Rahbeks    „Tilskueren.-'    for  1816,  Nr.  34.  —  „Den  nye  Frue  Skole "^ 
er  Metropolitanskolen  i  Kbhn.] 


Med  sit  Gyldenspir  i  Lue 
Sank  den  prude  Kirkehal, 
Og  den  gamle  Skolestue 
Føle  maatte  Kirkens  Fald. 
Saa  det  burde  sig  og  være; 
Thi  den  var  til  Kirkens  Ære 
Bygt  af  kristen  Kjærlighed.  ^) 


^)  Den  bygtes  nemlig  for  et  frivilligt  Sammenskud  af  vakre 
danske  Adelsmænd,  Borgere  og  Studenter.  Resen,  Inscript.  Hafn. 
P.  2S3- 

Dog",  saa  længe  Fædres  Hjærte 
Banker  end  i  Danmarks  Bryst, 
Slukkes  skal  ej  Ordets  Kjærte, 
Ej  forstumme  Sandheds  Røst. 
Alle  Luer  overvinde 
Skal  den  Gnist,  som  er  dér  inde: 
Gnist  af  Sandheds  Kjærlighed. 

Mærker  det,  I  Ungersvende! 

Vogter  vel  den  ædle  Gnist, 

Lad  den  blusse,  lad  den  brænde! 

Vold  den  trodse  kan  og  List; 

Den  har  løftet  disse  Buer 

Højt,  til  Tro.ds  for  Fjendens  Luer, 

Til  et  Visdoms  Arnested. 

Her,  hvor  de  henfarne  Fædre 

Trolig  over  Bogen  sad, 

Skal  I  læres  til  at  hædre 

Boglig  Kunst  i  Land  og  Stad. 

Ve  den  Slægt,  som  kold  forglemmer, 

At  paa  stolte  Bøgers  Emmer 

Knejser  dette  Skolehus! 

Takker  ham,  som  over  Stjærnen 
Styrer,  fører  alt  paa  Jord ! 
Danner  Hjærtet,  vender  Hjærnen 
Efter  Lyset  i  hans  Ord  I 
Da  skal  det  sig  her  forklare, 
Hvad  de  gamle  toge  Vare 
Over  Bog  i  Lampeskin. 

Takker  ham,  som  har  beskyttet 
Gamle,  kjære  Kongeslægt; 

19* 

Saa  vor  Mark  har  kun  ombyttet 
Navnet  paa  sin  Varetægt: 
Saa  den  sjette  Fredegode, 
Ædel,  som  han  randt  af  Rode, 
Freder  Marken  med  sit  Spir! 

Dette  Spir  opvinked  Huset, 
Som  indvies  her  i  Dag, 
Bød  det  stige  kjækt  af  Gruset 
Under  Storm  og  Vaabenbrag; 
Stige  op  og  højt  berette: 
Søn  er  Frederik  den  sjette 
Af  den  fjerde  Kristian.  ^) 

Snart  skal  Spiret  og  opkalde 
Kirken  af  sin  faldne  Stand, 
Klokkeklangen  herlig  gjalde 
Over  Skole,  Stad  og  Strand, 
Gjalde  højt  i  Sky  og  raabe: 
Hil  dig  under  Kongekaabe. 
Søn  af  fjerde  Kristian! 

Nu,  saa  hvile  da  Guds  Naade 
Over  denne  Skolebal! 
Han,  som  haver  alt  at  raade. 
Vogte  den  for  Last  og  Fald: 
Fostre  Mænd  paa  disse  Bænke, 
Som  kun  elske  og  betænke 
Sandhed,  Drot  og  Fædreland! 

To  Aarh undreder  til  fulde 
Stod  det  gamle  Skolehus, 


^)  Den   gamle  Skole    var   bygt   i   fjerde  Kristjans   Mindreaarig- 
lied  1591. 

Mindet  ej  er  under  Mulde, 
Om  end  Muren  sank  i  Grus. 
Gid  det  ny  maa  Prisen  vinde, 
Som  i  Alder,  saa  i  Minde, 
Som  et  drotligt  Dannesværk! 

Gud!  vor  Konning  du  velsigne 
For  sit  Spir  han  bruger  saa! 
Giv  os  Konger,  der  ham  ligne, 
]\Iens  i  Lunden  Bøge  staa, 
jNIedens  Bølger  blaa  ombælte 
Sællands  favre  Bøgetelte, 
Bruse  under  Danebrog! 

Da  oprejses  Danevirke 
Aandelig  til  Lyst  og  Gavn; 
Ej  til  Skole,  ej  til  Kirke 
Findes  skal  da  bedre  Navn. 
Dannished  skal  Danske  virke  — 
Til  en  Mur  om  Kristi  Kirke, 
Danedrot  og  Danemark. 


20.     Til  den  milde  Digter  B.  S.  Ingemann 

[med  Bibelske  Prædikener  1816.] 

[Digtet   findes   skrevet   foran   i    det   Ingemann  skjænkede    Exemplar, 
undertegnet  „28de  Juni  i8l6.    Inderlig  venligst  fra  N.  F.  S.  Grundt- 
vig."    Jfr.   „Grundtvig  og  Ingemann"  (1882),  S.  XXX.] 


Dilledpragt  og  Kunst  er  ej  her  inde, 
Her  er  kun  enfoldig  Kristendom; 
Men  dog  haaber  jeg,  du  Aand  skal  finde, 
Røsten  levende  og  Tonen  from; 

Thi  jeg  stræbte,  som  naar  Skjalde  sjunge, 
Ydmyg  kun  at  være  Ordets  Tunge; 
Og  hans  Kraft,  som  ter  sig  i  det  svage. 
Vil  til  Hjærterne  det  Ord  ledsage, 
Som  er  talt  i  Jesu  Kristi  Navn, 


21.     Til  min  Lise. 

(Avgust  1816.) 

[Hidtil    utrykt;    findes    „22de    Avgust    1816"    indskrevet   af   Forf.    i 
hans  daværende  Forlovedes,  senere  Hustrus,  Elise  Blichers  Exemplar 

af  Kvædlinger.] 


Aftensolen  du  med  Sorgen 
Skuer  dale  over  Borgen,  ^) 
Sukker:  næste  Morgenrøde 
Lyser  mig  fra  Axelstad, 
Længe  ej  for  mig  skal  gløde 
Rosenborg  i  Straalebad ; 
Did  jeg  stirrer  fra  det  fjærne. 
Hvor  jeg  blundede  saa  gjærne. 

Sørg  kun  ej,  du  kjære  Pige  I 
Dæmp  dit  Suk  og  græd  ej  saa! 
Se  dig  op  til  Himmerige, 
Se  dig  til  de  Stjærner  smaa! 
K^om  i  Hu,  kun  dér  mon  bygge 
Evigt  Samfund,  evig  Lykke! 


^)  [o:   Rosenborg  Slot.     Hun   bede  da  med  sin  Moder  i  Kron- 
prinsessegade.] 

Dér  vi  skal  til  evig  Gammen 
Samles  fro  i  Herrens  Fred, 
Være,  smelte  evig  sammen 
I  vor  Frelsers  Kjærlighed; 
Men,  for  Sol  i  os  oprinder. 
Briste  maa.  hvad  Støvet  binder. 

Pige!  lad  da  Herren  raade, 
Samle,  sprede,  som  han  vil  I 
Hver  hans  Førelse  er  Naade 
For  den  Sjæl,  ham  tror  dertil; 
Hvo  kun  ham  vil  dristig  følge. 
Danse  kan  paa  Tidens  Bølge. 

Saa  som  Dug"  for  Solen  svinde 
Smertens  Taarestrøm  paa  Kind ! 
Søde  Vemodstaarer  rinde 
Kun  som  Regn  i  Soleskin! 
Glemviigej  med  Draaber  milde 
Vandes  skal  af  Vemods  Kilde. 


Paa  din  Vej  dig  Gud  ledsage, 
Holde  fast  mig  ved  sin  Haand! 
Da  hos  Gud  du  alle  Dage 
Er  i  Selskab  med  min  Aand, 
Og  i  Taarer  uden  Smerte 
Sammenflyder  let  vort  Hjærte. 
Pigelil!  Guds  Fred!  far  vel! 
Herrens  Raad  er  Kristnes  Held. 

2  2.     Danevirke. 

(Juli   18 16.) 

[„Danevirke",  I,  S.  1-15.  Med  dette  Digt  —  i  samme  Versemaal 
som  Høstgildet^  her  III,  Nr.  49,  ^^Ef ter  klang  til  Norne gjæsts 
Saga",  III,  Nr.  50,  og  „7z7  Dana'-'- ,  IV,  Nr.  3  —  aabnede  Gr.  sit 
^.^Danevirke ,  et  Tidsskrift'-'- ,  hvoraf  i  alt  i  Aarene  1816-19  udkom 
fire  Bind.  Første  Bind  udkom  i  fire  Hæfter  i  Juli,  Avgust,  Sep- 
tember og  Oktober  1816. 

Paa  Titelbladene  til  alle  fire  Bind  findes  som  Motto  dette 
Vers  af  „Efterklang  til  Nornegjæsts  Saga"  (III,  Nr.  50),  der  passer 
saa  ganske  ind  i  nærværende  Digt,  som  om  det  havde  haft  sin 
rette  Plads  mellem  dets  37te  og  38te  Strofe : 

„Klokken  i  den  danske  Kirke, 
Det  er  Sagas  klingre  Skjold ; 
Til  at  bygge  Danevirke 
Vække  den  hver  Dåne  bold ! 
Ret  den  klinger  dog  i  Vangen 
Kun  i  Kor  med  Kirkesangen 
Under  Tyra  Danebod."] 


Fra  de  gamle,  glemte  Dage, 
Fra  den  dunkle  Hedenold, 
Hvisker  end  i  Danmarks  Sage 
Hjærtet  om  den  høje  Vold, 
Som,  opbygt  ved  danske  Hænder, 
Skulde  bold  ved  Landets  Ender 
Trodse  Fjendens  Avindskjold. 

Ja,  det  staar  med  gyldne  Stave 
Ristet  dybt  i  wSagas  Skjold, 
At  for  Dans  Kjærmindehave 
Altid  var  en  Gaadevold; 
Slægtens  hellige  Kjærminde 
Fjenden  aldrig  maatte  finde; 
En  Kerub  for  Haven  stod. 

Ak!  vel  tit  i  onde  Dage 
Sank  den  gamle  Danevold, 
Engelen  sig  svang  med  Klage 
Over  Skoven  med  sit  Skjold: 
Men  han  sang  dog  over  Lunden: 
..Græd!  din  Engel  er  forsvunden, 
Sjunken  er  din  gamle  Vold." 

Naar  det  toned  saa  fra  oven 
Og  gjenlød  i  Fuglebryst, 
Da  vemodig  blegned  Skoven 
Ved  Kjærmindens  Klagerøst: 
„Tømt,  udtørret  er  mit  Bæger, 
Ingen  Dug  mig  vederkvæger, 
Visne  maa  jeg  nu  paa  Stand." 

Naar  det  Fuglene  fornumme, 
Ynkelig  de  skreg  i  Vang: 
„Ak!  saa  maa  og  vi  forstumme, 
Din,  Kjærminde!  er  vor  Sang, 
Vi  kun  leve  i  din  Aande, 
Sjunge  ud  din  Fryd  og  Vaande, 
Og  maa  blegne,  dø  med  dig." 

Lundens  vaandefulde  Toner 
Gjennem  Skyen  sig  opstred. 
Til  den  Hal,  hvor  herlig  troner 
Idel,  evig  Miskundhed ; 
Kongen  hørte  Lundens  Klage, 
Og  Keruben  kom  tilbage, 
Vinked  op  den  sjunkne  Vold. 

Aldrig  gaa  du  os  af  Minde, 
Før  vi  ses  ved  Tronens  Fod, 

Ægte,  fromme  Dannekvinde^ 
Gamle  Tyra  Danebod! 
I  dit  Navn  som  i  dit  Minde 
Vi  vor  søde  Moder  finde 
I  kjærmindelig  Gestalt. 

Engelen  sig  havde  svunget 
Over  Lunden  højt  i  Sky; 
Som  forgjæves  havde  klunget 
Varselet  i  Vaabengny; 
Skjoldungætten,  vild,  bedøvet, 
Havde  selv  nedtraadt  i  Støvet 
Gærdet  for  sin  grønne  Lund. 

Dog,  et  bedre  Danevirke 

Stod  i  Aanden  under  Sky; 

Det  var  dig,  du  lille  Kirke! 

Alterskur  i  Hedeby! 

Dér,  o,  dér  i  Ansgar-Sognet 

Var  Kjærminden  brat  opvaagnet. 

Dér  Keruben  sig  opsvang. 

Ingen  Fugl  der  var  i  Lunden, 
Som  gjentog  Kerubens  Røst, 
Dog  den  fandt  i  Midnatsstunden 
Svar  i  Nattergalebryst; 
Det  var  dig,  Ansgar  hin  milde! 
Som  for  Lunden  være  vilde 
Øre  lydt  og  Tunge  sød. 

Det  var  dig,  som  tolked  Røsten 
Med  det  klare  Guddomsord : 
Med  den  Englerøst  fra  Østen, 
Som  forkyndte  Fred  paa  Jord 

I  de  Aandens  klare  Toner 
Om  den  himmelske  Forsoner, 
Om  det  aabne  Paradis. 

Før  skal  derfor  og  udrinde 
Korsevæld  i  Issefjord, 
Førend  Danemarks  Kjærminde 
Glemmer  dig  og  dine  Ord ; 
I  dit  Navn  som  i  dit  Minde 
Skal  hun  rørt  sin  Engel  finde, 
Som  han  var  i  Mands-Gestalt. 

Da  Kjærminden  gik  til  Kirke, 
Knælede  paa  Alterfod, 
Højt  sig  hæved  Danevirke, 
Som  et  Værk  af  Danebod ; 
Trodsede  med  Port  og  Stænger 
Trøstig  Henrik  Fuglefænger, 
Bøgen  blev  ham  alt  for  høj. 

Ak!  da,  fromme  Dannekvinde! 
Du  bedaget  sank  i  Jord, 
Fulgte  Danemarks  Kjærminde 
Livets  ej,  men  Ligets  Spor: 
Da  forfaldt  den  lille  Kirke, 
Da  forfaldt  og  Danevirke. 
Faldt  for  Olav  Trygvesøn. 

Bort  med  Klage,  bort  med  Sukke! 

Faldet  var  en  Højtidsfest: 

Volden  vilde  udelukke 

Lundens  søde  Julegjæst; 

Og  Kjærminden  rørt  ham  møder, 

Der  hun  ser  den  Gjæst  paa  Gløder 

Mod  sig  gaa  af  Kjærlighed. 

Øde  kunde  Fyrreflammer 
Tyras  Fuglefænger- Vold, 
Daneskovens  gamle  Stammer 
Svigted  nu  som  Daneskjold; 
Men  Kjærmindens  Hjærtelue 
Blussed  op  i  Kors  og  Bue 
Til  et  helligt  Flammehegn. 

Derfor,  Danemark!  til  Lykke 
Med  dit  kristne  Lundehegn! 
Plankeværket  kun  i  Skygge 
Varslede  for  Korsets  Tegn; 
Syng,  Kjærminde:  Kristi  Kirke 
Er  det  sande  Danevirke, 
Min  Forløsers  Dannesværk! 

O,  velsignede  Kjærminder, 
Blomstrende  i  Danemuld ! 
O,  I  fromme  Dannekvinder 
med  det  klare  Fingerguld! 
Sjunger  om  det  Danevirke, 
Som  i  Jesu  Kristi  Kirke 
Blev  opbygget  underfuld ! 

„Gud  med  ægte  Guld  kun  bygger,*' 
Toner  det  fra  eders  Grav, 
„Han  med  vore  Gyldensmykker 
Gjorde  Vold  paa  Hedenskab: 
Kjøbte  sig  Kong  Svend  af  Venden, 
Vi  fik  Arv  med  Ungersvenden; 
Evig  er  Guds  Miskundhed!" 

Ja,  til  visse,  Dannekvinder! 
Har  I  vundet  Arvegang: 

Lunden,  til  jer  Æt  forsvinder, 
Kaldes  skal  Kjærmindevang; 
Arve  skal  og  som  Kjærminde 
Markens  fromme  Dannekvinde 
Vist  med  Sions  Ungersvend. 

Denne  Arv  ej  vilde  kjøbe 
Jakobs  Kvindemenighed: 
Guldet  skulde  Aron  støbe 
Til  en  Afgudskalv  saa  led; 
Da  fra  Arven  den  sig  kjøbte, 
Og  til  den,  Ansgar!  du  døbte 
Dronning  Tyra  Danebod, 

Men  ak!  sjunket  nu  i  Gruset 
Ligger  pruden  Kirkevold, 
Og  vi  se  i  Vaabenhuset 
Ikkun  Baaren  til  Kong  Skjold; 
Gubber  kun  med  Stav  i  Hænde, 
Bly  og  blotte  Ungersvende 
Sørgende  ved  Baaren  staa. 

Ak!  skal  det  Bedriften  være, 
Hvormed  Livet  endes  her: 
At  til  Grav  med  Suk  de  bære 
Minderne  om  Herrefærd ! 
Oldinger  og  Ungersvende! 
Ak!  skal  I  Bedriften  ende 
Med  saa  ynkelig  en  Færd! 

Under  Landet  Snækken  svømmer, 
Stavnen  stammer:  Dane-Skjold, 
Tidens  Tunge  højt  berømmer 
Snækken  fin  fra  Hedenold: 

Priser  højt  den  Fugl  i  Skove, 
Der  sig  paa  den  danske  Vove 
Har  gjenfødt  saa  mangefold. 

Fugl,  som  over  stærke  Ribber 
Spreder  Vinge  under  Sky! 
Gubbekvad  fra  Norges  Klipper, 
Ungdomssang  i  Bøgely 
Mødtes  under  Tvillingkrone, 
Døbte  dig  i  Tvillingtone 
Med  dit  gamle  Adelsnavn. 

Stod  du  da  kun  op  af  Døde, 
For  at  vinde  Martyrnavn? 
Var  det  sidste  Aftenrøde, 
Der  omglødede  din  Stavn? 
Fikst  du  kun  de  Ribber  stærke, 
Fikst  du  kun  det  Tvillingmærke, 
For  at  varsle  Undergang! 

Fønix!  est  du  kun  opstanden 
Af  din  Aske  sejerrig, 
For  at  bære  over  Stranden 
Bort  din  gamle  Faders  Lig? 
Skal  for  sidste  Gang  vi  skue 
Vingens  røde  Gyldenbue, 
Buens  hvide  Tvillingtegn  1 

Skal  Ægypten  sig  til  Lykke 
Ønske  nu  med  vundet  Spil, 
Sit  Osiris-Tempel  smykke, 
Katakomben  lave  til? 
Skal  vor  sidste  Hvid  nu  springe. 
For  at  du  dig  kan  bortsvinge 
Med  det  dyre  Myrra-Æg? 

Skal  vi,  som  fra  gamle  Dage 

Saa  vemodelig  det  klang, 

Staa  med  Graad  paa  Kind  tilbage 

I  den  øde  Danevang: 

Stirre,  til  os  Taaren  blinder, 

Til  det  sidste  Glimt  forsvinder 

Af  vor  Fader  og  vor  Arv?  ^) 

Nej,  du  gamle  Skipper-Barde! 
Du  kanst  ej  om  Danmark  spaa, 
Ej  som  gule  Leoparde 
Færdes  Løven  himmelblaa; 
Angul  sank  i  Verdenshavet, 
Men  paa  Næs  er  Skjold  begravet 
Til  Opstandelse  for  vist. 

Haand  paa  Værket!  Brødre!  Frænder! 

Ungersvende  rundt  i  Nord! 

Folder,  Gubber,  fromme  Hænder, 

Hæver  Øjet  højt  fra  Jord! 

Lader  Suk  og  Bøn  opstige 

Over  Sky  til  Himmerige 

Om  Velsignelse  og  Kraft! 

Tager,  fromme  Dannekvinder, 
Frem  den  gamJe  Visebog! 
Sjunger!  vækker  søde  Minder! 
Hart  de  sove,  aande  dog; 
Ja,  med  sød  vemodig  Smerte 
Føler  jeg:  i  Danmarks  Hjærte 
Sove  Minderne  endnu. 

Beder,  Gubber!  Kvinder,  sjunger! 
Da  skal  rask  fra  Haanden  gaa, 

^)  [Hentydning  til  Bjovulvs  Drape.] 

Alt  som  Bøn  og  Sang  fra  Tunger, 
Værket,  som  vi  pønse  paa: 
Danevirke  skal,  saa  fage 
Som  i  gamle  Tyras  Dage, 
Staa  forklaret  op  paa  ny. 

Kommer  hid  med  Sværd  og  Spade, 
Hver  en  dygtig  Ungersvend! 
Her  paa  Voldens  gamle  Stade 
Graves  maa  den  op  igjen; 
Træ  og  Straa  er  nemt  at  tænde, 
Guldet  ingen  kan  opbrænde, 
Det  kun  skjules  kan  af  Støv. 

Venner!  Sagas  Ord  i  Ære! 
Skjuler  Støvet  Sølv  og  Guld, 
Danefæ  det  kaldet  være, 
Naar  det  dages  over  Muld! 
Skal  omsonst,  I  Ungersvende! 
Saga  Skatten  os  tilkjende? 
Skal  vi  dorske  den  forsmaa? 

Nej,  o,  nej!  med  rappe  Hænder 
Danefæ  vi  søge  her. 
Gjordede  om  vore  Lænder 
Med  det  gamle  danske  Sværd; 
For  dets  Glans  skal  Jætter  blegne, 
For  dets  Æg  skal  Drager  segne, 
Som  os  standse  vil  paa  halv. 

Kimer  med  den  store  Klokke! 
Ser  I  Luen  himmelblaa? 
Det  er  store  Gyldenblokke, 
Paa  hvis  Grav  den  leger  saa; 

Ind  i  Kirken  vil  vi  bære, 
Hvad  vi  finde,  til  Guds  Ære. 
Under  Sang  og  Klokkeklang. 

Vogter  eder,  Ungersvende! 
Grueligt  er  Kirkeran: 
Baal  af  Baaren  vil  vi  tænde, 
Stænke  det  med  Vievand ; 
Alt  det  Guld,  vi  kan  opgrave 
I  de  dødes  Kirkehave, 
Kaste  trøstig  vi  paa  Baal. 

Salmesang  og  Orgeltoner 
Fylde  skal  den  Kirkesal, 
Han  for  oven  Værket  kroner. 
Fryd  dig.  Lund  og  Mark  og  Dal! 
Under  Danmarks  hvide  Banner, 
Lutret  Guldet  sig  omdanner 
Til  en  Mur  saa  favr  og  prud. 

Alle  Danmarks  fromme  Helte 
Støbte  staa  i  Billedværk, 
Alt  som  naar  de  spændte  Bælte 
Med  og  uden  Brynjesærk; 
Præster,  som  gav  Bogen  Hæder, 
Stande  hos  i  Alterklæder 
Med  Guldstavene  i  Haand. 

Mangen  dejlig  Dannekvinde 
Og  paa  Muren  findes  maa: 
Guld  paa  Gyldenrok  de  spinde, 
Bære  Klæder  himmelblaa, 

IV.  20 

Intet  Guld  man  paa  dem  skuer, 
Kun  omkring  dém  Guldet  luer 
Som  en  Aftenrødekrans. 


Aled  en  Krans  af  Roser  hvide, 
Med  en  Pande  engleklar, 
Stande  ved  hinandens  Side 
Gamle  Tyra  og  Ansgar; 
Paa  dem  vogter  Skarens  Øje, 
Deres  vogter  paa  det  høje, 
Og  de  staa  som  Englevagt. 


I  den  Mur  er  Liv  og  Aande, 
Den  sig  røre  kan  med  Klang, 
Raader  Bod  paa  Landets  Vaande, 
Snor  sig  trindt  om  Danevang, 
Uden  Brøst  og  uden  Vanske 
Værner  den  om  gamle  Danske, 
Al  den  Stund,  den  tros  dertil. 


Venner !  o,  saa  lad  os  bruge 
Spaden  flink  paa  Sagas  Ord! 
Længer  ej  skal  Dragen  ruge 
Over  Danefæ  i  Nord; 
Kan  vi  Dragen  overvinde, 
Skal  vor  Spade  og  til  Minde 
Staa  paa  Danevirkes  Væg. 

23.     Havfruen  og  Dan  ed  ron  n  i  nge  n. 

En  Kæmpevise 
[med   Efterklang]. 

(September  1816.) 

[Danevirke,    I,  S.   209-18.     Forfatterens    Manuskript    med    smaa 
Afvigelser  er  bevaret.] 


Uankonning  griber  en  Ilavfru  fin, 

Den  Havfru  danser  paa  Tilje, 
Og  den  sætter  han  i  Taarnet  ind, 

For  hun  ikke  fremmed  hans  Vilje. 

Dronningen  kalder  paa  Svende  smaa: 

Den  Havfru  danser  paa  Tilje, 
I  lade  den  Havfru  nu  for  mig  indgaa! 

Thi  her  skal  hun  fremme  min  Vilje. 

Ind  kom  den  Havfru  og  stedtes  for  Bord, 

Den  Havfru  danser  paa  Tilje, 
Hvad  vilst  du  mig.  Dronning!  du  sendte  mig  Ord? 

Jeg  kan  ikke  fremme  din  Vilje. 

Dronningen  klapper  paa  Hynde  blaa, 

Den  Havfru  danser  paa  Tilje, 
Du  sidde,  skjøn  Havfru,  og  hvile  herpaa! 

Thi  fremme  saa  skalst  du  min  Vilje. 

Vilst  du  forraade  mit  unge  Liv? 

Den  Havfru  danser  paa  Tilje, 
Hist  under  jo  ligger  den  hvasse  Kniv. 

Hvor  skulde  jeg  fremme  din  Vilje? 

20* 

Vedst  du  saa  meget,  da  vedst  du  og  mer, 

Den  Havfru  danser  paa  Tilje, 
Du  sige  mig,  hvad  af  min  Skæbne  du  ser! 

Saa  haver  du  fremmet  min  Vilje. 

Véd  jeg  din  Skæbne,  jeg  veder  din  Bøn, 

Den  Havfru  danser  paa  Tilje, 
Og  Baalet  jeg  venter  at  fange  til  Løn; 

Ej  bedre  jeg  fremmer  din  Vilje. 

Sønner  saa  bolde  du  føder  vel  tre, 

Den  Havfru  danser  paa  Tilje, 
De  koste  dig  Livet  i  Fødselsve; 

Saaledes  jeg  fremmer  din  Vilje. 

Skal  det  for  dennem  ej  bedre  mig  gaa, 

Den  Havfru  danser  paa  Tilje, 
Saa  sig  mig,  hvad  Skæbne  skal  Sønnerne  faa! 

Da  haver  du  fremmet  min  Vilje. 

En  til  Dankonning  du  vugger  i  Skjød, 

Den  Havfru  danser  paa  Tilje, 
Den  anden  skal  bære  Guldkronen  saa  rød; 

Saaledes  jeg  fremmer  din  Vilje. 

Sidst  kommer  Sønnen  vidunderlig  vis, 

Den  Havfru  danser  paa  Tilje, 
Ham  monne  du  vinde  med  Livets  Forlis. 

Nu  haver  jeg  fremmet  din  Vilje. 

Dronningen  svøber  sit  Hoved  i  Skind, 

Den  Havfru  danser  paa  Tilje, 
Hun  ganger  for  Kongen  i  Højeloft  ind. 

Thi  fremmet  saa  var  hendes  Vilje. 

Hør  mig,  kjær  Herre  og  Husbonde  min! 

Den  Havfru  danser  paa  Tilje, 
Du  give  mig  gunstig  den  Havfru  fin  i 

Thi  hun  haver  fremmet  min  Vilje. 

Ikke  saa  skjænker  den  Havfru  jeg  Liv. 

Den  Havfru  danser  paa  Tilje, 
Thi  syv  mine  Snækker  forraadte  den  Viv; 

Da  fremmed  hun  ikke  min  Vilje. 

Dronningen  blegner  og  blaaner  som  Jord, 

Den  Havfru  danser  paa  Tilje, 
Hun  segner  o^  daaner  for  Konningens  Bord, 

For  han  fremmer  ej  hendes  Vilje. 

Kjæreste !  ej  maa  du  daane  og  dø, 

Den  Havfru  danser  paa  Tilje, 
Følg  heller  den  Havfru  med  Æren  til  Sø! 

Mens  hun  haver  fremmet  din  Vilje. 

Klædt  blev  den  Havfru  i  Skarlagen  rød. 

Den  Havfru  danser  paa  Tilje, 
Den  Dronning  af  hende  var  spaat  sin  Død, 

Men  fremmet  var  dog  hendes  Vilje. 

Kommer,  I  Møer,  nu  alle  paa  Stand! 

Den  Havfru  danser  paa  Tilje, 
Og  følger  skjøn  Havfru  med  Æren  til  Strand! 

Thi  hun  haver  fremmet  min  Vilje. 

Havfruen  sættes  paa  Bølgen  hin  blaa. 

Den  Havfru  danser  paa  Tilje, 
Og  Dronningen  efter  mon  grædende  staa; 

Saa  haver  hun  fanget  sin  Vilje. 

Græd  ikke,  Dronning!  o,  græd  ikke  saa! 

Den  Havfru  danser  paa  Tilje, 
Vidaabne  dig  Himmerigs  Døre  mon  staa; 

Nu  haver  jeg  fremmet  din  Vilje. 

Dér  skal  i  Himlen  du  bygge .  og  bo, 
Den  Havfru  danser  paa  Tilje, 

Dér  fanger  du  først  baade  Hvile  og  Ro. 
Nu  haver  jeg  fremmet  din  Vilje.  ^) 


[Efterklang.] 

Rørte  sig  noget,  o,  Svend!  i  dit  Bryst, 
Aned  dig  sælsomt  det  høje; 
Sænked  i  Vemod  du,  Mø!  dig  med  Lyst, 
Perled  dig  Taaren  i  Øje; 


^)  Denne  Vise,  som  er  den  24de  i  anden  Part  af  Kæmpeviserne 
[DgF.  42],  synes  mig  saa  inderlig  vemodsfuld  dejlig,  al  den  vel 
fortjente  at  faa  de  Smaaknuder  i  Versefaldet,  som  støde  Øret ,  ud- 
jævnede ved  en  ærbødig  Vennehaand.  Man  dømme  nu,  hvor  vidt 
der  med  denne  er  lykkedes  mig,  hvad  jeg  agter  at  gjøre  ved  flere: 
hjælpe  dem  paa  Benene,  uden  at  gjøre  enten  Hjærte  eller  Tunge 
noget  Men!  I  Overskriften  staar,  at  det  var  Dronning  Dagmar, 
Havfruen  spaade,  men  derom  tier  Visen;  og  da  hin  Voldemar 
Sejers  Dronning  Margrete,  som  for  sin  Vænhed  og  Livsalighed 
blev  kaldet  Dagmar,  det  er  Morgenstjærne  eller  Soløje,  ikke  fødte 
fornævnte  Sønner,  er  Visen  ej  heller  gjort  til  hendes  særdeles  Ihu- 
kommelse, men  heller  paa  fri  Haand  af  en  Danerimer,  som  stirrede 
paa  Markens  Dannekvinde  med  Kjærligheds  Øje ,  udsang  hvad  der 
tonede  i  Hjærtet,  og  spurgte  ej  om,  hvad  det  skulde  betyde.  Fred 
med  hans  Støv,  Ære  med  hans  Vise !  Hil  være  den,  som  gjemmer 
den  inderlig  og  vel!  hver  nyde  som  han  nemmer,  da  ingen  sker 
Uskjel!  jeg  tyder,  som  mig  tykkes;  Gud  give,  det  maa  lykkes!  da 
times  Danmark  vel. 

Skimted  du,  Gubbe!  bag  Gaader  og  Flor 
Glimt  af  det  Lys,  som  er  Sandhedens  Straale; 
Følte  du,  Kvinde!  ved  Havfruens  Ord: 
Død  man  i  Fromhed  for  Søimer  kan  taale;  - 
Kommer,  o,  kommer  da,  Søskende  bolde! 
Hviler,  I  gamle,  paa  Hynderne  blaa! 
Venlige  Taler  saa  ville  vi  holde. 
Grunde  og  gætte,  som  bedst  vi  forstaa! 
Lad  ikkun  smile  de  selvkloge,  kolde! 
Stort  er  det  ofte,  som  Dværge  forsmaa. 
Fuglen  formindskes  for  støvede  Øje, 
Alt  som  han  hæver  sig  mer  i  det  høje. 

Hvem  er  den  Dronning  i  Højeloftssal? 
Hvem  er  den  Havfru,  som  danser  paa  Tilje, 
Danser  og  kvæder  paa  Bølgen  saa  sval. 
Varsler  og  fremmer  dog  Dronningens  Vilje? 
Hvem  er  den  Moder,  som  føder  de  bolde. 
Føder  en  vis,  som  maa  Helsoten  volde? 

Kan  vi,  o,  kjære!  vor  Moder  miskjende: 
Kan  vi  miskjende  vort  Fæderneland! 
Spaar  ikke  Havfruen  klarlig  om  hende, 
Toner  det  ej  fra  den  bølgende  Strand: 
Dagmar  er  Danas  livsalige  Navn, 
Solen  hun  elsker  og  tager  i  Favn, 
Avler  og  Sønner  saa  gjæve  og  gilde, 
Bolde  og  prude,  omsider  og  snilde, 
Smulrer  til  Støv,  naar  den  vise  er  fød. 
Elsker  dog  Havfruen  selv  i  sin  Død, 
Blegner,  men  smiler  saa  mildt,  thi  hun  saa' 
Himmerigs  Døre  sig  aabne  at  staa, 
Véd,  at  hun  dér  skal  evindelig  bo. 
Fange  først  dér  baade  Hvile  og  Ro! 

Tiden  mon  være,  hvad  Havet  betyder, 
Bølgende  trindt  sig  om  Midgaard  den  snor. 
Op  af  dens  Bølger  sig  Havfruen  skyder, 
Saga  saa  kalder  man  hende  i  Nord; 
Ikke  med  Tant  farer  Skjaldenes  Tale: 
Saga  mon  bygge  i  bølgende  Sale. 

Snækkerne  syv  mon  vel  Havfruen  sænke 
Ned  i  det  dybe,  det  brusende  Hav; 
Vel  maa  hun  lære  i  Konningens  Lænke 
Ikkun  det  døde  at  bære  til  Grav, 
Ikke  for  vilter  at  danse  paa  Tilje, 
Stolkongen  ære  og  fremme  hans  Vilje. 

Dog,  naar  han  stækker  den  flygtiges  Vinge, 
Griber  den  viltre  med  vældige  Arm, 
Da  mon  for  Dronningens  Øren  det  ringe, 
Højt  banker  Hjærtet  den  milde  i  Barm; 
Da  hende  lyster  at  fare  med  Liste, 
Havfruens  Kløgt  og  sin  Lykke  at  friste. 

Hører  I  ej.  hvor  det  toner  i  Sale! 
Dronningen  kalder  paa  Svendene  smaa, 
Hastig  saa  vil  hun  med  Havfruen  tale, 
Breder  for  hende  det  Hynde  saa  blaa, 
Lægger  og  Kniv  under  Hynde  med  Liste, 
Agter  den  Havfrues  Spaavid  at  friste. 

Skjalden  maa  tie,  lad  Havfruen  tale, 
Alt  som  hun  taler  i  Bølgernes  Døn: 
Spaade  om  Mø  i  Kong  Voldemars  Sale, 
Spaade  om  Frederiks  herlige  Søn  ^)  I 


^)  Se  Frederik  den  andens  Krønnike  eller  i  Roskilde-Saga  om. 
Varselet  for  fjerde  Kristjan! 

Selv  maa  hun  sige,  hvoraf  hun  det  vidste, 
At  nu  den  tredie  vorder  den  sidste. 

Moder!  o,  frist  kun  den  Havfru  med  Snilde! 
Livet  hun  lade,  hvis  ej  hun  kan  spaa! 
Men  naar  hun  røber,  hvad  dølge  du  vilde: 
Blinkende  Staal  under  Silken  saa  blaa, 
Prøv  da  ej  med  hende  Kunsterne  flere! 
Véd  hun  saa  meget,  da  véd  hun  vel  mere. 

Sønnen  med  Brynieskjorte  du  fødte. 
Hørte  ham  hilse  med  Dankongenavn, 
Saa',  hvor  han  kæmped  og  sejred  og  blødte 
Vide  paa  Land  og  i  knejsende  Stavn; 
Ham  har  du  baaret  til  Verden  med  Smerte, 
Og  set  ham  dø.  med  et  Sværd  i  dit  Hjærte. 

Sønnen  hin  anden  du  ogsaa  har  skuet, 
Alt  som  den  herligste  Konningebrud, 
Ham  over  Tindinger  Guldet  har  luet, 
Alt  som  en  Krone  saa  herlig  og  prud; 
Ham  har  du  skuet,  udmattet,  bedrøvet, 
Gulne  og  falde  i  Høsten  med  Løvet. 

Hvis  nu  den  Havfru  i  Højeloftssale 
Røber  din  Skæbne  og  sørgelig  spaar: 
Du  skal  med  Livet  den  sidste  betale, 
Som  skal  forklare  dig  Brødrenes  Kaar,  — 
Vilst  du  da  bede  hos  Kongen  omi  Naade 
Alt  for  den  Havfru,  som  Døden  dig  spaade? 

Vilst  du  den  Havfru  i  Skarlagen  klæde, 
Følge  til  Bølge,  som  Bruden  til  Dans, 

Vilst  du  forglemme,  din  Død  at  begræde, 
Naar  hun  dig  minder  om  Højelofts  Glans; 
Vilst  du,  mens  Havfruen  danser  paa  Tilje, 
Sjunge:  min  Konge!  jeg  fremmer  din  Vilje! 

O!  da  skal  Sønnen  til  Verden  du  føde, 
Som  skal  fordunkle  al  Glimmer  med  Glans, 
Som  skal  i  Aanden  opvække  de  døde. 
Som  skal  forklare  den  Havfrues  Dans, 
Som  skal  forklare  den  bølgende  Tilje, 
Hvorpaa  hun  danser,  og  fremmer  Guds  Vilje. 


2  4.     Johan  Nordahl  Bruns  Amindelse. 

(September  1816.) 

[Digteren    J.    N.  Brun,    f.   1745,    døde    som    Biskop   i   Bergen   26de 
Juli   18 16.    —    Digtet    er   først  Xx-^\X  i  Danevirke,    I,  S.  290-97;    op- 
trykt i  Nordiske  Smaadigte,  Kristiania   1838,  S.   1 00- 1 05.] 


Ser  du  ej  hist  ved  Hakons  Helle  nær 
Den  matte  Kæmpe  med  det  sjunkne  Sværd! 
Der  fødtes  han,  dér  sukker  han  i  Vaande, 
Skal  han  sit  Liv  blandt  Hedninger  udaande  P 

Hej'mdal.  ^) 

Hvad  runger  saa  i  Fjælde? 
Hvad  dønner  over  Sø? 
Hvad  gjalder  saa  med  Vælde 
Fra  Bjærg  til  Mark  og  0? 


^)  [Se  her  foran  S.   116.] 

Hvad  varsler  vel  den  Torden? 
Hvad  vækker  vel  den  Gru? 
Hvad  brast  der  vel  i  Norden? 
Brast  Ejnars  Bue  nu? 

Hvi  higer  du  tilbage, 
Min  Aand!  mod  Østen  hen, 
Til  Davids  høje  Klage 
For  Jonatan,  sin  Ven? 

Ak,  Døn!  ak,  vilst  du  sige 
Til  gamle  Olavs  Aand, 
At  nu  brast  Norges  Rige 
Udaf  hans  Kongehaand? 

Ak,  skal  nu  Olav  springe 
Fra  Bord  i  Kjortel  rød? 
Skal  over  Grav  det  klinge: 
Ak!  Jonatan  er  død! 

Skal  Hedninger  sig  glæde 
Og  fange  Overhaand? 
Filistres  Døtre  kvæde 
I  Gat  og  Askalon? 

Nej,  Aand,  lad  af  at  grue! 
Det  toner  over  Strand: 
Ej  raader  Ejnars  Bue, 
Men  Gud,  for  Norges  Land. 

Kun  milde  Taarer  rinde 
Ved  Olavs  Hedenfart! 
Livsaligt  er  hans  Minde, 
Hans  Støv  opstander  klart! 

Lad  Harpen  liflig  tone 
Om  Nordahl  Jonatan ! 
Nu  fandt  han  Norges  Krone 
I  Kristnes  Fædreland! 

Lad  Vantro  glad  istemme: 
Nu  død  er  Kristi  Ven! 
Den  snart  dog  skal  fornemme, 
At  Kristus  lever  end. 

Ja,  snart  den  skal  fornemme, 
At,  Nordahl  Brun!  din  Aand 
Er  end  i  Norden  hjemme 
Som  i  sin  Frelsers  Haand. 

I  Fred  skal  Støvet  sove, 
Din  Sjæl  i  Herrens  Favn; 
Og  Trods,  om  Tidens  Vove 
Opsluge  kan  dit  Navn! 

Nej,  som  en  venlig  Stjærne, 
Det  blinker  over  Bjærg, 
Forlyster   Venner  fjærne, 
Forfærder  Trold  og  Dværg. 

Naar  Vikingen  kuldsejler. 
Den  smiler  gjennem  Sky, 
Og  klar  i  Sø  sig  spejler 
Ved  næste  Morgengry. 

Ja,  end  i  Tider  fjærne 
Fra  høje  Kirkestavn 
Skal  Norges  Morgenstjærne 
Man  spejde  i  dit  Navn. 

Naar  Kirken  højt  sig  hæver 
I  Kæmpers  Fødeland, 
Din  Aand  med  Sang  nedsvæver 
Til  Fjældets  høje  Gran. 

Da  skal  forklaret  runge 
I  Fjæld  din  Kæmperøst, 
Din  Aand  det  Kvad  udsjunge. 
Som  kvaltes  i  dit  Bryst. 

Da  skal  sig  og  forklare 
Dit  Kvad  om  Jonatan/) 
Og  Klipperne  skal  svare 
Til  Klang  fra  Bøg  og  Gran. 


Dog,  min  Aand,  fly  hid  tilbage. 
Bred  ej  Vinge,  løft  ej  Bryn, 
Stir  ej  saa  paa  fjærne  Dage! 
Døgnet  spotter  kun  dit  Syn. 

Skjul  din  Vinge,  luk  dit  Øje, 
Suk  din  Sang  som  Herrens  Ord ! 
Ingen  Toner  fra  det  høje 
Høre  vil  nu  Mænd  af  Jord. 

Over  Svælget  stir  bedrøvet 
Hen  paa  Kirkekæmpens  Grav! 
Se,  nu  sank  med  ham  i  Støvet 
Norges  gamle  Bispestav! 
Saa'  den  ny  du  under  Stjærne, 
Ak,  det  var  dog  i  det  fjærne! 

Nær,  og  rede  til  at  myrde, 
Ulven  staar  ved  Hyrdens  Grav, 

^)   [Dit,  Forf.'s  Rettelse  i  sit  Expl.  af  Dvke.  for  „Det".] 

Hjorden  drømmer  sig  til  Hyrde, 
Tager  Skyggen  for  en  Stav, 
Ulven  inderlig  sig  glæder, 
Skærer  flux  sig  Faareklæder! 


Nej,  Aand,  ikke  saa! 
Lad  Ulvene  gaa! 
Grib  ej  til  Utide 
Den  henlagte  Stav! 
Endnu  maa  vel  skride 
Et  Skrud  over  Grav, 
Før  atter  du  svinge 
Skal  Staven  i  Nord 
Mod  Ulvenes  Bringe 
I  blodige  Spor. 

Lad  hvile  da  Staven ! 
Tag  Harpen  i  Haand, 
Og  hils  over  Graven 
Den  salige  Aand! 

Ja.  hil  dig,  som  svinger 
De  lyslette  Vinger 
Saa  højt  over  Muld! 
Du  Kaasen  har  fundet, 
Du  Kransen  har  vundet. 
Ja,  Kronen  af  Guld. 
Ja,  hil  dig,  du  gamle! 
Gud  Fader  os  samle 
I  Himmerigs  Hal! 
Jeg  véd,  at  med  Glæde 
Du  hørte  mig  kvæde 
Som  kristelig  Skjald; 

Jeg  véd,  hvor  du  bygger, 
Dér  svandt  alle  Skygger, 
Dér  faldt  alle  Skjæl; 
Dér  skuer  du  funkle. 
Hvad  her  i  det  dunkle 
Du  miskjendte  vel. 
Hvad  end  du  ej  ynder, 
Det  er  mine  Synder; 
Dem  tilgive  Gud, 
I  Navnet  det  milde, 
Som  aarle  og  silde 
Du  stammede  ud, 
I  Navnet,  der  kunde. 
Som  Grund  over  Grunde,^) 
Forene  os  her. 
Trods  Bølger  og  Banker 
I  Aar  og  i  Tanker, 
Trods  Grunde  og  Skjær: 
Det  Navn,  du  kan  sjunge 
Med  aandelig  Tunge 
Nu  gladelig  hist. 
Som  Gud  os  vil  unde 
At  sjunge  saalunde 
Enstemmig  for  vist! 


^)  „In  principio  principiorum  (sagde  Oldingen,  naar  noget  i 
min  Tale  mishagede  ham),  ja,  deri  ere  vi  fuldkommen  enige,"  og 
hans  faderlige  Velsignelse  paa  hans  70de  Fødselsdag  beføjer  og 
forpligter  mig  til  at  tale  saa  ved  hans  Grav. 

2  5.     Tyre  Danebods  Minde. 

(Oktober   1816.) 

[Dette   Digt   staar   som  Tilegnelsesdigt   til    „Tyre  Danebods  Minde" 
foran    iste    Bind   af  Danevirke,    S.    III-IX.     Den    efterfølgende  For- 
tale er  dateret   19de  Oktober.] 


Livsalige  Minde 
Om  Danemarks  Trøst, 
Som  ej  kan  forsvinde 
Af  Dannemænds  Bryst, 
Som  Bølgen  ej  vover 
At  lukke  sig  over, 
Men  bærer  lemfældig 
I  himmelblaa  Karm, 
Og  værger  saa  vældig 
Med  kraftige  Arm, 
Og  laaner  sin  Tunge 
Sin  liflige  Røst, 
Saa  Havfruer  sjunge 
Om  Danemarks  Trøst! 

Livsalige  Minde 
Med  Havfruerøst! 
Og  her  est  du  inde 
I  Dannemands  Bryst; 
I  tidlige  Dage 
Med  Danemarks  Sage 
Du  faldt  mig  paa  Sind; 
I  Ungdommens  Alder 
Med  Frode  og  Balder 
Du  tonede  ind; 
Igjen  for  de  unge 

Skal  mandlige  Tunge 
Dig  prise  i  Vang. 
Naar  Dagene  hælde, 
Skal  unge  gjengjælde 
Min  Kvidren  med  Sang; 
Og  glad  skal  den  gamle 
De  Toner  forsamle 
I  aftenlig  vStund, 
Ja,  med  dem  paa  Tunge 
Til  Ro  sig  indsjunge 
Som  Fuglen  i  Lund. 

Ja,  Toner!  I  strømme 
Mig  hartad  paa  Kind ; 
Men  ak!  kun  i  Drømme 
I  strømme  vel  ind. 
Kan  tonende  Vover 
Vel  vække  i  Bryst, 
Hvad  hart  endnu  sover, 
Til  Danemarks  Trøst? 
Kan  Kvidren  vel  dæmpe 
Det  døvende  Bulder? 
Kan  Barnet  en  Kæmpe 
Nu  bære  paa  Skulder? 
Mon  Fjer  af  en  Lærke, 
Som  flagrer  i  Skygge, 
Kan  vælte  de  stærke, 
Og  Volden  opbygge? 
Mon  Tonerne  svage. 
Som  komme  og  svinde, 
Kan  mane  tilbage 
Det  flygtede  Minde? 
O,  tonende  Draabe 
Med  Danebods  Minde! 

IV.  21 

Hvad  tørst  du  vel  haabe 
Paa  Marken  at  finde? 
O,  gjem  dine  Minder, 
Hold  op  med  din  Stolen! 
Du  kommer  og  svinder 
Som  Duggen  for  Solen. 
Hold,  Fjer,  op  at  flagre! 
Dig  selv  du  besejre! 
Paa  skovløse  Agre 
Dig  Vinde  henvejre. 
Hvi  rinde  I  Taarer 
Til  Latter  for  Daarer? 
Lad  Viberne  vævre 
Om  Vangene  frede! 
Lad  Storkene  knevre 
I  luftige  Rede! 
Lad  Frøunger  kvække, 
Og  Gæslinger  kjække. 
Umælende  tale, 
Og  Kyllinger  gale! 
Lad  Rangle  og  Bjælde 
For  Harpe  kun  gjælde ! 
Lad  Osen  og  Dampen 
Kun  tages  for  Lampen! 
Gak  du  med  dit  Minde 
Til  Fædrenes  Land! 
Du  rister  for  blinde 
Kun  Runer  i  Sand. 

Ti  stille,  du  Frister, 
Med  Fædrenes  Land! 
Lad  være,  jeg  rister 
Kun  Runer  i  Sand : 
Naar  Sol  dem  beskuer 
Med  vældige  Straaler, 

De  brænde  som  Luer 
Paa  Danemænds  Saaler, 
Og  Hjærter  maa  briste, 
Hvis  ikke  de  riste 
Dem  dybe  og  rene 
I  evige  vStene. 
Lad  være,  de  Taarer 
Bespottes  af  Daarer: 
De  Hjærter  dog  finde, 
Hvor  Mindet  er  inde, 
Og  kalde  tillige 
Paa  Søskende  smaa. 
Som  og  maa  udkige 
Af  Gluggene  blaa 
Og  se,  de  kan  finde 
Det  kjærlige  Minde, 
Der  rører  saa  sødt. 

Hvor  Fædrenes  Minde 
Mon  bygge  og  bo. 
Mens  Taarerne  rinde 
Og  Vingerne  gro,  — 
Med  Fjer  man  ej  graver 
Og  kæmper  sig  vidt. 
Men  frem  man  dog  staver 
Og  samler  sig  lidt ; 
Og  samle  til  Vinge 
De  Fjedre  sig  ret, 
Da  kan  man  sig  svinge 
Mod  Himlen  saa  let; 
Og  snart  skal  man  mærke: 
I  Bøgenes  Kroner 
Mon  avle  sig  stærke 
Oplivende  Toner : 
Det  toner,  det  buldrer, 
Og  Aander  nedsvæve, 

2r 

Paa  Børnenes  Skuldre 
Sig  Kæmperne  hæve, 
Og  Børnene  synge 
Om  Byrden  saa  let, 
Thi  Aander  ej  tynge 
En  aandelig  Æt; 
Og  Daneværk  hæver 
Sig  herlig  paa  Stand, 
I  Aaiide7Z  omsvæver 
Det  Fædrenes  Land. 
Saa  rør  dig  kun,  Vinge 
Og  Tunge,  saa  let! 
End  skal  sig  opsvinge 
Vel  Fædrenes  Æt. 


2  6.     Tyre  Danebods  Vise 

[med  Efterklang]. 
(November  18 16.) 

[Trykt  i  Danevirke  II,  S.  I- 16,  altsaa  i  dette  Tidsskrifts  2den  Dels- 
iste  Hæfte,  som  udkom  i  Novbr.  1816.  Forf.'s  Manuskript  hertil 
er  bevaret  og  stemmer  paa  nogle  Smaating  nær  med  Trykket. 

Af  Tyre  Danebods  Vise  gav  G.  1840  en  anden  Bearbejdelse 
til  „Viser  og  Sange  for  danske  Samfund"  (I),  iste  Hæfte,  S.  1-5. 
saa  lydende : 

Danmark,  dejligst  Vang  og  Vænge, 

Lukt  med  Bolgen  blaa, 
Hvor,  som  Blomster  gro  i  Enge, 

Voxe  Piger  smaa, 
Og,  som  Bøgen  gror  i  Skove, 
Karle,  der  en  Dyst  tør  vove! 
Én  Ting  fattes  ved  den  Have: 

Ledet  er  af  Lave. 

Bælt  og  Sund  lod  Gud  indhegne 

Daners  Liv  og  Lyst, 
Bølgen  alle  vide  Vegne 

A'^ærner  Klint  og  Kyst; 
Sømænd  ingen,  som  vil  vinde, 
Tør  paa  Danmark  gaa  i  Blinde; 
Fik  vi  Ledet  hængt  i  Lave, 

Lukt  var  Daners  Have. 

Mejlfarsund  os  Fyn  beskytter, 
Tryg  staar  Møens  Klint, 

Ind  til  Gedsør  ingen  Rytter 
Ride  skal  gesvindt, 

Guldborgsund  for  Laaland  gjenner, 

Øresund  er  Sællands  Tjener; 

Saa  har  hver  sit  gode  Lukke. 
Alt  maa  Jylland  sukke. 

Holster,  Vagrer,  Lyneborger, 

Som  en  farlig  Flod, 
Gjør  os  Jylland  mange  Sorger, 

Koster  Strømme  Blod; 
Lægges  af  maa  slig  Uvane, 
Lukkes  maa  den  Skydebane, 
Hvor  de  tyske  immer  true 

Os  med  Pil  og  Bue. 

Alt  fra  Vesterstrand  hin  brede 

Til  Møsund  i  Sli 
Vold  og  Grav  lad  os  berede. 

Som  gjør  snæver  Sti! 
Værk  og  A^ærn  af  første  Skuffe, 
Saa  ej  mer  os  skal  forbluffe 
Og  ej  rose  af  sit  Bytte 

Nogen  Løbeskytte! 

Det  var  Ord  af  Dronning   Tyre, 

Tyre  Danebod, 
Kvinden,  som  ved  Danmarks  Styre 

Sad  med  Mandemod; 

Trindt  om  Land  gik  Bud  at  melde; 
Hvo  for  Dannemand  vil  gjælde, 
Møde  flux  med  Vogn  og  Heste, 
Grænsen  at  befæste ! 


Da  fra  Danmarks  Øster  side 

Mødte  Skaaning  skrap, 
Her  gad  Sællandsfaren  slide, 

Kjørte  godt  om  Kap  ; 
Arbejd  rask  gjør  mange  Hænder, 
Fynbo,  Falstring,  Langelænder, 
^Nlønbo,  Laalik  mer  ej  nappes, 

Alle  Daner  kappes. 

Danebod  med  Hjærtens  Glæde 

Folkets  Travlhed  saa'. 
Sagde:  nu  jeg  nok  tør  vædde, 

Værket  fort  skal  gaa. 
Godt  lod  Folk  sig  Maden  smage, 
Leved  højt  med  Ost  og  Kage, 
Knap  var  ikke  Sønderjyden, 

Som  sad  næst  ved  Gryden. 

Skaaningen  tog  til  at  grave 

Alt  fra  Kaiegat 
Ind  til  Hollingsted,  at  lave 

Volden  høj  og  brat: 
Femten  Alen  var  den  lavest, 
Firogtyve  var  den  ravest; 
Af  sig  selv  hos  os  det  følger: 

Alting  gaar  i  Bølger. 

Frimænd  satte  Danmarks  Dige 
Kjønt  med  Port  og  Taarn, 

Som  i  intet  Kongerige 
Det  var  hørt  tilforn; 

Dronningen  var  selv  til  Stede, 

Derfor  alting  gik  med  Glæde; 

Aldrig  Danmark  kom  paa  Fode, 
Uden  med  det  gode. 

Prægtig  har  og  Grænsevolden, 

Danevirke  kaldt, 
Mangen  Terning  skarp  udholden, 

Skal  saa,  Gud  for  alt! 
Ledet,  sagde  Dronning  Tyre, 
Hængt  vi  har;  Gud  Vangen  hyr'e! 
Naar  der  bliver  Nød  paa  Færde, 

Engle  den  omgærde! 

Danemark  vi  nu  kan  ligne 

Ved  en  fredlyst  Vang: 
Herren  den  med  Frugt  velsigne, 

Fryd  og  Fuglesang! 
Gid  som  Korn  opvoxe  Knægte, 
Der  vil  frisk  for  Marken   fægte, 
Føre  Danebod  paa  Tale, 

Naar  hun  er  i  Dvale! 

Et  i  Forf.'s  Haandskrift  bevaret  Udkast  til  denne  Bearbejdelse 
har  en  Del  Afvigelser,  af  hvilke  her  skal  anføres:  I®  Markens 
Pryd  er  Tro  og  Love; 

3.    Samsø-Piger,  Røsnæs-Drenge 

Dejlig  gaa  i  Dans, 
Hver  en  Holm,  foruden  Penge, 

Fik  en  Bølgekrans; 
]SIøen  med  de  hvide  Bryster, 
Laaland  med  de  lave  Kyster, 
Fyn  og  har  sit  gode  Lukke, 

Alt  maa  Jylland  sukke. 

4'*  Koster  Liv  og  Blod;  5^  Løbebane  (f.  Skydebane);  il"*  Før 
den  slet  forfaldt;  samt  til  Slutning  disse  to  hele  Vers,  som  ej  ere 
medtagne  i  Trykken: 

Synger  nu  i  Aftensvale, 

Danske  Piger  smaa! 
Sødt  om  Danebod  i  Dvale, 

Saa  hun  kan  opstaa! 
Virker  flinkt,  I  danske  Drenge! 
Trindt  i  dejligst  Vang  og  Vænge! 
Lover,  mens  I  Marken  værne, 

Danmarks  gode  Stjærne! 

Danevirke   sank  i  Stevet, 

Sank  i  Glemsels  Nat: 
Med  vor  Mark,  sin  Glans  berøvet, 

Det  er  daarlig  fat; 
Immer  dog  ej  Modersmaalet 
Er  af  Bryst  og  Mund  os  stjaalet; 
End  i  Barmen  og  i  Sangen 

Blomstrer  Danevangen. 

En    tredje   Form    af    Danebodsvisen    gav    G.     1847    i    ..Danske 
Kæmpeviser  til  Skolebrug",  S.  7-9,  saa  lydende: 

Danmark,  dejligst  Vang  og  Vænge, 

Lukt  med  Bolgen  blaa, 
Hvor  de  vakre,  voxne  Drenge 

Kan  i  Leding  gaa 
Mod  de  Tyske,  Slaver,  Vender, 
Hvor  man  dem  paa  Tog  liensender! 
Én  Ting  fattes  ved  den  Have: 

Ledet  er  af  Lave. 

Bælt  og  Sund  lod  Gud  indhegne 

Daners  Liv  og  Lyst. 
Bølgen  alle  vide  Vegne 

Værner  om  vor  Kyst; 
Ingen  Sejler,   som  vil  vinde, 
Tør  paa  Danmark  gaa  i  Blinde; 
Fik  i  Stand  vi  Vangeledet, 

Da  var  Marken  fredet. 

Melfarsund  os  Fyn  beskytter, 

Tryg  staar  Møens  Klint, 
Ind  til  Gedsor  ingen  Rytter 

Ride  skal  for  svindt; 
Guldborgsund  for  Laaland  gjenner, 
Øresund  er  Sællands  Tjener; 
Saa  har  hver  sit  gode  Lukke, 

End  maa  Jylland  sukke. 

Holster,  Vagrer,  Lyneborger, 

Som  en  farlig  Flod, 
Gjør  os  Jylland  mange  Sorger, 

Tørster  for  vort  Blod ; 


I 

Lægges  af  maa  slig  Uvane, 
Skam  det  er  at  lade  rane 
Fra  vor  Mark  den  mindste  Tue ; 
Pil  vi  har  o^  Bue. 


Det  var  Ord  af  Dronning  Tyre, 

Ret  kaldt  Danebod, 
Kvinden,  som  ved  Danmarks  Styre 

Sad   med  Mandemod: 
K.om!  lad  Gabet  os  tillukke, 
Saa  vi  ej  os  lader  pukke! 
Rose  skal  da  af  sit  Bytte 

Ingen  Løbeskytte. 

Fra  Moradset  vest  ved  Strande 

Til  Møsund  ved  Sli 
Skal  en  m.ægtig  Vold  opstande. 

Som  gjor  snæver  Sti  ; 
Med  Forlov!  skal  Tysken  sige, 
Vil  han  ind  i  Danmarks  Rige; 
Ingen  skal  igjennem  fare 

Dér  med  stjaalne  Vare. 

At  des  bedre  drives  kunde 

Værket  med  Besked, 
Dronningen  fra  grønne  Lunde 

Satte  dér  sig  ned: 
Borg  og  Bur  hun  sig  lod  bygge 
Klogelig  i  Voldens  Skygge; 
Rart  sig  noget  ret  vil  føje 

Under  fremmed  Øje. 

Efter  Ønske  voxte  Volden, 

Danevirke  kaldt. 
Som  har  mangen  Terning  holden, 

Før  den  slet  forfaldt; 
Ledet,  sagde  Dronning  Tyre, 
Hængt  vi  har;  Gud  Vangen  hyr'e! 
Saa  dem  selv  det  maa  fortryde, 

Som  vil  Freden  bryde! 

Danemark  vi  nu  kan  ligne 

Ved  en  hegnet  Vang: 
Rigelig  den  Gud  velsigne 

I  al  Nød  og  Trang! 
Gid  som  Korn  opvoxe  Knægte, 
Der  vil  frisk  for  Marken  fægte, 
Fore  Danebod  paa  Tale, 

Naar   hun  er  i  Dvale ! 

En  fjerde,   efter  Tidsomstændighederne    særlig  lempet  Form  af 
Visen    lod    G.    i   April    1848    trykke    sammen    med    en    Krigssang: 
„Danmarks    Løve!    ryst   din    Manke!"     Denne    fjerde    Form   vil  som 
selvstændigt  Digt  finde  sin  Plads  i  7de  Del  af  denne  Udgave.] 


Uanmark!  dejligst  Vang  og  Vænge, 

Lukt  med  Bølgen  blaa, 
Hvor  de  vakre,  voxne  Drenge 

Kan  i  Leding  gaa 
Alt  mod  Tyske,  Svenske,  Vender, 
Hvor  dem  Gud  og  Konge  sender! 

Én  Ting  fattes  ved  den  Have: 

Ledet  er  af  Lave. 

Bælt  og  Sund  lod  Gud  indhegne 

Daners  Liv  og  Lyst, 
Bølgen  alle  vide  Vegne 

Værner  Klint  og  Kyst; 
Ingen  Nabo,  som  vil  vinde, 
Tør  paa  Danmark  gaa  i  Blinde; 

Fik  vi  Ledet  hængt  i  Lave, 

Lukket  var  vor  Have. 

Mejlfarsund  os  Fyn  beskytter, 
Tryg  staar  Møens  Klint, 

Ind  til  Gedsør  ingen  Rytter 
Ride  skal  gesvindt; 


\ 

Guldborgsund  for  Laaland  gjenner, 
Øresund  er  Sællands  Tjener; 

Saa  har  hver  sit  gode  Lukke, 

Alt  maa  Jylland  sukke, 

Holster,  Vagrer,  Lyneborger, 

Som  en  farlig  Flod, 
Gjør  os  Jylland  mange  Sorger, 

Styrte  Strømme  Blod; 
Lægges  af  maa  slig  Uvane, 
Skam  er  det  at  lade  rane 

Saa  vort  Fæ,  vort  Gods,  Formue; 

Pil  vi  har  og  Bue. 

Hør  mig!  sagde  Dronning  Tyre, 

Ret  kaldt  Danebod, 
Hun,  som  stod  for  Danmarks  Styre, 

Vis  med  Mandemod: 
Gabet  kan  vi  vel  tillukke, 
Saa  vi  os  ej  lade  pukke 

Af  hver  fremmed  Løbeskytte, 

Som  har  Lyst  til  Bytte. 

Alt  fra  Vesterstrand  hin  brede 

Til  Møsund  i  Sli 
Vi  os  vil  en  Vold  berede, 

Gjør'  en  snæver  Sti; 
Med  Forlov!  skal  hver  Mand  sige, 
Som  vil  ind  ad  Porten  kige; 

Dér  igjennem  ingen  fare 

Skal  med  stjaalne  Vare. 

Det  var  Ord,  som  lod  sig  høre. 
Fædres  Land  det  gjaldt. 

Faldt  og  i  Kong  Haralds  Øre 

Vel  som  over  alt; 
Da  gik  Bud  om  Land  at  melde: 
Hvo  for  Dannemand  vil  gjælde, 

Møde  flux  med  Vogn  og  Heste, 

Danmark  at  befæste ! 

Fra  hin  østre  Danmarks  Side 

Kom  den  Skaaning  skrap, 
Her  gad  Sællandsfaren  slide, 

Kjøre  rask  om  Kap; 
Fynbo,  Laalik  kom  med  Jyden, 
Som  sad  næst  og  værst  ved  Gryden; 

Ingen  sig  da  glemte  hjemme, 

For  det  Værk  at  fremme. 

Danebod  sig  hjært'lig  glædde 

Der  hun  Skaren  saa', 
Sagde  højt:  jeg  nu  tør  vædde, 

Værket  nok  skal  gaa; 
Henter,  Jyder!  Ost  og  Kage, 
Mens  de  andre  Muld  mon  age! 

Kosten  vil  jer  Umag  spare. 

Hvis  den  Vold  kan  vare. 

Skaaningen  tog  til  at  grave 

Alt  fra  Kaiegat  ^) 
Frem  til  HoUingsted,  og  lave 

Volden  høj   o^  brat: 
Sex  Gang  otte  Fod  som  ragest,  ^) 
Fem  Gang  sex,  hvor  den  var  lavest; 

^)   [„Kattegat".]      '^)  Ragest  o:    rankest,  stejlest.     Jyderne    sige 
endnu  :   ravret,  og  ravgalt  er,  som  man  véd,  noget  ganske  almindeligt. 

For  det  meste  man  dog  naade 
Aled  den  fem  Gang  otte. 

Sællandsfar  og  Fynbo  Resten 

Rejste  med  en  Fart, 
Jyden  bredte  Dug  for  Gjæsten, 

Ingen  Ting  blev  spart; 
Porte  paa  hver  hundred  Favne 
Satte  man,  lod  Taarn  ej  savne; 

Fjenderne,  som  dér  tog  Stade, 

Tog  for  Hjemgjæld  Skade. 

At  det  Værk  med  Vold  og  Grave 

Kunde  skyndes  fort, 
Tyre  lod  et  Bur  sig  lave 

Over  højen  Port: 
Dér  hun  sad  og  saa'  saa  vide, 
Hvordan  Gjerningen  mon  lide; 

Rart  sig  noget  ret  vil  føje 

Under  fremmed  Øje. 

Efter  Ønske  voxte  Volden 

Danevirke  stolt, 
Mangen  Tørning  hel  og  holden 

Har  den  flink  udholdt; 
Tyre  sagde:  Gud  nu  frede 
Volden  fin  med  Port  og  Lede! 

Lun  og  Ly  den  Vangen  yde! 

Voldsmænd  Trods  den  byde! 

Danemark  vi  nu  kan  ligne 

Ved  en  hegnet  Vang: 
Gud  i  Naade  den  velsigne, 

jNlindes  mild  dens  Trang! 

Gid  som  Korn  opvoxe  Knægte 
Der  mod  Fjenden  frisk  tør  fægte. 
Og  om  Danebod  end  tale, 
Naar  hun  er  i  Dvale  !^) 


Efterklang. 


Saa  klare,  saa  milde, 
Som  Bølgerne  trille 
I  Bælt  og  i  Sund 
Og  ømmelig  favne 
Med  Bugter  og  Havne 
Vor  Mark  og  vor  Lund, 
Naar  Solen  neddaler 
I  Havfrue-Skjød 
Og  Himmelen  maler 
Saa  gylden  og  rød,   — 
Saa  Tonerne  trille 
I  Tiden  paa  Sø, 
Og  slynge  sig  milde 
Om  Dannemænds  0, 
Og  strømme  saa  saare 
I  Hj ærterne  ind, 
Som  kvægende  Taare 
Mon  strømme  paa  Kind. 


^)  Denne  Kæmpevise,  som  er  den  38te  i  fjerde  Part.  har  jeg 
ikke  kunnet  behandle  slet  saa  lempelig  som  den  foirige;  men  tør 
dog  haabe,  man  ved  Sammenligning  skal  finde,  jeg  ikke  har  forgrebet 
mig  paa  den;  og  en  Vise,  der  er  i  det  hele  saa  herlig,  og  baade 
først  og  sidst  saa  usigelig  dejlig,  som  kun  Dannemænd  kan  føle, 
nænte  jeg  dog  ikke  længer  at  unddrage  den  Tjeneste,  jeg  kunde  yde. 

Ja,  Piger  og  Svende! 
Jeg  maa  det  bekjende: 
I  Kampen  vel  haard, 
Naar  blinkende  Sværde 
Mig  klappe  om  Hærde, 
Jeg  stander  og  slaar; 
Men,  hører  jeg  sjunge 
Paa  Bølgen  den  blaa 
Med  Danemarks  Tunge 
De  Havfruer  smaa, 
Da  rører  mig  Aanden 
Saa  dybt  udi  Sind, 
Da  synker  mig  Haanden 
Da  vædes  mig  Kind, 
Da  maa  jeg  begynde. 
Som  Havfruer  smaa, 
At  svømme  og  nynne 
Paa  Bølgen  hin  blaa; 
Ja,  kan  jeg  ej  sjunge, 
Saa  nynner  jeg  dog 
Med  Tidernes  Tunge 
Paa  Dannemænds  Sprog. 

Lad  Kæmper  kun  smile 
Og  kalde  mig  blød! 
Jeg  nynner  dog:  Hvile! 
Hvor  du  dog  er  sød! 
Saa  sød,  at  al  Sejer 
Ved  dig  kun  opvejer 
Den  mødige  Kamp; 
Saa,  hvem  dig  ej  finder, 
I  Kampen  sig  vinder 
Kun  Skygger  og  Damp; 
Saa,  hvem  du  ej  kvæger 
Med  Kjærligheds  Bæger, 

Er  levende  død; 
Kun  du  giver  Helte 
Det  himmelske  Bælte, 
Som  frelser  i  Nød, 
Hvis  kraftige  Varme 
Indgyder  os  Mod, 
Naar  Fjenderne  larme 
Og  fordre  vort  Blod. 

O,  tonende  Bølge 
I  Danemarks  Bælt! 
Lad  tit  mig  dig  følge! 
Saa  vorder  jeg  Helt. 
Lad  barnlig  mig  svømme 
Paa  tonende  Strømme 
Til  Fædrenes  Land! 
Naar  Hornet  da  gjalder, 
Naar  Krigsluren  kalder, 
Jeg  staar  som  en  Mand, 
Men  staar,  midt  i  Larmen, 
Med  Barnet  i  Barmen, 
Med  Bølgen  i  Bryst; 
Naar  Sværdet  jeg  svinger. 
Dér  inde  det  klinger: 
Kun  Hvile  er  Lyst. 
O,  Brødrene-Svende! 
Vi  maa  det  bekjende 
Med  Sorgen  for  Sand : 
For  sjælden  vi  følge 
Den  tonende  Bølge 
Til  Fædrenes  Land. 
O,  lad  os  hensmelte 
I  Bølgerne  blaa! 
Som  Danebods  Helte, 
Da  skal  vi  opstaa: 
Som  Bent  skal  vi  bløde, 

Besejre  vor  Død, 
Og  Bent  skal  vi  møde, 
Hvor  Hvilen  er  sød. 
Ja,  hør,  hvor  det  klinger 
Paa  Danemarks  Bælt, 
Om  Dødens  Betvinger, 
Den  kjærlige  Helt, 
Der  saa'  Danevirke 
I  Kor  og  i  Kirke, 
Og  hørtes  i  Aanden 
Med  Munden  og  Haanden 
Om  Danebod  tale, 
Der  hun  laa  i  Dvale! 
O,  lad  os  dog  prise 
Den  Herre  for  oven. 
Som  Danebods  Vise, 
For  Volden  og  Voven! 
O,  lad  os  dog  sande: 
Han  signed  vor  Vang 
Med  Bølgen  i  Strande 
Og  bølgende  Sang, 
Indhegnede  Marken 
Med  Fjendernes  Grav, 
Lod  Øen  som  Arken 
Sig  løfte  paa  Hav, 
Lod  voxe  i  Vangen, 
Og  dufte  i  Sangen 
Som  Blomster  i  Enge, 
De  kjærlige  Drenge, 
Som^)  førte  paa  Tale 
Og  vakte  i  Sang 
Den  gamle  af  Dvale 
Saa  mangen  en  Gang! 


O  [„Og".] 
IV. 

Hør!  det  toner  over  Vangen 
Gjennem  Tiden  som  i  Sangen : 

Lukt  7ned  Bølgen  blaa! 
Hjærte!  luk  dog  op  dit  Øre! 
Hør!  og  sig:  kan  du  det  høre, 

Uden  højt  at  slaa? 
Nej,  o,  nej!  du  højt  maa  banke; 
Thi,  som  Bølger  blaa  og  blanke, 
Ved  det  Ord  af  sanddru  Skjald 
Ruller  Blodet  i  din  Hal. 
Tiden  taler;  vilst  du  høre, 
Hvi  de  Ord  saa  dybt  dig  røre. 
Strømme  ind  i  dine  Sale, 
Røre  dig  endog  i  Dvale?  — 
Bryst  kan  ej  for  Bølger  dæmme. 
Som  i  Hjærtet  selv  har  hjemme, 
Og  det  Bølgeord  med  Klang 
Af  dit  dybe  Væld  udsprang; 
Ja,  du  selv  er  fra  din  Vugge 

Lukt  med  Bølgen  blaa, 
Og,  sit  Værn  at  udelukke, 

Det  er  at  forgaa. 
Bølged  blaa  og  blanke  Sø 
Længer  ej  om  Danmarks  0, 
Den  ej  svømmed  mer  paa  Havet, 
Men  var  udi  Svælg  begravet; 
Kunde,  Hjærte !  du  dig  dølge 
For  den  blaa  Kjærmindebølge, 
Ej  du  svam  paa  Tidens  Hav, 
Afgrundsvælget  var  din  Grav. 
Alt  som  Strandens  dybe  Vove 
Værnede  om  Danmarks  Skove, 
Værned  Tidens  Bølgehær 
Om  det  danske  Folkefærd, 


26.     Efterklang.     1816.  339 


Værnede  Kjærmindevoven 
Om  det  danske  Hjærtekammer, 
Om  den  lille  Fugi  i  Skoven 
Og"  de  gamle  Bøgestammer. 

Skade  kun  for  vakre  Have: 
Ledet  tit  gik  slemt  af  Lave! 
Hvor,  ensteds  ved  Landets  Ender, 
Som  i  Verden,  saa  i  Aanden, 
Daner  grænse  nær  til  Vender, 
Dér  var  Fare  stor  for  Haanden: 
Holster,  Vagrer,  Lyneborger 
Voldte  Daner  mange  Sorger; 
Farlig  var  den  tyske  Flod, 
Kosted  meget  Daneblod: 
Blod  ej  blot,  som  maatte  flyde 
For  den  tro,  den  kjære  Jyde, 
Men  som  tabte  mer  end  Farven 
I  Lindormens  Edderfiod, 
Mistede  Kjærmindearven: 
Sjælen  i  det  danske  Blod.  — 
Gamle  Tyras  Danevirke 
Hist  ved  Sli  og  her  i  Kirke 
Mangen  Tørning  fast  og  boldt 
Har  i  Tidens  Løb  udholdt, 
Herlig  stod  det  sig  i  Striden, 
Men  ak!  det  forfaldt  med  Tiden. 
Hj ærtet  sig  i  Sender  ^)  vendte 

Bort  fra  Bølgen  blaa, 
Prøvede,  skjønt  knap  det  nænte 

Bølgen  at  forsmaa, 
Paa  det  tørre  sit  at  have: 
Ak!  i  Muld  sig  at  begrave. 


^)  i„Sy rider-',  Ordspil.] 

Venner!  der  er  Nød  paa  Færde; 
Lad  os  rejse  faldne  Gærde, 
Takke  Gud  for  Bølgemure 
Om  de  danske  Fruerbure, 
Hegne  dér,  hvor  Faren  truer, 
Højt  med  Vold  og  kjække  Buer: 
Hegne  mod  Lindormens  Rige, 
Mod  det  onde  Blod  tillige, 
Mod  os  selv,  saa  vidt  os  lyster 
Daareflugt  fra  danske  Kyster, 
DaarefiUgt  fra  sikre  Tønder 
Ud  til  Vovespil  i  Sønder: 
Vovespil,  som  ødelægger. 
Hvad  vi  vandt  paa  danske  Snækker. 
Medens  Bølgen  mer  ej  værger, 
Hvad  der  frækt  dens  Gunst  forsmaar. 
Men  med  Brusen  Marken  hærger, 
Sammen  om  vort  Hoved  slaarl 


Løser  op  de  lette  Gaader! 
Gjemmer  og  de  dunkle  vel! 
Hegner  saa  i  alle  Maader, 
Som  sig  bør,  til  Markens  Held ! 
Ja,  det  har  jeg  højt  at  melde: 
Hvo  for  Dannemand  vil  gjælde, 
Gjøre  flux  og  flink  sit  bedste, 

Marken  at  befæste ! 
Tunge  er  de  Mindestene, 
Som  oprejses  maa  paa  Kant, 
Lidt  kun  aarker  hver  alene, 
Ser  ej  heller  alt  saa  grandt; 
Mange  Snore,  stærke  Strænge, 
Mange  Hænder,  store  Tag; 

Danmark,  dejligst  Vang  og  Vænge, 
Vel  fortjener  lidt  Umag. 
Faar  vi  Ledet  ret  i  Lave, 
Lader  Fjenden  det  vel  staa, 
Da  er  Dans  Kjærmindehave 

Lukt  med  Bølgen  blaa; 
Thi  kun  Bølgen  avler  Helte, 
Som  kan  slige  Stene  vælte, 
Vælte  og  paa  Kant  dem  rejse, 
Saa  de  kan  som  Taarne  knejse. 
Knejse  over  Muld  i  Sky, 
Skjænke  Marken  Lun  og  Ly. 

Danemark  vi  da  kan  ligne 
Ved  en  hegnet  Kirkevang, 
Naadig  vil  den  Gud  velsigne, 
Mindes  mild  dens  Trang; 
Voxe  skal  som  Græs  i  Enge 
Vævre,  vakre  danske  Drenge, 
Som  om  Danebod  end  tale, 
Naar  hun  er  i  Dvale, 
Som  med  Sang  af  Dødens  Dvale 
Vække  hende  op  paa  ny, 
Til  hun  kan  i  Kongesale 
Hvile  evig  over  Sky. 

27.     Nikolaj  Edinger  Balles  Amindelse. 

(November   18  lO.) 

[Trykt  i  Danevirke  II,  S.  48-64;  med  nogle  Ændringer  og  med 
Udeladelse  af  de  34  sidste  Linjer  optrykt  i  „Nordiske  Smaadigte'' 
{Kristiania,  1838),  S.  106-18.  Den  første,  stroliske,  Del  af  Digtet 
er,  med  Overskriften  „Brun  og  Balle'''  optagen  som  Nr.  124  i  Forf.'s 
Salmer  og  aandelige  Sange,  2den  Del.  —  Biskop  Balle  døde  19de 
Oktbr.  1 8 16.  —  I  G. 's  Haandskrift  fra  samme  Tid  forefindes  de 
første  syv  Linjer  af  et  andet  Digt: 

„  Ved  Nikolaj  Edinger  Balles  Grav. 

Sagte,  venlig,  vemodsfuld 
Ton,  min  Harpe,  over  Vangen, 
Mens  de  sænke  ned  i  ISIuld 
Liget  under  Sørgesangen  I 
Lad  det  klinge  sødt  i  Lund: 
Stille!  nu  han  sover  kun. 
Døden  har  han  overvundet."] 


JJer  stod  en  Gran  saa  rank  og  skjøn, 

Saa  vintergrøn, 
Den  stod  paa  Norges  Fjælde; 
Sin  Top  den  løfted  kjæk  i  Sky, 

I  Herrens  Ly, 
Trods  Vind  og  Staal  og  Ælde. 

Der  stod  en  Bøg  i  Danelund, 

Paa  Fædres  Grund, 
Alt  med  sin  hvalvte  Bue; 
Trods  Hagelvejr  og  PIvirvelkast, 

Den  stod  dog  fast, 
Saa  det  var  Lyst  at  skue. 

Men  ak!  det  gaar  hver  Stamme  gild 

Som  Ygdrasil: 
Den  trøskes  og  den  falder; 

Det  volder  Nidhøgs  Ormetand, 

Hver  Bøg  og  Gran 
Som  Asken  har  sin  Alder. 

Hør  Lundens  Suk  og  KUppens  Drøn! 

Hver  Nordens  Søn 
En  modig  Taare  fælde! 
Thi,  ak!  paa  Rad  de  faldt  paa  Stand, 

Den  Bøg,  den  Gran, 
Som  pryded  Mark  og  Fjælde. 

Nu  sidder  fattig  Fugl  i  Støv, 

Paa  brune  Løv, 
Hvor  skal  han  vel  sig  hvile? 
Hvor  skal  han  kvidre  nu  i  Vang 

Sin  Aftensang? 
Paa  Tidsel,  Torn  og  Pile? 

Ak,  skal  da  slige  Stammer  to 

Ej  mer  opgro, 
Paa  Fjældet  og  i  Skoven? 
Skal  Klang  ej  mer,  fra  Top  og  Gren, 

Fra  Lund  og  Sten, 
Nu  mødes  over  Voven? 

Skal  fattig  Fugl  i  øde  Lund 

Om  Aftenstund 
Kun  sjunge  for  de  døde? 
Skal  Sangen  tone  sorrigfuld: 

Ak!  under  Muld 
Nu  hviler  Nordens  Grøde! 

Ak,  skal  nu  savne  Kvist  og  Skjul 

Den  Himmelfugl, 
Som  sang  for  vore  Fædre! 

Da  svinger  den  fra  Bøjgd  og  By 

Sig  over  Sky, 
Ak,  ak!  det  Gud  os  bedre! 

O,  Brødre  dog!  den  samme  Fugl 

Saa  sødt  om  Jul 
Og  sang  for  vores  Vugge; 
Ak,  skal  nu  vore  arme  smaa 

At  høre  faa 
For  Sang  kun  hule  Sukke! 

O,  Vuggevise  dyb  og  sød! 

Som  Nyn  du  lød 
Paa  Tonen,  Engle  sjunge; 
O,  Skam  og  Skade,  blodig  Synd, 

Skal  disse  Nyn 
Uddø  paa  Danmarks  Tunge! 

0  nej.  Fuldsøskende  i  Nord! 

Det  ved  sit  Ord 

1  Naade  Gud  forbydel 

Den  gamle  Rod  han  skjænke  Held, 

Paa  Mark  og  Fjæld, 
Til  Kvist  og  Top  at  skyde! 

O,  Søskende!  den  Stub,  nu  tør, 

Men  frodig  før, 
Vi  vil  med  Taarer  væde; 
Da  avles  under  Hjærtesuk 

Saa  mild  en  Dug, 
Som  Taarer,  Engle  græde. 

O,  Dug,  hvis  Hjem  ej  Verden  véd! 

O,  fald  her  n^& 
Paa  Stub  med  Kraft  fra  oven ! 

Da  skyde  skal  til  Dane-Bod 

Som  Jesse-Rod, 
Den  Stub  i  Daneskoven. 

O,  Himmelfugl !  forlad  os  ej ! 

Den  trange  Vej 
Gaar  let,  naar  sødt  du  sjunger; 
O,  bliv  hos  os.  og  læg  din  Sang, 

Med  liflig  Klang, 
Paa  danske  Barnetunger! 

Ak,  ingen  Bøg  og  ingen  Gran 

Vi  har  i  Land, 
Som  værdig  kan  dig  bære; 
Men,  o,  forsmaa  ej   snævre  Bur 

I  Hjærteskur! 
Saa  skal  dig  Stammen  ære. 


O,  Søskende!  forstaar  min  Sang, 

Med  sælsom  Klang, 
Ej  blot  om  Brun  o^  Balle ! 
Om  dem  og  deres  Rod  jeg  sang 

I  Danevang,  — 
Og  Stubben  er  vi  alle. 

Det  var  de  sidste  Kroneskud, 

Som  nu  gik  ud, 
Paa  gamle  Træ  i  Norden : 
Paa  Stammen,  som  for  Luthers  Haand 

Med  hellig  Aand 
Sig  hæved  højt  fra  Jorden. 

Ad  Aare  falder  Jubelfest 
Lor  Herrens  Præst. 

Ja,  holdes  i  Guds  Rige; 
Thi  skyndte  sig  de  Bisper  to 

Nu  og  saa  fro 
I  Koret  at  opstige. 

Dér  skal  de  staa  i  højen  Kor, 

For  Alterbord, 
Paa  danske  Bispestade, 
Og  sjunge  højt  med  Englemund 

Af  Hjærtens  Grund, 
Med  Hersleb,  Brochmand,  Plade. 

De  takke  skal,  som  Bud  fra  Nord, 

For  Herrens  Ord 
Paa  Morten  Luthers  Tunge; 
For  Røsten,  som  i  Julesang 

Paa  den  udklang, 
Skal  Kingo  Salmer  sjunge. 

Det  er  en  Lyst  at  tænke  paa. 

Hvor  de  mon  staa, 
Langt  mer  dog,  dér  at  være; 
Det  andet  er,  end  over  Grus 

Af  Herrens  Hus 
At  græde  for  hans  Ære. 

0  ve!  o,  hvilken  Jubelfest 

For  Herrens  Præst 
Kan  vi  paa  Gruset  holde! 
Hans  Aand  forsvandt,  hans  Kraft  og  Tro, 

Mon  de  vel  bo 

1  Hjærter,  vantro,  kolde? 

O,  vel  da  dem,  de  Luther-Mænd, 
At  de  sov  hen 

Før  Jubelfestens  Dage! 

Her  tegner  kun  til  slig  en  Fest, 

Hvor  Graad  er  bedst, 
Hvor  Sang  er  Suk  og  Klage. 

Dog,  Aand!  hvi  bølger,  bruser  du, 

Saa  mod  i  Hu? 
Lad  ikkun  Herren  raade ! 
Ej  gjælder  Tegn,  ej  værger  Magt 

Imod  hans  Agt, 
Og  evig  er  hans  Naade. 

Er  Formiddag  end  sort  som  Nat. 

Kan  Sol  dog  brat 
I  Kraft  bestraale  Jorden; 
Saa  dages  kan  for  Herrens  Præst 

En  Jubelfest, 
Mens  Aar  gaar  om  i  Norden. 

Vi  haabe  tør:  Flalleluja 

Skal  klinge  da 
Fra  Hjærte,  Mund  og  Tunge. 
Saa  Lov  og  Tak  for  Vittenberg, 

I  Lund,  paa  Bjærg, 
Med  Kingo  højt  vi  sjunge. 


Danske  Kristne,  hvor  I  findes! 
Flokkes  ved  vor  Biskops  Lig! 
Lad  os  her  det  svundne  mindes, 
Mindes  Gud  og  Himmerig! 
Gud  og  Himlen,  som,  med  Taarer 
Vi  maa  sige,  svandt  fra  Jord, 
Svandt  for  Tant  af  usle  Daarer, 
Som  omtaaged  Sandheds  Ord; 

Svandt,  thi  Gtid  er  fra  os  svundet, 
Naar  i  Hj ærtet  ej  han  bor, 
Havde  vi  saa  end  udgrundet 
Alt  hans  Raad  og  hvert  hans  Ord; 
Hwilen,  naar  vi  ej  fornemme 
Gjennem  Aandens  Guddomsstemme, 
Hvad  den  er,  i  Himmelsmag, 
Da  for  os  den  er  forsvundet, 
Havde  vi  saa  end  ugrundet 
Skyens  Lyn  og  Tordenbrag. 
Tanke,  Vidskab,  Visdom,  Ord, 
Trods  al  Daarekløgt  paa  Jord, 
Ene,  er  som  Lyd  af  Bjælde, 
Leve  kun  som  Hjærtesprog, 
Kun  som  Bud,  der  Livet  melde, 
Og  som  Stave  i  dets  Bog.  ^) 
Hvad  er  selvklog  Vidskabs  Værker, 
Uden  Tant  og  Tankespil! 
Hvor  er  Kraftens  Mindesmærker, 
Som  ej  Hjærtet  hører  til! 

Vidskab!  mægter  du  at  vælte 
Stenen  bort  fra  Slægtens  Grav? 
Var  det  dig,  som  skabte  Helte, 
Styred  Skib  paa  Tidens  Hav? 
Tør  den  Vinge  din  du  kalde, 
Hvorpaa  Aand  i  Sky  sig  svang? 
Var  det  dig,  som  fostred  Skjalde, 
Gav  dem  Aand  og  Syn  og  Sang? 


^)  [Nord.  Smaad.  har  de  fire  sidste  Linjer  saaledes: 
Alt  som  Stave  i  en  Bog, 
/  og  for  sig  selv  er  døde ; 
Kun  naar  Aanden  dem  mon  føde, 
Leve  de  i  Hjærtesprog^ 

Var  det  dig,  som  Kristi  Krybbe 
Hvalvde  til  en  Kirkeborg? 
Eller  kunde  du  kun  yppe 
Kiv  og  Tvist  til  Kirkens  Sorg? 
Gavst  du  Mod  og  Kraft  og  Tunge 
Til  at  trodse  Ild  og  Staal? 
Lærte  du  Martyrer  sjunge 
Sejerskvad  paa  Rist  og  Baal? 
Havde  du  Lutherus  hærdet 
Imod  Akt  og  Kirkeband? 
Gik  ved  dig  han  uforfærdet 
Sjungende  paa  Baalets  Rand? 
Var  det  dig,  han  ledte  efter, 
Da  paa  Gløder  krum  han  gik? 
Var  det  dig,  som  gav  ham  Kræfter 
Til  at  hæve  sjunkne  Blik: 
Kræfter  til,  som  Hjordens  Kæmpe, 
Ulvene  at  byde  Trods, 
Til  den  Storm  og  Strøm  at  dæmpe, 
Som  har  nu  henrevet  os? 
Var  det  dig,  som  lærte  Balle 
Djærvt  at  slaa  med  Sandheds  Ord, 
Kjæk  at  staa  som  én  for  alle. 
Værge  mandig  Bog  og  Kor? 
Gav  vel  du  paa  Kirkegruset 
Pinte  Gubbe  Haab  og  Trøst? 
Dæmped  du  den  Strøm,  der  bruse d 
Mod  og  i  hans  eget  Bryst? 
Var  du  Styrmand  paa  hans  Snække, 
Saa,  trods  Strøm  og  Hvirvelvind, 
Fredens  Kyst  den  kunde  række, 
Svømme  jævnt  i  Havnen  ind, 
Ja,  med  Danebrog  i  Stavn, 
Svømme  ind  i  Himlens  Havn ! 

Vidskab!  ja,  har  du  vel  tonet 
Danmarks  Flag  i  Balles  Stavn, 
Dn  med  Danebroge  kronet 
Kæmpens  Snække,  Bryst  og  Navn? 
Er  det  dig,  om  jeg  tør  spørge. 
Som  har  gjort,  at  Ordet  gaar: 
Turser  over  Balle  sørge, 
Som  om  Balder  kvædet  staar? 
Eller,  var  det  dig,   som  gjorde. 
At,  med  Øje   venlig  vaadt, 
Fyrster  følge  Iimn  til  Jorde, 
Som  var  Drenge  før  til  Spot? 

Vidskab!  ja,  til  visse  dic 
Rejste  dig  de  Mindesmærker, 
Alen  ej  som  med  selvklog  Hu 
Du  i  Mandehoved  værker; 
Nej,  men  som  i  Sandheds  Bryst 
Ved  Guds  højre  Haand  du  troner, 
Som  i  Aandens  Guddomsrøst 
Gjennem  Sandheds  Ord  du  toner, 
Som  de7t  Vidskab,  der  udbryder: 
Intet  af  mig  selv  jeg  véd, 
Som  min  Faders  Stemme  lyder. 
Taler  jeg  i  Evighed; 
Derfor  kan  mig  intet  tvinge, 
Og  rnit  Ord  er  Kraft  og  Liv, 
Skjænker,  som  et  Skaber-Bliv, 
Sjæle  Aand  og  Lys  og  Vinge, 
Gjør  enhver^  som  mig  annammer, 
Til  en  Kæmpe  kjæk  og  bold, 
Værger  ham  mod  Staal  og  Flammer 
Med  et  evigt  Demantskjold, 
Lærer  ham  med  Kraft  at  bære 
Kors  og  Sværd  i  Graadens  Dal 

Gjennem  Spot  til  evig  Ære, 
Op  til  mig"  i  Glædens  Sal, 
Hvor  med  evig  Klarhed  luer 
Lyset  i  Guds  Kjærlighed, 
Hvor  forklaret  han  beskuer, 
Hvad  i  Verden  ingen  véd, 
Hvad  i  Tid  kun   Tro  kan  fatte, 
Aand  i  Evighed  kun  skatte! 

Ja,  hvor  er  en  selvklog  Daare, 
Som  tør  sige,  han  begreb 
Helgenskarens  Sang  og  Taare, 
Vidnesbyrdet,  som  den  skrev, 
Som  sig  aldrig  lader  dølge. 
Hvordan  Vind  og  Strøm  end  gaa, 
Tindrer  klart  paa  Tidens  Bølge, 
Alt  som  Stjærner  i  det  blaa! 

Hør  mig.  Vidskab  stolt  i  Støvet! 
Hør  og  svar  nu,  Mandevid! 
Har  du  Helgendaaden  øvet, 
Eller  var  den  Daar skabs  Id? 
Er  den  din,  da  øv  den  atter, 
Som  en  Mand  et  Børneværk! 
Kanst  du  ej,  da  bliv  til  Latter! 
Da  er  Daarskab  jo  kun  stærk; 
Da  har  du  hans  Ord  jo  sandet, 
Som  din  Stolthed  har  forbandet, 
Da  har  du  bevist  hans  Ord,  ^) 
At  ha7is^)  Daarskab  har  paa  Jord, 
Hvad  omsonst  af  alle  Kræfter 
Verdslig  Vidskab  leder  efter: 
Liv  og  Kraft,  som  ej  forsvinde, 
Som  kan  Døden  overvinde. 


^)    [Noixi.    Smaad.:    Du   bevist    det    Aandens    Ord.]       2)    [Nord. 
Smaad. :  Guds.] 


^^2      2^.     Nikolaj  Edinger  Balles  Amindelse,    18/6. 


Ja,  det  staar  paa  Bølgen  skrevet: 
Daarskab  Vid  har  overlevet, 
Ja,  det  staar  paa  Bølgen  bundet: 
Daarskab  Død  har  overvundet; 
Dybt  i  Grav  sank  Verdens  Daarer, 
Herrens  Vid   dem  overvandt, 
Døden  veg  for  Herrens  Daarer, 
Verdens  Vid  de  overvandt! 
Blinde  ^)  Tro  paa  Sandheds  Tale, 
Den  var  ene  Helgenvid: 
De7t  har  hvælvet  Kirkens  Sale, 
Øvet  al  dens  Kæmpeid, 
Den  to  Gange  Roma  knuste, 
De7t  var  Luthers  faste  Borg, 
Den  gav  Ro,  naar  Bølger  bruste. 
Den  gav  Trøst  og  Fryd  i  Sorg; 
Ene  den,  det  véd  vi  alle, 
Styrked,  trøsted,  kroned  Balle; 
Ene  den  har  Kransen  bundet. 
Hvormed  Urnen  staar  omvundet; 
Ene  den  i  ham  har  tonet 
Kirkens,  Danmarks,  gamle  Flag, 
Bryst  og  Navn  og  Snække  kronet, 
Trods  al  Storm  og  Bølgebrag; 
Den  har  gjort,  at  Fyrster  følge 
Støvet  til  sit  Hvilested, 
Den  har  gjort,  at  sig  maa  dølge 
Vantro,  for  hans  Minde  ræd; 
Den  har  gjort,  at  Harpen  toner 
Ved  hans  Kiste  højtidsfuld, 
Den  har  gjort,  at  Millioner 
Signe  skal  ham  under  Muld; 


1)  [Nord.  Smaad.:  Blindfødt.] 

Den  har  gjort,  at  Danmarks  Kirke 
Sank  ej  ned  som  Grus  i  Grav, 
Og  i  den  paa  Danevirke 
Straale  skal  hans  Bispestav. 
Højt  skal  tone  ved  hans  Minde 
Tit,  som  nu,  i  Danelund: 
,.Salig,  hvo  som  tror  i  Blinde 
Sikre  Ord  af  Sandheds  Mund  I" 


Balle!  ja,  her  ved  din  Kiste 
Stander  jeg  i  Ungdoms  Aar, 
Meget;  som  du  aldrig  vidste. 
Klarlig  for  7nit  Øje  staar, 
Alt  som  næste  Slægt  skal  finde 
Meget,  jeg  kun  tror  i  Blinde ; 
Men  jeg  vidner  højt  og  sjunger: 
Spotte  mig  kun  Daaretunger, 
Hykle,  hvo  som  vil,  kun  Gru  I 
Gid  jeg  her  i  ^Støvets  Dale 
Trodse  maa  paa  Sandheds  Tale 
Mere  blindt  endnu  end  du  I 
Ja,  din  Aand,  som  nu  fornemmer, 
Hvad  dig  her  for  sælsomt  klang: 
At,  henrykt  af  Englestemmer, 
Kingo  og  Lutherus  sang, 
Sanded,  hvis  den  mæle  kunde. 
Hvad,  mens  end  den  var  i  Muld, 
Jeg  fortied  ingenlunde. 
Men  udsagde  vemodsfuld: 
Større  var  din  Hæder  blevet, 
Lysere  du  havde  levet. 
Lagt  dig  gladere  til  Ro, 
Hvis  i  intet,  som  i  meget, 
Tidens  Aand  du  havde  veget, 
IV.  23 

Som  forhaanede  din  Tro: 
Levet  kun  og  døet  paa, 
Hvad  du  trode,  men  ej  saa'. 

Dog,  o,  Balle!  nødig  minder 

Skjalden  her  om  dine  Fejl, 

Større  vist  hans  Øje  finder 

Hos  sig  selv  i  Sandheds  Spejl; 

Men  han  skal,  thi  Præstetunger 

Sandhed  frit  udtale  maa, 

Og  naar  Frænden  om  dig  sjunger, 

Dine  Fejl  maa  for  ham  staa: 

Staa  der,  for  at  Sandhed  Prisen 

Vinde  kan,  som  ydes  dig, 

Saa  at  ikke  Frændevisen 

Ormestikkes  med  dit  Lig; 

Men  at  det  en  Gang  til  Tinge 

Lyses  maa  i  Danelund: 

Bedre,  end  de  Piber  klinge, 

Er  den  rene  Orgelbund; 

Sang  ej  Frænde  smukt  om  anden. 

Sagde  Præst  dog  sandt  om  Manden; 

Briste  end  de  stramme  Strænge, 

Skal  dog  Ordet  have  Gænge; 

Endt  har  Kvadet  sine  Dage, 

Vidnesbyrdet  er  tilbage; 

Og  opløst,  men  ubeskæmmet. 

Kvadet  skal  i  Bogen  staa, 

Saga  har  dets  Indhold  nemmet. 

Balles  Navn  skal  ej  forgaa: 

Det,  i  Jesu  Navn  indfattet, 

Fundet  er  i  Tidens  Bog, 

Kæmpen  sank  i  Muld  udmattet, 

Men  hans  Tro  ham  frelste  dog. 

Troer  blindt  al  Sandheds  Tale! 
Troer,  hvad  I  aldrig  saa' ! 
Da  I  skal  i  Klarheds  Sale 
Se,,  hvad  Tro  mon  overgaa. 


28.     Kæmpevise  om  Bruneborg-Slaget 

[med  Efterklang]. 
(November  18 16.) 

[Trykt  i  Danevirke  II,  S.  79-96,  med  en  længere  historisk  Ind- 
ledning  S.  65-79.  Optrykt  i  „Nordiske  Smaadigte"  (Kristiania, 
1838),  S.   1 19-31,  med  denne  korte  Anmærkning  S.  310: 

„Kæmpevisen  selv  om  Kong  Adelstans  berømte  Sejer  [Aar  927] 
over  et  frygteligt  Forbund  af  den  skotske  Konge  [Konstantin]  med 
den  „norske"'  og  mange  Vikinger  —  er  tagen  af  Saxekrønniken  og 
.trykt  i  Danevirke,  et  glemt  Tidsskrift,  hvori  jeg  en  Gang  (1816-18) 
begravede  en  Del  Toner  og  Tanker,  som  ikke  alle  fortjene  deres 
tunge  Skæbne,  Kæmpevisen  er  dog  alt  for  en  Tid  siden  smuttet 
op  af  Graven;  og  Efterklangen  syntes  mig,  som  en  Selvbetragt- 
ning i  Ensomheden,  der  flyder  godt,  burde  nu  gjøre  Selskab." 

Denne   „Efterklang"    er   væsentlig  et  poetisk  Gjenmæle  mod  de 
Indvendinger,  der  vare  fremkomne  imod  Forf.'s  Gjengivelse  af  Saxo 
og  Snorre  og  særlig  af  Versene  i  dem.] 


Uet  var  Kongen  i  Engelland, 
Paa  Guldet  saa  gad  han  ej  spare, 
Det  var  Herren,  Kong  Adelstan, 
Ham  fulgte  de  Grever  i  Skare. 
Udødelig  Ære  ved  Bruneborg  de  Ædlinger  have  sig 

vundet. 
23* 

Edmund  Ædling  og  Adelstan, 
De  Sønner  af  Edvard  saa  kjække. 
Hjælme  og  Skjold  de  skar  som  Vand, 
Thi  Helte  saa  vare  de  begge. 

Herlig  var  deres  Høvdingsfærd, 
De  Æbler  af  ædelig  Stamme, 
Mur  om  Land  deres  Heltesværd, 
Saa  Fjenderne  bleve  til  Skamme. 

Skjolde  bugned,  og  Skotter  faldt. 
Med  Vikinger  stolte  fra  Norden, 
Kæmper  var  det,  som  Faldet  gjaldt, 
Det  maatte  vel  dundre  i  Jorden. 

Sol  om  Morgen  saa  klar  opstod, 
Da  blinkede  Kæmpernes  Skjolde, 
Sol  om  Aften  gik  ned  som  Blod, 
Og  blege  laa  Kæmperne  bolde. 

Segnet  laa  da  saa  mangen  Svend, 
For  Staalet  saa  maatte  han  bukke, 
Dér  i  Dynge  laa  danske  Mænd, 
Og  Skytter  i  bølgende  Vugge. 

Stille  hviled  de  raske  Mænd, 
Saa  havde  dem  Sværdene  tæmmet, 
Skjoldet  bar  nu  sin  hulde  Ven, 
Men  bar  ham  dog  ikke  til  Hjemmet. 

Fugl  i  Flugten  er  end  ej  fri: 
Som  han  flyver  Pilen  af  Bue, 

Saxen  raabte  til  Rytter:  bi, 
Tag  Ærende  med  til  din  Frue! 

Stene  sprang  for  den  Saxers  Sværd, 
Det  legte  med  Brynjeringe, 
Fejg  Mands  Nakke  er  mindre  værd, 
Hans  Hoved  det  maatte  vel  springe. 

^^larkmand  haver  saa  haard  en  Hud, 
Det  voldte,  som  vel  er  at  mærke, 
Mangen  Kæmpe  lidt  Hovedbrud, 
Hans  Haandtryk  de  vare  saa  stærke. 

Ingen  nægtede  han  sin  Haand 
Af  Anlavs  det  modige  Følge, 
Som  til  Humber  i  Dødens  Baand 
Hendroges  paa  rullende  Bølge. 

Konger  unge,  ja,  fem  i  Tal, 
Med  Jarlerne  syv  af  de  bedste. 
Slagne  hviled  paa  røden  Val, 
For  de  vilde  Adelstan  gjæste. 

Jarler  syv  og  saa  Konger  fem, 
Med  Skotter  og  Vikinger  mange; 
Tænker  nogen  at  tælle  dem, 
Han  tælle  de  Straaer  i  Vange! 

Nordmænds  Konning  paa  Flugt  sig  gav. 
Og  tælle  han  kunde  sit  Følge, 
Hurtig  Snækken  han  skød  i  Hav, 
Ham  redded  den  rullende  Bølge.  -« 


35"        ^^'     Kccvipevise  om  Brunehor g-Slaget.     1816. 

Snild  var  Kongen,  Hr.  Konstantin, 
Og  graa  han  med  Æren  var  bleven, 
Kom  dog  ikkun  til  Arne  sin 
Som  Skytte,  af  Marken  fordreven. 

Rose  Gildet  vist  ej  han  vil. 
Hvor  Kjødet  blev  skaaret  med  Klinge, 
Reddet  blev  han  som  Brand  af  Ild, 
Som  Fuglen  med  stækkede  Vinge. 

Mangen  Frænde  og  trofast  Ven 
Han  dér  maatte  lade  med  Smerte, 
Søn  tillige,  den  Ungersvend, 
Saa  ramte  ham  Staalet  i  Hjærte. 

Rose  skulde  den  Gubbe  gild 
Med  Anlav  sig  ikke  af  Legen, 
Var  han  gammel  og  var  han  snild, 
Saa  blev  han  af  Lykken  dog  svegen. 

Ikke  prale  de  skal  i  Sal 
Af  Sejeren,  de  have  vundet : 
Hvad  de  vunde  i  Gaar  paa  Val, 
Det  har  deres  Frænder  vel  fundet. 

Hvad  de  vandt  i  det  Vaabengny 
Fra  Engellands  Herrer  saa  bolde, 
Var  kun  Æren:  af  Mark  at  fly, 
Den  maa  de  og  gjærne  beholde. 

Nordmænd  toge  den  Ære  fin 
Om  Bord  i  den  bugede  Snække, 
Bølgen  bærer  den  til  Dublin, 
•    I  Skjul  for  de  bidhvasse  Æ%^g. 

Sejerrige  til  Højenloft 
Nu  drage  de  Brødre  med  Ære, . 
Bag  sig  lade  de  Lig  paa  Toft. 
Til  Føde  for  Fuglenes  Hære. 

Edmund  Ædling  og  Adelstan, 
De  haste  til  Højeloftssalen; 
Dyr  og  P'ugle  med  Næb  og  Tand 
Nu  Kæmperne  gjæste  paa  Valen. 

Sorten  Ravn  er  saa  hjærteglad 
Og  hugger  de  Kæm.per  i  Øje, 
Spraglet  Tudse  fik  ogsaa  Brad, 
Som  Glenten,  foruden  al  Møje. 

Ørnen  daler  fra  højen  Sky, 
At  drikke  af  Helteblods  Kilde, 
Ulven  lakker  fra  Skovens  Ly, 
Han  lugter  et  kongeligt  Gilde. 

Læs  i  Bøger  og  lyd  paa  Sagn, 
Om  Slag  baade  store  og  mange! 
Næppe  hører  du  Slagets  Navn, 
Som  fedte  saa  Ulven  i  Vange. 

Snækker  førte,  i  fordum  Tid. 
De  Saxer  og  Angler  saa  bolde 
Vidt  paa  Havet  fra  Østen  hid, 
Stor  Sorrig  de  Briter  at  volde. 

Hid  saa  kom  de  med  Herreskjold, 
Og  Valerne  maatte  dem  vige; 
Før  de  finge  det  Land  i  Vold, 
Dog  drabelig  maatte  de  krige. 

Ej  dog,  siden  de  hid  paa  Sø 
Hengled  over  rullende  Bølge, 
Slige  Drotter  i  Slag  paa  0 
Nedsank  med  saa  talrigt  et  Følge. 
Udødelig  Ære  ved  Bruneborg  de  Ædlinger  have  sig 

vundet. 


Efterklangen. 

Saa  kvad  den  Skjald  i  Kongesal 
Alt  for  de  Kæmper  haarde, 
Og  Hjærtet  var  med  ham  paa  Val, 
Og  Haand  sad  fast  om  Kaarde; 
Og  trindt  i  Sal  det  højt  gjenlød : 
Saa  spænde  Kæmper  Bælte; 
Og  Kvinders  Kind  blev  luerød. 
Hvis  Mænd  var  af  de  Helte; 
Og  Pigen  fin,  saa  bange,  bly, 
Som  bæved  for  det  Vaabengny, 
Hvor  Blodet  saa  var  rundet, 
Dog  tænkte:  hvilken  Ungersvend, 
Der  slig  en  Pris  af  Sangens  Ven 
Paa  Valen  havde  vundet! 
Der  var  slet  ingen  i  den  Sal, 
Som  lasted  Skjaldens  Tunge, 
Om  end  han  meget  saa'  paa  Val, 
Som  ej  han  hørte  sjunge; 
Men  fik  han  Blik  og  Mund  til  Kvad, 
Da  sang  han,  hvis  han  kunde. 
End  bedre  om  det  Birtingsbad 
Og  Fjendens  Gang  til  Grunde. 

Her  sidder  jeg  i  ensom  Vraa, 
Er  næppe  Skjald  at  nævne; 
At  se,  hvad  Panden  støder  paa, 
Er  al  min  Skueevne. 

Som  Stodder  jeg  til  Verden  kom, 
Jeg  ej  et  Straasbred  aatte 
I  Borgen,  Harper  tone  om: 
I  Skjaldes  Gyldenslotte. 

En  Pose  kun  og  Bettelstav 
I  Vuggen  mig  blev  givet; 
Med  dem  jeg  Stodder  til  min  Grav 
Mig  tigger  gjennem  Livet. 

Jeg  gaar  omkring  fra  Dør  til  Dør 
Og  banker  paa  med  Staven, 
Og  helst,  hvor  jeg  har  været  før, 
Dér  undes  bedst  mig  Gaven. 

Jeg  gaar  til  Hytte  og  til  Slot, 
Til  Kro  og  Krambod  ikke: 
Skal  der  mig  times  noget  godt, 
De  maa  i  Gruset  ligge. 

Jeg  gaar  ej  blot  til  Bur  og  Sal, 
Hvor  levende  er  inde: 
Jeg  gaar  til  Høj  og  Kæmpeval 
Og  ser,  hvad  jeg  kan  finde. 

Saa  sætter  jeg  mig  tankefuld 
Paa  Fædres  Mindestene, 
At  skille  Sølv  og  Guld  fra  Muld 
Og  Frændeting  forene. 

Saa  pønser,  grunder  jeg  derpaa: 
Et  Sej  erværk  at  bygge, 
Som  Timer  vise  kan  og  slaa 
Og  spille  hver  sit  Stykke. 

Jeg  smelter,  støber,  som  jeg  kan, 
I  Former,  som  jeg  finder; 
Jeg  bygger,  som  jeg  har  Forstand, 
Som  Timeglasset  rinder. 

Jeg  støber  Klokker  mange,  smaa, 
Og  lader  Stav  dem  røre, 
Og  prøver,  om  de  ret  kan  slaa. 
Saa  Timen  jeg  kan  høre. 

De  Klokker  skulde  Timer  slaa, 
Ej  Tal,  som  Bud  kun  bringe, 
Til  Kald  i  Vang  de  skulde  gaa, 
Som  Kirkeklokker  ringe. 

Derfor  hver  Klokke  støbes  maa 
Alt  paa  sin  egen  Maade, 
Ja,  Timen  selv,  som  den  skal  slaa, 
Maa  og  for  Klokken  raade. 

Hver  Times  Aand,  hvor  saa  han  bor, 
Man  maa  med  Flid  oplede, 
Opfange  Lyden  af  hans  Ord, 
Om  Klokkemalm  ham  bede. 

Til  slig  en  møjsom  Stoddergang 
Jeg  Posen  fik  og  Staven; 
Men  Vejen  er  mig  alt  for  lang, 
Thi  den  gaar  over  Graven. 

Thi  gaar  jeg  kun  saa  vidt,  jeg  kan, 
Og  langt  er  det  vel  ikke, 
Men  kort  er  langt  for  stakket  Mand, 
Hver  i  sit  Maal  sig  skikke ! 

Hvad  ej  gaar  op  i  Nor  og  Dan, 
Det  véd  jeg  ej  at  skatte, 
Ja^),  det  gaar  over  min  Forstand, 
Hvad  Nor  og  Dan  kan  fatte. 

Vel  har  jeg  lyttet  mangen  Gang 
Til  Fædreaanders  Tale,  ^) 
Annammet^)  Malm  til  Efterklang, 
I  deres  høje  Sale."^) 

Men  ingenlunde  er  det  let 
At  høre  ret  og  svare, 
Saa  Aander  efter  Klokkeslæt 
I  Kvæld  sig  aabenbare. 

Jeg  hører  som  en  fremmed  Gjæst, 
Og  støber  midt  i  Støvet, 
Og,  naar  det  lykkes  allerbedst, 
Gaar  meget  dog  i  Løbet. 

Dog,  Aand  paa  Jord  er  altid  Gjæst, 
Og  Skjalden  saa  i  Støvet, 
Og  naar  han  skued  allerbedst, 
Saa  var  dog  Synet  sløvet. 


^]  [Nord.  Smaad. :  Og.]  ^)  [Nord.  Smaad.:  Fædreaaiidens.] 
^)  [Nord.  Smaad.:  Og  fundet]  •*)  [Nord.  Smaad.:  I  Høje  og  i 
Sale.] 

Naar  Aander  hørte  Skjaldens  Sang, 
Som  svæved  i  det  høje, 
De  savned  vist  den  rene  Klang, 
Det  klare,  sikre  Øje. 

Naar  Skjalden  sang,  hvad  Aanden  saa', 
Til  Frænders  Gavn  og  Glæde.- 
Da  tænkte  hver  en  Muldvarp  saa: 
De  lyve  kjønt,  som  kvæde. 

Hvis  Aander  højt  i  Stjærnevang 
Fik  Klokken  min  at  høre. 
Da  skurrede  dens  Efterklang 
Og  i  det  fine  Øre. 

Jeg  mener  vel  ^),  mit  Klokkespil 
Kan  Frændehjærter  røre; 
Men  -)  hver  en  Muldvarp  sige  vil, 
De  ikkun  Bjælder  høre. 

Vort  Kjød  er  Hø  og  vorder  Aluld, 
Det  Ord  kan  aldrig  svige, 
Og  Kjødets  Værk,  som  Kjødets  Kuld, 
Det  vorder  Muld  tillige. 

Derfor  da  og  i  Tidens  Grav 
Er  Fædremuld  for  Haanden, 
Hvori  man  røre  kan  med  Stav 
Og  sige:  det  er  Aanden. 

I  Muldet  ligger  mangt  et  Sværd, 
Med  Spyd  og  Sporekringle, 

^)  [Nord.  Smaad. :   Dog  mener  jeg.]    '^)   [Nord.  Smaad. :  Skjønt.] 

Og,  naar  dem  Staven  kommer  nær, 
Det  rasle  kan  og  ringle. 

Naar  Muldvarp  hører  slig  en  Lyd, 
Den  raaber:  det  er  Aanden, 
Og  det  er  Fædreaandens  Dyd, 
At  den  er  nær  ved  Haanden. 

Det  har  vi  hørt  saa  mangen  Gang, 
Saa  man  kan  sagtens  vide, 
At  mine  Klokkers  Efterklang 
Kan  ingen  Muldvarp  lide. 

Kun  Fædres  Aand,  ej  Fædres  Muld, 
I  Klangen  er  at  høre, 
Og  ingen  Sjæl  af  Muldvarpkuld 
For  Aandens  Røst  har  Øre. 

Det  er  kun  Lyden  af  mit  Støv, 
Mit  Tungeslag,  de  nemme, 
Og  hviske  saa,  som  døv  til  døv: 
Det  er  hans  egen  Stemme. 

Nu  vell  jeg  kan  i  Aanden  gaa 
Til  Fædreaanders  Sale 
Med  Bettelstav  og  banke  paa 
Og  tigge  deres  Tale. 

Men  at  gaa  ud  af  eget  Skind 
Og  bo  i  P^ædres  Grave, 
Dertil  jeg  har  slet  ikke  Sind, 
Det  maa  en  Muldvarp  have. 

Kun  Fædres  Aand  saa  vennehuld 
Mig  hjælper  til  at  sjunge, 


o 

Men,  tog  i  Mund  jeg  Fædres  Muld, 
Da  bundet  var  min  Tunge. 

At  rasle  med  det  Muld  i  Mund, 
Det  faar  man  Gjenlyd  kalde, 
Men  Gjenlyd  dog  af  Muldet  kun, 
Og  ej  af  Oldtids  Skjalde. 

Det  stander  fast  i  min  P^orstand, 
Derfra  mig  ingen  rokker, 
Og  trøstig  da,  saa  godt  jeg  kan, 
Jeg  støber  mine  Klokker. 

Lad  Danemarks  og  Norges  Aand 
I  Spot  kun  min  man  kalde! 
Jeg  skærer  dog  for  Tungebaand 
De  gamle,  vakre  Skjalde. 

Man  stjæle  Æren  kun  for  Sang 
Til  mig  fra  gamle  Skjalde! 
Mit  Kvad  sig  selv  en  Efterklang 
Skal  lige  ærlig  kalde. 

Ja  I,  som  har  min  tørre  Stav 
Til  frugtbar  Kvist  oplivet! 
Hvad  var  jeg  vel,  hvis  jeg  fortav. 
At  I  mig  Aand  har  givet! 

Hvad  var  jeg,  hvis  kun  Ordets  Muld 
Jeg  eder  træsk  tilregned, 
Og  eders  Aand  og  ægte  Guld 
Mig  selv  som  Rov  tilegned! 

For  Verden  blev  da  Æren  min. 
Og  Skam  fik  I  til  Takke; 

Men  naar  saa  hver  fik  Lønnen  sin, 
Fik  Skam  jeg  paa  min  Nakke. 

Jeg  er  ej  Skjald,  ej  hel,  ej  halv, 
Det  vil  jeg  højt  erklære;^) 
Jeg  pløjer  med  de  gamles  Kalv, 
Dér  ligger  al  min  Ære. 

Mit  Kvad  er  kun  en  Efterklang 
Af  Fædres  Kæmpevise, 
Og  derfor  strækker  kun  min  Sang 
Til  Fædrene  at  prise. 


29.     I  Anledning  af 
Fru    Aagaards    Jordefærd 

den    17de   Marts    181 7. 

[Forhen    kun    særskilt    trykt    som    Gravsang    paa    to    Blade,     iiden 

Navns  Underskrift.] 


bom  naar  Aftenstjærnen  blinker 
I  en  Sommeraftenstund, 
Tindrer,  smiler  sødt  og  vinker 
Trætte  Støv  til  roligt  Blund, 

Saa  ved  Livets  Aftentid 

Blinker  og  en  Stjærne  blid 
For  den  frommes  brustne  Øje, 
Vinker  Sjælen  til  det  høje. 

^j  [Nord.  Smaad.:    Hvad  Skjald  jeg  er:    om  hel,    om  halv,    Jeg 
vil  dog  højt  erklære.] 

Kristne!  rørte  her  vi  jorde 
Støvet  af  en  Kvinde  from; 
Miskundhed  paa  Jord  hun  gjorde, 
Kommer  derfor  ej  for  Dom. 
Hun  paa  KjærHghedens  Blaa 
Naadens  Stjærne  funkle  saa', 
Fulgte  gjennem  Skyggedale 
Den  til  Himlens  Herresale. 

Lad  kun  eders  Taare  rinde, 
Mand  og  Søn  og  kjære  smaa! 
Græder  mildt  ved  hendes  Minde! 
Aander  Taaresprog  forstaa. 

Dæmpes  skal  da  Klagens  Lyd, 
Sande  skal  med  Taarefryd 
Mangen  Røst  i  fjærne  Dage: 
Grædes  kan  en  from  tilbage. 

Fred  med  Støvet,  her  vi  gjemme 
Til  den  klare  Morgenstund, 
Da  det  skal  ved  Herrens  Stemme 
Vækkes  af  sit  korte  Blund! 

Fred  med  Sjælen,  løst  af  Baand! 

Evig  er  den  i  Guds  Haand. 
Fred  og  med  den  frommes  Minde! 
Mangt  et  Hjærte  Gud  det  vinde! 

30.     Første  Rimbrev,  til  Berniiard  Ingemann. 

(Marts   1817.) 

[Trykt   i    det   i  Marts   1 81 7  udkomne    2det  Hæfte    af  Danevirke  II, 
S.   IOO-117,  med  denne  Indledning  (S.  97-100): 

,,  Rimbreve. 

Under  dette  uskyldige  Navn  agter  jeg  af  og  til,  efter  Stemning 
og  Omstændigheder,  at  sige  mine  uforgribelige  Tanker  om  adskilligt 
i    Bogverdenen,    mest    Smaating    og  Uting,    ingenlunde   for    at  gjøre 
stort  Væsen  af  ingen  Ting  eller  Fluer  til  Elefanter,    men    fordi   jeg 
er  aldeles  af  adskillige  haabefulde  Ynglingers  Mening:  at  vi  nu  har 
vaadt    nok  og    kunde  højt  behøve  lidt  tørt,    og  det  saa  meget  mere, 
som  de  samme  kjære  Ynglinger  synes,    uagtet  al  god  Vilje,    ikke  at 
være  saa  ganske    i    det   rene    med    det   tørres    Teori,    og    naturligvis 
endnu    mindre    med    Praxis;     thi     her    gjælder     ret    øjensynlig    det 
gamle   gyldne  Ord:    ars  longa,  -vita  hrevis ;   og   somme  Tider  synes 
jeg  endogsaa,  at  det,    de  tørre  med,    et  ikke  blot  lidt  klamt  og  fug- 
tigt,   men    ganske    vaadt.      Det    siger    imidlertid    intet,    de    har    dog 
brudt  Isen,  som  man  siger,    og  det  er  store  Ting;    de    har  gjort  det 
tørres  Fornødenhed  ret  beskuelig  og  skjænket    os    det  objektive,   og 
det  er  nu  ikke    mere    end    vores  Skyldighed,    som   har  Alderen,    at 
træde  til  som   Subjektet   og   gjøre  Gavn.     Nu  vilde  vel    gamle  Hans 
Mikkelsen  paa  sin  ligefremme  Manér  sige,  at  det  er  saa  meget  sagt, 
som   at    de    har    bundet  Ris    til    deres    egen    Rumpe ;    men ,    skjønt 
det  materialiter  kan  være  ganske  rigtigt,  er    det    dog   formaliter   lidt 
krast;  thi  disse  kjære  Musebørn,    om   de    end    ikke    selv    ere  blevne 
rigtig  tørre  endnu,  have  dog  en  saadan   inderlig  Følelse  af  det  vaa- 
des  Ubehagelighed  og  en  saa  uinteresseret  Kjærlighed  til  det  tørre, 
at  det  vist  er  dem  det  samme,    hvem    der   bliver   tørt;    og    naar    de, 
uden  at  Næsten  derved  tabte  noget,  fornemmelig  kunde  tørres  selv, 
tør   man    ikke    tvivle    paa,    det  vilde  være    dem  en  besynderlig  For- 
nøjelse.     Det,    mener   jeg   nu,    rigtig   lod   sig   gjøre;    og    uagtet   jeg 
gjærne  overlod  andre,  som  dertil  have  mere  Anlæg,  Tid  og  Færdig- 
hed, den  Bestilling,  saa  synes  mig  dog,  det  var  Synd  at  nægte  min 
ringe    Tjeneste    indtil    videre,    da    jeg    ser,    den    er   ikke    overflødig. 
Vel  tørrer  den  halvopstandne  Stads-Satyriker  fra  Kallundborg  imel- 
lem Stunder  baade  smaa  og  store  ganske  artig;  men  dog  sjælden  ret 
efter    mit  Hoved,    og  end  sjældnere  —   hvad  her  er  Hovedsagen  — 
efter  mit  Hjærte;  ja,  man  kunde  vel  sige,  at  han  i  Grunden  dypper 
mere  end  han  tørrer;    og  uagtet  det  nu  ogsaa    er    ganske    rigtigt,    at 
IV.  24 

meget  maa  skylles,  førend  det  kan  tørres  til  Gavns,  saa  er  det  dog 
ogsaa  rigtigt,  at  man  maa  ikke  blive  ved  at  dyppe  til  Bunds,  naar 
man  vil  skylle  rent,  og  at  der  maa  være  Maade  med.  Se,  derfor 
vil  jeg  nu,  til  han  selv,  eller  hans  lovlige  Eftermand,  kan  faa  i 
Sinde  at  røgte  sit  Embede  ordentlig,  fungere  som  konstitueret  og, 
saa  godt  jeg  kan,  tørre,  hvad  han  skyller,  for  saa  vidt  jeg  synes 
det  er  forsvarligt,  uden  derfor  at  frasige  mig  Ret  til  at  skylle  selv 
efter  Omstændighederne,  eller  til  endog  at  tørre  ham  selv  lidt,  om 
jeg  finder  det  fornødent.  At  jeg  tilstaar  baade  ham  selv  og  de 
smaa  med  de  store  Ret  til  at  skylle  og  tørre  mig  igjen  paa  en 
skikkelig  Maade,  følger  af  sig  selv;  og  det  skulde  være  mig  en 
stor  Fornøjelse ,  om  vi  alle  sammen  snart  kunde  faa  vores  baade 
paa  det  rene  og  paa  det  tørre,  saa  den  hele  Bestilling  kunde  blive 
en  Sinekure.  For  Resten  har  jeg  ikke  andet  at  anmærke,  end  at 
med  de  smaa  mener  jeg  de  poetiske  smaa,  baade  med  og  uden 
Skjæg  paa  Hagen,  som,  især  i  det  sidste  grødefulde  Aar,  ere  blevne 
saa  talrige ;  de  har  dristig  vovet  at  ville  tørre  baade  Vor-Herre 
og  os  alle  sammen,  ^)  og  gjort  det  saa  vidt  som  de  kunde  naa  — 
som  da  naturligvis  ikke  var  til  Himlen  —  med  deres  Moders  Kar- 
klud og  deres  egne  Bleer;  halvt  har  de  vundet  Spil,  siger  man; 
men  det  er  lige  saa  meget  som  ingen  Ting;  nu,  i  dette  gode  ny 
Aar,  har  jeg  i  Sinde  at  have  en  lille  Finger  i  Spillet  med;  og  kan 
de  smaa  komme  til  at  gaa  af  med  hele  Profitten,  skal  det  usigelig 
glæde  mig;  thi  jeg  under  dem  den;  og  det  vil  da  give  sig 
i  Enden." 

Jfr.  Kr.  Arentzens    „Baggesen    og  Øhlenschlæger",  VI,    281    f., 
samt  „Grundtvig  og  Ingemann",   1882,  S.  XXX— XXXII.] 


God  Dag,  Rasmus  Jæn  med  din  Kofte! 

Skal  vi  nu  her  mødes  paa  Tofte ! 

Hans  Jæn  har  en  Datter,  hedder   Ludse, 

Se  til,  at  du  hende  kan  pudse! 

Dér  skal  du  finde  Penge, 

Og  Senge, 

Som  vel  opredte  ere 

Med  skjønne  Gaasefjere. 

Drenge-Liruvi-Larum. 


[Henti'dning  til  J.  L.  Hejbergs  »Dristig  vovet,  halv  er  vundet«  og  «Julesp&g 
og  Nyaarslejer«,  begge  udkomne  sidst  paa  Aaret  1816.] 

(jod  Dag,  min  Ven!  det  er  en  grumme  Taage 

i  denne  samme  gode  Nyaarstid, 

og  til  i  den  at  skille  Mænd  fra  Poge, 

udkræves  mere  end  Athenes  Vid, 

mer  end  Per  Hjorts  Logik  og  alle  Briller, 

hvordan  man  saa  paa  Næsen  dem  end  stiller, 

kort  sagt.  der  vil, 

min  Sanden,  Øjne  til. 

Nu  véd  jeg  nok,  man  siger  for  det  meste, 

at,  om  ej  alle,  dog  de  allerfleste, 

har  Øjne  nok,  og  sagtens  fler  end  Præsten, 

og,  sandt  at  sige,  tror  jeg  ogsaa  næsten, 

at  mange  Folk  har  Øjne  mer  end  nok; 

thi  for  den  Tro  jeg  har  en  Skok 

af  Syn  for  Sagn  og  sunde, 

tilstrækkelige  Grunde. 

Pro  primo,  om  jeg  end  tør  mene, 

trods  Gall,  at  man  kan  se  med  to, 

saa  har  jeg  dog  den  fulde,  faste  Tro : 

de  fleste  se  kun  med  det  ene, 

og  mange,  naar  alt  kom  til  alt, 

kun  med  et  halvt. 

Dernæst  man  daglig  ser  paa  Gaden, 

at  aldrig  før  var  Hovedstaden 

saa  vel  beøjet,  fuld  af  Øjne, 

som  netop  i  de  sidste  Døgne, 

da  man  er  ordentlig  forlegen  med 

de  mange  Øjne  paa  urette  Sted, 

da  under  fire  Øjne  snakker 

nu  med  sig  selv  fast  hver  Pisvakker, 

og  ser  sig  dobbelt  i  Athenes  Vand, 

ja,  ser,  hvad  der  gaar  over  min  Forstand, 

deri  Gudinden  for  den  gyldne  Tid, 

og  i  sig  selv  Geni,  Forstand  og  Vid. 

24* 

Men  desuagtet,  ser  jeg  ret, 

da  se  Pisvakkerne  kun  slet; 

og,  for  saa  vidt  som  jeg  forstaar, 

med  Øjne  som  med  Ben  det  gaar: 

et  halvt  er  fast  saa  godt  som  ingen  Ting, 

og  med  et  helt  man  gjør  ej  store  Spring, 

selv  med  halvandet  man  kun  daarlig  vralter, 

med  et,  ti  Tolvtedel  endnu  man  halter, 

og  hele  to  er  netop  ret  til  Pas; 

paa  fire  bedst  gaa  Mikkel,  Mette,  Mads, 

at  vsige,  naar  man  Ræv  og  Buk  og  Faar 

ved  dem  forstaar; 

men  jeg  kan  aldrig  andet  tro, 

end  Mennesker  gaa  bedst  paa  to, 

og  ta'r  man  Næsen  til  det  tredje  Ben, 

bli'r  Gangen  langsom  og  ej  ganske  ren. 

Vel,  om  man  skal  et  Ordsprog  tro, 

se  fire  Øjne  mer  end  to; 

men.  hvad  man  her  maa  tælle  med, 

er  Øjne  paa  det  rette  Sted: 

i  Hovedet  og  ej  paa  Næsen, 

og  vore  Dages  Brillevæsen 

gjør  Næsen  til  det  tredje  Øje, 

saa  man,  som  sagt,  har  ingen  Føje 

til  sig  det  Ordsprog  at  tilegne, 

der  mellem  Øjne  vil  ej  Næsen  regne. 

Altsaa,  min  Ven!  da  ikke  nøje, 

man  ser  kun  med  det  halve  Øje, 

og  endnu  mindre  grandt  med  Næsen, 

trods  alt  det  tyske  Brillevæsen, 

og  da  vi  har  den  slemme  Taage, 

saa  skal  man  ikke  undres  paa, 

at  ej  de  fleste,  men  kun  saare  faa, 

kan  rigtig  skille  Mænd  fra  Poge; 

Og  hvem  kan  vente,  at  de  bitte  smaa, 

om  hvem  man  aldrig  har  udfundet, 

hvor  mange  der  vel  gaar  paa  Pundet, 

nu  skulle  være  iblandt  disse  faa! 

Naar  ej  de  titte  under  Øjelaaget, 

de  glo  i  Vejret,  som  de  gaa  i  Taaget, 

og,  hvor  de  ingen  Mester  Erik  finde, 

dér,  synes  de,  er  heller  ingen  Mand. 

De  gaa  paa  Jagt,  ej  efter  Ræv  og  Ravn, 

men  efter  Vittighed  og  Skyttenavn; 

de  Buer  har,  som  de  af  en  Veninde, 

af  deres  Amme,  fik  paa  Markedet  i  Fjor, 

og  Pilene  er  lutter  Pølsepinde, 

til  Harerne  paa  deres  Dukkebord; 

en  Hyldebøsse  er  det  andet  Vaaben: 

en  Prop  i  Enden  og  lidt  Blaar  om  Pinden, 

og  Vand  af  Bækken,  det  gaar  rask  med  Vinden; 

til  en  Forandring  er  og  Bøssen  aaben, 

saa  gaar  det  fejende  med  lutter  Kugler 

af  Blaar,  Papir  og  Haar  af  gamle  Ugler, 

imellem  ogsaa  af  det  skære  Sand, 

som  de  i  Spyt  med  Gammen  ælte, 

og  skyde  saa  til  Maals  som  Helte, 

helst  paa  det  brede  og  det  bløde: 

dér  rammes  bedst,  og  dér  er  ingen  Fare, 

som  er  det  vigtigste,  naar  Skytten  selv  er  Hare. 

Saa  løfter  strunk  sig  paa  sin  Taa 

den  Dukkemand  i  Aabenraa, 

og  skyder  løs.  saa  godt  han  kan, 

paa,  hvad  han  kalder  ingen  Mand, 

og  Tofte-Gaasen  kjækker  efter 

hans  „ingen  Mand"  af  alle  Kræfter.^) 

^)  [„Dukkemanden"  er  J.  L.  Heiberg;  „Tofte-Gaasen''  er 
G.  N.  Toft;  se  hans  „Brev  til  J.  L.  Heiberg-'  i  Skilderiet  f.  11. 
Januar   1817.] 

Lad  dem  skyde,  snadre,  kjække 
op  ad  Stolper,  ned  ad  Vægge, 
raabe,  hvad  du  vidste  længe: 
du  er  ingen  Mand  for  Drenge! 
Ej  for  Kjæpperyggedans, 
polsk  og  norsk  med  kaade  Drenge, 
kun  for  Dans  med  Kor  i  Enge, 
fikst  du  Øje,  Sind  og  Sans. 
Urte-Koste  kanst  du  binde, 
men  om  andre  her  det  gjælder: 
Ris  af  Slaan  og  Birk  og  Nælder, 
naar  en  Dreng  sin  Mand  skal  finde. 
Mand  est  du,  men  ..Digterinde" 
Musen  er  i  Hj ærtet  inde ; 
Mand  er  jeg,  har  ingen  Muse, 
som  en  Inderst'  kun  til  Huse 
sidder  jeg  i  Brages  Hal, 
men  for  Drenge  er  jeg  Skjald: 
Mand  og  Skjald  og  Skolemester; 
send  kun  mig  de  Snyltegjæster ! 
jeg  dem  skal  paa  dine  Vegne 
med  et  Saltmadsfad  begegne; 
sande  skal  de  over  Borde, 
at  de  kom  til  Julegilde 
ej  for  tidlig,  ej  for  silde, 
men  just  som  de  komme  burde, 
ret  til  Pas. 

Dog  nej,  min  Ven!  jeg  mig  forivred  lidt, 

som,  siger  sagtens  Folk,  saa  tit. 

Hvem  nænner  vel  at  slaa  de  smaa, 

som  har  endnu  Sløjkjolen  paa 

og  Følletænderne  i  Munden, 

og  véd  ej,  hvad  de  gjør,  i  Grunden! 

Vel  sandt,  de  har,  i  deres  Pugeskole, 

Unoder  lært,  og  ingen  Ting  for  Resten. 

mig  vil  de  nappe,  ser  jeg,  i  min  Kjole, 

og  tænke  dermed  ret  at  drille  Præsten. 

Men  de  ta'r  fejl,  de  kjære  Ugleunger, 

thi  Kjolen  ligger  dér,  hvor  Kingo  sjunger, 

og  mellem  Drenge  er  jeg  ikke  Præsten, 

men  balancerer  kun  i  Vesten; 

se,  derfor  kan  jeg,  naar  det  kniber, 

og  jeg  er  kjed  af  Drengepiber, 

af  Lirum  og  Larum  og  Katten  gjør  Æg, 

endog  spille  Skorsten  og  nærmest  til  Væg, 

slaa  Gjækken  løs  og  lege  med  de  smaa, 

og  drage  Handsker,  som  de  kan  forstaa; 

maaske  det  kan  dem  dog  fornøje 

at  faa  i  Spas  en  banket  Trøje; 

det  er  Metoden  jo,  de  lærde  prise: 

med  Spas  og  Fjas  de  smaa  at  gjøre  vise, 

og  gjemme  Riset,  til  de  blive  store. 

Du  ser,  min  Ven!  det  maa  ,da  gjemmes  længe, 

og  jeg  vil  haabe,  du  tilgi'r  de  Drenge, 

som  i  den  lange  Tid  sig  dog  skal  more, 

de  smaa  Spillopper  med  din  Færredsvogn! 

Hvor  er  i  Verden  vel  det  Kirkesogn, 

hvor  Smækken  ikke  frister  Drenge, 

Bagsmækken  nemlig,  hvor  de  nemt  kan  hænge, 

og  paa  en  egen  Maade  age  med! 

Tit  komme  de  lidt  galt  afsted 

og  dumpe  af  for  Stød  og  Skrald, 

men  let  og  kort  er  Drengefald, 

og,  hvad  de  tabe  naar  de  dratte, 

kan  Vand  og  Stilhed  snart  erstatte, 

ja,  Dumpet  vist  dem  selv  fornøjer, 

som  rene,  skære  Nyaarsløjer. 

Oprigtig  talt,  min  Ven!  kanske  de  smaa 
er  ej  saa  gale,  som  de  avet  gaa, 
maaske  i  Grunden  de  dog  har  for  Øje, 
at  nytte  og  fornøje, 
at  sige  middelbar,  paa  Drengevis, 
ved  selv  at  give  sig  til  Pris; 
og  er  det  saa,  da  kan  man  ikke  nægte, 
der  sidder  Hoved  paa  de  Knægte; 
thi  hvad  de  gjør,  er  lutter  Parodi 
paa  Kløgt  og  Vid  og  Smag  og  Poesi, 
som  man  har  stukket  og  end  stikker  i, 
ja,  paa  Logikken 
og  Gymnastikken 
og  Politikken 

og  frem  for  alt  paa  Aérostatikken 
og  Hydravlikken 
og  Døgnkritikken, 

saa  hel  komik  man  har  det  nu  beskrevet, 
hvad  tragikomisk  Tiden  har  bedrevet. 
Dog  tys !  det  var  den  gamle  Nykke, 
det  var  min  Rejseaand,  som  kom  igjen; 
nej,  juble  maa  man  over  Tidens  Lykke, 
ja,  kling  mit  Hakkebræt,  o^  sprut  min  Pen! 
thi  se,  den  kommer,  Dagen  uden  Navn, 
ja,  se,  den  er  her,  midt  i  Kjøbenhavn: 
den  Dag,  Profeterne  i  Luften  saa', 
men  i  det  fjærne,  kunde  ikkun  spaa, 
ja,  det,  hvorpaa  man  har  sin  Næse  smurt, 
hvis  Haab  saa  mangen  er  hensovet  i, 
som  nys  blev  holdt  for  Drøm  og  Fantasi, 
det  er  nu  sket,  det  er  fuldkommengjort! 
Ja,  det  er  født,  det  søde  Julenor, 
som  man  har  ventet  paa  den  halve  Jord, 
født  i  en  Stald  hos  Oxe  og  hos  Asen, 
og,  skjønt  en  Karklud  nu  er  hele  Stadsen, 

som  baade  tjene  maa  til  Svøb  og  Ble, 

man  dog  i  ham  maa  Rigets  Arving  se; 

det  er  forkyndt  for  Hyrder  og  Hyrdinder, 

som  man  paa  Markens  Skueplads  dem  finder, 

og  Østens  vise  med  det  første  komme, 

med  Kongerøgelse  i  hver  en  Lomme, 

med  Pebernødder  og  med  Guldpapir, 

til  Julegave  og  til  Nyaarssir. 

Kom,  sig,  du  vantro!  nu,  at  Verden  løj! 

se  Julebukken  ved  det  gamle  Øg! 

forstum!  nedknæl!  bekjend,  at  det  er  stort! 

Oplysningen  er  nu  fuldkommen  gjort! 

Hvad  var  det,  Verden!  vel,  du  pønsed  paa? 

mon  ej  en  Søn,  som  kunde  bag  op  slaa, 

ja,  slaa  Spar  To  til  Djævel  og  til  Engel 

og  midt  i  Helligdommen  spille  Pind; 

kort  sagt:  en  fri,  selvstændig,  lystig  Bengel, 

sin  egen  Gud,  sin  egen  Harlekin ! 

Nu  har  du  ham,  Triumf!  Triumf!  til  Lykke! 

Som  hans  udødeligt  er  nu  dit  Navn, 

du  Liljevand!  du  Jomfru  Kjøbenhavn! 

din  Gudsøn  flux  med  Faldehat  du  smykke! 

Dog  nej!  paa  fire  trygt  gaar  Julebukken, 

og  Kæmpeværk  din  Søn  gjør  alt  i  Vuggen; 

men  vogt  dig  selv  og  ham  for  Spot  og  Skade, 

og  snør  ham  flux  i  Panser  og  i  Plade, 

at  ej  maaske  Herodes'  Sendebud 

skal  slaa  ihjel  din  lille  Dukkegud! 

Men,  hvad  er  det?  jeg  tror,  saa  Skam,  du  græder; 

er  det  af  Glæde  over  Held  og  Hæder? 

Men  nej !  du  ryster  jo,  du  er  jo  snydevred, 

du  græder  jo  af  Angst  og  Arrighed! 

Hvad  fattes  dig?  hvordan?  din  kjære  Søn 

dig  skjælder  for  en  Skjøge! 

Aa,  ikke  andet!  han  vil  bare  spøge, 

og  hvad!  naar  man  er  vittig,  frisk  og  kjøn, 

er  det  jo  ingen  Skam  at  være  fri, 

som  Musen  i  den  rene  Poesi. 

Lad  Plato  snakke!  det  er  ganske  net 

og  ganske  godt  at  lege  med  en  Smule, 

men  derfor  bliver  det  dog  aldrig  ret, 

at  gjøre  Hjærtet  til  en  Røverkule; 

i  Livet  som  i  Smagen  bli'r  man  kjed 

af  denne  evige  Ensidighed. 

Saa  græd  kun  ej !  du  skulde  heller  lét 

ad  den  elskværdige  Naivitet; 

thi  det  er,  som  bedst  selv  du  véd, 

din  skære,  barnlige  Uskyldighed! 


Hvad  siger  du?  han  spiller  dig  paa  Næsen. 

og  slaar  dig  under  Øret  med  det  samme! 

Hvad  siger  det?  lidt  l3^stigt  Drengevæsen! 

Han  øver  sig  i,  Tippen  ret  at  ramme, 

og  vænner  sig  nu  og  paa  denne  Led 

til  ædel  Frihed  og  Selvstændighed. 

Lyksalig  du,  hvis  lille  Gut  forener 

saa  tidlig  alt,  hvad  der  just  hører  til: 

at  sige,  hvad  man  mener, 

og  gjøre,  hvad  man  vil! 

O,  hvilken  Kalv!  o,  hvilken  Himmeloxe, 

om  han  faar  Tid  og  Ro  til  at  udvoxe! 

O,  hvilken  Apis-Kalv  med  høj  og  stjærnet  Pande! 

O,  hvilken  Lykke  dog  for  Nørrelande! 

Vel  i  Ægypten  man  begrov  hans  Fader, 

men  slig  en  Søn  i  Nord  han  efterlader, 

en  Søn,  der  vil  sin  Fader  overgaa, 

saa  højt  som  Stjærner  over  Slotte  staa ! 

Men  hvad  er  det?  du  græder  jo  endnu! 
Hvad!  vil  han  drukne  dig  i  PebHngsø! 
Aa,  ikke  andet!  kom  du  kjønt  i  Hu, 
at  det  er  Smaating,  Løjer  kun  at  dø: 
at  synke  i  sit  Udsprings  milde  Favn, 
især  naar  man  har  skaffet  sig  et  Navn! 
Det  har  jo  du;  hvem  i  al  Verden  kjender 
ej  godt  den  kjønne  Jomfru  Kjøbenhavn! 
Og  nu  at  dø  for  Sønnens  kjære  Hænder, 
at  drukne  i  sin  egen  kjære  Sø, 
begraves  uden  Porten  i  det  fri, 
og  uden  noget  Præste-,  Kirke-Maskapi, 
o,  hvilken  Fryd!  o,  Vellyst,  saa  at  dø! 
Men  skam  dig  dog!  du  græder,  beder,  ryster! 
hvad  duer  du  da  nu  til  Verden  mer! 
O,  kjend  den  Søn,  som  died  dine  Bryster! 
Ad  hvad  du  smilte,  han  nu  skoggerler; 
han  ser,  du  blevet  er  en  stakkels  Kryster, 
som  Livet  knap  kan  længer  hænge  i; 
han  føler  Ungdomskraft  og  hede  Lyster. 
i  alle  Sansers  rene  Poesi; 

du  gaar  i  Barndom.     Om  det  nu"  sig  hændte, 
at  du,  af  Frygt  for  Døden,  dig  omvendte. 
og  satte  hver  en  Hvid,  du  har  i  Tasken, 
paa  Kirketaarnet  og  paa  Flasken,    — 
o,  hvilken  Skam 
og  Hjærtesorg  for  ham! 
Hvad  fik  saa  han  til  Knas  og  Sukker, 
til  Chokolade,  Spil  og  Dukker! 
Nej,  vær  en  Skjoldmø!  vær  en  Amasone! 
og  lad  din  Død  dit  Værk  og  Levned  krone! 
O,  se  en  Gang,  betragt  din  ædle  Søn! 
O,  hvilken  Moder  fik  en  saadan  Løn! 
O,  hvor  betydningsfuld  og  fin  en  Skjærts! 
Han  staar  saa  Mænd  og  snakker  for  sin  Æske, 

Og  leder  om  et  sindrigt  Nyaarsvers, 

der  svare  kan  til  Peblingsøens   Vædske, 

og  ønsker  dig,  sin  Lærer,  at  du  frisk 

i  Peblingsø  maa  svømme  som  en  Fisk. 

Det  kalder  man  at  tørre  Taarer  af; 

velsign  din  Søn!  synk  salig  i  din  Grav! 

og  tænk:  kanske  den  Spas  er  ej  saa  dum! 

thi  Verset  er  kanske  et  Evangelium: 

kanske  din  Søn,  den  store  Vandpoet, 

i  Grunden  være  kan  en  Vandprofet, 

(thi  underfulde  er  Naturens  Kræfter, 

den  har  kanske,  hvad  Gud  maa  lede  efter: 

Mirakelgaven  og  de  vises  Sten) 

saa  du  bli'r  Fisk,  en  dejlig  spættet  én, 

et  Hundred  eller  og  et  Tusend  Aar, 

indtil  Forløsningstimen  slaar; 

saa  fanges  du  og  bliver  nok  kureret, 

ja,  til  en  Venus  opmagnetiseret. 

Saa  synk !  og  tænk :  det  gaar  vel  saa  omtrent 

vær  glad  som  Fisken  i  dit  Element! 


Nu,  Ingemann!  det  kosted  Hovedbrud, 

at  faa  den  kjøbenhavnske  Bengel 

gjort  til  et  Stykke  af  en  Engel; 

og  lad  ham  dermed  nu  kun  gaa  sit  Skud! 

Han  frygter  halv  at  faa  sin  Moders  Død; 

men  trøst  ham  med,  at  det  har  ingen  Nød! 

thi  her  det  gj ælder  just  til  Punkt  og  Prikke 

hvo  hænges  skal,  han  drukner  ikke, 

og,  ser  jeg  ret,  han  alt  jo  hænger 

bag  Smækken  paa  din  Færredsvogn, 

bag  Taarnet  i  det  gamle  Sogn, 

og,  hvor  man  nu  ej  Kalve  hænger; 

men  han  har  hængt  sig  selv  til  Pas : 

paa  Ulfeldts  Plads,  i) 

Lad  ham  nu  hænge,  til  han  dratter, 

og  ha'  den  Fryd  at  vække  Latter, 

den  ej  vi  vil,  om  end  vi  kunde, 

Hans  Wurst  misunde! 

Han  mente,  det  var  nok  at  rive 

itu  en  wSkudaars-Almanak, 

for  til  et  Nyaar  selv  at  blive, 

som  kunde  spille  Bas  med  Snak; 

men  jeg  tør  vædde,  at,  trods  alle   Tofter,'^) 

dem  paa  det  tørre  og  dem  paa  det  vaade, 

trods  alle  Hauche  af  den  tyske  Naade,^) 

trods  Harlekin  i  alle  sine  Kofter, 

trods  Huj  0%  Hej  og  alle  Hjorte-Sprmg,^) 

trods  alt,  som  er  i  Grunden  ingen  Ting, 

bli'r  Drengen  Dreng,  hvordan  han  end  sig  tér, 

og  skal,  trods  alle  sine  Kaprioler, 

trods  alle  Fiffene  fra  Pugeskoler, 

nok  stikke  Piben  ind,  naar  Manden  ler. 

De  stak  den  ud,  som  vi  har  set  saa  længe, 

de  jammerlige  kjøbenhavnske  Drenge, 

paa  Skueplads  og  i  hveranden  Gade, 

saa  vel  som  og  paa  Titelblade; 

men,  hvem  der  har  den  nye  Almanak, 

som  Harlekin  i  Nyaarsrus  har  glemt, 

han  véd,  man  kommer  ikke  vidt  med  Snak, 

og  ser,  sig  Drengen  har  forregnet  slemt; 

at  stikke  Piben  ind  og  Haser  smøre, 

det  skal  han  læres  til, 

og  bedst  for  ham,  i  Fald  han  kan  og  vil 

af  Pibestilkene  en  Pløjte  gjøre! 

^)  [Ildebrand  paa  Ulfeldts  Plads  i  „Julespøg  og  Nyaarsløjer".] 
2)  [G.  N.  Toft  og  Nik.  Sotoft.]  ^)  [Carsten  Hauch.]  *)  [Peder 
Hjort.l 

Se.  det  var  Julespøg  og  Nyaarsløjer, 
som  jeg  vil  haabe,  dig  dog  lidt  fornøjer, 
slet  ingen  Klemten,  intet  Vægterraab, 
slet  ingen  Brug  af  Morgenstjærnen. 
Hvem  gaar  i  Harnisk  mod  en  Drengehob! 
hvem  slaar  til  Hoveder,  som  fattes  Hjærnen 
hvem  rejser'^)  sig,  selv  paa  den  ene  Fod, 
fordi  det  brænder  i  en  Fjælebod : 
i  Dukketøjet  hos  en  Pjaltekræmmer 
paa  Ulfeldts  Plads! 

Lad  brænde  kun!  det  er  ej  bedre  værd, 
var  og  en  Klud  af  vore  egne  dér, 
lad  brænde  kun!  det  er  jo  ret  til  Pas; 
det  hører  ogsaa  med  til  Drengesvir, 
at  stikke  Ild  i  gammelt  graat  Papir 
og,  i  en  Lignelse,  saa  godt  det  kan  gelinge, 
gi'  Skolemester  selv  en  Vinge; 
den  Spas,  min  Ven!  kan  vi  dem  gjærne  unde, 
og  ser  jeg  ret,  har  Nornen  sine  Grunde, 
hvi  hun  de  smaa  vil  saa  omtrent  tillade 
at  stikke  Ild  paa  alle  skrevne  Blade 
fra  forrige  til  dette  Jubelaar. 
Lad  gaa,  min  Ven!  det  er  jo  kun  Papir; 
paa  Aandens  Hoved  svides  ej  et  Haar: 
det  rejser  sig  af  Asken  i  et  Spir, 
der  siger  mer  end  alle  brændte  Blade. 
At  hist  paa  Ulfeldts  Plads  og  Hallandsaas, 
kort  sagt,  hvor  Drengeild  kan  gjøre  Skade, 
ej  Baalet  tændes,  som  skal  brænde  Vaas, 
se,  det  er  Politiets  Sag  at  hemme 
(forstaar  sig  selv:  jeg  mener  Aandens  Politi, 
det  andet  brændes  ved  at  blande  sig  deri) 
og  lære  Drengene,  hvor  de  har  hjemme: 


^)   [Hentydning  til  Keisers  „fyrgterlige  Ildebrands  Historie".] 

paa  Nørrefælled,  dér  er  højt  til  Loftet, 

ja,  plat  og  skaldet,  tomt  og  toftet, 

dér  er  just  Plads  til  Drengenes  Athene, 

til  Hjortetakker  og  til  Bukkespring, 

til  Piber,  Bække,  Bækkener  og  Stene, 

til  Blæst  og  Baal  og  Vand  og  alskens  Ting, 

der  hører  med  til  Drenges  Nyaarsløjer; 

og  Skam  faa  den,  som  Spasen  ej  fornøjer! 

Jeg  i  det  mindste  skal  den  første  være, 

som  rækker  Drengene  hvert  Blad  paa  Stand, 

jeg  skrevet  har  som  Ungersvend  og  Mand. 

Mit  Drengeværk  jeg  kan  dem  ej  forære, 

det  tidlig  alt  jeg  har  saa  godt  som  brændt, 

og  er,  saa  vidt,  min  egen  Recensent. 

Kom,  Ingemann!  gjør  du  det  samme! 

da  kan  vi  trøstig  le  ad  Baalets  Flamme, 

ej  tabe  vi,  men  ikkun  vore  Fjender, 

det  er  vort  Jubelaar,  naar  Sandhed  vinder; 

til  Sandhed  vi  indviet  har  vor  Tunge, 

og  Salmer  skal  ved  Løgnens  Baal  vi  sjunge, 

skjønt  det  fortærer  mangt  et  Blad,  vi  skrev; 

thi  Aand  og  Hjærte  har  et  Lejdebrev, 

for  hvilket  Luen  maa  ærbødig  vige; 

lad  Drengene  kun  kaste  det  paa  Baal, 

som  skrevet  er  i  deres  Tungemaal! 

Fornuften  rolig  paa  det  Optøj  ser, 

gi'r  Drengene  et  Næseknips  og  ler. 

Og  nu,  min  Ven!  hvad  Tiden  spaar, 
trods  Pølserne  og  deres  Pinde, 
trods  Taage,  Slud  og  slemme  Vinde: 
et  nyt,  lyksaligt  Jubelaar! 

31.     [Svar  til  J.  L  Heiberg.J 

(April  181 7.) 

[Det  her  foruclgaaende  Rimbrev  til  Ingemann  gav  Anledning  til 
Heibergs  „Nye  A-B-C-Bog  .  .  .for  den  unge  Grundtvig",  hvor- 
paa  G.  svarede  med  „Pegepind  til  den  nye  A-B-C"  i  Kbhns. 
Skilderi  for  5te  og  8de  April  1817.  I  sidstnævnte  Nummer 
knytter  G.  til  H.'s  Rim: 

„En  Kapellan  kan  gammel  blive 
og  holde  sig  ved  Haab  i  Live," 

(med  Hentydning  til  flere  andre  af  H.'s  Rim)  den  Anmærkning, 
at  „naar,  som  her  er  Tilfældet,  hverken  Dovenskab  eller  den 
Karakter,  man  har  taget  med  sig  fra  Akademiet,  er  Skyld  i,  at 
man  bliver  en  gammel  Kapellan,  da  er  det  al  Ære  værd  at  kunne 
holde  sig  ved  Haab  i  Live  og  have  Munterhed  nok  til  at  tage  sig 
lidt  af  de  smaas  forsømte  Opdragelse.  For  Resten  skal  de  smaa 
ikke  glædes  ved,  at  Kapellanen  kan  blive  gammel;  thi  han  tør 
haabe"  —  saa  følger  nedenstaaende  Rim. 

Jfr.    Kr.    Arentzens    „Baggesen    og   Øhlenschlæger",   VI,  293  f. 

samt  „Grundtvig  og  Ingemann"   1882,  S.  XXXI-XXXII.] 


Ue  smaa  det  vist  ej  vidt  skal  drive, 
mens  Kapellanen  er  i  Live. 
Mod  dem  er  han  en  Morten  Luther, 
og  de  er  Smaadyr,  Substituter. 
Trods  alle  Marekatte-Rænker, 
hveranden  dratter,  før  han  tænker; 
hveranden  synker,  som  han  flyder, 
som  døde  Sild  og  tørre  Jyder. 
Det  er  en  Præsts  Orakelsprog 
til  hver  en  mundkaad  Skolepog, 
som  Sandhed  selv  tør  byde  Trods 
og  arrig  kalde  den  en  Klods, 
som,  førend  Pogen  kunde  væve, 
sig  did  opsvang,  hvor  Aander  svæve. 


J2.     Paaske-Liljen.     1817.  3^5 


3  2.     Paaske-LHjen. 

(Maj    181 7.) 

[Først  trykt  i  Danevirke  II,  S,  29 1 -325,  det  er  i  4de  Hæfte,  som 
sluttede  Bindet,  hvis  Forord  er  dateret  13de  Maj.  Det  hele  Digt 
er  optrykt  i  „Den  nordiske  Kirketidende"  f.  1834,  Nr,  13,  samt 
i  fire  særskilte  Udgaver,  Kbhn.  1859,  1865,  1874,  1882,  i  hvilke 
nogle  smaa  Ændringer  fra  Forf.'s  Haand,  som  her  alle  ere  an- 
mærkede. Desuden  maa  henvises  til  Forf.'s  „Salmer  og  aandelige 
Sange",  hvor  I,  Nr.  297  (med  Begyndelse:  Lilje  gul!  hvad  vil  du 
her)  og  I,  Nr.  298  (med  Begyndelse:  Herren  sig  hæver)  ere  laante 
fra  Paaske-Liljen.  Den  første  af  dem  er  dannet  af  Forspillets 
V.  I -1 2  og  Efterspillets  V.  I,  5,  6^"^  7^"^;  den  anden  er  Engle- 
sangen ved  Graven  med  nogen  Udeladelse  og  med  den  Omsætning 
af  dens  enkelte  Dele ,  at  Gabriels  Tale  samles  foran  og  følges  af 
Englekoret.  —  I  Noterne  under  Siden  betegnes  her  Salmeværkets 
Texter  (fra  1837)  ved  b  {h''-  er  2den  Udg.  af  1868),  Særtrykket  af 
1859  ved  c,  det  af  1865  ved  d.  —  En  Udtalelse  af  Baggesen  om  dette 
Digt  findes  her  foran  S.   258.] 


big  mig,  Blomst  I  ^)  hvad  vilst  ^)  du  her? 
Bondeblomst  fra  Landsbyhave, 
Uden  Duft  og  Pragt  og  Skjær! 
Hvem  est  du  velkommen  Gave? 
Hvem  mon,  tænker  du,  har  Lyst, 
Dig  at  trykke  ømt  til  Bryst? 
Mener  du,  en  Fugl  tør  vove 
Sang  om  dig  i  Danmarks  Skove? 


Mener  du,  om  Harpestræng 
End  jeg  slog^),  med  dig  for  Øje, 
Nogen  vil  fra  Blomstereng 
Øret*)  til  de  Toner  bøje! 


^)  \b:  Lilje  gul!]     2)  ]j,d:  vil.]     «)    j-^.  ^jaar.]     4)  [-^,.   øre. 

Vedst  du  ej,  at  her  i  Havn 
Est  du  ^)  kun  et  Øgenavn ! 
Mener  du,  at  jeg  har  Vilje 
Til  at  nævnes^)  Paaskelilje! 

Ja,  du  vedst  ^),  til  hvem  du  kom, 
Vær  velkommen,  Paaskeminde! 
Du  mit  Hjærtes  Helligdom 
x\ldrig  skal  tillukket  finde; 
Tone  skal  med  Højtidsklang^) 
Over  dig  min  bedste  Sang, 
Tone  skal  den  i  min  Hytte; 
Døve  sig,  hvo'')  ej  vil  lytte! 

Lever  op  i  Sind  og  Hu, 
Stander  op  af  eders  Grave, 
Barnedage!  følger  nu 
Med  mig  ud  i  Faders  Have! 
Lad  mig,  under  Paaskesang, 
Kirkeklokkens  Højtidsklang, 
Blomsten  til  mit  Hjærte  trykke^ 
Bryst  og  Hoved  med  den  smykke! 

Vinterblomst!  du  melder  Vaar, 
Fold  dig  ud  i  stille  Kammer! 
Ved  Guds  Værk  og  egne  Kaar 
Sig  kun  Verdens  Daare  skammer. 
Spotter  kun  min^)  ringe  Dragt 
Uden  Glans  og  Farvepragt! 
Selv  jeg ')  paa  den  sorte  Tilje 
Nævner  mig  en^)  Paaskelilje! 


1)  \b:  Du  er.]  2)  |-^,.  kaldes.]  "^)  \b:  véd.]  ^)  [b:  Klokke- 
klang.] ^)  [hvo  b'^;  a:  hvem;  b' cd\  hvad.]  ^)  \b:  Spottes  end 
din.]     ")  \b:  Jeg  dog.]     -)   \b:  Selv  mig  kalder.] 

Ej  i  liflig  Sommerluft 
Spired  jeg  paa  Blomsterstade, 
Ej  saa  fik  jeg  Rosens  Duft^), 
Ikke  ^)  Liljens  Sølverblade; 
Under  Vinterstorm  og  Regn 
Sprang  jeg  frem  i  golde  Egn^); 
Ved  mit  Syn  kun  den  sig  fryder, 
Som  har  kjær,  hvad  jeg  betyder. 

Bondeblomst*)!  men  er  det  sandt; 
Har  vi  noget  at  betyde? 
Er  vor  Prædiken^)  ej  Tant? 
Kan  de  døde  Graven  bryde? 
Stod  han  op,  som  Ordet  gaar? 
Mon  hans  Ord  igjen  opstaar? 
Springer  klart  af  gule  Lagen 
Livet  frem*^)  med  Paaskedagen? 

Kan  de  døde  ej  opstaa, 
Intet  har  vi  at  betyde, 
Visne  maa  vi  brat  '^)  i  Vraa, 
Ingen  Have  skal  vi  ^)  pryde ; 
Glemmes  skaP)  vi  under  Muld, 
Vil  ej  Voxet  underfuld 
Smelte,  støbes  i  det  dunkle 
og  som  Lys  paa  Graven  funkle. 

Paaskeblomst!  en  Draabe  stærk 
Drak  jeg  af  dit  gule  Bæger, 

')  \b\  Rosenduft.]  2)  ^.  Qg  ej.]  ^)  \b\  Frem  jeg  sprang  til 
Foraarstegn.]  •*)  \b:  Paaskeblomst.]  ^)  \b\  vort  Billedsprog; 
cd:  vort  Spaadomstegn.]  ^)  \h'.  ud.]  ^)  \b\  Visne  brat  da  hen.] 
")  \h'.  Skal  ej  nogen  Have.]     ^)   \h\  maa.] 

Og  som  ved  et  Underværk 
Den  mig  hæver,  vederkvæger: 
Svanevinge,  Svanesang,  ^) 
Synes  mig,  af  den  udsprang, 
Vaagnende  jeg  ser  de  døde 
I  en  Paaske-Morgenrøde. 

Sværmer  jeg?  Ja,  sværmer  du, 
Saga-)!  over  Tidens  Bølger? 
Dig  det  var,  jeg  kom  i  Hu, 
Flyver  kun,  naar  dig  jeg  følger. 
Dronning  over  Gravens  Folk! 
Est^)  ej  du  de  dødes  Tolk! 
Jo,  og  hvis  de^)  ej  opvækkes, 
Skal  med  Spe^)  dit  Spir  og  brækkes. 

Har  du  ej  din  Borg  saa  bold 
Under  sorte  Marmeltilje! 
Fører  selv  ej  i  dit  Skjold 
Du  den  gule  Paaskelilje! 
Ligger  ej  din  Glans,  dit  Guld 
Og  din  Fjederham  i  Muld! 
Kan  ej  brat  de  Graven  bryde. 
Intet  har  du  at  betyde. 

Hvis  sig  over  denne  Nat 
Ej  en  Paaskemorgen  hæver. 
Som  et  Gjenfærd  tomt  og  mat 
Over  Gravene  du*^)  svæver; 


^)  \cd\  Hanegal  og  Morgensang.]  ^j  [^^.  Havfru.]  2)  [6:  Er.] 
*)  \b:  Saa,  hvis  dede.]  ^)  \b\  Maa  med  Spot.]  ^)  \h\  Du  paa 
Kirkegaarden.  | 

Snart  da^)  skal  Afgrundens  Trold 
Kløve  kjæk^)  dit  Arilds-Skjold, 
Mane  dig,  med  al  din  Længsel, 
Ned  i  evigt  Mørkes  Fængsel. 

Svæv  da  over  Tidens  Hav 
Did,  hvor  Stenen  Lyset  dølger! 
Svæv  til  Herrens  lukte  Grav! 
Jeg  med  Tro  og  Haab  dig  følger. 
Lad  os  dér  ved  Klippens  Fod 
Se,  om  Herren  ej  opstod! 
Se  vi  ham  i  Glans  opstige, 
O!  da  kommer  vist  hans  Riee. 


(Den  hellige  Grav.) 
TiBERINUS. 

Hu !  hu !  Det  var  en  Post,  jeg  havde  dér ! 
Om  jeg  saa  kunde  blive  rig  som  Krassus, 
Saa  stod  jeg  dér  dog  ingen  Time  til. 
Hvad  i  al  Verden  skal  og  det  betyde, 
At  sætte  Folk  paa  Vagt  for  ingen  Ting. 
For  døde  Legemer  og  Galgebakker! 
I  ler.     Ja,  ja!  I  skulde  bare  set, 
Hvordan  det  blussed,  gnistrede  i  Luften; 
I  skulde  prøve,  hvad  det  er,  at  staa 
Saa  mutters  ene,  som  man  stod  paa  Gløder, 
Og  saa  at  høre,  —  hu!  dér  henne  fra, 
Hvor  Korset  staar,  —  hvordan  det  hyler. 
Dér  kommer  Tacitus,  spørg  ham  kun  ad! 
Han,  véd  I  dog,  er  ikke  let  at  skræmme; 


')  [p:  cg.l     2)  \b.  Blæse  bort.] 

Men  jeg  tør  vædde,  han  har  ogsaa  haft 
Sit  Mod  behov,  for  ej  at  smøre  Hæle. 

Alle. 
Hej!  hør  dog,  Tacitus!  kom  lidt  her  hen! 

Tacitus. 
Hvad  Nyt!  hvad  Galskab   er  der  nu  paa  Færde? 

Rufus. 
I!  splinternyt,  rent  nybagt  vSpøgeri; 
Den  arme  Tiberinus  vil  besvime: 
En  ildrød  Drage,  som  en  Elefant, 
Har  taget  ham  med  Snabelen  ved  Næsen; 
Kom,  vil  du  se,  hvor  den  er  rød  endnu! 
Og  tænk  kun  ikke,  det  er  af  Falerner! 
Ja,  hør  nu  mer:  han  vilde  løbet  bort. 
Men  drattede  saa  lige  ned  i  Orkus 
Og  hørte  dér  livagtig  Tantalus, 
Hvordan  han  brøled  med  den  tørre  Tunge, 
Til  Gru  og  Gysen  for  en  tørstig  Sjæl. 

Tacitus. 
Ja  saa!  Var  det  saa  alt,  hvad  I  mig  vilde?  ^) 
Jeg  trænger  ellers  ikke  til  at  le. 

Tiberinus. 
Ja,  Rufus,  véd  du  nok,  er  stærk  i  Munden, 
Han  er  saa  stor  en  Helt  i  Æventyr, 
Som  Bakkus  næppe  var  det  i  Bedrifter. 
Men  dog,  alvorlig  talt:  har  ingen  Ting 
Mødt  dig  i  Nat,  som  du  maa  undres  over? 


^)  [Saal.  d;  ae:  Ja  saa!  saa  det  var,  hvad  I  vilde.] 

Tacitus. 

Dertil  kan  svares  baade  nej  og  ja; 
Men  her  om  slige  Ting  jeg  helst  vil  tie. 

TiBERINUS. 

Saa'  du  da  ej  de  sære  Himmelblus, 
Og  hørte  du  ej  Hylet  under  Korset? 

Tacitus. 
Paa  ingen  Maade,  tvært  imod  .  .  . 

Høvedsmanden. 

Ret  saal 
Det  kan  jeg  lide,  Tacitus!  jeg  hører, 
At  Tiberinus  har  haft  Nattesyn. 
Hans  Lykke  da,  at  ej  i  kolde  Drømme 
Han  vaagned  op,  som  sagtens  vilde  sket, 
Hvis  under  Synet  jeg  ham  havde  truffet. 

En  Farisæer. 

Sig  ikke  det!  det  var  just  ej  saa  sært. 
Om  noget  underligt  ham  har  begegnet. 
Er  det  saa  sært,  om  endnu  denne  Nat 
De  onde  Aander  tykt  om  Graven  sværme? 
Har  han  ej  sagt,  han  atter  vil  opstaa, 
Og  er  det  Under,  de  vil  os  forfærde? 
Nej,  mere  underligt  det  synes  mig. 
Hvis  ej,  endnu  før  Morgenen  frembryder, 
De  kogle  saa,  at,  var  ej  Gud  med  os. 
Det  var  ej  sært,  om  vi  fra  Graven  flyde. 

Høvedsmanden. 

Ja,  du  kanske;  men  Romere  dog  ej; 
Thi,  ser  du  vel,  vi  romerske  Soldater. 

Vi  er  ej  bange  for  vor  egen  Skygge, 

Og  andet  er  jo  intet  Koglespil. 

Det  véd  da  sagtens  ^)  ogsaa  Nattens  Aander, 

Thi  ellers  var  de  dummere  end  vi; 

Og  du  skal  se,  de  ta'r  sig  nok  i  Vare 

For  at  besøge  Romere  paa  Post. 

Hvis  ikke,  ser  du,  har  jeg  her  en  Klinge, 

Som  er  indviet  paa  en  Isis-Fest: 

Den  bed  paa  Tyskere  som.  Smør  og  Kage, 

Og  haardere  er  sikkert  ingen  Aand. 

Kan  slige  Vaaben  ej  paa  Aander  fæste, 

Saa  er  det  Sagen:  de  er  Vejr  og  Vind; 

Og  Vejr  og  Vind  kan  man  vel  ikke  kløve, 

Men  ganske  rolig  le  og  blæse  ad. 

Det  kalde  vi  at  sætte  Blæst  mod  Blæst, 

Og  lige  Børn  de  lege  altid  bedst. 

Farisæeren. 

Du  er  en  Spotter,  kj ender  ej  vor  Lov, 

Og  har  ej  set  den  Kogler,  mens  han  leved. 

Jeg  vilde  ønske,  du  kun  én  Gang  saa', 

Hvad  jeg  har  set  for  tit  i  mine  Dage: 

vSet  Krøblinger,  ja,  set  dem  mange  Aar, 

Før  denne  Kogler  end  var  født  til  Verden, 

Set  blinde,  døve,  som  jeg  leged  med, 

Mens  de  var  Børn,  og  som  jeg  tog  ved  Næsen. 

For  ret  at  vide,  om  de  ikke  løj : 

Dem  har  jeg  set  helbredes  af  den  Kogler, 

Dem  har  jeg  set  ham  spytte,  blæse  paa, 

Saa  Stæren  faldt  som  Skæl  fra  deres  Øjne, 

Saa  Ordene  fløj  ind  ad  lukte  Døre. 

Ja,  jeg  har  set,  hvad  jeg  maa  grue  for, 

Saa  Haarene  sig  rejse   paa  mit  Hoved, 

Hver  Gang  jeg  tænker  paa,  hvad  jeg  har  set. 

1)  \cd:  sikkert.] 

Der  var  en  Mand,  det  var  min  egen  Frænde, 
En  rig  og  fornem  og  gudfrygtig  Mand, 
Men  som  af  Kogleren  sig  lod  forblinde: 
Han  bliver  syg  og  dør;  jeg  saa'  ham  dø; 
To  Søstre  havde  han,  to  fromme  Kvinder, 
Godtroende^  som  Kvindfolk  plejer  van, 
Og  Kogleren  med  Liv  og  Sjæl  hengivne; 
De  sendte  Bud,  da  Broderen  blev  syg, 
Men  der  kom  ingen;  og,  med  Sorg  i  Sinde, 
Det  glæded  mig,  for  Guds  og  Sandheds  Skyld: 
Se  denne  Sygdom,  den  er  dog  hans  Mester, 
Og  altsaa  er  det  andet  Kogleri; 
Thi  for  Guds  Søn  er  ingen  Ting  umulig! 
Saa  tænkte  jeg,  og  saa'  ham  dø,  som  sagt; 
Og,  da  jeg  havde  først  paa  alle  Maader 
Derom  forvisset  mig,  at  han  var  død, 
Saa  tænkte  jeg:  det  kan  dog  aldrig  skade, 
For  Visheds  Skyld,  nu  med  en  Knappenaal 
At  prikke  lidt  i  Nakke  og  i  Hjærte; 
Thi  man  har  set  saa  mange  sære  Ting, 
At  selv  det  særeste  man  knap  forsværger. 
Som  sagt,  saa  gjort:  jeg  turde  svoret  paa, 
At  dødere  kom  ingen  Mand  i  Graven. 
Ej   dermed  nok:  hver  Morgen  tidlig  gik 
Jeg  ud  til  Hulen,  lettede  ved  Stenen, 
Og  fjerde  Morgen  lugtede  jeg  Lig: 
Lad  Kogleren  i  Herrens  Navn  nu  komme. 
Jo  før,  jo  heller!  her  er  Lejlighed 
Til  at  bevise,  han  var  ingen  Praler, 
Den  Gang  han  roste  af,  at  han,  som  Gud, 
Kan  gjøre  levende  og  vække  døde. 

Men  se,  hvad  sker!  den  samme  Formiddag 
Med  ét  man  hører:  Mestren,  Jesus  kommer! 
Jeg  var  den  første,  kan  I  sagtens  tro. 
Som  skyndte  mig  at  komme  ham  i  Møde 

Vi  vare  mange,  alle  gad  vi  set, 
Hvordan  han  Søstrene  nu  vilde  trøste 
Og  sno  sig  fra  det  svære  Underværk. 

Han  gik  til  Graven  med  den  hele  Skare, 
Ja,  alt  som  bedst  han  gik,  han  brast  i  Graad, 
Og,  da  der  mumledes :  en  blindfødts  Læge, 
Man  skulde  tænkt,  dog  kunde  alle  Ting, 
Da  hulked  han,  og  alt  jeg  lo  i  Hjærtet 
Og  takked  Gud,  som  blotted  hans  Bedrag. 
Men  se!  med  ét  han  bad  os  aabne  Graven, 
Jeg  selv  var  med  at  vælte  Stenen  fra; 
Da  nævned  Kogleren  med  Kraft  den  døde 
Og  raabte  derpaa  tordnende:  kom  ud! 
Og  se!  han  kom,  ja,  ikke  det  alene, 
Men  han  gik  hjem,  og  lever  nu  som  før. 
Jeg  selv  har  ædt  og  drukket  med  den  døde. 

Nu  maa  I.  dømme,  om  det  er  saa  sært, 
At  jeg  kan  fr3^gte  end  for  alle  Haande.  — 
Nej,  sad  paa  Stenen  ikke  dette  Segl: 
Den  stores  Segl,  som  haver  alt  at  raade. 
Det  Segl,  som  binder  hver  en  Luftens  Aand, 
Som  Salomon,  den  viseste,  opdaged, 
Da  ej  jeg  stolede  paa  Kors  og  Sværd; 
Thi  mer  end  dø  man  kan  jo  ej  paa  Korset, 
Og  jeg  har  set  en  stendød  Mand  opstaa. 

Høvedsmanden. 

Det  passer  godt  til  slig  en  bælgmørk  Nat, 
Det  Æventyr,  du  havde  at  fortælle. 
Thi  næppe  tror  jeg,  du  ved  Dagens  Lys, 
Naar  dig  en  Romer  stirred  stift  i  Øjet, 
End  skulde  vove  at  gjentage  sligt. 
Hvortil  kun  Svaret  er:  det  tror  en  Jøde. 
Om  Natten,  det  er  sandt,  naar  man  er  sløv, 
Og  sat  paa  Narrevagt  for  raadne  Jøder, 

Da  kan  man  ikke  le  ad  slig  en  Løgn; 
Men  ærgre  sig,  det  kan  og  maa  en  Romer, 
Som  véd,  hvad  der  kan  ske  og  ikke  ske, 
Som  traadte  Børnesko  1)  i  Visdoms  Skole, 
Hos  Cicero,  Horats,  Ovid,  Virgil, 
Og  lærte  Overtroen  at  foragte. 
Men  lærte  ogsaa,  hvad  i  fordum  Tid. 
Hvad  den  endnu  paa  Pøbelen  kan  virke. 

Var,  gamle  Graaskjæg!  det  kanske  din  Agt 
At  prøve,  om  en  Romer  kunde  bæve, 
Da  skulde  du  kun  hvisket  det  til  mig, 
Ej  raabt  det  ud  for  hele  Vagtens  Øren; 
Thi  mellem  mange  kan  vel  findes  én. 
Ja,  mellem  alle  tør  vel  findes  mange. 
Som  selv  i  Felten  har  end  ej  udsvedt. 
Hvad  de  indsugede  med  Modersmælken. 
Det  gaar  med  Overtro  som  anden  Sot : 
Den  flyver  paa,  som  Ørnen  paa  sit  Bytte, 
]\Ien  kryber  sent  som  Sneglen  af  sit  Hus. 

End  maa  Aarhundreder  vel  gaa  og  komme, 
Før  Lampen,  som  de  vise  Mænd  har  tændt. 
Udskinnende  fra  deres  snævre  Kammer 
Bestraale  kan  den  hele  Jordens  Kreds. 
Ja,  hvem  tør  sige,  at  selv  nogen  Sinde 
Dens  Skin  oplyse  kan  en  Jødepræst  i 
Et  Folk,  hos  hvem  mod  Lyset  sig  forene 
Haardnakket  Dumhed  og  forvorpen  List! 
Det  var  ej  godt,  om  alle  Dyr  blev  kloge; 
Et  Rom  er  nok  til  Visdoms  Fædreland, 
Det  samme  Rom  skal  Verden  evig  styre. 
Det  er  vel  saa:  med  ingen  Rom  kan  dele, 
Det  har  forenet  alles  Overtro, 
For  med  sin  Visdom  alles  Tro  at  fælde. 

';  [Saal.  d;  ae:  Berneskoene.] 

Hvi  skulde  nu  vel  paa  sin  Dronningstol 
Det  noget  Folk  sit  Fejeskarn  misunde! 
Gjør  I  kun  Guder  frit,  som  dumme  Børn, 
Naar  Børn  og  Guder  hylde  Romas  Ørn! 

Men  tænk  kun  ej,  du  binde  kan  en  Romer 
Paa  Ærmet  slig  en  tosset  Jødeløgn, 
Hvis  Mage  knap  selv  Vanvid  har  opspundet! 
Var  du  kanske  i  Ledtog  med  ham  selv, 
Den  Gud,  som  kunde  blæse  Liv  i  døde, 
Men  ikke  holde  Livet  i  sig  selv, 
Da  han  blev  nagelfast  i  Romerhænder? 
Saa  skulde  Sagnet  os  vel  kyse  bort, 
wSaa  du  fik  Raaderum  og  os  i  Lommen, 
Som  Vidner  om  et  saadant  Underværk, 
Som  det,  du  gjorde  med  din  syge  Frænde: 
At  putte  levende  ham  i  sin  Grav, 
For  at  opvække  ham  igjen  af  Døde! 

Det  er  da  godt,  at  han,  som  ligger  dér, 
Er  død  paa  romersk,  og  at  i  hans  Side 
Er  prikket  med  en  romersk  Knappenaal; 
Han  skal  vist  ikke  gaa  igjen  der  hjemme 
O^  æde  Paaskelammet  fra  de  smaa. 
Men  Enden  bliver  nok,  at  vi  maa  hjælpe 
Jer  alle  sammen  til  at  dø  til  Gavns; 
Thi  Landet  har  Dagtyve  nok  at  føde. 
Vil  nu  de  døde  ogsaa  æde  med,  i) 
Da  faar  en  Hungersnød  vi,  som  er  ægte. 
Det  gaaet  har  i  Verden  før  saa  galt, 
At,  for  at  leve,  man  har  ædt  de  døde; 
Men  her  fik  Piben  da  en  anden  Lyd: 
Her  ^)  levende  de  døde  aad  os  op. 

^)  [Saal.    d;    ab:     Og    vil    de   døde    da    nu    ogsaa    æde    med.] 
2)  \cd:  Saa.] 

Farisæeren. 
Ja,  spot  kun  du!  det  kan  jeg  sagtens  taale. 
Du  er  saa  ung  endnu  i  denne  Egn, 
At  kjæk  du  blæse  tør  ad  Underværker; 
Bi,  til  en  Gang,  du  først  faar  et  at  se! 
Da  skal  du  mærke,  her  til  Lands  er  Luften 
Imellem  noget  tung  at  blæse  bort. 
Jeg  i  det  mindste  véd,  jeg  har  en  Lunge, 
Saa  knap  en  bedre  findes  skal  ^)  i  Rom, 
Og  jeg  har  blæst  af  alle  Livsens  Kræfter, 
Men  end  ej  lært  at  blæse  Aander  bort. 
Det  lykkes  sikkert  heller  ikke  ofte; 
Thi,  skal  det  lykkes,  maa  man  blæse  til, 
Og  bliver  derved  sagtens  saa  forpustet, 
At  man  har  ingen  Lyst  at  blæse  mer. 
Kort  sagt:  man  taber  uden  Tvivl  ved  Legen, 
Og  blæser  bort  af  Aander  kun  sin  egen. 

Dog,  det  er  sandt:  han,  som  nu  ligger  dér, 
Han  kunde  blæse,  saa  det  kunde  frugte; 
Men  han  forblæste  sig  dog  og  til  sidst. 
Og  du  kan  tro,  jeg  heller  laa  i  Hullet, 
End  saa'  ham  komme  atter  ud  deraf. 
Thi  staar  han  op,  som  han  saa  vist  har  lovet, 
Da  med  min  Mester  jeg  en  Dyst  har  vovet. 
Kan  han  faa  Aande,  da  er  jeg  blæst  ud, 
Da  er  jeg  Djævel,  og  da  er  han  Gud. 

Rufus. 
Hvad  Pokker,  Kammerat,  du  ler  jo  ikke ! 
Du  staar  og  maaber  som  en  Isispræst, 
Naar  borte  er  den  hellige  Osiris. 
Græd  du  kun  ikke!  han  er  vel  forvaret, 
Han  er  i  Konvolut  og  godt  forseglet. 

^)   \cd:  kan.] 

Ved  Jupiter,  man  skulde  hartad  tro, 

Den  Jøde  har  en  Blæsebælg  af  Lunge, 

Som  selv  Vulkanus  ej  har  Mage  til; 

Thi,  se  en  Gang!  har  ej  hans  Kællingsladder 

Blæst  Marven  ud  af  Tacitus :  en  Karl, 

Som,  hvor  vi  andre  stønnede  af  Hede, 

Har  blæst  sig  kold  og  Tyskere  omkuld!    -- 

Hvad!  kvalmer  Patten  dig  endnu  om  Hjærtet? 

Og  mener  du.  om  Jupiter  fik  Lyst 

Igjen  at  gaa  paa  Æventyr  her  nede, 

At  da  han  kom  til  dette  Jødepak, 

Og  ej  til  Rom,  hvor  vore  Vestalinder 

Har  ventet  paa  ham  snart  i  tusend  Aar! 

Tacitus. 

Hold  Mund,  Ordgyder!  Har  du  set  mig  kold, 
Hvor  du  og  fler  fik  Klemmelser  af  Hede, 
Saa  vid,  at  bli'r  jeg  hed,  hvor  du  er  kold, 
Har  Heden  vel  sin  gode  Grund,  som  Kulden! 
Naar  jeg  skal  varmes,  vil  der  noget  til. 
Som  selv  er  varmt,  og  det  er  ikke  Staalet, 
Og  det  var  heller  ikke  Jødens  Ord. 
Men  se:  i  Fredags,  da  vi  kom  til  Byen, 
Da  var  det  mørkt,  omtrent  som  det  er  nu, 
Og  Jorden  rystede,  som  I  vel  huske. 
Det  var  kanske  en  ret  naturlig  Ting; 
Men  da  det  dog  kun  sker  en  Gang  imellem^ 
Er  det  dog  ikke  just  som  Nat  og  Dag; 
Og  naar  man  først  har  spyttet  Patten  ud, 
Og  vil  ej  gjøre  sig  gemen  med  Fæet, 
Saa  bliver  man  ved  sligt  alvorlig  stemt 
Og  mindes  om  en  Magt,  man  ej  kan  trodse. 
Om  og  man  Gud  og  Kejser  var  i  Rom. 

I  slig  en  Stemning  mødte  jeg  paa  Gaden, 
Just  som  det  stille  blev  og  lyst  igjen. 

En  Høvedsmand,  som  end  fra  Rom  mig  kjendte. 

Jeg  hilste  ham,  det  er  en  gammel  Dreng, 

Som  saa",  hvad  vore  Fædre  os  fortalte, 

En  Romer,  som  man  nu  kun  finder  faa, 

Saa  ærlig,  sanddru,  Guderne  hengiven, 

Som  Oldtids  Fabier  og  Kato  selv. 

Han  kom  fra  Korset,  hvor  den  fromme  døde 

Hvis  Lig  vi  vogte  her  ved  Nattetid. 

Han  sagde :  Tacitus !  —  en  Strøm  af  Taarer 

Nedrandt  i  Skrammerne  paa  Heltens  Kind,    -- 

Han  sagde:  Tacitus!  nu  er  jeg  gammel. 

Og  meget  hørte  jeg  fra  fordum  Tid; 

Men  jeg  har  set  et  Syn  i  disse  Timer, 

Som  sikkert  ingen  har  set  Mage  til, 

Og  som  i  Døden  selv  jeg  næppe  glemmier: 

Jeg  saa'  paa  Korset  en  uskyldig  dø. 

Uskyldig,  ej  som  du  og  jeg  kan  være: 

Uskyldige  i  Vold  og  Rov  og  Mord, 

Nej,  nej!   uskyldig  var  han  som  den  spæde, 

(jg  kjæk  som  Helten,  kjærlig  som  en  Kvinde, 

Og  vis  som  ingen,  kaldte  sig  Guds  Søn, 

Og  hvis  han  løj,  da  maa  og  Sandhed  lyve; 

Ja,  jeg  har  set  en  Halvgud  lide,  dø. 

Jeg  saa'  en  Røver  hænge  ved  hans  Side, 
Hvis  Hjærte  smelted  i  hans  Guddoms-Glans, 
Som  angergiven  løftede  sit  Øje 
Og  tigged  Naade  af  en  halvdød  Mand: 
Bad  ham,  der  hængte  som  en  grov  Misdæder, 
I  Riget  hans  at  komme  sig  i  Hu. 

O,  Tacitus!  mit  Haar  blev  graat  med  Ære, 
Med,  hvad  i  Rom  man  kalder  saa,  og  Dyd; 
Men  nu  misundte  jeg  den  arme  Røver 
Hans  Skam,  hans  Straf,  Halvgudens  Naadesord; 
Thi  kan  du  tænke  dig  en  Guddom  smile, 
Da  se  havi  smilende  paa  Korsets  Træ! 

Og"  hør  ham  trøste  en  bodfærdig  Røver! 
Ja,  hør  ham  sige,  med  en  Guddoms  Røst, 
saa  fast  bestemt,  saa  smeltende,  saa  myndig: 
Ja,  sandeHg,  jeg  siger  dig,  i  Dag 
Du  være  skal  med  mig  i  Paradis! 

Hvad  Paradiset  er,  det  véd  jeg  ikl^e; 
Men  det  jeg  véd,  at,  var  det  sagt  til  mig, 
Da  turde  jeg  i  Fred  mit  Hoved  bøje, 
Som  han  det  bøjede  i  Dødens  Stund, 
Min  Aand  befale  i  hans  Guddoms-Hænder, 
Som  i  sin  Faders  højt  han  sin  befol. 
Og  hvad  man  om  Elysium  har  sjunget, 
Er  Skygge  kun  imod  hans  Paradis, 
Det  følte  jeg,  da  Tonen  gjennembæved 
Mit  inderste  med  sød  og  navnløs  Fryd. 

Nu  er  han  død;  men  gid  min  vSjæl  maa  leve, 
Saa  vist,  som  han  er  nu  i  Paradis! 
Da  vil  jeg  dø  i  Morgen,  for  at  leve. 
Han  kaldtes  Jesus,  glem  det  ej !  Far  vel ! 
—  Det  var  en  Romers  Ord,  netop  de  samme; 
Thi  slige  Ord  man  hører  ej  saa  tit. 
At  man  deraf  en  Stavelse  vil  glemme; . 
Ej  heller  let  man  lægger  noget  til, 
Naar  mageløst  er  Sagnet,  som  man  hører. 
At  der  en  Gang  skal  lægges  noget  til, 
Det  maa  enhver,  som  hører  det,  vel  føle; 
Men  der  maa  andre  Tunger  til  end  min, 
Om  Sagnet  her  skal  løbe  foran  Synet. 

Hin  skumle  Jøde  med  det  røde  Skjæg 
Fortalte  noget,  som  han  selv  ej  digted: 
Fortalte  Sagn,  der  ej  som  Æventyr 
Er  hørt  engang  fra  nogen  Digters  Harpe,  ^) 
Ja,  skildr  ed  saa,  med  falsk  og  fjendtlig  Hu, 


1)   [cd:  Læbe.] 

Den  nu  hensovne,  at  man  vel  maa  lytte, 

Og  ønske  sig  et  Tusend  Øren  til, 

Og  tusend  Tunger,  som  kan  sligt  fortælle. 

Han  vilde  skildret  os  saa  ful  en  Trold, 

Som  end  i  Verden  vel  har  aldrig  vandret; 

Men  han  tog  fejl,  og  skildred  os  en  Gud, 

Hvis  Lige  ingen  Digter  har  besjunget. 

Og  her  er  Lysten  til  at  ville  lyve 

Just  Borgen  for,  at  hvert  et  Ord  var  sandt. 

Har  da  nu  han,  som  gav  de  blinde  Synet, 
De  døve  Hørelsen  og  Liget  Liv, 
Har  haii  forkyndt,  at  han  vil  end  opstaa. 
Da  tør  mit  Liv  jeg  vove  frit  derpaa. 
Enhver  som  kan  og  tør  og  vil,  han  le! 
Men  jeg  vil  græde,  grunde,  haabe,  se. 

Høvedsmanden. 

Din  fromme  Nar!  en  ellers  vakker  Gut, 
vSom  gjærne  maatte  have  tusend  Brødre, 
I  hvilken  Hær  jeg  end  var  Høvding  for! 
Hvor  kan  dog  du,  som  ellers  er  forstandig, 
Slaa  Lid  til  Pølsesnak  og  Overtro ! 
Den  gamle  Tullius,  hvem  vil  ham  laste! 
Han  er  en  tapper,  ærlig,  sanddru  1)  Mand, 
Men  altid,  som  man  véd,  lidt  overtroisk, 
Og  gaar  kanske  endog  i  Barndom  nu. 

Ser  du!  det  kan  jo  meget  gjærne  være, 
At  Jesus  var  en  vis,  gudfrygtig  Mand, 
Saadan  som  der  kan  findes  mellem  Jøder, 
Naturligvis  med  megen  Overtro; 
Pilatus  selv  har  sagt,  han  var  uskyldig. 
Men  havde  lagt  sig  ud  med  somme  Folk, 
Der  alle  Vegne  er  en  Pestilense: 


^)  [Saal.  d;  ac\  tapper,  ærlig  og  sandfærdig.] 

Med   Præsteskabet,  som  gjør  Folket  galt 

Og  lider  ej,  man  kiger  dem  i  Kortet; 

Og,  for  at  undgaa  Oprør,  blev  han  dømt, 

Den  enkelte  opofret  for  det  hele. 

Han  var  veltalende  og  overdreven  stræng 

I  Liv  og  Lære,  som  en  Stoiker; 

Men  Nykker  har  jo  gjærne  slige  Folk, 

Det  havde  jo  selv  Sokrates  og  Plato; 

Han  havde  bildt  sig  ind,  han  var  Guds  Søn, 

Og  mente  derved  at  faa  Magt  med  Folket, 

Sin  Lærdom  anset  for  et  Guddoms-Ord; 

Han  havde  god  Forstand  paa  Medicinen 

Og  gjorde  mangen  sælsom  Underkur; 

Imellem  gjorde  han  vel  ogsaa  Finter, 

For  ret  at  give  sig  et  Guddoms-Skin, 

Og  Jøder,  véd  man,  er  just  i  Fysikken 

Ej  slet  saa  stærke  som  i  Religjon.  — 

Man  ser  da  let,  han  var  en  from  Bedrager, 

Al  Ære  værd  imellem  sligt  et  Folk; 

Og  at  saa  kjækt  han  holdt  sig  til  det  sidste, 

Det  vilde  gjort  ham  Ære  selv  i  Rom. 

Velan!  han  var  en  jødisk  Sokrates, 

Som  vilde  ej  i  Dødens  Stund  forsage, 

Vanære  sig,  sin  Lærdoms  Virkning  svække. 

Et  daadfuldt  Liv  forspilde  i  sin  Død. 

End  véd  jeg  ej,  om  han  har  skrevet  Bøger: 
Men,  hvis  saa  er,  jeg  lære  vil  Ebraisk, 
For  dog  at  se,  om  det  er  værdt  at  læse; 
Og  finder  jeg,  at  der  er  noget  nyt, 
Saa  oversætter  jeg  kanske  hans  Skrifter, 
Om  ikke  ganske,  saa  dog  udtogsvis, 
Saa  man  i  Rom,  hvad  man  vist  ikke  venter. 
Kan  støde  paa  en  jødisk  Filosof: 
En  Anakarsis  af  en  anden  Skuffe, 
Som  er  kanske  halvanden  Gang  saa  klog. 

Se,  det  er,  hvad  jeg  véd  og  hvad  jeg  tænker 
Om  ham,  vi  her  skal  staa  og  passe  paa; 
Endskjønt  det  har  vel  sagtens  ingen  Fare; 
Thi  uden  Liv  man  løber  ikke  langt.  — 
Det  er  en  Misforstand,  som  man  kan  tænke: 
Han  har  i  sit  poetisk  stærke  Sprog 
Vel  sagt,  at  om  de  end  ham  flaade, 
vSaa  skulde  han  dog  nok  staa  op  igjen 
Og  ringe  for  de  gamle  Slynglers  Øren. 
Han  mente  nu  naturligvis  sin  Aand, 
Sit  Ord,  sin  Lærdom,  kort:^)  den  djærve  Sandhed, 
Som  vinder  nok,  om  end  det  vorder  sent.  — 
Nu  har  Samvittigheden  slaaet  Pakket, 
Den  Gang  til  sidst  de  fik  ham  pint  ihjel; 
Indbildningskraften  var  da  strax  til  Rede 
Og  viste  ham  lyslevende  igjen. 
Se,  det  er  Tingen;  thi  jeg  vil  ej  tænke, 
At  han,  saa  klog,  tillige  var  saa  dum 
At  tro  paa  Gjenfærd,  saa  det  var  hans  Mening 
At  gaa  igjen  og  nakke  Præsteskabet. 
Men^)  kan  han  det,  saa  lad  ham  længe  nok! 
For  Gjenfærd  staar  jo  ingen  Vagt  i  Vejen. 

Men,  P'arisæer!  tag  du  dig  i  Agt! 
Thi  enten  du  er  en  gemen  Discipel 
Af  ham,  der  jo  var  lutter  Ærlighed, 
Hvad  heller  du  er  en  af  dem,  han  stødte, 
Saa  knækker  Halsen  han  dog  først  paa  dig. 

Dog,  Alvor  talt!  jeg  finder  det  utroligt, 
At  hans  Disciple  vil  ham  stjæle  bort; 
Thi  enten  Liget  er  her  eller  ikke, 
Saa  hører  der  jo  lige  meget  til 
At  bilde  nogen  ind,  den  døde  lever. 

')  [Saal.  d;  ae.  Sit  Ord,  kort  sagt.]     2)   [cd',  a\  Se.] 

Og  en  særdeles  Lyst  til  selv  at  dø 

De  maatte  have,  for  hans  Død  at  nægte, 

Som  snart  man  vilde  dem  bevise  drøjt. 

Ja,  kunde  de  faa  Solen  til  at  sortne 

Paa  andre  Tider,  end  man  véd  i  Rom, 

Og  kunde  de  faa  Jorden  til  at  ryste, 

Saa  snart  de  stampede  med  Troens  Fod, 

Det  var  en  anden  Sag;  men  det  er  Tingen, 

At  kunde  de  først  det,  de  kunde  mer: 

Saa  kunde  de  vel  og  opvække  døde. 

Og  vist  er  det:  staar  Filosoffen  op, 

En  Skjælm,  der  hænger  eller  slaar  ham  mere! 

Jeg  kjønt  mig  bukker,  naar  han  gaar  forbi. 

Og  det  befaler  jeg  nu  hele  Vagten. 

Tacitus. 

Ja,  Høvedsmand!  det  er  alt  sammen  godt, 

I  Ild  og  Vand  jeg  gaar,  naar  du  befaler; 

Men  hvad  jeg  tror,  det  er  min  Ejendom, 

Som  selv  ej  Kejseren  mig  kan  fratage. 

Alt,  hvad  du  sagde  om  den  frommes  Færd, 

Bestyrker  mig  i,  hvad  du  vilde  rokke; 

Thi,  sæt  nu,  jeg  var  klog  og  dydig  nok 

Til  alt,  hvad  der  i  Rom  er  galt,  at  rette. 

Og  sæt,  jeg  ansaa  for  en  afgjort  Sag, 

At  det  gik  an,  naar  først  det  kunde  lykkes, 

At  bilde  Folket  ind,  jeg  var  Guds  Søn: 

Det  kom  dog  aldrig  over  mine  Læber; 

Thi  hvem  der  vil  udrette  noget  godt. 

Kan  ej  begynde  med  at  være  Løgner; 

Og  den,  der  drømmer,  at  han  er  Guds  Søn, 

Er  en  hovmodig  og  en  indbildsk  Daare, 

Som  ser  i  alting  ikkun  paa  sig  selv, 

Gjør  ej,  hvad  Gud,  men  hvad  ham  selv  behager, 

Og  vil  forføre  Folk  til  Overtro. 

Var  altsaa  Jesus  ikkun  from  og-  dydig, 
Da  var  han  ogsaa  sikkerlig  Guds  Søn. 

Du  ler  ad  Tegnene,  han  døde  under; 
Men,  om  end  IMørket,  som  jeg  gjærne  tror, 
Kom  frem  for  Solen  paa  sædvanlig  Maade, 
Saa  er  det  dog  en  højst  mærkværdig  Ting, 
At  det  just  traf,  og  traf  tillige  sammen 
Med  sligt  et  Jordskjælv,  netop  ved  hans  Død. 
Var  han  Guds  Søn,  da  var  det  intet  Under, 
At  Jord  og  Himmel  grued  for  hans  Død; 
i\[en  naar  han  var  en  mageløs  Bedrager, 
Da,  synes  mig,  det  vilde  været  sært. 
—  i\Ien,  ser  du  hist,  hvor  underlig  det  lysner! 

Høvedsmanden. 
Har  du  da  aldrig  før  set  Morgengry! 

Tacitus. 
I  Øster  tit,  men  aldrig  stik  i  Norden. 

Høvedsmanden. 

Ja,  du  har  Ret,  det  er  et  Fænomen, 
Som  jeg  optegne  maa  ved  Dag  og  Time, 
Berette  hel  omstændelig  til  Rom, 
For  at  de  lærde  kan  os  det  forklare. 
Vel  har  jeg  læst  det  i  en  gammel  Bog, 
At  der  i  Norden  er  en  egen  Lysning; 
Men  dels  har  jeg  det  holdt  for  Æventyr, 
Og  dels  er  vi  nu  alt  for  dybt  i  Sønder, 
Saa  vidt  jeg  skjønner,  til  det  her  at  se. 

Farisæeren. 
Pas  paa!  nu  kommer  det,  jeg  nylige)  spaadel 
Nu  gjælder  det,  om  I  kan  holde  Stand. 

')  [nylig,  d;  fattes  i  ae."] 

Jeg  gaar  min  Vej,  thi  mine  stakkels  Øjne 

Kan  ikke  taale  mer,  end  de  har  set. 

Hvad  ikke  Øjet  ser,  ej  Hj ærtet  saarer, 

Og  nægte  kan  man,  hvad  man  ej  har  set. 

Jeg  forud  véd,  at  det  er  Kogleri, 

Men  ej,  hvor  vidt  mit  Øje  kan  forblindes; 

Jeg  min  Samvittighed  vil  have  fri, 

Saa  jeg  kan  nægte,  hvad  jeg  ikke  mindes. 

Jeg  tror  paa  Gud,  ej  paa  den  Korsets  Mand ; 

Vi  er  Guds  Sønner  jo,  saa  vel  som  han. 

Tacitus. 

Var  han  en  Øjenskalk  og  Dumrian, 
Men  ikkun  da,  du  er  en  Søn  som  han. 
Men,  ser  du.  Høvedsmand!  nu  sankes  Lyset 
Og  vorder  som  ^)  en  kæmpehøj  Gestalt! 
Se,  hvor  han  nærmer  sig,  den  L3mildsmand! 
Alt  bæver  Jorden,  ak!  skal  vi  nu  synke? 

—  Hvad!  staar  jeg  ene!  alle  sank. 
Miskund  dig,  Jesus!  hvor  du  lever, 
Som  over  Røveren  paa  Korsets  Træl 

—  Jeg  svimler,  vakler,  se,  nu  vælter 
Den  Lynildsmand  jo  Stenen  bort! 

O,  Lys!  o,  Glans!  o^  nu  opstaar  den  fromme! 
Det  tordner,  ak!  o,  Gud!  i  Jesu  Navn! 

Gabriel. 

Herren  sig  hæver, 
Hedninger!  bæver! 
Griber  til  Vaaben! 
Graven  er  aaben.  ^) 


1)  \_cd:  til.]     2j  ]j)  ombytter  de  to  sidste  Linjer.] 

Stridsvante  Knægte! 
Staar,  hvis  ^)  I  mægte ! 
Styrter  i  Støvet! 
Sværdet  er  døvet, 
Skjoldet  er  flakt.  2) 

Engle-Kor. 
Dragen  er  bundet, 
Døden  har  mistet  sin  Brod, 
Løven  har  vundet, 
Liv  er  de  troendes  Lod. 

Menneske-Tunger! 
Toner  og  sjunger 
Med  os  i  Kor! 
Lyset  og  Livet 
Løven  har  givet 
Mørkladne  Jord.  ^) 

Vaagner,  I  fromme! 
Ugen  er  omme. 
Natten  er  endt; 
Lys  var  jer  Længsel, 
Sprænger  jert  Fængsel! 
Lyset  er  tændt. 

Dybt  gjennemgløde 
Lyset  de  døde 
Alt  paa  Guds  Bud! 
Brat  sig  forsamle 
Ben  af  de  gamle! 
Kristus  er  Gud. 


^)    \b:    om.]     ^)    \b:   Døden    er   nær.]     ^)    [Disse    6    Linjer  ude- 
ladte i  b.'] 


408  j2.     Paaske-Liljen.     iSiy. 


Revner,  I  Stene! 
Hvad  tør  formene 
Livet  sin  Gang! 
Gud  er  i  Haven, 
Ton  nu  fra  Graven 
Takkende  Sang!  ^) 

Lover,  ^)  I  fromme, 
Miskundheds  Domme 
Vidner  paa  Jord! 
Troer!  I  Slægter! 
Trods  ikkun  nægter 
Gravfolkets  Ord. 

Store  Forsoner, 
Faderen  lig! 
Dybt  alle  Troner 
Neje  •^)  for  dig! 
Maanen  og  Solen 
Neje  for  ham; 
Straal  nu  i  Stolen, 
Gudvordne  Lam!^) 

Menneskesjæle ! 
Dybt  I  nedknæle 
For  det  Guds  Lam! 
Han  vilde  bøde 
For  eders  Brøde, 
Bar  eders  Skam'.  ^) 

Ton^)  nu  fra  Syden  til  Norden, 
Ton  over  Jorden, 
Frelserens  hellige  Navn! 


^)  \cd:  Dødningesang. j  ^j  \b\  Priser.]  3)  \b\  Synke.]  ^)  [cd: 
Straal  over  Solen,  Løvemods  Lam.]  ^)  [De  sidste  lO  Linjer  ere 
udeladte  i  5.]     «)  [b:   -Lyå.] 

Gjenlyd  fra  Norden  til  Syden! 

Hjærterne  smelte  ^)  i  Lyden ! 
Mennesket  ^)  leve  i  Frelserens  Navn ! 

Jesus,  den  rene. 
Jesus,  som  ofred  paa  Korset^)  sit  Blod, 
Jesus,  som*)  herlig  af  Graven  opstod, 

Jesus  er  Navnet,  som  ene 

Kan  give  Hjærterne  Fred: 
Faderens  •^)  Fred. 

Morgenrøde ! 
Lys  for^)  de  døde! 
Sjungende  love  vi  dig. 

Glade  paa  lyslette  Vinge 
Sjungende  did  vi  os  svinge, 
Hvor  du  est  ^)  Faderen  lig. 

Brudt  er  nu,  Død!  dine  Vaaben, 

Graven  er  aaben; 

Sødt  skal  det  klinge, 
Tone  i  Himlen  og  troes  paa  Jord :  ^) 

Jesus  har  sandet  sit  Ord, 
Svang  sig  af^)  Graven  paa  lyslette  Vinge, 

Som  vi  os  svinge 

Did,  hvor  han  bor 

Højt  over  ^^)  hellige  Kor. 

Tid!  paa  din  Bølge 

Talløse  Tusender  følge 

Kjækt  i  hans  Spor, 


^)  [b:  Hjærtet  hensmelte.]  2)  [Udeladt  i  b.']  3)  [b;  for  Jorden.] 
»)  [b:  nu.]  5)  f-^.  Himmelens.]  ^)  [b:  Lys  og  Liv  fra.]  ')  [b:  er.] 
"■ '  \b  har  for  de  to  Linjer  denne  ene:  Vidner  det,  Himle!  og  tra 
det,  du  Jord!]     «)  [b:  fra.]     i«)  \b:   i  det.] 

Svinge  sig  glade 
Op  til  vort  Stade, 
Højt  i  det  hellige  Kor. 
Derfor  saa  glade  ^)  vi  flyve  her  fra, 
Sjunge  med  Jubel  ^)  vort  Halleluja, 

Halleluja! 
Af  Døde  opstod  den  Herre  Krist,' 

Herre  Krist, 
Trods  Gravens^)  Baand  og  Satans  List.*) 

Halleluja! 
Ton,  Jord  og  Himmel!  ton  med  os:^) 

Halleluja! 
Byd  Graven  wSpot  og  Døden  Trods! 
Vær  evig  glad^)!  og  syng  med  os 

Halleluja! 

Gabriel 

(til  Vagten.) 

Flygter,  I  Helte! 

Gj emmer  i  Bælte 

Nu  kun  det^)  blinkende  Sværd! 

Lysten  I  dæmpe 

Til  at  bekæmpe 

Aanden,  I  trodsede  her^)! 

Gaar  og  forkynder, 

Hvem  der  er  Synder, 

Hvem  der  er  Gud! 

(til  Kvinderne.) 

Blikket  fra  Jorden, 
Op  i  det  blaa! 


')  [Z-:  med  Jubel.]  2)  [^,.  i  skyen.]  ^)  \cd:  Beåexis.']  4)  [6  Hans 
troende  skal  se  ham  hist.]  ^)  [Linjen,  udeladt  eller  udfalden  i  c, 
lyder  i  b'.  Syng,  Adams  Kjøn,  o,  syng  med  os.]  ^)  [b:  1  Jesu 
Navn.]      '')  [De  tre  Ord  udeladte  i  b.']     ^)  \b:  Stolkongen  her.] 

Jer^)  skal  i  Norden 

Lyset  opgaa.  ^) 
Ja^),  tørrer,  I  Kvinder, 
Kun  Taare^)  af  Kinder! 
Thi  Herren  er  nær: 
Ej,  hvor  de  ham  lagde. 
Men  dér.  hvor  han  sagde; 
Kun  Graven  er  her.  ■^) 
Opstanden  fra^)  Døde 
Er  Frelseren  Krist, 
Paa  Vejen  I  møde 
Den  Herre  for  vist. 


Saga!  ja,  jeg  saa'  det^)  grandt, 
Herlig  stod  han^)  op  af  Døde, 
Gav  vort  Haab  et  sikkert  Pant^) 
Paa  en  Paaske-Morgenrøde. 
Hvad  er  Segl  og  wSværd  og  Skjold 
Mod  den  Herre  kjæk  og  bold! 
Avner  kun,  naar  han  vil  aande, 
Han,  som  svor^^)  os  Bod  for  Vaande. 

Saga!  kom  da,  lad  os  sjunge, 
Trykke  Liljen  ømt  til  Bryst! 
At  og  dti.  har  Fugletunge, 
Høre  Verden  i  min  Røst! 


^)    [cd:    Dér.]       '^)    [De    fire  Linjer   i  b  efter    de    10    følgende.] 
3)  \b\  Men.]      *)  \cd:  Taaren.]     ^j  [De  tre  sidste  Linjer  i  b: 

Er  dér,  hvor  han  sagde. 

Ej,  hvor  de  ham  lagde. 

Kun  Graven  er  dér.] 
^)  \b\  af.]      ^)    \b'.  Havfru!  men  du  saa'  jo.]     ^)  \b\  Frelseren  staa.] 
®)  \b:  Det  er  hver  Langfredags  Pant.]      ^")  \d\  gav.] 

Bort  med  Klage,  bort  med  Sorg! 
Hæv  dig  højt,  du  Rosen-Borg, 
Som  skal  huse  Sagas  døde 
I  en  Paaske-Morgenrøde! 

O!  hvor  est  du  mig  dog  kjær, 
Bondeblomst  fra  Landsbyhave! 
Mer  end  Rosen  est  du  værd. 
Paaskeblomst  paa  Fædres  Grave! 
Du  forkynder  mig  en  Vaar, 
Ja,  et  helligt  Jubelaar, 
Som  hver  ædel  Blomst  af  Døde 
Skal  forklaret  igjenføde. 

Naar  det  sker,  da  skal  man  sande. 
Du  dit  Liljenavn  ej  stjal, 
Atter  skal  man  plante,  vande. 
Pleje  dig  i  højen  vSal; 
Glad  man  skal  i  Urtegaard 
Se  den  Blomst,  som  melder  Vaar, 
Minder  om  den  Morgenrøde, 
Mennesket  stod  op  af  Døde. 

Hvil  da,  Blomst!  ved  dette  Bryst, 
Som  endnu  dig  barnlig  mindes! 
Del  med  mig  den  søde  Trøst: 
Verdens  Spot  skal  overvindes!^) 
Kan  vi  her  ej  ^)  Dagen  naa. 
Da  det  døde  skal  opstaa: 
Nu,  saa  gaa  vi  glade  heden 
Og  staa  herlig  op  i  Eden! 

^)   \cd-.     Hvil  da,  Blomst,  ved  dette  Hjærte, 
Som  endnu  dog  barnlig  slaar! 
Trøst  mig  over  Savnets  Smerte 
Med  den  lyse,  blide  Vaar!] 

''^)  \bcd'.  Kan  ej  her  vi.] 

Dog,  hvad  siger  jeg:  opnaa? 
Har  ej  jeg  den  Dag  opnaaeti^) 
Er,  som  en  Kjærminde  blaa, 
Ikke  dødt  i  mig  opstaaet!^) 
Kalder  Danmark  mig  ej  Skjald. 
Lytter  til  mit  Tonefald  I 
Har  ej  Saga  laant  mig  Tunge, 
Saa  og  jeg  som  Fugl  kan  sjunge! 

Har  ej  Saga  rørt  mit  Øje, 
Saa  jeg  kan  i  hendes  Spejl 
Fortids  Syner  sammenføje, 
Mærke  dem  med  Sandheds  Segl! 
Føler  ej  jeg  i  mit  Bryst, 
Hvordan  under  salig  Lyst 
Fædrene  staa  op  dér  inde, 
Vaagne  i  livsaligt  Minde! 

Vinterstorm  og  Hagl  og  Regn 
Suser,  bruser  over  Jorden; 
Men  jeg*  stander  som  et  Tegn 
For  en  Blomstertid  i  Norden. 
Nægte  man  mig  med  Foragt 
Rosenduft  og  Sommerpragt! 
Lige  godt,  naar  den  ^)  jeg  fryder. 
Som  har  kjær,  hvad  jeg  betyder! 


^)  \h\  Har  ej  Dagen  jeg  opnaaet.]      ^)  \cd: 
Dog,  den  Dag  er  jo  opnaaet: 
Er  ej  midt  i  Blomstervang 
Dvaledadt  hos  mig  opstaaet, 
Som  en  jordet  Paaskesang!] 
«)  {cd-.  dem.J 

3  3.     Jule-Natten 

eller 

Hyrderne   ved  Betlehem. 

(1817.) 

[Med  denne  Overskrift  —  dog  uden  Aarstal,  som  er  tilføjet  efter 
den  baade  paa  Haandskriften  og  paa  Digtets  Karakter  byggede  F'or- 
modning  —  er  denne  Begyndelse  til  et  Sidestykke  til  „Paaskeliljen" 
forefunden  i  G.'s  Haandskrift,  og  derefter  trykt  i  „Dansk  Kirke- 
tidende" f.  1878,  Nr.  I,  tillige  med  dette  vistnok  først  forfattede, 
endnu  snarere  afbrudte  Tilløb  til  samme: 

^^Den  gamle  Hyrde. 

Det  lakker  nu  ad  Midnat,  kjære  Børn  ! 

Det  lufter  koldt  om  mine  gamle  Kinder, 

De  r-ødiT.e  kan,  som  Skyerne  i  Vest, 

Naar  Efterskinnet  danner  Aftenrøden, 

Men  blegne,  falme  ogsaa  brat  som  de 

Ved  Følelsen,  at  Dagen  er  forsvunden. 

Ja,  ung  jeg  drømmer  mig  i  eders  Kreds  ; 

Naar  om  min  Ungdom  og  om  Oldefædre 

Og  Herrens  Gjerninger  jeg  fører  Sagn, 

Da  glemmer  jeg,  at  mine  Lænder  værke. 

Og  mine  Øjnes  Lys  er  hartad  slukt  ; 

Thi  Mindets  Kraft  mig  underlig  opliver. 

Mit  Øje  synes  mig  da  atter  klart, 

Skjønt  blot  det  skimte  kan,  at  eders  funkler. 

Og  Taarerne,  som  trille  jer  paa  Kind, 

Opvarme,  tykkes  mig,  de  kolde  Kamre, 

Saa  Blodet  atter  strømn:er  lunt  og  let 

Igjennem  Aarerne  til  Oldingshjærtet. 

Men  ak !  den  Drøm,  den  Glæde,  er  saa  kort. 

Som  naar  man  slumrende  i  Efterhøsten 

Kan  drømme  sødelig,  trods  Sult  og  Kuld, 

At  man  i  Solskinsbad  sig  vederkvæger 

Og  plukker  Figentræets  modne  Frugt; 

Men  vaagner  snart  og  skuffes  ikkun  dobbelt, 

Hvis  end  et  Øjeblik  i  Maaneskin 

Man  Drømmen  agter  for  et  sanddru  Varsel." 


SS-      Jule-Natten.     1817.  415 


Tredive  Aar  efter  har  G.  udfort  den  samme  Tanke  i  anden  Form 
og  mindre  Maalestok  i  Digtet  „Hyrderne  ved  Betlehem"'  (med 
Begyndelse:  Nat  i  Østen  er  ej  saa  lang),  trykt  1846  i  „Dansk 
Kirketidende"  II,  Nr.  65,  og  derefter  i  G. "s  „Salmer  og  aandelige 
Sange"  III,  Nr.  42.  Af  dette  Digts  fem  sidste  Strofer  er  dannet 
en  Salme  med  Begyndelse:  „Venner!  sagde  Guds  Engel  blidt",  op- 
tagen i  P.  Fengers  „Tillæg  til  evangelisk-kristelig  Salmebog,  Nr. 
690  og  i  P,  Rørdams  [Lyngby-]  Salmer,  Nr.  942.] 


Den  gamle  Hyrde. 

Nu,  Efraim !  hvad  har  du  set  i  Dag? 
Du  plejer  altid  dog  at  samle  noget, 
Som  det  er  værdt  at  tale  om  i  Kvæld. 

Efraim. 

Vel  undertiden ;  men  de  sidste  Dage 
Har  været  for  mig  en  Slags  Fastetid; 
Kun  lidt  jeg  ser,  og  mindre  end  jeg  mindes, 
Og  intet  hartad  gad  jeg  tale  om. 

Den  gamle. 

Det  er  ej  godt,  min  Søn!  thi  Hyrdelivet 

Er  en  Velsignelse,  naar  Sindet,  frit 

Yox  Næringssorger  og  for  Verdens  Tummel, 

Er  som  en  rindende,  men  sagte  Bæk, 

Hvori  sig  altid  spejler  Sol  og  Maane 

Og  alt,  hvad  mærkeligt  der  gaar  forbi, 

Saa  Himlene  fortælle  os  Guds  Ære, 

Saa  Dag  med  anden  taler  om  hans  Værk, 

Og  Nætter  hviske  om  hans  Raad  i  Drømme. 

Det  følte  dybt  vor  Fader  Jonadab, 

Derfor  han  bød  os,  ej  at  bygge  Huse, 

jMen  altid  nøjes  med  et  svagt  Pavlun, 

Som  minder  os  om  det,  hvori  vi  bygge 

En  liden  vStund,  og  vandre  til  vor  Grav, 


41 6  SS.     Jiile-Natte7i.     2817. 


Den  mørke,  stille,  alt  for  faste  Bolig. 

Ja,  skjønt  er  Hyrdelivet,  naar  det  saa 

Til  stille  Munterhed  og  Alvorstanker 

Indvier,  danner  og  opelsker  os. 

Men,  væmmes  Hjærtet  ved  den  stille  Syssel, 

Inddrømmer  vaagent  sig  i  Verdens  Larm, 

Da  er  vi  som  et  Dæggelam,  der  vaagner 

Midt  i  Jerusalem,  gaar  trøstig  hen 

Og  slikker  hver  en  mødende  paa  Haanden, 

Men  finder  snart  i  én  sit  Banesaar. 

Forvirrer  Tanken  sig  i  Grille-Skyer, 

Da  er  en  Hyrde  et  elendigt  Dyr, 

Som  Faaret,  der  forvilder  sig  fra  Hjorden 

Og  standser  ikke,  før  paa  øde  Fjæld 

Det  staar  ved  Bredden  af  en  bundløs  Afgrund. 

Og  endelig:  faar  Dovenskaben  Magt, 

Hvad  er  vi  Hyrder  da  vel  mer  end  Kvæget! 

Derfor,  min  vSøn!  luk  dine  Øjne  op. 

Ja,  løft  dem  op  til  ham,  som  bor  i  Himlen! 

Da  klares  de  igjen  til  og  paa  Jord 

At  skue  livlig,  hvad  vi  se  paa  Vejen, 

Det  være  saa  den  mindste  Markens  Blomst, 

Det  være  saa  vor  egen  største  Tanke. 

Da  løses  og  det  stramme  Tungebaand, 

Den  tungeste  af  alle  Støvets  Lænker; 

Thi  hvad  os  mørkt  indslutter  i  os  selv, 

Det  fængsler  os  i  værre  Vraa  end  Graven. 

Saa  husk  nu  efter.  Søn!  hvad  du  har  set! 

Og  lad  os  tale  om,  hvad  det  betyder! 

Efraim  . 

Ja,  Fader  Rekab!  du  er  altid  god. 
Og  dig  at  støde  kan  jeg  aldrig  nænne; 
Jeg  tænker  derfor  paa,  hvad  jeg  har  set, 
Men  der  vil  intet  rinde  mig  i  Tanker. 

Dan. 

Jo,  husk  dog,  i  Gaar  Aftes,  hvad  vi  saa': 
Den  dejlige,  vidunderlige  Jomfru ! 

Efraim. 

Ja,  det  er  sandt,  det  havde  jeg  alt  glemt, 
Endskjønt  det  rørte  mig  i  Øjeblikket. 
Det  var  en  Mand,  der  kom  fra  Nasaret, 
En  Tømmermand,  som  med  sin  unge  Kone 
Paa  Romer-Ordre  gik  til  Betlehem, 
For  dér  at  lade  sig  i  Mandtalsbogen 
Indføre  galt  med  store  Romertal. 
Da  tænkte  jeg:  os  arme  Hyrder 
Kan  dog  selv  ikke  Kejseren  i  Rom 
Til  vore  Fædrebyer  sammendrive, 
Saa  vi  er  friest  dog  af  alle  Folk. 

Naftali. 

Hvad  det  dog  ogsaa  er  et  snurrigt  Væsen 
Med  alt  det  Skriveri  om  ingen  Ting! 
Jeg  kom  just  ind  i  Betlehem  forleden 
Og  kunde  næppe  komme  frem  for  Folk; 
De  vrimled  ind  og  ud  af  Synagogen, 
Og  da  jeg  vidste,  det  var  ej  Sabbat 
Og  ingen  af  de  andre  Helligdage, 
Saa  tænkte  jeg,  du  maa  dog  se  dér  ind 
Og  vide,  hvad  den  Nyhed  skal  betyde. 
Det  lykkedes,  skjønt  det  holdt  haardt, 
Og  jeg  da  saa',  med  stor  Forundring, 
Syv,  otte  Skrivere  omkring  et  Bord, 
Som  sad  og  stirrede  paa  store  Ruller 
Og  tegned  alt  imellem  et  Par  Ord. 
Mon  det  er  Loven  og  Profeterne, 
Der  skrives  op  til  Kejseren  i  Rom? 

IV.  27 

Saa  tænkte  jeg,  skjønt  det  var  ej  at  tænke, 
Fordi  i  Synagogen  plejer  jeg 
Dog  ej  at  tænke  stort  paa  andet; 
Men  da  jeg  hørte,  hvad  det  hele  var, 
Saa  tænkte  jeg:  Dagdrivere  fra  Vesten, 
Som  kun  har  lært  at  prikke  med  en  Pen! 
Det  er  dog  tungt,  at  andre  heller  ikke 
Maa  have  Lov  for  jer  at  gjøre  Gavn. 

Dan. 

Men,  Efraim!  du  glemte  jo  det  bedste. 

Efraim. 
Nu,  saa  har  du  jo  ikke  Tungebaand. 

Dan. 

Ja,  naar  du  ikke  vil,  maa  jeg  fortælle, 

Skjønt  jeg  kun  slet  kan  føje  mine  Ord. 

En  saadan  Kvinde,  dejlig  og  blufærdig. 

Har  jeg  i  mine  Dage  aldrig  set: 

Hun  sad  saa  mødig  paa  en  Sten  ved  Vejen. 

Var  mat  og  bleg  og  ikkun  daarlig  klædt. 

Men  smilede  saa  englemildt  til  Himlen, 

Som  om  hun  glimred  paa  en  Dronningstol 

Og  takked  Himlen  for  sin  store  Lykke. 

Dog,  hvad  er  det  at  sige  om  et  Smil. 

Der  var  saa  himmelsk  som  om,  selv  en  Engel, 

Hun  til  en  Kvinde  havde  klædt  sig  om, 

For  ret  i  Ydmyghed  sin  Gud  at  ære! 

Men,  hvad  end  mer  os  gav  at  undres  paa, 

Saa  snart  vi  troede,  vi  gik  i  Drømme, 

Det  var,  at  hun,  paa  Spørgsmaal  om  sit  Navn, 

Sig  kaldte   Jomfru,  uden  Tvivl  Marie; 

Dog  Navnet  er  jeg  ikke  sikker  paa, 

Thi  Ordet  Jomfru,  sagt  med  hendes  Stemme. 
Med  den  Uskyldighed,  det  Eftertryk, 
Var,  hvad  omsonst  vi  prøved  at  udgrunde, 
Da  hun  var  højfrugtsommelig. 

Den  gamle. 
Besynderligt !  især  hvis  Efraim 
Og  du  var  ganske  enige. 

Efraim. 

Vel  ikke  ganske,  men  dog  saa  omtrent; 
Thi,  skjønt  mig  næsten  intet  nu  forundrer, 
Saa  maatte  jeg  dog  studse  ved  det  Syn. 
Og  Jom.fru  kaldte  hun  sig  med  en  Tone, 
Som  om  hun  havde  sagt:  det  maa  I  tro. 
Hvis  I,  som  jeg,  er  selv  uskyldige. 

Naftali. 
Den  stakkels  Kone,  som  saa  lang  en  Vej 
Har  maattet  gaa  i  de  Omstændigheder, 
For  slig  en  Hednings  Grillers  vSkyld, 
Og  saa  endda  faa  daarligt  Natteleje! 
Thi  der  er  snævert  Rum  i  Betlehem.  — 
Gud  give  dog.  Messias  vilde  komme 
Og  gjøre  Ende  paa  det  Slaveri! 

Efraim. 
Messias!  ja,  naa?-  kommer  han  til  Syne? 

Naftali. 

Jeg  har  dog  hørt,  han  nu  skal  komme  snart, 
Ja,  somme  siger,  han  er  alt  i  Verden, 
Og  er  den  gamle  Præstekones  Søn, 
Som  en  Guds  Engel  havde  aabenbaret; 
Det,  véd  jeg  dog,  du  har  vist  ogsaa  hørt. 

27* 

Efraim. 
Ja,  mellem  andre  løse  Rygter. 

Den  gamle. 

Fy,  Efraim!  det  var  et  hæsligt  Ord.  • 

Hvor  du  med  ét  er  bleven  kold  og  kløgtig. 

Og  yderst  glemsom,  maa  jeg  lægge  til! 

Thi  har  dit  Hjærte  glemt,  hvor   højt  det  banked. 

Da,  ej  som  Rygte,  men  fra  sikker  Haand, 

Vi  hørte  Tidenden  om  Sakarias, 

Som  var  i  Helligdommen  bleven  stum, 

Men  fik,  da  Sønnen  skulde  nævnes. 

Sit  Maal  igjen  og  sang  Jehovas  Pris, 

Forkyndte  i  profetisk  Aand  om  Barnet, 

At  en  Profet  igjen  var  født  i  ham! 

Efraim. 

Det  var  til  visse  mer  end  løse  Rygter, 

Saa  jeg  har  talt  et  ubesindigt  Ord; 

Men,  hvad  jeg  tænkte  paa,  var  Englesynet; 

Og  hvem  tør  love  for,  at  det  er  mer 

End  Folkegætning?  Ja,  om  Præsten 

End  ogsaa  selv  stod  i  den  Tro, 

At  sig  en  Engel  havde  aabenbaret. 

Beviste  det  dog  kun,  at  noget  sært 

Var  vederfaret  ham  i  Templet, 

Der  forekom  ham  som  et  Englesyn. 

Den  gamle. 
Saa  kan  man  sige,  ja,  saa  kan  man  sige 
Om  alle  Englesyn,  man  selv  ej  saa': 
Om  dem,  der  timedes  de  gamle  Fædre, 
Saa  vel  som  om  det  sidste  Naadeblik 
Af  Morgenstjærnerne  til  Støvets  Børn. 

Hvad  Abraham,  hvad  Israel  og  IMoses, 

Hvad  Josva,  Gideon  og  Manoa 

Betragtede  som  Sendebud  fra  Himlen. 

Saa  vel  kan  have  været  Hjærnespind. 

Som  hvad  der  talede  til  Sakarias. 

Men,  skjønt  jeg  ej  er  Præst,  saa  véd  jeg  dog, 

At  Syn  og  Hørelse  er  tvende  Vidner, 

Som,  naar  de  enes.  gjøre  Sagen  klar, 

Skjønt  hver  især  kun  vækker  en  Formodning. 

Hvad  tykkes  dig,  min  Søn!  vi  skulde  tro, 

Naar  ikke,  hvad  vi  baade  se  og  høre? 

Om  alle  Engle  da  til  os  nedsteg, 

De  kunde  sig  dog  aldrig  aabenbare; 

Thi  Himlens  Aander  har  ej  Kjød  og  Ben: 

Vi  Lys  kan  se,  og  Røster  kan  vi  høre, 

Men  hvor  er  Haanden,  som  kan  føle  dem? 


Efraim. 

Det  er  besynderligt:  hvad  dér  du  siger. 
Er  noget,  man  maa  tænke,  alle  véd; 
Thi  var  kun  det  haandgribelige  sikkert. 
Da  maatte  vi  jo  alle  staa  i  Tvivl 
Om  Sol  og  Maane  og  om  Stjærnehæren, 
Hvor  vidt  og  de  var  mer  end  Hjærnespind; 
Hvert  Menneske,  vi  ikkun  saa"  og  hørte, 
Vi  og  blandt  Skygger  maatte  regne  med; 
Og  selv  naar  vore  Hænder  greb  hinanden, 
Saa  greb  de  jo  dog  ingen  i  hans  Ord. 
De  følte  øjet  vel,  men  ikke  Synet, 
Og  aldrig  lærte  os  vor  højre  Haand, 
At  der  i  Kjød  var  Lys  og  Liv  og  Aand. 
Alligevel,  det  uden  Tvivl  gaar  mange, 
Som  det  gik  mig:  det  faldt  mig  aldrig  ind, 
At  det  var  Galskab  eller  Spottermærke. 

Naar  vi  forlangte,  at  et  Englesyn 

For  vore  Hænder  skulde  staa  og  falde. 

Den  gamle. 
Det  faldt  mig  ogsaa  nu  først  ind, 
Hvor  dumt  det  er,  at  have  slige  Griller; 
Men  altid  dog  jeg  følte,  det  var  galt, 
At  have  Mistro  til  det  underfulde, 
Blot  af  den  Grand,  at  det  er  underligt: 
Er,  hvad  Guds  Gjerninger  maa  alle  være, 
Hvad  hele  Verden  er,  hvad  vi  er  selv. 
Vi  Lignelser  af  Himlens  Gud  i  Støvet. 
Langt  andet  finde  vi  i  Herrens  Bog, 
Langt  andet  føle  vi,  naar  dér  vi  læse : 
„Forunderligt  er,  Gud!  dit  Vidnesbyrd; 
Derfor  min  Sjæl  omhyggelig  det  gjemmer. 
Hør,  Israel!  vi  har  en  sanddru  Gud!"   — 
Ak,  Efraim!  hvo  lærte  dig  at  tvivle? 

Efraim. 

Ak,  Fader!  det  vel  lærer  mest  sig  selv, 
Og  altid  maa  vi  os  jo  selv  tilregne. 
Hvad  med  vor  Villie  der  i  os  sker; 
Men  dog  jeg  mindes,  at  i  Synagogen, 
Hvor  paa  den  sidste  Tid  jeg  kom  saa  tit. 
Blev  Tvivlen  vakt  og  voxte,  saa  jeg  vidste 
Omsider  ej,  hvad  end  jeg  skulde  tro, 
Nedsank  som  i  et  Hav  af  mørke  Tanker 
K^<g  drømte  om  et  Lys,  et  Klogskabs  Ord, 
Som  overgik  alt,  hvad  de  gamle  vidste. 
Det  var  en  ængstelig,  urolig  Drøm, 
Jeg  tænkte  ofte  paa,  at  den  var  syndig, 
Den  gjorde  Hjærtet  koldt  og  Læben  stum. 
Men  dog  det  var  mig  haardt  imod   at  vaagne, 
Og  naar  en  Stemme  sagde  mig:  vaag  op! 

Da  svared  Tvivleren:  jeg  er  lysvaagen 

Og  lader  mig  ej  dysse  mer  i  Søvn. 

Du  véd.  at  fra  Jerusalem  skriftkloge 

Tit  komme  ned  til  Betlehem, 

Og  tale  dér  til  Folket  om  Sabbaten; 

Du  véd  vel  ogsaa,  at  imellem  dem 

Der  findes  nogle,  som  kun  agte  Loven, 

Som  lade  haant  om  alle  Profetier 

Og  drive  Spot  med  alle  Englesyn; 

Dem  hørte  jeg,  og  fandt,  at  hvad  de  sagde, 

Var,  om  ej  altid  godt,  dog  altid  klogt, 

Klang  mer  indlysende  og  mer  oprigtigt 

End  Farisæernes  de  stift  afmaalte  Ord. 

Den  gamle. 

Saa  lagde  du  din  Tro  i  Synagogen 
Og  førte  Tvivlen  hjem  til  dit  Pavlun. 
O,  Byrde  ful  at  bære  om  Sabbaten! 
Det  maa  nødvendig  koste  Hjærtets  Fred. 

Efraim. 

Men  er  det  ikke  dog  i  Synagogen 
Og  hos  de  lærde,  man  skal  søge  Lys? 

Den  gamle. 

Man  intet  søge  skal.  hvor  intet  findes. 
Og  værre  selv  end  intet  er  Forgift. 
Derfor  jeg  aldrig  gaar  i  Synagogen; 
Thi  hvad  jeg  hørte,  da  jeg  kom  dér  sidst, 
Var,  hvad  der  snart  inddyssede  det  bedste, 
Snart  vakte  op  det  værste  i  min  Sjæl. 

Efraim. 
^len  maa  man  da  foragte  Synagogen  ? 

Den  gamle. 
Dér  staar  nu  Huset  i  Jerusalem. 
Opbygt  paa  Ord  af  Guds  Profeter; 
Men,  naar  man  nu  indvied  det  til  Bål. 
Mon  da  Jehovas  Folk  end  skulde 
I  dets  Forgaarde  bede,  bøje  Knæ. 
Til  Afgudsaltret  deres  Offer  bringe! 
0§"  g'jør  vi  ikke  netop  noget  sligt, 
Naar  hist  paa  Bænkene  i  Synagogen 
Vi  med  andægtig  Mine  høre  paa, 
At  Engle  spottes  og  Profeter  haanes. 
At,  under  et  elendigt  Skalkeskjul 
Af  dyb  Ærbødighed  for  Moses, 
Sig  Vantro  løfter  imod  hvert  Guds  Ord! 
O,  se  dog  Slangen  under  Kundskabstræet. 
Som  Vej  os  bane  vil  til  Guddomskløgt, 
Naar  vi  kun  dristig  Gud  vil  Ryggen  vende ! 
O,  hvad  var  Moses,  naar  hans  Bøger  løj, 
Naar  Engelen,  som  stod  for  Paradiset. 
Naar  Englene,  som  gjæsted  Abraham, 
Og  han,  som  førte  Israel  i  Ørken, 
Naar  de  var  idel  Tant  og  Hjærnespind! 
O,  hvad  var  Loven  uden  Profetier! 
Hvad  var  Samvittigheden  uden  Haab! 
Hvad  var  et  Menneske,  som  David  siger, 
Naar  ej  bag  Graven  laa  et  Livets  Land ! 
Og  hvad  var  Gud,  naar  vi,  for  ham  at  trodse, 
Behøved  kun  at  gjøre  os  til  Fæ! 

Efraim. 
Men,  Fader!  i  de  kolde,  mørke  Dage, 
Naar  Tvivlen  er  som  en  af  Anaks  Børn, 
Og  Troen  som  Græshoppen  imod  Kæmpen. 
O,  hvor,  om  ej  i  Herrens  Menighed, 
Skal  vi  da  finde  Lys  og  Liv  og  Styrke? 

Den  gamle. 

Hvor  David  fandt  sin  glatte  Slyngesten, 
Hvormed  han  Goliat  gik  under  Øjne. 
Det  ikke  var  i  Folkets  Menighed, 
Ej  blandt  de  vældige  paa  Juda  Bjærge; 
Nej,  her  blandt  Faarene,  som  gik  med  Lam 
Ved  Betlehem,  maaske  ved  denne  Tue. 
Han  stødte  paa  den  med  sin  Hyrdestav. 
I  dette  Herrens  store  Tabernakel, 
Som  han  udspændte  med  sin  egen  Haand, 
Og  som  han  med  sin  Herlighed  opfyldte, 
Ved  disse  Lamper  under  Højeloft. 
Som  selv  Kaldæer  ej  har  lært  at  tælle. 
Her  stod  for  Herrens  Ansigt  Abraham. 
Her  skued  han  den  himmelske  i  Støvet 
Og  saa'  i  Stjærnerne  sin  Afkoms  Glans ; 
Her,  som  en  Mand  kan  tale  med  sin  Næste, 
Med  Moses  talte  alle  Guders  Gud; 
Her  er  det  store  Hyrdetempel, 
Som  ej  med  Salomons  nedsank  i  Grus, 
Hvis  Gulv  kan  vel  af  Mennesker  besmittes. 
Men  aldrig,  saa  der  levnes  jo  en  Plet 
For  Præsterne  af  Melkisedeks  Orden, 
Hvor  de,  tilbedende,  af  hellig  Jord 
For  Himlens  Gud  et  Alter  kan  opbygge 
Og  ære  ham  med  rene  Læbers  Frugt.  — 
Nej,  aldrig  saa  kan  Jorderig  besmittes. 
At  Hyrden  jo  ved  Aftenstid  sin  vStav. 
Sit  Støv,  kan  lægge  paa  en  hellig  Ager, 
Sit  Hoved  hælde  til  en  ædel  Sten, 
At  Plads  jo  levnes  end  til  Himmelstigen, 
Hvor  Herrens  Engle  vandre  op  og  ned; 
Og  naar  der  ej  er  mere  rent  paa  Jorden, 
Da  vandrer  Hyrden  som  i  Drømme  med 
Og  vaagner  sjungende  i  Paradiset! 

Efraim. 

O,  Fader!  hvad  kan  jeg  vel  svare  dig? 
Jeg  føler  dybt,  at  disse  høje  Toner, 
Som  aldrig  før  jeg  hørte  fra  din  Mund, 
De  komme  oven  ned,  fra  Stjærnetemplet, 
Fra  Hvælvingen  højt  over  Kerubim; 
Thi  de  som  Guddomsord  mig  sønderknuse. 
Saa  sært  opfyldes  da  Profetens  Ord 
Til  vores  gamle  Fader  Jasania: 
At  aldrig  fattes  skal  i  Rekabs  Slægt 
En  Mand,  som  staar  for  Herrens  Ansigt. 
Men  tal  kun  videre  og  knus  mig  kun! 
Thi  Hj ærtet  i  mit  Kjød  er  som  forstenet 
Og  føler  kun  ved  stærke  Hammerslag 
Af  Ordet,  som  kan  Klipper  sønderknuse; 
Men  bed  og  for  mig  som  en  Hyrdepræst 
Til  ham,  hvis  Lampeskin  er  i  Syvstjærnen, 
At  han  forlader  mig  min  Trods,  min  Tvivl, 
Som  længe  vist  endnu  vil  ham  fortørne! 
Og  hør  mig  Daare  med  Langmodighed! 
Thi  hykle  Tro,  det  maa,  det  vil  jeg  ikke. 


Saa  sig  mig,  Fader  Rekab!  vredes  ej, 
Hvad  dig  forvisser  om  de  store  Syner, 
Som  tone  til  os  fra  den  gamle  Tid 
Og  klinge  sært  i  vore  Muldvarp-Øren! 
Det  er  vor  egen  Skyld,  det  føler  jeg; 
Thi  ej  som  falske,  men  som  underfulde, 
Og  som  ydmygende  for  det  i  os, 
Der  spotter  med,  hvad  det  kan  ej  begribe, 
Indbilder  sig,  at,  hvor  ej  det  ser  Lys, 
Dér  er  nødvendig  idel  Mørke,  — 
Saalunde  støde  os  de  store  Syn, 
Og  det  kan  alle  se,  de  ikke  skulde; 

Thi  at  der  er  et  evigt  Guddomslys, 

Som  funkler  dér,  hvor  intet  jordisk  Øje 

Indtrænge  kan,  det  er  saa  vist, 

Som  at  det  Lys,  der  ej  sig  selv  begriber: 

Som  at  vort  Øje  underfuldt  af  Støv. 

Ej,  før  det  dagedes,  sig  selv  har  dannet, 

Og  at  hvert  Glimt,  som  Glimtet  i  os  selv 

Af  Himmellyset  over  alle  Stjærner, 

^laa  for  vort  Øje  være  underfuldt,   — 

O,  det  er  aabenbar  en  Børnelærdom, 

Som  man  maa  blive  slemme  Mørkets  Børn, 

For  kun  at  tvivle  om,  endsige  glemme. 

Men,  naar  man  kommer  til  den  Dal  igjen, 
Hvor  man  ser  Telten  over  alle  Bjærge, 
Hvor  man  ser  godt,  det  er  en  Daarlighed 
At  tænke.  Solen  vel  kan  overstraale 
Den  hele  store  Verdens  Kreds, 
Selv  Stjærnerne  kan  sende  Skin  til  Jorden, 
^len  det  forunderlige,  skjulte  Lys, 
Som  hele  Himlens  Hær  sin  Glans  maa  skylde, 
Det  skulde  selv  ej  kunne  straale  hid, 
Endskjønt  det  maa  nødvendig  have  straalet, 
Ja  have  gjennemstraalet  dette  Støvpavlun, 
Før  dér  blev  lyst,  før  dér  i  Morgenrøde 
Vi  som  et  vakt  Vidunder  fandt  os  selv, 
Og  fandt  i  vort  Pavlun  den  hele  Verden 
Forunderlig  afbildet  og  indskudt, 
Saa  Jord  og  Himmel  er  i  vore  Tanker, 
Men  røre  sig  som  levende  og  fri: 
I  vort  Pavlun  har  Sol  og  Maane  Vinger, 
I  vort  Pavlun  har  Jord  og  Himmel  Røst, 
I  vort  Pavlun  véd  Fuglen,  hvad  den  synger. 
I  vort  Pavlun  véd  Blomsten,  hvad  den  vil,  — 
O,  Fader!  naar  vi  komme  did  tilbage 
I  Egens  Dal,  hvor  med  sin  Hyrdestav 

Den  lille  gaar  imod  Filister-Kæmpen 

Og  rammer  dér,  hvor  han  kan  ikke  naa, 

Omstyrter  Bjærget  med  sin  Pegefinger, 

Halshugger  Kæmpen  med  hans  eget  Sværd. 

Da  faar  Græshoppen  i  os  atter  Vinger, 

Opfarer  over  Anaks  faldne  Søn 

Og  sjunger  spottende  hans  Eftermæle; 

Men  synker  snart,  naar  af  den  faldnes  Grav 

Opstige  to  besynderlige  Skygger: 

Et  Hoved  hist,  og  her  en  Krop, 

Som  friste  os  paa  ny  til  vilde  Tanker. 

De  kalde  begge  alting  underligt, 

Men  sige  begge:  alt  er  sammenblandet, 

saa  sandt  og  falsk  ej  mer  kan  skilles  ad; 

Den  ene  siger  da:  jeg  tror  det  falske, 

Fordi  det  sande  ligger  skjult  deri; 

Den  anden  siger:  jeg  maa  all  betvivle, 

Thi  ej  jeg  véd,  hvor  Sandhed  ligger  skjult, 

Og  all  jeg  dog  umulig  kan  forene. 

Den  gamle. 

Nu,  Gud  ske  Lov!  dit  Tungebaand  blev  løst. 
Og  Øjet  aabnet  til  at  overskue 
De  Bjærge,  som  du  med  din  Hyrdestav 
Omsonst,  forblindet,  stræbte  at  udjævne ! 
Med  Skyggerne  det  har  vel  ingen  Nød: 
De  dunste  gjærne  bort,  saa  snart  det  dages. 
Den  største  Tosse  tror  dog  ikke  altj 
Og  tvivle  kan  om  all  selv  ej  de  gale, 
Saa  hvem  der  siger  sligt,  er  altid  falsk. 
Det  gjælder  om  det  jordiske,  det  gjælder 
Og  om  det  himmelske,  saa  snart  man  ser, 
At  noget  himmelsk  forudsætter  Jorden, 
Ja,  er  i  os  den  sammenføjet  med. 

Og"  visselig,  min  Søn !  man  maatte  rase, 

For  ej  at  finde  Loven  og  Profeterne 

Troværdige,  langt  over  Sammenligning 

Med  Æventyr  om  Bål  og  Astarot 

Og  alt,  hvad  man  har  hørt  fra  Hedninglande: 

For  ej  at  finde,  at  hos  Herrens  Folk 

Er  alt  det  underlige  i  sin  Orden, 

Staar  ej  til  Stads,  men  paa  sit  rette  Sted, 

Saa  alting  blev,  naar  det  borttoges, 

Ej  mindre,  men  langt  mere  underligt; 

Thi  kun  i  Ærender,  som  ej  kan  røgtes 

Af  nogen  anden,  stige  Engle  ned, 

Og  det  er  Smaating  ej,  hvad  derpaa  følger; 

Saa,  var  det  Tant  med  disse  Englesyn, 

Var  det  og  Løgn,  hvad  med  dem  staar  og  falder. 

Og  det  er  hele  Folkets  Levnedsløb, 

Som  vi  dog  véd,  kan  ikke  være  Løgn. 

34.     Natte-Tanker. 

(1817.) 

[Dette  hidtil  utrykte,  ufuldførte  Digt  foreligger  i  Forf.s  Haandskrift, 
der  skjønnes  at  tilhøre  den  angivne  Tid,  i  to  samtidige  Former, 
Den  første  af  disse  Tvillinger  har  Overskrift:  ^^Natte-Tankerne'"''  og 
er  forfattet  i  rimede  Vers.  Den  gives  her  forrest  med  mindre  Skrift. 
Den  anden,  med  Overskrift:  ^^Nyaar s-Natten'^  og  derefter  Navnet 
„Nikodemus" ,  er  en  Omskrivning  af  den  første,  men  i  urimede 
Vers.  Af  det  ovenfor  skrevne  Navn  kan  sluttes,  at  det  har  været 
Digterens  Plan  at  lægge  den  her  begyndte  Monolog  i  Munden  paa 
Nikodemus,  og  da  naturligvis  at  fortsætte  med  dennes  Samtale  med 
Jesus;  saa  at  vi  i  denne  Begyndelse  have  et  Tilløb  til  et  bibelsk 
Digt,  der  nærmest  vilde  være  at  sammenligne  med  den  fuldendte 
Paaskelilje  og  den  begyndte  Julenat.  —  Den  rimede  Form  er 
denne: 

Lys  og  Mørke  I  underlige  Navne 
Paa  de  to,  som,  knejsende  i  Sky, 
Uopløselig  hinanden  favne. 
Uafladelig  hinanden  fly! 
Sig  mig.  Visdom!  hvad  er  det  for  Helte? 
Haardeknuden,  hvordan  løses  den? 
Spændte  selv  de  med  hinanden  Bælte? 
Kan  og  vil  de  løse  det  igjen? 
Begge  hørende  til  Kæmpestanden, 
Med  en  Forskjel  som  paa  Nat  og  Dag, 
Overvældet  har  de  tit  hinanden. 
Vundet  er  dog  intet  Hovedslag. 
Naar  skal  Lykken  sig  ej  mere  vende? 
Naar  faar  den  tebanske  Krig  dog  Ende? 
Hvem  kan  tænke  sig  en  evig  Strid? 

Kom  Oplysning!  du,  som  Vismænd  dyrke, 
Kom,  Gudinde,  og  aflijælp  mit  Savn! 
Sæt  mig  Skjel  imellem  Lys  og  Merke! 
Svar,  som  det  sig   bør,  nu  til  dit  Navn! 
Svar,  Oplysning!  til  dit  Navn  og  Rygte! 
Gjør  til  Dag  det  store  Verdens-Døgn  ! 
Kan  du  ikke,  med  din  tomme  Lygte 
Klarlig  kun  du  gjør  dig  selv  til  Løgn, 

Hvorfor  skjælver  jeg  ved  Nattetide, 
Naar  udbrændt  er  Lyset  paa  mit  Bord? 
Hvorfor  kan  jeg  ej  min  Frygt  bestride, 
Maa  trælbunden  vandre  i  dens  Spor? 
Hvorfor  maa  jeg  lytte  til  dens  Taler 
Og  forsvare  selv  min  Plageaand? 
Hvorfor  maa  jeg,  mig  til  større  Kvaler, 
Føde  Plageren  med  egen  Haand? 
Tænker,  Lygtemænd!  I,  Lys  man  skuer, 
Naar  ved  eders  Glimt  man  finder  her 
Galgebakker  kun  og  Ammestuer, 
Tyverænker  og  Gj enganger-Færd? 
I  og  Skolen  da  kun  liden  Ære 
Gjør  hinanden,  men  des  mere  Skam; 
Om  igjen  I  maa  da  Bogen  lære, 
Før  I  Lygten  løfte  kan  med  Bram. 
Har  I  Prosodien  oversprunget, 
Da  er  Grammatikken  slet  besjunget, 
Og  som  Stympere  har  I  studert! 

Véd  I  ej,  der  er  et  Lys,  som  brænder 
Sine  Timer  paa  vort  Skrivebord, 
Som  vi  slukke  kan  med   egne  Hænder, 
Men  som  tændtes  ej  paa  vores  Ord! 
Ved  det  Lys  paa  Tanke-Tavlebordet 
Sjælen  skriver  med  usynlig  Haand, 
Et  usynligt  Øje  læser  Ordet, 
Og  det  Øje  kalde  vi  vor  Aand. 
Tit  vi  se  paa  Tavlen,  hvad  os  huer. 


*] 


L/ys  og  Mørke!  hvem  kan  Gaaden  løse: 

Haardeknuden,  som  de  sære  Ord 

Tæt  og  fast,  men  fjendtlig  dog,  forbinder, 

Bæltet,  som  de  mageløse  to 

Dristig  spændte,  før  end  vi  kan  mindes, 

Kæmpe  stadig  i,  som  Nat  og  Dag  I 

Overvundet  har  de  tit  hinanden. 

Lige  uafgjort  er  Sejren  dog; 

Hvem  kan  tænke  sig  til  Kampens  Ende? 
Hvem  kan  tænke  sig  en  evig  Strid? 

Vismænd!  I,  som  har  paa  Gaaden  grundet, 
Som  betragte  den  med  roligt  Blik! 
Siger  mig,  hvad  har  den  Kamp  at  sige! 
Lærer  mig,  hvad  den  skal  føre  til! 
Kan  I  ikke,  da  god  Nat,   Oplysning ! 
Tomme  Lygte,  som  forjætter  Lys, 
Og  formaar  dog  mellem  Lys  og  Mørke 
Kun  at  skinne,  ej  at  gjøre  Skjel: 
Skjel  for  Navnet,  du  dig  har  tilegnet, 
For,  hvad  stolt  du  fører  i  dit  Skjold! 
Lys  og  Mørke,  løs  mig  denne  Gaade, 
Hvad   Oplysning  være  vil  for  mig: 
Hvad  som  gjælde  vil  for  Lys  i  Støvet, 
Og  ej  gjøre  klart  sig  selv  til  Løgn ! 

Hvad  er  det,  som  ængster  mig  i  Mørket? 
Hvorfor  savner  saa  jeg  Dagens  Lys? 
Hvi  jeg  skjælver,  naar  i  Nattens  Mørke 
Dette  Lys,  som  skinner  paa  mit  Bord, 
Ej  afløses  af  et  nyt,  som  lover, 
Til  det  dages,  mig  et  varigt  Skin, 
Men  udslukkes,  lader  mig  alene, 
I  mit  Kammer  ene  med  mig  selv? 
Hvi  jeg  skjælver  da  og  kan  ej  sove, 
Hvi  jeg  lytter  i  den  tavse  Nat 
Efter  noget,  jeg  med  Grund  kan  frygte, 
Føder  Ormen  til  min  egen  Kval? 
Tænker,  Lygte^nænd!  ej,  det  er  klaret, 
Naar  kun  Øjet  ser  ved  eders  Glimt 
Galgebakkerne  og  Ammestuen ! 
Poppedrenge!  er  det  eders  Kløgt, 

I  af  Skolen  skal  vist  ikke  rose, 
Skolen  ej  af  eder  rose  sig. 

Véd  I  ej,  der  er  et  Lys,  som  brænder 
Sine  Timer  paa  vort  Skrivebord : 
Tavlebordet,  hvor  med  Tankegriffel 
Snart  vi  tegne,  hvad  vi  gjærne  se. 
Snart  der  tegnes  med  en  Haand  af  Skyen, 
Hvad  vi  studse  ved  og  bæve  for: 
Hvad  vi  dobbelt  maa  forundres  over, 
Da  det  tegnes  med  vor  egen  Haand, 
Med  vor  egen  altsaa  t  en  andens! 
Frygteligt  er  det  at  tænke  paa. 
Rejse  maa  sig  Haaret  paa  vort  Hoved, 
Naar  der  skrives  med  vor  egen  Haand: 
Hastig  brænder  Lyset  ned  i  Piben, 
Merkt  er  Kamret  da ;  hvad  gjør  du  saa? 
Er  du  sikker  paa,  at  du  kan  sove  ? 

Vismænd,  som  af  gamle  Tempelkar 

Drikke  eders  egne  Druesafter, 

Prise  eders  egen  Gudefiok: 

Stok  og  Sten,  som  faste  Tempelstøtter! 

Verdslig  Visdom!  med  din  egen  Haand 

Skrevet  staar  paa  Hjærtekammer- Væggen : 

Mene  Mene  Tekel  Ufarsin.  — 

Selv  du  har  din  Dødsdom  underskrevet. 


IV.  28 

3  5.     Nyaars-Nat, 

en  Drøm. 
(Maj   1817.) 

[Trykt    i    Danevirke    II,    S.    325 — 52,    umiddelbart    efter    .,Paaske- 
liljen",    altsaa  i  sidste  Hæfte  af  det  13de  Maj   1817  sluttede  Bind.] 


Hvad  ser  jeg  saa  silde? 
Hvad  skinner  i  Borgen, 
Med  Straaler  saa  milde? 
Hvad  er  det  i  Morgen? 
Hvem  leger  paa  Strænge, 
Der  klinge  saa  sødt? 
Hvad  livneSj  som  længe 
I  Hjærtet  var  dødt? 
Hvad  ser  jeg!  bevæge 
Sig  Træerne  hist? 
Kan  Stjærnerne  blege 
Saa  maje  den  Kvist? 
Kan  ældgamle  Stamme 
End  danse  i  Kvæld? 
O,  haver  den  Flamme, 
O,  haver  den  Væld 
I  Barmen  forborgen, 
Som  livner  og  letter 
Om  Midvinters  Nætter? 
Hvad  er  det  i  Morgen? 

Hvad  ser  jeg!  hvad  danner 
Den  yndige  Gang? 
Hvad  varsler  det  Banner? 
Hvad  spaar  vel  den  Klang? 
Hvad  ser  du,  mit  Øje? 
Se  Rosenborgs  Fløje, 

De  lue  i  Glans ! 
Se,  Porten  staar  aaben ! 
Se,  Danemarks  Vaaben 
Med  Roser  i  Krans! 
O,  hvad  mon  dog  heder 
Den  Fest,  der  bereder 
Saa  sært  sig  om  Borgen? 
Hvad  er  det  i  Morgen? 

Se  nu,  hvor  sig  samle 
Gestalter  i  Gangen! 
De  synes  mig  gamle, 
Og  høje  i  Rangen; 
Thi  Danebrog  findes 
Saa  mangen  paa  Bryst, 
Og  Hjærtet  vil  mindes 
Dem  alle  med  Lyst; 
Men  Øjet  maa  sige, 
At  ej  deres  Lige 
Paa  Marken  det  saa'. 
O,  tør  jeg  mig  fryde? 
Hvad  skal  det  betyde, 
At  Kæmper  opstaa? 
Vel  hørte  jeg  runge 
Fra  Anglernes  Tunge 
En  gaadefuld  Klang 
I  Kvad  om  de  døde, 
Som  Gravene  brøde. 
Mens  F'uglene  sang: 
Om  Skjold,  der  sig  letted 
I  Mulde  ved  vStav 
Og  rank  sig  opretted 
I  Lys  af  sin  Grav 
Og  bød  sine  Helte 
At  følge  sig  brat 

Med  Sværd  under  Bælte 
Om  Midienat 
Og  gjæstede  silde 
Saa  faver  en  Borg; 
Men  ak!  det  var  ilde 
Og  spaade  kun  Sorg, 
Kun  Mord  og  ej  Gilde, 
Paa  Fæderneborg! 

Hvad  ser  jeg!  hvem  hæver 

I  Porten  sig  hist? 

O,  se,  hvor  nu  bæver 

Den  blomstrende  Kvist! 

Ja,  staar  for  sin  Dronning, 

I  ridderlig  Pragt, 

Ej  Danemarks  Konning 

Med  Sværdet  paa  Vagt! 

Ak,  vist  er  der  Fare: 

Se  Kæmper  i  Skare 

Med  funklende  Sværd! 

Nu  fort  de  fremskride, 

Ak,  mon  de  vil  stride! 

Hvad  spaar  denne  Færd? 

Opstaa  nu  de  døde, 

For  Borgen  at  øde! 

O  Ve! 

Tør  længer  jeg  se! 

Et  Skridt,  og  de  mødes; 

Skal  blomstre,  skal  ødes 

Den  herlige  Borg? 

Ak,  Klangen  hendaaner, 

Og  Himmelen  graaner, 

Ak,  Angest!  ak,  Sorg! 

Alt  Maanen  bag  Sky! 

Ak,  Stjærner!  I  fly! 


SS-     ^yaar  S-Nat.     1817.  437 


Saa  luk  dig,  mit  Øje! 

Og"  suk  mod  det  høje, 

Mit  Hjærte,  med  Gru ! 

Udsuk  dine  Minder! 

Thi  intet  mig  binder 

Til  Fædrene  nu; 

Mit  Haab  er  med  Stjærnen  udslukt, 

Vær,  Hjærte,  som  Øjet,  tillukt! 

Ak,  Stjærnen,  jeg  skued 

Saa  tit  over  Borgen, 

Og  rørtes  og  lued 

Og  leged  med  Sorgen, 

Ak,  den  er  nu  slukket, 

Forsvunden  bag  Sky! 

Omsonst  har  jeg  sukket 

I  Kvæld  og  i  Gry! 

Ak,  Lygtemænd  var  det,  som  gjøgled  der  ude. 

Hvor  Stjærnen  mig  syntes  en  Dag  at  bebude! 

O  Ve! 

O,  sig  mig,  hvad  er  det  i  Morgen? 

Ak,  skal  jeg  da  se 

Kun  Grus,  hvor  jeg  skuede  Borgen? 

Skal  Dødninger  spøge  der  ude, 

Hvor  nyfødte  Konger  jeg  saa"? 

Skal  Natuglen  trodse  og  tude. 

Hvor  jeg  hørte  Lærkerne  slaa? 

Ak!  Spejl  af  de  henfarne  Dage! 

Min  eneste  Arv  og  min  Trøst, 

Hvis  Billeder  dæmped  min  Klage 

Og  gav  mig  blandt  Sangerne  Røst! 

O,  Spejl,  som  jeg  bær  i  min  Barm! 

Skal  aldrig  nu  mer  du  mig  fryde? 

Skal  over  dig  Staven  jeg  bryde, 

Ak,  bryde  og  knuse  i  Harm? 

Hvorledes!  hvad  varmer  mit  Øje? 
Hvi  gjøres  mig  Hjærtet  saa  blødt? 
Hvi  banker  det  saa  mod  det  høje? 
Hvad  toner  nu  atter  saa  sødt? 
O,  det  er  ej  Dødningers  Lyd; 
Oplad  dig,  mit  Øje,  o,  Fryd! 
O,  se!  har  jeg  sovet?  hvorledes! 
Det  skinner,  og  Straalen  udbredes; 
Se,  Gangene  lysne  i  Glans 
Og  nedbyde  Engle  til  Dans! 
Hvordan?  er  det  Nat?  er  det  Morgen? 
Hvad!  Nat,  nu,  da  Sol  stander  op! 
Og  dog,  en  forunderlig  Morgen! 
Staar  wSolen  i  Vester  nu  op? 
O,  Jubel!  o,  Fryd  uden  Mage! 
Vær  hilset,  du  Stjærne  saa  kjær ! 
I  Spejlet  jeg  Nætfer  og  Dage 
Har  spejdet  din  lønlige  Færd; 
Nu  straaler  du  klar  over  Borgen, 
Nu  melder  du  Dagen  i  Morgen. 

O,  Toner!  I  klinge 
Vidunderlig  sødt; 
Sig  hæver  paa  Vinge, 
Hvad  nys  var  som  dødt. 
Ej  stilles,  ej  stedes 
Jeg  kan  i  min  Vraa: 
Hvor  Danemark  glædes, 
Dér  maa  jeg  og  staa. 
Stig,  Kjortel,  af  Kisten ! 
Forvind  nu  din  Sorg! 
Nu  vist  for  en  Kristen 
Er  Rum  paa  den  Borg. 
Er  døde  der  inde, 
Det  skader  dog  ej, 

Thi  Tro  og  Kjærminde 
Skal  sikre  min  Vej. 
O,  hør!  hvilken  Glæde! 
O,  nu  er  det  sandt; 
Den  Salme  de  kvæde, 
Den  mindes  jeg  grandt. 
Hvor  saa  det  mon  klinge, 
Dér  spærrer  man  ej 
Med  Bøsse  for  Bringe 
En  Præstemand  Vej. 


Det  var  ved  Midnats  Tide, 
Men  Stjærnen  straaled  saa, 
Som  naar  fra  Østerlide 
Man  Solen  ser  opstaa. 
Hvad  har  dog  den  Dre?ii  at  betyde  ">  ^) 

Jeg  gik  med  Bog  og  Minde 

Mig  i  den  Abildgaard. 

I  vintergrønne  Linde 

Det  sang,  som  Lærken  slaar. 

Jeg  gik  til  Borgens  Sale, 
Som  efter  Fædres  Skik 
I  milde  Morgensvale 
Til  Kirke  fort  man  gik. 

Paa  hvide  Malmerstene 
Der  stod  saa  fin  en  Vagt, 
Med  grønne  Palmegrene, 
I  gammel  Ridderdragt. 


^)  [Dette   Omkvæd   gjentages   i   Grundtrykket   ved   hvert  af  de 
følgende  Vers.j 

„Sig!  hvad  har  du  i  Sinde?" 
Saa  klang  en  Stemme  ren. 
Jeg  nævned  Bog  og  Minde, 
Da  bøjed  sig  hver  Gren. 

I  Gyldenstykkes  Klæder 
Jeg  Piger  ni  nu  saa', 
Som  holdt  i  gyldne  Kjæder 
Tre  Løver  himmelblaa. 

„O,  hør  mig,  Piger  milde! 
O,  har  I  Tyra  kjær, 
Drak  I  af  hendes  Kilde, 
I  hemme  ej  min  Færd." 

,,Ja,  elsker  du  vor  Moder, 
Dig  vides  skal  din  Bøn : 
Gak  ind  og  se  vor  Broder! 
Se  Tyras  yngste  Søn! 

Hvis  Hjærter  kun  du  prøver 
Og  har  ej  Tyra  kjær, 
Da  skjælv  for  vore  Løver! 
De  hemme  flux  din  Færd." 

Jeg  gik,  som  Præst  til  Kirke, 
Som  Lam  de  Løver  laa: 
Igjennem  Danevirke 
Tør  Kristendom  vel  gaa. 

I  Riddersalen  Helte 
Paa  Rad  jeg  stande  saa', 
Med  gyldne  Sværd  ved  Bælte 
Og  Kapper  himmelblaa. 

I  Salen  var  for  oven 

Alt  som  et  Kirkekor, 

Men  hvælvet  højt  som  Skoven, 

Med  gyldent  Alterbord. 

I  Koret  stod  en  Trone 
Af  Rav  og  Elfenben, 
Paa  Altret  laa  en  Krone 
Alt  som  en  Ædelsten. 

En  Konge,  bred  om  Hærde, 
P'or  Tronen  herlig  stod: 
Kong  Kristian  den  fjerde 
I  ham  sig  kjende  lod. 

Han  stod  med  Kæmpemaalet, 
Som  hist  ved  højen  Mast; 
Men  nu  et  Hjærte  straaled, 
Hvor  fordum  Øjet  brast. 

I  Kreds  af  Dannekvinder 
En  Vugge  nu  jeg  saa': 
Dens  Kurv  var  af  Kjærminder, 
Saa  lyse,  himmelblaa. 

Den  var  saa  favr  at  skue, 
Kjærminde-Kurven  blaa^ 
Med  grønne  Palmebue 
Og  gyldne  Gænger  smaa, 

I  Vuggen  laa  den  spæde 
Paa  hvide  Roser  blødt. 
Han  drømte  vist  om  Glæde, 
Han  smiled  englesødt. 

En  alderstegen  Frue 
Ved  Hovedgærdet  sad, 
Hun  gjennem  Palmebue 
Nedstirred  moderglad. 

Hil  være  Dronning  Tyre, 
Den  prude  Dane-Dis! 
Hun  stod  for  Danmarks  Styre, 
Hun  avled  Danmarks  Pris. 

Nu  vaagnede  den  spæde, 
Slog  op  de  Glugger  blaa, 
I  hvilke  Danmarks  Glæde 
Man  blinke,  tindre  saa'. 

Kong  Kristian  den  fjerde 
Gik  til  den  Blomster-Karm, 
Nedbøj  ed  hjøen  Hærde, 
Tog  Glutten^)  paa  sin  Arm. 

Nu  bøj  ed  Helterækken 
I  Ring  sig  flux  paa  Stand 
Alt  om  et  Døbebækken 
Med  Kongekildevand. 

For  Altret  saa'  jeg  stande 
En  Præstemand  i  hvidt, 
Med  hvalvt  og  klaret  Pande, 
Med  Aasyn  kjækt  og  blidt. 

Han  axled  Bispekaaben 
Med  hvide  Kors  paa  rødt, 
Gik  saa  med  Bog  til  Daaben 
Og  smiled  fromt  og  sødt. 


')  [„Vuggen"   maa  være  Trykfejl, 

Til  Side  veg  de  alle, 
Der  han  til  Fonten  gik; 
Det  var  som  Biskop  Balle, 
Med  blidt,  forklaret  Blik. 

Han  læste  sine  Bønner 
Af  gyldne  Alterbog, 
For  Danmarks  Kongesønner 
Han  bad  med  Bibelsprog. 

Ved  Siden  stod  med  Salter 
Bisp  Tomas,  vel  bekjendt. 
Sang  Amen,  som  for  Alter 
I  Himlen  vel  omtrent. 

,,Kong  Kristjan!  til  Guds  Ære, 
I  bærer  Tyres  Søn ; 
Hvad  Navn  skal  han  nu  bære 
Med  Danmarks  Krone  skjøn?" 

„Vil  Gud,  da  Kristjan-Frode 
Skal  være  Barnets  Navn : 
En  kristnet  Fredegode 
Erstatter  Danmarks  Savn." 

„Jeg  døber,  Kristjan-Frode! 
Dig  i  Guds  Trillingnavn. 
Til  Korsets  Fredegode, 
Til  Bod  for  Danmarks  Savn." 

Nu  klang  i  Sal  en  Stemme, 
En  smeltet  Kæmperøst; 
Man  kunde  grandt  fornemme. 
Den  tolked  salig  Trøst. 

„O,  Frelser  i  det  høje! 
Velsignet  være  du! 
Nu  klarer  sig  vort  Øje, 
Thi  du  kom  os  i  Hu. 


Hil  være  Biskop  Balle! 
Den  Ven  af  Skjoldungblod! 
Nu  døbte  han  os  alle 
I  Frode  Fredegod!" 

Paa  Vuggen  under  Tronen 
En  Skjærv  nu  lagde  hver: 
Dér  lagde  Bispen  Kronen, 
Og  Kristjan  Spir  og  Sværd. 

En  herlig  Faddergave 
Og  Tomas  Kingo  bar: 
En  Frugt  af  Iduns  Have, 
Rødmusset,  fin  og  klar. 

Hans  Moder  gav  ham  Nøglen 
Til  Danevirkes  Led, 
Hans  Gudfar  gav  ham.  Bøjlen 
Med  Hængelaas  derved. 

Han  gav  ham  og  det  Øje, 
Som  græder  Hjærteblod, 
Naar  ej  paa  Rigets  Møje 
Det  mer  kan  raade  Bod. 

Kong  Frederik  den  anden 
Ham  gav  det  Ventebrev 
Paa  Arving,  som  fra  Stranden 
Skjøn  Havfru  ham  tilskrev. 

Han  gav  ham  og  til  Bælte 
Kjærminde-Kransen  blaa, 
Som  danske  Adelshelte 
Ham  bandt  ved  Svarteraa. 

„For  kort  til  Danmarks  Kæmpe!" 
Sofie  nynned  mild, 
Og  øgede  med  Læmpe 
Et  hundred  Favne  til. 

„Hil  være  Anders  Vejle  I" 
Saa  hvisked  jeg  i  Løn, 
„For  Bælte  ej  skal  fejle 
Nu  Danmarks  Kongesøn." 

Nu  kom  og  med  sin  Gave 
Kong  Fredrik  præstelærd: 
Det  var  kun  Pennestave, 
Men  dog  en  Krone  værd. 

Kong  Kristjan  Kirkegrunder 
Slet  ikke  sig  forsov, 
Men  lagde  Biblen  under 
Den  danske  Kongelov. 

Nu  Kristjan  Kongefader 
Gav  hid  sin  Runestav: 
„Mens  den  har  Rum  til  Rader, 
Staar  Søn  ved  Faders  Grav!" 

Nu  kom  den  store  Frue 
Og  rakte  nok  saa  mild 
Kong  Alberts  høje  Hue 
Og  hvad  som  hører  til. 


44^  SS>     Nyaars-Nat.     1817. 

Ung  Olav  kom  behænde 
Med  en  Guldnøgel  fin, 
Saa  vidt  jeg  kunde  kjende, 
Til  Hellig  Olavs  Skrin. 

Fru  Dagmar,  vil  jeg  sige, 
Hun  kom  med  Danebrog, 
Kong  Valdemar  hin  rige 
Med  gamle  Sjællands  Log. 

Ham  fulgte,  uden  Vaaben, 
Bisp  Absalon  med  Nyn, 
Han  kom  med  Silkekaaben, 
Som  skjulte  Saar  og  Synd. 

Dem  fulgte  Saxe  Lange 
Med  Danmarks  Slægtebog, 
Med  Dannekvindens  Sange 
Paa  hendes  Hj ærtesprog. 

Naar  paa  sin  Bog  man  sover, 
Man  glemmer,  den  er  fin, 
Og  sætter  Dansken  over 
Den  fineste  Latin. 

Den  Klerk  han  sov  saa  længe, 
Han  glemte  sin  Latin, 
Lod  Dansken  have  Gænge, 
Gav  Vejles  Bog  for  sin. 

I  Sorrig  som  i  Glæde 
Gaa  Daner  Haand  i  Haand: 
De7t  lever  kun  i  Kjæde, 
Som  Hjerte  har  for  Aand. 

Saa  ginge  end  de  Frænder, 
De  Sønner  af  Kong  Svend, 
Med  sammenlagte  Hænder, 
Som  Pigen  med  sin  Ven. 

Kong  Knud  frembar  den  Salter, 
Som  gav  ham  Helgenmod, 
Der  han  for  højen  Alter, 
Udgød  sit  Kongeblod. 

Den  Broder  ved  hans  Side 
Var  Bent,  saa  kjæk  og  bold, 
Han  gav,  som  man  kan  vide, 
Sit  blanke  Kongeskjold. 

Nu  kom,  som  Lys  i  Taage, 
Den  ældste  Riddersmand, 
Vi  har  af  Danebroge: 
Prins  Svend  fra  Jødeland. 

Han  gik  alt  med  sin  Broder, 
Med  Erik  Ejegod, 
De  havde  hver  sin  Moder, 
Men^)  samme  Faderblod. 

Sit  Sværd  bød  Svend  nu  fæste 
Sig  over  Herrens  Grav, 
Som  Erik  vilde  gjæste 
Kun  med  sin  Palmerstav. 

Den  kunde  Jordskjælv  dæmpe, 
Den  hvide  Palmerstav, 
Saa  hver  en  kristen  Kæmpe, 
Den  skaffed  Ro  i  Grav. 


')  [„Med^] 

Dog,  hvem  kan  vel  optegne, 
De  Gaver,  en  og  hver! 
Hvem  kan  dens  Arv  beregne, 
Hvis  Gudmor  Saga  er! 

Ham  ofred  alle  Helte. 
Men  alt  jeg  saa'  ej  grandt, 
Dog  gav  ham  Skjold  det  Bælte, 
Hvormed  han  Bjørnen  bandt. 

„Naar  dig  en  Søn  nu  fødes, 
Da  kald  ham  Fredrik-Skjold! 
Da  skal  ej  Stammen  ødes, 
Ej  Marken  vorde  gold." 

Og  saa'  jeg  Gram  frembære 
Guldkølven  stor  og  svar, 
Som  gjorde  Kæmpen  Ære, 
I  Øster  Sagen  klar. 

End  saa'  jeg  gamle  Frode 
I  fredegod  Gestalt, 
Han  var  saa  vel  til  Mode, 
Han  var  i  Krist  opkaldt. 

Han  ej  sin  Navner  glemte 
Med  mangen  kostbar  Ting, 
Men,  hvad  han  ængstHg  gjemte, 
])et  var  hans  Mindering. 

Ja,  ængstlig  saa'  de  alle 
Sig  trindt  i  Salen  om, 
Og  gamle  Biskop  Balle 
Med  Blide  til  mig  kom. 

Mig  Graaden  randt  paa  Kinder, 
Jeg  aatte  ingen  Ting: 
Kun  dunkle,  brudte  Minder, 
En  staalgraa  Tankering. 

Det  herligt  er  at  hige, 
Men  tungt  at  fattes  alt 
Og,  mellem  glade  rige, 
At  staa  i  Taarer  kvalt! 

Vil  man  af  Hjærtet  give, 
Man  finder  Haanden  bar; 
Dog  tungt,  saa  arm  at  blive. 
At  ej  en  Skjærv  man  har! 

„Din  Graad  er  og  en  Gave, 
Naar  du  den  ret  forstaar; 
Gjør  den  til  Sagastave! 
Dem  Frode  ej  forsmå  ar. 

Det  brudte  kan  forbindes. 
Og  gjemt  er  ikke  glemt ; 
Hvad  dunkelt  nogen  mindes, 
Det  klarer  sig  bestemt. 

Med  Ring  og  Stav  forlener 
Dig  den,  som  mig  har  sendt; 
Forstaar  du,  hvad  jeg  mener! 
Hist  ligger  Pergament/' 

Paa  Trappen  op  til  Koret, 

Jeg  saa'  det  Pergament, 

Paa  Trappe-Skrivebordet 

Stod  Timeglasset  vendt. 
IV.  29 

Med  Ringen  paa  min  Finger, 
Jeg  skyndte  mig  der  hen, 
Det  var,  som  jeg  fik  Vinger, 
Og  dødt  stod  op  igjen. 

Der  kom  en  dejlig  Pige, 
Et  Hjærte  hun  mig  gav, 
I  Lignelse  at  sige. 
Det  var  som  klaren  Rav. 

„Mit  Navn  du  vilde  vide, 
Det  ser  jeg  paa  din  Mund; 
Men  jeg  det  godt  maa  lide, 
Du  gætter  end  en  Stund. 

Kald  du  mig  kun  Menglade, 
Idunna,  Signelil! 
Kald  mig  kun  Heliadel 
Ja,  kald  mig,  hvad  du  vil! 

Ved  Nattetid  du  vanked 
Alt  i  min  Borgevang, 
Paa  Porten  fast  du  banked 
Alt  under  Minnesang. 

Du  banked  og  du  bejled 
Den  hele  lange  Nat; 
Din  Aande  Rudespejlet 
Optøde  da  saa  brat. 

Du  bejled  til  mit  Hjærte, 
Til  Rav  og  røden  Guld, 
Du  bejled  til  den  Kjærte, 
Som  lyser  op  af  Muld. 

Du  bejled  til  de  Blommer, 
Hvis  Tegn  paa  Is  du  saa'; 
Du  bejled  til  den  Sommer, 
Som  under  Sneen  laa. 

Du  lodst  dig  ej  forblinde 
Af  Tant  i  Tidens  Haand: 
Du  bejled  til  et  Minde 
Med  Duft  af  Liv  og  Aand. 

Du  lodst  dig  ej  forfærde 

Af  Trusel,  Skrig  og  Skam; 

Du  delte  med  de  lærde 

Ej  Blændværk,  Brask  og  Bram. 

Du  fikst,  hvad  du  attraade: 
Et  Spejl  af  Gyldenrav; 
Hvad  Anelsen  dig  spaade, 
Dig  Kjærligheden  gav. 

I  Spejlet  ser  du  Aanden, 
Som  klædt  i  Støv  den  gik; 
O!  slip  det  ej  af  Haanden! 
Vend  ej  derfra  dit  Blik! 

Afpræg  de  klare  Minder 
Med  Kraft  paa  Pergament! 
Se!  Timeglasset  rinder, 
Thi  skynd  dig!  sku  og  prent!" 

Hun  svandt,  som  Glans  i  Voven, 
Som  Aftenrødens  Glans, 
Der  fæster  over  Skoven 
Sin  blaa  Kjærmindekrans. 

29^ 

Hun  svandt;  jeg  sad  med  Sorgen 
Alt  i  min  stille  Vraa, 
Og  stirred  stift  paa  Borgen, 
Paa  Stjærnen  i  det  blaa. 
Hvad  har  dog  den  Drøm  at  betyde^ 


36.     Svanelilles  Vise^) 

[med  Efterklang]. 
(Maj   1817.) 

[Danevirke  II,  S.  367 — 79;  slutter  2det  Bind,  hvis  Fortale  er  date- 
ret 13de  Maj   1 8 17.] 


Uet  var  sig  Svanelille 
Og  unge  Hr.  Karl  saa  strag: 
Guldtærning  saa  monne  de  spille 
Den  lange  Sommerdag. 
Me7t  Svensken  har  Svanelil  daaret.^) 

„Hør  nu,  stolt  Svanelille! 
Hvad  jeg  vil  sige  dig! 
Du  sørger  i  det  stille ; 
Dølg  ej  din  Sorg  for  mig!" 

„Min  Sorg  jeg  aabenbare 
Tør  hver  en  Frue  væn; 


1)  Af  Kæmpevisebogen   Nr.  22,   4de  Part.     2)  [Dette  Omkvæd 
er  i  Grrundtrykket  gjentaget  ved  hvert  Vers.] 

Men  Gud  min  Mund  bevare 
Fra  dig  at  sige  den!" 

Hr.  Karl  det  ej  mon  hue, 
Han  svøber  sig  i  Skind, 
Gaar  i  den  Borgestue 
For  sine  Hovmænd  ind. 

„God  Dag!  Guds  Fred  her  inde! 

I  kjende  mig  nu  Raad, 

Stolt  Svanelil  at  binde! 

Hun  gjør  mig  Harm  og  Haad." 

En  Gubbe  sad  der  inde, 
Var  Svanelil  saa  god: 
„Vær  ej  saa  grum  at  binde 
Det  rene,  ædle  Blod!" 

Det  hørte  hendes  Pige. 
Det  faldt  saa  tungt  paa  Sind 
Men,  let  paa  Fod  tillige, 
Hun  sprang  i  Buret  ind. 

„Hr,  Karl  vil  eder  binde, 
Sank  sammen  Guld  og  Lin ! 
Hvad  godt  I  har  her  inde, 
Gjern  det  nu  flux  i  Skrin!" 

Og  det  var  Svanelille, 
Hun  gjemte  Guld  i  Skrin, 
Drog  ud  paa  Stier  vilde, 
Drog  vidt  med  Sorgen  sin. 

De  Gangere  saa  hvide 
Vel  femten  havde  hun, 
Gik  ved  sin  Norbags  Side 
Dog  sorgfuld  ind  i  Lund. 

Hun  kom  i  Sverigs  Rige, 
Det  var  et  fremmed  Land, 
Hun  gjæsted,  vil  jeg  sige, 
En  Bartskær  dér  for  Sand. 

„O,  hør  mig,  Bartskær  kjære! 
Du  svare  mig  paa  Stand! 
Mon  ikke  her  jeg  være 
Alt  i  Kong  Eriks  Land?" 

„Jo,  tro  mig,  skjønne  Frue! 
Jeg  er  en  ærlig  Mand: 
Alt,  hvad  I  trindt  mon  skue, 
Det  er  Kong  Eriks  Land." 

„Hør  mig,  du  Bartskær  kjære! 
Følg  mig  til  Borgeled! 
Med  Guld,  som  du  kan  bære. 
Jeg  lønner  dine  Fjed." 

Og  det  var  Svanelille, 
Hun  red  i  Gaarden  ind ; 
Kong  Erik  han  stod  stille, 
Han  var  vel  svøbt  i  Skind. 

„Forgjæves  her  du  søger 
En  lystig  Springedans : 
Af  Horer  og  af  Skjøger 
Har  nok  vi  her  til  Lands." 

Hans  Moder  lod  sig  røre, 
Og  hun  var  ej  saa  stræng: 
Hun  Svanelil  lod  føre 
Alt  til  en  opredt  Seng. 

Alt  som  med  Kniv  i  Hjærte, 
Hun  sad  paa  Sengefjæl, 
Og  fødte  dér  med  Smerte 
To  Tvillinger  i  Kvæld. 

Hvad  hende  laa  paa  Sinde, 
Hun  det  betrode  til 
Ej  nogen  Herrekvinde, 
Men  kun  sin  Pigelil. 

Og  det  var  Svanelille, 
Paa  Sotteseng  hun  laa, 
Og,  alt  som  Taarer  trille. 
Hun  skrev  de  Breve  smaa. 

„Kast,  Pigelil,  nu  Kaaben 
Alt  over  disse  smaa! 
Og  bær  du  dem  til  Daaben, 
Saa  Kristendom  de  faa! 

Den  enes  Navn  maa  være 
Som  dens,  mig  var  for  kjær; 
Den  anden  hans  skal  bære, 
Som  var  mig  bedre  værd. 

Lad  ej  dem  Tiden  spilde-, 
Men  smukt  i  Skole  gaa! 
Naar  femten  Aar  de  fylde, 
Fly  dem  de  Breve  smaa!" 

Alt  mens  hun  skrev  de  Breve, 
Det  gule  Haar  blev  graat; 
Dog  Sønnerne  tør  leve 
Og  hævne  hendes  Spot. 

Den  arme  Svanelille, 
Hun  Pine  led  og  Harm, 
Indtil  hun  kold  og  stille 
Sank  i  sin  Piges  Arm. 

Nu  gik  de  x\ar  saa  fage, 
Ja,  sexten  Aar  i  Rad : 
Kong  Erik  alle  Dage 
Var  lystig,  stolt  og  glad. 

Forglemt  var  Svanelille, 
Og  hendes  Sønner  smaa: 
De  voxte  i  det  stille, 
Dem  Kongen  aldrig  saa'. 

Kong  Erik  red  fra  Svende. 
At  bede  Hind  og  Raa: 
Ham  mødte  Kæmper  tvende 
I  Brynjer  himmelblaa. 

„Vel  mødt,  vel  mødt,  Hr.  Fader 
For  Hind  I  møde  Børn; 
Det  Jagten  ikke  skader, 
Vi  bede  her  en  Bjørn. 

Vor  Moder  Svanelille, 
Vi  mene,  var  for  god 
Til  Skjøge  og  til  Frille, 
Thi  æske  vi  nu  Bod." 

„Lad  eder  dog  forlige! 
Tag  alt  mit  røde  Guld, 
Mit  halve  Kongerigel 
Jeg  lægges  snart  i  Muld." 

„I  kan  os  sagtens  love, 
Hvad  ej  I  holde  vil; 
Med  Guld  og  grønne  Skove 
I  lokked  Svanelil. 

Os  spotte  højt  de  store, 
Os  spotte  lavt  de  smaa: 
Vor  Moder  hed  en  Hore, 
I  kaldte  hende  saa. 

Ej  Guld  og  grønne  Skove 
Det  Ord  kan  gjøre  godt: 
I  Skov,  paa  Mark  og  Vove 
Os  følger  Spe  og  Spot." 

Det  var  de  Ungersvende, 
De  skarpe  Sværd  uddrog, 
Kong  Erik  i  Elende 
De  hastelig  nedslog. 

Det  var  de  Ungersvende, 
De  springe  brat  til  Hest: 
,.Nu  maa  vi  vel  bekjende, 
At  Skoven  skygger  bedst." 
Men  Svensken  har  Svanelil  daaret. 

Efterklangen. 

Vemodstoner! 

Sært  I  klinge, 

Skovens  Kroner 

Let  omsvinge. 

Taarer  trille, 

Hj ærtet  slaar. 
Sørge  maa  vi,  Svanelille! 
Over  dine  bange  Kaar. 

Ej  berømme 
Tør  vi  dine  Sønners  Raad, 

Og  ej  dømme 

Deres  Daad.  — 
Skjald  i  Skoven! 
Ej  jeg  spørger,  hvor  dit  Hjærte 
Var,  da  du  udsang  med  Smerte 

Over  Voven 
Klagevisen,  som  nu  svinger 
Atter  sig  med  lægte  Vinger 

Over  Voven, 

Over  Skoven, 
Hvor  i  Hal  og  hvor  i  Hytte 
Danehjærter  slaa  og  lytte: 
Lytte  til  den  Vemodssang, 
Som  af  Nattergales  Kluk 
Og  af  fromme  Børnesuk 
Avledes  i  Danevang, 
Er,  i  Blomsterduft  indvævet, 
Over  Bøgen  sammensvævet. 

Jeg  kun  spørger:  hvor  dit  Øje 
Fæsted  sig  i  Sangens  Stund? 
Kunde  løjet  Sorg  vel  føje 
Ord  og  Rim  saa  i  din  Mund? 

Eller:  hvem  var  Svanelille  ? 
Hvad  var  hendes  Navn  paa  Jord? 
Hvorfor  tier  Saga  stille, 
Svarer  ej  til  dine  Ord? 

Vredes  ej,  du  gamle  Skjald! 
Vel  jeg  véd,  hvad  du  maa  svare : 
Siger  ej  mit  Tonefald 
Højt,  hvor  mine  Øjne  vare! 
Maa  ej  stedse  Øjet  følge 

Hjærtets  Bølge! 
Var  ej  altid  det  med  Danen, 

Som  med  Svanen ! 
Kun  paa  Bølgen  kan  han  knejse, 
Og  i  Luftsyn  er  han  svag; 
Kun  paa  Bølgen  han  kan  hejse 
Højt  sit  hvide  Svaneflag; 
Kun  i  Bølgen  kan  han  skue 
Billedet  af  Himlens  Bue; 
Alt  det  skjønne,  alt  det  store, 
Kun  paa  Bølgen  kan  han  spore. 
Derfor  Øjet  altid  følger 

Hjærtets  Bølger; 
Naar  han  sjunger,  naar  han  spiller, 

Maa  det  lyde, 
Som  naar  Voven  sagte  triller. 
Eller  som  naar  Bølger  bryde. 

Hørte  du  ej  Voven  trille 
Sagte  under  Svanelille, 
Hørte  du  det  ikke  lyde 
Over  hendes  sjunkne  Grav, 
Som  naar  vrede  Bølger  bryde 
Røversnækker  midt  paa  Hav,  — 
Da  forstod  du  ej  min  Sang: 

Daneharpens  Bølgeklang; 
Da  omsonst  jeg  nævne  vilde 
Dig  mit  Hjærtes  Svanelille. 

Godt,  du  gamle!  se,  jeg  tier, 
P>itter  dig  slet  ikke  mer. 
Tier,  tænker,  tror  og  bier, 
Til  jeg  Spor  i  Bølgen  ser, 
Som  mig  kan  det  aabenbare, 
Hvad  din  Svanelille  hed, 
Saa  jeg  kan  med  Saga  svare. 
At  for  vist  jeg  Navnet  véd. 

Svanelille ! 
Lig  da  under  Bølgen  stille, 
Indtil  Saga  selv  kan  finde 
Rede  i  dit  Arvetal, 
Rejse  dig  et  Kors  til  Minde 
Over  Markens  grønne  Val! 
Fremmed  est  du  ingenlunde 
Midlertid  i  Danevang, 
Dersom  kun  i  Folkemunde, 
Var  den  gamle  Klagesang! 
Svaneunger  er  vi  alle, 
Som  end  elske  Bølgen  blaa; 
Søster  maa  vi  dig  jo  kalde. 
Da  din  Skjald  dig  nævner  saa. 
Han  dig  skjænket  har  en  Stemme, 
Han  din  Klage  gav  en  Klang. 
Saa  vi  maa  dig  vist  indlemme 
I  den  store  Svanesang, 
Som  skal  tone  over  Voven, 
Som  skal  tone  over  Skoven, 
Over  Bjærg  og  Mark  og  Lund, 
wSom  skal  Himlens  Fugle  svare 

Som  skal  Bølgens  Suk  forklare 

I  en  hellig  Aftenstund, 

Som  med  Sagnet  Syn  skal  rime, 

Klang  med  Klokke,  Degn  med  Præst, 

Som  i  Norden  skal  indkime 

Ordets  store  Jubelfest. 


37.     Jaordei 

Et  Lejlighedsvers. 
(Juni  181 7.) 

' Danevirhe  III,  S.  88 — 91.     Optrykt  i  „Nordiske  Smaadigte'',  Kri- 
stiania,   1838,  S.   132—34.] 


rivem  kjender  ej  Vaarens  de  yndige  Dage, 
Naar  Jorden  sig  bader  i  Solen  med  Lyst, 
Naar  Sangfuglen  vender  i  Skoven  tilbage, 
Naar  Haabet  sig  bølgende  hæver  i  Bryst, 
Udskyder  i  Havet  den  dristige  Snække, 
Uddriver  paa  Marken  den  furende  Plov, 
Opblomstrer  i  Enge,  henrisler  i  Bække, 
Udspringer  som  Maj  i  den  tonende  Skov! 
Hvem  kjender  ej  Majen,  som  venlig  forbinder 
Vort  smilende  Haab  med  livsalige  Minder ! 

Hvem  kjender  den  ikke!  og  dog  maa  vi  sige: 
Den  kj endes  kun  halv  og  i  Skygge  af  hver. 
Som  ej  kjender  Vaaren  i  Kjærligheds  Rige, 
De  himmelske  Kræfter,  som  røre  sig  dér, 

Den  Snække,  som  dér  breder  bølgende  Vinger, 
Den  Fugl,  som  i  Barmen  sig  rører  med  Sang, 
Det  Træ,  som  i  Hjertet  saa  løvfuldt  udspringer, 
Den  Bæk,  som  henrisler  med  Strængelegs  Klang. 
Kun  hvo  som.  har  drukket  af  Kjærligheds  Kilde, 
Kan  føle,  hvad  Vaarsolens  Værker  afbilde. 

Vi  vide  det  alle,  som  Kjærlighed  kjende. 
Som  følte  dens  Kræfter  i  svulmende  Barm; 
I  føle  det  varmest,  I  Piger  og  Svende, 
Som  nys  finge  Sæde  i  vingede  Karm! 
Thi  hvad  hos  de  gamle  kun  lever  i  Minde, 
Det  gløder  hos  eder  i  Fylde  og  Haab; 
Vi  sjungende  flyve  mod  Saligheds  Tinde, 
Naar  Hjærterne  smelte  i  Kjærligheds  Daab. 
Hil  eder,  I  unge,  med  Fuglen  i  Barmen! 
Hil  eder,  som  flyve  i  Kjærligheds-Karmen! 

Men,  hører  mig,  Venner!  og  lytter,  Veninder! 
Ja,  lytter  med  Skjalden  til  Fortidens  Røst! 
Skal  Roserne  gjemmes  i  Skjød  af  Kjærminder, 
Skal  Sommeren  avle  en  frydefuld  Høst, 
Da  glemmer  ej  Høsten  i  Vaar  og  i  Sommer! 
Ja  glemmer,  for  Sangen,  ej  Alvor  og  Daad! 
Thi  haard  er  den  Vinter,  som  uventet  kommer, 
Og  dyrekjøbt  Sangen,  som  endes  med  Graad. 
O,  synger  i  Vaar,  saa  I  venlig  kan  tale 
Om  Sangen  i  Høst,  naar  sig  Dagene  svale! 

Da  skal  i  eder,  mens  Dagene  rinde, 
Fædre  og  Mødre  med  Gammen  opstaa, 
Skue  den  Vaar,  som  gik  aldrig  af  Minde, 
Klar  over  Sønner  og  Døtre  opgaa; 
Da,  som  Forældre,  med  Hjærtet  til  Stede 
Være  I  kan  i  de  kommende  Aar, 

Naar  I  se  Børnene  lytte  med  Glæde 
Dér,  hvor  det  toner  om  Kjærligheds  Vaar. 
Kunde  min  Haand  da  end  Strængene  røre, 
Da  skulde  jublende  Toner  I  høre. 

Fædre  og  Mødre,  som  skue  her  inde 
Klar  over  Børnene  Vaaren  opgaa! 
Haabe  vi  vil,  at  en  venlig  Kjærminde 
Sander  en  Gang,  hvad  nu  Roserne  spaa! 
Ban,  som  har  ene  al  Kjærligheds  Fy] de, 
Derfor  al  Visdom,  og  derfor  al  Magt, 
Han  deres  graanende  Lokker  forgylde, 
Som  slutte  blomstrende  Kjærligheds  Pagt! 
Fromme  de  hige  mod  ham  i  det  høje, 
Indtil  de  se  ham  med  Kjærligheds  øje! 


38.     Bjarkemaalets  Efterklang. 

(Juni   18 1 7.) 

[Med  denne  Titel  i  Danevirke  III,  S.  91 — 94.  Med  Overskrift: 
„Bjarkemaalets  danske  Efterklang"  optrykt  i  „Nordiske  Smaadigte", 
Kristiania,  1838,  S.   135 — l']?^ 


bol  er  oppe, 
Skovens  Toppe 
Glimre  alt  som  Gimles  Tag 
Bud  os  bringer 
Hanevinger, 
Hanegal  om  klaren  Dag. 

Vaagner,  vaagner,  danske  Helte ! 
Springer  op  og  spænder  Belte! 
I^s-g"  og  Daad  er  Kæmperim.  ^) 

Højt  det  gjalder, 
Luren  kalder 

Kæmper  op  af  Morgenblund; 
Stolper  knage, 
Luer  brage. 

Blusse  over  grønne  Lund; 
Vaagner,  ej  til  Gammens-Tale, 
Vin  og  Smil  i  Kongesale! 
Hildurs  Leg  er  nu  for  Haand. 

Vaagner!  skuer 
Borgens  Buer 
I  den  røde  Buegang! 
Luren  gjalder, 
Lejre  falder 

Under  Skuldes  Jubelsang; 
Hjartvar  Ild  i  Skoven  tænder, 
Bladet  falmer,  Bøgen  brænder. 
Vaagne  maa  selv  Dan  og  Skjold. 

Op  nu  fage, 
For  Rolf  Krage 

Kjækt  at  løfte  Skjold  og  Sværd! 
Vel  for  Luer 
Ej  han  gruer, 

Men  for  Syn  af  Niddingsfærd. 
Ring  med  Glans  og  Sværd  med  Æ^gQ 
Mild  han  gav  med  Hænder  begge; 
Hvem  tør  nu  slaa  Ring  om  ham! 


[Nord.  Smaad.:  Morgenstund  har  Guld  i  Mund.] 

I  sin  Bolig', 
Tryg  og  rolig, 

Slumred  sødt  den  Drot  saa  bold; 
Svenske  ^)  Luer 
End  han  kuer 
Med  sit  brede  Dane-Skjold ; 
Men  ak!  dog  han  staar  paa  Gløder, 
Tryllesværd  og  trindt  han  møder; 
Hvem  tør  skyde  Skjold  for  ham! 

Den,  som  kaldte: 
Det  tør  Hjalte, 
Det  tør  Sællands  Bondeknøs; 
Det  tør  Bjarke, 
Om  i  Marke 

Fenris-Ulv  end  selv  var  løs; 
Lyst  han  har  til  med  god  Løve^) 
Odin^)  selv  at  naa  og  kløve: 
Bodvar  Bjarke  slaar  til  Bunds, 

Rolf  kan  blegne, 
Bjarke  segne, 
Hjalte  svømme  i  sit  Blod; 
Lejres  Buer 
Kan  i  Luer 

Synke  ned  for  Hjartvars  Fod; 
Marken  ej  han  kan^)  beholde: 
Før  de  Emmer  vorde  kolde. 
Dræber  ham  den  sidste  Gnist. 

Sol  er  oppe. 
Skovens  Toppe 
Glimre  alt  som  Gimles  Tag; 

^)  [Nord.  Smaad.  Falske.]  ^)  [Love  (Laufi),  Navn  paa  Bjarkes 
Sværd.]  ^)  [Nord.  Smaad.:  Bolværk.]  ■*)  [Nord.  Smaad.:  Han  dog 
Marken  ej.] 

IV.  30 

Bud  os  bringer 

Hanevinger. 

Hanegal  om  klaren  Dag; 

Vaagner !  vaagner,  danske  Helte ! 

Springer  op  og  spænder  Bælte! 

Morgenstund  har  Guld  i  Mund. 


39»     [Sang  ved  Festen  for  Abraham  Kali 

2den  Juli   181 7.] 

[Trykt  med  Forf.s  Navn  i  „Sange  ved  Højtiden  den  2den  Juli  181 7." 

Melodien  angives:    „Svend  Tveskjæg   havde    sig   en  Mand.''      Ogsaa 

aftrykt  i  „Dansk  Minerva"    18 1 7,  S.  90.] 


rra  Arilds  Tid  har  Dannemænd 

Haft  Fædre  kjær, 
Og  ingen,  som  ej  har  det  end, 

Er  Navnet  værd; 
Hvor  fejge  fly  og  Helte  staa 

I  Vaabengny: 
I  Snækkefavn  paa  Bølgen  blaa 

Og  Bøgens  Ly, 
Hver  Dåne  sig  Fædrene  mindes. 

Naar  Dannemænd  for  Borde  sad 

Paa  gammel  Vis, 
Og  Skjalden  stemmed  op  sit  Kvad 

Til  Fædres  Pris, 
Da  gik  et  Bæger  rundt  om  Bord 

Med  Mjød  og  Vin, 
Og  Brage-Bæger  hed  i  Nord 

Den  Skaal  saa  fin; 
Den  tømtes  til  Fædrenes  Minde. 

Hver  gammel  Skik,  naar  den  var  god, 

Og  kom  igjen; 
Og  rinder  i  os  ægte  Blod 

Af  Dannemænd, 
Da  sjunge  vi  paa  Modersmaal 

En  Mindesang, 
Og  tømme  ud  den  gamle  Skaal 

Med  Jubelklang, 
Saa  drikke  vi  Fædrenes  Minde. 

Først  mindes  vi  hver  Skjoldung  from 

Med  Rolf  og  Skjold, 
Hvis  Pris  i  Sangen  til  os  kom 

Fra  Hedenold ; 
Livsalighed  i  allen  Stund 

Dem  Hjærtet  vandt, 
Og  Løvemod  i  Danelund 

De  altid  fandt. 
Saa  drikke  vi  Skjoldungers  Minde. 

Med  Danmarks  fjerde  Kristian 

Vi  mindes  vil 
Hver  Helt,  som  for  vort  E'ædreland 

Gik  kjæk  i  Ild; 
Den  Flok  er  stor,  den  Skaal  er  god, 

Hver  Dannemand 
Med  Glæde  ofrer  Liv  og  Blod 

For  Fædres  Land. 
Saa  drikke  vi  Heltenes  Minde. 

Med  Hjarne  mindes  vi  hver  Skjald, 

Som  Hjærter  vandt 
Ved  Sang  i  lifligt  Tonefald 

Om  mer  end  Tant; 

30* 

Thi  Gjenlyd  kjærlig  Mindesang 

I  Skoven  fandt, 
Fra  Arilds  Tid  i  Danevang 

Den  Kransen  vandt. 
Saa  drikke  vi  Skjaldenes  Minde. 

Med  Saxo  mindes  vi  dernæst 

Hver  sagalærd, 
Der  talte,  som  han  kunde  bedst, 

Om  Fædres  Færd, 
Ja,  en  og  hver,  som  ærlig,  tro 

Har  Bogen  fulgt, 
Ej  ladet  Mos  paa  Fædre  gro. 

Ej  Sandhed  dulgt. 
Saa  drikke  vi  boglærdes  Minde. 

I  Dronning  Tyra  og  Kong  Dan 

Vi  slutte  ind 
Hver  Dannekvinde,  Dannemand 

Med  ædelt  Sind, 
I  Højeloft,  i  Hyttens  Vraa, 

Ja,  overalt; 
Forældre  vi  jo  elske  maa 

I  hver  Gestalt. 
Saa  drak  vi  Forældrenes  Minde. 


^o.      Ved  Abraham  Kalis  jfubilæum.     1817.         4^Q 

40.     Ved  Abraham  Kalis  Jubilæum. 

(2den  Juli   181 7.) 

[Trykt  i  Danevirke  III,    S.  94 — 100,    bagest  i  Bindets    iste  Hæfte, 
som  udkom  i  Juli.     Digtet  ledsages  af  denne  Anmærkning: 

„Indholden  viser  noksom,  at  dette  Rim  var  stilet  til  at  frem- 
siges den  2den  Juli;  og  jeg  indser  endnu  ikke  det  mindste  upas- 
sende deri;  men  da  jeg  hørte,  at  man  dog  uden  Tvivl  vilde  syntes 
det,  tænkte  jeg:  voluisse  sat  est^  og  ønskede  kun,  at  den  Tid  snart 
maatte  komme,  da  dog  ikke  slige  Dage  skal  gaa  efter  noget  andet 
Skema  end  deres  eget."] 


Jbr  det  sandt,  at,  gammeldags  i  Sindet, 
Blandt  jævnaldrende  jeg  fremmed  staar, 
Lever  jeg  som  Oldingen  i  Mindet, 
Knyttet  til  de  forbigangne  Aar,  — 
Da  var  Tavshed  og  i  Dag  en  Brøde ; 
Thi  den  Olding,  for  hvis  Blik  jeg  staar, 
Hilsed  jo  med  denne  Morgenrøde 
Fødselsdagen  i  sit  Jubelaar, 
Og  vi  véd,  ej  Aarstal  blot  ham  binder 
Til  den  Alder,  som  med  Fædre  svandt: 
Jævnhed,  Lærdom,  Munterhed  og  Minder 
Patriarken  os  betegner  grandt. 
Er  da  end  til  Sang  for  grov  min  Stemme, 
Er  for  plump  min  Haand  til  Harpeslag, 
Fik  til  Bogen  jeg  dog  Lyst  og  Nemme, 
Røst  til  Rim  paa  slig  en  Fødselsdag, 
Og  jeg  véd,  at  en  trohjærtig  Tale, 
Sat  paa  Rim  alt  efter  gammel  Skik, 
Troere  kan  Patriarken  male. 
End  hvert  Mesterværk  af  ny  Metrik, 

Er  det  sandt,  hvad  Oldtid  os  tilraaber. 
Ved  en  Cicero  som  ved  Homer: 

At  de  viseste  kun  finge  Draaber 
Af  et  Hav,  kun  Saga  overser, 
Er  det  sandt,  at  Sagas  Bølgesale 
Er  den  rette  Mimers-Brønd  i  Nord, 
Lærer  Odin  mer  af  hendes  Tale, 
End  af  den  i  Luft  berejste  Tor,  — 
Sagtens  maa  da  Oldingen  vi  ære. 
Som  os  synes  maa  for  ung  endnu, 
Efter  Tiden,  der  vil  til  at  lære, 
Hvad  af  Sagas  Ord  han  kom  i  Hu. 

Times  Danmark,  hvad  jeg  end  tør  haabe, 
Hvad  jeg  stirrer  paa  som  Folkeheld: 
At  inddrikke,  Draabe  efter  Draabe, 
Vid  af  Sagne-Bækkens  dybe  Væld: 
Kan  en  Gang  paa  Lejres  Kongehøje, 
Rank  sig  løfte  Oldtids  Mindesten, 
Medens  hist  i  Sagakirkens  Fløje 
Lampen  skinner  over  Helgenben,   — 
Da  skal  aldrig  her  i  Bøgens  Egne 
Glemsel  vorde  Minderne  saa  gram, 
At  jo  Danmarks  Sagamænd  skal  regne 
Deres  Herkomst  ud  fra  Abraham. 

Ikke  Smiger  vil  jeg  her  frembære, 

Paa  Maroners  og  Nasoners  Vis; 

Snorro  siger:  det  er  Spot,  ej  Ære, 

Som  udgydes  i  en  løjet  Pris. 

Hvis  det  sømmede  sig  for  den  unge, 

Klage  vilde  han  i  Sagas  Navn, 

At  ej  Gjenlyd  hun  fra  Danmarks  Tunge 

Hørte  af  de  Millioner  Savn, 

Som  hun  hvisked  i  vor  Mesters  Øre, 

Som  hun  prented  i  hans  Lommebog; 

Klagen  vilde  jeg  forvoven  føre, 

Skjælde  selv  mig  for  en  næsvis  Pog, 
Hvis  kun  Gubben  vilde  ret  i  Vrede 
Vise  klarlig,  mig  til  Spot  og  Skam, 
Ved  hin  Kalmar-Filtring  at  oprede, 
Hvilken  Skolepog  jeg  er  mod  ham. 

Men,  ved  Pogen  jeg  om  Bogen  mindes, 
Som  han  nemmede  i  Børnesko: 
Skolebogen,  hvor  end  silde  findes 
Sanddru  Sagn  i  Pagt  med  Fædres  Tro, 
Bogen,  som,  det  maa  en  Skjælm  dog  glemme, 
Sanked  først   paa  Danmarks  Tungemaal 
Fortids  Sagn,  saa  de  var  værd  at  nemme, 
Vejed  dem  i  Sandheds  egen  Skaal, 
Kransede  ej  nogen  x\lexander, 
Knælede  ej  fejg  for  Romas  Ørn, 
Kæmped  stedse  under  Dydens  Stander, 
Til  et  Eftersyn  for  kristne  Børn. 
Sank  en  Gang  den  under  Skolebordet, 
Lige  meget  Tro  og  Saga  vandt; 
Hvad  som  fældte  den,  det  er  alt  jordet, 
Til  Opstandelse  den  Kræfter  fandt: 
Der  det  lakked  imod  Jubeldagen 
Halv  oprejst  den  over  Bordet  keg, 
Og,  med  fyrretyve  Aar  paa  Bagen, 
L)en  sig  blander  i  vor  Juleleg. 
Kyndinger  den  fattes  ej  her  inde, 
Mangen  Mand  den  kjendte  grandt  som  Pog, 
Ja,  de  fleste  hvert  historisk  Minde 
Knytte  end  vel  til  den  Skolebog. 
Trives  da  i  Danmark  nogen  Sinde, 
Sagas  Blomst  til  Duft  og  ej  til  Bram, 
Da  paa  Bladet  af  den  bly  Kjærminde, 
Stave  skal  man:  Sæd  af  Abraham. 
Ej  Kjærminden,  som  man  vel  kan  vide, 
Vil  om  nogen  Ædling  være  stum, 

Nævne  vil  den  vist  paa  samme  Side 
Holberg,  Rothe,  Overne  og  Suhm; 
Alle  saade  de  en  Sæd  paa  Jorden, 
Som,  trods  Tidens  Uvejr,  Kuld  og  Brøst, 
Sikkerlig  dog  modnes  skal  i  Norden, 
Skjænke  Sønner  en  velsignet  Høst. 
Men  alligevel,  naar  Dans  Kjærminde 
Reder  op  sit  store  Arvetal, 
Som  skal  mer  end  Folk  i  Nord  forbinde, 
Nævne  maa  som  Patriark  hun  Kali. 
Hun  til  Nævnelsen  har  mange  Grunde, 
Som  udstrømme  af  hans  Skolebog, 
Glemme  kan  hun  jo  og  ingenlunde, 
Hvad  som  vides  i  hver  Askekrog: 
At  den  samme,  der  os  først  fortalte 
Sagn  paa  Dansk  om  hele  Tidens  Løb, 
Ogsaa  først  til  Danemark  indkaldte 
Sagabørnene,  som  alt  i  Svøb 
Liflig  har  paa  Modersmaalet  stammet, 
Skjønt  for  Tænder  de  har  fristet  Sot, 
Børnene,  som  Hellas  har  opammet: 
Mnemosynes  Børn  med  Herodot. 
Ja,  hvem  har  vel  i  de  sidste  Dage 
(Saa  omtrent  halvtredsindstyve  Aar) 
Bogen  fulgt,  mens  Tiden  gik  tilbage, 
Og  dog  forbigaaet  Søgna-Gaard! 
Hvem  har  dyrket  Jord  i  Sagas  Egne, 
Og  ej  pløjet  med  den  riges  Kalv? 
Bør  ej  Bogen  vi  ham  hel  tilegne, 
Som  han  venlig  forudsagde  halv! 
Sad  han  ikke  som  paa  Sagas  Sæde, 
Lærerig  for  hver  en  Odans  Søn! 
Skifted  han  ej  aabenlyst  med  Glæde, 
Hvad  han  sankede  med  Flid  i  Løn! 

Hil,  vi  sige  da  paa  Klios  Vegne, 

Sagafolkets  gjæve  Patriark! 

Hendes  Moder  kjær  fra  fjærne  Egne, 

Ærlig  ægted  ham  i  Danemark; 

Thi   det  kan  med  Sandhed  ingen  nægte, 

At  ham  IMnemosyne  tog  til  Ægte, 

Og  at  Klio  kun  er  ægte  fød, 

Naar  hun  sprang   af  Mnemosynes  Skjød. 

Hil  dig,  Olding  lærd  og  vennehuld! 
Gangen  aabned  du  til  Nordens  Guld, 
Og,  mens  Guld  i  Nordens  Grube  vindes. 
Denne  Dags  Guldbryllup  og  skal  mindes. 


41.     Velkomst  til  Danekongen. 

(15de  September  1817.) 

\Danevirke  III,  S.  298-99.  Forud  trj'kt  i  Kbhns.  Skilderi  f.  i6de 
Sept.  i  et  Referat  af  Festen  i  Frederiksberg  Have  Dagen  forud, 
da  ,,50  af  Frederiksberg  Bys  Ynglinger  og  Piger,  ankomne  paa 
Grønningen,  dannede  adskillige  Grupper;  og  med  barnlig  Inderlig- 
hed søgte  disse  uskyldige  at  udtrykke  Folkets  glade  P'ølelser  ved 
det  elskte  Kongepars  lykkelige  Tilbagekomst"  ved  Afsyngelsen  af 
denne  Sang.  —  Aftrykket  i  Danevirke  har  denne  Anmærkning: 
„Denne  Kvædling  var  naturligvis  bestemt  til  at  komme  her;  men 
nu,  da  den  er  trykket  i  Skilderiet,  er  det  endogsaa  min  faderlige 
Pligt  at  indrykke  samme,  da  den  lille  er  bleven  fortrykt  paa  ad- 
skillige Steder  og  har  faaet  sit  ene  Ben  vridt  rent  af  Led."] 


rleld  den  Konge,  hvem  Folket  ledsager 

Stille,  vemodigt  af  By! 
Ham  med  Jubel  det  atter  modtager, 

Sangen  sig  løfter  i  Sky; 

Saa  og  med  Sol  daler  Fuglenes  Røst, 
Hæver  sig  klar,  naar  det  rødmer  i  Øst. 

Held  dig,  Konning  i  Danemarks  Vange! 

Det  er  din  Arvegangs  Ret: 
Fulgt  med  Taarer,  og  hilset  med  Sange, 

Færdes  vor  Konninge-Æt; 
Folket  i  Skoven  har  Fuglenes  Vis : 
Taaren  og  Sangen  er  Straalernes  Pris. 

Hil  dig,  Konge!  paa  Fæderneborgen! 

Atter  velkommen  i  Vang! 
Kor  af  Fugle  dig  venlig  i  Morgen 

Vække  med  sødere  Sang! 
Hil  dig,  Marie!  vor  Dronning  saa  fin! 
Kongens  er  Prisen,  og  Kongen  er  din! 

Hil  dig,  Konge!  som  haver  paa  Borgen, 

Hvad  selv  i  Hytten  er  Held ! 
Sid  lyksalig,  med  Bod  for  al  Sorgen, 

Vaagen  for  Danemarks  Vel ! 
Silde,  med  Taarer,  vi  føle  dit  Savn! 
Sildigste  Slægter  velsigne  dit  Navn! 

Svag  er  Stemmen,  som  her  dig  har  gjæstet, 

End  ligger  Kraften  i  Svøb; 
Vel,  at  alt,  som  har  Hjærterod  fæstet, 

Gror  dog  i  Aarenes  Løb! 
Skjønnere  Blomster  og  højere  Sang, 
Hjælper  os  Gud,  vi  dig  bringe  en  Gang! 

42.     Til  Morten  Luthers  Minde. 

(31te  Oktober  1817.) 

[Først  trykt  i  Danevirke  III,  S.  III — VIII.  Optrykt  i  „Nordiske 
Smaadigte",  Kristiania,  1838,  S.  138-42.  —  Et  bevaret  Udkast  fra 
Forf.'s  Haand  paa  10^2  Strofe  har  disse  Afvigelser,  som  kunne 
fortjene  at  gjemmes:  i^  Vakler  (f.  Tvivler);  2^"^  Mig  kun  Tant, 
naar  ej  Guds  Kirke  Løfter  over  det  sit  Spir;  3*  Kæmpefærd  (f. 
Herrefærd);  4^"*  Dog  dit  Kæmpeværk  jeg  priser,  Fremfor  alt  i  Dane- 
vang, Og,  langt  mer  end  alle  Viser,  Dine  Salmers  søde  Klang; 
4^  Troen  (f.  Koret);  7^"'^  Sødt  og  dybt  skal  Fugle  sjunge  Om  din 
Færd  i  grønne  Lund,  Vidne  højt  i  Sang  og  Sage,  At  man  skal  fra 
dine  Dage  Regne  Kirkens  Jubelaar;  8^  standser  (f.  stritter);  9^"* 
Nej,  lad  Vind  og  Fløj  sig  vende,  Lad  kun  skride,  hvad  som  vil! 
Dine  Aar  faa  aldrig  Ende,  Medens  Aar  og  Tid  er  til;  10^  Naar 
han  vil,  og  Dagen  gryr;   ll^"*  (hvormed  dette  Udkast  afbrydes): 

Ingen  Sky  mig  da  skal  kyse, 
Luther!  i  dit  Jubelaar; 
Sukke  kan  jeg  vel  og  gyse, 
Men  ej  over  Kirkens  Kaar. 

Et  tysk  Luther-Digt  af  G.  fra  samme  Tid  (jfr.  denne  Udgave  III, 
Nr.  12)  foreligger  i  Forf.'s  Udkast  og  kan  her  (med  nogle  gram- 
matiske Smaaændringer)  meddeles. 

Martin  Luther. 

Seyd  gegriisst,  Ihr  Martins-Sohne, 
AVo  Ihr  wohnt  um  Elb'  und  Rhein  ! 
Seyd  gegriisst,  Ihr  sanfte  Schonen, 
Martins  fromme  Tochterlein ! 
Unsre  Miitter  sind  verschieden, 
Werden  es  auch  immer  seyn, 
Aber,   so  wie  dort,  hienieden 
Vater  unser  ist  nur  ein. 

Heimisch  unter  Euch  die  Eiche, 
Unter  uns  die  Buche  ist, 
Unsre  Blåtter  sind  nur  weiche, 
Bersten  gleich  durch  jeden  Zwist; 

Euch  hat  die  Natur  gespaltet. 
So  wie  sich  der  Eichen  Blatt 
Wunderåhnlicli  derb  gestaltet, 
Wird  des  Zwistes  niminer  satt. 

Ihr  seyd  Avie  das  Salz  der  Erde, 
Jedes  Korn  hat  seine  Kraft; 
Allgemein.  wie  in  der  Erde, 
Ist  bey  uns  der  Lebens-Saft. 
Sachsen  dort  sind  Franken-Erben, 
Tod  bechliesst  den  Lebenslauf: 
Mit  einander  wir  oft  sterben, 
Leben  mit  dem  Friihling  auf. 

So  hat  jedes  Volk  auf  Erden 
Seinen  Trost  und  seine  Noth: 
Wir  i.ind  immer  nur  im  Werden, 
Drum  vernichtet  uns  kein  Tod; 
Aber  Ihr,  die  immer  ringet, 
Ihr,  die  einst  das  Alter  biegt, 
Hoch  Euch  mit  dem  Adler  schwinget 
Ueber  den,  der  Staub  besiegt. 

Zwischen  uns  sey  Gottes  Friede, 
Wie  er  kam  vom  Himmel  her, 
Wie  er  tont  im  Kinder-Liede 
Von  der  guten  neuen  Måhr' 
Von  dem  eingebornen  Sohne, 
Den  nun  mit  der  Engel  Schaar 
Luther  lobt  vor  Gottes  Throne 
Fiir  das  frohlich-neue  Jahr! 

Ja,  in  ihm  beganns  auf  Erden 

Jenes  grosse  Jubel- Jahr, 

Das,  hier  immer  nur  im  Werden, 

Nimmer  wird  auf  Erden  klar; 

Ja,  in  ihm  begann   der  Wiisten 

Wunderbare  Bliithe-Zeit, 

Da  in  ihm  sich  freundlich  kiissten 

Friede  und  Gerechtigkeit.] 

Morten  Luther!  kanst  du  høre, 
Hvad  som  klinger  under  Sky, 
Da  skal  o%  min  Røst  dig  røre 
I  et  sælsomt  Morgengry: 
Mens  til  højre  Lys  jeg  skuer 
Og  til  venstre  falske  Luer, 
Tvivler  mellem  Smil  og  Graad. 

Elsker  end  jeg  Bøgeskoven 

Og  Kjærminden  i  dens  Ly, 

Dane-Marken,  Dane-Voven, 

Sællands  Konge-Kilde-By, 

O,  saa  er  dog  Danevirke 

Mig  kun  Tant,  naar  Kristi  Kirke 

Sætter  ej  derpaa  sit  Spir. 

Danmarks  Visetoner  søde 
Ligge  vel  mit  Hjærte  nær, 
Mine  Kinder  og  maa  gløde 
Under  Kvad  om  Herrefærd, 
Ja,  naar  Bjarkemaalet  dønner 
Mellem  gamle  Nordens  Sønner, 
Lytter  jeg  med  sælsom  Lyst. 

Dog,  o,  Luther!  vist  jeg  priser 
Højere  din  Kæmpegang, 
Og  langt  mer  end  alle  Viser 
Er  mig  dine  Salmers  Klang; 
Koret  sang  du  op  af  Grave, 
Og  med  lutter  Cederstave 
Hegnede  du  Kirken  ind. 

O,  hvis  end  i  Danevangen 
Reddet  er  en  Brand  fra  Baal, 

Hører  dér  man  Efterklangen 

Af  Martyrers  Bjarkemaal: 

Hvem,  næst  Gud,  paa  Hjærtets  Vegne, 

Skal  vor  Tunge  det  tilegne, 

Morten  Luther !  uden  dig ! 

Ja,  o,  Luther!  vil  i  Blinde 
Dine  Fodspor  trindt  man  sky. 
Altid  skal  dog  en  Kjærminde 
For  dig  gro  i  Bøgely: 
Gro,  til  sidste  Bøg  henvisner, 
Sidste  Danehjærte  isner,   — 
Med  Guds  Hjælp,  til  Dommedag. 

Ja,  saa  længe  Danmarks  Tunge 
Tale  kan  af  Hjærtens  Grund, 
Om  din  Færd  skal  Fuglen  sjunge 
Sødt  paa  Kvist  i  grønne  Lund; 
Danmarks  Sang  og  Danmarks  Sage 
Regne  skal  fra  dine  Dage 
Kirkens  andet  Jubelaar. 

Jubelaar !  her  stritter  Runen, 
Som  om  Liv  og  Død  det  gjaldt; 
Over  Skoven  har  Basunen 
Os  forkyndt,  det  vendes  alt; 
Ja,  ved  Sommer-Solhverv  skrider 
Aaret  jo  til  begge  Sider; 
Endes  nu  ej  dine  Aar? 

Nej,  lad  Vind  og  Fløj  sig  vende, 
Dagen  stækkes,  som  den  maa! 
Dine  Aar  faa  aldrig  Ende, 
Medens  Dagene  bestaa; 

Med  Guds  Kirkes  Aar  de  vare, 
Og  det  har  slet  ingen  Fare, 
Den  jo  varer  Verden  ud. 

Ingen  Fare;  thi  han  raader, 
Som  er  hos  Guds  højre  Haand, 
Ler  kun  ad  de  lette  Gaader, 
Som  ham  byder  Verdens  Aand, 
Løser  dem,  som  Solen  Skyer, 
Naar  den  kjæk  sit  Lys  fornyer, 
Løser  op  dem,  sig  til  Glans. 

Lad  kun  Maanen  sig  umage 
For  at  mørkne  Kirkens  Dag! 
Lad  kun  Tordenskyer  brage! 
Lad  kun  lyne,  Slag  i  Slag ! 
Lad  kun  Baal  paa  Graven  tændes! 
Luthers  Ben  skal  ej  opbrændes. 
Lynet  dem  opliver  kun. 

Ja,  det  Lyn,  som  Skyen  bryder, 
Slaar  til  Verdens  Gru  kun  ned; 
Liv  og  Lys  det  mildt  indgyder 
Herrens  kjøbte  Menighed; 
Midt  i  et  ægyptisk  Mørke 
En  nedlynet  Sol  med  Styrke 
Straale  skal  i  Gosenland. 

Fimbulvinter  over  Jorden 
Strækker  ud  sit  Istapspir, 
Tillagt  snart  er  Issefj orden, 
Og  den  himmelblaa  Safir, 
Som  i  Havfrukronen  funkled, 
Blegnet,  graanet  og  fordunklet. 
Kan  ej  favne  Solen  mer. 

Vinter-Solhverv  er  for  Haanden, 

Da  er  Ragnaroke  nær; 

Kan  ej  Sjælen  fatte  Aanden, 

Ingen  staar  for  Surturs  Sværd; 

Men  i  Bibeltrykkeriet 

Sagasjælen  blev  indviet 

Til  at  fatte  Sandheds  ^)  Aand. 

Lad  da  Ragnaroke  komme! 
Det  er  kun  en  Adventsnat; 
Thi,  naar  Mortensdag  er  omme, 
Lakker  det  mod  Julen  brat; 
Paven  skal  forgaa  med  Tyrken, 
For  den  høje  Røst  i  Ørken  : 
Jævner,  baner  Herrens  Vej! 

Vend  dig,  Jordan!  løb  tilbage! 
Løft  dig  op  fra  Edens  Mark! 
Atter  komme  Josvas  Dage, 
Plads  for  LIerren  og  hans  Ark! 
Sol!  stat  stille  over  Lejren! 
Se  paa  Israel  og  Sejren! 
Vær  kun  skjult  for  Mørkets  Hær 

Jeriko!  med  dine  Mure 
Israel  gjør  kort  Besked, 
Guds  Basun  og  Sagas  Lure 
.  Blæse  dem  som  Løvværk  ned; 
Sejren  følger  hver  en  Dommer, 
Og,  naar  da  Kong  David  kommer, 
Vinde  vi  Jerusalem. 

Dog,  hvor  hen  paa  spinkle  Vinger 
Vover  du  dig,  spæde  Fugl! 

^)   [„Adams"  i  Nord.  Smaad.  kan  kun  være  en  Trykfejl,] 

Nyn:  mens  du  dig  brat  nedsvinger, 
Mindes  Mortensdag  til  Jul! 
Stræber!  stræber!  Guds  er  Kraften! 
Stakket  Dag  og  hellig  Aften! 
Nadveren  er  alt  beredt. 


4  3.     Ragnaroke. 

Et    dansk    Æmter. 

(1817.) 

[Dette  ejendommelige  Digt  er  forhen  kun  trykt  i  Danevirke  III, 
S.  301-82.  Nogle  delvis  bevarede  Udkast  fra  18 17  bære  Titel  af 
„Vinternats-Drømmen"  eller  „Sagas  Billedbog",  Enkelte  Læse- 
maader  anføres  her  i  Noter  til  Texten.  Digtels  Slutning  optoges  i 
Omarbejdelse  i  „Nordiske  Smaadigte",  Kristiania,  1838,  S.  160-64, 
med    Titel:     „Saga    og     Lysalfen",    og     med     denne    Anmærkning 

(S.  31 IJ: 

„Dette  lille  Kvæk  om  den  forestaaende  Folke- Vækkelse  og 
Opstandelse ,  hver  i  sin  gamle  Aand,  er  alt ,  hvad  jeg  fandt  bruge- 
ligt af  et  langt  Æventyr  i  Danevirke,  som  jeg  tror  hed  Ragnaroke; 
thi  vel  kunde  det  hele  vist  være  ganske  morsomt  for  Læsere,  i  ét 
og  alt  som  jeg  er  selv;  men  da  jeg  har  tabt  baade  Haabet  om  at 
kunne  og  Lysten  til  at  ville  forplante  mig  paa  den  Maade,  over- 
lader jeg  helst  til  andre  at  pille  ud,  hvad  der  huer  dem." 

„Sag-a  og  Lysalfen''''  fra  1838  aftrykkes  her  efter  ^.Ragnarohe'"'' . 
—  Nær  i  Slægt  med  dette  Digt  ere  de  følgende  Brudstykker 
Nr.  44,  45,  46  og  48.] 


IV. 


Mon  Blændværk  det  være, 
Som  bæres  mig  for? 
Se,  Dødninger  spore 
De  springende  Heste! 
Mon  Kæmperne  ride 
Nu  Ragnarok  ind? 

31 

Hvad  heller  mon  Hjemlov 
Er  Hildinger  givet? 

Kald  ikke  det  Blændværk, 
Som  bæres  dig  for! 
End  Asken  ej  falder, 
Skjønt  Øjet  os  skuer 
At  spore  med  Kringle 
De  knejsende  Heste ; 
Men  Hjemlov  en  Time 
Er  Hildinger  givet. 

Edda.  1) 


FORORD. 

i  arnas  og  Helikon  og*  Muserne  og  Brage 

Et  Æmter  man  har  altid  kaldt  paa  Jysk; 

Men  Kunsten  steg  saa  højt  i  vore  Dage, 

At  alting  blev  et  Æventyr  paa  Tysk. 

At  skrive  Tysk,  det  gad  jeg  aldrig  lært, 

Endskjønt  jeg  fandt,  at  det  var  nemt  i  Grunden; 

Thi  alt  som  Barn  jeg  fandt  det  ikke  svært, 

Men  stygt:  at  smøre  Folk  med  Blæk  om  Munden.^) 

Nu  var  det  sagtens  kun  det  gale  Tysk, 

Der  gik  saa  let  og  flydende  fra  Haanden; 

Men,  ser  jeg  ret  (mit  Øje  er  lidt  jysk), 

Er  det  just  galt,  hvad  man  skal  kalde  Aanden. 

At  være  gal  til  Tid  og  Sted,  med  Maade, 

Er  ikke  galt;  thi  dér  vil  Klogskab  til; 

Men,  naar  det  gale  selv  faar  Lov  at  raade, 

Da  driver  det  et  rent  poetisk  Spil. 

Se,  derpaa,  siger  Rygtet,  skal  man  skille 

Geniet  fra  det  underordnede  Talent: 


1)    [HelgakviSa    Hundingsbana   H.]      ^)  Det  kalder  nemlig  Sæl- 
landsfaren  skjælmsk  nok  for  Løjer  at  skrive  Tysk. 

Geniet  spiller  bare  for  at  spille, 

Som  og  man  prenter  kun  for  at  faa  Prent; 

Talentet  altid  har  et  Maal  i  Sigte, 

Og  véd  prosaisk  altsaa,  hvad  det  vil; 

Men  hvordan  kan  man  kalde  det  at  digte, 

Naar  man  kun  spiller  paa,  hvad  der  er  til! 

Her  ser  du,  Læser!  hvor  mig  Skoen  trykker 
At  gjøre  nyt  i  Spil  for  ingen  Ting, 
Sy  Muse-Sko  af  Luft  foruden  Sting, 
Er  Hovedsagen  under  Kunst-Parykker; 
Og  jeg  det  ej  saa  vidt  engang  har  drevet, 
At  jeg  i  Kunsten  Dreng  er  blevet. 
Imidlertid,  jeg  trøster  mig  paa  Jysk 
Med  det,  at  Kunsten  er  og  nys  opfundet, 
Saa  hidtil  alle,  som,  paa  Vælsk  og  Tysk 
Og  hvad  man  ellers  vil,  har  Spillet  vundet, 
De  havde  ogsaa  Øjemed,  hver  sine, 
Om  de  end  stundum  var  særdeles  fine; 
Thi.  naar  for  Skade,  eller  og  i  Aande, 
De  kom,  saa  spilte  de  for  alle  Haande : 
For  Ekkos  Skyld  (det  klinger  rart  i  Skoven 
Og  for  det  meste  under  høje  Lofte), 
Por  deres  syge  Moster  i  Alkoven, 
For  Kys  og  Klap,  ja,  stundum  for  en  Skofte; 
Thi,  uden  01  i  Tønde,  Mel  i  Bing, 
Er  Skjalden,  fast  som  Helten,  ingen  Ting. 
Horatius,  han  sleb  ej  uden  Vand, 
Og  Orfevs  selv,  den  Ærke-Spillemand, 
Han  spilte  jo  dog  for  at  flytte  Stene, 
Og  sagtens  for  igjen  dem  at  forene; 
Ja,  Brage,  naar  man  hører  sig  omkring. 
Har  sikkert  heller  ikke  spilt  for  ingen  Ting, 
Men  vist  haft  Øje  paa  den  klare  Vædske, 
Som  Odin  satte  for  sin  egen  Mund, 
Og  spillet,  som  man  snakker,  for  sin  Æske. 

31* 

Saa  tit  man  sjunget  har  af  Mundens  Grund, 

For  da  at  drikke  ud  af  Hj ærtens, 

Og  saa  var  Kunsten  Værtens. 

Først  nys  opfundet  er  den  store  Kunst: 

For  Nichts  und  wieder  Nichts,  saa  rent  omsonst. 

At  spille  op  og  ned  ad  Harpens  N^^^q. 

Fuldkommengjørelse!  det  hørte  til; 

Nu  Spillet  er  en  Dyd,  og  Dyden  er  et  Spil, 

For  deres  egen  Skyld  de  øves  begge; 

Thi  intet  Øjemed  man  kan  udfinde, 

Som  det  med  dem  var  værdigt  at  forbinde. 

Men,  kjære  Læser!  lad  din  Taare  rinde 

For  Spil,  for  Dyd,  for  mig,  for  hvad  du  vil! 

Jeg  spiller  immer  bare  for  at  vinde. 

Og  glemmer  nødig,  hvad  jeg  sigter  til. 

Den  anden  Kunst:  at  digte  splinternyt, 

Mon  jeg  har  fattet  den?  —  jo  pyt! 

De  tvende  Kunster  hænge  nøje  sammen. 

Og  ene  er  jeg  derfor  ej  om  Skammen. 

Selv  Baco,  som  var  Mester  for  de  syv^ 

Hvem  Hittekunsten  var  en  Hovedsag, 

Han  drømte  aldrig  om  saa  klar   en  Dag, 

At  ved  dens  Hjælp  endog  den  bedste  Tyv 

Kapabel  var  for  noget  nyt  at  finde, 

Hvor,  før  han  kom,  slet  ingen  Ting  var  inde. 

Dertil  og  hører  større  Mesterskab 

End  til  at  vække  ham  op  af  sin  Grav; 

Saa  det  er,  synes  mig,  slet  intet  Under, 

Den  Kunst  er  sjælden^  endog  nu  om  Stunder; 

Ja,  knap  i  to,  endsige  da  i  flere, 

Med  slig  en  Glans  kan  Solen  kulminere. 

Skal  af  historisk  Skrift  jeg  Læseren  berette. 

Hvor  Maro  drak  sit  01,  og  Wessel  fik  sin  Mette, 

Hvor  Holberg  fandt  sin  Paars,  Homerus  sin  Akil, 

Hvor  Jokum  stanged  Aal,  og  Jesper  fanged  Sild? 
Det  gjøres  ej  behov,  jeg  vil  Papiret  spare 
Til  ny  Opfindelser;  thi  det  er  sjældne  Vare: 
Paa  intet  Marked  fast  man  kj endte  dem  af  Navn, 
Før  nys,  i  Leipsig  først,  og  saa  i  Kjøbenhavn. 
Poeter,  har  man  hørt,  den  Tyvekunst  blev  givet: 
At  stjæle  brave  Folk  selv  Hjærtet  ud  af  Livet, 
At  stjæle  af  et  Sprog  de  allerbedste  Ord, 
Ud  af  Historien  hver  Gjerning  skjøn  og  stor; 
Dog  mangen  En  fik  Ord  for  Mester  i  at  stjæle, 
Enddog  han  havde  fast  kun  Nemme  til  at  hæle. 
Poeter  var  tilladt  alt  saadant  Tyveri, 
Selv  af  hinandens  Vers,  thi  deres  Kunst  var  fri; 
Hvem  som  var  allermest  til  kort  i  Kunsten  kommen, 
Han  1)  stjal  med  Æren  dog  Folk  Skillingen  af  Lommen. 
Det  kunde  man  forstaa,  del  gik  naturlig  til; 
Men  nu  poetisk  Kunst  maa  kaldes  Fandens  Spil: 
Poeter  deres  Digt  op  under  Fødder  træde, 
Og  spille  saa,  at  vi  maa  baade  le  og  græde; 
Det  er  en  farlig  Kunst  for  Stat  og  Politi, 
'Man  kan  ej  være  glad,  før  den  er  vel  forbi; 
Thi  hvo  som  kommer  først  i  slig  en  Skabevane, 
Han  videre  kan  gaa,  end  nogen  skulde  ane: 
Han  skaber  nyt,  formerer  Verden,  nu  velan! 
^len  sikker  i  sit  Hus  er  ingen  ærlig  Mand; 
Thi  sæt  den  Mulighed,  at  ingenting  fik  Ende, 
Saa  maatte  den  Poet  sig  dog  til  noget  vende; 
Og  ve  da  Folk  og  Fæ  i  samme  hele  Egn! 
Da  Jesper  blev  en  Tyr,  en  Hane  blev  Per  Degn, 
Til  Sten  blev  Nillemor  og  Lisbet,  Magdelone : 
Thi  være  paa  sin  Post  hver  ærlig  Mand  og  Kone! 

Bekjendt,  man  siger  jo,  er  halv  forladt. 
Og  nu  har  jeg  bekjendt,  mig  fattes 


^)  [Forf.'s  egenhændige  Rettelse  fra  „Ham".] 

Summa  Summarum  baade  dit  og  dat, 

Som  kan  i  Vers  af  ingenting  erstattes. 

Et  Æventyr  som  De  la  Mott'  Fouqués, 

Der  sagtens  yngle,  saa  ^)  vi  faa  en  Snes, 

Min  Læser  da  ej  vente  kan  med  Føje, 

Men  maa  med  Husmandskost  sig  lade  nøje. 

Etymologisk  er  paa  Jysk  et  Æmter 

Alt  det,   hvormed  til  Tidsfordriv  man  skjæmter; 

Og,  da  jeg  kommen  er  saa  vidt  med  Flid 

I  mit  poetiske  Talents  totale  Ruinering, 

At  jeg  har  Hjærte  og  mig  tager  Tid 

Til  Jyskens  som  til  Sællandskens  Studering, 

Saa  tager  Tungen  jeg  paa  Ordet  nu 

Og  kalder  Æmter,  hvad  jeg  kom  i  Hu, 

Og  kalder  Æmter,  hvad  jeg  har  bag  Øret; 

Thi,  sandt  at  sige  (lad  kun  ingen  hør'et!) 

Hvad  idelig  jeg  tænker,  pønser  paa, 

Det  Haab,  som  holder  mig  min  Pen  i  Live, 

Bogstavelig  er:    Tiden  at  forslaa. 

Med,  hvad  som  kjeder  mig,  den  at  fordrive. 

Heraf,  jeg  mener,  man  indser  dog  vel, 

Jeg  Tiden  ej  vil  more  med  mit  Æmter; 

Thi,  netop  for  at  kjede  den  ihjel, 

Med,  hvad  der  kjeder  mig,  jeg  skjæmter. 

For  Resten  Æmte  kaldes  ogsaa  Avne, 
Og  Læseren  for  mig  maa  vælge  frit. 
Det  kommer  mellem  os  ej  an  paa  Navne; 
Athene  kalder  vist  det  hele  Skidt, 
Visvas  og  Kællingpræk,  Forgift  og  Edder, 
I  Fald  hun  ikke  glemmer,  hvad  hun  hedder.  ^) 

^)  [Forf.'s  egenhændige  Rettelse  fra  „som".]      ^)  [Udkast: 

I  Fald  hun  ellers  med  sin  fulde  Mund 
En  Gang  vil  tale  ud  af  Hjærtens  Grund.] 

Af  hende  har  min  Læser  sagtens  hørt, 

Især  da  man  ved  hendes  Byld  har  rørt, 

At  jeg  blev  sløv,  da  jeg  mig  slog  til  Ro 

I  Armene  paa  Morten  Luthers  Tro, 

Og  lod  det  kjende  i  et  ,.kort  Begreb",  ^) 

Hvori  jeg  smukke  Folk  dog  bandsat  kneb. 

Og  3^dermere,  da  jeg  (Tingen  siger:  siden) 

Begyndte  ret  at  tordne  imod  Tiden. 

Det  var  da  fulmen  brutwn,  vil  man  tro, 

Men  skal  dog  ikke  sige  det  saa  lige; 

Thi  Rosmer  Vandmand  under  Vællingbro, 

Sig  barer  nok  for  Stjærnerne  at  kige. 

Mens  Tordnen  ruller;  og  naar  den  er  endt. 

Og  Rosmer  stikker  op  sin  lange  Næse, 

Da  er  hans  Vidnesbyrd  kun  lidt  bevendt: 

Hver  Trold  i  Solskin  tør  ad  Lynild  blæse; 

Og  Lynet  har  sin  meget  gode  Grund 

Til  ej  at  stange  Aal  paa  Havsens  Bund. 

Dog,  dette  være  sagt  i  Parentes 

Om  Tegnet  under  Krebsens  Vendekreds 

(Thi  Rosmer  Vandmand,  som  jeg  saa'  forleden, 

Han  er  bestemt  en  ægte  Krebs  for  neden), 

Om  Cirkumfiexen  i  Athenes  Tut, 

Reflexen  af  en  overblæst  Acut! 

At  jeg  er  sløv,  det  vil  man  gjærne  tro. 
Og  nu  kan  Læseren  da  sagtens  vide, 
At  jeg  forgaar  i  mine  q^xiq  Sko 
Og  vil  i  Æmterne  til  Vands  ham  ride; 
Saa,  er  han  klog,  han  tager  sig  i  Agt 
Og  bruger  Benene,  før  jeg  faar  Magt 
Og  sætter  ham  midt  i  den  dybe  Sli, 
Hvor  jeg  har  druknet  al  min  Poesi: 


^)  [„Kort  Begreb  af  Verdens  Krønnike  i  Sammenhæng".  1812.1 

I  Slien,  som  ej  Erik  Plovkjæp  ene, 
Men  alle  Valdemarerne  har  slugt, 
Som  over  Slægter,  med  samt  Bavtastene, 
I  Tusendtal,  sin  Bølge  har  tillukt.  ^) 


Dog,  Alvor  talt,  det  har  slet  ingen  Fare; 

Thi  mig  er  Slien  rigtig  nok  for  dyb; 

Men  Publikum!    (jeg  har  mig  lært  at  bare 

For,  Kæmperne  at  ligne  ved  et  Kryb). 

Jeg  er  ej  søvant,  men  det  er  hveranden, 

Thi  Vand  er  netop  Tidens  Element; 

Jeg  rider  paa,  hvad  der  kan  gaa  i  Stranden, 

Dermed  vi  er  paa  begge  Sider  tjent: 

Godtfolk,  de  faa,  hvad  de  kan  bære. 

Og  Lejlighed  til  ret  at  vise  sig. 

Jeg  faar,  hvad  ej  jeg  kan  undvære: 

Et  Knubskib  til  at  komme  over  Sli. 

Jeg  er  en  Flue  kun,  som  siger:  mig  Forlov 

At  sidde  op  paa  Tidens  lange  Næse 

^)  [I  Steden  for  Resten  af  „Forord",  har  Udkastet  dette; 
„Dog,  Alvor  talt,  jeg  vil  min  Læser  nødig  skræmme, 
Jeg  maatte  ellers  heller  blevet  hjemme. 
Han  véd,  mit  Æmter  er  kun  lidt  bevendt: 
En  lille  Dram,  at  aabne  Maven  med, 
Den  ingen  Læser  være  kan  bekjendt 
Ej  flux  at  stikke  ud,  som  det  er  Sæd. 
Slet  ingen  nye  Species,  kun  gammel  Rum, 
Spædt  op  til  Drøjelse  med  sællandsk  Finkel, 
Saa  hver  en  Knøs,  om  han  er  nok  saa  spinkel, 
Naar  han  har  tømt  den,  godt  kan  sige:  Hum! 
Hvem  der  kan  mer  end  jeg  —  og  det  kan  Drenge  — 
P'or  ham  det  hele  Æmter  er  en  Slik. 
Enhver  og,  i  hvis  Hoved  mit  kan  hænge. 
Selv  Grillerne  maa  kjende  paa  en  Prik."] 

Og"  flytte  mig  der  paa  fra  Bov  til  Bov, 

Alt  som  sig  Vinden  tager  for  at  blæse ! 

Slaa  mig  ihjel,  ja,  det  er  ingen  Sag, 

Det  kan  jo  Tiden  med  sin  lille  Finger, 

At  sige,  naar  jeg  sidde  vil  for  Slag, 

Og  ej  betids  til  mit  Behold  mig  svinger; 

IVien  det  er  ingenlunde  liberalt, 

Og  heller  ingen  Ære  just  for  Tiden: 

Af  Langben  Rise  er  det  splittergalt 

At  øve  Kæmpeværk  som  Tommeliden; 

Og  derfor  haaber  jeg,  at  Tiden  vil 

Langt  heller  taale,  at  jeg  er  paa  Spil, 

End,  ved  et  saare  misligt  Fluesmæk, 

vSig  tage  selv  ved  Næsen  som  en  Gjæk. 

Dog,  her  det  gjælder  ikke  blot  om  Ære, 

Fj  blot  om  Skammen,  dersom  man  slog  fejl; 

Det  Tiden  kan  af  Nordens  Myter  lære, 

Naar  den  paa  Broke  sig  vil  se  i  Spejl. 

Formodentlig  har  Tiden,  vil  jeg  tro, 

Alt  gjort  saa  vidt  ham  sine  Kunster  efter. 

At  den  har  ladet  Fluen  have  Ro 

Og  rask  gjort  Vind  af  alle  Kræfter, 

Saa  det  forgyldte  Svin  er  alt  i  Stand, 

Og  Drupner  skinner  paa  den  lille  Finger; 

Nu  gjælder  det,  at  taale  mer  end  han, 

Saa  Hammerskaftet  ej  i  Heden  springer; 

Thi,  som  bekjendt,  han  holdt  ej  Pinen  ud, 

Da  Fluen  satte  sig  ret  paa  hans  Næse : 

Der  blev  en  Ridse  i  deri  tykke  Hud, 

Og  Broke  glemte,  at  han  skulde  blæse, 

Og  for  det  Smæk,  som  kyste  Fluen  bort. 

Med  Hammeren  han  kom  til  kort. 

Han  var  en  Dværg,  altsaa  en  Tommeliden, 

Og  har  af  sin  Utaal  da  ingen  Skam; 

Men  for  en  Kæmpe,  som  Oplysningstiden, 
Det  var  en  Skjændsel  jo  at  ligne  ham; 
Den  maa  jo  te  sig  sine  Tanker  værdig 
Og  taale  alt  for  Egennyttens  Skyld; 
Og  derfor  tryg,  til  Hammeren  er  færdig, 
Jeg  pirrer  ved  dens  ømme  Næsebyld. 

Dog,  nu  fra  Billeder  til  selve  Tingen! 

Mit  Æmter  er,  som  sagt,  kun  lidt  bevendt, 

Saa  jeg  tør  haabe,  at  der  findes  ingen, 

Som  være  vil  den  store  Skam  bekjendt. 

Ej  flux  at  fatte,  hvad  jeg  sigter  til. 

Og  overse  med  ét  det  hele  Spil. 

Thi  hvilken  Pebling  véd  ej  mer  end  jeg! 

Og  hvem  det  véd,  ham  narrer  jeg  vist  ej; 

Thi  han  kan  hænge  paa  sin  Hjærnevæg 

Mit  Æmter  som  et  lille  Hov'dvandsæg, 

Og  lugte  sig  til  alt,  hvad  der  er  inde; 

For  Lampens  Aand  maa  Ringens  staa  paa  Pinde, 

Og  Børnegriller  maa  jo  Mænd  forstaa. 

Desuden  har  Athene  bandet  paa, 

At,  hvad  jeg  kvæder,  det  er  hip  som  hap; 

Og  det  naturligvis  hun  vidste  knap, 

Hvis  ikke  hver  min  Sang  og  hver  min  Skose 

For  hende  var  som  Fod  i  Hose. 

Altsaa,  hvis  nogen  har  saa  tungt  et  Nemme, 

At  ej  han  fatter  alt  saa  flux. 

Da  finder  han  Athene  sikkert  hjemme, 

Ifald  han  spørge  vil  om  Jux; 

Og,  naar  han  staar  for  hendes  Trone, 

Da  sige  han  fra  mig  kun  frit, 

At  Fruen  er  en  Hosekone, 

Og  hele  hendes  Visdom  wSkidt, 

Hvis  ikke,  som  en  Nat-Ur-Filosof, 

Hun,  uden  Hovedet  at  bryde. 

Saa  let  mit  hele  Æmter  kan  udtyde, 
Som  hun  kan  sige:  Ulen-Dulen-Dof. 


NORNEGJÆST. 

Hvorfor  saa  hastig?     Kom  dog  inden  for! 

Holger. 
Jeg  har  ingen  Stunder.    Til  Vennehus  er  ingen 
Omvej;    derfor   kom  jeg    og   vilde   sige  dig  Farvel; 
men  gik  jeg  ind,    saa  blev  jeg  sinket,  og  Tiden  er 
kostbar. 

NoRNEGJÆST. 

Men  Hastværk  er  Lastværk,  og  far  i  Alag  et 
gyldent  Ord.     Hvad  vil  du  med  den  Asenkjæft? 

Holger. 
Bevise  Filistrene,  at  de  er  hjulbenede. 

NORXEGJÆST. 

Og  skjørhovdede  tillige,  ikke  sandt?  Men  mener 
du,  at  Benene  blive  ligere,  naar  de  brækkes,  og 
Hovedet  stærkere,  naar  det  gaar  i  Stykker? 

Holger. 

Det  véd  du  nok;  men  jeg  véd  ogsaa,  at  andre 
dog  kan  spejle  sig  i  dem,  og  lære  at  se  til  deres 
Ben  og  føle  til  deres  Hoved. 

NoRNEGJÆST. 

Og  sige:  det  er  dog  en  Pokkers  Karl,  den 
Holger,  som  han  kan  slaa  Dommedagsslag? 

Holger. 

Ja,  ser  du  vel:  naar  den  Tanke  falder  mig  ind, 
da  plejer  jeg  gjærne  at  sige  til  mig  selv:  du  er  en 
Æsel,  og  smide  den  smukke  Tanke  i  Rendestenen, 
men  saa  for  Resten  gjøre,  hvad  Ret  er. 

NORNEGJÆST. 

Men  hvad  om  du  lod  Naade  gaa  for  Ret!  det 
tjente  dog  maaske  baade  dig  og  Filistrene  bedst. 
At  statuere  et  Exempel  var  vist  nok  nødvendigt; 
men  det  har  du  og,  saa  vidt  jeg  ser,  alt  gjort.  Put 
nu  kun,  indtil  videre,  din  Asenkjæft  i  Lommen,  og 
kom  her  inden  for!  jeg  har  just  noget,  som  jeg  skulde 
tale  med  dig  om. 

Holger. 

Velan!     Du  har  vel  Ret. 

NoRNEGJÆST. 

Hvor  agter  du  at  holde  Jubelfest? 

Holger. 

Det  var  min  Agt  at  holde  den  paa  Nikolaj 
Kirkegaard;  det,  syntes  mig,  var  det  naturligste  Sted, 
thi  dér  stod  jo  Kirken  for  Hans  Tavsen. 

NoRNEGJÆST. 

Ja  rigtig!  du  vilde  altsaa  holdt  den  med  din 
Asenkjæft  og  Slagterne.  Der  kunde  blevet  rare 
Løjer  af,  og  man  havde  vist  faaet  at  se,  der  var  en 
Kirkegaard;  men  at  Slagterboderne  vare  blevne  til 
en  Kirke,  det  vil  jeg  meget  tvivle  paa. 

Holger. 

Ej  uden  Aarsag;  men  skal  man  da  staa  og  se 
paa,  at  der  sælges  Kjød,  hvor  fordum  skjænkedes 
Aand? 

NORNEGJÆST. 

Nej,  man  skal  gaa  sin  Vej,  og  lade  ske,  hvad 
man  ej  kan  forhindre. 

Holger. 
Men    gaar    min  Vej    paa    Jubelfesten    da    ikke 
nødvendig  over  Kirkegaarden? 

NoRNEGJÆST. 

Naturligvis !   thi  den  er  saa  at  sige  alle  Vegne ; 

men  derfor  skal  man  netop  gaa  over  den,   og  rejse 

udenlands. 

Holger. 

Ja,  udenlands!  til  Morten  Luthers  Grav!  er  dér 
vel  bedre? 

NoRNEGJÆST. 

Hvem   siger   det?     den  er  jo  ogsaa  indenlands. 

Holger. 
Du  mener  altsaa,  man  skal  rejse  ud  af  Verden, 
og  dertil  burde    man   altid   have  Lyst;    men    hykle 
Lyst  dertil,  kan  ikke  nytte;  og  selv  om  Lysten  var 
der,  maatte  man  vel  bie,  til  Ageposten  gaar. 

NoRNEGJÆST. 

Forstaar  sig  selv;  men  du  véd  jo  nok,  at  dag- 
lig gaar  der  dog  en  Ridepost,  som  man  kan  rejse 
med,  naar  man  vil  sidde  bag  paa  Hesten,  og  lade 
blive,  hvad  man  ej  kan  føre. 

Holger. 
Ja,  det  kan  du,  men  ikke  jeg. 

NoRNEGJÆST. 

Rigtig!  men  kunde  du  da  ikke  lære  at  dutte 
dig  selv? 

Holger. 

Ja,  det  er  grumme  let  sagt;  men  naar  det  skal 
gjøres  for  Alvor,  da  er  det  ingen  Spas. 

NORNEGJÆST. 

Nej,  vist  er  Alvor  ikke  Spas;  men  derfor  kan 
de  gjærne  følges  ad,  naar  de  er  gode  Venner.  Og 
har  du  Lyst  til  en  ordentlig  Spas,  da  skal  jeg  for 
ramme  Alvor  tage  dig  med  til  Brattingsborg;  saa 
kan  vi  holde  Jubelfesten  dér,  eller  se,  om  vi  kan 
faa  Saga  til  at  følge  med  os  hjem;  og  i  saa  Fald 
kan  vi  holde  den,  hvor  det  skal  være ;  thi  hvor  hun 
kommer,  staar  alting  paa  Pinde. 

Holger. 

Ja,  skjønt  jeg  ikke  rigtig  forstaar  det,  saa 
kunde  jeg  dog  nok  have  Lyst  til  et  saadant  ordent- 
ligt Æventyr!  Men  jeg  kan  hverken  gaa  eller  ride 
den  lange  Vej ;  og  kan  du  bære  mig? 

NORNEGJÆST. 

Jeg  havde  rigtig  nok  tænkt,  at  du  nu  var  stor 
og  Stærk  nok  til  at  bære  mig. 

Holger. 
Spot  gjør  ingen  Mand  godt.  Jeg  véd  nok,  at 
du  har  baaret  mig  saa  mangen  god  Dag,  men  da 
var  jeg  lidt  mindre,  og  du  lidt  yngre ;  og  just  fordi 
jeg  nu  btirde  kunne  bære  dig^  er  jeg  bange  for,  at 
du  kan  ikke  længer  bære  7nig. 

NORNEGJÆST. 

Ja,  ja!  der  er  noget  i,  og  ret  længe  gjør  jeg 
det  vel  heller  ikke;  men  for  en  Gang  gaar  det  vel 
endnu  an,  at  sige,  naar  du  vil  finde  dig  i  Billighed 

thi  det  kan  du  sagtens  begribe:  at  hverken  kan  jeg 
bære  en  saadan  lang  Rækel  paa  Armen,  og  hel- 
ler ikke  kan  min  gamle  Ryg  taale  en  saadan  vSide 
Flæsk  over  sig. 

Holger. 

Ja,  men  hvordan  vil  du  da  bære  mig?  Du  kan 
dog  ikke  putte  mig  i  Lommen! 

NORNEGJÆST. 

Nej,  det  kan  jeg  rigtig  nok  ikke,  fordi  der  er 
Hul  paa  begge  mine  Vestelommer,  og  det  kan  ikke 
nytte  at  tabe  dig  paa  Vejen;  men  større  Loge- 
ment  faar  du  alligevel  ikke,  om  jeg  skal  bære  dig; 
thi  det  eneste  Sted ,  hvor  du  kan  være ,  det  er  i 
min  Lysekasse,   og  dér,   véd  du  nok,   er   kun   knap 

Lejlighed. 

Holger. 

Ja,  Bitterdød!  det  er  jo  ret  egentlig  talt  et 
Flueskab;  og  jeg  vil  gjærne  tro,  at  hvad  der  duer 
af  mig,  kunde  dér  faa  Rum;  men  at  skille  det  fra, 
hvad  som  ikke  duer,  dér  vil  nok  Hede  til. 

NoRNEGJÆST. 

Naturligvis!  men  har  du  ikke  ogsaa  været  i 
Heden?  Og  naar  du  kun  rigtig  dutter  dig  selv,  saa 
skilles  vel  ad,  hvad  der  ikke  hænger  rigtig  sam- 
men. Aslavg  har  ligget  der,  og  større  end  et 
Barn,  véd  du  jo  nok,  du  maa  ikke  være.  Gaa  kun 
nu  op  i  Storstuen  og  tag  mig  Harpen!  Har  du 
Lyst  og  Mod,  saa  skal  du  se,  at  det  gaar  an. 

Holger. 

Ja,  tag  mig  den!  Du  véd  jo  nok,  at  jeg  kan 
neppe  rokke  den. 

Norneg  jÆST. 

Kunde,  vil  du  sige,  da  du  var  en  Kæmpe  og 
en  Herremand  i  dine  egne  Tanker;  men  er  du  ikke 
det  endnu,  saa  er  jo  Stillingen  forandret:  saa  skam- 
mer du  dig  ikke  ved  at  lægge  dig  paa  Knæerne 
og  tage  fat  om  Fodstykket,  saa  er  dti  stærkere  og 
den  lettere,  saa  gaar  det  nok.  Tænk  bare  paa,  at 
du  vil  ligge  i  Lysekassen  som  en  lille  Mundharpe ! 
Saa  skal  du  se,  det  er  dig  ingen  Sag  at  bære  den. 

Holger. 

Velan!  jeg  vil  lade  begge  Dele  komme  an  paa 
en  Prøve;  og  kan  y^^  bære  Harpen,  og  kan  du 
bære  mig  i  den,  saa  vil  vi  aldrig  mere  skilles  ad, 
men  leve  og  dø  med  hinanden. 

NORNEGJÆST. 

Og  opstaa  tilsammen,  ja,  Amen! 

Saa  est  du  kommen  da,  du  store  Time, 

Som  jeg  har  ventet  paa  i  tusend  Aar! 

Som  jeg  har  frygtet  for  og  længtes  efter: 

Da  Lodden  kastes  for  min  Alderdom; 

Ja,  mer  end  det:  da  mine  Dage  tælles. 

Da  det  skal  ses,  om  jeg  min  Tid  har  spildt; 

Hvortil  jeg  har  opfostret  min  enbaarne: 

Om  han  er  mig  en  Alderdommens  Trøst, 

Hvad  heller  han  mig  er  et  Skjændsels-Vidne !  — 

Dog,  Gud  ske  Lov!  jeg  føler  ingen  Frygt; 

Jeg  følte  den  i  mange  mørke  Timer. 

I  Synd  undfanget,  i  Misgjerning  født. 

Det  er  jo  selv  den  bedste  Moders  Afkom; 

Og  jeg!  ak,  jeg  til  visse  blues  maa, 

Naar  Kjenderen  indkiger  i  mit  Hjærte; 

Se,  derfor  skjalv  jeg  tit  og  mangen  Gang 

Med  dybe  Suk  og  under  bitre  Taarer; 
Men  Gud  er  naadig:  han,  som  mig  tilgav, 
Han  har  benaadet  mig  o^  i  min  Søn. 
O!  han  har  kostet  mig  hel  mangen  Taare. 
Men  er  dog  nu  vist  ej  for  dyrekjøbt. 
Han  sig  ydmyger,  o.  det  er  en  Glæde, 
Som  selv  Guds  Engle  dele  vist  med  mig! 
Ja,  jeg  kan  føle  det,  i  Himmelkoret 
Dér  klinger  nu  med  dobbelt  Jubellyd: 

„Et  Barn  er  født  i  Betlehem, 

I  Betlehem, 
Thi  glæder  sig  Jerusalem. 

Halleluj  a,  H  alleluj  a ! 

Han  lagdes  i  et  Krybberum, 

Krybberum, 
Uden  Ende  er  hans  Herredom. 

Halleluja,  Halleluja! 

I  denne  samme  naadelig  Tid, 

Naadelig  Tid, 
Prise  vi  alle  den  Herre  blid. 

Halleluja,  Halleluja!' 


NORNEGJÆST. 

Her  maa  jeg  bede,  Luther!  ved  din  Grav, 
Og  kysse  Støvet  af  de  kolde  Stene. 
Men,  ak!  hvor  Lyset  tændtes  ved  din  Haand, 
For  som  et  Nordlys  i  den  Fimbulvinter, 
Der  forestod  og  hersker  end  paa  Jord, 

IV.  32 

At  skinne  venlig  for  det  tykke  Øje, 

Som  ængstlig  søgte  den  nedgangne  Sol,  — 

Ak!  her  er  mørkt,  ja,  et  ægyptisk  Mørke! 

O!  fattig  er  jeg,  som  den  Enkeviv, 
Der  fordum  ofrede  de  tvende  Skjærve; 
Men  Herren  sagde,  at  hun  gav  dog  mer, 
End  alle  rige,  thi  hun  gav  sin  Næring. 
Velan,  Lutherus !  jeg  i  Jesu  Navn 
Vil  give  min,  for  Graven  at  oplyse. 
Det  er  kun  lidt,  hvad  Lys  jeg  har  endnu, 
Og  naar  det  slukkes,  er  min  Klokke  slagen: 
Da  synker  ogsaa  jeg  i  Støvet  ned ; 
Men  tændes  maa  det,  som  en  venlig  Lampe, 
At  lyse  over  dine  Helgenben ; 
Det  kj endes  maa,  at  end  et  Hjærte  banker 
I  kjærligt  Minde  af  din  Kæmpeaand; 
Det  høres  maa,  at  Ordet,  du  mig  lærte, 
Endnu  har  Liv  og  Kraft  og  Jubelklang.  — 
Kom,  Holger!  ud  af  Lysets  snævre  Kammer^ 
Og  hold  det  tændt  her  over  Luthers  Grav, 
Imedens  jeg  min  Svanesang  istemmer, 
Og  rører  Harpen,  til  den  kolde  Haand 
Nedglider  stiv  imellem  disse  Strænge, 
Som  end  skal  tone,  naar  jeg  segner  mat, 
Et  sødt  Farvel  til  Sjælen,  som  udfarer! 

Holger. 
Hvad  er  det?  Nornegjæst!  hvi  skjælver  jeg? 
Hvi  gyser  jeg,  som  mig  en  Dødning  rørte? 
Er  det  Medhdenhed,  og  Sorg  for  dig? 

Nornegjæst. 
Det  er  Medlidenhed ;  thi  naar  jeg  segner, 
Da  synker  livløs  ogsaa  du  til  Jord: 

Vi  blanded  Blod,  før  du  blev  født  til  Verden, 
Og  ud  af  Tiden  maa  vi  følges  ad. 
Men  derfor  og  jeg  dig  maa  aabenbare, 
At  du  har  nu  vor  Skæbne  i  din  Haand: 
Paa  dig  beroer  det,  om  Lyset  tændes, 
Og  det  gjør  Skjel  imellem  Liv  og  Død. 

Holger. 
Nu  først  jeg  føler  det  i  alle  Maader, 
Hvor  gaadefuldt  mit  Forhold  er  til  dig: 
At  i  sig  selv  jeg  er  ej  værd  at  nævne, 
Men  er  i  Grunden  jo  dit  Livstegn  kun. 
Ej  kan  jeg  sige,  hvad  jeg  dig  tør  kalde, 
Du,  min  Forælder!  om  det  var  et  Ord; 
Men  nu  forstaar  jeg,  hvad  du  fordum  sagde : 
At  Herregaarden  mer  var  din  end  min. 
Ak,  nu,  da  Livet  skulde  først  begynde 
At  te  i  mig  sin  underfulde  Kraft, 
Nu,  da  jeg  først,  fortrolig  med  min  Gaade, 
Forligt  med  Gud,  forenet  med  mit  Liv, 
Mit  Dagværk  skulde  til  Guds  Pris  udføre,  — 
Nu  beder  du  mig  tænde  selv  mit  Baal! 
Ej  vil  jeg  trodse,  og  ej  tør  jeg  klage. 
Ej   maa  jeg  vægre  mig;  din  Vilje  ske! 
Men,  først  besind  dig  paa  den  sære  Tanke! 
Og  føl  dig  for,  om  Villien  er  Guds! 
Thi,  hvad  der  leve  kan  til  Herrens  Ære, 
Det,  véd  jeg  vist,  han  ikke  vil,  skal  dø. 

NORNEGJÆST. 

Og  mener  du,  den  Vilje  er  min  egen: 

At  ofre  her,  hvad  jeg  har  levet  for, 

At  lamme  Haanden,  ret  som  den  udstrækkes 

Mod  Kronen,  der  opfylder  min  Attraa! 

Ja,  mener  du,  ej  inderlig  jeg  sukker: 

32* 

Forskaan  mig,  Fader!  for  den  beske  Kalk, 
Om  det  er  muligt,  men  dog  ske  din  Vilje! 
En  Draabe  dog  det  er  kun  af  den  Kalk, 
Som  min  Forløser  tømte,  hel  uskyldig, 
Det  Galdebæger,  som  jeg  skjænked  fuldt; 
Og  denne  Draabe,  o^  selv  den  har  Sødme: 
Forsødet  er  den  med  min  Frelsers  Blod! 
O,  lad  os  føle  det:  ej  er  det  Kronen, 
Vi  her  nedlægge  paa  en  Helgengrav! 
Nej,  Øjeblikket,  som  os  kunde  times, 
Berørelsen  i  Støvet,  er  det  kun. 
Af  kristen  Kjærlighed  vi  her  opofre, 
Hvad  siger  jeg!  —  nødvendig  give  op; 
Thi  kun  af  Kjærlighed  kan  Kronen  røres; 
Og,  forbigik  vi,  hvad  den  driver  til. 
Da  gik  nødvendig  vi  jo  glip  af  Kronen. 
O,  tænk  paa  ham,  der  havde  Herrens  Ord 
For,  at  Velsignelsen  hans  Sæd  tilhørte! 
O!  tænk  paa  ham,  som  trode  uden  Haab, 
Og  ledte  selv  til  Baalet  sin  enbaarne! 
Ja,  tro  paa  ham,  som  holder  hvert  sit  Ord 
Og  kan,  saa  brat  han  vil,  opvække  døde! 
Der  skrevet  staar:  lad  skinne  eders  Lys, 
Saa  eders  Dyd  blandt  Mennesker  maa  skues, 
Og  Himmel-Faderen  erholde  Pris! 

Holger. 

Jeg  maa,  jeg  vil;  o,  give  Gud  mig  Kræfter! 
Men  grib  i  Harpen,  løft  din  Røst  i  Sang, 
Saa,  trods  min  Svaghed,  jeg  kan  føle  Styrke, 
I  Aandens  Samfund  ét  med  Gud  og  dig! 

NORNEGJÆST. 

Skal  paa  Gudruns  Bænk  i  Støvet 
Stum  jeg  sidde  med  min  Stav, 


43'     Ragnaroks.     1817.  5^^ 


Stirre  overhaands  bedrøvet, 
Koldt  paa  Bibelkæmpens  Grav? 
Skal  med  Magt  jeg  kvæle  Sukket, 
Sidde,  som  jeg  var  udhugget, 
Luther!  til  din  Bavtasten? 

Skal  jeg  i  sagte,  vemodige  Lyde 
Hviske  ved  Graven  om  Sorg  og  om  Savn? 
Skal  jeg,  mens  Fjender  sig  bryste  og  fryde, 
Bævende  stamme  den  elskedes  Navn? 
Skulde  med  Taarer  jeg  Luerne  dæmpe 
Og,  som  et  Gjenfærd  af  hensovne  Kæmpe, 
Svæve  om  Graven  i  Midnattens  Mulm? 

Nej,  Sorg  kun  deii  forstener. 
Som  har  ved  Grav  ej  Haab; 
Lad  hviske,  hvo  som  mener, 
At  sandt  er  Fjendens  Raab! 
Lad  flyde  hen  i  Taarer 
•De  fejge  Verdens  Daarer, 
Som  ej  har  Trøst  i  Nød! 

De  Hjærter,  som  hensmelte 
I  Gud,  de  fatte  Mod, 
Og  Taaren  skaber  Helte, 
I  Pagt  med  Jesu  Blod; 
Ej  Røsten  vil  jeg  dæmpe, 
Lyd  højt  om  Herrens  Kæmpe, 
Kling  sødt,  o  Mindesang! 

O!  var  min  Røst  en  Torden, 
Og  var  mit  Blik  et  Lyn, 
Da  skulde  brat  fra  Norden 
I  Syd  for  Sagn  gaa  Syn: 

Da  Tibrens  Bølger  gule 
Snart  skulde  Asken  skjule 
Af  Rom  og  Vatikan. 

O!  kunde  jeg  kun  sjunge 

i  Kor  med  Davids  Aand, 

Var  et  Guds  Sværd  min  Tunge, 

Og  sad  det  i  min  Haand, 

Da  skulde  Blod  det  farve, 

Og  Helgenskaren  arve 

Sit  frelste  Fædreland. 

Lyd  højt  i  Sky,  min  Klage 
For  Helten  under  Muld! 
Fra  Gnitahedens  Drage 
Han  vandt  det  røde  Guld: 
Han  stævned  gjennem  Flammer 
Til  Brynhilds  Gaadekammer 
Og  løste  hendes  Baand. 

O,  Ve  den  Blomst  af  Budle, 

De  Skud  af  Gjukes  Rod^ 

Som  vilde  sig  besudle 

Alt  med  den  Volsungs  Blod! 

O,  Ve,  som  ingen  fatter, 

Den  Lokes  fule  Datter! 

Ve  Hel  med  Grimhilds  Navn! 

Ja,  Hævnen  brat  skal  vaagne 

Alt  med  saa  bange  Kaar, 

For  Gunnar  og  for  Hogne 

I  Bolt  og  Ormegaard; 

Thi  mer  end  Gudruns  Taarer 

Og  Blod  i  egne  Aarer 

For  dem  var  Guldets  Glans. 

Lad  højt  mig  dig  berømme, 
Du  Helt,  som  kjæk  og  bold. 
Trods  Ild  og  Edderstrømme, 
Lemlæsted  Romas  Trold! 
Ja,  fejg  fra  Kampens  Bulder, 
Alt  fra  sin  Arm  og  Skulder 
Som  Grændel,  flygted  han. 

Endnu,  ak,  gaar  hans  Moder 
Ved  Midnat  ud  paa  Rov, 
Ja,  Hrodgars  Vaabenbroder 
Hun  kvalte,  mens  han  sov; 
Den  Hex  saa  led  sig  skjuler 
I  Fjældets   dybe  Huler, 
Paa  Nøkkehavets  Bund. 

Hovér  dog  ej,  du  fule! 

Din  Tid  er  snart  forbi. 

Ej  skal  dig  Klippen  skjule. 

Ej  Trolddom  dig  befri. 

Lad  Muld  kun  mig  bedække! 

Gud  kan  sig  Børn  opvække 

Af  Stene  som  af  Støv. 

Ja,  skin,  mit  Lys,  med  Vælde! 
Kling  højt,  min  Sang,  og  gjald 
Saa  Lys  og  Lyd  kan  melde 
Vort  Savn  i  højen  Hal! 
Da,  som  de  Toner  klinge. 
Skal  Helten  brat  opspringe 
Alt  af  sin  Himmelseng. 

Til  Lueskoven  haster 
Den  Helt,  som  ej  kan  dø, 

Og"  dristig  han  sig  kaster 
Alt  i  den  sorte  Sø ; 
Hans  Brynje  aldrig  bugner, 
Og  Sværd  med  Oldtids  Runer 
Til  Brug  er  ham  beredt. 

Naar  vældig  han  det  svinger, 
Faar  Jesabel  sin  Løn, 
Og  hovedløs  nedspringer 
Til  Helhjem  hendes  Søn; 
Med  Hoved  og  med  Hjalte 
Skal  Bjovulv  og  de  talte 
For  Hrodgar  stedes  ind. 

Da  vorder  Fryd  og  Glæde 

Alt  i  den  Kongehal, 

Og  Hrodgar  selv  skal  kvæde, 

Og  Hornets  høje  Gjald 

De  unge  med  de  gamle 

I  Salen  skal  forsamle 

Til  Fryd  om  Gildesbord. 

Fra  alle  Kirkesogne 

Man  byde  skal  til  Gjæst, 

Og  jeg  skal  da  opvaagne 

Alt  til  den  Jubelfest. 

Brænd  sygt,  brænd  ud,  min  Kjærtel 

Det  gløder  i  mit  Hjærte : 

Du  tændes  vist  igjen. 

Da  skalst  du  evig  straale 
Som  Sol  i  Middagsglans; 
Brist  kun,  hvad  ej  kan  taale 
Den  klare  Guddomsglans! 

Af  Lyset  i  det  høje 
Mig  dannes  brat  et  Øje, 
Hvormed  jeg"  Gud  kan  se. 

Guds  Barn  jeg  monne  være, 
Det  vidner  Aanden  klart, 
Og  mellem  Himlens  Hære 
Jeg  det  erkj ender  snart; 
Som  Sønnen  skal  jeg  være. 
Thi  i  sin  Guddomsære 
Jeg  skal  beskue  ham. 

„Hvi  vil  du  dig  saa  klage, 
Og  jamre,  kjære  vSjæl! 
Dig  saa  med  Sorrig  plage? 
Tro  dog  din  Frelser  vel! 
Vær  du  i  ham  kun  fro! 
Han  véd  din  Sag  at  vende 
Til  glad  og  salig  Ende, 
Det  skal  du  stadig  tro. 

Han  aldrig  dem  forlader 
I  nogen  Modgangs  Tid, 
Som  kjende  ham  for  Fader 
Og  slaa  til  ham  al  Lid; 
Ser  det  end  farligt  ud, 
Du  tørst  ej  ved  at  grue, 
Du  skal  dog  Frelse  skue 
Fra  al  Miskundheds  Gud. 

Ej  gaar  det  ham  ad  Glemme, 
At  du  i  Støv  er  klædt, 
Hans  Trøst  du  skal  fornemme, 
Hvad  Nød  du  i  er  stedt; 


500  ^j>.     Ragnaroke.     1817. 


Kun  ti  og  lid  og  bi! 
Naar  han  vil  Hjælp  tilskikke, 
Da  kan  al  Verden  ikke 
Dér  gjøre  Hinder  i. 

Hvad  Satans  Pak  end  sværmer, 
Saa  er  dog  Gud  din  Borg, 
Som  kjærlig  dig  beskjærmer 
Og  redder  af  al  Sorg; 
Om  hele  Helvede 
Sig  end  imod  dig  sætter, 
Det  intet  dog  udretter, 
Guds  Vilje  dog  maa  ske. 

Skal  det  og  hart  tilgange, 
Saa  krymp  dig  ej  derved! 
Det  gik  saa  andre  mange 
I  denne  Usselhed; 
Langt  bedre  dog  for  hver, 
Med  Guds  Folk  her  at  lide. 
End  hisset  times  Kvide 
I  evig  Døds  Ufærd. 

Saa  knur,  min  Sjæl!  kun  ikke 
Mod,  hvad  i  Jesu  Navn 
Dig  Gud  vil  selv  tilskikke! 
Det  alt  er  til  dit  Gavn; 
Dit  Haab  paa  ham  kun  stil! 
Ihvad  dig  gaar  til  Hjærte, 
Dig  trøste  i  al  Smerte 
Han  baade  kan  og  vil. 

Derfor  jeg  ham  hengive 
Vil  mig  og  al  min  Id; 

Gud  unde  mig  at  blive 
Hos  sig  til  evig  Tid! 
Det  alt  behager  mig, 
Hvad  Herren  selv  behager; 
Jeg  véd,  han  Omhu  drager 
For  mig  saa  faderlig!*'  ^) 


Holger. 


Vederkvæget  har  din  Sang  min  Sjæl, 
Salmens  Olie  min  Smerte  dulmet; 
Hvis  endnu  dig  stander  Tungen  bi, 
Lul  da  for  mig,  syng  en  Aftensalme! 
Vilter  spiller  Luen  paa  min  Haand, 
Og  i  Heden  Fingrene  sig  krympe; 
Slippe  Vægen  nænner  jeg  dog  ej. 
Flagrende  sig  Lyset  selv  bør  slukke. 
Syng  du  for  mig.  saa  jeg  holder  Stand! 
Gjennemglød  mig  med  din  varma  Aande, 
Saa  jeg  stivner  ej  i  Dødens  Stund, 
Men  opløses  som  en  Bøg  i  Aske, 
Saa  at,  medens  jeg  hensmulrer  skjør, 
Sidste  Gnist  endnu  kan  i  mig  tindre! 
Vist  jeg  véd,  Gud  trænger  ej  til  mig, 
Savner  ej  sit  Redskab,  naar  jeg  segner. 
Tavs  tilbeder  jeg  hans  skjulte  Raad; 
Men  hvis  ej  det  er,  min  Gud  at  friste, 
Ydmyg  beder  jeg,  at  mig  et  Tegn, 
Før  jeg  dør,  maa  i  den  Tro  stadfæste. 
At  ham  tækkes,  hvad  jeg  taaler  her! 

^)  [De  syv  sidste  Strofer  Salme  af  Johan  Brunsmand,  endnu  i 
Roskilde  Konvents  Salmebog  Nr.  40.  Jfr.  G.'s  Salmer  og  aande- 
lige  Sange,  III,  Nr.  381.] 

NORNEGJÆST. 

Som  den  gyldne  Sol  udbryder 
Vældig  af  den  sorte  Sky, 
Og  sin  Straalepil  udskyder, 
Indtil  Mulm  og  Mørke  fly, 
Saa  min  Jesus  af  sin  Grav, 
Livets  Sol  af  Dødens  Hav, 
Sejerrig  opstod  med  Ære, 
Fejge  flygted  Mørkets  Hære. 

For  den  Paaske-Morgenrøde 
Tak,  du  Sol  med  Liv  og  Aand! 
I  dens  Straaler  Støv  kan  gløde 
Under  Dødens  kolde  Haand; 
Ingen  Tunge,  ingen  Sang 
Tolker  det  med  værdig  Klang: 
Selv  i  Gravens  skumle  Rige 
Mørket  maa  for  Lyset  vige. 

Føle  kan  jeg  i  mit  Hjærte, 
At  min  Sjæl  har  Trøst  deraf, 
Al  min  Sorg  og  al  min  Smerte, 
Jorder  jeg  i  Jesu  Grav; 
Gjæstet  i  sin  egen  Gaard, 
Døden  dér  fik  Banesaar, 
Nu  til  Livsens  Drot  skal  stige 
Lovsang  fra  de  dødes  Rige. 

Lad  kun  Hvirvelvinden  suse, 
Kjødet  skjælve  som  et  Løv! 
Lad  kun  Dødens  Bølger  bruse, 
Løse  op^)  mit  Lig  i  Støv! 
Ligger  jeg  i  Muld  en  Stund, 
Ligger  jeg  paa  Havsens  Bund: 


1)  [„og"  Trykfejl.] 

Mens  jeg  sover,  nye  Klæder 
Skæres  mig  til  evig  Hæder. 

Sjung,  min  Sjæl,  og  glem  al  Sorgen 
Dimmelugen  skrider  snart. 
Aarle  om  den  Paaskemorgen 
Alt  det  dunkle  vorder  klart. 
Frygt  ej  Sne  og  Vinterkuld ! 
Alt  som  Rugen  over  Muld, 
Smiler  ad  dig,  naar  du  græder, 
Haabet,  svøbt  i  Sommerklæder. 

Od  og  Æg  paa  Fjendens   Vaaben 
Sløvedes  i  Jesu  Kjød, 
Tørne  af  paa  Helgenkaaben, 
Som  han  g^av  dig  i  sin  Død; 
Svøb  i  den  dig  kjæk  og  bold! 
Det  er  Troens  Demantskjold, 
Under  det  du  trygt  kan  smile, 
Selv  ad  Fjendens  Luepile. 

Sov  da  ind  i  Fred,  du  kjære! 
Sov  nu  sødt  i  Jesu  Navn! 
Sjungende  Guds  Engle  bære 
Brat  dig  i  din  Frelsers  Favn; 
Døden,  siden  Jesus  vandt. 
Løser  kun,  hvad  Synden  bandt; 
Dine  Lænker,  naar  de  smelte, 
Dannes  til  et  gyldent  Bælte. 

Frist  ej  Gud  med  Daarebønner! 
Dræb  hver  Tvivl  med  Herrens  Ord! 
Tro  og  Tillid  Gud  belønner, 
Bryder  aldrig,  hvad  han  svor. 

Se  et  Tegn  med  sund  Forstand 
I  min  Sang  paa  Gravens  Rand! 
Vilst  du  Tegnets  Kraft  fornemme, 
Nyn  som  jeg  med  sagte  Stemme: 

Tak  for  al  din  Fødsels  Glæde! 
Tak  for  hvert  dit  Guddomsord  ! 
Tak  for  Dug  i  Daabens  Væde! 
Tak  for  Mad  paa  Naadens  Bord 
Tak  for  Livet,  du  gavst  hen! 
Tak,  at  du  det  togst  igjen ! 
Lov  og  Tak  og  evig  Ære! 
Salig  skal  jeg  Synder  være  I 

Sjung,  min  Sjæl,  og  lad  dig  røre! 
Smil  i  Døden,  græd  af  Fryd! 
Kanst  du  Orgeltonen  høre! 
Det  er  Englevingers  Lyd; 
Hils  med  Lov  og  Tak  og  Pris 
Vaaren  ^)  fra  Guds  Paradis ! 
Tro  og  sjung!  saa  skalst  du  stige 
Sjungende  til  Himmerige.  ^) 

Luthers  Aand. 

Vom  Himmel  hoch  da  komm  ich  her, 
Ich  bring  euch  gute  neue  Måhr; 
Der  guten  Mahr  bring  ich  so  viel, 
Davon  ich  singen  und  sagen  will. 

Lob,  Ehr  sey  Gott  im  hochsten  Thron, 
Der  uns  schenckt  seinen  eingen  Sohn! 

1)  [„Baaren"  maa  være  Trykfejl.]  '^)  [Denne  Salme  af  G., 
meget  forskjellig  fra  hans  „Salme  til  Jubelfesten  1817  „(Salmer  og 
aandelige  Sange  I,  Nr.  4),  er  optagen  i  G.'s  Salmer  og  aandelige 
Sange,   III,  Nr.   186.] 

Des  freuen  sich  der  Engel  Schaar, 
Und  singen  uns  solch  neues  Jahr. 

Holger. 

O !  nu  Guds  Kraft  jeg  kan  fornemme, 

O.  Fryd!  det  er  Lutheri  Stemme! 

Nu  farer  jeg  her  fra  i  Fred, 

Mit  Øje  saa'  Guds  Herlighed! 

Med  Davids  Kjæp,  med  Jakobs  Stav, 

Jeg  overspringer  Dødens  Hav; 

Her  er  Guds  Hus  og  Himlens  Port, 

Den  staar  oplukt,  det  Tegn  var  stort. 

O,  Miskundhed,  som  maales  ej! 

O,  Jesus !  hvilken  Kongevej ! 

O,  hvilket  Liv  i  Herrens  Aand! 

O,  skjul  mig  evig  i  din  Haand! 

Luther. 

Amen!  Amen!  ja,  far  vel! 
Far  til  Gud,  du  fromme  Sjæl! 
Sød  er  Hvilen  i  høje  Kor 
Under  det  evige  Alterbord. 
Lovet  være  den  Guders  Gud! 
Salighed  er  det  at  fare  hans  Bud. 
Kjærlighed  straalede  over  min  Grav, 
Fromhed  savned  en  Støttestav; 
Kjærlighed  straaler  i  Himmelen  ind, 
Vaagne  jeg  maatte  i  Natlampeskin, 
Høre  jeg  maatte  det  Suk  ved  min  Grav, 
Herren  mig  sendte  med  Sang  og  med  Stav. 
Lover,  I  Engle,  den  evige  Fader! 
Suk  han  bønhører,  og  Synd  han  forlader; 
Han  sig  maa  bukke,  for  Stjærner  at  skue, 
Støvet  er  dybt  under  Himmelens  Bue. 
Støv  han  besøger,  med  Liv  og  med  Glans, 

Støvet  han  kroner  med  Evigheds  Krans. 
Skjælver,  I  Slægter,  som  Naaden  forsmaa! 
Ild  for  hans  Ansigt  skal  blussende  gaa, 
Og,  før  det  times  dem  Skinnet  at  skue, 
Smelte  hans  Fjender  som  Vox  over  Lue. 

Støv  og  Aske  er  nu,  hvad  jeg  skuer, 
Her,  hvor  sig  hæved  de  bølgende  Buer, 
Her,  hvor  det  smeltende  Hjærte  udsang 
Frelserens  Pris  under  Salterens  Klang. 
Sukker  og  græder,  I  fromme  paa  Jord! 
Brustet  er  Hjærtet,  og  Nøden  er  stor. 
Hyler,  I  Stammer,  som  pinte  den  fromme! 
Hjærtet  er  brustet,  og  Aaret  er  omme. 
Trøstes,  I  fromme!  kan  Tvivlen  I  kue, 
End  I  paa  Jord  skal  Guds  Herlighed  skue. 
Dødt^)  er  ej  noget,  som  lever  med  Gud, 
Sover  og  vaagner  kun  efter  hans  Bud, 
Bindes  og  løses  og  ombytter  Klæde, 
Stiger  i  Lys  og  i  Liv  og  i  Glæde, 
Indtil  det  sankes  i  Bruden  saa  fin, 
Som  den  enbaarne  med  Fryd  kalder  sin. 

Hører  og  skuer!  jeg  taler  og  spaar: 
Aske  og  Støv,  som  har  kjendt  sine  Kaar, 
Skal  ikke  spredes  for  Vind  og  for  Vove, 
Skal  ikke  sænkes  i  Graven  at  sove, 
Løstes  kun  ud  af  det  trykkende  Baand, 
Løstes  i  Kjød,  for  at  bindes  i  Aand. 

Aske  og  Støv!  i  den  signedes  Navn, 
Tager  hinanden  med  Gammen  i  Favn! 
Bliv  til  en  Olding  med  snehvide  Haar! 
Øjet  afbilde  hans  Æt  og  hans  Kaar! 


1)  [„Døde"   er  Trykfejl.] 

Furer  og  Rynker  vanhelde  ham  ej! 

Kronen  han  fandt  paa  Retfærdigheds  Vej. 

BHv  til  en  levende  Harpe  saa  prud, 

Skabt  til  at  tone  med  Ynde  for  Gud! 

Bliv  til  en  Harpe,  og  bliv  til  en  Haand, 

Redskab  for  Bibelens  hellige  Aand! 

Hvo  er  den  Aand,  som  det  kristnede  Hjærte 

Higede  efter  i  Fryd  og  i  Smerte? 

Han  komme  hid,   for  i  Harpen  at  bygge, 

Haanden  at  raade  alt  efter  sit  Tykke! 

Kædmons  Aand. 

Jeg  drømte,  jeg  drømte, 
Kong  David  jeg  saa', 
Han  gav  mig  i  Hænde 
Sin  Harpe  saa  prud; 
Strængeae  gyldne 
Slog  jeg  med  Vælde. 
End  vel  i  Midgaard, 
Mindes  mit  Kvad. 

Jeg  bøj  ed  mit  Øre 
Til  Bogen  hin  gamle. 
Dens  Tale  fik  Tone, 
Og  Tungen  fik  Røst; 
Billeder  høje 
Blikket  opdaged, 
Venlig  jeg  skjænked 
Skriften  mit  Pund. 

,,Us  is  riht  micel, 
thæt  we  rodera  weard 
wereda  wuldor-cyning 
wordum  hérigeni" 
IV.  33 

Toner  som  disse, 
Tør  jeg  vel  haabe, 
Sank  ej  i  Tidens 
Skummende  Bølger. 

Jeg  Øre  og  laante 
Til  Oldtidens  Sagn, 
I  Krans  jeg  dem  fletted, 
Med  Kunst  jeg  dem  bandt^ 
Som  svajende  Kviste 
Man  sanker  og  binder, 
Og  skaber  et  Lysthus 
I  Skoven  saa  vild. 

„Hwæt  we  Går-Dena 
in  geår-dægum 
theod-cyninga 
thrym  gefrunon," 
End,  vil  jeg  haabe, 
Hrodgar  og  Bjovulv 
Kvæde  i  Salen 
Kæmpernes  Pris. 

Saa  jeg  paa  Harpen 
Hævede  Sandsagn, 
Adled  til  Epos 
Oldtidens  Digt; 
Stridige  Stykker 
Snild  jeg  forbandt: 
Yndig  blev  Sandhed, 
Og  Æmter  sandsynligt. 

David  tilhøre 
Harperne  alle, 

Som  faa  i  Kirken 
Klingende  Strænge; 
Derfor  jeg  kommer, 
Kalder  med  Føje 
Harpen,  som  dannes, 
Davids  og  min. 

Luthers  Aand. 

Da  ydmyg  dit  Øre  du  bøj  ed 

Til  Ordet,  som  Engle  ophøjed. 

Som  højt  over  Stjærnerne  svæver, 

Som  Aander  nedstyrter  og  hæver, 

Du  hørte  da  ikke  det  Sprog, 

Som  toner  i  hellige  Bog?  . 

Du  hørte  om  Kalken  da  ikke, 

Som  Gud  giver  Spaamænd  at  drikke, 

Der  sige:  jeg  drømte,  jeg  drømte^ 

Og  gjøre  af  Drømmen  Guds  Ord? 

Ej  Kalken  de  gamle  udtømte, 

End  staar  den  paa  Skjaldenes  Bord, 

Og  dybt  er  der  ristet  i  Hornet: 

Hvi  mænged  du  Avner  i  Kornet? 

At  Harpen  skal  David  tilhøre, 
Det  er  et  usvigeligt  Ord; 
Kan  Strængene  liflig  du  røre, 
Hans  Fuldmægtig  est  du  i  Nord, 

Kædmons  Aand. 

Ja,  vel  jeg  kan  Strængene  røre, 
Og  Tonen  jeg  har  i  mit  Øre; 
Men,  hvis  ej  jeg  Grebet  har  glemt, 
Er  Harpen  forstemt. 

33* 

Luthers  Aand. 

Det  sige  vil,  hvis  ej  sig  Gud  har  glemt 
For  dig  ej  stemt. 

NORNEGJÆST. 

Hvor  liflig,  hvor  rolig, 
O,  Gud!  er  din  Bolig! 
Hvor  har  jeg  den  kjær! 
Min  Sjæl,  som  i  Fængsel, 
Nu  sukker  med  Længsel: 
O!  var  jeg  kun  dér! 

Dog  Hj ærtet,  som  gj emmer 
De  jublende  Stemmer, 
Den  himmelske  Glød, 
Maa  raabe,  maa  sjunge, 
Med  jublende  Tunge: 
O!  Hvilen  er  sød! 


O,  Naade  for  Naade! 
O,  Kjærligheds  Gaade! 
Hvo  grunder  dig  ud! 
En  Spurv  finder  Skygge, 
En  Svale  tør  bygge 
Sin  Rede  hos  Gud! 


Ej  fuld  er  min  Glæde, 
End  har  jeg  mit  Sæde 
Paa  Tærskelen  blot; 
Men  Højsæde  er  den. 
Mod  Troner  i  Verden, 
Det  føler  jeg  godt. 

Sig  Verden  omgærde 
Med  blinkende  Sværde, 
Med  Mur  og  med  Vold! 
Den  skal  dog  henvejres, 
Jeg  aldrig  besejres; 
Thi  Gud  er  mit  Skjold. 

Lad  Verden  kun  prale, 
Og  prægtig  afmale, 
Sin  Selvejer-Sol! 
Den  sortner,  den  segner, 
Kun  min  selv  ej  blegner; 
Thi  Gud  er  min  Sol. 

Lad  Verden  i  Drømme 
Den  Styrke  berømme. 
Som  kommer  og  gaar! 
Jeg  salig  mig  priser. 
Ej  min  jeg  forliser: 
I  Gud  den  bestaar. 

Vel  blomstrende,  brede 
De  Veje  maa  hede, 
Som  Verden  vil  gaa; 
Men  trang  er  den  rene, 
Og  Hvilen  dog  ene 
Paa  den  er  at  naa. 

Thi  kaarer  mit  Hjærte, 
I  Fryd  og  i  Smerte, 
Den  evige  Vej; 
Gjør  Afgrund  og  Ørke 
End  Forbund  med  Mørke, 
Jeg  gruer  dog  ej. 

Skjønt  intet  jeg  mægter, 
Jeg  aldrig  forsmægter, 
End  ej  i  den  gloende  Sand; 
Thi,  brænder  mig  Tørken, 
Udspringer  i  Ørken 
En  kølende  Kilde  paa  Stand. 

Maa  Panden  sig  bøje. 
Og  tykner  mit  Øje, 
Har  Hjærtet  kun  Suk: 
Mig  flux  vederkvæger 
Min  Gud  med  et  Bæger, 
Velsignelses  Dug. 

Saa  fryd  dig,  mit  Hjærte, 
Ved  Skjold  og  ved  Kjærte, 
Ved  Kilde  og  Dug! 
Paa  Morias  Høje 
Dig  møder  Guds  Øje 
Med  Sang  for  dit  Suk. 

O,  dér  skal  du  finde. 
Hvad  dunkelt  i  Minde 
Og  Længsel  du  saa'; 
O,  da  skal  du  sjunge, 
Hvad  stammende  Tunge 
Nu  staver  kun  paa. 

Hvor  liflig,  hvor  rolig. 
O,  Gud!  er  din  Bolig. 
Din  Glans  og  din  Glød! 
Velsignet  den  Trængsel, 
Som  fødte  min  Længsel! 
O,  Hvilen  er  sød ! 

O,  Naade  for  Naade! 
O,  Kjærligheds  Gaade ! 
Hvo  grunder  dig  ud! 
Til  Spurv  og  til  Svale 
Fra  Himmerigs  Sale 
Fornedred  sig  Gud. 

Til  Spurv  sig  forringer, 
Med  stækkede  Vinger, 
Den  evige  Ørn, 
For  sig  at  paatage 
Spedalskhedens  Plage, 
Forskyldt  af  hans  Børn. 

Han  lader  sig  kløve, 
Som  Spurven  Guds  Løve 
Udgyder  sit  Blod, 
Og  Blodet  aftvætter 
Den  skyldiges  Pletter, 
Og  skjænker  ham  Bod. 

Som  Vibe  og  Svale, 
Sig  lægger  i  Dvale 
Guds  levende  Ord, 
Kun  for  paa  sin  Vinge 
En  Sommer  at  bringe 
Den  isklædte  Jord. 

Sig  Ørnen  opsvinger 
Paa  nyfødte  Vinger 
Til  Højelofts  Hal, 
Og  bygger  i  Salen 
Til  Spurven  og  Svalen 
Et  Bur  af  Krystal. 

O,  Magter  og  Troner 
Og  Himle!  udtoner 
Den  eviges  Lov! 
Nedknæler!  tilbeder! 
Hver  Palme,  hver  Ceder 
I  Libanons  Skov! 


Hver  Stamme  sig  bøje! 
De  evige  Høje 
Opspringe  i  Dans! 
Og  Stjærnernes  Hære 
Forkynde  hans  Ære, 
Som  Glimt  af  hans  Glans!  ') 


NORNEGJÆST. 

Det  er  saa  underlig  en  Tid, 
Naar  Nat  og  Dag  de  mødes; 
Ej  Lys  og  Mørke  føre  Strid 
Om,  hvad  som  da  skal  fødes; 
Thi  født  er  alt,  hvad  skimtes  kan, 
Og  Død  mod  Liv  ej  holder  Stand, 
Der  kæmpes  kun  af  Skin  og  Skygge, 
Af  Haab  og  Frygt,  som  i  os  bygge. 


^)  [Med  det  her  indlagte  Digt  er  at  jævnføre  Salmen  „Hygge- 
lig, rolig.  Gud!  er  din  Bolig",  efter  den  84de  Davidssalme,  først 
i  „Nordisk  Kirketidende"  1836,  Nr.  44,  og  derefter  i  „Salmer  og 
aandelige  Sange"  I,  Nr.  61.] 

Jeg  ser  det  vel,  at  Dellings  Søn 

Er  født  og  lagt  i  Vugge. 

Og  Hjertet  siger  mig  i  Løn, 

Han  Øjet  vil  oplukke; 

Men  fristes  kan  jeg,  til  jeg  ser 

Med  disse  Øjne,  at  det  sker, 

Til  Bjergets  Tinder  hist  opglødes, 

Og  Blomsterne  i  Dal  gjenfødes. 

Her  vandrer  jeg  i  Morgengry- 
Alt  over  nøgne  Klipper, 
Og  Hvirvelvinden  under  Sky 
Udhvisler:  Haabet  glipper; 
Men,  hvem  jeg  trode,  vel  jeg  véd, 
Og*  trofast  er  hans  Miskundhed: 
Sin  spæde  før  en  Moder  glemmer, 
End  Barnehaabet  han  beskæmmer. 


Hvad  er  det  vel,  jeg  skimter  hist. 
Alt  over  høje  Fjælde! 
Alf-Rødul!  det  er  dig  for  vist, 
Stig  op,  gak  frem  i  Vælde! 
O!  slukt  nu  være  maa  min  Sorg: 
Hist  øjner  klart  jeg  Brattingsborg. 
Hil  være  dig.  du  Morgenrøde! 
Blus  op!  lad  Borgen  i  dig  gløde! 

Her  vil  jeg  sidde,  medens  Sol  gaar  op, 
Og  mætte  Øjet  med  de  stolte  Syner. 
O!  hvad  det  dog  er  for  en  dejlig  Borg, 
Naar  fra  den  rette  vSide  den  betragtes! 
O,  hvilken  Forskjel,  naar  man  ser  den  hist 
Fra  Landevejen,  og  saa  her  fra  Klippen! 

Hist  ser  man  kun  som  et  uhyre  Svælg, 

Der  buldrer  inden  sine  Jærn-Skranker, 

Udfraader  Skum  til  en  uhyre  Pris, 

Indmaler  i  sig  alt,  hvad  som  har  Aande, 

Og  giver  os  kun  Navnene  igjen. 

lier  derimod,  her  ser  man  over  Muren, 

Ser,  at  den  Malstrøm  er  kun  Borgens  Grav, 

En  Syndflod  kun  for  Himmelstormerne, 

Et  Skyllevand,  som  gloende  og  stridt 

Udbrænder  Malmen  og  udvasker  Guldet. 

I  hemmelige  Aarer  til  sit  Sted 

Det  strømmer  hen  og,  naar  man  dér  kun  lærer 

At  holde  Pegepinden  i  den  rette  Haand, 

Da  røber  de7t,  hvad  Overskorpen  dækker: 

Da  finder  man  Guldstængerne,  i  Lag 

Indfældede  i  store  Marmelskiver, 

Der  kun  behøve  Rejsningen,  for  flux 

I  deres  ee*en  Kalk  at  sammenvoxe. 

Og  Bygningskunsten,  —  som  man  grubled  paa 

Omsonst,  da  Hjærnen,  i  sig  selv  fordybet, 

Bestandig  vilde  lægge  Taget  først, 

Og  lagde  det  naturligvis  paa  Jorden, 

Og  kukelurede  dér  i  sit  Vrøvl, 

Med  Stenen  under  sig,  hvoraf  med  Tiden 

Den  Perlekylling  skulde  krybe  ud, 

Som  kunde  løfte  Taget  paa  sin  Vinge 

Behørig  højt  og  bære  det  i  Luft, 

Imens  man  kunstig  tømred  Underhuset!  -- 

Den  kloge  Høne,  hvor  hun  dog  tog  fejl, 

Og  lagde  æggesyg  sig  midt  i  Nælder, 

Ja,  det  som  værre  var.   —   O,  se  en  Gang! 

Dér  staar  os  Bygningskunsten  klar  for  Øje: 

Nu  staar  i  Straalerne  den  favre  Borg! 

Se,  Underlaget  er  en  klaret  Bølge, 

Der  hæver  sig  som  skinnende  Krystal, 

Og  under  Stolperne  som  lutter  Ædelstene! 

Og  derpaa  hviler  denne  Mårmelblok, 

Mod  hvilken  Babelstaarnet  var  en  Tue! 

Og  dog  den  rører  sig:  thi  springer  ikke  hist, 

Igjennem  tusend  Aarer,  den  mod  Himlen, 

Og  danner  dér  det  hvalte  Bølgetag, 

Som  spiller  overalt  i  Regnbufarver  I 

O!  hvilket  Syn  i  Morgenrødens  Glans! 

Det  er  en  Himmelport  med  Straalebue; 

Men,  saa'  man  den  i  Aftenrødens  Skjær, 

Som  gjennem  Glas  man  saa'  vist  ind  i  Himlen. 

Det  var  dog  nok,  hvad  ingen  drømte  om 
Blandt  Askurs  Æt  i  forbigangne  Dage!  — 
Forfængelige  Tanke!  hvad  vil  du? 
Paamindes  om,  at  under  Cedertræet 
Man  drømte  ej,  men  saa'  i  Aandens  Spejl 
Endnu  langt  større  Ting  end  disse? 
Paamindes  om,  at  aldrig  du  var  født, 
Hvis  ej  din  Moder  var  i  Lys  undfanget, 
Hvoraf  du  est  det  matte  Efterskin! 
Og  drømte!  —  jo,  til  visse  man  i  Norden 
Fra  Arilds  Tid  har  drømt  om  Sagas  Borg. 
Hvad  er  vel  Sagn  og  Viser  om  hensovne 
I  livlig  Stil  og  med  vemodig  Røst? 
Mon  ej  et  Eftermæle,  som  troværdig  vidner. 
At  Fædres  Asgaard  var  og  Sagas  Borg, 
Der  hæved  trøstelig  sig  over  Graven! 
Var  ikke  Valhal  Borgens  Riddersal. 
Og  alle  Asers  Boliger  dens  Fløje! 
Hvem  kjender  Vøluspaa,  og  ser  det  ej, 
At  Ragnaroke  er  en  Saga-Sone, 
Og  Sejerstøtten,  Balders  Bavtasten, 
Den  Pagtens  Ark,  hvori  paa  gyldne  Tavler 
Indgravet  er  det  store  Vidnesbyrd 
Om  Sagas  Pagt  med  Norner  og  med  Gimle! 

Man  drømte  vel,  at  det  var  Askens  Fald; 

Saa  blander  sig-  alt  lignende  i  Drømme. 

Men  Ragnaroke  komme  skal  cg  maa; 

Thi  Skæbnen  maa  som  Skaber-Dom  erkjendes, 

Og  Valhals  Kæmper  værge  Ygdrasil. 

Foranderligt!  saa  klart  jeg  aldrig  skued 

Betydningen  af  Balders  Gaadedrømme, 

Som  Ordet,  Odin  hvisked  til  hans  Lig! 

Ja,  Edda !  du  skal  hedde  Nornefuglen ; 

Thi  ej  for  intet  har  dig  Nornen  gjemt 

I  Hyttefadet  under  Kæmpeasken. 

Ræk  nu  kun  ud  din  lange  Svanehals ! 

Ryst  Vingerne,  og  lad  kun  Verden  smile 

Ad  Bølgefuglen,  der  paa  Askegren 

Sig  ter  som  Nattergal  i  Fimbulvinter! 

For   intet  sker  i  Verden  ingen  Ting, 

Og  hvert  et  Kvad,  der  intet  har  at  sige, 

Er  kun  en  Sommerfugl  med  blommet  Farveskin, 

Som  Vinterstormen  løser  op  i  Støv; 

Hvert  Ord,  som  kun  betyder  Hverdagstalen, 

I.  den  kun  redder  sig  fra  Mund  til  Mund, 

Ret  som  hvert  Navn  paa  Hverdagsfolk  kun  lever, 

Ved  at  forflytte  sig  fra  Mand  til  Mand. 

Hist  i  det  dybe  Svælg  om  Sagaborgen 

Opløses  Ord  og  Sprog  og  Folkefærd, 

Som  intet  har  i  Borgen  at  betyde, 

Som  gjælde  kun  for,  hvad  der  skal  forgaa, 

Og  stile  kun  paa,  hvad  der  skal  i  Graven. 

De  er  for  Saga  kun  som  01  og  Mad, 

Der  bygge  kun,  hvad  Døden  skal  nedbryde, 

Ja,  bygge  over  Pinde  et  Stabur, 

Der  ofte  under  egen  Vægt  nedsynker. 

Besynderligt!  naar  man  i  Grimnismaal 
Om  Sagas  Borg  de  sære  Toner  hører: 

Den  hedder  Synkehæk,  og  over  den 

Henrulle  buldrende  de  kolde  Bølger, 

I  Salen  Odin  drikker  klaren  Vin 

Med  Saga,  siger  man,  af  gyldne  Bæger! 

Hvem  ser  det  ej,  at  i  den  stærke  Drøm, 

Sig  blander  Gravens  Gru  med  Salens  Gammen! 

Ja,  sad  ej  Fjølvid  efter  Snorro  saa: 

Drak  klaren  Vin  af  Sagas  gyldne  Bæger, 

Ombuldret  af  de  kolde  Bølgers  Gny, 

Urørt  paa  Riffet  midt  i  Synkebæ-nken ! 

Ja,  Fjølvid!  ej  dig  fattes  Kløgt  og  Vid, 
Du  sidder  hist  i  Taarnet  over  Porten, 
Og  stirrer  gjennem  Ruden  vidt  og  bredt, 
Beskuer  Vejens  Løb  og  P'olkets  Færdsel, 
Og  det  paa  Ruden  sig  aftegner  alt 
Livagtig  ret  med  sine  o^^xi^i  Farver; 
Men  den  Livagtighed  er  ogsaa  alt. 
Hvad  i  dit  Øje  sejrer  over  Døden, 
Og  Saga  er  dig  kun  et  Eftersagn, 
Der  i  din  Røst  kun  har  et  Eftermæle. 

Ja,  er  hun  mer?  er  hendes  Helteborg 
Sandfærdig  andet  end  en  Sæbeboble, 
Der  skuffer  med  et  flygtigt  Regnbuskjær? 
Har  hun  i  Tiden  andet  Eftermæle 
End  det,  som  hendør  i  en  Efterklang? 
Ja,  hun  er  mer ;  det  sagde  mig  mit  Hjærte, 
Hver  Gang  min  Taare  randt  paa  Fædres  Grav; 
Det  siger  mig  i  denne  Stund  mit  Øje, 
Bedrages  kan  jeg  ej  af  Gj øglesyn, 
Dertil  er  jeg  for  gammel,  og,  des  værre, 
Vel  mindre  for  gudfrygtig  end  for  kold.  — 
Var  det  og  muligt,  at  den  Borg,  jeg  skuer, 
Var  kun  en  Skygge  af,  jeg  véd  ej  hvad, 

Saa  er  jeg  selv  dog  andet  end  en  Skygge, 
Og  det  kun  var  jeg,  leved  Saga  ej. 

Tit  som  en  Skygge  jeg  i  Verden  vanked, 
Og  hørte  knap,  man  spaaede  min  Død, 
Og  mærked  knap,  man  skifted  Arvegodset, 
Og  klædte  mig  saa  godt  som  nøgen  af; 
Men  naar  jeg  satte  mig  paa  Kirkegaarden, 
Ja,  selv,  før  end  jeg  kj endte  kristen  Jord, 
Naar  jeg  mig  satte  kun  paa  Faderhøjen, 
Saa'  op  til  Himlen,  gav  et  Hj ærtesuk : 
,,0!  gid  du  var  hos  dine  gode  Fædre!" 
Da,  følte  jeg,  kom  Fædrene  til  mig. 
Da  rørtes  Hjærtet,  og  jeg  brast  i  Taarer; 
Saa  stod  jeg  op  med  Ungdoms  Kraft  igjen, 
Gik  til  de  fremmede  o^  sagde  mandig: 
I  ingen  Ret  har  til  mit  Arvegods, 
For  mine  Fædres  Skyld  jeg  maa  det  værge ; 
Jeg  er  des  værre  alt  for  svag  og  spag, 
Men  viger  nu  for  Gud  og  mine  Fædre! 
De  maatte  vige,  eller  og  de  sank 
For  det  opstandne  Skræp  og  Sagas  Bue. 
Jeg  mindes  det,  end  som  det  var  i  Gaar, 
Hvor  dødsens  syg  jeg  laa  i  Askekrogen, 
Da  Signe  brændte,  og  da  Siger  faldt. 
Hvor  gjennemboret  hist  paa  Braavals  Hede; 
Men  altid  Mindet  rejste  mig  igjen, 
Gav  Liv  og  Kraft  og  lægte  dybe  Vunder. 
Ja,  var  jeg  ikke  tvende  Gange  død, 
Og  kom  netop  i  Sagas  Borg  til  Live! 
Kan  jeg  da  tvivle  paa,  den  Borg  er  til, 
Og  at  der  findes  Kraft  i  Sagas  Bæger"! 

Nej,  nej!     jeg  tvivler  ikke  mer,  og  nu, 

Nu  skal  jeg  selv  mit  Legeme  bevise, 

At  der  er  Port  og  Borg  og  Aand  og  Ord. 

FjØLVID. 

I  Grunden  er  det  dog  en  Narrestreg, 

At  holde  Portner,  naar  man  selv  er  Porten, 

Og  Borg  og  Herskab,  alting  ud  i  ét. 

Og  saa  endda  i  Grunden  kun  en  Skygge ! 

Jeg  gad  dog  vidst,  hvordan  jeg  kom  her  op! 

Ja,  hvor?     Hvor  op!     det  maatte  først  jeg  spørge. 

Nej,  jeg  gad  vidst,  hvi  jeg  er  slig  en  Nar, 

At  lade ,  som  om  jeg  alvorlig  mente. 

AX  Saga  boede  her  inden  for 

Og  gotter  sig  med  Mjød  af  Hejdruns  Yver. 

Jo  vist!  nu  malker  hun  sin  gamle  Ged, 

Der  gnaver  islandsk  Mos  af  Askegrenen, 

Og  drikker  saa  for  Svindsot  Mælken  varm ! 

At  man  i  Ungdoms  Aar  med  sligt  kan  spase. 
Og  sige  det,  indtil  man  tror  det  selv, 
Det  er  begribeligt,  —  hvad  skal  man  gjøre 
De  lange  Vinteraftener  i  Nord!  — 
Men  at  endnu  paa  mine  gamle  Dage, 
Da  jeg  dog  ler  ad  alt  det  Tøjeri, 
Det  dog  kan  hænge  i  mig  som  en  Borre, 
—  Dog  nej,  at  jeg  maa  hænge  i  det  selv, 
Om  ellers  Livet  end  i  mig  skal  hænge : 
At  hverken  jeg  kan  leve  eller  dø, 
At  jeg  skal  sidde  her  og  gjøre  Mule, 
Og  tygge  paa  det  tørre  Kalveskind, 
Og  se ,  hvor  Folk  de  mylre  ^)  ned  i  Graven ,  — 
Det  er  forunderligt,  det  er  vel  Straf, 
Fordi  jeg  fordum  gjorde  mig  saa  lystig 
Med  Kalven,  jeg  har  nu  kun  Skindet  af. 
Det  varer  sagtens  da  til  Ragnaroke, 
Til  Muspels  Sønner  trampe  Broen  ned!  — 
Jo  vist!     se  til,  nu  har  vi  dem  i  Morgen! 


1)  [„myler".] 

Se,  hvor  det  raver  alt,  det  gamle  Træ! 
Hvor  det  dog  er  en  Ynk  med  slige  Griller! 
Men,  det  er  sandt,  jeg  har  jo  Kristendom  1 
Mon  jeg  skal  sidde  da  til  Verdens  Ende? 
Ja,  Verdens  Ende!   —  naar  er  Dommedag? 
Før  Gjallarhornet  klinger  knap  Basunen. 
Vist  er  jeg  Kristen:  Tangbrand  døbte  mig, 
Men  det  er  nu  saa  grumme  længe  siden, 
Og  den  Gang  køs  han  mig  med  Dommedag. 
Og,  kom  den  siden,  var  jeg  ikke  hjemme.  — 
Ja,  rigtig  nok,  saa  er  min  Kristendom 
Jo  yngre  hos  mig  dog  end  Hedenskabet  I 
Men  derfor  sidder  den  og  end  lidt  løs, 
I  den  til  ingen  Tid  jeg  ret  var  inde: 
Jeg  maa  besinde  mig,  for  den  at  tro, 
Som  for  at  mistro  mine  egne  Drømme. 
Ja,  ja!     man  faar  da  gi'  sig  Gud  i  Vold, 
Og  se,  hvad  Enden  bliver  paa  det  hele. 

Hvad  er  det  for  en  Larm!     nu  skal  man  se. 
At  Irminsul  er  anden  Gang  paa  Færde. 

Norneg  jÆST. 

Se,  se!     nu  stak  den  Knark  dog  Næsen  ud! 
Luk  op,  du  gamle!    jeg  skal  ind  til  Saga. 

FjØLVID. 

Naa,  naa!     det  har  dog  sagtens  ingen  Hast! 
Du  kan  vel  bie,  til  jeg  har  faa't  Davre, 
Kort  sagt,  en  Stund,  til  jeg  faar  tygget  af! 
Hvad  er  dit  Ærende,  om  jeg  tør  spørge? 

Norneg  JÆST. 

Det  for  vidtløftigt  blev  at  regne  op; 
Men  et  Par  Bøger  har  jeg  med  til  Fruen 

FjØLVID. 

Din  arme  Stakkel!     du  har  faa't  dit  Læs. 

Er  du  sat  til  at  bære  Vand  til  Stranden, 

Til  Saga  siger  dig,  at  det  har  fyldt? 

Min  Frue  læser  ellers  ingen  Bøger, 

Før  paa  en  egen  Maade  de  er  skaaret  op; 

Og  den  Bestilling  har  Analysis, 

Den  gamle  Mutter  ved  den  anden  Port. 

NORNEGJÆST. 

Du  mener  Tyskeren,  som  staar  dér  henne 

Paa  Landevejen  med  sin  Pennekniv! 

Nej,  mange  Tak!  han  skærer  rundt  om  Brødet, 

Og  brede  Remmer  af  en  andens  Ryg. 

Der  er  desuden  ingen  Port  dér  henne. 

FjØLVID. 

Saa  er  der  dog  et  Gab,  og  frit  Kjørind; 
■Her  er  en  Port,  men  Nøglehullet  fattes, 
Saa  du  gjør  bedst,  at  gaa  den  anden  Vej. 

NoRNEGJÆST. 

I  Synkebækken!     det  er  Vintervejen! 
Nej,  til  at  vade  dér  igjennem  maa  en  Tor. 
Jeg  faar  Forkølelse,  naar  jeg  bli'r  vaadskot, 
Og  tager  helst  da  paa  det  tørre  mit. 
Luk  nu  kun  op!     De  Bøger  er  det  mindste; 
Men  jeg  til  Fruen  har  en  egen  Bøn. 

FjØLVID. 

Ha,  ha!     dér  slap  det  ud:  du  er  af  Slægten? 
Hvad  hedder  du,  hvor  kom  du  hjemme  fra? 
IV.  34 

NORNEGJÆST. 

Jeg  hedder,  sandt  at  sige,  alle  Haande, 

Netop  fordi  jeg  er  af  Fruens  Slægt; 

Og  naar  jeg  er  i  Danmark,  er  jeg  hjemme. 

FjØLVID. 

Har  man  nu  ogsaa  dér  saa  kloge  Folk, 
Som  agte  at  faa  Fruen  sat  i  Kloster? 

NoRNEGJÆST. 

Det  er  jo  sønder  paa  en  Landfarsot, 

Og  man  vil  sige,  Smitten  er  i  Luften; 

Desuden  Sælland  er  en  omflydt  0, 

Dér  kommer  holstensk  Sild  og  lybske  Pølser, 

Og  alle  vSlags  fra  "Wien  og  Berlin, 

Saa  selv  jeg  tror,  der  Ulier  er  i  Mosen; 

Han  holder  meget  af  de  side  Steder, 

Og  en  Slags  Stifsøn  er  han  jo  af  Tor; 

Han  vilde  gjærne  være  Sagas  Arving. 

Men  hvordan  falder  du  nu  just  paa  det? 

FjØLVID. 

I!  falde  paa  —  det  falder  af  sig  selv: 

Han  var  jo  her  i  Gaar,  den  Mose-Uller, 

Som  du  ham  kalder,  eller  Irminsul, 

Og  talte,  snart  som  du,  gebrokken  Islandsk. 

Det  morer  mig  naturligvis  jo  lidt 

At  høre,  hvad  der  slaar  paa  gamle  Strænge, 

Som  jeg  har  næsten  glemt  at  røre  selv. 

Derfor  med  ham,  som  nu  med  dig,  jeg  skjæmted; 

Men  han  var  gal,  spirant  og  splittergal: 

Han  gjorde  først  mig  mange  Komplimenter 

Som  Slejpners  Rytter  og  som  Brages  Søn, 

Endog  som  Stavnbo,  tror  jeg,  paa  Skibladner; 

Men  saa  omsider  blev  han  rent  katolsk 

Og  parsisk,  græsk  og  indostanisk. 

Og  bandte  paa,  ved  Mahom  og  Apol, 

Det  var  en  sanskritanisk  Aabenbaring, 

At  Anno  atten  Hundrede  og  nu 

Saa  skulde  Saga  gaa  i  Nonnekloster, 

Og  gjøre  Bod  for,  hvad  hun  havde  brudt; 

Og  Irminsul,  det  kunde  jeg  nok  mærke, 

Han  vilde  selv  besætte  hendes  Borg 

Med  en  af  sine  egne  smukke  Duller: 

Hun  som  Papisse  skulde  skifte  Navn, 

Og  hedde  Jomfru,  før  hed  hun  Lucinde  ^), 

0§"  g'JØi'^  Borgen  til  et  Jomfruhus. 

Se,  det  var  Meningen,  jeg  kjender  Krudtet: 

Jeg  selv  har  raset,  imens  jeg  var  ung; 

Men  der  var  Maade  med,  og  det  fik  Ende. 

At  komme  nu  med  gamle  Æventyr: 

Med  Himmeldronninger  og  Helgenstumper, 

Med  Pavens  Tøffel  og  med  Cyprian 

Og  Pluddervælsk  af  alle   Verdens  Myter, 

Ti  Gange  galere  end  den  Prolog, 

Jeg  skrev  med  lidt  i  Hovedet  for  Løjer,   — 

At  komme  nu  med  sligt  til  gamle  Folk, 

Og  det,  naar  man  er  selv  en  gammel  Synder,  — 

Det  er  for  galt;  jeg  lo  ham  derfor  ud; 

Men  saa  blev  Karlen,  som  han  var  fortvivlet: 

Snart  måned  han  mig,  som  en  Mørkets  Aand, 

Snart  græd  og  skraalte  han,  som  han  var  pisket. 

Snart  brugte  han  en  Fiskerkællingmund; 

Og,  da  nu  alting  hjalp  ham  lige  meget, 

Saa  sprang  til  sidst  han  som  et  andet  Dyr, 

Og  vilde  sagtens  taget  mig  ved  Næsen; 

^)  [„Irminsul"    altsaa   Fr.   Schlegel    som   Repræsentant   for  den 
tyske  Romantik.] 

Men  saa  blev  Legen  mig  dog  lidt  for  lang: 
Jeg  hældte  et  Par  Draaber  Vand  paa  Karlen, 
Saa  flød  han  ned  ad  Klippen  til  Analysis, 
Og  gik  vel  ind  til  Saga  ad  den  anden  Port. 
Hvis  du  har  Lyst,  saa  skal  jeg  strax  dig  vise, 
Hvordan  jeg  ret  behændig  bar  mig  ad. 

NORNEGJÆST. 

Nej,  ellers  Tak!     jeg  er  ej  dertil  bygt, 

At  løbe  nu  saa  hovedkulds  af  Stablen; 

Men,  vil  du  prøve,  om  min  Pump  kan  gaa, 

Saa  har  jeg  nok  saa  meget  Vand  i  Rummet, 

At  du  kan  faa  et  lille  Dryppebad. 

Man  siger,  det  gjør  godt  for  gamle  Synder. 

FjØLVID. 

Nej,  hør  til  ham  !     hvad  koster  Flæsket  nu? 
Det  er  vel  dyrt;   thi,  som  jeg  nu  kan  mærke, 
I  har  til  Fedtet  faaet  store  Ord. 

NORNEGJÆST. 

Det  kommer  sig,  om  man  har  Svin  paa  Skoven; 
Vestfalske  Skinker  er  nu  Røverkjøb, 
Som  islandsk  Lammekjød  de  gaa  af  Moden; 
De  vordingborgske  Skinker  er  kun  smaa. 
Men  holde  bedst  at  gjemme  Vintren  over; 
Det  gjør  vel  Kjærnen;  Salt  og  Røg  gjør  sit. 
Luk  nu  kun  op !    og  smør  dig  ej  paa  Flæsket ! 

FjØLVID. 

Bi  lidt!     bi  lidt!     det  har  jo  ingen  Hast. 

Sig  mig  nu  først,  hvad  jeg  dog  nok  gad  vide: 

Hvem  har  vel  skaaret  dig  for  Tungebaand? 

NoRNEGJÆST. 

Min  gamle  Mo'r;  hvem  gjorde  det  vel  ellers! 
Hun  skar  først  længe  Kyllinger  for  Pip; 

Det  lo  man  ad,  men  hun  fik  Greb  paa  Tungen, 
Og,  da  hun  saa  sit  Snit,  saa  skar  hun  løs. 

FjØLVID. 

Nu  vel!     hun  ^)  stjal  vist  ikke  dine  Penge: 
For  godt  Folks  Ørens  wSkyld  man  kunde  ønske, 
Der  havde  været  Maade  med  det  Snit. 
Men  sig  mig  nu  imidlertid  alvorlig: 
Hvad  har  du  vel  at  bede  Saga  om? 

NORNEGJÆST. 

At  komme  med  til  Mortens  Jubelfest. 

FjØLVID. 

Hvad,  Morten!     naa!  det  er  vel  Morten  Luther, 
Ham,  der  har  skrevet  Luthers  Katekismus. 
Jeg  husker  ellers  knap,  hvad  han  har  gjort; 
Han  var  nok  ingen  Ven  af  Afladsbreve? 

NoRNEGJÆST. 

Af  Tezels  og  af  Pavens  ikke,  nej ! 

Men  derfor  desto  mere  af  Vor-Herres; 

Hos  ham  det  gjaldt  om  vSegl  og  Underskrift. 

FjØLVID. 

Ti  stille!     ja,  nu  husker  jeg  det  hele: 
Han  stak  jo  Ild  i  Pavens  Pung-^diXy\i. 
Det  var  en  dygtig  Karl,  kun  lidt  vel  bister. 

NoRNEGJÆST. 

Jo,  du  skal  melde  dig!  var  du  ej  med. 
Hvor  Folk  man  kløvede  for  Kællingsladder! 
Du  var  vel  mild,  den  Gang  du  satte  Skjel 
For  Bispens  Hovedlod  med  Øxebladet! 

1)  [hun,  Forf's  egenhændige  Rettelse  fra  „han".] 

Saa  skarp  en  Lud  har  Luther  aldrig^)  brugt; 
Beghætten  var,  hvad  Hovedet  behøved: 
Den  sprang  naturligvis  det  nødig  for; 
Men,  havde  Luther  smurt  med  Havresuppe, 
Saa  havde  Ska.b  og  Utøj  ædt  os  op. 

FjØLVID. 

Ja,  bitter  Død!  men  Hovedet  gik  med, 
Og  Legemet  blev  ordentlig  parteret. 

NORNEGJÆST. 

Hvem  kan  for  sligt!  det  Hoved,  der  gik  med, 

Var  klinet  paa  med  Ler  og  Vievand; 

Det  rette  Hoved  holdt  han  højt  i  Ære, 

Og  før  hveranden  gjorde  sig  et  nyt; 

Ej  Paven  fandt,  at  vi  var  hovedløse. 

De  Lemmer,  som  faldt  fra,  dels  havde  Kræft, 

Og  det  er  ren  Gevinst  at  miste  slige, 

Dels  Nervefeber,  Krampe,  Flyvegigt, 

Og  det  er  godt,  naar  sligt  man  kan  undvære. 

Alt  Kjød,  man  véd,  der  er  en  Kjertel  ved. 

Men  Marvebenet  var  paa  Mortens  Side. 

FjØLVID. 

Ja,  der  er  noget  i;  naar  det  man  tror. 
Da  bør  man  holde  Jubelfest  for  Morten: 
Lidt  Marv  og  Ben  man  kunde  trænge  til; 
Men  jeg  har  hørt,  —  man  hører  alle  Haande 
At  Piben  havde  nu  en  anden  Lyd: 
At  Morten  gik  kun  for  en  gammel  Vædder, 
Der  gjorde  ryddeligt  med  sine  Horn, 
Men  som  nu  alt  for  grumme  længe  siden 
Var  sovet  salig  hen  med  sine  Faar, 


^)  [aldrig,  Forf.'s  egenhændige  Rettelse  fra  ,. altid."] 

Og  fulgt  i  Stien  af  en  anden  Race, 
Der  var  arabisk  bag  og  engelsk  for, 
Langt  pænere,  og  kullede  og  fine, 
Gymnastiske,  med  rappe  Bukkeben.  — 
I  Danmark  altsaa  er  det  anderledes? 

NORNEGJÆST. 

Gud  bedre  det!  vi  har  des  værre  0% 
Saa  temmelig  holdt  Skridt  med  Tiden, 
Men  har  en  Ligtorn  paa  vor  ene  Taa, 
Saa  altid  vi  maa  humpe  lidt  bag  efter. 
For  nylig  har  sig  Tysken  atter  vendt, 
Og  er  alt  os  forbi:  han  vil  i  Kloster; 
Men  kan  vi  bare  naa  til  Luthers  Hus-, 
Saa  tør  jeg  tro,  vi  sætte  os  til  Hvile; 
Thi  Klosterlivet  holdt  vi  aldrig  af, 
Og  Hykleri  for  os  er  Pestilense. 
Kom  Saga  nu,  jeg  troer  vist,  det  hjalp. 

FjØLVID. 

"Fra  hvilket  Fakultet  skal  hun  indbydes? 

NoRNEGJÆST. 

Ved  mig,  fra  ingen  af  dem,  ærlig  talt; 
Men  hun  er  sikkert  ikke  overflødig; 
Thi  inden  ^)  hvilket  Fakultet  hun  vil 
Kan  efter  Leges  hun  gaa  paa  Katedret 
Og  holde  dér  en  Disputats  pro  loco 
Om  alle  Fakulteternes  Bedrift; 
Og  hun  i  dig  jo  har  en  god  Respondens. 

FjØLVID. 

Hvad  faar  man  vel  for  det  i  Danmark? 

^)  [„efter"  maa  her  være  Trykfejl]. 

NORNEGJÆST. 

Det  er,  som  man  har  Opponenter  til; 
Dem  vilde  Saga,  tror  jeg,  ikke  fattes, 
Og  dig  man  maalte  da  vel  Skjæppen  fuld 
Af  gode,  gamle,  ægte  Odins-Daler. 

FjØLVID. 

Af  Næsestyvere!  du  frister  mig 

Med,  hvad  jeg  ødsled  bort  i  gamle  Dage; 

Din  Ædelmodighed  jeg  véd  at  skjønne  paa, 

Dtt  er  dem  næst,  du  selv  har  Indfødsretten, 

Og  jeg  betale  maa  med  lige  Mønt: 

Gak  hjem!  vær  Saga  selv  og  vær  Respondensl 

Tag  Æren  og  hver  Odins-Daler  med! 

Og  Skam  faa  den,  som  noget  dig  afkorter, 

Og  hver,  som  ikke  under  dig  sin  Part! 

NoRNEGJÆST. 

Det  rørte,  mærker  jeg,  dit  ømme  Hjerte, 

Din  Tone  blev  med  ét  højtidelig: 

Ej  blot  til  din,  men  selv  til  Sagas  Arving 

Indsatte  du  mig  i  dit  Testament; 

Det  maa  jeg  sige,  det  var  ædelmodigt. 

Nu,  Arvelader!  maa  du  lade  op. 

At  jeg  kan  takke  dig,  og  bede  Saga 

vStadfæste  Gavebrevet  med  sit  Segl. 

FjØLVID. 

Hvad!    er  du  gal?    forstaar  du  ikke  Spas? 
Du  kan  jo  nok  begribe,  hvad  jeg  mente. 

Norneg  jÆST. 

Nej,  Dansken  har  et  grumme  tungt  Begreb, 
Man  siger,  det  er  Grødens  Skyld  i  Hjærnen; 
Og  naar  han  hører  Ord,  som  hue  ham, 

Saa  tager  gjærne  han  sin  Mand  paa  Ordet, 
Og  tvivler  ikke  paa,  det  jo  var  ment. 
Desuden  har  jeg  ogsaa  Indfødsretten; 
Thi  du  maa  vide:  jeg  er  Sagas  Søn, 
Og  altsaa,  naar  hun  dør,  den  næste  Arving. 

FjØLVID. 

Du  Sagas  Søn!  —  Tvetulle,  siger  jeg. 
Det  er  du;  thi  man  véd  jo  aldrig  ret, 
Om  det  er  Alvor  eller  Spas,  du  siger. 

NORNEGJÆST. 

Ja,  ser  du  vel,  i  min  Enfoldighed 

Jeg  tænker  netop,  det  er  Kunsten  den: 

At  Ord  betegne  alt,  hvad  de  betyde, 

Og  baade  bør  ej  kaldes  ingen  Ting. 

Naar  Manden  gaar  med  Konen  under  Armen, 

Da  ser  man  begge,  skjønt  de  gaa  for  én; 

Naar  Skjøgen  gaar  paa  Jagt  i  Munkekappen. 

Det  er  en  anden  Sag:  hun  gaar  for  to. 

FjØLVID. 

Det  gaar  for  vidt,  og  gaar  nok  snart  til  agters. 
Hvad  er  dit  Navn?  du  Sagas  Dæggelam! 

NoRNEGJÆST. 

Mit  Navn  hun  selv  har  sat  paa  Dæggehornet, 
Og  efter  det  jeg"  hedder  Nornegjæst. 

FjØLVID. 

Du  hedde  Nornegjæst!  nu  skal  man  høre! 
Nu  skriver  Saga  ud  af  Æventyr! 

NORNEGJÆST. 

Ja,  ser  du  vel,  det  hedder  Konskriptjonen; 

Thi  nu  gjør  Saga:  som  Napoleon 

Hun  snuser,  støver  op  i  alle  Kroge, 

Og  skriver  glat  væk  ud,  som  hun  har  Lyst, 

Slaar  Klo  i  sine  Folk,  hvor  hun  dem  finder: 

I  Kirker,  Synagoger,  Kongens  Gaard, 

Saa  vel  som  dér,  hvor  man  sit  01  har  drukket 

Og  spildt  sin  Bærme  op  og  ned  ad  Yæg. 

Det  være  ægtefødte  eller  Horeunger, 

Hun  ta'r  dem  lige  vel,  og  hun  har  Ret; 

Thi  deres  Fædre  staa  i  hendes  Rulle. 

Hun  bruger  dem  til,  hvad  de  due  til, 

Stykknegte  kan  hun  ogsaa  nok  behøve; 

Og  har  en  saadan  Knægt  et  vakkert  Navn, 

Som  har  en  Hoben  mere  at  betyde, 

Saa  kalder  hun  ham  Mads,  og  skjænker  det 

Til  en,  der  vejer  mer,  end  Præsten  vidste. 

FjØLVID. 

Som,  for  Exemplets  Skyld,  til  slig  en  Karl! 
Du  er  beskeden  som  Per  Oxes  Frøer. 

NoRNEGJÆST. 

Ja,  hvad  man  vejer,  kan  man  ikke  for, 

Det  ligger  mest  i  vSlægten  og  i  Blodet, 

Og  saa  for  Resten  i  en  god  Diæt; 

Thi  Kjæven  siger,  hvad  man  fik  for  Tanden, 

Saa  der  gaar  Syn  for  Sagn,  naar  man  er  drøj. 

Nu,  Saga  var  min  Moder  og  min  Amme, 

Hun,  som  du  véd,  er  selv  lidt  korpulent, 

Og,  da  jeg  ikkun  meget  sent  fik  Tænder, 

Saa  pattede  jeg  til  mit  tolvte  Aar; 

Det  hjalp  paa  Kjæverne,  kan  du  vel  tænke. 

Og  at  min  Amme  nu,  som  huer  godt, 
At  Kjæledæggen  trivedes  af  Patten, 
Mig  vejede,  og  gav  et  vakkert  Navn, 
Det  kan  jeg  sagtens,  uden  Selvros,  melde. 

FjØLVID. 

Det  maa  jeg  sige  til  din  Ammes  Ros: 

At  under  Solen  findes  knap  din  Mester 

I  Pattepjat  og  Ammestuesnak. 

Men  gak  nu  hjem!   fortæl  din  Amme  Resten! 

Og  spild  din  Bærme,  hvor  du  drak  dit  01! 

NORNEGJÆST. 

Du  hører  jo,  at  Saga  er  min  Amme. 
Saa  skynd  dig  bare  nu,  og  luk  mig  ind! 

FjØLVID. 

Ja  vist!  —  i  Dag  er  Saga  ikke  hjemme; 
Men  kom  igjen  —  du  har  jo  Tiden  for  dig  — 
Om,  lad  mig  se!  om  et  Par  Tusend  Aar! 
Saa,  tænker  jeg,  du  træffer  hende  sikrest. 
Hold  nu  din  Mund  og  gaa  din  Vej! 

NORNEGJÆST. 

Det  kunde  jeg,  og  komme  dog  til  Saga. 

FjØLVID. 

Naturligvis!    det  var  ej  andet  godt: 
Der  er  jo  frit  Kjørind  ad  Vintervejen, 
Naar  først  man  ret  har  lært  at  holde  Mund. 


NoRNEGJÆST. 


Jo,  tag  ham  dér!  —  nej,  Sommervejen, 
Se,  det  er  netop  den,  jeg  kalder  min. 

FjØLVID. 

Ja,  Sludder  er  det  hele  dog  i  Grunden; 
Men  lad  os  høre  dog,  for  Løjers  Skyld! 

NORNEGJÆST. 

Aa,  du  vil  narre  mig,  din  gamle  Træring! 
Som  om  du  ikke  vidste  paa  en  Prik, 
Hver  Vej  og  Sti  til  Borgen,  du  bevogter. 

FjØLVID. 

Nej,  du  kan  tro  mig,  det  er  Alvor  talt: 
Jeg  ej  det  mindste  véd  af  Sommervejen, 
Og  jeg  formoder,  du  har  gjort  den  selv, 
Undtagen  —  er  det  kanske  Mælkevejen? 

NoRNEGJÆST. 

Nej,  del  er  alt  for  højt  for  danske  Folk; 
Den  overlade  vi  til  Irmin-Gud, 
Som  Tysken  siger,  —  uden  selv  at  vide, 
At  af  Fejltagelse  han  siger  sandt 
Og  kommer  oven  om  sin  Irrings-Sti. 
Men,  da  jeg  hører,  du  er  saa  vankundig, 
Saa  faar  jeg  sige  dig  for  Venskabs  Skyld, 
At  Sommervejen  gaar  igjennem  Taget. 

FjØLVID. 

Ja,  gjennem  Taget!    det  kan  jeg  forstaa. 
Saa  rider  du  igjennem  Skorstenspiben 
Med  Huldemoer  paa  et  Kosteskaft! 
Nu  véd  jeg,  hvi  de  vordingborgske  Skinker 
Saa  godt  kan  holde  sig:  dem  ryger  du 
Da  vel  i  Sagas  Skorsten  med  det  samme? 

NoRNEGJÆST. 

Du  træffer  altid  næsten  paa  et  Haar, 

Det  er  en  Kunst,  som  gjør  dit  Hjærte  Ære; 

Thi  du  faar  Æren  for  at  skyde  vist, 

Og  Skam  faar  ikke,  hvad  du  skyder  efter; 

Mig  gaar  det  gjærne  netop  tvært  imod. 

Du  greb  kun  fejl,  da  du  tog  Limestangen, 

Som,  ved  at  rides  paa,  kun  løbes  med; 

Det  øvrige  er  ganske  i  sin  Orden: 

Jeg  rider  netop  Skinkerne  i  Røg, 

Thi  Skinkerne  er  gamle  Gyldenberste, 

Som  du  nok  véd,  er  værd  at  ride  paa. 

Har  du  nu  glemt  din  Voluspå  hin  skamma? 

Staar  ikke  dér,  at,  under  Hildesvin, 

Paa  Gyldenbørste,  rider  Frejas  Ottar 

Mod  Angantyr  om  Danefæ  i  Kamp? 

Du  er  nok  ikke  sadelfast  paa  Slejpner; 

Tag  dig  i  Agt,  han  ikke  slaar  dig  af! 

Thi  som  Græsrytter  knap  igjen  til  Borgen 

Du  naar   paa  Klippestraa  og  paa  Blak  Skinneben. 

FjØLVID. 

Du  er  belæst,  berejst,  saa  jeg  maa  gabe; 
Og  jeg  kan  mærke,  du  er  sadelfast, 
Da  hele  Tiden  du  til  Vands  kan  ride 
Saa  modig  paa  Sæhrimners  Grisetaa; 
Men  var  Langhalmen  dig  dog  ej  i  Vejen, 
Den  Gang  du  red  igjennem  Borgens  Tag? 
Thi  op  ad  Væggene,  kan  jeg  nok  vide, 
Du  gallopperede  som  ingen  Ting. 

NORNEGJÆST. 

Du  straffes  bør  paa  yderste  Formue; 
Har  aldrig  Brandforordningen  du  læst! 
Jo,  det  var  net,  at  tække  Skorstenspiben 
Paa  Brattingsborg  med  gammel  Sengehalm! 
Saa  skulde  Borgen  sagtens  gaa  i  Lyset, 
Og  Saga  indbrændes  som  en  Hex! 

Hvem  skulde  tænkt,  du  havde  sligt  bag  Øret! 
Fyrværkeri  paa  Assurancens  Pung! 
For  Resten  har  vi  ogsaa  læst  i  Danmark: 
„Thar  svalar  knegu  unnir  yfir  glymja", 
Saa  der  vil  megen  Halm  til  sligt  et  Baal. 
Og  om  du  ellers  véd,  at  Marsvinsgyden 
Er  Daners  Sommervej  til  Ros  og  Magt, 
Saa  tænker  jeg,  du  kan  min  Færd  vel  fatte. 


Saga. 


Og  nu  din  Bøn! 


NORNEGJÆST. 

Er  for  det  første  den, 
At  jeg  maa  staa  en  Times  Tid  her  inde, 
Og  blade  i  din  store  Billedbog. 
Da  sidst  jeg  var  her,  saa'  jeg  Titelbladet, 
Og  mærked  strax,  at  der  var  Mening  i: 
At  det  var  ikke  Grise,  Kør  og  Kalve, 
Ej  Tyskens  Billeder,  som  lære  Børn 
Sig  i  Naturen  at  objektivere; 
Men  Billeder  af  Aand  og  Folkefærd, 
Som  i  min  Søn  jeg  nok  gad  indstuderet. 

Saga. 

Ja,  ja!  det  Indfald  var  just  ej  saa  galt, 
I  Fald  du  ellers  véd,  hvad  det  vil  sige. 
Men  høre  maa  jeg,  før  jeg  svare  kan, 
Hvad  du  endnu  vil  bede  for  det  andet? 

NoRNEGJÆST. 

Kun  hvad  der  svarer  til  min  første  Bøn, 
Thi  alt  det  andet  ligger  vel  deri: 

Jeg  føler  dybt  et  Savn  til  Jubelfesten, 
Og  beder  dig  derpaa  at  raade  Bod, 
Thi  dig  behøve  alle  Fakulteter. 

Saga. 

Vel  muligt!   men  fra  hvilket  Fakultet 
Indbydes  jeg  ved  dig  vel  til  Honorés? 

NORNEGJÆST. 

Naturligvis  fra  Savnets  Fakultet. 

Saga. 

Saa  blev  da  nok  paa  Tærskelen  mit  Sæde ; 
Det  er  jo  Bænken  for  selvbuden  Gjæst ; 
Og  gik  lidt  højere  jeg  op  i  Stuen, 
Saa  blev  paa  Bænk  man  fattig  eller  vred. 

NoRNEGJÆST. 

]\Ien  hvem  blev  rig,  som  var  ej  fattig  først! 

I  Panserskjorte  kan  vel  mange  fødes, 

I  Gyldenstykke  fødtes  vist  kun  én. 

O,  Saga!    kom!    ja,  kom  til  Jubelfesten, 

Og  aabenbar  din  Trones  Herlighed, 

Din  Krones  Glans,  dit  Spirs  forborgne  Kræfter! 

Saa  usle,  fattige  vi  føle  os, 

Ja,  føle  os  som  ormestukne  Æbler, 

Nedkastede  i  Storm  fra  Ygdrasil, 

Kun  med  en  Skrælling,  der  os  lyver  modne, 

Skjønt  inden  for  ej  findes  Saft  og  Kraft: 

Kun  Ormeføde,  hvis  i  Kjærnehuset 

Ej  findes  kan  et  enkelt  Hjærtekorn, 

Som  modnedes,  før  Ormen  fik  sin  Vilje, 

Som  higer  ud  af  Fængslet  i  det  fri, 

Og  spire  kan,  naar  Lænkerne  afløses, 

I  Ørken  voxe  under  Mannadug, 

Og  som  en  Kvist  i  Ygdrasil  indpodes. 

Saga. 
Kom  vel  i  Hu:  jeg  raader  ej  mig  selv, 
Er  skabt  af  ha7n,  hvem  jeg  til  Verden  bragte! 
Min  Visdom  er,  at  vogte  paa  hans  Vink, 
Min  Kraft:  haits  Dom  i  Verden  at  udføre 
O-g  vidne,  at  hans  Ord  er  Lys  og  Liv! 
Mit  Vidnesbyrd  I  har  til  Jubelfesten 
Om  Ordets  Virkninger  i  fordums  Tid; 
I  se,  det  virkede,  hvad  I  nu  fattes. 
Mit  Vidnesbyrd  er  Lov  og  Profeti; 
Og  mener  du,  at  hvo  som  det  foragter, 
Vil  tro,  om  Dødninger  endog  opstaa? 

NORNEGJÆST. 

Du  vedst  det  vel:  jeg  mener,  som  jeg  tror, 
Og  tror  hvert  Ord,  din  Søn  med  Gud  har  talt. 
Vist  og  jeg  mener  Livet  fra  de  døde, 
Naar  dig  jeg  beder,  til  vor  Jubelfest, 
At  flytte  Vidnesbyrdets  Tabernakel 
Med  sine  Kerubim  til  Skovens  Mark. 
Jeg  véd  det  vel,  at  ej  selv  Kerubimen, 
Din  Tordenstemme  og  din  Straalekrans 
Bevæge  Hjærter,  som  har  sig  forhærdet 
Mod,  hvad  der  hvisker,  glimter  i  os  selv 
Og  taler,  straaler  i  de  gamle  Dage; 
Men  Hjærterne,  som  lade  end  sig  røre. 
Hver  Gang  de  mødes  med  dit  Vidnesbyrd, 
Men  tumles  om  igjen  af  Havets  Bølger, 
Kan  studse,  standse  ved  et  Tordenslag; 
Og  Hjærterne,  som  hige,  men  som  hive. 
Og  køles  af  den  barske  Nordenvind, 
Kan  varmes,  lutres,  styrkes  i  din  Straale. 
Ja,  denne  Palmesaft,  som  nu,  opløst. 
Udtømmer  sig  i  Øjeblikkets  Bølge, 
Ej  af  sig  selv,  men  ved  et  Underværk, 

Kan  sankes,  størkne,  levende  sig  løfte, 
Alt  som  en  0  i  Verdens  vilde  Hav. 
Det,  mener  jeg,  tør  ske,  naar  du  dig  hæver 
Og  aander  kraftig  paa  den  døde  Sø. 

Saga. 

Kj ender  du  Sangen, 

Sælsom  og  kold: 

Balder  i  Vangen 

Vækkes  ej  bold, 
Hvis  ej  med  Folkene  Stokke  og  Stene. 
Stjærner  og  Dyr  sig  i  Taarer  forene! 

Kjender  du  Loke, 

Listig  og  kold? 

Altid  en  Toke  ^) 

Ejer  den  Trold; 
Tokerne  mange  han  har  i  hver  Alder, 
Tørøjet  græder  hveranden  for  Balder. 

Nemmed  du  Sangen, 

Sælsom  og  sød: 

Fred  over  Vangen! 

Frelse  fra  Død! 
Hvo  som  af  Hjærtet  for  Balder  vil  græde, 
Hos  ham  er  Vale  og  mægtig  til  Stede. 

Tonede  Sangen 
Sødt  i  dit  Bryst, 
Strømmed  i  Klangen 
Kjærligheds  Trøst: 


^)    [Toke   her    =    Thokk,   Troldkvinden,    som   ikke   vilde    være 
med  til  at  græde  Balder  fra  Hel.] 

IV.  35 

Ej  hos  de  døde  om  Kraften  du  leder; 
Af  den  opstandne  du  faar,  som  du  beder. 

Gjærne  jeg  vækker, 

Vinker  han  kun, 

Helte  i  Rækker 

Hurtig  af  Blund; 
Vid  kun,  at  sker  det,  da  løsnes  og  Loke; 
Hart  det  da  lakker  imod  Ragnaroke! 


* 


En  Lysalf. 

Alfader  byder. 
Alfen  adlyder, 
P'ærdes  som  Vinden, 
Farer  som  Lyn. 

Urd- Vældet  skummer, 
Ygdrasil  bæver, 
Alle  Valkyrjer 
Vingerne  ryste, 
Turserne  vente 
Tormaaneds  Ende, 
Naglfare  skrider. 
Nornerne  pege, 
Sejren  er  Balders. 
Saga!  forstaa  mig! 

Saga. 

Alfader  raader. 
Alfen  jeg  kj ender, 

Straalende  Vinger 
Venlig  mig  røre, 
Klingende  Stave 
Klarlig  mig  vinke; 
Dog  maa  jeg  spørge: 
Springer  nu  Buen? 
Eller  skal  Hjemlov 
Hildinger  gives? 

Lysalfen. 

Kun  til  dit  Øje 
Alferne  tale; 
Himlinghøjs  Vægter 
Hornet  tilhører. 
Bavtastene 
Bejle  til  Kæmper, 
Kjender  du  Krudtet? 
Kan  du  forstaa  mig? 

Saga. 
Skjoldet  jeg  drejer, 
Skibet  jeg  vender, 
Gyder  mit  Bæger 
Brat  over  Asken: 
Visnede  Grene 
Voxe  og  prange! 
Mossede  Stene 
Mæle  i  Vange! 

Vaagner  og  virker 
Vide  paa  Jord, 
Alle  I  Aander, 
Onde  og  gode, 
Som  har  i  Midgaard 
Manddom  bedrevet, 


35' 

Higet  og  stundet 
Heftig  i  Støvet 
Efter  Idunnas 
Æbler  at  smage! 

Timerne  tælles, 
Tankerne  vejes! 
Hjærne  afbilde 
Hjærternes  Ganning! 
Sandhed  forklare 
Kjærligheds  Gaade! 


Saga  og  Lysalfen. 

[Nordiske  Smaadigte,  Kristiania,   1838,  S.   160 — 64.] 
Saga. 

Kjender  du  Sangen, 

Sælsom  og  kold; 

Balder  i  Vangen 

Vækkes  ej  bold, 
Hvis  ej  med  Folkene  Stokke  og  Stene, 
Stjærner  og  Dyr  sig  i  Taarer  forene! 

Kjender  du  Loke, 

Listig  og  kold? 

Altid  en  Toke 

Ejer  den  Trold; 
Tokerne  mange  han  har  i  vor  Alder, 
Tørøjet  græder  hveranden  for  Balder. 

Nemmed  du  Sangen, 
Sælsom  og  sød: 
Fred  over  Vangen! 
Frelse  fra  Død! 

Hvo  som  af  Hjærtet  for  Balder  vil  græde, 
Hos  ham  er  Vale  i  Aanden  til  Stede. 

Gjenlyder  Sangen 
Sadt  i  dit  Bryst, 
Kjendes  i  Klangen 
Kjærligheds  Røst: 

Ej  hos  de  døde  om  Livet  du  leder; 

Af  den  opstandne  du  faar,  som  du  beder. 

Gjærne  jeg  vækker, 

Vinker  han  kun, 

Helte  i  Rækker 

Hurtig  af  Blund; 
Vid  kun,  at  sker  det,  da  løses  og  Loke, 
Hart  det  og  lakker  imod  Ragnaroke! 

Ly  s  al  fen. 

Alfader  vinker, 
Alfen  adlyder, 
Færdes  med  Vinden, 
Farer  som  Lyn. 
Urd- Vældet  skummer, 
Ygdrasil  bæver. 
Alle  Valkyrjer 
Vingerne  ryste, 
Turserne  vente 
Tormaaneds  Ende, 
Naglfare  skrider, 
Nornerne  pege. 
Sejren  er  Balders. 
Saga!  forstaa  mig! 

Saga. 

Mon  Blændværk  det  være. 
Som  bæres  mig  for. 
At  Dødninger  spore 
De  springende  Heste? 
Hvad  heller  skal  Ormen 
Nu  Age-Tor  møde? 
Hvad  heller   mon  Hjemlov 
Er  Hildinger  givet? 

Lysalfen, 

Kald  ikke   det  Blændværk, 
Som  bæres  dig  for! 
Og  tænk  ej,  at  Asken 
Har  endt  sine  Dage, 
Skjønt  Dødninger  spore 
De  springende  Heste ! 
Men  Hjemlov  en  Time 
Er  Hildinger  givet. 

Nornerne  tømme 
Tidernes  Væld, 
Ygdrasils  Grene 
Grønnes  i  Toppen, 
Klingerne  øve 
Klare  Bedrifter, 
Svanerne  kvæde 
Svipdagurs  Sang, 
Guldkammet  Hane 
Galer  i  Valhal, 
Sodbrun  i  Helhjem, 
Hæs  efteraber 
Bjarkemaals-Tonen, 
Bjærgslottets  Fugl. 

Saga. 

Bladet  sig  vender, 
Blikkel  sig  hæver, 
Aldrene  skifte. 
Skyggerne  svinde, 
Kæmperne  vaagne, 
Kræfterne  løses, 
Tangerne  tale. 
Tegnene  svare, 
Mosgrode  Stene 
Mæle  i  Vangen, 
«  Døden  forbavset 
Daaden  beskriver. 

Brister  nu  fage, 
Bavtastens-Høje ! 


43'     Ragnaroke.     1817,  55^ 


Vaagner  af  Dvale, 
Dværge  og  Kæmper! 
Vaagner  og  virker 
Vide  paa  Jord, 
Alle  I  Aander, 
Onde  og  gode, 
Som  har  i  Midgaard 
Manddom  bedrevet, 
Ivrig  i  Stovet 
Stundet  og  higet 
Efter  Idunnas 
Æbler  at  smage, 
Efter  at  dele 
Asernes  Kaar! 

Timerne  tælles! 
Tankerne  vejes! 
Hjærner  afbilde 
Hjærternes  Ganning! 
Fremtiden  løse 
Fortidens  Gaade! 

Lysalfer  klare 
Lege  i  Morkvid, 
Og  med  hverandre 
Vittig  afhandle 
Nætter  og  Dage 
Nornernes  Raad! 

4  4.     Søgnebæk. 

(1817.) 

[Dette  i  Forf.'s  Haandskrift  forefundne  Brudstykke  af  et  Udkast  til 
den  sidste  Del  af  ^^Ragnaroke^'-  fortjener  formentlig  at  bevares  i  sin 
Helhed.  —  Navnet  ^^Søgnebæk'"''  for  „Sagas  Hal"  (som  der  forst  var 
skrevet)  er  en  vilkaarlig  Ændring  af  det  eddiske  ^^Sokkvabekkr'"'' 
o :  Synkebænk  =  den  lave  Bolig,  over  hvilken,  i  Følge  Grimnis- 
mål,  de  svale  Bølger  lege,  og  i  hvilken  Odin  og  Saga  (rettere 
Saga  o:  Seersken)  alle  Dage  glade  tømme  de  gyldne  Bægre.  Jfr. 
„Sagne-Bæk"  her  foran  S.  470,  „Søgna-Gaard"  S.  472,  men  „Synke- 
bæk" S.  525  og  529.] 


Svejtseren. 

livem  i  al  Verden  banker  nu  paa  Porten? 
Han  banker  som  en  Tysker  gram  i  Hu; 
Saa  det  er  sagtens  ham,  her  var  forleden 
Og  havde  hartad  gjort  mig  rent  katolsk; 
Det  var  en  Pokkers  Karl  med  Ben  i  Næsen, 
Som  rendte  lige  op  til  Fruen  selv 
Og  vilde  ha',  hun  skulde  gaa  i  Kloster.  — 
Ja,  bank  kun  du!  og  se,  ora  du  med  Kno 
Kan  slaa  en  Vable  paa  den  brede  Ryg! 
Min  Frue  siger,  hun  er  kjed  af  Sløret; 
Hvem  der  vil  løfte  det,  maa  komme  ind. 
Hvem  der  vil  binde  det,  skal  blive  ude: 
For  de  er  bindegale,  siger  hun. 
Det  skulde  dog  vel  ingen  anden  være? 
Hvem  kommer  ellers  her  til  denne  Port! 
I^og,  jeg  maa  vide  det.     Hvem  banker? 

Danskeren. 

En  Dansk. 

Svejtseren. 

Se,  se!  saa  spørger  man  da  Nyt, 

Med  mindre  det  er  Ekko  fra  daraussen. 

Hør  nu,  med  Forord:  est  du  bindegal? 

Danskeren. 

Saa  vidt  jeg  véd  (forstaar  sig),  ingenlunde, 
Men  derimod  kanske  lidt  frittesyg. 
Er  Fruen  oppe  og  at  faa  i  Tale  ? 

Svejtseren. 

Ja,  Fruen  er  som  Gjæsterne,  hun  faar. 
Hvad  er  dit  Ærende? 

Danskeren. 

Jeg  har  i  Lommen 
En  lille  Bog  om  gammelt  og  om  nyt, 
Fer  Dronningen  i  Højeloft  at  bære. 

Svejtseren. 

Ja  saa!  saa  gaa  kun  til  den  anden  Port, 
Til  Tyskeren,  som  staar  ved  Landevejen! 

Danskeren. 

Han  lukker  ingen  op,  men  brumler  kun, 
Og  smækker  Bogen  ind  ad  Ladelugen; 
Men  jeg,  som  sagt,  vil  op  i  Højeloft 
Og  tale  et  Par  Alvorsord  med  Fruen; 
Med  Bogen  kan  hun  gjøre,   hvad  hun  vil, 
Saa  luk  nu  op!  jeg  véd,  at  her  er  Porten, 
Og  du  har  Nøglen;   skynd  dig  bare  lidt! 
Thi  ellers  maa  jeg  bruge  Kongens  Nøgel. 

Svej'tseren. 

En  bandsat  Karl!  ej  god  at  drages  med, 
Har  han  i  Haanden,   hvad  han  har  i  Munden. 
Hør,  Kammerat!  hvad  koster  Flæsket  nu? 
Det  er  vel  dyrt,  thi,  som  jeg  nu  kan  mærke, 
Har  til  det  fede  Flæsk  I  faaet  store  Ord. 

Danskeren. 

Det  tyske  Flæsk,  om  det  er  det^  du  mener. 
Er  Røverkjøb  i  Danmark  nu  om  Stunder. 

Det  sællandske  er  af  en  egen  Art. 

Luk  nu  kun  op !  og  smør  dig  ej  paa  Flæsket ! 

Svejtseren. 
Og  naar  jeg  ikke  lukker  op,  hvad  saa? 

Danskeren. 
Saa  maa  jeg  gaa  min  Vej,  forstaar  sig. 

Svejtseren. 

Det  sved,  min  Tro;  o  ve  mit  ene  K.næ! 
Du  er  en  Hexemester,  kan  jeg  mærke, 
Thi  sover  ikke  nu  mit  højre  Ben, 
Saa  jeg  kan  ikke  rejse  mig  af  Stedet. 
Det  er  et  eget  Sprog,  dit  Modersmaal: 
Er  det  paa  Dansk  at  bruge  Kongens  Nøgel, 
Naar  man  i  Baglaas  vrider  Port  og  Dør, 
Saa  hedder  vel  og  det  at  smøre  Haser 
Paa  Dansk:  at  gaa  Bersærkegang? 

Danskeren. 

Ja,  du  kan  lugte,  det  er  ganske  rigtigt: 

Mit  Modersmaal  det  er  et  eget  Sprog, 

Selv  Tyskens  Mund  ved  det  gaar  let  i  Baglaas, 

Skjønt  han  en  Hovednøgel  har  til  alt.  — 

Gik  Porten  nu  i  Baglaas,  saa  hent  Smedden, 

Og  se,  at  du  kan  faa  den  dirket  op, 

Til  jeg  skal  ud  igjen  lidt  op  ad  Dagen! 

Da  skal  jeg  vise  dig,  at  man  paa  Dansk 

Kan  gaa  sin  Vej  og  bruge  Kongens  Nøgel. 

Svejtseren. 

Hvad!  har  I  Cirkumflexer  da  paa  Dansk? 
Har  I  et  I-mikro7i  og  et  I-inega} 
Har  I  en  Nøgel  til  den  tyske  Port, 
Og  Tænder  til  at  bides  dér  med  Tigre? 
Hvad  heller  har  kanske  af  Svanefjer 
En  Ham  I  gjort,  som  over  Ørnens  Bane 
Kan  højt  jer  hæve?  og  har  I  en  Pagt 
Med  Solen  gjort,  saa  den  ej  Vingen  stækker? 

Danskeren. 

Nej,  Cirkumflexer  har  vi  ingen  af, 

En  fin  Akut  er  alt,  hrad  vi  kan  bruge ; 

Og  Tyske-Porten,  som  med  Panden  jo 

Skal  rendes  op,  vi  ej  har  Lyst  at  storme; 

Det  overalt  er  ikke  vores  Skik 

At  ville  frem  og  ind  med  Hovedet: 

Vi  bruge  Hænderne,  fordi  vi  maa, 

!Men  bryde  allerhelst  kun  paa  med  Hjærtet. 

At  gaa  til  Vejrs  er  ikke  vores  Sag, 

Undtagen,  naar  hun  kuler,  op  i  Masten; 

Med  Ikaros  og  med  den  gamle  Ørn 

At  pløje  Skyerne  og  friste  Solen, 

Kan  lade  mandigt  nok,  men  er  ej   dansk. 

Du  husker  vel,  det  er  ved  Eridanus, 

Hvor  Søstrene  begræde  Faeton! 

Svejtseren. 

Bi  lidt!  vi  komme  nok  kanske  til  Rette! 
Men  sig  mig  dog,  hvor  ellers  du  gaar  ind? 

Danskeren. 
Det  kan  du  sagtens  vide:  gjennem  Taget. 

Svejtseren. 

Ja,  gjennem  Taget!  du  er  grumme  klog; 
Vi  bruger  ellers  ingen  Skorstensfejer, 
Og  véd  du  rigtig,  hvad  vort  Tag  er  af? 

Danskeren. 

Og  mener  du,  vi  ej  har  læst  i  Danmark: 

,,t)ar  svalar  knegu  unnir  yfir  glymja!" 

Og  mener  du,  jeg  kalder  Vejen   min, 

Selv  kjan  til  Skjel,  naar  jeg  den  ej  har  prøvet? 

Er  det  en  Sag,  at  komme  oven  ind, 

Naar  man  har  Hjærte  til  at  bryde  Bølger! 

Og  véd  kanske  du  ej,  at  Troens  Skjold 

Er  netop  den  forunderlige  Snække, 

Der  i  Brystlommen  rummes  kan  saa  godt, 

Som  Himraelfavneren  i  Krybbevuggen, 

Og  har,  udfoldet  under  Danebrog, 

Paa  Bølgen  Bør,  saa  vidt  som  Himlen  blaaner! 

Svejtseren. 

Hvi  sejler  du  da  ej,  din  egen  Sø? 
Hvorfor  umager  du  dig  over  Klippen? 

Danskeren, 

Fordi  jeg  troer,  Klippen  er  det  værd; 
Thi  jeg  maa  den  Vej  ind  og  ud  tilbage, 
Før  jeg  ved  Hjælp  af  Sagas  Øjenglas 
Kan  læse  Runerne,  som  man  forgjæves 
I  Valdemarers  Dage  staved  paa. 

Svejtseren. 

Ja,  det  er  grumme  vel  betænkt,  det  samme, 
Jeg  kunde  selv  haft  Lyst  at  stave  med; 
Og,  som  det  lader,  har  du  ej  i  Sinde 
At  binde,  men  at  løse  ret  til  Gavns. 
Men  her  var  just  en  Tysker  nu  forleden. 
Han  og  var  skaaren  vel  for  Tungebaand, 
Og  loved  Fruen  Guld  og  grønne  Skove; 
Men  da  man  skulde  ret  sig  høre  for, 
Saa  var  han  en  af  disse  Misjonærer, 
Som  hverver  Folk   for  Paven  og  for  Sevs. 
Han  vilde  stikke  Fruen  i  et  Kloster, 
Og,  som  jeg  kunde  mærke,  bo  her  selv, 
Og  leve  flot  med  Køkken  og  med  Kjælder, 
Og  skrifte  Menglads  Jomfruer  privat. 
H>.in  fik  da  Rejsepas  til  Daarekisten, 
Og  Saga  højt  og  dyrt  har  svoret  paa. 
Jeg  faar  min  Afsked  lige  paa  Minuttet, 
I  Fald  jeg  lukker  flere  slige  ind. 
Se,  derfor  maa  jeg  prøve  dig  en  Smule.  — 
Hvor  er  den  Sne,  som  faldt  i  Fjor? 

Danskeren. 
Hvor  du  fandt  Stien  hid  til  Sagaborgen. 

Svej'tseren. 
Hvad  kalder  vel  min  Frue  heglet  Smør? 

Danskeren . 
Hvad  nys  de  vise  gjennemheglede. 

Svejtseren. 
Hvad  sidder  Saga  nu  og  skriver  paa? 

Danskeren, 
YX  Biiidebrev  til  gale  Navnedage. 

Svejtseren. 
Naar  synger  Saga  paa  det  sidste  Vers? 

Danskeren. 
Jeg  mener,  naar  hun  synger  for  de  døde. 

Svejtseren, 
Hvad  siger  Saga,  naar  hun  gaar  til  Sengs? 

Danskeren. 
Hvad  nu  man  gjør,  det  skal  man  ej  fortælle. 

Svejtseren. 
Hvad  siger  Saga  om  Napoleon? 

Danskeren. 
Han  er  ej,  hvad  han  var,  men  hvad  han  bliver. 

Svejtseren. 
Hvad  siger  Saga  da  om  ham  i  Rom? 

Danskeren. 
Han  er  min  Pestilens,  og  jeg  er  hans. 

Svejtseren. 

Saa  gak  nu  ind  og  tal  med  Tidens  Dronning! 
Jeg  hører  vel,  du  kjender  hendes  Maal. 


Saga, 

Velkommen,  Dana, 
Vær  du  i  Salen! 
Hvad  er  dit  Ærend? 
Hvad  er  din  Bøn? 


55^  44'     Søgnebæk.     1817. 

Danskeren. 
En  Bog  jeg  haver  at  frembære  her. 

Saga. 
Den  skal  i  Ormegaarden. 

Danskeren. 
Ubeset! 

Saga. 

Som  sagt,  den  skal  i  Ormegaarden, 

Og  naar  den  dér  har  først  holdt  Pinen  ud, 

Da  skal  den  lægges,  som  den  er,  paa  Hylden. 

Danskeren. 

Ja,  hillemænd!  det   er  en  egen  Gunst, 

Som  til  at  skjonne  paa  jeg  knap  har  Hjærte, 

Endsige  Ord  til  ret  at  takke  for; 

For  Pergament  er  det  endog  en  Ære, 

Og  dette  er  kun  simpelt  Trykpapir, 

Som  man  det  har  i  Danmark  nu  om  Stunder;, 

Jeg  frygter  for,   da  der  vil  stærke  Ben 

Til  ret  at  bære  slige  gode  Dage, 

At  da  min  Bog,   hvis  Fodblad  kun  er  tyndt, 

Nedsynker  for  den  overvættes  Ære ; 

Den  vilde  derfor  gjærne  nøjes  med 

De  samme  Kaar  som  sine  ældre  Frænder: 

At  visiteres  af  en  enkelt  M0I 

Og  rettes  saa  med  Fruens  egne  Hænder. 

Saga. 

Ja,  det  er  kjønt,  er  dansk  Beskedenhed; 
Men,  da  du  kommer  gjennem  Svejtserporten, 
Maa  Æren  ogsaa  svare  til  din  Færd. 
Du  skulde  dog  vel  aldrig  være  bange 
For  Gaardens  Orme  og  for  Hyldens  Støv? 
Har  du  med  Aand  kun  sværtet  dine  Blade, 
Du  véd,  paa  Aand  ej  bider  Orm  og  Støv; 
Men  kommer  du  med  Ormemad  i  Borgen, 
Da  maa  du  made,  hvem  du  skaffer  for. 

Danskeren. 

Ja,  Deres  Naade!  ikke  mer  end  billigt 

Jeg  finder  det,  at  hver  faar  sit, 

Men  saa'  dog  helst,  at  selv  du  vilde  snitte 

Det  af,  som  er  til  Orme  og  til  Mol; 

Thi,  selv  naar  man  har  ingen  N©d  i  Grunden 

For  just  at  ædes  eller  smulre  hen, 

Saa  pirrer  dog  den  Krillen  og  den  Kravlen, 

Og  Støvet  falder  ogsaa  slemt  for  Brystet, 

Imidlertid,  nu  er  jo  Bogen  din: 

Gjør  med  den,  hvad  du  agter  at  forsvare, 

Og  hvad  du  véd,  der  driller  Fanden  mest! 


Sa 


s-a. 


Som  sagt!  og,  hvor  du  fulgte  mine  Raad, 
Dér  staar  mit  Segl,  som  Ormene  vel  skaane. 
Og  nu  din  Bøn? 

Danskeren. 

Er  for  det  første  den, 
At  jeg  maa  staa  en  Times  Tid  her  inde, 
Og  blade  i  din  store  Billedbog. 
Da  før  jeg  var  her,  havde  jeg  ej  Stunder, 
Undtagen  til  at  se  dens  Titelblad; 
Nu  er  jeg  ledig  og  behøver  noget 
Uskyldigt,  at  fordrive  Tiden  med. 

Saga. 
Det  maa  du  gjærne.     Men  din  anden  Bøn? 

Danskeren. 

Er  sagtens  vel  en  lille  Smule  dristig, 
Men  velment  dog  og  ingenlunde  fræk. 
Et  lille  Spørgsmaal  ønsked  jeg  besvaret, 
Som  jeg  omsonst  har  grundet  længe  paa: 
Om  man  tør  vente  dig  til  Jubelfesten? 
Vel  har  jeg  ej  fra  noget  Fakultet 
Indbydelse  i  Lommen  til  Honorés ; 
Men  det  i  mine  Øjne  viser  just. 
At  til  dig  trænge  alle  Fakulteter. 

Saga. 
Saa  blev  de  fattige,  i  Fald  jeg  kom. 

Danskeren, 

Men  hvem  blev  rig,  som  ej  var  fattig  først! 

I  Panserskjorte  skal  man  kunne  fødes, 

I  Gyldenstykke,  vil  jeg  tvivle  paa, 

O,  Saga!  kom!  o,  kom  til  Jubelfesten! 

Fortæl  os  om  dit  Riges  Herlighed, 

Din  Krones  Glands  og  dine  Heltes  Manddom! 

Saa  usle,  fattige  vi  føle  os, 

Saa  vi  maa  se  os  selv  som  ormestukne, 

Nedfaldne  Æbler  af  dit  Ygdrasil: 

Kun  Ormeføde,  hvis  i  Kjærnehuset 

Der  ikke  findes  end  et  Hjærtekorn, 

Som  søger  inderlig  og  kjækt  tilbage 

Og  spirer  i  sin  Higen  til  en  Kvist, 

Som  atter  kan  i  Ygdrasil  indpodes. 

Saga. 

Kom  vel  i  Hu,  jeg  raader  ej  mig  selv: 

Er  skabt  af  /zaw,  hvem  jeg  til  Verden  bragte! 

Min  Visdom  er  at  vogte  paa  hans  Vink, 

Min  Kraft:  at  sige  ham,  hvad  eder  fattes, 

Og  eder,  at  hans  Ord  er  Lov  og  Liv. 

Mit  Vidnesbyrd  I  har  til  Jubelfesten 

Om  Ordets  Virkninger  i  fordum  Tid: 

I  véd,  det  virkede,  hvad  I  nu  fattes. 

Mit  Vidnesbyrd  er  Lov  og  Profeti, 

Og  mener  du,  at  hvem  ej  det  vil  høre. 

Vil  tro,  om  Dødninger  end  stode  op? 

Danskeren. 

Du  vedbt  det  vel:  jeg  mener,  hvad  jeg  tror. 
Og  tror  hvert  Ord,  din  Søn  med  Gud  har  talt; 
Vist  og  jeg  mener  Livet  fra  de  døde, 
Naar  dig  jeg  beder,  til  vor  Jubelfest, 
At  flytte  Vidnesbyrdets  Tabernakel 
Med  dine  Kerubim  til  Skovens  Mark. 
Jeg  véd  det  vel,  at  selv  de  g5^1dne  Vinger, 
Selv  Tordenstemmen  og  din  Straalekrans 

Ej   rører  Hjærtet,  som  har  sig  forhærdet 

Mod,  hvad  der  hvisker,  glimter  i  os  selv, 

Og  taler,  lyser  i  de  gamle  Skrifter; 

Men  Hjærterne,  som  lade  end  sig  røre, 

Hver  Gang  de  mødes  med  dit  Vidnesbyrd, 

Men  tumles  om  af  Vind  som  Havets  Bølger,  — 

O,  de  kan  studse  ved  dit  Harpeslag, 

O,  de  kan  varmes,  styrkes  i  din  Straale  ; 

Ja,  denne  Palmesaft,  som  nu,  opløst, 

Udtømmer  sig  i  Øjeblikkets  Bølge,  — 

O,  den  kan  atter  ved  et  Underværk 

Forbindes,  størkne,  levende  sig  hæve 

Alt  som  en  0  i  Verdens  vilde  Hav. 

Det^  mener  jeg,  tør  ske,  naar  Kerubimen 

Hensvæver,  aander  paa  den  døde  Sø, 

Naar  Fortids  Aand  med  dig  os  vil  besøge 

Og  holde  end  paa  Jord  en  Jubelfest. 

Saga. 

K-jender  du  Sangen, 

Sælsom  cg  kold: 

Balder  i  Vangen 

Vækkes  ej  bold. 
Hvis  ej  med  Folkene  Stokke  og  Stene, 
Stjærner  og  Dyr  sig  i  Taarer  forene! 

Kjender  du  Loke, 

Listig  og  kold? 

Altid  en  Toke 

Ejer  den  Trold; 
Toker  saa  mange  han  har  i  hver  Alder, 
Tørøjet  græder  hveranden  for  Balder. 

Nemmed  du  Sangen, 

Sælsom  og  sød: 

Fred  over  Vangen! 

Frelse  af  Nød! 
Hvo  som  af  Hjærtet  for  Balder  vil  græde, 
Hos  ha77i  er  Guden  i  Aanden  til  Stede. 

Tonede  Sangen 
Sødt  i  dit  Bryst, 
IV.  36 

Bragte  dig  Klangen 

Kræfter  med  Lyst: 
Ej  hos  de  døde  om  Kraften   du  leder, 
Af  den  opstandne  du  faar,  som  du  beder. 

Gjærne  jeg  vækker, 

Vinker  han  kun, 

Helte  i  Rækker 

Hurtig  af  Blund; 
Vid  kun,  at  sker  det,  da  loses  og  Loke^ 
Hart  det  da  lakker  imod  Pvagnaroke ! 

Timen  udrinder, 

Tal  ikke  mer! 

Led,  saa  du  finder  ! 

Lyt,  om  du  ser ! 
Søg  i  min  Bog,  hvad  dig  falder  paa  Sinde !' 
Gjem,  hvad  dig  gjæster,  i  Hu  og  i  Minde! 

En  Ly  s  alf. 

Alfader  vinker. 
Alfer  det  mærke, 
Færdes  som  Vinden, 
Fare  som  Lyn. 
Urd- Vældet  springer, 
Ygdrasil  skyder. 
Alle  Valkyrjer 
Vingerne  ryste, 
Turserne  vente 
Tormaaneds  Ende. 
Naglfare  skride ! 
Nornerne  styre! 
Sejren  er  Balders. 
Saga  forstaar  mig. 

Saga, 
Alfader  raader, 
Alfen  jeg  kjender, 
Straalende  Vinger 
Venlig  mig  røre. 
Klingende  Stave 
Klarlig  mig  vinke; 

Dog  maa  jeg  spørge: 
Springer  nu  Buen? 
Eller  er  Hjemlov 
Heltene  givet? 

Lysalfen. 
Kun  til  dit  Øje 
Alferne  tale; 
Himlinghøjs  Vægter 
Hornet  tilhorer. 
Se  kun,  livor  Skulde 
Skjoldene  vender! 
Se,  hvor  den  grønnes, 
Grenen  mod  Østen ! 
Mossede  Grene 
Grøde  erlange, 
Mossede  Stene 
Staves  i  Vange, 
Bavtastene 
Bejle  til  Kæmper. 
Kjender  du  Krudtet? 
Kan  du  forstaa  mig? 

Saga. 

Staven  jeg  svinger, 
Styrke  mig  følger; 
Vaagner  og  virker 
Vide  paa  Jord, 
Alle  I  A  ander, 
Onde  og  gode. 
Som  har  i  Midgaard 
Manddom  udøvet, 
Higet  og  tragtet 
Heftig  i  Støvet 
Efter  Idunnes 
Æbler  at  smage! 
Timerne  tælles, 
Tankerne  vejes; 
Vaagner  og  virker 
Vidt,  som  I  maa! 


36* 

4  5.     Pantheon. 

En   Morgendrøm. 

(1817.) 

[De  to  her  efter  Forfatterens  Haandskrift  trykte  Brudstykker  maa 
baade  efter  ydre  og  indre  Kjendetegn  henføres  til  Aaret  1817. 
Det  første  af  dem  optager  fem  Kvartsider,  og  derefter  er  skrevet 
Overskriften  til  det  følgende  Optrin:  „Pantheon.  Nornegjæst", 
hvorefter  Papiret  har  tre  hvide  Sider.  Det  andet  begynder  under 
tre  Stjærner  øverst  paa  en  Kvartside  og  slutter  midt  paa  den  tredje 
Side  af  samme  Læg.  De  to  Stykker  have  maaske  ikke  været  be- 
stemte for  et  og  samme  Digt,  men  det  sidste  af  dem  egentlig  været 
bestemt  til  at  indlægges  i  Ragnaroke.'] 


Nornegjæst. 

Ravnen  skriger, 

Solen  stiger, 

Fuglene  de  sjunge. 

Op  af  Dvale, 

Op  at  tale, 

Mand  med  Ord  paa  Tunge! 

Skjalden. 

Træt  af  Nattetanker  svare. 
Nylig  først  jeg  slumred  ind, 
Tænkte:  Sjæl!  lad  overfare! 
Brus  ej  længer,  brade  Sind! 
Hvem  er  det,  som  tidlig  vækker 
Mig  med  Rim  af  Bjarkemaal? 
I  Sølvbægeret  du  rækker 
Mig  vel  kun  en  Malurtskaal! 
Lad  mig  sove,  til  mig  kalder 
Tordenrøsten:  Babel  falder! 

NORNEGJÆST. 

Gjør,  som  dig  lyster! 
Lig  som  en  Kryster! 
Bi,  til  det  brager, 
Buldrer  med  Gny: 
Lynende  ager 
Hlorride  i  Sky! 
Vær  da,  du  Kryster, 
Helt,  som  ej  ryster, 
Kæmpe  i  Hast! 
Rid  saa  for  Resten 
Rolig  Kjæphesten, 
Bidslet  med  Bast! 
Med  du  vel  vinder 
Benrap  paa  Stav; 
Men  naar  du  finder 
Hesten  paa  Hav, 
Næppe  dog  bytter 
Ottebens  Rytter 
Ganger  med  dig! 

Skjalden. 

Er  det  dig,  du  gamle  Vætte, 
Kort  for  Hoved,  hvas  i  Mund! 
Nu,  saa  faar  jeg  mig  vel  lette 
I  den  kolde  Morgenstund. 
Men  hvor  hen  skal  Rejsen  gjælde? 
Der  er  Is  paa  Vandet  end. 
Alen  Sne  paa  Nordens  Fjælde, 
Lunhed  er  min  Hjærtensven! 

NoRNEGJÆST. 

Lavt  i  det  lune 
Lystig  du  blune, 

Blinke  med  wSmil, 
Mens  over  Bølge 
Mand,  mig  tør  følge, 
Farer  med  II! 
Ud  paa  det  blanke, 
Op  paa  det  ranke. 

Rolig  paa  Nornernes  Vink 
Bi,  til  i  Bælte 
Blokkene  smelte 

ved  dine  lunende  Blink! 

Skjalden. 

Slid  saa  med  Helsen 
Bjørne-Skindpelsen ! 
Smelt  med  din  Nælde, 
Sneen  paa  Fjælde! 
Plant  med  din  Pral 
Blomster  i  Dal! 
Vil  de  ej  lugte, 
GlufFer  dem  tugte! 
Vil  ej  som  Naale 
Frosten  de  taale, 
Smilende  isne: 
Lad  dem  saa  visne! 

Lavt  i  det  lune 
Let  vil  jeg  blune, 
Smile  paa  skraa. 
Til  jeg  af  Gjøgen 
Hører  fra  Bøgen: 
Bølgen  er  blaa! 
Hvad  skal  det  gjælde? 
Klint  imod  Aas? 
Fjedre  da  fælde 
Svane  og  Gaas; 

Dem  kan  jeg  finde, 
Dem  kan  jeg  binde, 
Mig  til  en  Ham: 
Mon  du  ej  kj ender 
Visen,  der  ender: 
Den,  Gud  vil  hjælpe,  han  kommer  veJ  fram, 
Det  er  saa  favert  at  hvile ! 

NORNEGJÆST. 

Det  maa  jeg  lide: 
Haardt  imod  haardt! 
Hvor  vil  du  ride? 
Langt  eller  kort? 

Skjalden. 

Skal  jeg  alt  min  Slummer  bryde 
I  en  Morgenstund  saa  kold, 
Noget  morsomt  maa  du  byde. 
Ej  for  langt  fra  Axelvold. 

NoRNEGJÆST. 

Før  i  mit  Følge 

Vidt  over  Bølge 

Valhal  du  gjæsted  i  Kvæld; 

Gjæst  denne  Morgen 

Svantevits-Borgen ! 

Dér  kan  man  le  sig  ihjel. 

Skjalden. 
Det  er  mer  end  jeg  forlanger. 
Trækker  helst  paa  Smilebaand; 
Dog,  lad  springe  Nordens  Ganger 
Rask  til  Slavers  Pantheon! 

NORNEGJÆST. 

Der  sad  en  Fugl  i  Bøgen 

Og  klagede  sin  Nød, 

Thi  vSkoven  den  var  nøgen, 

Og  Fuglen  moxen  død; 

Det  blæste  koldt  fra  Norden, 

Kun  Sne  der  var  paa  Jorden, 

Og  Is  paa  Bølgen  blaa. 

Det  var  en  Turteldue, 
Den  var  i  Hu  saa  mod. 
Den  sad  paa  frosne  Tue 
Og  sugede  sit  Blod; 
Den  hinked  over  Enge, 
Lod  sine  Fjere  hænge 
Og  kurred  vemodsfuld. 

Da  vendte  sig  de  Vinde, 
Da  blaaned  Hav  og  Sky, 
Da  kom  den  bly  Kjærminde, 
Og  Skoven  skød  paa  ny; 
Da  over  Hav  saa  vide 
Og  kom  fra  Osteriide 
En  Turteldurik  skjøn. 

Den  kom  fra  Salems  Porte, 
Den  var  saa  hvid  og  ren, 
Og  bort  saa  fløj  den  sorte 
Fra  Eng  og  Kampesten; 
Trods  Duen  i  Dodone, 
Sang  højt  i  Bøgens  Krone 
Den  Durik  favr  og  fin. 

Alt  under  grønne  Bue 
Saa  smeltende  det  klang; 

Kom  hid,  du  stumme  Due! 
Og  lær  min  høje  Sang! 
Den  skal  i  dig  gjenlyde, 
Sig  Skoven  højt  skal  fryde 
Alt  ved  din  søde  Røst 


Der  ud  du  fløj  af  Arken, 
Du  for  i  Verden  vild, 
Dig  lokked  Maj  paa  Marken, 
Dig  daared  Fjenden  snild ; 
Det  voldte  Sorg  og  Klage, 
Men  vær  du  nu  min  Mage! 
Da  faar  for  Brøst  du  Bod. 


Det  var  den  matte  Due, 
Hun  nærmed  sig  saa  bly. 
Alt  under  grønne  Bue 
Hun  søgte  Skjul  og  Ly; 
Dér  fik  hun  Bod  for  Vaando, 
Den  Duriks  varme  Aande 
Oplived  hendes  Bryst. 

4  6.     Menneske-Kundskab. 

(1817.) 

[Denne  Begyndelse    til  et  utrykt  Digt ,    beslægtet  med  ^^Ragnarokc'- 

og    de    to  forrige  Brudstykker,    er    forefunden    i  Forf.'s  Haandskrift, 

og  maa  efter  al  Sandsynlighed  ogsaa  tilhøre  Aaret   1 8 17.] 


Saga  og  Minerva. 

Minerva. 
JDeskrænket  er  min  Tid;  mit  Hverv  er  stort, 
Saa  paa  Indledninger  jeg  ej  kan  tænke. 
Bor  Nordens  vise  Kærling,  Saga,  her? 

Saga. 
Madamen  er  fra  Tyskland,  kan  jeg  høre. 

Minerva. 
Som  hun  behager,  Mutter!  ellers  er 
Jeg  fra  Ægypten,  Indien  og  Hellas, 
Fra  alle  Lande,  hvor  man  vishedkjær 
Har  ofret  Røgelse  paa  mine  Altre; 
Og  i  min  Urtid  er  jeg  sprungen  ud 
Af  den  alherskende  Kronides  Pande. 
Mit  Navn  omvexlende  har  kloge  Mænd 
Kaldt  Nrith  saa  vel  som  Pallas  og  Athene, 
Minerva,  og  forklaret:    Vished  selv.  — 
Nu  sig  mig  kort,  om  hun  er  Mutter  Saga! 

Saga. 
Saa  lød  i  Nord  mit  Navn  fra  Hedenold, 
Og  aldrig  ret  jeg  andensteds  var  hjemme. 
Men  hvad  skal  jeg  tilskrive  et  Besøg 
Af  Verdens  vises  glimrende  Gudinde? 

Minerva. 

Jeg  hørte  nylig,  der  blev  hvisket  om, 
At  du  var  vis  i  dine  egne  Tanker 
Og  rynked  Næse  ad  min  Helligdom: 
Indbildte  dig,  og  hvem  du  ellers  kunde, 
At  jeg  var  ingen  Ting,  en  Terne  kun. 
Som  skulde  bære  Slæbet  efter  Fruen. 
Da  det  nu  hændte  sig,  jeg  havde  Tid, 
Mens  mine  Præster  uden  for  mit  Tempel 
Beskjæftiger  sig  med,  til  Verdens  Tarv, 
At  forme  idealisk  det  reale, 
Beslutted  jeg  dog  for  et  Øjeblik 
Hyperboræerne  mit  Syn  at  unde 
Og  vise  dig,  du  er  et  Nichts  mod  mig: 
I  alt,  som  du  ser  ud,  Minerva  pingvis. 


47.     [Napoleon  og  Hel.] 

(1817.) 

[Dette  i  Forf.'s  Haanclskrift  fra  denne  Tid  forefundne  Brudstykke 
af  et  ufuldfort  Digt  savner  des  værre  ikke  blot  Ende,  men  ogsaa 
Begyndelse ,  som  det  dog  en  Gang  maa  have  haft.  Det  bevarede 
fylder  6^/2  Kvartside,  og  afbrydes  altsaa  midt  paa  Forsiden  af  et 
Blad;  forud  for  det  maa  fattes  i  det  mindste  4  Kvartsider.] 


Napoleon. 

iNaar  jeg   skal  hjælpe   mig   selv,   er   han    over- 
flødig.    Kejseren  vil  være  ene. 

Lægen. 

Deres  Vilje,  Sire!  var  altid  Deres  Glæde.  Gid 
den  og  være  saa  i  Ensomheden!  Jeg  tilstaar  gjærne, 
at  en  saadan  Sjælshøjhed  fattes  mig;  jeg  elsker 
Selskab. 

Napoleon. 

Ja,  Lige  søger  Lige:  min  har  jeg  ej  fundet. 

Lægen, 

Og    finder   den   i  Døden    endnu    mindre    end    i 

Livet,  Sire! 

Napoleon. 

Den  Sladderhank!  De  Kryb,  som  man  maa 
have  Skikkelse  og  Sprog  til  fælles  med,  og  som 
dog  kun  er  hule  Klokker,  der  klinge  som  de  slaas 
til,  har  ingen  Vilje,  undtagen  den  at  kildes  ihjel, 
uden  at  vide,  hvad  de  har  villet,  hvorfor  de  har 
levet,  og  hvoraf  de  dø!  Hvad  skulde  dog  jeg  hos 
slige  Orme!  og  er  det  ikke  ti  Gange  bedre  at  ligge 
hos  dem  under  Jorden,  og  være  fri  for  at  se  det 
tankeløse  Spil  og  harmes  derved!  —  Men  Døden! 
det  er  sandt,  det  er  dog  noget,  ja,  man  maatte 
hartad  sige:  den  er  det  eneste,  hvori  man  finder 
noget  Liv  og  paa  en  Maade  Hensigt;  thi  den  slaar 
det  Pak  ihjel.  Kun  hvad  jeg  ej  begriber,  er,  hvorfor 
den  ej  vil  spare  mig,  der  føler  sig  dog  som^  dens 
højre  Haand;  mig  synes,  at  jeg  maatte  leve,  til  den 
hele  Yngel  var  udslettet,  og  da  kun  dø,  fordi  det 
var  min  Vilje,  og  saa  at  sige  leve  i  min  Død.  At 
dø,  hvad  siger  det?  det  altid  var  min  Lyst;  men 
ligge  her  og  dø  som  andre  Fæ,  det  er  en  Plage, 
et  Misgreb  er  det  af  den  blinde  Skæbne.  Hvem 
der  dog  kunde  rive  Bindslet  fra  dens  Øjne,  eller  ret- 
tere: hvem  der  dog  kunde  være  ét  med  den,  og 
lade  den  se    med   sine   øjne!     Det   maa   dog   ogsaa 

ske  en  Giing;  thi  hvad  er  ellers  Øjne  til?  —  Der 
gaar  et  Lys  op  for  mig:  det  er  Sjælevandringen, 
som  man  af  Dumhed  har  belét,  som  man  belér  nu 
mig,  ja  mig,  den  modne  Frugt!  Ja,  føler  ikke  jeg, 
at  Herresjælen,  som  i  tusende  Forvandlinger  har 
aabenbaret  sig  paa  Jorden,  at  den  i  mig  har  naaet 
Klarhed,  har  faaet  Øjet  op  til  at  forstaa  sin  Færd! 
Nu  vel!  saa  kan  jeg  ikke  dø,  som  andre  dø,  som 
mine  Formænd  døde;  thi  de  døde  kun  "for  at  frem- 
bringe mig:  fordi  de  vilde  være,  hvad  de  ikke  vare; 
men  jeg  vil  være,  hvad  jeg  er,  og  jeg  kan  dristig 
række  Døden  Haand  og  sige:  vil  du  mer  endnu, 
saa  skab  mig  om!  men  er  vi  enige,  saa  lad  os 
blive  sam.men  og  beherske  Verden!  Ja,  Død!  jeg 
føler,  at  du  venlig  rækker  mig  din  Haand;  jeg  føler, 
at  mit  Hjærte  er  som  den :  iskoldt,  men  derfor  ikke 

mat. 

Hel. 

Du  vakre  Kæmpe,  med  det  klare  Syn, 
Og  med  det  kolde,  klippestærke  Hjærte! 
Jeg  hilser  dig,  ret  med  en  Moders  Fryd, 
Som  i  sin  Søn  har  fostret  sig  en  Bejler! 

Napoleon. 
Din  Pulverhex!  hvem  bejler  vel  til  dig? 
Hvor  har  du  luret!  hvor  kom  du  her  ind? 

Hel. 
I  Tartarus  jeg  lured  saare  længe. 
Før  det  mig  timedes  at  høre  nu 
De  Trin,  jeg  fra  min  Fødsel  lytted  efter; 
Og  som  en  Svovellue  hid  jeg  for. 
For  dig,  den  rette  Herkules,  at  favne 
Og  trykke  evig  til  min  Moderbarm. 
Stat  op!  du  kan,  og  gak  til  Kavkasus! 

Og  løs  med  Kraft  din  Bedstefaders  Baand! 

Ja,  løs  Prometevs  af  de  tunge  Lænker, 

Som  alt  for  længe  han  uskyldig  bar! 

Hans  Afkom  est  du,  thi  hans  Spaadom  avled 

Med  lo  Ætten,  hvoraf  du  udsprang; 

Og  i  en  Lignelse  du  led  hans  Skæbne, 

Da  her  til  Klippen  du  blev  naglet  fast, 

Til  Løn  for  din  Velgjerning  imod  Verden. 

Hist  ved  Kanobus  ^),  i  dit  Fædreland, 

I  Nilen  døbtes  du  til  Verdens  Frelser: 

Til  Verdens  Frelser  fra  Tyrannens  Aag, 

Som  paa  Olympens  Top  storagtig  troner. 

Napoleon. 

Jeg  føler,  du  har  Ret:  jeg  er  helbredt, 
Men  har  derfor  vel  kun  mig  selv  at  takke. 
Er  du  kanske  et  Led  af  Skæbnens  Haand, 
Saa  vis  det  ved  at  bryde  mine  Lænker! 
Hvad  da  du  ønsker,  som  er  i  min  Aand, 
Det  vil  jeg  gjøre,  naar  du  klart  det  siger; 
Thi  Myter  gad  jeg  aldrig  tænke  paa. 

Hel. 

Det  var  din  Brøde,  som  du  selv  maa  sande; 

Thi  var  det  ikke  Myterne  fra  Rom, 

Som  fældte  dig,  fordi  du  overmodig 

Foragtede,  hvad  ej  du  gad  forstaa! 

Og  har  endnu  du  samme  Sky  for  Myter, 

Det  nytter  ej  at  løse  dine  Baand, 

Ja,  rettere :  da  kan  de  ikke  løses  ; 

Thi  Myte-Ringen  er  et  magisk  Baand, 

Som  hver  en  Sjæl  maa  bære  eller  bruge, 

Og  for  at  bruge  det,  man  selv  med  Tro 

Maa  sætte  Ringen  paa  sin  Tommelfinger. 

1)  [Dette  Ord  er  usikkert.] 

Du  vilde  herske  paa  Evropas  Kirkegaard, 
Med  Hakken  og  med  Spaden,    som  en  Graver, 
Du  håndled  med  St.  Peder  som  en  Visk, 
Og  lod  ham  dog  beholde  Himlens  Nøgler. 
Det  var  jo  Galskab,  nej,  du  skulde  sagt: 
Statholderen  har  Magt,  til  Herre7^  kovimer ; 
Nu  er  han  kommen:  jeg  er  Kristus  selv, 
Som  Israel  i  Kirken  skal  indføre. 
Og  danne  dér  den  ene  store  Hjord 
Af  alskens  Faar,  arabiske  og  spanske, 
Islandske,  engelske,  som  skrevet  staar. 

Napoleon. 

Ja,  Pavekirken  stod  mig  slemt  i  Vejen, 
Og  dygtig  dum  er  Pøbelen   endnu; 
Men,  som  du  siger,  det  er  Fjas  at  bruge 
Som  Hersker,  hvad  man  selv  foragter; 
Og  kan  7>^  tro  en  gammel  Munkesnak! 

Hel. 

Ja,  naar  du  vil;  og  vil  du  ikke  Midlet, 

Saa  vil  du  Øjemedet  som  en  Nar. 

Du  véd  jo  godt,  at  du  udsprang  af  noget. 

Thi  af  Uvilje  kom  din  Vilje  ej; 

Du  véd  jo  og,  der  er  en  anden  Vilje, 

Som  hidindtil  var  stærkere  end  din; 

Og  tro  du  maa,  hvis  ej  du  er  en  Daare, 

At  og  i  det  usynlige  er  Kamp, 

Og  at  den  Kamp  den  synlige  bestemmer. 

Paa  Navne  kommer  det  jo  ikke  an: 

Prometevs,  Jupiter,  As-Odin,  Loke, 

Osiris,  Tyfon,  Kristus,  Belsebub  — 

er  hip  som  hap,  naar  man  sig  ret  betænker. 

Der  er  en  Kraft,  usynlig,  stolt  og  stærk. 

Som  alle  Villier  med  sin  vil  kue; 

Der  er  en  anden,  som  vil  være  fri, 
Og  hjælper  hver  fribaaren  mod  Tyrannen, 
Skjønt  hidindtil  den  fik  det  slet  betalt. 
Del  er  Prometevs  egentlig  og  Loke, 
Men  nu  er  disse  Navne  rent  af  Brug; 
Det  er  Fornuften  i  sin  egen  Klarhed, 
Men  Ordet  er  udvandet  og  misbrugt, 
Saa  det  blandt  Folk  et  tomt  Begreb  betyder 
Den  herskesyg-misundelige  Kraft 
I  Kristusnavnet  har  sig  aabenbaret, 
—  Det  af  Historien  er  alt  for  klart,  — 
Og  dette  Navn  sig  lader  ej  udrydde. 
Velan!  saa  laaner  man  det  Frelsernavn, 
Og  skuffer  Verden  til  sin  egen  Nytte. 
Man  sætter  dermed  ikkun  List  mod  List: 
Tilegner  sig  kun,  hvad  med  Ret  tilhører 
Den  Aand,  som  fører  Frihed  i  sit  Skjold, 
Og  frelser  Verden  fra  Tyrannens  Vrede. 
Har  du  nu  Mod,  tilbydes  dig  ved  mig 
Med  Guderangen  sikkert  Herredømme, 
Kun  paa  det  Vilkaar:  at  du  glemmer  ej. 
At  du  er  Frihedsaandens  Vicekonge, 
Og  kan  ej  herske  i  dit  eget  Navn. 
Indgaar  du  — 

48.     [Besøget  hos  Nornegjæst.] 

(1817.) 

\Ai  en  saadan  Fortælling  i  Prosa,  der,  efter  Skriften  at  dømme, 
tilherer  Aaret  1817,  og  som  ogsaa  har  Berøringspunkter  med 
^^Ragnaroke''\  Nr.  43  her  foran,  findes  tre  Brudstykker,  hvert 
tilhørende  en  forskjellig  Redaktjon,  som  her  alle  gives.  Det  første 
af  dem  (I)  fylder  13  Kvartsider,  Bagsiden  af  det  syvende  Blad 
staar  tom.  Det  andet  (II)  savner  Begyndelse  og  fylder  7^2  Kvart- 
side,  er  altsaa  ogsaa  afbrudt.  Det  tredje  (III)  begynder  øverst 
paa  et  Kvartlægs  Forside  og  fylder  tre  Sider,  saa  Læggets  fjerde 
Side  staar  ubeskreven ;  det  er  altsaa  ogsaa  afbrudt.  Intet  af  disse 
Brudstykker,  af  hvilke  kun  I  synes  at  have  Begyndelse,  har  nogen 
Overskrift,  og  Nornegjæst  nævnes  i  intet  af  dem;  men  det  er 
dog  sikkert  nok  ham,  der  er  A^ærten  i  det  beskrevne  Hus.] 


I. 

Uet  var  en  Gang  en  Juleaften,  da  sad  jeg  paa 
min  Herregaard,  og  dér  var  sagtens  lyst  til  Gavns; 
men  det  var  i  de  Tider,  da  der,  fornemmelig  paa 
Herregaarde,  var  altid  stakket  Dag  og  hellig  Aften, 
og  da  man  aldrig  plejede  at  lyse,  undtagen  for  sig 
selv,  saa  det  faldt  ingen  ind,  at  det  jo  var  en  Af- 
ten som  en  anden  Aften,  da  man  skulde  spise  sig 
mæt  og  le  sig  let  og  snakke  sig  træt  og  gaa  til 
Sengs  og  lade  det  komme  derpaa  an,  om  man  stod 
op  igjen  eller  ikke,  kun  med  det  Forord:  at  staa 
op  for  at  gaa  i  Kirke,  det  betakkede  man  sig  for, 
og  naar  man  ikke  kunde  leve  i  Dag  som  i  Gaar, 
saa  vilde  man  heller  blive  liggende  paa  sit  grønne  Øre. 

Hver  Tid  har  sin  Tro,  som  hvert  Land  har  sin 

Skik,    og   jeg   skikkede   mig   ganske   godt  i  Tiden, 

undtagen    at   jeg    somme    Tider   gabede,    endogsaa 

midt  om   Dagen,   og  havde  især  om  Aftenen   mine 

IV.  37 

Løjer  af  at  gjøre  Nar  ad  Tiden  og  mig  selv  i  den. 
Men,  hvoraf  det  nu  kom  sig,  om  det  var  en  Slags 
Halsbrynde  af  Barndommens  Klejner,  en  Opstigeise 
af  ældre  Tiders  Fordomme,  som  jeg  indsugede  med 
Modermælken,  om  Julelys  og  Julegrød  og  Fæet, 
som  stod  op  ved  Midnat,  —  nok,  at  jeg  havde  in- 
gen Lyst  til  Løjer  og  ingen  Ro  til  Sæde.  Det  var 
en  klar,  klingrende  Frost,  Fuldmaane  havde  vi.  Him- 
len var  saa  dejlig  dyb  og  blaa,  af  Stjærner  var  der 
Guds  Velsignelse,  og  alle  tindrede  de  livlig,  og  Sneen 
glinsede  og  knirkede,  saa  snart  man  rørte  den;  og 
slig  en  Vinteraften  gad  jeg  altid  gjærne  lidt:  det 
kom  mig  for,  som  da  var  alting  i  sin  Kraft  og  i 
sit  Es,  naar  man  kun  ikke  frøs;  men  hvad  man 
kalder  kuldskær  har  jeg  aldrig  været,  jeg  skulde 
hartad  tro,  fordi,  som  man  kan  se  paa  døde  Folk, 
man  ænser  ikke  Frost,  naar  man  er  kold  til  Gavns, 
og  staar  sig  da  i  Grunden  nok  saa  godt  i  Kulden 
som  i  Heden.  Der  var  ej  andet  for,  jeg  maatte  ud, 
og  ihvorvel  mit  Heltemod  er  ikke  stort,  saa  trak 
dog  Skoven  i  sin  Vinterstads  med  Rim  paa  Træerne 
mig  til  sig,  saa  jeg  gik  der  ind  i  Tanker;  thi  naar 
jeg  gik  i  Tanker,  var  jeg  aldrig  bange,  vel  fordi 
jeg  havde  været  saa  omtrent  fra  Barnsben  en  Helt 
i  mine  egne  Tanker. 

Alt  som  jeg  gik,  kom  det  mig  for,  jeg  hørte 
noget,  og  Blodet  for  mig  strax  til  Flovedet,  som 
er  en  underlig  Manér,  der  sagtens  kommer  af,  det 
er  i  den  Indbildning,  at  dér  er  Trøndelagen  eller 
Landsens  hele  Styrke,  uagtet  det  dog  altid  løber 
sur  og  finder  ingen  hjemme,  naar  det  kniber.  Imid- 
lertid, da  jeg  saa'  op,  kom  det  mig  for,  som  der 
var  Lys  med  Lyden  ,  og  indtil  videre  er  Øjet  altid 
kjækt,  naar  det  ser  Lys.  Ja  saa,  det  er  et  Skov- 
hus,   tænkte  jeg,    og  vist  det  samme,    som    du   før 

har  set  fra  Vejen,  hvor  det  tager  sig  ganske  artig 
ud;  hvad  om  du  gik  en  Gang  derind!  man  ser  dog 
bedst  et  Huses  Lejlighed,  naar  man  er  inden  for, 
og  Herregaarden  er  dog  i  Grunden  ingen  rigtig 
Herregaard,  og  naar  man  har  spist  og  drukket,  har 
man  hele  Herregaarden  med  sig,  og  der  er  langt 
til  Sengetid,  at  sige  efter  Klokkeslettet,  og  selv  om 
du  fik  Hovedpine  og  maatte  lægge  dig  lidt  tidlig, 
saa  har  du  ingen  Skade  af,  at  du  har  set  lidt  mere 
først,  end  hvad  man  ser  paa  Herregaarden. 

Saaledes  gik  jeg  og  smaasnakkede  med  mig 
selv  og  syntes  nu,  at  det  var  halvvejs  som  en  Salme- 
tone, hvad  der  lød  for  mine  Øren.  Da  slog  det  mig: 
det  er  jo  Jul,  ihvad  vi  gjør,  og  det  er  dog  en  egen 
Sag,  at  man  paa  Herregaarden  glemmer  det  saa  rent, 
ja,  det  er  dumt,  naar  jeg  betænker  mig;  thi  var  der 
ingen  Jul,  saa  kom  der  heller  ingen  Paaske,  og  kom 
der  ingen  Paaske,  saa  kom  der  heller  ingen  Pinse,  og 
kom  der  ikke  det,  hvad  blev  der  saa  af  Vinter- 
sæden! Nej,  det  er  splittergalt;  se  derfor  er  det,  at 
man  gaar  i  Taaget,  gjør  ingen  Ting  til  Gavns, 
snakker,  til  man  gaber,  og  drøser,  til  man  dratter, 
saar  Sludder  og  høster  Vaas,  gjør  kun,  hvad  man 
gider,  og  gider  ingen  Ting;  derfor  har  vi  syv  søgne 
Dage,  og  Saga  Helligaften.  Nej ,  da  vare  Fædrene 
anderledes  Folk:  snakkede  de  end  somme  Tider 
ogsaa  lidt  galt  ved  den  anden  Side  af  Munden, 
saa  var  det  dog  til  den  højre,  og  saa  sagde  de 
dog  noget,  som  var  værd  at  høre,  og  saa  gjorde  de 
dog  noget,  der  er  værd  at  tænke  paa  og  tale  om 
og  gj øre  efter,  hvis  man  kunde.  —  Hvis  man  kunde! 
-  -  er  det  da  ikke  hestedumt  at  mene,  man  er  hele 
Karle,  naar  man  ej  engang  kan  gjøre  efter,  hvad 
de  gjorde,  som  man  kalder  Børn!  Det  er  da  en  af- 
gjort Sag,  at  Jul  er  Jul,  og  hvem  der  lader  Hunden 

bære  den  ud,  for  at  gnave  selv  sit  Ben ,  han  er  en 
Nar,  og  Julen  maa  man  have  i  Ryggen,  for  at  faa 
et  ordentligt  Nyaar. 

Under  samme  Snak  var  jeg  kommen  til  Huset, 
og  da  jeg  fandt,  at  Døren  stod  paa  Klem,  saa  gik 
jeg  ind  i  Forstuen,  hvor  til  min  store  Forundring 
Manden  mødte  mig  med  Lys  og  Lygte.  Se,  god 
Aften!  sagde  han,  nu  stod  jeg  just  og  vilde  været 
ud  og  lyse  Herren;  jeg  var  bange  for,  han  kunde 
gaaet  vild  i  Skoven,  og  han  har  vel  hørt,  at  hist  i 
Mosen  er  der  ikke  ganske  rigtigt,  især  paa  denne 
Tid  af  Aaret;  ja  det  er  vel  Snak  en  Del  af,  hvad 
man  siger  om  den  Mose  og  om  Skytten,  som  der 
gaar  om  Natten;  men  det  er  nu  lige  meget  derom: 
Mosen  er  ikke  at  tro,  for  Gynger  er  der,  og  bund- 
løst under  neden,  og  Sne  oven  paa.  og  Lygtemænd 
gaar  der,  saa  man  kan  snart  komme  galt  afsted; 
og  naar  man  kommer  galt  ud  af  Verden,  saa  er 
det  dog  i  Grunden  hip  som  hap^  hvad  Spøgeriet 
hed,  som  man  blev  narret  med.  Der  var  nu  ham 
paa  Herregaarden,  som  havde  lært  sig  til  at  gaa 
paa  Rygningen,  og  bildte  sig  ind,  at  han  kunde  se 
til  Grønland  og  at,  naar  han  bare  vilde  gjøre  et 
lille  Hop,  saa  kunde  han  flyve,  som  han  ogsaa 
kunde  paa  en  egen  Maade,  for  han  fløj  ned,  og 
Hjærnen  fløj  ud  og  satte  sig  paa  en  Sten  og  gjorde 
ham  da  for  saa  vidt  udødelig,  som  den  kan  aldrig 
vaskes  af;  men  trode  nu  ikke  han  paa  Djævelskab 
og  lod  sig  narre  af  det  fuldt  saa  vel  som  nogen, 
der  ser  det  uden  for  sig!  det  hjalp  ham  ikke  mer, 
at  han  var  saa  at  sige  igaaet  med  det,  end  det 
hjælper  dem,  der  er  i  Pagt  med  Fanden,  at  ingen 
Spøgelser  kan  skrække  dem. 

Det  var  en  besynderlig  Velkomst  den,  tænkte 
jeg,  men  lod  ham  imidlertid  dog  tale  ud  og  sagde 

saa:  ja,  der  kan  være  noget  i,  hvad  du  der  siger, 
og  det  var  ej  saa  galt  at  tale  et  forstandigt  Ord 
om  vore  kloge  Høns,  og  der  er  intet  Spørgsmaal 
om,  at  der  er  meget  mellem  Himmel  og  Jord,  end- 
sige højere,  som  selv  ikke  Kjøge-Høns  har  set; 
men  hvad  jeg  først  gad  vide,  var  dog,  hvoraf  du 
vidste,  at  jeg  var  i  Skoven,  og  hvad  jeg  skal  takke 
den  Kjærlighed  for,  at  du  vilde  ledt  mig  og  lyst 
mig,  som  du  da  paa  en  Maade  alt  har  gjort;  thi 
jeg  gik  dybt  i  mine  egne  Tanker  og  var  just  ikke 
langt  fra  Mosen,  da  jeg  hørte  som  en  Sang  og  saa' 
lidt  Lys  her  oppe,  og  gik  saa  hid  og  gad  nok 
vidst,  hvad  man  bestiller  her  om  Juleaften,  som  jeg 
nu  først  erindrer  det  er,  ihvad  vi  gjør. 

Ja,  sagde  Værten,  Herren  han  gjøre  mange 
Spørgsmaal  ud  i  ét,  men  véd  da  nok,  at  der  vil 
meget  mere  til  at  mætte  Folk  med  Svar,  end  til  at 
sætte  dem  i  Spørgsmaal;  se!  derfor  vil  jeg  bare 
sige  ham,  jeg  har  en  lille  Fugl,  der  siger  mig  alt, 
hvad  der  sker  paa  Herregaarden,  som  —  han  maa 
ikke  blive  vred  —  i  Grunden  er  min  egen,  og  er 
kun  lejet  ud  paa  visse  Aar;  men  det  forstaar  sig: 
Leje  gaar  for  Eje,  mens  det  varer.  Imidlertid  maa 
man,  især  i  vore  Dage,  dog  have  et  øje  med,  hvor- 
dan ens  Ejendom  behandles,  og  passe  paa,  naar  det 
er  Tid  at  faa  sin  Leje,  førend  Pokker  tager  den; 
og  Herren  har  den  nok  i  Lommen;  se,  derfor  vilde 
jeg  nok  ledt  ham  op  og  lyst  ham  ind.  Nu  kommer 
Nyaar  snart,  og  det  er  altid  bedst  at  sikre  sig  i 
Tide,  førend  Kreti  og  Pleti  kommer  med  deres 
Regninger,  for  jeg  har  aldrig  været  nogen  Ven  af 
Konkurs,  hvor  jeg  havde  noget  til  gode. 

Man  kan  begribe,  at  jeg  gjorde  store  Øjne,  og 
da  jeg  saa',  at  Manden  var  en  Kæmpe  imod  mig, 
saa  fristedes  jeg  til  at  tænke  alle  Haande,  men  da 

han  smilte  ved  hvert  Ord  han  sagde,  havde  sne- 
hvidt Haar  og"  intet  mindre  end  et  Røveransigt, 
saa  blev  jeg  ikke  bange ,  men  sagde  ganske  mun- 
tert: Nu,  saa  faar  jeg  Kjærligheden  at  finde,  men 
hvad  der  trøster  mig,  er,  at  du  ikke  bliver  rig  af, 
hvad  du  finder  i  min  Lomme^  og  Herregaarden  maa 
du  gjærne  sætte  til  Avktjon,  om  du  har  Lyst,  naar 
det  kun  bliver  en  af  Konditjonerne,  at  jeg  skal  have 
mit  nødtørftige  Ophold,  mens  Lejetiden  varer. 

Nu  vel!  sagde  Værten,  et  Ord  et  Ord,  en  Mand 
en  Mand;  jeg  tager  dig  paa  Ordet:  dit  Ophold  skal 
du  faa;  jeg  har  to  Værelser,  her  ser  du  Dørene  til 
højre  og  til  venstre.  Vil  du  nøjes  med  at  ligge  i 
min  Dagligstue,  dér  er  varm.t,  men  lavt  til  Loftet, 
og  gjøre  Gavn  i  Huset,  saa  er  du  Herre  dér  saa 
vel  som  jeg.  Men  vil  du  heller  have  dit  for  dig 
selv  og  leve  som  du  gider,  saa  tag  min  Storstue! 
dér  er  en  dejlig  Udsigt,  ganske  kjønne  Skilderier 
og  en  net  lille  Bogsamling ;  men  der  er  hundekoldt 
om  Vinteren,  det  vil  jeg  sige  dig. 

Ja,  ser  du  vel!  svarede  jeg,  det  bliver  —  mær- 
ker jeg  —  alvorligt,  og  det  er  saa  en  egen  Sag  at 
binde  sig  til  noget.  I  Aften  har  jeg  ikke  Lyst  at 
gaa  tilbage  og  faar  det  sagtens  aldrig;  det  er  jo 
billigt,  man  skal  gjøre  Gavn  og  ikke  være  Føde- 
nød;  men  hvad  jeg  ikke  véd,  er.  om  vi  to  har  ens 
Begreb  om  den  Gavngjøren;  du  er  en  Kæmpe,  ser 
jeg  nok,  og  jeg  er  ikke  af  de  stærke;  der  falder 
ogsaa  i  et  Hus  saa  meget  for,  som  er  mig  ubevant 
og  som  jeg  intet  Sind  og  ingen  Stadighed  har  til, 
som  nu  at  gjøre  rent  og  vaske  op  o'g  hakke  Kaal 
og  læse  Ærter  og  vende  Steg;  og  for  det  første 
bliver  det  da  bedst,  jeg  bliver  ved  en  Side,  indtil 
vi  blive  bedre  kjendt,  saa  finder  det  sig  vel  saa 
efterhaanden.     Hvad  Kulden  angaar,  til  den  er  jeg 

saa  temmelig  vant,  jeg  ligger  gjærne  til  Middag, 
saa  har  man  Solen,  og  efter  Bordet  taaler  man  en 
Dyst;  desuden  er  det  mig  vel  ej  forbudt  at  komme 
ind  til  dig  og  varme  mig;  thi  ganske  uden  Varme 
kan  man  ikke  leve,  og  jeg  kan  heller  ikke  leve 
ganske  uden  Selskab. 

Velan,  sagde  Værten,  saa  faar  du  min  Storstue 
og  kan  dér  gjøre  dig  saa  lystig,  som  du  vil;  jeg 
skal  besøge  dig  imellem,  og  vil  du  varme  dig,  saa 
kan  du  banke  paa;  men  ligger  du  til  Middag,  saa 
træifer  du  mig  nok  kun  sjælden  hjemme,  og  vil  du 
gjøre  Gavn,  maa  du  staa  tidlig  op. 

Døren  gik  nu  op,  og  vi  kom  ind  i  Stuen;  den 
var  hvælvet  og  saa  høj,  at  ved  det  Skin,  som  Lyg- 
ten gav,  syntes  mig,  man  kunde  ikke  rigtig  se  til 
Loftet;  Gulvet  var  af  Fliser,  saa  man  kunde  høre, 
hvor  man  kom;  paa  Væggen  hængte  en  Hob  gamle 
Skilderier,  som  det  var  ikke  nemt  at  sige,  hvad 
betød,  især  for  mig,  som  saa'  kun  daarlig  og  var 
intet  mindre  end  en  Kj ender.  Hylder  var  der  nok, 
men  ingen  Bøger  i  dem,  de  laa  hulter  til  bulter 
imellem  hverandre  paa  Gulvet;  en  Harpe  stod  der 
i  Krogen,  ret  et  stort  Skrummel,  som  der  ikke  var 
mange  hele  Strænge  paa;  smaabitte  Ruder,  ret 
hvad  man  kalder  Ruder  paa  Drejl,  var  der  i  Væg- 
gen, én  for  én,  saa  de  Tyve,  der  skulde  krybe  ind, 
maatte  være  af  de  smaa,  og  der  maatte  klare  Dage 
til  at  lyse  op  i  den  Stue.  Kort  sagt:  højpuldet  og 
bredskygget,  dunkel  og  uryddelig  var  Salen;  men 
det  var  netop,  hvad  jeg  kunde  lide;  thi  jeg  var  kjed 
af  disse  pæne,  snævre  Værelser  og  disse  Glasdøre, 
som  man  paa  Herregaarden  kaldte  Ruder,  hvor 
man  paa  én  Gang  ser  alt,  hvad  der  er  at  se,  og 
ser  det  in  puris  naturalibus,  som  Folk  har  slængt 
det    sammen    og    med    stor    Ulejlighed    sat    alting 

kunstig  paa  det  gale  Sted  og  paa  den  gale  Ende. 
Huset  laa  imellem  Træer  paa  en  Banke,  saa  der 
var  ingen  Spørgsmaal  om,  man  kunde  se  til  Stran- 
den lukt  over  Herregaarden,  som  ligger  meget  lavt 
i  Grunden;  og  naar  man  saa'  igjennem  de  nederste 
Ruder,  saa  maatte  alt,  især  om  Sommeraftener,  naar 
Sol  gik  ned,  se  grumme  artig  og  forblommet  ud. 

Det  er  en  herlig  Riddersal,  du  har,  var  da  mit 
første  Ord,  især  hvis  Bøgerne  har  noget  at  betyde ; 
dem  maa  jeg  hilse  paa;  thi  hvor  jeg  finder  Bøger, 
anser  jeg  altid  dem  for  Værten,  som  man  skal  tage 
i  Haanden,    og  kjende  saa  paa  Trykket,   hvad  han 

duer  til. 

Værten. 

Ja,  kan  du  Islandsk? 

Fledføringen. 

Lidt  kunde  jeg  en  Gang,  men  har  nu  hartad 
glemt  det;  du  véd  jo  nok,  paa  Herregaarden  er 
man  just  ikke  meget  antikvarisk.  Men  er  det  Is- 
landsk alt,   hvad  du  har  dér,  saa  kommer  man  vol 

efter  det. 

Værten. 

I  Krogen  under  Harpen  finder  du  en  Bog,  som 
uden  Tvivl  vil  more  dig. 

Fledføringen. 
Ja,    naar  jeg  faar  den  ud,   at  sige;  men  hvem, 
mener    du,    kan   løfte    det  Spektakel   af  en  Harpet 
den  kunde  Hejmer  gjærne  baaret  Aslavg  i  til  Norge. 

Værten. 
Dér  traf  du  det,  det  er  netop  den  samme. 

Fledføringen. 
Saa  er  det  en  Antikvitet! 

Værten. 

Naturligvis!  gaa  du  kun  hen  og  træk  den 
Skuffe  ud,  som  Aslavg  har  Hgget  i!  dér  finder  du 
en  Afskrift  af  den  samme  Bog,  som  hgger  under 
Harpen,  vel  ikke  saa  fuldstændig  eller  tydelig,  men 
mere  læselig. 

Fledføringen. 

I!   det  er  jo  Sæmunds  Edda!     Den  kjender  jeg 

paa  Dansk. 

Værten. 

Det  var  meget,  og  meget  mer  end  jeg  tør  sige; 
jeg  kjender  den  kun  halv  om  halv  paa  Islandsk. 
Hvem  der  skrev  den,  endsige  hvem  der  er  dens 
Digter,  det  vidste  ikke  Oluf  Trygvesen  engang,  og 
Ejvind  Skjaldespilder  ikke  heller. 

Fledføringen. 
Ja,  hvoraf  véd  du  det? 

Værten. 

For  jeg  har  spurgt  dem  ad,    og  vi  var  ganske 

gode  Venner. 

Fledføringen. 

Naa!  det  var  Løjer,  du  er  fra  i  Fjor,  kan  jeg 
da  mærke!  Hvad  Landsmand  er  du?  og  hvad  hed- 
der du? 

Værten. 

At  jeg  er  dansk,  kan  du  vel  høre. 

II. 


Men,  sagde  jeg  dog  lidt  betænksom,  førend  vi 
gaa  videre,  saa  sig  mig  dog,  om  det  var  dig,  der 
sang,  og  i  alt  Fald,  hvad  Tro  du  har!  for  jeg  har 
fast  besluttet,  at  jeg  vil  baade  leve  og  dø  med 
kristne  P^olk,  at  sige  uden  Hovedhængeri  og  sværme- 
riske Griller,  og  holde  Jul  i  Jesu  Navn. 

Det  svarer  jeg  dig  gjærne  paa  og*  kanske  mere, 
end  du  gider  hørt;  jeg  er  en  gammel  Dreng  og 
holder  ved  den  gamle  Tro  og  ved  den  gamle  Salme- 
bog, som  jeg  nok  véd,  du  prækede  imod  forleden. 

Ja,  tog  jeg  Ordet,  det  var  Præk,  det  véd  jeg 
nok,  og  vores  klare  Vand  kan  nok  behøve  at  blan- 
des med  lidt  ægte  gammel  Vin. 

Men,  sagde  Værten,  hvorfor  ikke  heller  drikke 
Vinen  ublandet?  der  bliver  nok  af  den  til  Vand  i 
vor  Mund  alligevel;  og  at  vi  blive  alt  for  stærke, 
har  vel  ingen  Nød. 

Nej  ingenlunde,  svarede  jeg  med  en  Slags  Vægt, 
men  vel  for  svage:    rusende. 

Ja,  ser  du,  sagde  Værten,  det  er  alt  som  man 
drikker  til;  for  drikker  man  af  Hjærtens  Grund, 
som  det  sig  bør,  saa  drikker  man  sig  aldrig  fuld; 
men  drikker  man  i  Tanker,  saa  bliver  man  en 
Dranker,  for  saa  stiger  det  til  Hovedet. 

Ja,  sagde  jeg  saa,  jeg  forstaar  dig  ikke  ganske, 
og  de  Ting  er  nok  for  alvorlige  at  skjæmte  med; 
jeg  ser  jo  nok,  at  man  uskyldig  vis  kan  komme  til 
at  mene,  der  er  ingen  Mur  imellem  os  og  det  evig 
grønne  Gudhjem,  eller  at  vi  kan  med  Troen  sprænge 
Minen,  førend  Døden  hjælper  os;  men  det  er  jo 
dog  Blændværk;  forligte  er  vi,  men  forenede  det  er 
vi  ikke. 

Ja,  ja,  sagde  Værten,  derom  vil  vi  tales  ved 
en  anden  Gang,  vi  er  forligte  saa  halv  om  halv,  og 
blev  vi  det  helt,  saa  var  vi  enige;  men  det  er  lige- 
frem: saa  længe  man  vil  have  sit  for  sig  selv,  saa 
har  man  ikke  mere  Fællesskab  med  nogen,  end 
man  nødes  til.  Altsaa  i  Storstuen  skal  det  være 
for  det  første,  saa  skal  vi  svinge  os,  se,  her  er 
Døren. 

Jeg  hørte  egentlig  slet  ikke,  hvad  den  gamle 
sagde,  thi  jeg  stod  og  faldt  i  Tanker  over,  hvad 
jeg  ej  forstod  og  vilde  dog  begribe. 

Nu  gik  da  Døren  op,  og"  jeg"  befandt  mig  i  en 
Stue,  hvor  jeg  ikke  behøvede  at  krumme  min  R3^g, 
som  altid  har  været  mig  en  pinagtig  Ting,  men 
kunde  lade  min  Hat  sidde  paa,  uden  at  Bjælkerne 
var  mig  i  Vejen.  Der  var  egentlig  slet  intet  Loft, 
det  var  en  Mellemting  af  en  Hal  og  en  Lade, 
hvælvet  i  en  dristig  Bue,  der  indenfor  saa'  ud  som 
et  Gipsdække  og  udenfor  som  et  Tag  af  levende 
Græstørv.  Midt  under  Loftet  eller  Taget,  hvad 
man  vil  kalde  det,  hængte  en  Glaslysekrone  af  et 
eget  Slags,  thi  der  var  ingen  Lys  i,  men  Lysstraa- 
1erne  faldt  dels  ned  igjennem  fine  Sprækker  i  Taget, 
som  man  maatte  have  et  godt  Brændeglas  for  at  op- 
dage, dels  ind  igjennem  et  Par  smaa  Glugger,  som 
et  Par  Glarøjne,  saa  man  vel  snarere  maatte  kalde 
Tingesten  der  oppe  et  Stykke  af  en  Kikkert  eller 
af  et  Hulspejl  end  en  Lysekrone;  men  nok  er  det, 
at  den  gav  en  ganske  egen  Lysning  i  Stuen,  og 
det  alt  efter  som  det  udenfor  var  Nat  eller  Dag, 
Ny  eller  Næde,  tykt  eller  stjærneklart.  Nu  var  det, 
som  sagt,  Fuldmaane  og  en  dejlig  klar  Vinteraften, 
saa  man  kan  sige,  der  var  mørkt,  men  et  ret  til- 
lokkende Tusmørke,  saa  man  endog  til  Nød  kunde 
læse   i  en  Bog,    naar  den  var  dygtig  storstilet,    thi 

ihvorvel  det  sagtens  blændede,  saa  hindrede  det 
dog  ikke  i  at  se,  men  bidrog  kun  i  alt  Fald  til,  at 
man  saa'  fejl.  Det  Par  Glugger  var  de  eneste 
Ruder  i  hele  Stuen,  men  blinde  Vinduer  var  der 
adskillige  af  længer  nede  paa  Væggen,  det  vil  da 
sige,  ikke  saadanne  blinde  Vinduer,  som  man  maler 
med  Kønrøg  paa  Væggene,  for  at  de  rejsende  skal 
bilde  sig  ind,  at  der  er  grumme  lyst,  hvor  der  dog 
er  saa  mørkt  som  i  en  Kostald,  naar  man  har  stop- 
pet Halmvisker  i  Korshullerne ;  nej ,  disse  Vinduer 
var  virkelig  til  N5^tte  og  ganske  uundværlige;  man 
kunde  ikke  se  igjennem  dem,  ventelig  fordi  man  en 
Gang  har  villet  haft  sin  Næse  alle  Vegne,  thi  Hul- 
ler var  der,  men  de  var  forbyggede,  ligesom  naar 
man  har  Vinduer  ud  til  en  anden  Mands  Gaard, 
der  ikke  vil  lade  sig  overglo  af  nysgjerrige  Øjne, 
og  derfor  var  det  nu  kun  Lufthuller  og  Lydhuller, 
men  noget  Lys  stjal  der  sig  dog  vist  ind  med  Lyden 
og  Luften,  det  kunde  man  mærke  paa  Lysekronen, 
thi  lige  under  den  stod  der  et  eget  Slags  Urværk, 
som  aldrig  gik  efter  Solen,  men  gik  dog,  naar  der 
var  Lufttræk,  og  slog  for  det  meste  splittergalt, 
som  det  fik  Indfald ,  men  imellem  Stunder  dog  og- 
saa  ganske  rigtig,  og  naar  det  somme  Tider  slog 
paa  en  ganske  egen  Maade  halvgaaen  tolv,  som 
aldrig  skete,  uden  naar  begge  Viserne  traf  til  at 
følges  ad,  saa  var  det  forunderligt  at  se,  thi  saa 
blev  der  for  et  øjeblik  saa  lyst  i  hele  Stuen,  at 
man  kunde  se  og  læse  den  allerfineste  Skrift,  at 
sige,  naar  man  havde  lært  at  skynde  sig  eller  havde 
længe  siddet  og  stirret  paa  et  enkelt  Ord.  Det  var 
da  ligesom  naar  det  lyner  stærkt,  undtagen  at  det 
skar  ikke  i  Øjnene,  og  efter  min  taabelige  Forstand 
tænker  jeg,  det  maa  komme  af,  hvad  de  lærde  kalde 
en  Slags  elektrisk  Materie,  men  som  jeg  aldrig  har 

kunnet  give  dem  saa  gode  Ord,  at  de  har  villet 
sagt  mig,  hvad  var  i  Grunden,  men  de  vil  da  ogsaa 
have  noget  for  dem  selv,  og  min  Mening  er  da  kun, 
at  der  ligesom  smugles  lidt  af  saadan  noget  ind, 
hvor  der  er  godt  Lufttræk,  og  gjemmer  sig  ensteds 
i  Uret,  hvor  det  nu  kan  være,  kanske  i  Perpen- 
dikkelen,  hvor  man  jo  før  har  fundet  alle  Haande,  og 
bryder  saa  ud  en  Gang,  naar  det  ikke  kan  bære 
sig  længer,  og  trækker  op  i  Lysekronen.  Dog,  det 
maa  Fysikerne  om,  men  nok  er  det,  at  det  gaar 
med  Lysningen  i  den  Stue,  som  sagt  er,  og  om  der 
nu  har  staaet  noget  Kontraband  paa  Lur  i  Forstuen 
og  er  smuttet  ind  med  mig,  det  kan  jeg  ikke  vide, 
men  vist  er  det,  at  lige  som  jeg  satte  Foden  ind, 
blev  der  med  ét  saa  lyst,  og  liflig  lyst,  at  jeg  tænkte 
snart,  jeg  var  i  Himmerig,  og  smak  i  min  Ivrighed 
Døren  i  for  Værtens  Næse.  Om  jeg  nu  alligevel 
ikke  gjorde  det  hurtig  nok,  eller  om  det  kanske 
ikke  lader  sig  gjøre  at  lukke  for  Lynild,  saa  var 
det  forbi  i  samme  Øjeblik,  og  jeg  havde  da  Tid  til 
at  besinde  mig  i  Tusmørke  paa,  hvad  jeg  havde 
set.  Det  gjorde  jeg  da  ogsaa,  og  hvad  der  især 
havde  tiltrukket  sig  min  Opmærksomhed  var  en  hel 
Række  gamle  Skilderier,  som  hængte  rundt  om- 
kring paa  Væggene,  og  som  jeg  syntes,  udgjorde 
en  hel  Historie.  Nu,  det  var  Synd  at  sige.  at  jeg 
i  mine  unge  Dage  havde  enten  været  nogen  Nar 
efter  Skilderier  eller  Kjender  af  dem,  men  i  den 
sidste  Tid  jeg  var  paa  Herregaarden,  havde  jeg  dog 
faaet  Smag  paa  et  Slags  Billedbøger  med  illumine- 
rede Kobbere,  ikke  af  Bø  og  Mjav  og  Vovvov,  men 
af  levende  Folk,  og  hvor  Kunsten  ikke  stak  i  Stik- 
ningen eller  sad  i  Sømmene  eller  selv  i  Kuløren  og 
i  Folderne,  men  i  Øjnene  og  Ansigtstrækkene;  og 
det  syntes  mig  var  netop  Tilfældet  med  disse  Skiide- 

rier,  saa  jeg  kunde  livagtig  se  for  mine  Øjne  meget 
af,  hvad  jeg  før  kun  havde  hørt  Tale  om  og  moret 
mig  over,  dels  som  et  Æventyr  og  dels  som  en 
Krønnike.  Det  var  nordiske  Ansigter  alle  de,  jeg 
havde  set,  og  Farven  var  for  det  meste  ens,  for  de 
heilende  føre  Karle  havde  alle  sammen  blaa  Hoser 
og  graa  Kjoler  og  røde  Huer  med  en  stor  Dusk, 
som  stod  til  Vejrs,  Træsko  med  Jærnbeslag,  en 
Pigkjæp  i  den  ene  Haand  og  en  stor  rund  Tingest 
i  den  anden,  som  om  de  gik  paa  Is  og  fejede  Skridt 
og  slog  Trille  og  stak  efter  hinandens  Huer;  Stil- 
lingen og  Minerne  syntes  mig  var  det  eneste,  hvor- 
paa  man  kunde  skille  dem  ad.  Kvinderne  vare  og- 
saa  hartad  som  Karlene,  i  det  mindste  gjorde  de 
fleste  af  dem,  jeg  saa',  alting  med,  kun  hist  og  her 
stod  der  et  Par  Kjærestefolk  og  kyssedes,  og  en 
enkelt  Jomfru  sad  og  baldyrede,  men  for  det  meste 
hængte  dog  den  graa  Kjole  og  den  røde  Hue  paa 
Væggen,  og  Pigkjæppen  stod  i  Krogen,  saa  man 
kunde  se,  hun  var  ikke  bange  for  at  gaa  paa  Is,, 
naar  det  kneb. 


III. 


Ha,  ha,  tænkte  jeg,  er  Bøgerne  som  Hylden, 
saa  er  her  Mad  for  Mons,  —  det  var  for  Bøgerne,  jeg 
mente;  thi  en  Bogorm  har  jeg  aldrig  været,  men 
Bøgerne  har  altid  været  min  Orm,  jeg  vilde  ikke 
have  dem  i  mig,  men  jeg  vilde  ind  i  dem,  og  der- 
for har  jeg  aldrig  kunnet  lide  boglig  Tyggemad. 
Aldrig    saa    snart   havde    Værten    sat   Lygten   paa 

Bordet,  førend  jeg  fik  Døren  op  og  lagde  mig  ned 
paa  Gulvet,  for  at  hilse  paa  Værten;  thi  hvor  jeg 
fandt  Bøger,  tog  jeg  gjærne  dem  for  Værten,  som 
man  skulde  tage  i  Haanden  og  kjende  paa  Tryk- 
ket hvad  han  duede  til.  Dér  laa  jeg  nu  en  Stund 
og  ragede;  men  Skriften  gjorde  ondt  i  mine  øjne, 
saa  det  var  kun  mest  Titlerne,  jeg  saa\  og  da  jeg 
kom  hen  imod  Harpen,  faldt  mit  Øje  paa  en  stor 
Bog,  som  laa  der  neden  under,  og  som  jeg  følte 
en  uimodstaaelig  Drift  til  at  faa  ud;  men  hvem  der 
ikke  kunde  rokke  Harpen,  endsige  løfte  den^  var 
^i§"-  J^g  vilde  imidlertid  nødig  give  tabt,  især 
fordi  at  hver  Gang  jeg  havde  rusket  til  jeg  svedte  og 
vendte  mig,  saa  var  det  ene  gamle  Skilderi  efter  det 
andet  blevet  vel  ikke  klart,  men  livligt,  saa  det  kom 
mig  for,  som  om  det  enten  maatte  være  dem,  der 
holdt  paa  Harpen,  eller  og  de  vilde  paa  en  Maade 
muntre  mig.  Kun  to  hele  Strænge  var  der  paa 
Harpen,  og  alt  som  jeg  havde  rusket,  greb  jeg  i 
dem  og  morede  mig  sagtens  over,  at  de  dog  lode 
sig  bevæge;  men  der  var  megen  Forskj el  paa  de 
Strænge,  thi  saa  snart  jeg  rørte  ved  den  ene,  saa 
knurrede  den  som  en  Brumbasse,  og  det  gavGjen- 
lyd  rundt  omkring,  den  anden  derimod  var  slap, 
og  kun  en  eneste  Gang  gav  den  en  Lyd,  som  jeg 
knap  kunde  høre,  men  dog  kom  Taarer  mig  i 
Øjnene. 

Hillemænd,  sagde  Værten,  som  nok  havde  væ- 
ret ude  og  kom  ind  igjen,  hvor  du  gjør  Gavn! 

Ja,  sagde  jeg,  man  gjør,  hvad  man  kan;  men 
hvad  er  ogsaa  det  for  en  Harpe?  er  der  ikke  et 
Slags  Hexeri  ved  den? 

Nej,  sagde  Værten,  naar  man  ellers  har  lidt 
Marv  i  Knoklerne,  saa  er  det  kun  en  Videnskab, 
et  eget  Greb,  der  hører  til;  men  Harpen  er  for  Re- 

Sten  Vølunds  Mesterstykke,  det  var  den,  som  As- 
lavg  laa  i,  da  Hejmer  bar  hende  til  Norge.  Se, 
det  er  en  Raritet,  og  her  var  en  Tysker  i  Gaar, 
som  bød  mig  otte  gode  Groschen  til  Bytte  paa  den 
og  Folker  Spillemands  Fiolbue ,  og  ihvorvel  den  ej 
er  meget  værd,  saa  byttede  jeg  dog  med  ham  lige 
om  lige,  paa  det  Vilkaar,  at  han  skulde  flytte  Har- 
pen med  sine  bare  Hænder,  og  du  kan  tro,  han 
sled,  men  det  vilde  ikke  bide  paa,  og  han  havde 
til  sidst  nær  sprunget  i  Flint  af  Arrighed.  Saa 
gav  jeg  ham  Buen  igjen,  for  at  blive    af  med  ham. 


49.     Forspil. 

(1817.) 

[Denne    begyndte    Samtale,    med  Overskrift    som    her,    sandsynligvis 
fra   1817,  gives  efter  Forf.'s  Haandskrift,    som    er  afbrudt   midt    paa 

den   1 2te  Kvartside,] 


Per  Degn.     Godtfolk. 

Per. 

Naa!  her  skal  man  træffe  Folk,  ikke  i  Guds  Rige, 
siger  Ordsproget;  ja,  ja,  godt  Folk!  jeg  mente  kun. 
at  her  maa  jeg  søge  jer  paa  Gadestævne  nu,  for 
paa  Kirkestævne  kan  man  min  Tro  snakke  for  de 
døde,  og  saa  for  Præstens  Høns  og  Skolemesterens 
Grise  imellem  Stunder. 

Godtfolk. 

Han  glemmer  Degnens  Gæs,  Perl  ha  ha  ha! 
hans  Julerente  kommer  jo  dog  til  Kirkestævne,  saa 
siger  det  ham  vel  ikke  stort  med  os  andre. 

Per. 

Ikke  stort,  nej  mænd,  ikke  saa  synderlig,  godt 
Folk !  hvem  der  ikke  vil  høre  mig  synge,  dem  blæser 
jeg  min  Tro  et  Stykke,  naar  det  endelig  kommer 
til  Stykket;  for  naar  det  endelig  kommer  til  Styk- 
ket, saa,  uden  at  rose  mig  selv,  kan  jeg  min  Tro 
lige  saa  vel  synge  efter  Noder  som  dem,  der  nu 
kommer  baade  fra  Øster  og  Vester  og  skal  sidde 
til  Højbords,  og  det  oven  for  os  gamle  Patriarker, 
ja,  jeg  nævner  ingen,  men  jeg  siger  kun:  den  gamle 
Graal  var  kanske  nok  saa  god  som  de  nymxodens 
Triller. 

Godtfolk. 

Ja,  Graal  rimer  jo  baade  paa  Vraal  og  Skraal, 
og  Triller  rimer  paa  Piller;  saa  er  sagtens  Graalen 
bedst  for  gamle  Degne.  Ha  ha  ha !  stik  den ,  Per 
Degn ! 

Per. 

Ja  vist,  med  en  Knappenaal?  Skam  faa  den, 
der  gjør!  jeg  er  fra  i  Fjor,  og  der  skal  andet  end 
Triller  og  Griller  til  at  gjøre  mig  ør  i  Hovedet,  jeg 
har  min  Tro  stukket  Svin  i  Dag,  førend  I  var  oppe. 
I  kjender  kun  lidt  til  Per  Degn,  godt  Folk!  ihvor 
længe  han  har  sunget  for  jer;  men  det  er  sandt, 
det  var  for  eders  gamle  Familie,  for  Julerenten, 
smalt  nok,  smalt  nok,  kan  jeg  tro;  men  det  er  nu 
det  samme:  kan  I  taale  Spas,  jeg  kan  ogsaa. 
IV.  38 

Godtfolk. 
Men  hvad  er  det,   han   har  dér  under  Armen? 
Det   er   vel  Bønnebøger   eller  den  sjungendes  Tids- 
fordriv.    Ha  ha  ha! 

Per. 

Eller  Taarepersen,  saa  lidt  af  alle  Haande.  Be- 
hager nogen  af  jer  en  Pris  Tobak?  Det  kalder  vi 
gamle  Svedere  en  Pris  Contenance;  det  er  lidt  fug- 
tigt i  Vejret  i  Dag,  ja  min  Tro  er  det  saa,  og  saa 
tager  jeg  altid  lidt  spansk  i  min  Daase,  ogsaa  for 
gode  Venners  Skyld.  Hil  Gud!  —  nej,  det  er  sandt, 
det  er  for  gammeldags  —  Prosit!  Contentement!  vilde 
jeg  sagt.  Men,  for  nu  at  komme  til  Bøgerne  igjen: 
de  er  min  Tro  splinter  flunkende  ny,  og  Nyaars- 
gaver  oven  i  Kjøbet;  jeg  vilde  spørge  jer,  godt 
Folk!  om  I  havde  Lyst  til  et  Par  Stykker. 

Godtfolk. 

Ja,  hvad  koster  vel  Stykket?  det  er  dyre  Tider, 
Bøger  kan  man  snart  faa  nok  af;  har  han  noget 
Skidt  at  sælge,  saa  kom  med  det!  det  gi'r  Græs 
og  Korn,  det  er  det,  man  skal  leve  af. 

Per. 

Skidt?  godt  Folk!  ja  Prosit!  Contentement!  jeg 
har  ellers  mit  helst  paa  det  rene.  Jeg  mente  bare, 
vi  lever  i  oplyste  Tider,  Fornuften  paataler  sine 
Rettigheder,  blæser  ad  Sanseligheden,  kan  inte  æde 
Græs,  vil  ikke  ligge  paa  Møddingen,  kræver  Føde, 
aandelig  Føde,  siger:  man  skulde  heller  slaa  lidt  af 
paa  Sukker  og  Kaffe,  heller  ligge  med  Diogenes  i 
en  Tønde  og  stige  i  Tankens  Rige  til  de  andre 
store,  umaalelige  Planetsystemer,  imod  hvilke  vor 
Jord  er  at  anse  som  en  Draabe  i  det  store  Hav  af 
Skrifter  om  Trykkefriheden. 

Godtfolk. 

Ja  vist!  blive  klog  paa  Himlens  Løb  og  være 
en  Nar  paa  Jorden.     Ha  ha  ha! 

Per. 

Nej,  nu  er  min  Tro  Turen  til  mig;  for  det  var 
en  af  de  gamle  Stikkere ,  som  I  aldrig  er  kommet 
ærlig  til,  og  som  I  kjønt  skulde  lade  fare  med  de 
andre  gamle  Fordomme,  at  hver  Planet  kunde  være 
god  for  sig,  og  at  Manden  i  Maanen  havde  inte 
med  os  at  bestille;  men  nu  er  det  en  anden  Sag. 
for  nu  har  vi  jo  netop  vore  bedste  Godser  i  Maa- 
nen, og  hvem  kan  vide't ,  om  ikke  maaske  ?^Ian- 
den  der  oppe  med  Kaalhovedet,  som  vi  gamle  i 
vor  Uskyldighed  kaldte  ham ,  om  han  ikke  er  en 
af  vor  gamle  Familie,  der  staar  og  nikker  ad  os. 

Godtfolk. 
Ja,    Snak  har  vi  nok  af;    det    er   ingen  Sag   at 
gjøre  Nar,  det  kan  den  største  Tosse. 

Per. 

Saa  er  han  min  Tro  dog  heller  ikke  saa  gal, 
som  han  løber  avet  om  til;  og  jeg  har  ladt  mig 
bilde  ind,  at  næst  det  om  Manden  i  Maanen,  og 
saa  det,  at  man  har  kujoneret  Jorden  til  at  løbe 
ret  o<g  avet  om  paa  én  Gang  som  en  Liniedanser, 
at  næst  efter  det,  siger  jeg,  bestod  Oplysningen 
fornemmelig  deri,  at  saa  snart  man  bare  gjorde 
Nar  af  en  Ting.  vips!  saa  var  der  ikke  mere  igjen 
af  den,  end  der  er  bag  paa  min  Haand;  men  nu 
hører  jeg  da  —  hvad  jeg,  sandt  at  sige,  ogsaa 
mumlede  saa  smaat  for  mig  selv  — ,  at  man  har 
villet  binde  mig  noget  paa  Ærmet;  og  paa  den 
Maade,  godt  Folk!    kunde  I  jo  komme   til   Helvede 

38  *= 

endnu,  om  ikke  just,  førend  I  døde,  saa  immer  tids 
nok;  for  jeg-  har  min  Tro  aldrig  hørt  andet  Bevis 
for,  at  der  intet  Helvede  er.  end  at  man  har  gjort 
Løjer  med  den  Ting,  og  det  er  uden  Tvivl  gaaet 
jer  som  mig,  ikke  sandt?  godt  Folk! 

Godtfolk. 

Hvad  sa'  han?  Per!  vi  hørte  ikke  et  Ord  af 
alt  det,  han  stod  og  prækede. 

Per. 

Ja  vist,  det  er  tyk  Luft  i  Dag,  saa  hører  man 
ikke  godt,  især  naar  det  ikke  er  med  Vinden;  det 
har  ogsaa  somme  Tider  Indflydelse  paa  Humøret: 
man  taaler  ikke  saa  godt  Spas  som  ellers.  En  Pris 
Tobak!  om  jeg  tør  byde. 

Godtfolk. 

Aa,  gaa  han  Pokker  i  Vold  baade  med  hans 
Snus  og  hans  Nyaarsgaver!  Vi  har  andet  at  bestille 
end  at  staa  og  høre  paa  hans  Passiar. 

Per. 

Pokker  i  Vold?  Pokker  i  Vold?  hvor  er  det?  godt 
Folk!  det  Sted  staar  min  Tro  ikke  i  Geografien  for 
Almueskoler  og  heller  ikke  paa  mit  Landkort,  ja, 
ikke  en  Gang  paa  min  Globus.  Det  skal  dog  vel 
aldrig  være  det  samme  som:  Fanden  i  Vold?  det 
var  rigtig  nok  omtrent  saa  i  mine  unge  Dage;  men 
nu,  mente  jeg,  siden  hans  Død  har  staaet  i  Avi- 
serne, og  siden  I  ikke  engang  kan  lide,  jeg  taler 
om  ham  som  en  blot  Mulighed,  at  I  kunne  komme 
i  Selskab  med  ham  en  Gang,  naar  I  er  døde  og 
føler  til  ingen  Ting,  som  Poeten  siger  saa  kjønt: 
hvor  Døden  er,  er  jeg  ikke,  —  nu  kunde  jeg  dog 
aldrig  tænke,  I  vilde  baade  være  saa  inkonsekvente, 
og  hvad  der  endnu  er  værre :  saa  yderst  intolerante, 
at  I  vilde  vise  mig  til  Helvede  i  levende  Live,  bort 
fra  Kone  og  Børn  og  Julerente    og  Korn   og   Græs 

Og  Skidt  og  alt  hvad  som  godt  er.  Det  kan  dog 
vel  aldrig  være  jert  Alvor,  at  I  ikke  kan  taale, 
man  gjør  lidt  Løjer  med  jer  og  jeres  Dogmer,  da 
mine  gammeldags  Øren  nu  i  saa  mange  Aar  har 
taalt,  at  I  gjorde  Nar  baade  af  mig  og  Vor-Herre, 
og  I  kaldte  dog  mig  intolerant,  naar  jeg  bare  sa', 
at  det  lod  ikke  kjønt,  at  Ægget  vilde  lære  Hønen, 
og  at  gjøre  Nar  af  gamle  Folk,  især  den  gamle 
Mand  der  oppe.  Men  er  det  jeres  Alvor,  nu,  saa 
skal  jeg  nok  gaa,  saa  véd  jeg  da,  hvad  jeres  Snak 
om  Tolerance  og  Tanke-  og  Tale-Frihed  har  at  be- 
tyde: det  vil  da  sige,  at  I  skal  ha'  Lov  at  snakke 
saa  galt  som  I  vil,  og  vi  skal  holde  vor  Mund  og 
lade  Ørene  og  Ryggen  til;  vi  skal  dele  Dyderne 
imellem  os.  saa  I  faar  Frimodigheden  paa  jeres 
Part,  og  vi  Tolerancen,  ikke  sandt?  det  var  saadan, 
I  vilde  ha'et?  godt  Folk! 

Godtfolk. 
Naa,    ta'  sig  det  kun  ikke  saa  heftig,  Per!  han 
kan  jo  nok  tænke,    det  var  ikke   vort   Alvor;    snak 

kun  han ! 

Per. 

Ja,  ja,  som  I  vil,  med  mig  kan  I  faa  det  om- 
trent som  I  lyster:  Skjæmt  og  Alvor  efter  Behag. 
Det  var  altsaa  om  Bøgerne. 

Godtfolk. 

Ja.  hvem  er  den  Nytaarsgave  af?  er  der  ogsaa 
noget  nyt,  noget  morsomt,  noget  af  de  bekjendte? 

Per. 
Naa,  naa!  én  Ting  ad  Gangen!  én  Tosse  kan 
spørge  mer,  end  syv  vise  kan  svare.  Altsaa  først: 
hvem  den  er  af?  den  er  af  en  af  mine  unge  paa- 
rørende, en  Karl  jeg  kan  ret  godt  lide  i  det  hele 
taget,  og  som  sender  mig  her  ud  for  det  meste 
ganske  alvorlige  Ting.  som  jeg  nok  ta'r  mig  i  Agt 

for  at  byde  jer,  godt  Folk!  inen  somme  Tider  ogsaa 
lidt  Snurrepiberi,  lidt  Vers  og  saadan  alle  Haande, 
som  ikke  just  smager  mig  alt  lige  godt;  men  det 
er  nu  det  samme:  variatio  deledat,  og  kort  sagt,  I 
har  sagtens  set  hans  Navn,  om  ikke  andre  Steder 
saa  paa  et  vist  Sted  i  en  Avis  eller  i  Litteratur- 
Tidenden  eller  i  den  store  Anklager:  kort  sagt, 
han  hedder  Grundtvig. 

Godtfolk. 

Af  Grundtvig!  den  Nar,  den  Sværmer,  den  Kæl- 
lingpræst, den  Fanatiker,  den  Ortodox,  den 

Per. 

Hillemænd!  hillemænd!  naar  det  regner  paa 
Præsten,  saa  drypper  det  paa  Degnen.  —  Herre 
Gud!  om  nu  saa  var!  saa  er  han  ikke  den  første, 
bliver  vel  ikke  heller  den  sidste.  Han  fører  dog 
et  godt  Sprog,  vil  man  sige,  det  plejer  dog  at  gi' 
en  Slags  Anseelse;  hans  Rim  falder  og  ganske 
godt,  siger  fler  end  jeg;  nu:  Digter,  Sværmer  — 
det  er  jo  saa  gammelt,  hvem  af  vore  Digtere  løfter 
vel  den  Sten?  Fanatiker  —  ja  det  var  slemt;  men 
var  det  ikke  dem,  der  vilde  slaa  Folk  for  Panden^ 
skille  dem  ved  Gods  og  Ære  og  Embede ,  støde 
dem  ud  af  wSynagogen ,  for  det  de  trode  ander- 
ledes?—  men  detYil  min  Tro  Grundtvig  ikke:  bider 
de  ikke  ham,  han  bider  vist  ikke  dem,  paa  den 
Led  at  sige,  og  saa  for  Resten:  Mund  imod  Mund, 
Pen  imod  Pen,  Sandhed  staar  sig  nok,  det  er  mit 
Symbolum,  og  har  jeg  ellers  læst  ret,  var  det  og- 
saa jeres,  i  det  mindste  for  en  halv  Snes  Aar  siden; 
er  I  nu  faldet  fra  Troen?  Mig  tykkes  hartad,  jeres 
Tale  er  ikke  lidt  Fanatisme  ulig,  ihvad  saa  jeres 
Gjerninger;  man  siger  saa  meget,  det  er  ikke  alt 
man  skal  tro.  Og  nu  endelig:  Kællingpræst!  ja, 
Præst  er  han  paa  en  Maade,    at   sige   uden   Kirke, 

saa  nu  præker  han  da  ikke  for  andre  Kællinger  end 
I  og  jeg  og  vore  Lige;  og  har  han  Kællingetro  — 
nu,  Kællinger  ere  jo  ogsaa  Mennesker,  og  vore 
Forfædre  var  i  det  mindste  i  det  Stykke  slet  ikke 
klogere  end  han,  hvad  saa  vi  er,  eller  /,  skulle  jeg 
sige ,  for  jeg  er  af  den  gamle  Verden  og  huer  det 
Præk  godt  nok,  og  jeg  mener,  der  er  Heterodoxer 
nok ,  lidt  Ortodoxi  imellem  kunde  dog  vel  ikke 
skade  saa  stort,  allenfals  synes  jeg,  man  kunde 
dog  lige  saa  godt  høre  hmn  uden  Skjældsord,  som 
man  hørte  defn,  der  vilde  rive  alt  det  ned,  vi  og 
vore  Forfædre  havde  troet  som  et  Evangelium  i  saa 
mange  Hundrede  Aar.  Det  hænger  aldrig  rigtig 
sammen  med  vor  Tro,  naar  vi  skal  forsvare  os  med 
Fanden  og  hans  Oldemoder. 

Godtfolk. 

Ja,  det  er  heller  ikke  saa  meget  derfor,  vi  er 
vrede  paa  ham,  som  fordi  han  skjælder  og  smælder 
og  river  Folk  ned,  lærde,  fromme,  ypperlige  Mænd, 
som  de  var  hans  Skovisk. 

Per. 

Allenfals  da,  fordi  han  gjør  ved  andre,  som  I 
gjør  ved  ham. 


RETTELSER. 


III.  s.  418.  ARmærkningen  bor  udgaa.  I  Følge  paalidelig  Med- 
delelse, har  Forf.  selv  mundtlig  forklaret  sine  Ord:  ,,at  ved 
en  synderlig  Hændelse  ere  somme  af  de  Stave  brudne,  og 
Baandet  sønderrevet,"  —  saaledes,  at  derved  kun  sigtes  til, 
at  ved  et  særegent  Uheld  vare  Dele  af  dette  Fortalerim  for- 
komne ,  saa  at  det  kun  var  Brudstykker,  hvad  der  meddeltes. 
Dette  har  Forf.  ogsaa  villet  betegne  ved  at  sætte  (i  denne 
Udg.  udeladte)  Stjærner  i  de  tre  Mellemrum,  som  findes  her 
paa  Siderne  420  og  421. 

IV.  S.    149,   L.  9  f.  n.     6.  Dec.     læs  5.  Dec. 

